
BRITISHNI JAK SNILATCHENGANI, 17(5-1815 

1765 bilsini August 12 tariko, Moghulni raja Shah Alam H, 
Bengal, Bihar aro Orissao sason ka-ani aro kajina ra-ani bilko East 
India Companyna on-aha. Ia on-anian, ia damgittam Provincerangni 
pilak a-dokrangko nirokna aro kajinarangko gile ra-na ia Companyna 
bilko man e on-aha. Maming ain gri Bengalko ra-sekon, East India 
Company Indiani Salgro-Salaramni pilak jakgitelgipa aro 
jakgitelsrang ong-gijagipa jatrangko chagrongaha. Uandake Garo 
Hillschi an pae donggipa Indiani Salgro-Salaramni pilak a-dokrangan 
Fort Williamni sasonni ning-o ga-akbaaha. 1 Indiba ua a-dokrangko 
aro uarango songdonggipa jatrangko ma-sikujani gimin, 
Moghulrangni daka gita, Companyba uarangko sasontangona 
ra-bana miksonga dongkujachim. Moghulni kajina giltimgipa officer, 
Fouzdarni pal Company Sezawal minggipa kajina giltimgipa 
officerko rakkiskahaoba Jomindarrang aro uamangni officerrangan 
pilak kajinarangkon gile ra-kuengachim. Kakketko agangenchimode, 
a- song chigatangko nirokanio aro anti-a-kangrangoniko kajina 
gilanioba skang gitan Jomindarrangnan balko donangkuachim. 
A-chikrangni rang-gitik chadrapbaanirangko rikdoatpilna aro 
iarangna Borgondas minggipa sipaini dolko rakkina, Moghulni 
chasongrango gitan apsan bilko Jomindarrangna on*e 
donangaiachim. 2 Sezawalko bilsiprakna rakkiachim jean an-tangni 
bilsi gimiko Companyna on-na nanga tangkarangko on-e ska gita 
retrangoniko Jomindarrang baksa melie gile ra-aiachim. Sezawal aro 
Jomindar, Jomindar aro A-chikrangni gisepo mai meligrikani ba 
meligrikgijanirang gnang, Jomindarrangni a-dakrangoniko badita 
gam man-ani gnang aro a-brini a-dokrangoniko badita man na nanga, 
mamingkon sandia dongjachim. Uarangni gimin, JomindaiTang 
A-chikrangko sinjetangkuaha aro uamangni dokpret-ra-pret 
dakarangko ka-saninggija dake bamataha. 3 

1. BJ.C. (Criminal), 25 Afffil, 1815, No. 17 

2. B.R.C., 30 September, 1789, No. 56 

3 . 

A'bachengode East India Company A-chikrangni gimin u-ioba 
gisik nangjachim. Uamangchi mikkangchake donggipa a-dokrango 
tom-tomaniko ra-bana inesa uamang miksongaiachim 
jemangmangsan bading-chiwalna gita namchachaa obostarangko 
ra-bagenchim. A-song diltua, jat dingtanga aro Jomindarrangni 
ong-baani itihasrango pangchake, Jomindarrangni sasonko 
peng-pangjana, batesa Jomindarrangkon kanamgija A-chikrangni 
rang'San chagrope dakgrikanirangko warachakna jakkalna inesa 
Company miksongachim. Company Goalparao aro Moghulrangni 
kila gitcham Jogighopao adita sipai kotokrangko donoba, Garo 
Hillsko wilwile donggipa Jomindarrangni a-dokrangkon uamang 
A-chikrangni kosako chelchakna gita kila dake jakkalachim. 

Chong-motde, East India Companyara Indiaona bading- 
chiwalgipa Company ong-esa re-bahachim indiba India a-songo 
so sojengjeng ong-engani gimin cholko ra-e, Sir Thomas Roeni, jean 
Moghulni kachario Englandni skanggipa Baltigipa ong-achim, Uni 
tom-tomani niamko ra-gatgipako wate uamangni songnokrango bil 
man-gipa ong-na chalakki dakskaaha. Moghul sorkarini kajina gri 
bading-chiwalna bilko aro Balasora songjinmao badingani a-damko 
on-anian, East India Companyko gipin gipin Europeni seksekgipa 
Companyrangna bate bil man-batgipa ong-ataha. Europeni susagipa 
Companyrangko ka-sne ka-sne mangkimatasaan ong-ja, indiba 
Camatico dakgrikanirango (1750-54) chegipa ong-e, Deccano 
bilakgipa sason ka-gipa ong-baaha. Indiani Saigipengo chu-sokgipa 
ong-aniara uamangko bading-chiwalani aro dakgrikani bidingo 
mongsonggipa biaprango kilarangko aro karkanarangko rikna 
ka-dongataha. Plasseyo dakgrikao (1757) cheaniara uamangni 
songnokko dakanio aro bading-chiwalani chusokbatgipa ong-na 
skaniko baridapataha. 1760 bilsio, Chittagong Hill Tractko Bengalni 
Nawaboniko raseke Companyni songnoko chapataha. Bilsi gipino. 
Company aro Nawabni sipairang krime Tripurani rajako uni 
a-kaweni a-dokrangko Bengalni a-dok damsa dakna draaha. 
Cbittagong Hill Tractko dokkol ka-aniara Companyko Burmani sima- 
arirangona sokatbaaha, jeni rajaba bilakgipa aro songncdctangko 


badk^-cfaiwidgrikant tw&igo bebe ra-grikgijani mo 



[3] 

chinrang gnangchim. Apsan somoeon, Shahpuri chichangan 
uamangni gisepojegrikanija-pang ong-achim. 1761 bilsio Manipurko 
Burmeserangni dokkol ka-anira Companyni bading-chiwalani 
bidingo apalbatatna cholko on-aha. Manipumi raja Jai Singhni 
mol-molani gimin. Britisb sorkari Burmeserangni kosako uko 
dakchakna tik ka-aha. Rajaba British Residencyko rikchina gita 
Imphal songj inmao 12000 sq. ft. a-ako kajina gri on-naku-rachakaha. 
Ian British badinggiparangko Chinese badinggiparang baksa 
tongtong grongna man- atgenchim jemangba Manipur baksa bading- 
chiwalgrikachim. Indakmitingon, Manipurni raja baksa 
nangrimaniara Burmeserangko, uamangni karkanarangko pilnipil 
nosto ka-ani gimin uarangni damko bariatna man-gen ine 
ka dongsona man-achim. Iandake English East India Company 
Indiani Salgro-Salaramni a-dokrango, bading-chiwalanio aro 
songnok rikanio ka-sne ka-sne bilakbatrorogipa ong-na 
a-bachengbaaha. 

Indake ong-omangba, sason ka-ani aro bading-chiwalani 
bidingrango, Indiani Salgro-Salaramrango Companyna chu-onga gita 
jajrengani gnangpitichim. Burmeserangni mangsonganirang aro 
a-brini manderangni rang-gitik dakgrik-dinggrikrongani gimin ari- 
simarangko chelchakna neng-nikanirang uamangko jringjring gisiko 
nakatatachim. Uni gimin Companyara joljolni sason ka-giparangni 
songnoktangtangko chelchakna songgigrikaniko dakon uamangni 
mol-molaniko minggija dakna man- j aha, aro indakgipa 
songgigrikanirang bading-chiwalani kamrango nambatatna gitasa 
didiatako man-batachim. 4 Uni gimin joljolni sason ka-gipaiangna 
manna nanggnina bate on-anide an-tangtangni bading-chiwalaniko 
nambatatnasa milrpnlcma nie dakanisanchim. 

Jekai nikbana man-a ugitade, uamangni Bengalo sason ka-ani 
a-bachenggipa bilsirango, Fort Williamo sason ka-giparang gipin 
a-songrangko man-dapanabate bading-chiwalaniko dal-roibbafatnasa 
gisik nangbatachim. Indiani Salgro-Salaramni a-dokrang bolranga, 
sona, mongma wagam, tarigimin mongma wagam, ste, eri aro 
mugarango tosokpilgija man-e cha-achim, indiba ia jolni 
manderangara kari, tan^ ba-ra aro gipin gifnn bosturan^co wa^iaa 
Bengalo pangchakskachim. Goalpara aro Jogigbopa Benfflfal 

4. Baae(jee t AC,'IlieBastarBBnoatkrofBntiahZadia,R37. 

Salaramchi bading-chiwalani dongdikramrang ongachim jeoni 
Bengali badinggiparang uaraangni Assamese badingskagiparang 
baksa bading-chiwalgrikachim. 5 

Uni gixnin ian aiao inmanani ong-ja je, Europeni Companyrang 
Bengalona sokbarin Indiani Salgro-Salaramrang baksa bading- 
chiwalgrikna gisik nangaha. Assam, Bhutan aro Nepal baksa 
badinggrikgiparangara Armeniani badinggiparang onga ine Tavernier 
ritchachisni bilsirango nikaha. 6 Montgomery Martinni janapani gita 
Rangamatio donge Europeni skanggipa badinggiparang 
mongsongbate Portugueserangni deritchu-su-rutchurang ong-achim. 7 
Dutch aro Englishrangni Kashim Bazaro rikgipa karkanarango 
dandakgipa a-bani bosturangara Assam, Bhutan aro uni 
samtangtangogipa biaprangoni ong a ine Bernier see donangaha. 8 

Assamona re-bana Goalpara mongsonggipa cholguga 
ong achim aro Assamko Britishrangni dokkol ka na ruuta bilsirangna 
skangan Europeni banga badinggiparangan uno dongaha. Europeni 
badinggiparangoni Assamona re-bae badingchenggipa, Richard 
Edward ong-akon jean Englandoni Kashim bazaro donge 
Guwahationa bosturangko 1669 bilsio watataha. 9 Ahom Buranji 
sakgittam Europeoni Ahomni raja Siva Singhani Kachariona 1739 
bilsio re-baako janapaha. Rebaani a-selko u-ijaoba, bading-chiwalani 
bidingon re baaha ine chanchichipani gnang. 10 Sakgipin Europeoni 
Assamona re bagipa James Mill ong-achim jean Ostend East India 
Companyokamka-gipaong-chim. Ua 1742 bilsio Assamona kariko 
ra-bagipa banga ringrang baksa re-bachapaha aro adita bilsirangna 
bading-chiwalangaha. 1 1 

1755 bilsio Assam baksa bading-chiwalgrikna gita 
Chandemagoreoniko French East India Company Jean Baptiste 
Chevalierko watataha aro ua Goalparako bading-chiwalani skotonggipa 

5. Martin, M., Eastern India, Vol. m, 1838, P. 477. 

6. Tavernier, JB., Travels in India, Vol. II, P. 260. 

7. Martin, M., Eastern India, \fol.V. P.477. 

8. Bernier, E, Travels in theMoghul Empire ( 1656 - 68 ), London, 1891, P. 440 

9. Barua, G.C., Ahom Buranji, Shillong, 1930, Preface. 

10. Guha, A., Dupleix Mission to Assam (1738-40) 

11. Sinha, N. K., Eomomic History of Beng^, V»l. I. P.38 

biap dakaha. Indiba English aro Frcnchni gisepo bilsisnina ( 1756- 
63) dakgrikao, Franceko ame Chandernagoreko dokkol ka-ani 
ja-mano French East India Company Goalparao a-tip dake 
badinganiko watangaha. Indiomangba Chevalier adita English 
badinggiparangni pal Assam baksa kariko bading-chiwalna ine 1763 
bilsiona Goalparao dongangkuaha. Chevalierni .Goalparao 
rikanggipa karkana banga bilsirangna dongangkuaha. 1757 bilsio 
Chevalierni Goalparako wate reangani ja-mano, uni kamko John 
Robinsonna on-skaaha. 1767 bilsio Mr. Lavalko Chevalier baksa 
badingrimgipa dake English badinggiparangni pal Assam baksa 
bading-chiwalchina rakkiaha. 1778 bilsiona kingking Franceni 
paltangtang badinggiparang adita dongachim indiba ua bilsio 
uamang pilakkon English sorkari Calcuttaona okamattakaha. 
Uamangni mitamrang, Laval, Lear, Rausch, Giblot aro Champanac 
ongachim. 12 

Uandake ka-sne ka-sne Goalpara English badinggiparangni 
mangmang bading-chiwalani mongsonggipa biap ong-baaha. 1759 
bilsio, Paul Richard Pearks, jean skango Patna songjinmao 
Englishrangni karkanao kam ka-achim, ua Jogighopao bostu 
dandakram karkanako rikaha aro Assam baksa bading- 
chiwalgrikjringaha. Bang a gipin English badinggiparangba 
Goalpara aro Rangamationa sokbaaha. Uamangoni 
niksengbatsranggipa badinggiparangara John Robinson aro Hugh 
Baillie ong achim. Hugh Bailliede Bengalni Governor, Henry 
Vansittartni pal sriksrik badinggipa ong-achim. 13 Ian dake Indiani 
Salgro-Salaramni a dokrangko Europeoni rc-bagipa badinggipa- 
rangna do-ga oprake on-aha. 

Indakmitingo, Assamchipakna jahasrango bosturangko watatani 
bidingo Bengalni Nawab, Mir Kasim aro English Companyni gisepo 
jegrikani nakataha. English East Indiani manderangsa Assam, 
Rangamati aro Karaibarirango gimik bading-chiwalaniraagken 
dakgopenga aro uandake ua bilsio Rs. 40,00G/-ko gimaatenga ine 
Nawab Bengalni Governor, Henry Vansittartna 1762 bilsio nalis 
ka aha. Vansittart aro Nawab songgigrikaniko dakaha, jeni gita, 

12. Bhuyan, S.K., Early British Relation With Assam, Pp. A-4L 

13. Bhuyan, S.K., Anglo- Assamese Relations, Gauhati, 1949, Pp’ <54*80. 

English badinggiparang ia a-dokni bosturangna kajina gamna 
nanggen aroRangpuro donge badinggiparang bosturangko Nawabni 
pal, Rangamatini Fouzadar gitasa brena aro palna nanggen, aro 
uamang A-chikrangming kil badinggrikanio jak onpajawa. Court 
of Director ia songgigrikaniko namnikjaha aro Robert Clive, 1765 
bilsio Bengalni Governor ong-daldalon, Companyo kam kagiparang 
sriksrik paltangtang bading-chiwaljawa aro boksisrangkoba 
ra-chakna man-jawa ine hukum onaha. Ua society ofTradeko dakaha 
jean kari, gue aro ta-makkurangko badinggenchim aro lap 
man-arangko Governor, Councillorrang aro kamo daldalgipa civil 
aro military officerrangni gisepo sualgenchim. Indiba ia Society, kam 
ka-giparang tik ong-jani gimin 1768 bilsion bon chongdikaha aro 
indake Salgro-Salaramo bading-chiwalanirang Indiani aro Europeni 
badinggiparangna do-gako oprake on aha. Indioba ruutgijan ia 
skatang jenaba bading-chiwalna on-e lap man-bataianina 
Companyko mikbuataha. Uni gimin 1774 bilsio Hugh Baillieko East 
India Companyni pal badinggipadake Goalparao donataha aro uan 
Assam, Bhutan aro Garo Hills baksa dal-en bading-chiwalaha. 14 

Indake bading-chiwalanirango man-gni bang-genchimoba, 
Companyni abachenggipa sal-somoerango Jomindarrangba Achikni 
a-dokrangko dokkol kanajoton kakujachim. Uamang an-tangtangni 
a-dokrangona j aching dake battongbagipa ongipa abrirangkon aro 
badinge aro tangka bote lap man akon chu -ongnikaiachim. Indioba 
Jomindarrangni gisepo apsan mangnina gisik on-e nangtinggrikon, 
aro Achikrangni pilni pil chagrope dakgrikon, uamangni gisikko 
bakbakan dingtangataha. Britishni sason Bengalo barirorobaon aro 
A-chikrangni kilrangna sagal nalsachi badinggiparangni gisik 
nangbaroroengon Jomindarrangba an-tangtangni a-dokrangko 
mangrakbatatna aro bariroroatna didiako man-aha. Uanona kingking 
A-chikrang a-kaweni badinggiparangming tongtong bading- 
chiwalgrikachim aro Jomindarrangni a jarangona palani bosturangko 
ra-angani kajinako Jomindarrangna anddamni mohorio on tiprak 
bostuko doneachim. Ia badinggiparangna agreba, Europeni bang-a 
badinggiparang dao Achikrangni kilko brena anti-a-kangrangona 


aro Companyni o: 



14. Ibid., P.69. 



m 

Uandake Europeni tangka paisarang A-chik a-songona sokbaahaaro 
tangkachi pala aro breani bewal bostuko bostuskachi sregrikanipal 
kasne kasne sokbaaba. Badinggiparangna lap bang-pilgija badingani 
bosturang kimkim ong-e bariroroangaha. Achikrangni bosturangko 
bregope palattokna man genchimode bang-en lap donggen ine 
bakbakan Jomindarrang nikaha. Uni gimin uamang A-chikrangoniko 
pilak bosturangkon bregope uarangko Bengalni badinggiparangna 
paiatgopskana miksongaha. Achikrangko Bengalni 
badinggiparangoniko chel atna ske, mitam Jomindarrang 
A chikrangni salantio nangchongmotgipa bosturangko Bengalni 
badinggiparangoniko bregopbae uarangko A-chikrangna 
paleskaachim. Iandake rake do-ga teke badingani bewalchi 
Jomindarrang aiao inmanpile laprangko man- aha aro uamangni 
gisepo bosturangko saksan bregopna aro palgopna skani gisik 
nabaaha. Chugipa abrirangni A chikrangko an-tangtangni 
a-doktangtango donggipa anti-a-damrangonasanmangmang re-baate 
uamangni pilak palani bosturangkon bregopna skani uamangko gisik 
dongtogija ong-ataha. Britishrangni songnoktangko bariatna kam 
ka-ako nike, Jomindarrangba a-doktangtangko bariatna kam kana 
didiatako man-aha. Jomindarrangni a-dokrangni akawechipakkO tik 
ong-en ari-simarangko salmanahaoba, A-chikrangchipakde banana 
kingking Jomindarrang bil donga maming chinan dongkujaddhk 
Da-o uamang ari-simarangko salkugijagipa a brirangni a-giseprangko 
ra-sekdrana, a-bri kosakchi songnoktangtangko bariatna. aro a-britu 
gamsengrangchi an tangtangko man-e cha-batatna seksektokaha. 
Indake Jomindarrangni A-chik Nokmarangni a-kingrangona 
napdrabaaniara A-chikrango a-jak sokani gisikko-atchiataha, 
jemangan rang-gitik chagrope dakgrike ra-seke ra-anirangchii 
an-tangtangni man-gni bil aro gamsengrangko chelchakna jotton 
ka-aha. Uni giminsa pilak ari-sima jolrango ruuten dakgtik- 
dinggrikanirang a-bachengaha jeon bilak-ka-rakgipa Jomindarrang 
Nokmarangni a-kingrangona kimkim ong-e taken napangdraaftaaro 
A-chikrangba a-brirangona napdrabagiparangko champehgSona 
simang-tangmang dake dakgrik-dinggrikaha. 

1775 bilsio, Karaibarini Jomindar, Dhruvanarayah CboudOMofy 
( 1 740—1 776) m> Mcchparaaai Jammdar, RamramChoudhury aditaa 

bang-a sipairangko rimbae a doktangtangni ari-simarangni 
sepangjolraogo donggipa a-brini songrangko bobil dinge napaha. 
Uamang bewalan bang-a a-brini ajarangko antangtangni sasonona 
ra-baaha aro A-chikrangkoba drae bamataha. Ramram Choudhury 
adita bang-a A-chik Nokmarangko bamataha jemangan bamani chin 
gitakilchikajina on-naku-rachakaha aro an-tangtang mahari maharini 
gisepo jegrikanirangko bichalna Jomindarkon ra-chakaha. 
Dhruvanarayan bang-bata ajarangko ame man-aha aro an-tangni bil 
gnanganiko ra-chakani chin gita amgimin A-chik Nokmarangko 
kajina on-draataha. Jomindami a-doktangtangni ning-o donggipa 
anti-a-damrangonasan manderangko watatchina gita Nokmarangko 
ge-etataha. 

Dharmanarayan Choudhury (1776-78) jean Dhruvanarayanni 
depante aro Jomindar ong-rikgipa ong-achim, skangna bate rakbate 
biltangko jakkalaha. Uni depante aro Jomindar ong-rikgipa, 
Mahendranarayan Choudhury (1778-1815), ka-saninggijanio aro 
sinjetanio una skanggipa Jomindarrangna batachim. Bang-a 
neng-nikanirang ong-oba, Karaibari aro Mechparani Jomindarrang 
antangtangni dokkol ka-gimin ajarangko aditan bang-a bilsirangna 
ning-o donachim aro bamani chin gita uamangni maniani salrango 
Nokmarangko a-brini bosturangko ra-bae kajina on-rongatachim. 15 
Uni biteara, je gita Moghulni chasongo jakgitelaniko A-chikrang 
man-paachim, jeni gureo gakate dakgrikgipa sipaini dolrang ia napna 
man-gijagipa diltugipa buring-bolgrimrangona napna man-jachim, 
da-o uamang bakbakan gimaataha maina chapchap donggipa 
Jomindarrang British sorkarioniko slairangko bi-aton man-aiachim 
aro uarangna A-chikrangni chri-brarang, mil-amrang, aro sel-urang 
mamingba ong-pajachim. 16 

Untaltal, Mechparani Jomindar A-chikrangna ramramde 
namsangchacha chanchie dakbaaha. Indiba Karaibarini Jomindar, 
Mahendranarayan Choudhuryde bobil dingangkuaha jena 
ka-onangatako man e A-chikrang ari-simarango bilchi-jakchi 
sokskaaha. Iabil-jakchi soke napdrabagiparangko a-jak soknagita, 

IS. BJ.C. (Criminal) 25 April, 1815; No. 17. 

14 Hamilton, Francis, An Account of Assam, 1963, Gauhati, P. 86. 

Mahendraaarayan pilnipil a brirangona doangaha aro dos 
grigiparangko dos gnanggiparang baksa, patoko donachi, jrimgipa 
dairangchi, aro ja-a jakrangko rasotgalachiba sasti on-achim . 17 Ua 
Phulbari, Belbari, Singimari, Bagergaon, Garobadha aro a-bri 
ja parango donggipa gipin biaprango kilarangko kaduulaha aro 
sotkarini kam kachakgipa biapantion sipai chongmotrangko donaha. 
Ia Jomindarni sipairangni Commandant, Rudraram Talukdar, 
antangni bil gnanganio, gamsengo arojolni obostarango pangchake, 
on-tisa golmalrangnan abrirangchi doange rangsanan chadrape 
dakgrikrongachim. Mahendranarayan a brirangchi badinganio 
saksan ra gopna skaiachim jean uko gipin Jomindarrang baksa 
mongsongbate Salgipengni Sherpur aro Susung Jomindarrangming 
nanggrikattelaiachim. An tangni anti-a-damrango badingani 
bosturangko bangbatatna gita, A chikrangni Mymensingni 
antidamrango badinganiko champengna tik ka-aha. Ua 
Salgipengchipak dalbatgipa *Rengtha Nokmani kosako chadrapaha 
jeko Sherpur aro Susung Jomindarrangni a dokrangona nangchappile 
Garo Hillsni pilak bakrangon mingsing-minggamachim. Indake 
Rengtha bamna nanganiona ra onako man- aha. 1 * Ian 
Mahendranarayanko Sherpur aro Susungni Jomindarrang baksa 
tongtong bobil ong-grikataha maina Rengthani retrang 
Mymensingchi re-ange badingrongachim. Jomindarrangni pil nipil 
namnikgijaniko aganako minggija, Mahendranarayan A-chikrangni 
ia antidamrangona re-anganiko champengna ine Mymensingchina 
dakanggipa ramarango kilarangko rikpengaha. Indake 
champenganiko man-e a-brini manderang Rengtha Nokniako 
dakchakchina mol moleaha. Iana ka-onange, a-jak sokani gisik 
nakatbatae aro Jomindarrangni gatgipa pakripeko galatna ske, 
Rengtha Nokma a-kawerangko rang gitik chagrope dakgrik- 
dinggrikna aro raseke ra-na a-bachengaha. Mahendranarayanba ia 
bobil dinggiparangni kosako chadrapskaaha aro uapaangko, 

17. BJ.C. (Criminal) 25 April, 1815, No. 17. ' ' 

♦Rengtha, uni biming chongmot ong-ja, Bangalrangsa (engti ganani gimitt 
uko Lengtha minga, Ukosa Jobs Elliot Rengtha ine seskaah& 

18. Bhttttachariee, J3., The Gaiosandthe Ei^lisli. tm;P. 3\. 

bamataha. 19 Uni gimin retrang Mymensingni Joint Magistrate, John 
Elliotchi re-ange, an-tangtangko chelchakode uni retrang ong-geri 
ine uo molmoleaha. Indaka obostaosa East India Company 
Achikrangni ongenga obostarango jak snilatna salbakako man-aha. 

Beben, Companyni jak snilatani gipin gipin a-selrangba 
gnangchim. Ia somoerango, Garo Hillso kil gona nambata cholrangko 
niksamsoe gisiko nangbataha. Uamang an tangtangni Indiani 
Salaramchipak bading-chiwalanio ia bostuko manna gita Achikrang 
baksa songgigrikaniko dakna skani dongtopil atjaha. Iarangna 
agreba, abrirango bang-a aningni gamrang aro buringni bosturang 
gnangchim. Uni gimin Jomindarrangko gale. Company officer, 
Sezawal minggipani jakchi Garo Hillsoniko pilak kajinarangko 
Nokmarangoniko tongtong gilatna nangnikahachim. 20 

Kosako janapbagipa a selrangni gimin British sorkari A chikrang 
baksa songgigrikaniko dakna sikbeaha. Indiba ia Achik bobil 
dakgiparangni adokrangona Britishni sasonko bariatna nengbeani 
ong gen ine niksamsoaha. A chik Nokmarang baksa simsakbee 
meligrike kam ka-anichisa diltugipa a brirangona ka-sne kasne 
napangna man genchim. Rangpurni simarang golmal- 
gondokolrarasachim aro Jomindarrangba mikbubetokachim. 
Mymensing gitasan ia kamko ka-na chol ong-aigenchim. Ugitan, 
1788 bilsini September jao British soricari John Elliotko Achikrangni 
obostarangko sandichina watataha. British sorkarini gital 
chanchianiara, Jomindarrangko bilgriatbatna aro uamangko mande 
ra aniko komiatna ine ong achim, maina bimingnasanmangmang 
kajinako ra e, simarango tom tomaniko ra bachina pakwatoba 
uamango ka dongna man ja ine nikmanaha. Uamang da o A chik 
Nokmarang baksa joljol nangrimgrikaniko dake aro Jomindarrangko 
jangchio donge kam ka aniko bon ate, uamangming bading- 
chiwalgrikaniko dakdraana ine miksongaha. Uni gimin A-chik 
Nokmarangko namnikatna ine uamangna bara gitchakmrangko John 
Elliotni jakchi sualatna British sorkari on-ataha. 

John Elliot Garo Hillso napchenggipa skanggipa British officer 
ongachim. UaA-chikrangni aro Uamangni bak nanganggipa gipin 
jatrangni songrango apalbeen wenaha aro ua Nokmarang aro mande 


19. Mackenzie, A, The North-East Frontier of India. Pp. 248-251 . 

20. B.R.C., 30th September, 1789, Nos. 26r-28. 

jinmarang baksa bang-a tomanirangko dakaha. Jomindarrang an) 
a-brini manderangni gisepo meli a-meligrikgij aniko sandiana agreba 
ua Achikrangni ku-sik, janggi tangani bewal am niam-ritirangko 
sandijoljolaha. A-brini ja-parango Jomindarrangni kuliglpa and- 
a damrangni nalsachi songdonggipa A-chikrang jakgitel 
ong-tokengachim am Jomindarrang ua jakgitelgipa a-dokrangchi 
bilakgipa sipaini kotokko rimesa napna man-aiachim ine ua nikaha, 
Indiba Jomindarrangni a-dokrangni simarango doriggipa ongipa 
a-brirango A-chik songdonggiparangkode Jomindarrang 
antangtangni retrang dakahachim. Uni gimin John EUiotni nikani 
gita ia ongipa a bri-a churangni Nokmarangko Jomindarrang 
chugimik antangtangni ning-o donaha. Uandaken siminani ongipa 
a-bri-a-churango songdonggipa A chikrang Bengal rorirangni 
dakbewal ganbewalrangkoba adita ja rikaha aro Saliram a-songni 
samrangko j akkalaha. Sherpumi Jomindar, Jayanarayan Choudhury, 
tika su-aniko skanggipa A chikrangna dakchengaha ine John Elliot 
seaha. 

Indake dakahaoba, A chikrang Jomindarrangni ning o dongnah 
namnikteljachim aro Jomindarrangni dakbewalrang uamangko 
bilongen kaonangatachim. Songsalni bewalrangba 
dingtangangsrangaha aro uamangni atchikapgipa bilrangkoba 
kalake roaha. A-brini kokkimaogipa songrangko Jomindarrangni 
ning o donani mangrakbeachim aro Nokmarangko an tangtangfa) 
jakgitel ong-taipilna krenganiko champengaha. Aroba ia songrangan 
a bri-a churango donggipa A chikrangni rang-gitik chadrape, 
dokprcte-ra-seke ra-ani nisan ong-achim. Anti-a-damrang ia jolrangpn 
dongachim am Jomindarrang nitimgipa sipairangko dongenchimoba, 
jakgitelgipa A-chikrang dugapilen bilchi-jakchi da-on da-On 
sokpilskachim maina uamang Jomindarrangni, uamangni 
officerrangni aro Banggal-rori badinggiparangchi togia- 
cha-bokarangko man-rongachim. Badingani bosturang rokom redeem 
bang beachim indiba Banggal-rorirangni mikbokakon chakna 
amskajachim. A-brini A-chikrang ia anti-a-damrangona xe-angana 
agre janggi-tangani gipin chol grichim, aro iako nike Jomindarrang 
aro uni ning-o kam ka-giparang ma-manti cholrangchi togia- 
cha-bokachim. 21 

British sorkari A-chik Nokmarangming songgigrikaniko 
dakanichi ia Company mongsongbatsranggipa sitninarango 
tom-tomanikosanmangmang ra-bajawa indiba kilrangko 

21. Elliot, John, Asiatic Researches, VoL III, 1792. 

gamanioba nambate dakna man-gen ine John Elliot ma-siaha. Indicia 
Eliiotni Mymensingni siminarango wenroromitingo; 
Mahendranarayan Choudhury, Rengtha Mymensingni Hakimko 
grongna jotton ka-enga ine kobolko man-on, Rengthako Sherpur 
antioni re-bapilmitingo rim- aha. Indiba Elliot, Mymensingni kacharini 
Registrar, Baillieni baltianichi Rengthako jokataha. Rim-aoni indake 
jokon, Rengtha bang-a A-chik matgrikrangko rime a-brirangoni 
ong-onbae, Companyni ning-o an-tangko Jomindar songchina 
Hakimo mol-moleaha. A-chikrango Jomindarrang dongjachim indiba 
Rengthani manderang Companyni ning-o retrang ong-na 
an-tangtangko on-aha jedakode uamang Karaibari Jomindami 
ganggopaoni jokna man-gen. Kakketko ag anode, Elliot an-tangba 
indakgipacholkon am-engachim maina indakachi bading-chiwalna 
chol man-batgenchim aro A-chikrangkoba tongtong grongnaba 
man-batgenchim. Uni gimin ua sorkarini chanchiaona iarangko 
ra-baaha- (1) Jomindarrangni bostu mingantina kajina 
gatgiparangko galsrangna. (2) Rengthako Companyni ning-o 
Jomindar saksa dakna. (3) Karaibarini Jomindami A-chikrangko 
duk on-aniko champengna. Chanchina naatgiparangni gimin kam 
ka-na gita Board of Revenue, Karaibarini Jomindar aro Rengthani 
gisepo mai bak donga, aro Karaibarini Jomindar a-bri-a-churango 
mai bilrang gnangchim, Uarangko sandie u-iatchina Cooch Behami 
Commissioner, Doughlasko ge-etataha. Un bak ja-manon, Doughlas 
indake reportko on-aha- ( 1 ) Uni a dokrangni kilrangko Karaibarini 
anti-akangrangona ra-bana nangana agre aro uarangoni aditabakko 
Jomindama on-na nangana agre Rengtha jedakemangba Karaibarini 
Jomindaro pangchakja, aro (2) je songrangko ua sipai kotokrangchi 
rakkia, uarangna agre ua Jomindar a*brirango maming bil 
dongjachim. 22 

Eliiotni recommend ka-anirangko bon-kamao sorkari ra-chakaha. 
Iarangni bidingo kam ka-china indake ge-etataha- (1) Companyni 
ning-o Rengthako Jomindar dakna, aro uni kajina on-na nanggniko 
tik ka-na; (2) Karaibarini Jomindami a-brini manderangko 
sinjetaaniko champengna, aro (3) A-brini a-dokrangko British soricari 
ra angskaengahani gimin uarangoni man-gnirangko Karaibarini 

11 " l ....— i , ■■ 

22. BJ.C. (Criminal), 25 April, 18i5, No. IT* 




Jomindar man-jae sorkarina kajina on-na nangarangko gamna 
manjaode, Karaibarini Jomindami kajina gamna nangarangko mitanl 
watskana. 23 Ua gitan, British sorkarini ge eta gita, Beyard, 
Mymensingni Collector, songgigrikna pilak nanganirangko 
tarisochina Baltigipa saksako Rengthaona watataha. Indiba 
Mahendranarayan sorkarini hukumko manijaha. Rengthaona 
watatgipa Baltigipako rimaha, sorkarini officerrangko an tangni 
a-dokrangoniko rikgalattokaha, sorkarina gamna nanggipa 
kajinarangko ongija dontongaha aro Mymensingona dakanggipa 
pilak rama-dilmarangkon champeng-dongpengtokaha. 24 Ian aiao 
inmanani ongaje, iani ja-mano maming sandidapani dongjaha aro 
uandake songgigrikaniko dakgija bon-aiaha. 

Indiba Mahendranarayan pangnan bamgija dongaiaha. 1793 
ni March 7 tariko Mymensingni Collector, Mymensingona 
dakanggipa pilak sorokrangko nitimna dongipa sipairangko 
raangpilchina aro Achikrangko kaonangataniko dakangchajachina 
Maherdranarayanko aganchina Cooch Behami Commissioner, C. 
A. Bruceko ge etataha. Indiba ua ong gramaiaha. Batesa, 1794 ni 
October 18 tariko, Mahendranarayan 700 sipairangni dilgipa ong-e 
Sherpumi Sergur minggipa song damsako chagropaha. Iachagropani 
gimin Bruce rang-sanan Mymensingni Hakim, Walter Macquirena 
u iataha aro Karaibarini Jomindarko rim-china uko aganataha, 
Macquire Sherpuro dongsogipa sipaini kottokko mangrakbatatna gita 
sak 20 sipairangko watatdapaaha aro Captain Greenko chu-onge 
sipairangko rime Jomindarko ka-mikkenatchina ba uni napbaaniko 
champengsochina seataha. Governor-General, Sir John Shoreba ia 
golmal ka giparangko kakket bichalona ra bana miksonganiko 
namnikaha. British officerrangni bakbak aro rake champengna 
tarisoa niran gko dakanichi Jomindami napbagniko, ua somoeo, 
champengsona man-aha, aro uko rc pilangchina draataha. 25 

Indakmitjngo, Lord Cornwallis Bengalo Permanent Settlemeratni 
niamko ra gataha. Ia Permanent Settlementara sorkari aro 
Jomindarrang, aro Jomindarrang aro uamangni a*a gamgiparangni 

23. B.R.C., IS November, 1790, No. 179. 

24. B J.C., (Criminal), 23 April, 1815, No. 17. 

25. BJLC., 21 Nov., 1794, Nos. 7 & 9. 

gisepo a-a gamani aro kajina on-ani baikamgipa niamrangko 
dakachim. Dolgittamni a-pal ge-giminoniko man-gni aro uamangni 
a-palna gisik nangani giminba niam dakaha. Mahendranarayanan ia 
gitalgipa niamchi skanggipa kaako man-gipa ong-achim. Uni 
a-dokrangna ua bilsio changbonga dake bilsiprako Rs. 3200/- kae 
kajinako on-na nanggen ine tik ka-aha. Indiba ua 1794 bilsionin tik 
ong-e on-bagija donchipaha. 1796 bilsio ua kajinako on-srangjaha. 
On-china dabitaitaioba indin ong-gramaiaha. Uni gimin, 1798 ni May 
jao Captain Darrahni dilachi Mahendranarayanni kosako dolsa 
sipairangko watataha aro bangki on-na nanggiparangko on-china 
Mahendranarayanko draaha. 26 

Kalumaluparani Jomindarba kajina chotgijan bangkuengachim. 
Chongmotde, ia Jomindami a-dokde gamsengan grichim aro a-dokni 
pilak bosturangko palatoba sorkari kajinanan chu-ongjawachim. Uni 
gimin ia Jomindami mongsonggipa man-anide A-chikrang baksa 
maming niam gri badinggrikaniosa ong-aiachim. Indiba golmal- 
gondokolrangni gimin siminarango badinggrikanikoba dondikna 
nangaha. Iarangna agreba, a-brini A-chikrang duk-saknaatani gimin, 
Jomindami nambatsranggipa a-arangko game cha-giparang wate 
katangtokahachim. Kajinarangko watpachina mol-moloba Board of 
Revenue knachakjaha aro ia Jomindami a-dokko 1 805 bilsio nilam 
ka-aha. Uko saksa Munshi Himaquitoolah minggipa Rs. 14,500/- 
na breaha. 27 Iano kajina man-ani bang-ja ine u-ie, Himaquitoolah 
togie ba tol-mikesa ba je chol dakeba badinge kolgapatskana ine 
miksongaha. Ian A-chikrangko ka-onanggokataha jemangan changni 
chang Himaquitoolahni kam ka-giparangko doke aro so-ote a-jak 
sokskaaha. 28 

Karaibarini Jomindarko uni on-na nanggnirangko chotchina 
draaoba, ua chotani pal songrangni kosako chadraptaiaha. 1805 ni 
November jao Karaibarini Jomindar sak 100 mang Borgondas sipai 
dolko rime Sherpurko dakgrikaha aro sak 6 ko so-ote aro sak 5 

26. B J.C., (Criminal) 25 April, 1815, No. 17. 

27. B.R.C., 14 Nov. 1812, No. 8. 

28. BJ.C., (Criminal), 25 April, 1815, No. 17. 

manderangko matat-bu-atani ja-mano uamang Garo Hillsni 
siminarango donggipa kilao katnape dongaha. Karaibariara Rangpur 
Districtni ning-o ga-akani gimin, Roberdeese ua Districtm Hakimko 
chadrapgipani kosako maikoba dakskachina ge-etataha, indiba 
mamingba ong-jaha. uani a-sel, ua an-tangan Sherpurni song damsa 
Hakunganjchi re-mikkangange Mahendranarayanni rikgipa kilako 
pe-srangaha. Mahendranarayan kila gipinona katange uko dongge 
dake cho duule dongaha aro uanoni ua Sherpurni songrangko 
rang-san chadrape songni manderangko dokaha aro uamangni mal- 
mattarangko rasekangaha. 29 

1806 ni July jao Mahendranarayanni sipairangni ka-donggipa 
padot Rudraram siaha. Ua sipai padotni silni jakoni jakgitel ong-e 
Achikrang an-tangtangko jakgitel ong-aha ine parakaha aro rang-san 
chadrape dakgrika aro ra-sekaniko bilongbate daktaiangaha. 1807 
ni August 15 tariko, uamang Karaibarini Golucknath minggipa 
songko rang-san chadrapaha, ra-seke ra-aha aro sak 15 manderangko 
so-ote galaha. Ia kobolko mansoarin, Rangpumi Hakim, Campbell, 
Karaibarini sepangrangni Darogarangko aro uni Jomindarko man-a 
dipet Borgondasrangko watate, golmal ka-giparangko 
ka-mikkenatchina aro manderangko chelchakchina gita karaibarini 
British officerko dakchakchina hukumko on-ataha. Indiba 
dakchakani sokbana skangan a-bri ja-pao donggipa Tikree song jean 
Jomindami ning-o ong-achim uko chagroptaiaha, nokgittamko so-aha 
aro sak 7 manderangko so-otdamangaha. Uni ja-mano A chikrang 
Shitalkukree minggipa songjinmako chagroptaie sak 3 ko so-otaha 
aro nokrangko so-aha. 

Uni gimin Hakim, manderangko chelchakchina gita kotoksa 
sipairangko bakbakan Karaibariona watatchina Kishanganjni officer- 
commanding, Colonel Crowko mol-molataha. Governor-General. 
Lord Mintoba iako dakna namnikpaaha, aro Jogighopao sipairangko 
dontaichina nanga hukumrangko on-china Hakimko ge-etaha-^Lord 
Minto aganaha, “Man-a dipet A-chikrangni bobil dinganirangko 
champengna mangmangsan sipairangni aro policerangni kam ong-aia 
ong-ja, indiba ua jatni mande sakprakprakan jemangan districto 
songdonggipa manderangni tom-tomaniko jingjengatenga 
uamangko ka-mikkenatnaba uamangni kam ong-a.” Indiba 

29. BJ.C., (Criminal), 25 April, 1815 No. 17. 

30. B.R.C., November, 1812, No. 15. 

Governor-General bang-gija Achik manderangni dos dakanina 
Achik gimikko sasti onanikode namnik&kajachim. 31 Iarangkodakna 
tariengmitingo, A-chikrang Sherpuro bobil dingtaiaha. Banga 
songrangko chadrape dakgrikaha aro channa amsokpilgija 
manderangko so-otaha aro mata-buataha. Karaibarini Jomindar, 
Mahendranarayanba changgnina Sherpumi Jomindarko an-tangan 
dakgrikdilaha aro bobil dingangchina Achikrangko didiaha. 32 
Mahendranarayan 1798 bilsionin kajina chotkugija dongaengachim. 
Ua kajinako on-srangjana aro British sorkarini ning-o 
dongaonimangmangba ong-kate katsrangna tik kaaha. Pil sachi, 
British sorkari bangki kajinarangko chotchina raken dabiaha aro 
sipairangko anti-adamrango bang-bate donaha. Uni bitede, Jomindar 
a-brirangoniko indin gile ra-na man-jaha. Sezawal on-na 
nanggnigiparangko on-china Jomindarko jetangkuaha, indiba 
Jomindar mingsa ba gipinrangko pa-sike cholet-rongret dake on-gija 
dongaiaha. British aro Jomindami gisepo dakgrikani A chikrangko 
a-kaweni manderangko rang-san chagrope dakgrikna didiataha. Uni 
gimin, namgija obostaoniko naljokatna 1809 bilsio Board of 
Revenueni hukum gita Karaibariko Rs. 93,500/- na nilam ka aha. 
Indiba Mahendranarayan altuabee namnikpaigipa mande ong-jachim. 
Ua an-tangni depante Prithbinarayan Choudhuryni bimingo 
Karaibarini adita banga bakrangko Sundhakhali Pargana ine minge 
aro ukode kajina gri man gipasa ine pa-sike a-kangaha, aro an-tangde 
a-brirangko dokkol ka-e dongeaha. Uni gimin nilamko bregipa 
Ramnath Lahiri a-dokni onbatgipa mitam bakrangkosan man-aiaha. 
Indiba Mahendranarayan a-brirangko dokkol ka-e uarangko rakkina 
man-akode chu-ongnikjachim aro ua onbatgipa a-kaweni a-sal 
gnangbatgipa bakrangkoba depanteni a-dokni ning-on ong-a ine badi 
kaaha. Dolsachi, Mahendranarayanni a-dokko breon Sundhakhali 
Parganako man-gope gimikkon breaha ine Ramnath rake 
aganskaaha. Iani ja-mano ruute jegrikengon dolgnian agrcpilen 
nisigrikaniko dakaha. Jeba ong-china, dolgnian indake jegrik- 
dakgrikanichi ari-simarango tom-tom aro jripjrip dakarangko 
golmal ka-giparang ine dos galako man-aha. Indake ia dolgni 

31. 22 April, 1808, Nos. 20. 

32. B J.C., (Criminal) 25, 1813 No. 17. 

dakgrikangkuengon, A-chikrangba chadrape dakgrikanirangko 
dondikgijan dakangkuaha. Karaibario so-sojengjeng ong-antara 
ka-sne ka-sne Sherpur, Susung, Kalumalupara aro Habraghatonaba 
sokangaha. 33 

Kakketko agangenchimode, A-chikrangni sima-arirango gobnal 
gondokol ong kamaianiara badia dolkon matnange potgen u-ina 
nengbeani ong-achim. Songga-gaa aro skona sikar ka-arangde 
A-chikrangni dakbewal ong-achim. 34 Dal-a dakgijagipa aro 
sontolgipa a-brini manderangko Jomindarrangni aro 
badinggiparangni togia-cha bokarang aro Jomindarrangni ka-sagija 
aro kakketgija dake bilko jakkalani bewalrang Achikrangko bang-a 
biaprangchi bilchi-jakchi sokchina ka-a debilataha. Achikrang arb 
Jomindarrangni gisepo bobil dakgrikani chasong gni ong-angaha 
ine David Scott 1816 bilsio nikaha. 35 Rengthako Companyni ning-o 
Jomindar dakna tik ka-aniba Jomindarrangko mikbuataha. 
Karaibarini Jomindami warachakani gimin Rengthako Jomindar 
songna man-jahaoba, Rengthako mande ra-ani aro mingsingani uni 
retrangni gisepo baridapangaha aro apsan daken uni depantekoba 
mingsing-min g g am aha. Mahendranarayanni Jomindar ongmiting 
somoeon Rengtha siaha aro uni depante Agund ukoja chongrikaha. 
Agund-o “bang-a gam jinrang, jekae, nokkolrang, pitolni me-dik- 
samdikrang, rangrang aro mande skobikrokrang” dongachim. Uni 
noko mande inditan bang-ani gimin salprako Dhenki ge 5 chi 
dondikgija mi su-na nangachim. Agund, pagipa gitan, Karaibari aro 
Sherpurona joljol sokpile Garo Hillsni bang-a bakrangkOn, dokkol 
ka-achim aro uni ning-o bang-a a-kingrangni Nokmarang gnangchim. 
Ua Karaibari Jomindami depan teni bia ka-o dongpaaha aro uno una 
Palki ge-sako boksis on-aha jeon uko a-brirang gita uni nokkolrang 
ripee noktangona rimbapil-achim. 36 Samgipinchi, 1794 bilsio 
Jomindarrangni rokom rokom kajinarangko gile ra-ani bilko 
Company ra-sekon aro Companyni sipairangko antidamrango 
demon, A-chikrang aro Jomindarrangni gisepo nangtinggrikanina 
kene rang-san jagokaniona sokpilaha. Ia gi tal niam, ka-dongsemoni 

33. B J.C., (Criminal), 28 May, 181 1, No. 35. 

34. ElHot, John, Asiatic Researches, \bl. in, 1792. 

35. BJ.C., (Criminal), 16 Feb., 1816, No. 15, 

36. Hamilton, W. A. Geographical, Statistical, A Historical Description of 
Hindustan, VblH, P.758. 




bikpilskae, obostarangko namjabatataha. Jomindarrang uarangni 
kosako maming bil dongjaha ine A*chikrang masiahaon, uamang 
an-tangtangni jakgitel onganiko parake mesokaha. Alamala damo 
kilrangko on china Jomindarrang tangkarangko on-draata aro 
uamangoni saksa ba bang-gija manderang dosko dakoba 
songgimikkon groko gamate sasti on-a ine A-chikrang Companyna 
nalis ka-aha. 37 An-tangtangko dos gri ine mesokna gita Jomindarrang 
A-chikrangko chadrape ra-seke ra-anganiko dakchina didiaha. 
Indakmitingo British sorkari anti-a-kangchi re-anggipa 
A-chikrangoniko kajina gile ra-ani bilko jakkalna amjaha. Bebe 
gitan, ua chagropbagiparangko a-rikatpilna gita Jomindarrangko 
dakchakna Company sipairangko gisep gisep watataha. Uni gimin 
Companyara an-tangtangni tangka paisa man-dapgnina aro 
songnokko bariatna gita Jomindarrangko dakchakgipa dake kam 
ka-aha. 38 Buchanan Hamilton 1808-09 bilsirangoiabiaponare-bae 
indake seaha. 

“Je ong-oba, Bengali Jomindarrang an-tangtangko 
dakchakchina gita Britishni kenbegipa silchidarerangko ra-baatna 
man-ahaon, uamang bilgrigipa A-chikrangni a-dokrangchi 
ga-batangaha jemangni dakgrikani ostrorang chri, mil-am aro 
sel-urangsanchim, aro uarang pilakan choligijagiparangsachim. 
Companyni a-jaona bostutangtangko ole sregrikna re-bagipa A-chik 
sakantionikon dugapile kajina ra-draachim aro Nokmarangjemangan 
nengrae sokna man-gipa biaprango a-arang donga, uamangko 
uarangoniko a-rikatsrangaha, jekae samsachi Kalumalupara aro 
Mechpara aro samgipinchi a-brirang; ba uamangko kajina on-draate 
bamatasan ong-ja indiba Habraghato gita, mamingnan choligijagipa 
dakatsrangaha. Aro indakeba aganaje, ua districtni nambatsranggipa 
songrang aro apalbatsranggipa a-palrangko pe-a 
ruutmangmangkujachim aro uarangara saksa A-chik Nokmaonikosa 
bilchi-jakchi soke ra-sekdragipa ong-achim.” 39 British sorkarini 
kamrangba Jomindarrangni dakbewalrangko dingtangatna 
man-jachim, aro A-chikrangba uarangko warachaksoani 

37. Ahmad, N., An Economic Geography of East Pakistan, P. 81 

38. BJ.C., (Criminal), 25, April, 1815, No. 17. 

39. Hamilton, F., An Account of Assam, Gauhati, 1963, P. 86. 

bewalrangba cbengoni gitan ongbakuengachim. 1813 ht April 15 
tarikni at tamo a-bri ja-reto donggipa Saftaka minggipa chohgipa 
songko dolsa Achikrang chagropaha aro nok chisako so-aha. 1815 
ni May 6 tariko, salniangachibara bang-a A-chikraag dolsa chdgri- 
apgri dakgipa mitam manderangko rang gitik chadrapaha aro 
uamangoni sak 3ni skorangko sotaha. Mayni 8 tariko, 
waljatchimango, a-bri sepango donggipa Gossaingaon songko 
rang-san chadrapaaha, nok 18 ko so-aha, sak 20 me-asa, me-chjk 
aro bisarangko ka-saninggija dake so-otaha aro uamangni skorangko 
ra-e katangaha. Napdrae golmal ka-taitaianiko sorkari brae salantin 
kobol man-soachim indiba sorkari dos dakgiparangko rim-na 
manjachim aro British retrangna aro uamangni nokjam, gamsengna 
chelchakaniko on-na man jachim, songrangchi re-angnaba sin-a- 
ding-akon chakna manjachim. Sipairangba mikkanan pa-sokjachim, 
uamangni a-dokrang a-brini rong brakrang ong-e a brirangchi aro 
buringgroprangchi duulako mane je karioba uamang mamingkon 
dakna manjachim. 40 

Kalumaluparani obostaba apsan apsan ong-aiachim. Unoba 
1814 ni December 26 tariko Britishni retrangko dolsa Achikrang 
so-ote sakgnini skorangko ra-e a-brichi katdoangaha. 41 
Antignimangni ja-mano, Jomindar Munshi Himaquitoollah an-tangan 
A-chikrangchi so-ota man srangaha. 42 Adita sipairangko ari- 
simarangona watatdapoba obostako namdapatna manjaha. 1815ni 
January 9 tariko, Rajabari ba Mahendranarayan Choudhuryni 
dongram nokkon adita ritcha A chikrang so-aha aro 
Mahendranarayanni depante sa-chonko man-gope gimik sak sni 
manderangni skorangko sote ra-e katangaha. U-iatani gita, ua 
napprctbagiparango rokom rokom slairang bol 150 dongachim. Ia 
ka-saninggija kamrang British sorkariko rang-san mikrakataha. 
Karaibarini a-jarango songdonggiparangko naljoke rakkina gita, 
David Scott, Rangpumi Hakim, sak 20 sipairangko watataha am 
Karaibarini Darogako an tangba uamang baksa Rajabario 
dongpachina aro walo chagropanirangko chelchakna man na gita 
silchok su-e guarerangko kachina ge etataha. Uamangkoba 
dakchakna ua gipin dol sak 30 Borgondasrangko watataha. 43 

40. B J.C., (Criminal), 17 July, 1813, Nos. 8-9. 

41. B J.G, (Criminal), 7 February, 1815, No. 19. 

42. Hamilton. W., A Geography, etc. \fal. n, P. 759. 

43. B J.C., (Criminal), 7 Febroaiy, 1815, No. 17. 

Garo Hillsni Salgrochipak Habraghat Parganani ning-o 
ga-akgipa A-chik Nokmarangba Jomindami kosako bang-eft 
matnange Francis Hamiltonona Goalparaona re-ange 1808-14 ni 
gisepo nalis ka-aha. Iarangara, Raumari, Amjonga aro Damrani 
Nokmarang aro Jirani kamal saksa ong-achim. Raumarini Nokma 
dambekuengachim indiba un baksa rcangpagipaoni mitamrang gisik 
seng-giparangba dongachim. Amjongani Nokmara a-brini a-doko 
atchigipa ong-achim indiba apalbegipa a-pal pe-gimin a-arangko, 
jekon uni nokdangonin pe-chengahachim, uko chalaina Nokma 
ong-e Amjongaona re-baaha indiba da-o Bijni Jomindami ning-o 
napaaha. Bijnini Jomindarara ia a-palrangko pe-chenggipa A-chik 
nokdangonikon chalaichina ine Nokma gatrongachim indiba ja-mano 
Assamni rajarangni dakaniko ja-rike ua je somoeoba skatang 
Nokmako dingtangataiaha. Ia Nokma bewal namgipa aro gisik 
seng-gipa dambe mande ong-achim aro songsarekni bewalrangko 
ja-rikachim indiba Bengali ku-sikko aganna namen man-achim. Una 
skang Nokma ong-gipako Hindu pil-china Bijni Jomindar 
mol-molbeaha aro Bengali oikkorchi aditan sena choliahachim. Uaba 
chalakkigipa aro gisik seng-gipa mande ong-achim indiba uko maina 
Nokma galaha u-ijaha. 

Damrani Nokmaba bewal namgipa dambe mande ong-achim 
jean Amjongani Nokma gita a-brio atchie songsarek ong-achim. Ia 
Nokmako Digman mingachim aro uni matnangani gitade Bijni 
Jomindar uni a-kawerangni a-palrangko jean Habraghat Parganani 
adha ong-nasipilachim, uarangko mangmang ra-sekasan ong-ja indiba 
uni bang-a mal-mattarangko, jekae, matchurang aro nokkolrangkoba 
ra-sekangtokaha. Uni gimin ua a-brichi katdoe dongaha jeon ua bil 
man-batsranggipa Nokma ong-kuengachim. Ia Nokma ramram aro 
ka-onangrakgijagipa mande ong-a ine Hamilton nikrikahaoba Bijni 
Jomindarde uko ra-seke ra-gipa ine pote uni mal-mattarangko 
ra-sekdraaha. 

Habraghat Parganao, Bijni Jomindama bame dongrikgipa 
Nokmarangna agrede, Pilak A-chikrangan a-brirangchi katdotokaha, 
aro ia Nokmarangni a-arangko Rabharang aro Bengalirang 
gamrikskaaha. Mechparaode Hamilton adita A-chik nokrangko 
nikkuengachim jemangan Jomindama kajina on-jringachim aro 

jemangan uamangni songsul Bengalirang gitan a-ako simsakbeen 
gamtokachim. 44 

Ia pilak ong-a obostarangko nike, bakbakan maiba rokom raka 
cholrangko dakna nanggen ine British sorkari ma-siaha. Dos 
dakgiparangko bakbakan sorkarini jako on-na nanga aro 
Achikrangni gisepo mongsonggipa manderang jemangan mal- 
mattarangko ra-seke ra-anga aro songrangko aro ge> a-gamarangko 
nisigen ine ka mikkenata, uarangko on pilna nanga ine sorkari 
dabiaha. A chikrang aro British sorkarini retrangni gisepo bading- 
chiwalgrikaniko champengna hukumko on-aha, aro ia 
champenganiko tik onge mania-manija uko u-ina gita chuonga gita 
Borgondasrangni dolko a-brirangni sepangjolrango atgipa anti- 
a-damrango donataha. Achikrang napdrataiode uarangko bamatna 
gita sipai chong-motrangko watatna tik ka-aha. Iana tarisoe, 
Jogighopao donggipa sipai dolko mangrakataha aro Cooch Beharo 
donggipa Rangpur Battalionko bilakatbatna gital sipairangko 
rimbadapaha. Mymensing aro Rangpumi Magistratekoba apsan 
melie kam kachina aganataha. 45 

Indioba British sorkarini skanide dos grigiparang dos 
gnanggiparang baksa sastiko man-na nangja aro uamangni dakna 
chanchisoanide meli-nangrimgrike kam ka-na inesa ongachim. Chao 
Hillsni siminarango tom-tomani aro jrip jrip dakaniko rabana gita 
adita baikamgipa niamrangko ragatna nanggen aro iako daknade 
A chikrangni obostarangko ka-sne ka sne nambatataniosan 
mangmang onggen. 

Indakmitingo, Rangpumi Joint Magistrate, Thomas Sisson, 
sorkarini geetako man-e sandianiko dake 1815 ni February 15 tariko 
roprete reportko on-aha. A-chik aro Jomindarrangni bilsi 50 mangna 
janggi tangbrinani itihasko sandie, Sisson A-chikrangni simarango 
tom tomaniko ra-bataina gita adita bang-a cholrangko dakchjna 
mesoke on-aha. Uni janapani gita, Bhagalpumi a-brini a-dokrango 
gita an-tangtangko an-tangtangchin sason ka-ani bewalko ra-gatchina . 
jekon apsan nangnangobostarango Augustus Cleveland 178$ bilsio 

him mm i ~ y r ' T - r t — » Ji. 

44. Hamilton, R, An Account of Assam, PP. 87*90. 

45. BJ.C. (Criminal), 1 February, ISIS, Hoe. 19-27. 

dal-batgipa Nokmani ning-o sason ka-ani “Hills Assembly” 
minggipako abrini Nokmarangna bichal ka-ram ba Adalot dake 
onahachim, aroba sak 400 tribalrangko sipai dolo napatahachim. 46 
Mughalni chasongo, Bhagalpurni Jomindar saksani a brini 
adokrangko chonchonkale ra ronaha aro ukon Tuppah ine 
mingachim aro Tuppah damprako songrang gnangchim. Songrangni 
Nokmako Manjhee jeni kosako Tuppahni Nokma Sardar Manjhee 
ong-achim. Ia dilgipa ba Nokmarangna Jomindarrang a-kawerango 
game cha-china a-arangko onachim jeni pal Nokmarang 
a-jatangtangko tom-tome rakkina nangskaachim. Jomindarrangni 
bilsini maniani salrango pilak Nokmarangan manianio dongpana 
nangachim aro uamang kakket ong-en dongenga ine 
mikchetkangbana nangachim aro kotip ge-sako ra-e aro alanio 
cha-pae, kamtangtangko skang gitan ka-na nangachim. Songni 
nokprakan an-tangtangni bilsio game manaoniko on-tisa do-bok 
mangsa, bija bitchi diktesa aro paga tom-sa Manjheena onachim. 
Manjheeba an-tangni man aoniko Sardar Manjheeni bakko aro 
Sardar Manjheeba Jomindama uni bakko on-skaachim. Ia bewalan 
Jomindarrangni rettangtang baksa meligrike dongchina gita 
ong-achim indiba abrini a-dokrangode manderang Hill Assemblyni 
ning o ong-achim jeon mande sakprakprakan membor ong-achim 
aro bichalko jatni niam-ritirang gita ka-achim. 1788 bilsio ia a-brini 
a dokrangko Britishrang dokkol ka-on, Manjhee aro Sardar 
Manjheerangna apsan bil aro man-gnirangko on-angkuaha. 
Jomindarrangni paisa Commissionerko donatskaaha aro 
Manjheerangko East India Companysa Sanad ba hukumko see on e 
Manjhee songachim. Ja-guatjana gita British officerrangko, tribal 
manderangni janggi tanganio aro uamangni niam-ritirango 
jakdangdikjachina aganaha. Ia gital sason ka-ani bewal Bhagalpurni 
a-brini a-dokrango namen chu-sokgipa ong-aha. 47 

Garo Hillsni sima-arirango Bhagalpurni obostarang baksa apsan 
melianga ine Sisson nikaha. Uni gimin, A-chikrangko nirokna gita 
saksa British officerko rakkina nangajean siminarangko chelchakani 
bidingo Garo Hillsni sin-a-ding-arangko chakna man-gipa jatrang, 
jekae, Hajong, Meches, Rajbanshi aro indakgipa jatran^ko sipaini 

46. BJ.C. (Criminal), 25 April. 1815,No. l7. * 

47. CMdaham, CJEA.W., Journal of I¥aacis Buchanan Kett during Surv^ of 
the District of Bhagalpur in 1810- 11 , PP. 233-41 . 

dol ge-sa dake rakkina nanga ine ua recommend kaaha. Aroba saksa 
kam kae nikgipa, uigipa officerko watate, ua ari-simarango maikae 
duk aselrangoni naljokgen aro tomtomaniko man-gen una 
niamrangko dakna nanga ine uajanape on aha. 48 

Thomas Sissonni janape on anirangko sorkari chu ongnike 
nikaha. Uandaken, Mymensingni Joint Magistrate, MaxweUko 
janapgimin sandianirangko re ange dakechina British sorkari 
watatahachim, indiba ua rangsanan gital kamo Dinajpurona watatako 
man-skaaha. Chon-kamao, Rangpumi Salgro-Salaramni ari- 
simarango maidakgipa obostarang ong-enga uarangko sandie niachi 
Britishni ning-o donggipa pilak a-dokrangon maikae tomtomaniko 
man-gen aro Achikrangni janggi tanganiko nambatatna maikae 
man-gen, uarangko sandichina gita British sorkari Rangpumi 
Magistrate, David Scottko watataha. 49 

Nipilate nie indake nikatna man-a je, Britishrangni Garo Hillsni 
ari-simarangona sokbaon uamang A-chik aro Jomindarrangni gisepo 
chadrapgrika, ra-seke ra-grika, sko sota aro a-brichi sinchepchep- 
roroangako nikeaha. Britishrangni nikani gita uamang bilsi ritchag pi 
mangna baten indaka obostao janggi tangbaengachim. Garo HiUsko 
samgittamchin Jomindarrang duulachim aro uarangara, Susung, 
Sherpur, Karaibari, Kalumalupara, Mechpara aro Bijnini Habraghat 
Pargana ongachim. Ia Jomindarrang aro A*chikrangni gisepo 
maming masigrika aro meligrika dongjachim maina Jomindarrang 
man-a dipet togie, cha-boke A chikrangni antirango palna rabagipa 
bosturangko ra-rongachim. Uana Achikrang ka-o nange a-jak soke, 
songga-gae aro sko sotskaachim ine British officer 
rebachenggiparang nikeaha. 

Garo HiUsko ga-dapchenggipa British officer, John Elliot 
ong achim. Ua 1788 bilsio Garo Hillsni salgipengchdpako nape, roe, 
Achikrangko buringni mikmalgijagipa, niamchiba, namachibakana 
man gijagipa aro chol man-on a-kaweni songrangko napgtge nok 
so-e, mande so-ote aro ra-seke ra-e katgiparang ine see donqggahn 
Ramram mande sion, nokkol saksani skoko sole so-chapatna nanga 
indiba Nokma siode uni nokkoliangko watonate Hindu saksako 
rim e, sko sote un baksa so-chapatna nanga ineba seaha. 30 

48. B J.C. (Criminal), 25, 1815* No. 17, i, „u 

49. BJ.C (Criminal), 16, February, 18I6.No*. lS-16. 

50. BHiot, John, Asiatic Researches M&IIL 1792. . 

Thomas Sissonni 1815 bilsio report on ani gita aro British 
sorkarina u-iatani gita, A-chikrang a-kaweo donggipa Banggal- 
rorirangko sko sotna man-ode songtangchi sokangpilon ma drang 
bakska aro noksul-songsulrangko okamchimonge antangtangni gro 
dinge man-bagipa seengkuenggipa godurango chu rudape aro mi 
nongnonge uko re- wilwile torejoljole chrok mesarongachim. Katchae 
chrok-mesaani ja-mano uamang skoni be-enrang sochina gita 
skorangko a-ao gopachim, aro soahaon skorangko cho-bile chio 
su-srangchenge skang gitan uko re-wilwile toree chrokmesataiachim. 
Uni ja-manode sko sotbagipa mandeni nokni pakmarango kadee 
donrongachim. Mande skorangko man na skanasan mangmang 
A-chikrang an-chipari nikpile songga-gaa aro sko sotna didiatako 
man-a ine chanchiode gualani ong-naba donga, maina 
skonamangmang songga gaaode uamang maina sibewal sigipa 
manderangni skorangko gamchatnikskajachim aro maina ukode 
mitchinikskaachim. Aroba Nokma siode uni ganchio Banggalni 
skoko so-chapna nanga ineba agana indiba iarang pilakan British 
officerrangni gisepo chanchisretani ong-akon maina pilak 
Nokmarangni siode mandeni skoko so-chapatna chol ong-jawachim. 

Banggal-rorirangni skorangko nangnike sko sotani aro chrok- 
mesaaniara, A-chikrangni sko sotrak, an-chi ringrak dakmiting 
chasongrango an-tangtangko onnik-chonnik dake sinjetgipa 
a-kaweni Banggal-rorirangko a-jak sokanio, uamangba bil bilakanio 
aro ka-donganio on-tisaba komija ine sakkina dake mesokanisan 
ong-a ine chanchiatna man-a. Indake chanchianiko dakatna skaniara, 
A-chikrang dingtang dingtang gadangni manderangni skorangko 
dingtang dingtang dake gamchate ra-achim, jekae, Stimaytoollahni 
Gomastha ba officer jekon an-tangtangko onai ka-ani gimin 
A-chikrang so-otahachim, uni skoni gamchata Rs. 1000/- ine 
A-chikrang dakiachim. Karaibari Jomindami Agent, IndraTalukdami 
sko Rs. 500/- ni gamchata aro ramram kam ka-gipa ba a-a gamgipani 
skoni dam Rs. 10/- oni Rs. 12/- ona ong-achim. 31 

Aganritingbaani gita je Pantean bang-bata skorangko sota una 
nomilrang seksekbatachim aro jean noktango bang-bate sko 
bikrokrangko kadea, uko mandeba ra-batachim. Aroba maharisaoni 
saksa mahari gipinoniko sko sotode a-jak soka aro chasongni 


51. BJ.C. (Crimina) 25, April 1 8 15, Nos. 55-5*. 

chasongna a-jak sokgrike sko sotgrikachim. Mahari gittamgipa tta 
kajia ong-gipa mahari dol gniko gipin biapona okamate gro rate 
on-jaskal uamang chasongni chasongna a-jak sokrikrikangabhim. U» 


gittamgipa mahari ua mahari gnini kajiako namatna 
man-genchimode, maharignian meligrikani chin gita mil-amkochike 
melignok ine mikcheta aro maharignini dilgiparang saksasakgipinni 
ku-siko mi du-ate, chu ruata aro indake meligrikaniko mohor 
su-achim . 52 


Kajia-golmalrangko minggipin namatani cholara Dai gamachi 
ongachim. Dos dakgipade dai gamja; saia-dokakosa manaiachim. 
Uni ma drangsa, dal-a chonani kri gamchakachim. Uni gimin 
Achikrangni janggi tanganio dai gamani ba dai ra-aniah 
mongsongchim. Daiko matchu bolot ba Rangchi gamachim. 
Tangkako jakkalbaonisa tangkachi dai gamachim . 33 Badiaba 
jolrangchi, nangrimgrikatpilna man-ode saksa sakgipinni jakgitokko 
rime, da-ode matnangani dongjaha ine jinmana parakatachim. Iakon 
“Jakgitok Sika” me minga, Unikode uamang dikka te-saonikochu 
ringrimgenchim . 54 Mitam jolrango, a-jak sokna miksongode, Silika 
bolko ge e ua bolni biteko ua bobilni sko baksa cha-gen me 
mikchetkangachim. Chasongni chasongnaba a-jak sokna man-janaba 
donga, indakode ua bobil dingani dedrang-su-drangona 
sokangachim. Choi man-on bobilko sko sote a-jak sokna man-ode 
ge-gimin Silika bolni biteko sotgimin sko baksa chio ritachim. Unikba 
ritgimin bitchiko tom-bagipa pilak manderangnan on-achim. Unikode 
bolko den-e galachim aro bobil dinganiba bon-jokchim . 35 

Uni gimin, Britishrangni re-bana skang chasongrango 
A chikrangni janggi tanganio, a-jak soka aro sko sotani bewalrang 


gapaiachim ine nikatna man-a. Iani a-selko sandiate niode, 
skomangmangnade indakpile ka-niljawachim indiba an-tangtangni 
duk aro onai ka-ako man-ani sal-somoerango darangba kakket d^e 
bichal ka-e on-gipa dongjani gimin indakgipa obostarangona 
sokangna nangahakon ine chanchiatna man-a. Jeba ong-bo, British 


sorkari ia bewalko gimaatna rake kam ka-e bon-chotao man -aha. 


51 Dalton, E.T., Some Account of dwOarrOws. Pp. 23-24. 

53. Butting, R., Rengsanggri, R 252. 

54. Mayfair, A., The Garos, P. 76. 

55. Ayerst, Rev. W., Proposal to establish a Mission to thO Garos, Pp. 31—32. 




BAK-2 


DAVID SCOTT ARO UNI KAMRANG, 1816-1831 

Achik aro Jomindarrangni gisepo onga obostarangko name 
sandie sorkarina report onchina David Scottko 1816 bilsio watalanian 
British soikarini A-chikrangna dingtang miksonganiko mesokaha 
aro uan mikkangchi Biistish aro A-chikrangni itihaso gital Bak-ko 
oprakaha. Ia itihasni gital Bak-ko oprake on gipara David Scottan 
ongachim maina ua Indiani Salgro-salaramo donggipa pilak 
adokrangnan sasonni niamrangko bikote see donangaha. Uni gimin, 
David Scottni pilak on gilanganina Alexander Mackenzie indake 
seaha: 

“David Scottni biming aro mingsingani Indiani Salgro-salaramo 
tangsekgilgil dake dongkuenga. Ua mingsingako mangipa 
manderangoni saksa ong achim jean bang a changon Britishrangni 
Indiao sason ka aniko nitoatachim. Uni janggi tangao kam ka-ani 
biap Assamni mittin dakgipa buringgrimo onggija Indiani Salgro- 
saliram ba bijangchi jolrango ong genchimode jeon British 
songnokni dal dalbea neng nikanirangko tik kaachim, uaba 
Malcolm, Elphinstone aro Metcalfemang baksa itihaso biap 
mampagenchim.” 1 

David Scottni on-gilarangni gimin sandichengna skang uni 
janggi tanganiko nichengna. Ua Scotlandni Salgro-salaramchi 
donggipa mande rabeako man gipa Scott machongo 1786 ni May 
16 tariko atchiaha. Uni atchutangko Robert Scott mingachim aro 
uan ukgil aro Member of Parliamentba ong-achim. Uo gam 
bang achim. Uni depante saksako Archibald Scott mingachim. 
Archibald Scott man-e-chabegipani demechik Elizabeth Rennysko 
bia ka-ejikni pagipani gamrangko manrikaha. Uoni demechik sakgni 
gnangchim. Uni siani ja-mano Archibald Scott Alexandemi King’s 
Collegeni Principalni demechik Margaret Chalmersko bia ka taiaha 
aro uoni degiparang-Robert Scott, David Scott, Isabella Scott aro 
Anne Scott ong achim. Uandake David, Archibald Scottni gnigipa 
depante ong achim. 

1 . Mackenzie, A., The North-East Frontier of India, P. 5. 

David Scott Musselburg Academy minggipa nambegipa 
schoolo poraiaha jeon ua Latin, French, Drawing, Geography, 
Writing, Arithmetic aro Book-Keepingko poraiachim. Ua namgipa 
chatro ong-a ine Academyni Rector certificateko on-aha. 1801 bilsio 
ua East India Companyo clerk ongaha aro 1802 bilsio East India 
Companyni servicena officer seokako man-aha. Indake ua 1802 ni 
October 15 tariko Indiaona sokbaaha aro bilsi gnina Calcuttao Fort 
William Collegeo napaha jeon ua chasongo pilak I.C.S. officerrangan 
training ra-na nangachim. 1804 bilsio Hindi aro Persian kusikrango 
ua gnigipa classo pass kaaha. Ia collegeo poraimitingo ua skgni 
inanderang baksa namen ripeng ongaha. Uamangoni saksara 
George Swinton jean ja-mano India sorkarini Chief Secretary ong-e 
David Scottni pilak kam ka-na janapanirangko chu-sokatna 
dakchakbeaha. Sakgipinara William Carey jean Fort William 
Collegeo Bengali ku-sikko skigipa ongachim. David Scottara 
toromigipa mande ongachim aro indaken Carcyni Missionary ni gisik 
uo nape Indiani Salgro-Salaramchi kam kamitingo ua Kristian 
toromko gipatna jotton ka aha aro uandake ua Serampore Collegeona 
A-chik sak 3, Punjabi sak 1, Marathi sak 1, Khasi sak 2, Arakan sak 
2 aro bang-a Bengalirangko poraina watataha. 2 

Fort William Collegeo training matchote David Scottko 
Gorakhpurchi Assistant Collector dake 1804 ni August jao watataha. 
1812 bilsini March jao ua Pumeani Acting Judge aro Magistrate 
ongaha. Apsan bilsini December jao uko Rangpur Districtni Judge 
aro Magistrate dake watataha. 1814 bilsio British-Nepal dakgrikao, 
Bhutan, Sikkim aro Tibet baksa meligrikaniko dake nama bimingko 
man-aha. 1 8 1 6 ni September jao uko Cooch Behami Commissioner 
aro Rangpumi Joint Magistrate dakaha. Ia kamko ka mitingo David 
Scott A-chikrangni bidingo ning-tuen chanchie kam ka-na nangaha. 
Ia a-brini manderangni namgnina rokom rokomrangko agane on-ani 
gimin uarangko kam ka-na gita India sorkari officer saksana kam 
donaha aro ua kamrangko ka-na gita David Scottna bate nambatgipa 
mandeko man jani gimin David Scottkon 1822 bilsio Rangpumi 
Salgro-saliramjolgimikni Civil Commissioner dake bilsio Rs. 40,000/- 


2. Barooah, N. K., David Scott in North-East India. Pp. 4-6.. 

one watataha. Cooch Behamiba Commissioner ong-angkuaha aro 
unbaksana 1823 ni November 15 tariko uko North-East Frontier of 
Bengalni Governor Generalni Agent dakeba donataha. Ia bang-a 
officerangko ua uni 1831 bilsini August jao siaona kingking 
chalaiangaha. 3 

1815 ni January aro February jarango Achikrang Kalumalupara 
aro Karaibarini a-dokrango donggiparangko nok so- a, mande den-a 
aro ra-seke ra-ako dontongjani gimin David Scottko Garo Hillschi 
napange sandianiko dakchina apsan bilsion watataha. 4 
Golmalrangko bonatna gita Scott A-chik nappretgiparangni kosako 
sipairangko watataha aro A-chikrangni janggi tanganiko neng batatna 
gitapilak andrangko chipaha. British sorkari Scottni Achikrangko 
sasti on-na dakanirangko namnikpaaha aro uko namedake sandie 
nichina ge-etaha. Indiani Governor General, Lord Hastings iarangko 
nichina gita agandapaaha - (1) Bhagalpurni abrini jatrangni 
Clevelandni dingtang niam dakgipa Garo Hillsnaba choligenma, (2) 
Garo Hillso songdonggipa a brini manderangko rimchimonge 
chongipa sipai dolko dake uamangko antidamrango aro a-brichina 
rama dakgiparango donna, (3) Bichal ka-na chu-onge bilko on e 
saksa officerko donkamna, aro (4) A chikrangko gipinrang baksa 
bading-chiwalaniko dakna didina niamko dakna. 5 

Ia sing-anirang aro ge-etanirangna aganchakna gita Scott adita 
jarangna Garo Hillsni an-pagipa bakrango wene ua an-tangni nika 
nianiko ra-chimonge 1816 ni August 20 tariko sorkarina reportko 
on-aha. 

Scott indake nikaha je, Garo Hillschi nangchapgipa Jomindar 
sakbri Achikrangko antangtangna kajina on-e bame dongatna ba 
uamangko an-tangtangni retrang dakna jotton kaahachim. Karaibario 
uni bilakgipa Jomindar an-tangni a-doko songdonggipa bang-a 
A-chikrangkon ramram retrang dakataha. Banggija Nokmarangsan 
Jomindami dam dakao kilrangko pale aro Puja somoerango boksis 
on e bame dongaha. Kalumaluparani Jomindar bilgri ong-ani gimin 
uni a-dokrango songdonggipa Achikrang jakgitel gitan ongpilachim. 

3. White Adam., Memoirs of the late David Scott. Pp. 20-26. 

4. B.J.C., 7 February, 1815, NOs. 19-23, Scott to Bay ley. 16 January, ISIS. 

5. B.J.C. (Criminal), 16 February, 1816, No. 18. 

Mechparani Jomindar 1776 aro 1777 bilsirango bang -a A c hile 
songrangko dokkol kaaha indiba un ja-mano dambe bi-sa Jomindar 
ong rike dokkol ka-gimin bang a songrangkon 1816 bilsio 
gimatpilaha. Bang-gija a-kaweo donggipa songrangsan bame 
dongaiaha. Abrini Achikrangde kilrangko dam nome pale aio 
basakoba basakoba Jomindarko an tangtangko bichal ka ate 
dongaiaha. Habraghatni akawerango songdonggipa Achikrang aro 
an pagipa a brirangni A chikrang Bengal a songna dakgipa niamni 
ningo dongna draatako manaha. Achik Sordarrangko Jagirdarrang 
dakataha aro a brichina dakanggipa ramarango dongsoe a brini 
Achirangko warachaksochina donataha. 6 

Scottni Dhubri Thanao 1816 ni April 7 tariko Ramrag Sardar, 
Ramdany Sardar aro Danysingh Sardar mangko sing e report on-ani 
gita, dao Jomindar aro Achikrangni gisepo ding grikanide sorkarini 
maming jakdangdika gri, chasonggnina Jomindar aro A chikrangni 
gisepo dakgrik-dinggrikani bite ongachim. 7 Scottni chanchiani gita, 
kajina on e donggipa A chikrangan is pilak golmalrangni ja dil 
ong achim indiba uamangni kamrangan Jomindami sinjetani kosako 
suk ong-jae aganani ku rangrang ong achim. Scottni nikani gita ia 
pilak dokpret-ra pret dakarangni a-selde A chikrangni anti- 
adamrangona rebae bostu palarangko Jomindarrangni kajina raako 
British sorkari 1788 bilsion dontongatoba Jomindarrang 
gildraku engani ong achim. A chikrangna drae tangka botsoe 
uamangoniko kilrangko ra-draani bewalba dongachim indiba uan 
bharani pal onga ine Jomindarrang chelchakachim; indioba bhara 
on giparangni bimingrang Jomindarrangni kajina ra ani Registero 
dongskajachim. 

Ia pilakan Jomindarrangni dakmikasa ine Scott nikaha. Uni 
gimin da o Jomindarrang sorkarini officerrang ong jahani gimin 
uamangni nokgipa ong a ine an-tangtangko channa man jaha aro 
a brini A-chikrangni bidingo maming jak dongna nangjaha. Uandake 
Scott bosturangchi kajina on e pilak A-chik songdonggiparangkon 

6. B.C.J. (Criminal), 27 September, 1816, No. 47, Scott’s Report of 20 August, 
1816, Para 30, 36. 

7. Ibid., No. 48. 

Jomindami ning-o dongaoniko ma-ekatchina janape on- aha indiba 
Jomindarrang a-doktang ong-a ine sakki baksa dabina man-ode 
uamangna a-dok gimaatani pal gita krae on-skaniko dakgen indiba 
A-chikrangni songdonggipa a-jarangko Britishni sasonona 
ra-baskagen jena Nokmarang bamani chin gita bostuchi kajina 
on-skagen. A-brini japarango atgipa anti-a-damrang British soikarini 
ning-o ong-gen aro tom-tome bading-chiwalgen ine songgigrikesa 
A-chikrangko uarango bading-chiwalna on-gen. A-chik Nokmarang 
jemangan a-kaweni ning-o a-jong-rorirangko, bosturangko on-ode 
na-simangko chadrapjawa ine ka-mikkenate mal-mattarangko ra-seke 
ra-ronga, uamang uni pal bilsiprako boksisrangko man-gen, 
Jakgitelgipa A-chikrang anti-a-damrangona re-baon uamangoniko 
bang-gija kajinarangko ra-gen, indiba bame donggiparangoniko 
ra-jawa. 

Bhagalpurni a-brini jatrangna Clevelandni 1788 bilsio 
dingtangmancha sasonni bidingo niam dakgipako A-chikrangnaba 
on-na ine chanchion, uade A-chikrangnade nambea ong-jawa ine 
Scott nikaha. Bhagalpurni tribalrango gadangni gadang Nokmarang 
gnang jenan manderang bamachim aro jemangkon a-kawerangchi 
ie-ange dokpret-rapret dakani gimin British sorkari sastirangko one 
bamatna man-ahachim aro anti-a-damrangko chipate uamangko 
kangal ong-ate skimaate, unikoa uamangna tangkachi ba 
bosturangchi on-skaniko dake dokprct-ra-prct dakaniko dontongatna 
man-ahachim. Uandake Nokmarangko maharitangtangko nirokchina 
gita kam ka-atna man-aha. Tosusagrike nie, Scottni ma-sia gita, 
A-chikrang man e dia-kalachim aro indake tangkachi ba bosturangchi 
uamangko ropna man-jachim. Aroba, A-chikni songsaro Nokmako 
sko chakate jinmasa chalaiachim. Uni gimin Nokma namniko ba 
jinma namnikjaode kam ong-jawachim. Uni giminsa A-chikrang 
rasong chabee A-chik a-songko “Ang-ke” baksa tosusaaha jeon sko 
dongjachim. Uni gimin Nokmarang an-tangtangni changa-sapanichi 
ba bilak-wasanichi ba ma-drang jelanichi ba gamsengchi ba jedakeba 
bil dongbo, Scottni nikani gita ua sorkarina indita mangrake 
dakchakna man-gipa ong-jawachim. Gipin a-dokrangko songga- 
gaanio ba a-kingtangko nirokanio Nokma changgipa sapgipa ba 
mingsinggipa ong-naba donga indiba uni dilaniko pilakan ja-rikna 

nanga ine uamangni Niam-ritio dongjachim. Bil, jean jinmani ong-a 
ine bebera-anio mongsongbate ba chu-gimik pangchaka, ua bil 
jinmani skani ba namnikani gita ong-jaode* ua maming miksonganio 
kamna ostro ong-na man-jawachim. 

Ia obostao, Scottni chanchiani gita Nokmarangkomangmang 
rimbana man e British sorkariko A-chikrangni kosako gatna 
man-jawachim. Indakani palde, Achik gimikmingan tongtong 
songgigrikaniko dakosa ba sorkariko gatatdraosa ong-aigenchim. 8 

Uni gimin pilak Achik songrangkon J omindarrangoniko British 
sorkarini sasonona joljol rabana nanga aro uamangna 
dingtangmancha sasonni niamko dake on-na nanga ine Scott ku pattie 
on-aha. Habraghato donggipa Achikrangna agrede pilak A-chik 
songrangkon jerangan Jomindarni ning-o dongachim indiba 
jerangkon Jomindarni tangka gile ra-ani Registero gatjachim ba 
Bengalo sasonni niamko ja-rikjachim, uamang pilakkon British 
officialni nirokaniona bakbakan ra bana nanga. Jomindarrang 
a-arangko gimaata gita ong-ode, uarangni pal tangkako man-skagen 
indiba uamangni kajina on-na nangaoniko kattiskagen. Uni ja-mano 
A chikrangna dingtangmancha sasonni niamrangko dake on-gen. 
Ia niamrang Britishni retrangni a-sel nangaoniko rakkigipa aro 
A-chikrangko nambat-silbatrorobatatna ong-gen indiba A-chikrang 
British sorkariko ra-chakani chin gita on-tisa kajina on-anichi bame 
dongna nanggen. 

Bengalna dakgipa sasonni niamrang ia ari-simarango donggipa 
jatrangnade cholijawa ine Scott nikmanahachim. Uni gimin ua da-o 
Non-Regulation System ba Niam Dakgija Bewalchi A-chikrangko 
uamangni niam-riti gita sason ka-na niam dakna chanchisoengachim. 
Nokmarang indita bil gnanggiparang ong-ja ine nikoba, Scott 
uamangni A-kingtangtangko nirokanio uamangni dakchakaniko 
manna che-em che-em chanchisoaha. Je Nokmarangan a-kawerangni 
a-jong-rorirangoniko ka-mikkenate drae kajina ra-rongachim 
uamangna boksis on-skana gita bilsio Rs. 1,000/- tangkako 
Magistrateni jako on-gen. Indakgipa on-anirangko man na aro anti- 
a-damrango bading-chiwalna ia Nokmarangna on-gen jemangan ia 
mingsni niamrangko ja-rikgen. 

8. B. J.C. (Criminal), 27 September, 1816, No. 47. Scott’s Report of 20 August, 
1816, Para 28. 

Iarang: 

1. British sorkariko ra chakani chin gita uamang kilrangchi 
bilsiprako kajina onna nanggen. 

2. Uamang saksa sakgipinna aro akingtangtangna jamin chakna 
nanggen. 

3. Uamang Britishni retrangko dokpret-rapret dakaoniko 
an-tangtangko ra-rikna nanggen, rang-san chagrope 
rasekgiparang uamangni songo katnapon uamangko sorkarini 
jako on na nanggen aro noktangtango sko bikrokrangko sikee 
donani bewalko watna nanggen. 

4. Saniba song gaana am-ako uisoode uko sorkarina nalis ka-na 
nanggen. 

5. Uamang anti-a-damrangona dakgrikani ostrorangko ra-e 
rebajawa, pale man-ani kosako drae ra dapjawa, kraa gita 
damko on-gen aro antidamni mohorina pilak kajia golmalrangko 
pakwatgen aro Magistrateni bichalko manigen. 

6. Sorkarini Peskal aro Officerrangko maming jakdangdikgija 
songtangtango napna on na nanggen aro 

7. Janapbagimin niamrangko uamang pe-ode, uamangni 
nokrangko aro mal-mattarangko Magistratechi korok ka-gen. 9 

A-bri jaretrango atgipa anti-adamrang diltuachi donggipa 
Achikrangna namemanchan gamchatbeachim. Gipin gipin 
biaprango man gijagipa bosturangko uamang ra-baachim. Ia anti- 
a damrang bostu palram aro breram mangmang ong aigija a brini 
manderangna uamangni sepang jolrango donggipa songrang aro 
manderangko grongnaba cholko on achim. 10 Antini salo a brini 
Achikrang jinma jinma silchidarerangko rachapbae a-bri jaretrango 
atgipa anti-a-damrangona, daalona dakenga gitan, rebarongachim. 
Uni gimin chasongni chasongna A chik-Banggalni gisepo bobil 
dinggrikaniko bon-atna aro a brini A chikrangna British Companyni 
bilko mesokna gita anti-a-damrango tom-tome anti cha-atna British 
Company nangnikachim. 1 1 

9. B.J.C. (Criminal) 27 September, 1816, Scott's Report of 20 August, 1816 
Paras 50-53. 

10. Burling, R., Rengsangre, P. 274, 1st Ed., 1963. 

1 1. B.C.J.C., 28 December, 1821 No. 88. 

Uni gimin a-bri ja-retrango bang-gija, ongoba dam 1 1 ba 12 
anti-adamrangko kuliaichengna nanga aro jakgitelkugipa 
Achikrangoniko alamala kajina ra-na nanga; Company bang-bate 
kajina man na ong-ja indiba Companyni bilko mesoknasa. 12 
Tom-tome bading-chiwalgrikaniko didina gita anti damprakna bigha 
150 mang British sorkari a-ako ra-na aro a*ani kajinako Jomindama 
gamskana aro ua anti-a-damon antiona ra-bagipa pilak bosturangkoba 
donna gita gudam dakna ine Scott j^napaha. Gudamrangko rike 
mahajonrangna bhara on-skae a-ani kajinana gapatskana aro kilko 
palani monprako paisa 75 ko kajina gate antiko nirokgiparangna 
dormaha on-skana ineba Scott janapaha. Scottni hisap ka-soani gita 
iarangko dakna Rs. 3000/- ko nanggenchim indiba kilrangko palani 
kajinako Rs. 30,000/- ko man na ka-dongsoachim, maina Habraghato 
mon hajalchet, Mechparaoniko mon hajal chiking, 
Kalumaluparaoniko mon chigni aro Karaibarioniko mon chiking 
man na ka-dongsoachim. 13 

Anti-a-damrangoniko kajina gile man-nagipan antidamrangko 
rakkigiparangna on-na nanggiparangnade kolgapgen ine Scott hisap 
ka soaha. Ua indake hisape donsoaha 

Anti Nirokgiparangna - - Rs. 5000*00 

A-chik Police aro Nokmarangna boksis Rs. 3880*00 
Kajina Giltimgiparangna - - Rs. 3000*0 

Gipin Sipai kotokna - Rs. 14400*00 

Gimik Rs. 26,280*00 

Indioba ia gimikko nirokna saksa English Officerko rakkiode 
kajinarangchide man jawa ine Scott nikaha. Uni gimin ua ia pilak 
antidamrangko Cooch Behami Commissionemi ning-o donna nanga 
aro ia commissioner komibeoba bilsio jabrimangde A-chikrangni 
songdonggipa sima-arirango wenna nanggen aro an-tangni sasonni 
ning-ni pilak bakrangoba wenna nanggen ine janape on-aha. 14 Scottni 
nambegipa aro gisik nangatbegipa Report British sorkariko gisik 
nangatbeaha. Ia tarisogimin dakgnirangni biteko man-anide je 

12. Scott’s Report of 20 August, 1816, Para 80-82. 

13. Scott’s Report of 20 August, 1816, Para 86-87. 

14. Ibid Report of 20 August, 1816, Para 97. 

mandekon kam kana donatgenchim, uni choion, chanchiani 
mangrakani aro uni changa-sapaosa pangchakgen ine uamang 
chanchiaha. 15 Scottna bate ia kamna sawa nambata mandeko 
mangenchim ? Uni gimin Scottkon Cooch Behami Commissioner 
aro Rangpumi Joint Magistrateba dakate Brahmaputra chibimani 
salaramchi donggipa districtni mitam bakrangni aro Brahmaputra 
aro Cooch Behami gisepo donggipa bakrangniba dingtangmancha 
nirokchina gita bilko on e donataha. Ia gital daitoara, Dhubri, 
Nageswari, Goalpara aro Karaibari Thanarangko mangopachim. 16 
Iarangko sason ka anio joljolni nangnike nikani gita jedakeba tik 
kagrikchina Scottnan skatang bilko jakkalchina pakwatataha. 17 

Indakmiting salrango Scott an-tangni chongipa British sipai 
Terranean aro uni sipaini kotok baksa adokrangko nina 
re-roroangengmiting 1817 bilsini April jao ua ia gital daitorangko 
on e Commissioner aro Joint Magistrate dakatani chxtiko mansoaha. 
Un bak ja-man, Achikrang dai gamode, 1815 bilsio seke ra gipa 
bosturangko onpilode, Godurangko galatode aro sorkarina bamgen 
ine kuchakode, dos dakgipa pilak A chikrangkon British sorkari 
kema watgen ine Scott aganprakataha. 18 

Ia aganprakatani biteara, adita banga Mechpara Jomindami 
kanggipa a dokrango songdonggipa Achik Nokmarang Scottko 
dingtang dingtang biaprango grongeaha. British sorkariko 
warachaksoani namgni griwa aro British sorkarini nangrimgrikna 
on gimin niamrang uamangni ka sachakaonisa ong a ine A chikrang 
ma sina nanga ineba Scott aganparakataha. Scottni chanchisoa 
chusokgipa ong aha maina 1817 ni March jao, Mechpara Jomindami 
a dokni ning ogipaTikkrikilla jolo donggipa song 12 oni song 9-ni 
A chik Nokmarang Scottko grongeaha, Rs. 800/- daiko gamaha aro 
Scottni gipin gipin dongipa niamrangkoba manina 
ku-rachakaha. 19 Uamangni ku-rachakgrike see-jote ragrikanirang 
indake ong-achim 

15. J.L.B., Vol. 6, letter of 24 October, 1816, Para 97. 

16. B.C.J.C., 27 September, 1816. No. 48. 

17. B.C.J.C., 5 April, 1817 No. 18. 

18. B.CJ.,5April, 1817, No. 16. 

19. Ibid 5 April, 1817, No. 16. 

1. Mamingsaloba Companyni rctrangko arojekoba bilchi jakchi 
sokjawa aro Companyni retrangkoba indake daknaba 
on-jawaha, ong-jaode Magistrate ska gita sasti on china. 

2. Saoba Companyni retrangko bilchi-jakchi sokode uamang 
Tikkrikilla jolrangni Magistratena nalis ka-gen aro rim-gen. 

3. A-kawerangko chagropna gita badiaba A-chik matgrikrang 
chanchisoaniko u-iode seng-gnang Policena nalis ka-gen. 

4. Uamangni gisepo gro-a-selrangko an-tangtangan niam-ritirang 
gita bichale namatgen aro an-chini pal an-chi dabigipa bewalko 
watgen. 

5. Uamang Companyo kam ka-giparangko, Peskalrangko aro 
Moghulni officerrangko songtangtangchi kamna re-na on-gen 
aro uamangni naljokanina daitoko ra-gen 

6. British Sorkarioniko tangka ra-soode, uko sorkarini tik ka-gimin 
damo kilko ba tangkako on-pilgen 

7 Companyni ningogipa Jomindarrangni a-arangko gamgipa 
A-chikrang, gipin retrang gitan apsan a-am kajinako on-gen. 

8. Antirangchina silchidare gri re-gen aro bosturangko breon antini 
dam gita on-gen ine Nokmarang ku-rachakaha. 

9. Godurangko rakkiani, breani aro palani bewalko watgalgnok, 
aro je je rangko ku-rachakgrikaha uarangna daitoko ra-grikgnok 
ine Nokmarang ka-rachakaha. 20 

la ku-rachakgrikaniko dakanian Scottni mikkangchi gipin 
kajina on e bame donggipa Halugaon aro Nibarini Nokmarang aro 
jakgitelgipa Boku, Okra, Snal, Buraduki, Rangbugri, Rangsibgri, 
Ramchugri, Jamgonda, Mamupara, Khamagri, Mangsang aro 
Dubungri songrangni Nokmarangnaba nama dakmesokani ong-aha. 
Indiba iarang gipin jakgitelgipa songrangnade ong-jachim. 21 

Badita bang-a Nokmarangko ia ku-rachakgrikaniona rimbana 
man-gen uarangna Scott gisik nangen kam ka- angkuengachim. 
Indiba adita salrangni ja-manon ua aro uni ka-mao ong-gipa British 
sipai, Wilton aro uamang baksa kam ka-giparang pilakan sawaka 
saako man-tokaha. Wilton balchina (climate) siaha aro Scott bilongen 
aro muten saaha jeni gimin uamang ua kamko ka-angkuna chol 

20. B.C.J.C., 2 May, 1817, No. 26. — - — - 

21. Ibid. 

ong-jaha. 22 Ian rasong griani ong-genchimoba, Scottni 
kurachakgrikaniko dakchenganian chu-soksranggipa kam ongaha 
ine Governor-General uni 24 October, 1817, o Directorrangna 
seatanio janapatna man- aha. Jomindarrangni golmal ka-aoniko 
naljokatani gimin Achikrang inditan jripjrip tom-tome dongahani 
gimin Company sipairangko rimangpilaha aro ia joloniko 
A-chikrangko maniatna gita bikotna sipai dolsako bikotna nanga 
ine Scottni janapgipakoba nangjawaha ine nikaha. 23 

A-chikrangni ari-simarango gro-dinga, sko sotarangko skangni 
salrang baksa tosusae niode, Scottni kam aro ku rachakgrikaniko 
dakanichi obostarang nambatbeaha ine nikgen. 1807 bilsio song 3, 
1813 aro 1815 bilsirango songgni aro 1816 bilsio song 150 mang 
a-kaweni songrangko Achikrang rangsan chagrope so-aha, aro 1807 
bilsina skangde bilsiantin manderangko bang-en so-otrongachim. 
1817 bilsio A chikrang chagrope dakgrikani dongjaha, 1818 bilsio 
sak 3 manderangkosan so otaiaha aro 1819 bilsio chagrope 
dakgrikani dongjaha. 24 

Scottni gital bewalo A-chikrangko salbana daka kamara dos 
dakgiparangko bichal ka-anioba chu-sokanide komijachim. 1819 
bilsio sak 31 oni sak 30 dakait dakgiparangko rim e bichal ka-aha. 
Dakait dakanirang aro dos dakgiparang Habraghat, Mechpara, 
Kalumalupara aro Karaibari Parganarango 1819 bilsio 
ong-batahachim. 25 1 820 bilsio changsamangmang dakait dakgipako 
rim-aha. Nok pe-drake napgipana agre gipin dos dakgiparangko 
Policerangni rim-ani chu-sokgipa ongaha. Ia chu-sokgipa kamrang 
Scottni gipin janape on-anirangko sorkarini namnikaniko man na 
altuabeaha. 26 

Kajina on e dongenggipa A chikrang baksa iarangko dakon, 
sorkarini niam gita iako dakjaha indiba politicallysa dakaiaha. Indiba 
Scottni gisik nanganide Companyni a-dokrango songdonggiparangko 
man-gope pilak A-chikrangnan ong-achim. Pilak A-chikrangko 
Companyni nirokaniona ra-bagija watchangode, aro Jomindarrangko 

22. B.C.J.C., 9 September, 1817, No. 21. 

23. J.L.B.C., Vbl. 6, letter of 24 October, 1817. 

24. B.C.J.C., 28 December, 1821, No. 88. 

25. B.C.J.C., 28 December, 1821, No. 95. 

26. B.C.J.C., 28 December, 1821, No. 97. 

uamangni kosako bil mangipa daktaiode, uamangni ari-simarango 
tom-toman iko aro uamangko cheichakani ong-gen ine pangchakna 
man-ja ine Scott bebera-achim. Ia gital sasonni niamrangko dakanio 
Jomindarrangko bak ra-atpana Scottni sikgijani adita a-selrang 
dongachim. Skanggipa, Moghul sorkarini ning-o kam ka-gipa 
officerrangni bilrangko skatang aro kragija jakkalgipa bewalko 
Companyni bewalo ra-gatna manjawa ine ua uiaha. Scottni u-iani 
gita, Moghul sorkarini sason ka-ani bewalara, miksonganiko man na 
gita je cholrangkoba ra-gataiachim. Gnigipa, Jomindarrang bebe 
ong-ani ja-pang grigipa manderang ong-a aro uaba Moghul sorkarini 
sasonni bewaloniko man rikgipa gun, uamang aratgipa aro kam 
changgijagiparangba ong-a ine Scott nikaha. 

Gittamgipa, A-chikrangni kosako Jomindarrangna bilko 
cn-taiode, Jomindar aro A-chikrangni gisepo chasongni chasongna 
bobil ong grikani gimin, Jomindarrang A-chikrangna maming 
simsakani dongjawa ineba Scott nikaha. Scott an-tangara 
A-chikrangna namen simsakachim. Ua A-chikrangni uri chibol 
sajinmamitingo tika su-aniko a-bachengataha aroba A-chikrangni 
gipin toromni nambata skianirangko ra-chakna skani gisik donganiko 
nikani gimin ua Kristian toromni janggi tangao gamchatgnigipa 
bakrangko skie on-na a-bachengna chanchiaha. British officerrang 
jakgitelgipa A-chikrang baksa mikkangchakgrike grongna nanga 
jedakode uamangni bebera-gijanirangko gimaatna man-gen aro 
British sorkariko altue rikna man-gen. 

Brigipa, Scottni Jomindarrangni kosako jeaniara, uamang songo 
donggiparang ong-jani gimin maming namgipa meligrikaniko 
A-chikrang baksa dakna man jawa. 

Bon-kame, Scott indakeba uiaha je, kenbegnigipa gisep gisep 
A-chikrangni rang-san chagrope ra-seke ra-anirangba 
Jomindarrangko A-chikrangoniko man-a dipet dabie ra-aniko 
dongtongatna man-jawachim, maina uamangni Jomindarrangni 
a-dokrangni sepangjolrango gondokolrang ong-ode ba ong-atna 
man-ode uamangna namgni ong-bata maina indakgipa obostarango 
Jomindarrang retrangni mal-mattarangko ra-e katangna chol 
ong-achim . 27 

27. B.C.J.C., 28 December, 1821, No. 88. 

Apsan dake Scott A-chikrangko Bengal asongni niamrangchi 
sason kana sikjachim. Ua indakeba agan-mesokahaje ia niamrang 
iamangni ong-enggipa songsaro aro manderang jemangan Bengali 
kusikko aro Kacharirango jakkalgipa pilak kusikko uigijagiparang 
ong-e uamangna cholijawa. 28 1796 ni Regulation I-ni gita jekon 
Biharni Raj Mahal aro Bhagalpur jolrango donggipa abrini 
manderangna daka gita uamangni skotong manderangko chimongate 
bichal ka-atna ine sorkarini janapanikoba Scott jegalaha. Scottni 
nikani gita aro una skang sandirikkigipa, jekae, Buchanan Hamilton 
aro Sissonni 15 February, 1815-ni report gita, Achikrang pilak 
dosrangko Nokmani jakchi bichal ka-atja, uni gimin uade 
Achikrangna cholijawa. 29 Indide ari-simarango donggipa 
Achikrangna mai dakgipa sasonni bewalko ragatgen ? Scott indake 
janapaha je British sorkari niam mingsako ra gatgen jechin ari- 
simarango donggipa pilak a brini jatrangni a-dokrangkon 
Jomindarrangoniko ma-ekate uarangko British sorkari ra-pilna aro 
ja-mano uarang pilakkon a nokgiparangna on pilna man-gen 
jemangoni A chikrang aro gipin a brini manderang ong achim aro 
jemangonikon Jomindarrang 1765 bilsionin a dokrangko 
rasekenggenchim. 30 


DAVID SCOTTNI DRAFT REGULATION, 1819 

Ia Draft Regulation gita. Civil aro Criminal, Kajina Chimongani, 
Policeni kam aro sorkarini pilak sasonni bakrangan Govemor- 
General-in-Councilni songatgipa special Commissionemi ning-o 
ong-gen. Kajinani bidingrango aro Civil aro Criminal caserango aro 
Nizamat Adalotni caserango, ia Commissionemi bil Brahmaputra 
chibimani salaramchi pilak a dokrangon jerangon A chikrang aro 
gipin a-brini manderang songdongachim, aro jemangkon skango 
Habraghat, Mechpara, Kalumalupara aro Karaibarini Jomindarrangni 
ning-o ong-a ine chanchiachim uarangona ong-gen. Indiba Govemor- 

28. Ibid. No. 92. 

29. J.L.B., 24 October, 1817. 

30. B.C.J.C., 28 December, 1821, No. 88. 

General-in-Council dingtang chanchiteaniko dake kosako 
janapbagipa adokrango songdonggiparangko Britishni sasonni 
ning-oniko watgen. Apsan dake, da-o jakgitelgipa Achikrangni 
kosakoba Britishni sasonni bilko sokangatgen. Iarangko dakna, 
chongmotan, British sasononiko watatna ba rabana gita dingtang 
Niamko dakgija, ua songrangona re-e aganprake dakaigen . 31 

la Draft Regulation A-chikrangna aro apsananggipa jatrangna 
ongachim. Ian Commissionemi bang-a jatrangni kosako Civil, 
Criminal aro Policeni bidingo kam kana arirangkoba sale 
on-ahachim. Tribal onggijarangnade Bengalni Niamrangchin kam 
ka-gen aro Commissioneran uamangni Judge aro Magistrateba 
ong-gen. Jeba ong-bo, ia Niamko ra-gatani miksonganimanchade, 
pilak A-chikrangkon Jomindarrangni maming jak donggija Britishni 
sasonona tongtong ra bana, aro Commissionerko uamangni 
chubatsranggipa bichal ka-gipa ong-atnasa ong achim. 
Commissioner an-tang saksan ba A-chik niam u igiparangni 
dakchakanichi bichal ka-amko dakanian nambatsranggipa ong-gen 
me Scott bebera-achim. Ua A chikrangni bang-batroroe Policeo 
napako aro bichalni kamrango bak ra-paaniko nangnikachim. Ian 
uni minggni miksonganirang gnangchim, chongmotan, A-chikrangko 
uamangni abrini a dokrango Policeni kamko ka-atna aro bichal 
ka-anio bak ra-atpana. Ia Regulationo gita uamang Sordar aro Lasker 
ong-enggiparangko ra chakgen aro songrangni manderang saoba 
kragipa manderangko mingode uamangkoba Sordar aro Laskema 
rachakgenchim. Ia Sordarrang aro Laskerrang elakatangtango mande 
so-ota ba gipin dal a dos dakgiparangko nalis ka na aro indake dos 
dakgiparangko rim-na jotton ka na gita daito ong-gen. A brini joljol 
dakanggipa a-kawerangko naljokatani aro uamangni a-dokrangko 
A chikrangni chagrope ra-seke ra-anirangoniko champenganiba 
uamangni daito ong-gen. Ia pilak kamrang Mondol ba a-kawe songni 
officerrang Sordar aro Laskerrangko dakchakgen. la kamrangna 
dormahako Sordar aro Laskerrangna on-gen indiba tik ong-jaode 
uamangko Commissioner kamoniko watgen. 

31. B.C.J.C., 28 December, 1821, No. 89, Scott’s Draft Regulation of 1819. 

Bichal ka-ani bidingo Sordar songsani manderangni gisepo 
jegrikanirangko aro Lasker elakatango songrangni gisepo kajia- 
golmalrangko bichal kana bil donggen. Songko dilgiparang ba 
dolgnini seokgipa manderang Panchayato ba Songni Melaani bichalo 
dakchakpagen. Chonchongipa dos dakgiparangko A chikni niam- 
riti gita bichal ka*gen. Abrini japarango kragipa biapona Darogako 
watgen indiba uamang abrini songrango mande so-ota, ra-seke raa, 
cha-ua, nok pedrake nape ra a aro jegrik-dakgrikakosan sandiaigen. 
larangko dakanioba Darogarang, Sordar, Lasker aro 
Borgondasrangni dakchakaniko ra-esa dakgen. A-chikrangko bichal 
ka-on Commissioner Achik niam-ritirangko u-igipa sakbongani 
dakchakaniko ra-na nanga ine Scott janape on-aha. Pilak 
caserangkon. Civil ba Criminal ong-ja maina jerangkon Sordar aro 
Laskerang rai rate on-na man-jaha indakgiparangko Panchayato 
bon-atna nanga, jeni memborrangko Commissioner songgen ba 
dolgnian minggen. Uamangni rai on-ako Commissionerba 
namnikode ua gitan kamko ka-gen. 

Nokma, Sordar aro Laskerrangko Police aro bichal ka-ani 
kamrango jakkale Scott A-chikrangkon antangtangni soibho 
ong anio bak ra giparang ong atna ka dongachim. Darogako a-bri 
ja pa aro a kawerangosanmangmang kam ka ate, a brini pilak bichal 
aro kaa-sikani kamrangko sordar aro Laskerrang baksa nangriine 
kam ka e, A chikrangni aro Britishni kam ka giparangni gisepo 
ma-sigrikani aro nangrimgrikaniko nambatatna miksongani 
ong achim. Iako man na gita Pargana damprakon pilak A chik 
Nokmarangko okamate bilsio changgni uamangna alna ine Scott 
janapaniko dakaha jeon A chik Nokmarang an tangtangni British 
sorkarina bamaniko daktaigenchim. Ianon pilak bangki dongenggipa 
grorangkoba rate ongenchim. Iako dakanichi bilakgipa Nokmarangni 
dolko dakna man-gen ine ua ka-dongachim, jemangan British 
sorkarina kakket ong-gen aro a-songko tom-tome rakkianio 
gamchatgipa dol ong-gen . 32 

32. B.C.J.C., 28 December, 1821, No. 90. 

la pilak Scottni agan-j anapanirangko Govemor-General-in- 
Council aro Court of Directors namnike ra-chakaha. Indaken 
Sankosh aro Brahmaputra chibimarangni gisepgrikni adokrang aro 
Garo Hills aro Brahmaputra chibimani jakasichi donggipa 
a-kawerang aro Brahmaputra chibimani jatchio donggipa 
chichangrang, jerangan ua salrangona kingking Rangpumi Dhubri 
aro Karaibari Thanarangni ningo gaakachim, uanoniko maekatgen 
aro uarangko British officerrangni ning o donskagen jekon 
Rangpurni Salgro-salaramchipak pilak a-dokrangni Civil 
Commissioner ine minggen. Ia chanchisoe tarigimin kamrangko 
ka-na Scottna agre darang nambata mandeko manna amjawachim. 
Uni gimin, 1821 ni December jao Scottkon Rangpumi Salgro- 
salaramni pilak a-dokrangni Civil Commissioner ine donataha. 
Calcutta Councilni memborrang Scottni gisik nangbeani aro gisik 
gnangbeani gimin agane. Uni changa-sapaniko aro uajolrangni gimin 
nike nie u-iani gimin uarangko jakkalatna skaniko agan-paraktokaha. 
Daito dal-a aro kam raka ine nike, 33 ia gital Commissionema bilsio 
dormaha gong hajal sotbriko on-aha jeon songreani aro 
gipinrangnaba man-gopachim. 34 

Ja-mano Scottni pilak janapanirangko man gope Regulation X 
of 1822 ine September 19, 1822 bilsio niamko pass ka-aha. Beben 
Scottni draft ka-gimin gita tiktakde niamko pass ka-jaha maina 
sorkarina obostani kri nangnikani gita dakchina donaha. 35 Indioba, 
ian mikkangchi British sorkarini pangchake kam ka-na 
chanchisoaniko aro Indiani Salgro-Salaramrango sason ka-ani 
bewalrangko ge-songaha. Indake gital sason ka-ani bewal 
a-bachengbaaha jekon Non-Regulated System ine mingtokachim. 
Collectomi, Magistrateni aro Judgeni bilrangko saksao on-toke uko 
bil gnangbegipa officer dake uni rake kam ka-anichi manderangona 
Britishni sasonko ra-angaha. Uni gimin ia tarisoani chu sokanide 
officemi cholon-bewal, niksoe kam ka-ani aro kam rang-san ka-na 
man-aniosa pangchakaigenchim. 36 


33. Ibid. No. 100. 

34. J.L.B., Vol. 3, letter of 8 February, 1 822. 

33. Mackenzie, A, The North-East Frontier of India. P. 250. 
36. Barpujari, H.K., Problem of die Hill Tribes Vol. I, P. 25. 

REGULATION X OF 1822 


1. Talatchengani : Bengal Presidencyni ningo dingtang 
dingtang biaprango bang-a jatrang gnangchim, jemangan gipin 
ramram jatrangoni dingtangachim aro jemangnan British Sorkarini 
sasonna dakgimin niamrang cholijawachim. 

Rangpumi Salgro-salaramni ari-simarangoba skia mangijagipa 
ka-namgijagipa jatrang dongachim aro uarangoni mongsonggipa 
A-chik jat ongachim jemangan antangtangchi minggipa a-brirango 
songdong-a-chaachim. la manderangko nambatatna ba soibho 
ong-atna mamingkoba dakkujachim. Uamang aro a-kaweo 
songdonggipa manderangni gisepo bobil ong grikani gimin 
uamangko nangrimatna man jachim, batesa uamangni saknaatgrikani 
uamangko dakgrik-dinggrikatachim aro anchipari onggrikatachim. 
A-chikrangchi an-pagipa Jomindarrangan jakgitelgipa Achikrangni 
aro gipin skia man gijagipa jatrangni a dokrangchi napprctangchenge 
uamangan bobil dingchenggipa ong-a ine bebera-na sakki donga, 
jena mamingkoba gipin cholko dakskana man jae Achikrang sriksrik 
a-jak sokna cholko ra-na draatako manachim. Ia napprete drae 
ra-anirang ruuta bilsirang ong-ahani gimin Jomindarrang 
uamangoniko rokom rokom kajinarangko ra-ahachim aro uarango 
pangchake Land Settlement dakani somoio ia a dokrangko 
Jomindarrangni ning o ga akate Bengalni Regulationni ning o 
ong ataha. Indiba indake dakaniara uamangko soibho ong-atna 
dakchakani pal, uamangko ka-o nangbatataha, maina Bengalni 
sasonni niam iandake chipchange donako man gipa jatrangna 
cholijachim aro ian A chikrangni dukrangko namatna dakani pal 
uamangko Jomindami ka-sachakanio donna kam ka-anisa ongachim. 
Adita bilsirangna skangonin ari-simarango donggipa a-brini 
A chikrang aro gipin skia man-gijagipa jatrangni obostarang British 
sorkarini nachil songaniona sokbaaha aro mai a-selrang uamangni 
silrorogniko peng-pangachim uarangkoba sandiman aha aro 
u-iman-aha. Uni gimin indakgipa jatrangko soibho ong-atna kam 
ka-na didina gita, uamangni Nokmarang baksa chanchirime 
uamangko bichal ka-ani niamrangko uamangni ra-chakna namnikani 
gita uamangni niam-ritirango pangchake dakna nanggen gita nika 



[ 43 ] 


aro apsan dake uamangko Jomindarrango pangchakaoniko jakgitel 
ong-atna kam ka-na; beben Jomindaitangni dabiako kraa ine nikode 
compensation on-gen. Uamangni janggi tangani bewalna kragipa 
sasonni niamrangko dakmitingo uamangni a-dokrango Bengal 
Regulationchi sason ka aniko dontongatna nanga aro Commissioner 
saksako pilak Nokmarang baksa songgigrikaniko dakna aro 
chu-gimik sasonni kamko jako ra-e ua a-dokrango kam ka-na indiba 
basakoba basakoba Govemor-General-in-Councilni ge-etanirangko 
man-soon uarangko knachake kam ka-na bilko on e rakkina 
nangchongmotaha ine sorkari chanchiaha. U an dake ka-mao gita 
Niamrangko pass ka-aha jean aganprakataonital niam ong-gen aro 
ua janapgimin a-dokrango niamrang ong-gen. 

II. Rangpur districtni Goalpara, Dhubri aro Karaibari 
Thanarangni ning-o donggipa pilak a-dokrangkon Rangpur 
districtoniko ra-ongkataha aro Bengalni Regulationrang ia 
a-dokrango cholijawaha. 

IQ. Civil, Criminal, Revenue aro Police aro sorkarini pilak 
Departmentrangan Govemor-General-in-Councilni rakkigipa officer 
saksani jako ong-gen, aro ukon Rangpumi Salgro-salaram jolrangni 
Civil Commissioner ine minggen. Ua officeran, Govemor-General- 
in-Councilni dingtang dake ge-etjaskal Bengal Regulationo 
pangchake kam ka-gen. 

IV. (i) Mande doka ba den- a (Criminal) caserango da-o 
Magistrateni bilrango gitan apsan bil man e dos dakgiparangko 
Commissioner bichal ka-na man-gen. 

(ii) Kosako janapbagipa bilrangko jakkalengon, Commissioner 
Bengal Regulationrangko gisik ra-e ka-gen indiba Govemor-General- 
in-Councilni ge-etanirangko man-on ugita kam ka-skagen. 

(iii) Bichalona ra-bagipa dos dakgipako sasti on-na nangani 
Circuitni Judgeni rai on-na man-ani bilna bataha ine Commissioner 
nikode, ua raiko on-na skang uni bichalni serikanirangko Nizamat 
Adalotna on-chenggen. 

(v) Kosako janapbagimin gita Commissionemi watatgipa 
caserangko Nizamat Adalot man-soode ua Law Officerrangna 
pakwatgija name chanchibewale, kraa gitan uan bonkame raiko 
on-gen. 

(vi) Achik ba gipin skia mangijagipa ong-gijagiparangni civil 
caserangko jako ra-on, Commissioner dos dakgiparangko bichalona 
okamgen aro Bengal Regulationrangni gita uamangko bichale rai 
on-gen indiba zillani Judge gipinko aganode ugita ja-rikgen. 

(vii) Civil case dolgnian A-chikrang ba ugita apsananggipa 
gipin skia man-gijagipa jatrang ong-ode, uamangko bichal ka-anio 
maidake bichal ka-na nanga uko Govemor-General-in-Council 
aganatgen aro ugitasan bichal ka-e raiko on-gen aro uan Kacharini 
rai on-a gita apsan ong-gen. 

(viii) (a) Kajina ra-ani bidingo Commissioner Bengal 
Regulationrango pangchake kajinako gilgen indiba Govemor- 
General-in-Council basakoba maiba dingtang niamko ja-rikchina 
ge-etode ugita dakgen. 

(b) Commissionemi ning-o donggipa a-dokrangni je 
casekoba gipin Civil Courtrango bichal ka-na man-jawa. 

(ix) Section II-o janapbagipa a-dokrango donggipa A-chikrangni 
aro gipin apsananggipa skia man gijagipa jatrangni pilak 
caserangkon, bichalna gita maiba chu-onggijani donggenchimode 
uko Govemor-General-in-Councilna pakwatgen jeni Secretary ua 
caseo maikai dakna nanga uko see u-iatgen. 37 

Ia Regulation X of 1822 ni on-gimin bil gita pilakchin bil 
man-begipa ong-e, Scott jakgitelgipa A chik Nokmarang baksa 
songgigrikanirangko dakna a-bachengaha. December 3, 1824 bilsio 
Scott Bengal sorkarini Secretaryna indake seataha, “Sak 121 
Nokmarang ba pilak jakgitelgipa Nokmarangoni bak gittamoni 
baksamang jemangan Simsang chibimani Saliramchi dongengachim, 
re-bae songgigrikaniko dake soi ka-tokaha.” 38 Jakgitelgipa A chik 
Nokmarang British sasonko ra-chakani gita somoi gita kajina on-na, 
Policena mande so-otani caserangko nalis ka-na, uamangko rim-anio 
dakchakna, sandianirangko dakna, aro sko bikrokna manderangko 
so-otako champengna jotton ka-na ku-rachakaha. la 
ku-rachakgiminrangko chu-sokatode, Nokmarang sorkarini 
officerrangoniko boksis man-genchim. 39 

37. Mackenzie, A., The N-E Frontier of India, PP. 253; Regulation X of 1822. 

38. Letters Issued to Government, Vol. 13(a), No. 251 of 1845. 

39. Assam Secretariat, General Deptt, No. 618(a) 289 (b) of 1865-66. 

A-chikrangko name nirokna aro No kmara ngko mikkangp ara 
grongna manna gita Scott Singimario tom-aniko Hfliratmngartiiwi 
jeon ua an-tangna aro Sarbarakarna dongchakna nokran gko 
rikahachim. A-bachengaonin Scott A-chikrangko 
ja-manchakdukaoniko naljokatna jotton ka-na nanga aro uko 
uamangna lekka pora on-e aro Kristian pil-atesan man-aigen ine 
chanchiachim. Uni gimin ua A-chikrangna Missionaryrangko 
okamatna ine sorkarioniko hukumko bi-e September 27, 1819 tariko 
seataha. 1822 bilsio ua sorkarini hukumko man e Serampore 
Missionna uamangni kamko A-chikrangona sokatpabo ine seataha. 40 
1824 bilsio Serampore Collegeni bongagipa Annual Reporto, David 
Scottni watatgipa Achik bi-sa sak 3 ko janapako nikna man-a. Ua 
sak 3 oni saksako “Wake” minga aro ua skio man-ninggipa aro 
poraina gong-gipa ong-a ine u-iana agre mamingkoba u-idapjaha. 
Serampore Missiononiko Missionary man-jahani gimin Scott 
Calcuttani Bishop Heberko jako raskachina mol-molaha. 1825 ni 
November 29 tariko Bishop bakroe aro bang-a janapanirangko dake 
Scottna sechakaha indiba Bishop mamingkoba daksrapgijan siaha. 41 

1826 ni October 12 tariko Calcutta Council Chambero tom-anio 
Bishop Heber aro Scottni janapani gitan A chik bisarangna skulko 
kulie uamangna gipin gipin jakni kamrangkoba skijolna tik ka-e, 
Mr. Valentine William Hurleyko jean Chunar songjinmao Pharmacist 
kam ka-engachim ia skulni master rakkina tik ka-aha. Ia skulko 
Singimari ba uni sambajolo donggipa biap namao sak 40 A chik 
bi sarangna, sianggipa Bishop Hebemi scheme gita bigha 300 mang 
a-ako ra e rikna miksongaha. Mr. Hurleyba kam ka-na re-baaha indiba 
ia kamko ka-na an-tangan kragipa mande ong-ja ine Scottna aganaha. 

1827 ni July 10 tariko, Mr. C.A. Fenwick jean Sylheto Baptist 
Missionary ong-enga uko ia skulni Superintendent aro Hurleyko 
Medical Departmento rakkina ine Scott sorkarina setaiaha. Rangira 
a-brini a-kimbri kakketko o-prakate uni saliramchi akawerangko rae 
ia projectna ra-na nanga ine Scott raken sorkarina seahachim indiba 
uni seatgipa lekka jachisani ja-man 1828 ni June 26 tarikosa Calcutta 
officeo man-soaha. Indakmiting somoio, Mr. Hurley, indakgipa 

40. F.P.P., 14 March, 1845, No. 48. ~ 

41. Carey, William, The Garo Jungle Book, PP. 38-40. 

sikdikdik dakgipa biapo u-igijagipa manderang baksa dongna 
nengnike, duk ong-e kamko wataha. Govemor-General-in-Council 
Hurley ni kam watako rachakaha aro sakgni Missionary rangko aro 
saksa a songni doctorko ia skulna rakkina bakbak chanchianiko 
dakgen ine ku rachakaha. Darang Missiononikoba Missionaryko 
man jani gimin sorkari iako jako raangna jechakaha. indiba 
Missionaryko man jaoba, Calcuttao Hindu Collegeo English aro 
Geographyni master kagipa Mr. Fermieko ia skulni master rakkiaha. 
Mr. Fermie 1828 ni July jao Singimario kamko a bachengaha indiba 
apsan bilsini November jaon sawaka sae siaha. Unijamano sorkari 
Bengali masterrangko rakkie skulko ka-atkuachim indiba iaba mute 
baijaha aro indaken ia Singimari skul bon-aha. 

A bachengaoni bon aona kingking Singimari sorkari Missionary 
skulara Scottni kasachakani, gongani aro jotton kastapani kamchisa 
ongahachim. 42 

Ua Achikrangna name kam ka ahani gimin sorkarioniko nama 
mittelaniko man-aha. A chikrangna kam ka anio ka sae dakani aro 
ripeng dakanimangmang uni ostrorang ongjachim. Scottni aganani 
gita, Achikrang gipinna dosko dakode uko kasne agane one dosko 
masiatna manchongmotjawachim; ukode silchidare ba slairangko 
mesoke a-jak sokna am osa ma-siatna man aigenchim. Aganode 
indake aganna man-gen je, A chik mandeko mamingsaloba dosni 
a-selko agananiko knachakatna man jawachim, jena kingking uko 
doke aganku jachim; unosa ua slaini gatongko ku-dime an-tangna 
bil gnangbata ine ua mandeko knachakgenchim. A chikrang Scottko 
batanggimin bilsi 7 ba 8 rangna an-tangtangni pagipa ine 
agantokachim indiba ia ka saani kattako ua pagipani rake sason 
kaanichisa manahachim. Sipairangni aro slairangni bilo kadonge, 
Scott sak 20 ba 30 sipairangko rime uamangni diltugipa 
abimandurangchi dos dakgiparangko sasti on-nareangna jajajachim 
aro pangnan chu sokgipaba ong rongachim. Changsao ua sak 10 ba 
12 sipairang baksa sak 700 ba 800 matgrikrangchi changdulako 
man-ahachim, aro indaken uko sal 7 ba sal 8 rangna chipchangaha- 
chim indiba gipin British sipairang re-baesa uko jokataha. 

42. F.P.P., 14 March, 1845, Nos. 4S-49. 

Iasomoirango, Scottni gisik nanganichi aro nirokanchi Goalpara 
Sebundy Corpsko bikotaha jeni sipairang gimikan ong-nasipile 
Achikrarasachim jemangan bosturangko boksao kee re-na 
nangachim. Iarangko dakon uamang Rangko tupi dake uni ning-o 
ba-ra aro gipin gana sikanirangko chipe stikskachim aro indaken 
sipairang janggilo jolongga boe re-ana bate altubatachim. 43 

Jeo dongoba ua A-chikrangko tom-tome dongatna skachim. 
1830-31 bilsio, Goalpara districto songdonggiparang, A-chik aro 
Khasirang uamangko chagropbaenga aro sokbana mile gni ba 
gittamsanaha ine jangange Goalparani Katchariona spek spek 
nappretpretangtokaha. Bijni Jomindami sipai rakkigiparang dormaha 
man -j ana nalis ka-na re-baengako u-ie Scott uamangko okamate 
uamangna slairangko on e uamangchisa ia kenjagokgipa 
manderangna ka-donganiko on-na man-aha. 44 1831 bilsio pil-satai 
Scott A-chikrangni dabianiko ong-nike nike uamangna dake 
donangaha. Ua bilsio ua A-chik Maharibol 18na21 dam Lakherajko 
see on-angaha. 45 Scottko bobilrang changdule so-otna am-aoniko 
A-chik sipai saksan uko jokatahaonin A-chikrang uni 
dingtangmancha namniktegipa sipairang ong-achim. Ua A-chik sipai 
British sipai ong-ode ua Victoria Cross Medalko man-genchim ine 
Scott agana. A-chik sipairang uko Bilati Garo ine mingkalake 
rorongachim. 46 

Uandake David Scott A-chikrangna aro Indiani Salgro-salaram 
gimikna sason ka-anio pangchaknagipa Niamrangkosan mangmang 
dake donanga ong-ja indiba ua A-chikrangna bang-a gipin 
namgnirangkoba dake donangaha. Ua rakbee kam ka-ani ja-manon 
bilsi 45 ja3 tange 1831 ni August 20 tariko Cherrapunjeeo siangaha. 47 


13. White, Adam, A Memoir of the Late David Scott, PP. 9-10, 

*4. Ibid., P.19. 

45. Govt, of India, Deptt. of Revenue and Agriculture, 1908, No. 358-507-9. 

46. Carey, William, Hie Garo Jungle Book, P. 37. 

47. Barooah, N.K., David Scott in North-East India, P. 257. 



BAK-3 


BRITISHNI A'BENGRANGKO GRO DINGANI 

Jena kingkin g David Scott an-tangan A-chikrangna simsakna 
man-achim, A-chikrangni songdonggipa ari-simarango tom-tomani 
donga gita nikachim aro pilak abrini jatrangni gisepo A-chikrangan 
Britishni sasonko ra chakchenggipa jat ong-gen gita nikachim. Indiba 
British aro Burmeserangni gisepo Assamo dakgrik-dinggrikani 
ong-on, Scottko A-chikrangna kam ka-aoniko okamange uko Indiani 
Salgro-Salaram jol gimikna Govemor-Generalni Agent dakate 
1823 ni November 20 tariko watatskaaha. 1 Uni biapko Goalparani 
Principal Assistant ra-rikskaachim aro Sarbarakar (Indian Officer) 
saksa officer dakchakachim aro jeni skotonggipa biap Singimari 
ong-achim. Iani ja-mano British sorkari ruuta bilsirangna a brini 
A-chikrangni bidingo mamingba jakdangdikgija dongaiachim. 
A-brini ja-retrango songdonggipa A-chikrang ku-rachakatang gita 
ka-jinarangko tik ong-e on-jachim. Batesa rang-san chagrope 
ra-seksimsimaiachim jeni gimin British sorkari sipairangko watate 
sasti onrongachim ba anti-a-kangrangko cha-na on-jachim. Basakoba 
basakoba Goalparani Principal Assistantni songrangona re-ange 
grongode golmalrang namkalachim indiba je bilsirango songree 
Scottni daksamsoani gita tik ong-e dakja aro badita ruute dontonga 
inditan golmal-kajiarang bariroroachim. 2 Uni gimin jensalo golmal- 
gondokol ong-a unosa golmal ka-gipa maharirang baksa gital 
songgigrikaniko dakaiachim. 3 

BRITISH-ABENG DINGGRIKA 

Ku-sikni gita, A-bengrang dolsa A-chik jat ong-a. Uamangni 
a-dokrang Garo Hillsni Saliram-Salgipeng aro Salaram-Salgipeng 
jolrang ong-a. Kalumalupara Jomindama Anna chiking aro Anna 
dok (Dos anna aro che anna) kajinarangko on-e ua Jomindami a-doko 

1. Letters issued to Government, Vol., 18, No. 92 of 1 852. 

2. Report on the Administration of Assam, 1892. 

3. Letters issued to Goverment, Vol. 18, No. 92 of 1852. 

donggipa manderangni sambao nangchape songdongani gimin 
British officerrang ma-sisrete ua Achikrangko Dussanee aro Cheane 
Garo ine see donangaha indiba uamang chongmotde A-bengrangan 
ongachim. Bengaloni rebae British sorkari Abengrang baksa 
nangtinggrikchengaha aro dakgrik-dinggrikani a-barangara, 
Salgipeng-Saliramchi Kolongkini baGalwang chibima, Salaramchi 
Gogra chibima jean Garo Hillsoni jokonange Mechpara aro 
Kalumalupara Parganarangko dingtangatachim, Salgipengchi 
jakgitelgipa A chikrang aro Salgrochipak Kalumalupara Paigana 
ongachim. 

1822-23 bilsirango British sorkari A bengrangko kajina 196 
Naraini tangkarangko dabichengaha jensalo A-beng adokrang British 
sorkarini jako gaakaha. Una skangde Kalumaluparani Jomindar 
uamangni kosako bil jakkalachim. Jomindami biloni naljokatako 
man e A bengrang skatang dakna a bachengtaiaha. Uni gimin British 
sorkari 1824-25 bilsirango kajinako 200 Naraini tangkarangona 
bariataha jean Karaibari Jomindami samtangtango aro gipin bakrango 
songdonggipa Achikrangko bobil dake chakatattaiaha. 

Ia a dokrang British sorkarini jakona sokbaon, A bengrang 
darangnaba bamgija skatang dakengahani gimin uamangko 
tom-tomatna gita David Scott Sarbarakar (officer) saksa Mirza Bund 
Ali Beg minggipani ningo sipai dolsako watataha. la officemi kam 
chu sokgipa ong-aha gita nika maina pilak Nokmarangan re bae 
bameaha aro bilsio 196 Naraini tangkarangko kajina 
Nokmatangtango on-e gamna kurachakaha. 

Indimangba anna chikking kajina on-gipa Mahalo donggipa 
A-bengrangkode bamatsrangkunade man-kujachim maina uamang 
1832 bilsiona kingking kajina gamgija rongret-cholet dake 
dongaiachim, je-bilsion uamangni kajina gamna nanga 4979 Naraini 
tangka ongahachim. Ia obostarang baksa sakbri Burmese mongma 
sikar ka giparangko Rongtuparani A bengrang ka saninggija 
so otahani gimin, so otgipa manderangko sorkarina on- china aro 
bangki kajinarangko gamchina gita sipai dolsako uamangni kosako 
watataha. Ia watatgipa sipaini dolora Sebunde ba Indiani sipai 

Companysa aro Singimario songdonggipa sak 100 Burmeserang 
ong-achim aro uarang pilakan Mirza Bund Ali Beg, Sarbarakami 
ningo ong-achim. Ia sipaini dol anna chikkingni Mahalni 
Salaramchipakgipa A-chik a-dokrangona Tikrikilla gita re-angaha, 
maina Ringge chibima joljol re-angana bate ia gitan bobilrangni 
a-dokrangona altubate sokna man-gen ine uamang chanchiachim. 
Cherangiri songona sokon Mirza sipai dolko wa-a bolrangchi guare 
kadule done Rongtupara songona rama bakna a-bachengaha. Sak 
120 rama bakgipa dolko A-bengrang rang-sanan chagropaha indiba 
uko nitimgiparang uamangko a-rikatpilna man-aha indiba 
A-bengrang sak 25 mang goako man e siaha aro uamangoniba 
Sebundi sipai saksa aro Burmese sakgni siaha aro sakgni Sebundi 
sipairang aro saksa Burmese mata-bu-ako man-aha. Indake dal-gipa 
kotona ong-ahani gimin Major A. Davidson, Principal Assistant, 
military chong-motko watatchina Jamalporeni Commandant Major 
Montiethko mol-molataha, jean company gni military sipairangko 
Captain Marshallni ning o Singimariona watatahachim indiba 
uamangni sokbana skangan A-bengrang bameahani gimin ua military 
kotok Jamalporechi reangpilaha. A-bengrang bamean baksa bangki 
kajinarangkoba gamna ku-rachakaha, aro Burmese sakbriko so-otgipa 
manderangkoba rim e on-chongmotgen ine raken aganaha. Uni gimin 
Rongtupara song gimikko mande so-otani gimin sasti on-ani gita 
Rs. 1000/- ko dai gamataiaha. A-beng Nokmarang kajinako gamgen 
ine see jote songgigrikanirangko dakahaoba uamang maiba 
maibarangko pa-sike bangki kajinarangko aro daiko gamgija 
donaiaha. Uni gimin, 1834-35 ni sin-kari somoirango Lieut. Brodieko 
iarangni gimin sandiechina aro nanga ong-ode uamangko 
tom-tomatna ine watataha. Indake British sorkarina ba darangnaba 
bamgijagipa A-beng songrang jerangan songgigrikaniko dakaha 
iarang ong-achim 

Anna chikking Mahalni ning-o donggiparang Rongtupara, 
Ripugiri, Chetsigiri, Dersigiri, Dodingiri, Kantananggiri, Magalpara, 
Dulongiri, Channapara, Moringgiri, Buldagiri, Bokonggid, 
Jangrapara, Cherangiri, Kauragiri, Tepatanggiri, Champakpara, 
Dungapara, Chanangpara aro Nijogiri. 

Bamaniko dake songgigrikani somoirango donggijagipa 
Nokmarang : 

Tepatanggirini Doorang Nokma, 

Runsegirini Manka Nokma, 

Champakparani Moonsing Nokma, 

Kantanangirini Tejing Nokma aro 
Ripugirini Nensang Nokma, 

Anna dokMahalni ning o donggipa songrang : 

Rubugiri, Marakagiri, Lengpara, Kalapara, Rakhopara, 
Khosupara, Sindapara, Bindamgiri, Ranggugiri, Buripara, 
Chamrikpara, Dangringpara, Dingsapara, Mandapara, Tangripara, 
Juchapara, Bichodokpara, Khorchangpara, Malugiri, Songbuchigiri, 
Buripara 2nd, Romagiri, Domrigiri, Ramranggiri aro Mansanggiri. 

Lieut.Brodieni Bangalkataona sokbaon, A kawechi an pae 
donggipa Nokmarang re bae bamaniko dakeaha aro Burmese 
sakbriko Cherangiri songo dakgrikao so otaha ine ku rachakaha 
indiba uamangni kajina bangkirangni gimin sandion, tik kagimin 
gita Nokmatangtango bilsiantin on-eaha ine agantokaha. Uni gimin 
sorkarini dao dabigipa kajinarangna uamang maming daito dongjaha 
meba uamang aganaha. Sandie nion, bang-a manderangan 
gammantokahachim ine nikaha indiba uamangko sorkarini 
rongdikona sokatangjaha. Indake kajina gilani niamara namgipa 
ongjachim ine nike, ua bilsi aro una skanggipa bilsini kajinako rae 
una skanggipa bilsini kajinako watode nambatgen ine chanchie 
uarangko wataha. Adita jechakanirangko dake A chikrang ua 
bilsignini kajina aro Rongtupara songko Rs. 1000/- dai dakgipako 
gamaha. Unikoa, Lieut.Brodie mikkangchi Nokmatangtango 
onggija kajinarangko Mongring Laskerona sokatokna nanga ine 
tik ka*aha jean ua tangka gimikni daitoko ra genchim. Kajinarangko 
Naraini tangkachi onggija Companyni tangkachisa on-na nanggen 
ineba tik kaaha. 4 

Uandake Mongring Laskerko Anna chikking Mahalni 
A bengrangni Lasker songchengaha aro adita sardarrangkobaBritish 
sorkarina nanga nangja obostarangko kobor on-attime dakchakchina 
songe donangaha. 3 

4. C. S. Reynolds, A Narative of our connection with the Dusanee and Cheanee 
Gairows, JASB, Vol. XVm, PL 1, 1848. 

5. F. P. R., 10 April, 1840, No. 142. 

Indake Lieut.Brodieni 1835 bilsio tik ka-e donangani jamano 
adita somoirangnade tomtom ong-ahachim aro maming apoti grian 
kaj inako ba g amahachim . 1836 ni December jao Major Jenkins Koch 
Beharchi re-ango Singimario nappakjolaha jeon bang- a Nokmarang 
aro ua jolni Lasker sengsoachim. Lasker kajina gile man-arangko 
on-attokaha aro manderang maming neng-nikgijan kajinarangko 
gamtokaha ine Jenkinsna aganataha. Jakgitelgipa A-chikrangko 
bamatna kam ka-e on-naba an-tangtangan jasitokaha. 6 Indiba aiao 
inmanpilani ong-a je 1837 bilsio A-bengrang kajina gamjaha aro 
jerangan sorkarina kakket ong-achim uamangko gro dingna 
a-bachengaha. 1838 bilsio Rongtupara aro Chetsigiri songni 
manderang Mechpara Jomindami ning-o donggipa sardar saksa 
Chenga minggipako aro uni nokgimik sak snikon so-ote galaha. 1 840 
bilsio Goluknath Sen, Sarbarakami report gita, Chetsigirini Nokma 
Molongsing, Chetsigiri aro Rongtupara songni manderang baksa 
sriksrik ku-monge iako dakaha ine Darmang Sardarsa Goluknath 
Sen na agane on-aha. Iako sorkari nanalis ka-ode rang-san so-ote 
galgen ine ka-mikkenatani gimin darangba iako parakjaha ineba 
Darmang sardar aganaha. 7 Man-a dipet bakbakan sipai kotoksako 
watate uamangko skina nanga ine Major Jenkins ku-pattie seataha. 8 
Indiba Lord Auckland, Governor-General, indake apsan 
chanchijaha. Uni chanchiani gita ia a-sel bilsignina skang ong-angaha 
aro da-o a-jak sokode dosgrigiparangsa dos gnanggiparang baksa 
saknako man-naba donga aro adita manderangni namgija dakana jat 
gimikko a-jak sokode ua skia man-gijagipa jatko skia man-gipani 
janggitangani gadangona ra-dobana kam ka-ani nitoani ong-jawa. 9 

Indioba, Governor-General Goalparani Principal Assistantchi 
sandi-rekkianiko dakatna skachim. Indaken Goalparani Principal 
Assistant, Capt. Davidson, Sipai kotoksako rime a-brichi doangaha, 
indiba Chetsigiri aro Rongtupara songrangni manderang sing-sandina 
re-bagiparangko je Cholchiba champengsona aro an-tangtangni 
songrangona sepangbaode uamangko mangkimattokna 

6. F. P. C., 23 January, 1837, No. 55. 

7. F. P. P., 27, April, 1840, No. 143. 

8. Ibid. No. 142. 

9. Ibid. No. 141 

miksongsoaha. Sandirikkite nion, ua sardar aro uni nokdangara 
montol dakgipasa ong-ani gimin songgimikan namnikjae uamang ko 
soote galaha ine Capt. Davidson koborko man-aha. Scott halrsa 
songgigrikani gita Nokmarang montol dakarangko watgnok aro saoba 
dakkuengode uko sorkarini jako on-gen ine ong-achim. Indiba 
A chikrangni beberaani gita indakgipa manderangko rang- s an 
jinmani mikkango mangkimae galna nanga, ongjaode ua montol 
dakgipa manderangko rokom rokom dake ka-lake rogenchim . 10 
Songgimikan iano jak dongahani gimin so-otgiparangko sorkarini 
jako on-china dabina namgni dongjawaha ine Davidson nikaha . 11 
Indiba Major Jenkins Davidsonni chanchiako ong-nikjaha. Uni 
bebera ani gita indake misil misil dakgipa kaimangko nikeba sorkari 
janggilate dongode, A-bengrangko mikkangchi iarangna baten dakna 
didia gita ong-gen. Uni gimin indakgipa misilgipa kamrangko gelna 
aro uamangko British sorkarini sasonni ning-ona ra-bana draana 
nanga, maina uni chanchia gita, A-chikrangko uamangni namgijagipa 
dakbewalrangoniko aro uamangni Nokmarangoniko naljokatjaskal, 
sorkan A-chik jat gimikna namgniko dakna man-jawa. Iako dakna 
man-janaba donga indiba British soricari mamingbajakdangdikjaode, 
uamang mamingsaloba skia man-gipa jatrangni janggi tangani bewal 
gita tangna man-jawa ine raken Govemor-Generalna see watataha . 12 
la seanirangba British sorkarini re-mikkangna miksongani bewalko 
dingtangatjaha. Adita manderangni dos dakana chagrope sasti on-na 
am-ode, mahari gimikkon a-jak sokna draatako man-gen ine soricari 
chanchiaha. Davidsonni report gita. Chenga sardar aro uni 
nokdangko bichal ka-o aro so-oto Chetsigiri aro Rongtupara songni 
me-sasa songdonggipa gimikan dongpaachim. Uni gimin sasti on-ode 
songgnikon on-na nanggen. Beben British sorkari songrangko so-na, 
songni manderangko so-otna, uamangko koedi dake rim-angna ba 
dai gamatna man-gen, indiba iako militaryko rimbaesa man-gen jean 
daiko man-ana bate sorkarina koros ong batgenchim. Aro dos 
dakgiparang baksa dos grigiparangba saknaako man-naba 

10. Ibid. No. 142. 

1 1. F. P. C., 7 September, 1840, No. 96. 

12. Ibid., No. 95. 

dongachim. Uni gimin mikkangchi golmal-gondokol ong ode 
jemangan dos dakchongmota uamangkomangmang sasti onna 
nanga, indiba da-o a-sel ong-ani bidingode dos grigiparangko 
saknaatgija dos dakgiparangko maekatna manjawaha ine Governor- 
General sechakatahachim. 13 

Major Jenkinsni kenchakanian kakket ongachim. Anna 
chikkingni ningo donggipa Achikrang adita bilsirangna tom-tome 
dongahaoba uamang kajinarangko onna gisik nangjachim. Dalton 
aro Stuartni Garo Hillsko wenjojomitingo uamang tom-tomoba, 
uamangni 1847 bilsio re-angpilon A-bengrang kajina on skajaha. 
Bangki kajinarangko on-china Nokmarangko rake dabiahaoba 
uamang sorkarini a-dok ning o donggiparangko chagropesa, dos 
grigipa songrangko aro uni manderangko sootachisa, aro mata- 
bu-atesa aganchakskaiahachim. Songgigrikani gita Nokmarangni kam 
tom-tomaniko ra bana aro kajinarangko gile onna ong achim indiba 
gimikan ong-nasipile Nokmarangan gitik gitak nape 
dakgrikgiparangni dilgiparang aro sorkarini kosako rang gitik 
chakatgiparangko didigiparangsa ong achim. Uamangoni ari- 
simarango songdonggipa bang-gijasan songgigrikana bebe 
ong-aiachim. Obostarang indakgipaona onchokaha je 1848 ni 
January 14 tariko Ripugiri songni manderang an-tangtangni Nokma, 
Ringman aro uni nokdang gimikkon kajina on-china dabiani gimin 
so-ottoksrangaha. Salgipino apsan songni mande sakgni, Rangalal 
aro Dulal minggiparang, sak 10 manderangko so-otaha ine 
Singimatio soikarina nalis ka-aha, aro a-jak sokna kene an-tangtangba 
nokgimikkon rimgope songtangoni kate gipinchi dongnapeskaaha. 14 

Bakbakan Goalparani Magistrate, Capt. E.T. Dalton Singimarini 
Darogako Bangalkataona re angchina ge-etataha maina ua 
Ripugirioni chel-jachim. Manggisirangko on pilchina gita Daroga 
dabiahachim, indiba songni manderang on-jaha. Uni gimin Bangal- 
kata antiko jeonikon Ripugirini manderang bosturangko breachim 
chipchina ge etaha aro gipin antirangona uamangko re-angna 
champengaha. Songsul-noksul A-chikrangkoba aro A-jong- 

13. Ibid. 

14. Ibid. Nos. 47-48. 

rorirangkoba uamangming bading-chiwalgrikaniko beng-aha. 
Bangalkatani subadami ningo Sarbarakar sipai dolsako rime 
uamangni songrangchi doangaha are Nokmarang baksa a gnngriVahn 
Nokmarang bangki kajinarangko chotaha aro anti chana on-china 
mol-molaha. Indiba Nokma aro uni nokdang gimikko sootgipa 
manderangko rim-e on-china aganode, uamangara gipin songonisa 
ong-a ine agane jechakaiachim. Indiba je dolba u amang ko rim-na 
re-angode uamang maming champenganiko dakjawa ine 
ku-rachakaha. Un bak-jamanan Sarbarakarko Ripugirichina 
reangchina ge-etataha. Be en an-sengjani gimin ua Bangalkatao 
donge koborko ra-e dongaiaha. Ia sipai kotok Ramphani songoni 
1847 m March 19 tarikore-chakatangaha indiba mile 4 mangre-angon 
uamangko ritcha 3 oni 7 mang A-chikrang dakgrikna ra-bisoaha. 
A-chikrang uamangko sorokni namjabatgipa biaprango chagropaha 
maina uno wa-chok chakan gapaiachim. Dutlal jean ia British 
sipairangko dilgipani mikkango re-dilengachim, ua Nokmako 
so otgipa saksako sel-uchi gochokataha indiba an-tangan 
chagropbagipa sakgni A-chik matgrikrangchi so-otako man-aha. 
Assina minggipa Peskalba so-otako man-aha, jensalo Subadar aro 
uni sipairang chadrapbaenggipa A-chikrangko slairangchi 
gopretpretaha unon uamang katbildangangtokaha indiba uamangoni 
sak 9 guli nange gaakaha aro uamangoni sakgittamko Nokma aro 
uni nokdangko so-otgiparang ine agane on-aha. 15 Ua dakgrikram 
biap Ripugiri songona chel-jahachim indiba British sipairang 
petchokbegipa wa-chol chakanichi mata-bu-ako man-beahani gimin 
re-angjaha aro ja-mano Bangalkataona ong-onbae Singimariona 
re-angpilaha. 16 

Dos dakgiparangko rim-na man-jahani gimin military 
chong-motko watate uamangko rim-gopna nanggen ine British 
sorkari ma-siaha. Indiba mikka balwa rakani somoerang 
sokbaengahachim. Uni gimin ia chango sipairangko watatjachina 
indiba a-kaweni badinggiparangko uamang baksa maming bading- 
chiwalgrikaniko dakjachina Daltonko ge-ete donaha. 17 Anna 
chikkingni ning-o donggipa A-bengrangni cha-rongbatgipa 

15. Ibid., 7 September, 1847, No. 46. 

16. Ibid., 24 December, 1847, No. 47. 

17. Ibid., No. 79. 

Bangalkata antiko chipaha aro sipairangchi nitimataha. Gipin 
uamangni charonggipa an tiara Rajaballa ong-achim. Ia antiko anna 
dokni A bengrang aro gipin A-chikrangba cha-ani gimin uko chipjaha 
aro uko cha-rongbewal salo cha-e Singimariko skulbar salo 
cha-atskaha. Anna chikkingni A-chikrangna gipin A*chikrangba 
bosturangko on-na nangja ine ge-etaha. Aroba iarangko mangrake 
dakna gita Singimario bangbata sipairangko rimbae donaha. 18 

Iarangko daka matchotman-o, Governor-General Major 
Jenkinsko 2nd Assam Light Infantryni Officer Commanding Major 
Fisher baksa chanchirime mikkangchi mai dakode namgen uko 
che-em che-m see u-iatchina ge-etataha. Iana Major Jenkins indake 
dakna miksonganiko sechake u-iataha- 

(1) Jenakingking mande so-otgiprangko sorkarini jako on-ja 
aro dos dakgipa A-beng songrang bamaniko dakja aro kajinarangko 
on-ronggnok ine songgigrikaniko daktaija, una kingking 
mangmangsan Ripugiri songko dokkol ka-gen; (2) Bangalkataoni 
Ripugiri songona rama cho-gen ba una bate chel-bateba jeona 
kingking sipairang bobil dinggiparangko sandina nanggen. Indakosa 
re-a-doani altugen aro somoiba bakgittamoni baksade komie nanggen 
aro sorkarini a-dok damgniko sepangbatatgen. 19 (3) Indakgipa 
sorokko cho-osa batanggimin bilsirango ong anggipa pilak 
golmalrangko bonatna man-gen. A-brini a-dokrangonaba altue re-na 
dona man-gen aro uan a-bri aro a-kawe pilaknan namgni ong-gen. 20 

Ia daksamsoani Govemor-General-in-Councilni namnikaniko 
man-aha aro ia dakgrikna re-anganio Goalparani Magistrate, Capt. 
C. S. Reynoldsko dilangchina ge-etataha. Ripugiri songko dokkol 
ka-china aro sipairangna chakna gita badiaba namkala biapo killa 
kadule dongchinaba ge-etataha. Pilak tarisamsoanikon apalen dakaha 
jedakode A-beng bobil dinggiparang gital songgig rikaniko dakna 
draatako man-gen. Capt. Reynolds aro uni sipai kotok a-brini 
a-dokrango adita salrangna bate mute dongna nangjawa maina 
uamang saa-dinganirangko man-naba dongachim. Ua somoirango 

18. Ibid., No. 78. ’ 

19. J. P., 14 May, 1847, No. 44. 

20. P. P. P., 28 July, 1847, No. 14-16. 

Abengrangko bamatna man-jaode, uamang a-kaweona re-bapilna 
nanggenchim. Mande so-otgiparangko ja-kol pikna man-jaode, 
maharirangko nirok-sandiani bidingo bilak wa-sagipa Nokmani 
ning-o donbachina aganatachim aro ua Nokmani gimin samtangtango 
donggipa Nokmarang sakki on-na nangachim. Bangalkata aro 
Ripugiri songni gisepo aro man-ode ning-tubaten pilak karirango 
re-na namgipa sorokko bakna aro sorokni samtangtangchi feet 30 
oni 40 mang apale buring o-naba ge-etataha. Sambao donggipa pilak 
Nokmarangan ia sipairangni dakgrikna re-anganio dongpae 
dakchakna nanga ineba ge-etataha. Iarangni ja-mano Capt. Reynolds 
dakgrikna re-angna tarianirangko dakaha. Indakmiting somoio 
Rajaballa antio Daroga Ripugirini A bengrangko aro uamangni 
Nokma Ningsangkoba rim-aha. Unon ua Nokma indake 
aganchakaha je ua mande so-otgiparang aro uni dolara ua songo 
bilakbatsranggipa dol aro ua Nokma uni songni bobil ong achim. 
Indiba Capt. Reynolds iako bebera-na man-jaha maina uamangko 
anti cha-rongbewal gita bostu pala aro brea dakmitingosa rim-achim 
aro uabebe ong-ode uamang maikai jikdrang dedrangko songnoko 
bobilrangni sambao done wate anti cha-na re-bagenchim. Indiba 
uamang British sipairangko chadrape dakgrikmitingo dongpajachim 
ine jeaiaha aro ua A-chik chadrapgipa doloara sipairangko 
so-otgiparang aro songni sak 20 mang dongana aro uamangoni 
saksako Assina so-otaha jean Muhan Singhni jakchi den-tongtongako 
man-skaaha aro uni skoko den-sote ra-e katangaha ine gipinrangni 
jangakosa knaskaiaha ine aganchakaha. 21 Indiba Capt. Reynoldsni 
chanchichipani gita uamang mai mancha ong-enga aro uamangni 
kosako mai hukumrangko on- aha, uarangko knanasa re-bahachim. 
Uni gimin iamang gimikkon patoko chipchange donchina ge-etaha. 22 

Anna chikking bilsio kajina on-gipa A-bengrangni kosako 
dakgrikna re-angchina gita 1847 Novembemi bon-achibara British 
sorkari hukumko on-aha. 1848 ni January jani a-bachengo Lieut. 
Bellini ning-o sipai dolsako tik ka-e donaha, aro Capt. Reynolds 
an-tangan ia dakgrikna re-anganiko dakdilaha. Ia sipaini dol 

21. F. P. R, 24 December, 1847, No. 79. 

22. F. P. P., 21 October, 1848, No. 23A. 

Singimariona re-na 1848 ni January 10 tariko Goalparako watangaha 
aro Sin gimari ona January 13 tariko sokeaha. Anna dok Mahalni 
ning-o donggipa Rampani songni Sardar Ripugiri Songona sorok 
cho-ao Halfrhalfna jec hakaha ine Reynolds sarbarakar Goluknath 
Senni ku-sikoniko Singimariona sokarin knaaha. Uni gimin ia 
dakgrikna re-anganiko raken warachaksogen ine Capt. Reynolds 
chanchiaha. Jeba ong-bo ua Bhogamara songona re angaha aro anna 
dokni mahalo donggipa Nokmarang uko sengsona nanga ine 
ge-etataha. Anna dok Mahalni pilak Nokmarang ong-nasipile 
Magistrateni mikkangona rebatokaha indiba uamang pilakan anna 
chikking Mahalni A-bengrangni kosako dakchakna jechakahachim. 
Reynolds rokom rokomchi uamangko mol molbeahachim. 
Mol-molako knachakjaode uamang sastiko man- aba donga ine Capt. 
Reynolds uamangna raken aganaha maina songgigrikani gita, 
obostarang dabion, kajina on-na nanggipa Mahalrango donggipa 
Nokma sakprakprakan dakchakaniko on-na nanga ga-akachim. 
Sordarrang rake dongtokaiani gimin Capt. Reynolds uamangko 
uamangni songrangko sipai kotok baksa re-ange grongjana kingking 
uko grongtainabeaha ine ka-mikkenate agane watataha. 

Salgipino sipairang sorok cho-aniko a-bachengaha aro 
kulirangko A-chikrangni chadrapaoniko chelchakna gita chu-onge 
nitimgiparangko donaha. Apsan attamon, mitam Nokmarang re-baaha 
aro dakchakaniko on-aha. Pring gipino, adita gipin Nokmarang 
dakchakeaha aro indake bang-a kulirangko chimongaha. Gittamgipa 
salo, anna dokni bangki sordarrang, Rampani songni sordarko 
man-gope, bang-a kulirangko rimbae buring o-na re batokaha aro je 
nanganioba dakchakaniko on-na aro Rampani songo wa-a ritchok 
su-e guare kanaba ku-rachakaha. Brigipa salo uamang Chakapara 
songona sokeaha jean anna dokni Mahalni skanggipa song 
ong-achim aro sordar saksamangba dakchakna jechakjaha ine nike 
kusi ong-aha. 23 

Bhogamaraoni Anna dokni Mahalona sorok cho-ani, Anna 
chikking Mahalo donggipa Nokmarangko kenjagokataha aro 
maming dabiskani gri an-tangtangko Britishni jako on-na tariaha. 


23. F. P. R, 7 April, 1848, No. 146. 

Anna chikking Mahaloni sak kolgrikoni sak chisku Nokmarang 
Magistrate™ mikkango bamaniko mesokna Bangalkataona rean gaha 
ine 1848 ni January 20 tariko Reynolds koborko manso aha. Uni 
gimin ua sorok cho-ako Mirza Ali Beg aro Anna dokni Mahalni 
Laskerai jako donange pringgipino Bangalkataona sokeaha jeon 
Nokmarang uko sengsoengachim. Ripugiri songni Nokma, Phelleng 
mangmangsan rebapajachim. Unon Nokmarang re-bae batanggimin 
obostarangna duk ong-e aganaha. Indiba uamang so-otgipa 
manderangko rimbae onna mangijaniko aganaha maina uamangara 
Ripugiri songonisachim aro uan dingtang songsa ong-ani gimin 
uamang mamingkoba dakna manjachim. Indioba uamangde British 
sorkarina nangan salo dakchakaniko on-gen aro dos dakgipa 
manderangko ka-mikkenatna gita Ripugiri songona sorok chogen 
ine ku-rachake see-jote on-aha. Nokmarang bakabakan 
Bangalkataoni Ripugiri songona sorok cho-e 1848 ni January 24 
tariko matchotaha. Salgipino uamang Ripugiri songko dakgrikna 
re chakatangaha aro ua sipai kotok apsan salni attamchibara Buldagiri 
songona sokeaha jeon Reynolds Rongtupara songni Nokma, 
Monkualko grongaha. Ripugiri ni Nokma, Phelleng aro uni nokdang 
gimikan anna chikking Mahaloni katangtokaha indiba Ningsangko 
Patoko chipaoniko watgenchimode, ua Phellengni manderangko 
re bapilchina aro bamaniko dakchina didina man gen ine Monkual 
Reynoldsna aganaha. Ningsangara, Ringman jekon so-otahachim 
uni sepangbatgipa ma-drang ong-a ineba Reynolds u-iaha. Dakgrikao 
so otgrikani bakan so-otgipa ine potako man-e nokdangtangko aro 
gipin jarikgiparangko rime songoni katange a-brini nalsachi song 
gital songdongdileaha. Unikoa ua antangkojarikgipa sakgittamko 
rime British sorkarini chelchakaniko bi-na re-baachim indiba rasong 
grianichi ua aro unbaksa re bagiparang Rajaballa antio ong gija 
rim-ako man-e Patoko chipako man-aha. Unon Reynolds 
Ningsangko bakbak Patokoniko wate, salgnini gisepon unbaksa 
donggiparang gimikkon rimbagen ine see-jote ra-rikaha. Unja mano 
mamingba golmal ong jawa gita nikani gimin Reynolds aro uni sipai 
kotok Goalparachi re-angpilaha. 34 


24. F. P. P, 7 April, 1848, No. 146. 

Captain Reynolds ia jolrangni gimin indine see donangaha : 

“Bhogamaraoni Bangalkataona dakgipa sorok gimikari 
ongnasipile atimborangni kosak gita dakachim aro unija-retrangode 
chiblokrarasachim. Jinjiram chibima chi banpakani gimin iarang 
chiblokrang ongachim, jean chi rikamrango an cheng ba 
a-dubekrangko donangachim aro iarangko ja-mano samtangtangni 
a-dokrangna bate chubatatachim, aro abrioni jokonbaenggipa 
chidarerang jokbingbangangna man-jae, chibima rikam aro 
a-brirangni gisepogipa biaprangko, a a gamna manatpilgija 
chiblokrang pilataha.” 25 

Captain Reynolds ja-man chasongrangna indakeba see 
donangaha, 

“Bhogamaraoni Bangalkataona regipa mile 6 gipa ramao, 
Bissondor rajani dongram nokrangni aro songjinmani 
begrugiminrang gnangchim, jekon nikengkuenggipa channa 
ampilgijagipa Pokkrirang aro uarangni apalaniko niode, uarang 
chengoni chasongrango mingsingbrcgijagipabiap ongjawachim. Ia 
biapo Nursingna dingtangmancha pakwate on-giparang gita apsan 
chonchongipa Hindurangni mite nok te gnina agre tesa nokba itta 
dotsani kosako dotgipin da o dongjaha. Uarang alamala name 
dongkuenga. Angni songrangchi songreango ia biapni gimin sandie 
nion, ia Raja (ia biaponi mile 15 mang chel ao donggipa nambegipa, 
Dhubri Ghatko rikgipa Bengalni Governor Mansingni dongram 
ong-janaba donga) ia adokrangko Mogulrangni dokkol kana skang, 
chengon rae mingsinggipa ongahachim, aro ua mane chagipa aro 
bilakgipa, jean A'Chikrangko antangni ningo dontokachim ine agane 
onako manana agre gipinko man-jahachim .’ ,26 

Ningsang aro gipinrang salgnini gisepo re bae bamaniko 
dakegen ine see-jote on ahaoba uamang jrip dongaiaha. Uni gimin 
Reynolds uamang maina dongchipenga uko sandina gita an*tangan 
Ripugirichi reangna tik kaaha. Bangalkataoni Anna chikking Mahal 
a*dokrangona dakanggipa ramara Ringge chibimani Saliram 
chijoljol, aro skanggipa mile gnirangnade apatal dakgipako reange 

25. C. S. Reynolds, A Narrative of our connection with the Dussanee and Cheanee 
Garrows, with a short account of their country, J. A. S. Vol. XVHI, 1849. 

26. Ibid. 

David Scottni Burmeserangko (Shan) rimbae Ringge chibimao 
songdongatgipaona sokangachim. Ia chibimani saliramchipak 
rikamjoljol adita re-angon aiao inmanpile rakgipa rongbrakrangni 
abidingona sokea jean a-aoni pakma gita dake chadoachim, aro ian 
chibimaona kingking dakange ramako champenge, nangni da-o 
napnasienggipa abrini a dokrangni aro nang ni watbagipa a kaweni 
a-jarangni gisepo ongtelaigipa ari-simako daka gita nikachim. Apsan 
rong brakon breta gnangchim jean do-ga dake mongmarang re-na 
man-jaoba chonchongipa matburingrangde nape re-na man-achim. 
Reynolds aro uni sipai kotok Bangalkataoni 1848 ni January 27 
tariko re angaha, aro Buldagiri songni kosak apatalo jekon a ba 
o-ahachim uni ramao tambu ping-e dongaha. Buldagiri songara 
Ringge chibimani Salaramni rikamgipa a brini a patalo Ringge 
chibimako niwate dongachim. Uno dal-dalgipa nok 13 aro mande 
sak 130 mang dongachim. Reynoldsni nikani gitade uni Nokmara 
namgipa budepa mande jeon kakketani mikkang gnangchim. 27 

1848 ni January 30 tariko ia sipai kotok re-angtaiaha aro 
Rongtupara songchi dakanggipa apchongipa ramani ja-pao donggipa 
Chetsigiri songona sokeaha aro uano waltuaha. Buldagiri oni 
Chetsigiri songona dakgipa rama nampretaiachim aro ong-ona aro 
doa dakgiparangko gele re-na gita Nokmarang iako gisik seng-bee 
dakahachim. Chetsigiri songara chibimani rikamo Salaramchipak 
dongachim indiba adita nokrang chibimaoni Saliramchiba 
dongachim, aro songni manderangna rotona gita chibimani kosako 
rechi kadingdee dolongko dakachim. Reynolds indakgipa 
dolongrangko uni chikoljoljol re angmitingo bang-en nikachim jean 
songni manderangko chibima nalsachi uamangni a-barangona re-na 
dakchakachim. Chetsigiri songni Nokma budepa ong-ahachim aro 
ua an-tangan rama cho-arangko nirokachim aro an-tangni a-doko 
dongmiting kakketo ua Reynoldsni sipairangna cha anirangkoba 
onachim. Sambajolo donggipa pilak Nokmarangnan re-bachina 
ge-etattokaha, indiba Ningsangde Goalparao Patoko dongmitingo 
sabeahani gimin uan da-oba sataengahani gimin rebana man-jaha 
ine Reynolds na agane on-eaha. Pring gipino ia dakgrikna re-bagipa 


27. Ibid. 

sipaini kotok ianoni re-ongkatangtae Rongtupara song jatchio atipko 
dakeaha. 28 

Chetsigirioni Rongtuparaona rama dilgni gnangchim, dilsa 
chibima rikam joljol aro dilgipinara a-bri apatal gitachim. Skanggipa 
gitade rong-brakrang aro dal-dalgipa roongrang dongpengani gimin 
manderangna agre mongmarang aro matchurangde re-na 
man-jawachim. Chibimani chikol gitaba re na man-jawachim aro 
a-brini a patal gita rama cho-e on jaode ua songkode pena 
man-jawachim. A bri gita dakgipa ramaba adita re-on gitcham ramao 
naeachim, unikode chibimani rikam joljol Rongtuparaona 
dakangachim. Rongtupara songara nambegipa song ong-achim jean 
chibimani samtangtangchi milesa adhamangna gittimrang riting riting 
dake dongachim aro Reynoldsni chanchichipani gita ua songo mande 
sak 1500 mang jelachim. Rongtuparani Nokma Monkual ong-achim, 
indiba ua Nokma chong-motde ong-jachim. Uan gisik u-ininggipa 
aro daksrukna changgipa mande ong-achim aro A-kingni Nokma 
chong-motara budepabeaha aro uni chawariara jara dakani gimin ua 
uamangni bilko ka-sne ka-sne ra-seke kam ka-aha. Uni gimin songni 
manderang Monkualko an-tangtangni dilgipa dake seokaha maina 
ua pilak kamon, kattachi aro kamchiba uamangko dilna changachim. 
Indiba uamang Nokma chong-motkoba mande ra-kuachim aro 
mongsonggipa kamrango uni chanchianiko sing-rongachim. Indioba 
Monkualni manderangni kosako bil man-aniara aiao inmanpila aro 
uni skanian uamangna niam ong-achim ine Reynolds nikaha. Uni 
gimin British sorkari Monkualni kakket ong-bebeako 
man-genchimode, Anna chikking Mahalni manderang bobil dinggen 
ine maming kenchakani dongjawachim ine ma-siaha. 

Uni Anna chikking Mahalni a-dokrango dongmitingo Reynolds 
Rongtuparako skotong dakna mangsongahani gimin ua songni 
kosako a-protchong dakao a tipko dakaha, maina ua biap maibakae 
walo cha-drapgenchimoba chelchakaniko dakna namachim aro 
uamangni Ripugiri songchina re-angmiting somoerangoba uamangni 
bosturangko aro a-tipko chelchakna bang-gija sipairangan 
chu-ongaigenchim. Reynolds indakeba see donangaha, “sipairangna 

28. Ibid., Also, F. P. P. 7 April 1848, No. 146. 

dikdiksana dongchakna jamdap rikanirango anga songrangoniko 
gisiko siken dakchakaniko manaha, aro sakdok bilakgipa 
manderangni tambuona re bae angna tusina gan sangko like 
donangaha. Angni sambaon uamang mil-amrangchi kam 
ka tokengani gimin angko sole gale buringchi katangtokna altuen 
man-aigenchim jeon uamangko niktaina mamingsaloba 
man-jawachim, indiba indake togiani gisik Achikrango dongja ine 
anga beberaa ” Songni manderangba sipairang baksa re na aro 
Ripugiri songni kosako badita dakchakna mana dakchakaniko onna 
kurachakaha. Ripugirini manderang songko wate katangtokahaoba 
uamang ramao wachol sasoaha aro songko wilwile guare kaaha 
aro silchidarerangko kebitgipa dolrang rejojoe roenga ine uamang 
u iangaha. Uni gimin uamangko bamchina draana chol dongjachim. 
Sipai dolsako rime Ripugiri songchi re angchina aro manderang 
re bae bamejaode warachakgiparangko aro songkoba 
gimaatsrangchina Reynolds Belliko geetaha. Captain Reynolds 
an-tangba ia sipai kotok baksa reangpaaha jedakode nangani gitaje 
somoioba ua hukum ongiminko dingtangatna mangenchim. Unikoa, 
Rongtupara a tipko chu onga gita nitimgipa sipairangko done 
watangaha. 

1 848 ni February 1 tariko ia sipai kotok dakgrikna pringwalni 
rechakatangaha. Nokmarang sipairangko dilna, aro uamangni skang 
skang re e ramarangko mesoktimna ku rachake ra aha. 
Rongtuparaoni Ripugiriona mile 6 chel achim. Ringge chibimani 
samba gita sorok gongge-ske dakachim, aro unoni chongipa a timbo 
gita dakange Ripugiri song sokna adita ritcha mikrangna skang apsan 
chibimakon man taiachim. A dokrangni samtangtangkon mileni 
milerangna a ba o tokahachim aro uamang samtangtangchikon 
nikwatani gimin skangrangna bate kusi ong bate re angtokaha. 
Ripugirini manderang ramani bang a bakrangon ^uako matsrame 
petchoke bing e wa chol chaksotokaha ine knaangaha, indiba ia 
wa cholrangko badia biaprango chakaha uko nikjani gimin 
Nokmarangko sipai-kotokna ramarangko mesokchina 
mol molahaoba uamang ua biaprangona sokna skangan, Nokmarang 
aro u amangk o ja*rikgiparang saksani ja mano saksa ki sangchi 



reangtokaha. Uamang sipairangna mik 1 20 mangna skang dakgrikna 
re-o re-a gita re-tokachim. Mande sakantian, saksa milam aro wa-ani 
sepiko ra-ode, sakgipin sel-u aro danilko ra-gipa mil am aro sepiko 
ra-gipani pakkreni kosak gitasa dakgrikachim. Indaken uamang mile 
4 bauna bate re-baani jamano mikkango re-dilgiparang dongtogijani 
chinko mesokaha, aro saksani ja mano saksa redilna jechakaha, aro 
ja-mankitiko uamang pilakan dongdipsrangaha aro remikkangangna 
jechakaha. Uni ja mano A chikrangko ramani sambengo done 
sipairangko mikkangona ra-dobaskaaha, aro wa-chok chakgipa 
ramako jean tu-gipa aro apchongipa biapni kamachina dakangachim 
uko re-na a-bachengaha, aro skang dilgipa ritingrangni sipairang 
a-briko dona a-bachengon, ramani nalsao rikgipa guareni mittinoni 
Achik dolsa matgrikrang sipairangko mikka waa gita dakpile selu, 
bra, wa chok aro ro-ongrangchi goattokaha. Ia apchonbegipa 
agitokko doa ong-ona dakgipara diltubegipa buringgropo ongani 
gimin sipairang uamangni bobilrangko name nikrikna chol 
man jahachim, indiba jakra jakasi aro gimikchin slaichi 
goprepretahani gimin, A chik matgrikrang man chakjaha, aro 
mikkango re-dilgipa sipairang Achikrangni waa-bolrangchi guare 
kasogiparangko pe gale uamangko rikangahachim indiba A-chik 
matgrikrang buringo gimaangtokaha. Unikoa sipairang uamangni 
songo napaha jean dakgrikram biaponi adha mile mang chelachim. 
Capt. Reynolds uamang warachaksogen ine chanchiachim indiba 
uamang songo napon uamang warachakna tarisogenchimoba 
songko-nokko watgale katangtokaha ine nikaha. Ua songko wa-a- 
bolrangchi guare kaachim aro songona napna gita Ringge chibimani 
a-dare slang gitasa man-aiachim aro uakoba dal dalgipa bolrangko 
den-penge champengachim aro ramarango wa chol satokachim. 
Wa chokrangko aro bol-wa-arangko pike galchina sipairangko 
ge*etaha indiba wa chokrangko inditan ning tue saahani gimin 
uarangko pike galna man jachim, aro bolrangko tong-tang tong-tang 
den-chengesa uarangko galatachim. Mande so-otgiparangna agre 
pilakan re-bae bamaniko dakeode uamangko kema ka-gen aro 
gualgen ine aganprakattaitaioba darangba knachakjahani gimin Capt 

aro pilak guarerangko soe galchina ge-etaha. Unon sipairang 
songgimik aro pilak warachakna tarisogipa guarerangkon so e 
galaha. Uandake songgimikkon nisiatsrange, sipairang 
Rongtuparaona re-bapilaha jeon Reynolds pilak Nokmaiangna 
namgipa meattamko song-e aro ska gita uamangni churangko ringna 
on-e kusi ong-ataha. Monkual aro uni jongsari mande tangra n gna 
jamin chaka gita un walo sipairangni atipon tusiaha. 29 

Ia dakgrikani maming janggi gimaatani gri chu-sokgipa ong-aha. 
Lieut. Belli jaksimao adita matako man-aha aro sipai saksaba apsan 
matako man-aha. Sipai sakgipin chelo pa-gipa silni plate tang-gokaha. 
A-chikrangchini badita siahachim ba mata-bu-ako man-ahachim uko 
u ina man-jaha. Uamang mamingsaloba sigipako ba mata-bu-a 
man gipako a-ao ga-ake dongna on-jachim. Uamangko buringchi 
salangtokaiachim. Sipairang gimikchin gopretpretaiahani gimin 
gimikande name joktokjawachim. Jeba ong-bo. British sorkarinade 
ian Anna chikking Mahalni a-dokrangko dokkol ka-ani kam 
chu-sokaha. Ripugiri songni manderangko sandio man-jaha, indiba 
ua Mahalni gipin Nokmarang, dos dakgiparang uamangni 
a-kingrangona re-baode uamangko British sorkarina on atgen ine 
ku-rachakaha. 30 Ningsang sakuengani gimin mikkang pa-ejahaaro 
uni manderangba Nokma gri re-bana pa- j aha. Reynolds Ningsangni 
songona re-angjaha maina uamang rim-na re-baenga ine katnaba 
donga ine kenachim. Ningsangni songni manderang nokgnio 
tom-dake dongtokachim maina uamang Phellengni manderang re-bae 
golmal ka-na kenachim. 31 

Nokmarang sipairang baksa Bangalkataona re baaha aro Capt. 
Reynolds baksa songgigrikaniko dakaha- (1) Uamang 
maharitangtangni gisepo ba gipinrang baksaba sko sotgrikani aro 
(2) uarangko noksamo kadeani bewalko dakangjawaha ine 
ku rachakaha, (3) Uamangni a-kingo golmal ong-ode uarangko niam 
i-igipa manderangko aro jegrikgipadolgniko okamate mande jinmao 


i 9 . Ibid. 

0. F. P. P. 7 April 1848, No. 146. 

1. Ibid., No. 148. 

ba Panchayato bi-chal kagen; uno man*jaode, antidamni mohorina 
Dalis ka-gen jedakode Magistrate an-tangan uko bi-chal ka-e on-gen, 
(4) Je sorkarini officerba uamangni a-dokrang gita wenode, 
Nokmarang ramarangko o-rokgen aro kulirangko on-gen aro chol 
ong-a dipet uko dakchakgen, aro (5) Je sorkari officemi okamon 
re-bagen (6) Jakgitelgipa A-chikrang uamangni a-dokrang gita mande 
sotna ba golmal ka-na napode uamangko champenggen (7) Je sorkari 
officerba uamangona re-bae kajina on-na aganode on-gen (8) Je 
sorokko Bhogamaraoni Kuntananggiriona aro Bangalkataoni 
Ripugiriona cho-aha, uarangko an-tangtangni elakatangtangko 30 
oni 40 ft. ona apale bilsiantin o-rokgen. Iarangko dakmano, 
sipairangko rime Goalparachi re-angchina Reynolds Belliko 
ge-etaha. 32 

Iarangna agreba, Capt. Reynolds sasonni bidingoba adita 
kamrangko dakangaha. Commissionemi aganatani gita ua meligipa 
Nokmarangko a-kingtangtangni Nokma ine maharitangtangko 
nirokchinapakwate donangaha, Rongtuparani Nokma, Monkual aro 
uni jongsari Dingdangko upper Anna chikking Mahalni Lasker aro 
sardar songaha, ^ojGJi^naparani Nokma, Mailing aro Moranggirini 
Nokma, ThokulpiaBgko Lowef^nna chikking Mahalni Lasker aro 
sardar songe donangaha. Indake Anna chikking Mahalko Laskemi 
elaka damgni dakaha, Upper aro, Lower, aro Lasker sakprakko sardar 
saksa dakchakgen: Laskefr^ng aro sardarrang a-kingtangtangniba 
Nokma ong^ahgkugen. Lasker aro sardarrang elakatangtango 
tom-tomanina Jcam ka gen aro' kajinarangko gilgen. Uamang 
Sarbarakami nirokahio kamka-gen. 1848 bilsio census dakon Anna 
chikking Mahalo 306 nokrang aro mande sak 3060 mang dongachim 
ine nikaha. Kajina nokprako bilsio Re. 1 prak ong-achim. Beben 
una skangba ia anna chikking aro anna dok Mahalni A-chikrang 
Kalumaluparani Jomindami ning-o ong-mitingo unaba House Tax- 
ko on-achim. Laskema Rs. 80 aro sardama Rs. 49-12 anna ko 
komission dake on-na tik ka-aha. Apsankon Anna dokni Mahaloba 
dake donangaha. Uano Mirza aro Rekingko Laskerrang songe 


32. Ibid. 




[ 67 ] 


donangaha. Uamangni komission baksanaba Laskerrang bilsio 
boksisrangko manna nanga aro Lasker sakpraknan jacket kingprak 
on-gen ine tik ka-aha. Pilak A-chikrangni anti cha-gipa biaprangona. 
My mensinghona soke namgipa sorokko cho-na nanga ine Reynolds 
janape on-aha. Iasaan a-brini A chikrangko akaweni manderang 
baksa u-i-ma-sigrikatna chol ong genchim aro uandake u aman gni 
janggi tangani bewalrangko dingtangatgenchim. 

Governor-General, Lord Dalhousieba Captain C. S. Reynoldsni 
pilak kamrangko chu-ongnikaha aro gital sasonni bidingo dakanggipa 
kamrang, ia Mahal damgnini A-chikrangko nangrimgrikaniona 
ra-bana aro uamangni janggi tangani bewalko nambatatani ong-gen 
me ka-donge aganaha . 33 



33. F. P. R, 7 April 1848, Nos. 146 - 147. 



BAK-4 


DINGTANG DINGTANG BIAPRANGO 
GOLMALRANG, 1824 - 1849 

(i) Mymensingchi Golmalrang, 1824 - 1833. 

1826 bilsio R. Morrisonni Report gita Sherpur Pargana 
Mymensingni ketchibatgipa Pargana ongachim, jeni Saliram- 
Salgipengchi dal-begipa Songdu chibima, Salgipeng-Salaramchi 
gitcham Songdu chibima, Alapsing aro Susung Parganarang, aro 
Salgrochi, A-chikrangni songdongram Susung aro Karaibarini 
a brirang ong achim. Uan Salaramoni Saliramona mile 30 oni 40 
mang, aro Salgrooni Salgipengona mile 20 oni 25 mang bakroachim. 
Iaro-dingding dakgipa a dok jean Sherpur Parganani a-kawerangko 
Karaibarini a-brirangona nangdimatachim uno gando aro gana 
pal-taktak gangipa Achikrang (Mandi) songdong-a-chaachim, 
jerangni a-dokkon Sherpur aro Karaibarini Jomindariang 
seksektokachim. A-a nambea indiba game cha gipa A-chikrangko 
Jomindarrang sinjetbeachim. Ia a-dokrango a-brini manderang 
jemangan kakketgipa, bimchipgipa aro aganrikrikbanio pangchake 
maming chanchigija bebera giparang aroba a-kaweni manderang 
jemangan nama ard kakket dakani aro torom grisrangchim apsan 
songdong-a-chachimachim. 1 

Sherpur aro Alapsing Paraganarango ruuta bilsirangonin 
golmal-gondokolrang ong-engahachim. British sorkarini 
Burmeserang baksa Assamo dakgrikani Mymensingni 
Jomindarrangna Achikrangoniko drae bang-bate tangkarangko gilna 
aro uamangko sinjetdapna cholko on-aha. Indiani Salgro- 
Salaramchipak dakgrikanio British sipairangna chaanirangko aro 
uamangko watatna ringrangko jogal ka na British sorkari 
Jomindarrangko ge etaha. Iarangko dakna gita Jomindarrang 
Talukdarrang aro raiotrangko ba game cha-giparangko draskaaha. 
1824 ni September 6 tariko, Sherpumi Jomindarko Jamalpumi 
Military campko taridapna bos turangko jogal ka na aro uno donggipa 
sipairangna cha-anirangko indin on-china ge-ettaiaha. September 16 

1. Revenue Consultation, 9 March, 1826, No. 3, Report by R. Morrison. 

tariko sorkari Jomindarrangko sipairang re-na sorok gitalko 
Jamalpuroni Sylhetona Susung aro Alapsing Paiganarangni ari-sima 
gita Sherpurko cho-pretehina hukumko on-aha. Iarangko pa-sike 
Jomindarrang an-tangtangni aako game cha-giparangko b ang -b a te 
dabiskaaha. Mymensing Districtni British Officerrang gisik-ka-tong 
gimikkon Assamo dakgrikachisa on-engahani gimin Jomindarrang 
gital kajinarangko gile gam chimongna altue cholko man-aha. Ia 
pilak gilanirang game cha-giparangni kosako jrimbee sokbaaha 
jemangan skangonin ia Jomindarrangni kosako gisiko saanirang 
bang-en dongachim. Kakketko agangenchimode Sherpurni 
Jomindar Raja Jogat Jeeban Choudhuryni 1757 bilsio sion a-dok 
bilding bildang ong-na a-bachengaha. Ua depante sakbri done 
siangaha indiba a ako sakbrini bimingo done pilak man-gnirangko 
apsan suale ra-china agane donangaha. Indiba bakbakan uamangni 
gisepo laprangko man-ani aro gamrangni bidingo kajia ong-na 
a-bachengaha. Raiot ba game cha-giparangko suale ra-ani bidingoba 
golmal ong-kataha. 1771 aro 1790 bilsirangni gisepo changni chang 
a-arangko sual-ra-rongrikaha indiba kusi ong-tokjaha. 1793 bilsio 
British sorkarini Permanent Settlement Act Pass ka-gipaba 
uamangko chu-ongnikatna man-jaha. Uamang 1822 bilsio a-arangko 
sual-ra-rongriktaiaha jeon Jomindar sak 9 jeoni mitamrang me-chik 
aro bi-sa odekrang aro sak 1 1 Talukrang aro gipin chonchongipa 
sak 323 Sub-Talukrang nakatahachim. Iarangna agreba, bang-an 
songsa ba songgnirangko Khas Talukrangko man e sorkarina 
tongtong kajina on e ra-giparangba nakatbaaha. Indake 
a-bachengaoni Jomindar ong-giparang aro uamangni dedrang 
su-drangrang an-tangtangni bilna aro gam man-gnina jegriktokachim 
indiba ia rasong grigipa raiotrangoniko ra-seke ra-aniode ku-cholsan 
ongachim. Ia A-chikrangni songdonggipa adokrangko Sherpur aro 
Karaibarini Jomindarrang skangonin seksekengachim jekon 1793 
bilsini Permanent Settlement Sherpur Parganani ning-o donatachim 
aro bilsio kajina kanaprako Rs. 12/- kae on-na nangachim. 1822 
bilsio ianoniko Rs. 20,000/- kajinarangko man-e Jomindama on-aha. 
Indiba British sorkari indita kajina man-enga ine u-ijachim maina 
Jomindarrang, Talukdarrang aro Patwarirang kajinani lekkarangko 

sorkarina mesokna jechakgrimaiachim. 2 1822 bilsio Mymensingni 
Magistrate mitam dolinrangko rasekdrae nion, sorkarini dongimin 
kajinani ratena baten Jomindarrang gile ra aha ine mesokaha. 
Jomindarrangni toromni manianirangni, bia ka-anirangni aro 
nokdangni pilak gipin kamrangni korosrangko uamang gamchina 
aro kamrangko indin ka e on china draaha ineba nikaha. 1824 ni 
October jao, kajina bate gilani, raseke radraani aro drae kam ka-atani 
caserang Jomindarrang aro uamangni ningo kam ka-giparangni 
kosako raiotrangni ongipa dingtang dingtang Districtni kacharirang 
ming 5195 caserang bichal ka gija dongengachim. 3 Indake 
Mymensingo ong sibegipa obostarang aro cholon grigipa 
manderangni bewalrang, Karim minggipa saksa Muslim soinasiko 
1775 bilsio songsalni namgijako namatna sikgipa aro katchinikgipa 
ine an-tangko parakna gisiko didiaha. Ua toromtangko gale 
tribalrangni janggi tangani bewalko ra gataha. Indaken adita 
jarikgiparangko manaha aro Susungni Jomindar una Lotarkandi 
songo dongna onaha, jeon uni jarikgiparang ua aro uni nokdangna 
indin nok rike on aha aro pilak cha ani ringanirangko gilgrime on-e 
uko dakchakaha. Karim 1813 bilsio siaha aro uni depante, Tiphu ia 
gital mamal toromni skotonggipa dake ja chongrikaha. Ia ma ma! 
torom gitalko ja rikgiparang Tiphu aro uni ma gipa, Ma Saheba (Lady 
Mother) ko mandeni kosako bil mangipa aro aiao inmangnirangko 
dakna man-gipa ine bebera achim. Bolni slairang aro tonualrang 
uamangni montrochi bilakbegipa silchidarerang pilna manachim 
aro Saliram a songni dal dalbegipa aro bilakbegipa silchi-darerangba 
uarangko man chakjawachim. Ma Saheba mangmangsan katchi nike 
aganna man aiachim aro an tangni gangipa ba-rako spoaton aro 
ning o gangipako morokrokaton sipai jinma nakatbaeachim. 
Indakgipa bebera ani aro ka dongani uamango chinapahani gimin 
uamangni noksul-songsulrang uamangko Pagol ba Pagla manderang 
intokachim, indiba uamang antangtangskakode Bhai ba jong-ada 
aro Tiphuko Bhai Saheb ba uamangni gital toromni pamong ine 
intokskachim. Tiphu uni skotong biapko Sherpurona jitangaha aro 

2. B. R. C., 9 Match 1826, No. 3. 

3. A. Mackenzie, The North-East Frontier of India. P.P. 254-55. 

bang-a manderangko, mongsongbate A-chikrangko aro gipin 
tribalrangko uni gital ma-mal toromona salbana man-ahachim. Ua 
an-tangni niamrangko manichina jarikgiparangna skiaha aro indair* 
uamangni gitcham namgija bewalrangko kasne kasne galatna 
man-aha. Unikoa ua trit trit dake sipai dolsako bikotaha aro uamangni 
jakchi ra-seke ra-e bang-a gamrangko chimongaha aro bang-a 
ong-gija kamrangko ka-aha. Mande jinmani Jomindarrangko 
namnikgijako nike ua ia ka-o nangenggipa game cha-giparangni 
melapruani aro daksrukani ja-pang ong-aha. Tribal manderangni 
bebera-ani gisikko u-ie ua antangko uamangni dilgipa dakaha. Game 
cha-giparangko Jomindarrang sinjetanirang uamangko uni nolona 
bang-batroroe salbana cholko on-aha aro indake ua bil gnanggipa 
aro sakgipinrangko maniatna man-gipa mande ong-baaha jekon 
darangba u-ina simsaka aro peng-panga grichim. British aro 
Burmeserangni gisepo bilongen dakgrikbeengako nike, British aro 
Jornindarrangni sason bon-na a-mengaha ine Tiphu aro uni ma-gipa 
paraken aganprakroroaha. Iakattarang sorkari aro Jornindarrangni 
kosako chakatna raiotrangna ka-dongani gisikko on-aha. 1824 ni 
November jao, sipairangna sorok cho-china aro uamangna 
cha-anirangko jogal ka-china sorkarini ge-etako mane, Jomindarrang 
A-chikrangko sinjetdapaha aro sorokrangko indin cho-e on-china 
uamangko draaha. Raiotrang kam ka-na jechakaha aro kajinako 
on-naba jechaksrangaha. Sipairangni Assam aro Cacharo dakgrikna 
re-angani uamangna nama chol ong-aha maina ia ka-onangenggipa 
A-chikrang aro gipin tribalrang ua somoirango bobil dinge 
chakattokskaaha. 4 

1824 ni December 7 tariko Tiphuko Nashirbado rim-aha aro 
bobil dinge chakatgiparangko bon-atchina Darogako ge-etaha. Bobil 
dinge chakatgiparang bang-batan A-chikrang ong-achim. Indake 
sorkari rake hukumko on-ahaoba obostarangde 
namjabatroroangengachim. Uni gimin sorkari Tiphuko patokoniko 
wataha aro ramarangko cho-jachina gita Jomindarrangko aganataha. 
Raiotrangni neng-nikanirang donggenchimode uarangko bobil 
dinganiko dakgija Magistratechi tongtong re-ange aganchina sorkari 
agan-parakataha. Indiba Tiphu uamangko bobil dinge chakatchina 


4. Ibid. 

didiskaha. 1825 ni January 6 tariko Tiphuko Policerang rim-taiaha 
aro Jomindarrangko chelchakchina bang-a bilakgipa military dolko 
watate Policerangko dakchakchina ge-etataha. Indake 
dakgenchimoba raiotrang manijaha aro January 9 tariko sak 700 
manderang Jomindarrangko chagropna Sherpuro tom-dakaha aro 
dal-bea dakgrikaoi ong-aha. Policerang sokbaoba bamjaha, 
Jomindarrangni bilko jegalaha aro pilak kamrang jripjrang 
ong srangaha. Ia bobil ong-e chakatgiparang Jomindarrangni 
a-dokrango silchi-darerangko ra-e apsan jinma re-jome mesokaha, 
Jomindarrangna kajina on-jachina beng-aha aro Bhai Saheb aro Ma 
Sahebani bimingo tangka giltokaha. Jagnimangna kingking uamang 
jekon Pagol ba Pagla manderang ine mingkalakachim, Mymensingni 
simarango dakgrik-dokgrik, dokpret-ra-sek dakaha. 
Burmeserangming dakgrikani gimin British sorkari uamangni kosako 
mamingkoba dakna man-ningjaha. Indiba bonkamao, dakgrikgipa 
sipairangko watataha aro 1825 ni March jaode uamangko jrip 
dakataha. Ia golmalrangko ongatanichi Tiphu mangmang namgniko 
man ahachim maina ua an-tangna Rajani dongram nokko rike 
ra-rikna man aha jekon ua ‘Tiphu Rajani bichal ka-ram Rajani Nok” 
ine mingachim. Indiba bon kamao British sipairang aro Policerang 
cheaha, aro Tiphu aro uni ja-rikgiparangko Patoko chipataha. 

Indake ong-omangba, British sorkari indake u-iaha je 
jenakingking Jomindarrang aro game cha-giparangni da-o 
jegrikanirangko namatna man ja aro game cha-giparangni man na 
nanggnirangko tik ka-e on-ja, ua jolrango golmal-gondokolrangko 
champengna man-jawa. Raitrangni manna nanga ine dabianirangko 
biapona re-ange sandichina gita British sorkari H. Dampair, 
Mymensingni Joint Magistrateko 1825 ni December jao watataha. 
Dampair name sandiani ja-mano indake tik ka-angna manaha je pilak 
a-arangan, A-chikrangni gamgiparang ong-ja maina ba gipinrangni 
gamgipa ong-ja maina, Britishni chelchakani ning-o donge game 
cha-gipa pilakan bilsio Rs. 700/-ko British sorkarina kajina on-na 
nanggen, aro Jomindarrang mikkangchi baridapatna man-jawaha. 
Ia tik ka-giminko dolgnioni jeba dingtangatna man-jawa ine 
aganskaaha. Ia tik ka-giminrangko see-jote, soi ka-grike tribal 
Nokmarangnaba copyrangko on-aha. Mikkangchi golmalrangko 

champengna gita Dampair biaprangonan an tangan re-ange 
Achikrangni aro gipin game cha-giparangni mangipa a-jarangni 
sima-arirangko sale on-baaha. la tik ka-e onnanirangko A chikrang 
chuongnikaha aro uamangni Nokmarang mikkangchi ra-seke ra-na 
kenani dongjaha aro ua a-dok gimikkon a-pal pe-gen ine agan- 
parakaha. Governor-General, Lord Amherst, A-chikrang aro 
Sherpumi Jomindarrangni gisepo golmalrangko tik ka-e on-china 
on gipa kamko Dampair gisik seng-e aro name dake on-na manahani 
gimin an-tangni chu-ongnikaniko aganaha. 5 

Achik songdonggiparangni pilak neng-nikaniko sandie, 
uamangni songdongram aro a-a game cha-giparangko toate uarangko 
Permanent Settlementni ning-o dongija uarangko uni a-palo done 
uamangna on-aha jedakode uamang British sorkarina tongtong kajina 
on e game cha-na man-gen. Indake dake on-ani ja-mano, adita 
bilsirangna ua jolrango tom-tomaniko man-ahachim indiba 1 833 bilsio 
Pagolrang A-chikrangko aro gipin tribal game cha-giparangko bobil 
dake chakattaichina didiako sorkari kobor man-aha. Adita uamang 
jajaanirangko dake uamangko tom-tomatpilna man-aha. Sorkarina 
kajina on-arangni bidingo adita golmalrangko Revenue Department 
tik ka-e on-e uarangko namatna man-aha. 6 

(ii) Salgro-Salaramchi Golmalrang, 1825-1831. 

1 825 bilsio Lower Assamko British songnoko chapaton, British 
sorkari Khasi aro A chik Nokmarang baksa nanggrikna 
a bachengaha maina uamang Khasi aro Garo Hillsoni Assamni 
Kamrup aro Goalparaona do-gachol dake dakonanggipa 
adokrangko (Duar) a-king man-tokachim. Iarangkon Naduar baDuar 
(do-ga) Sku ine mingachim aro uarangara-Baraduar, Bholagaon, 
Mairapur, Lukiduar, Pantan, Beltola, Vagaduar, Dumuria aro 
Raniduar ong-achim. Iarangni rajarang bang-batan Khasi 
ong-genchimoba mitamrang jerangan A chik songrang baksa 
nangchapa, uarangde A chik rajarang ong-achim. 7 

British sorkari sokbaon, ua Duarrang uamangna gimaahachim. 
British officerrangni niamko kingkot ja-rike kamka-anichi uamang 

5. Ibid., Also, J. B. Bhattacharjee, The Garos and the English, 

PP.78-79. 

6. A. Mackenzie, P. 22S. 

7. F. Hamilton, An Account of Assam, PP-31 - 33. 

a-kawerangoniko tangle a paisa man-arangko gimaatna nangaha. Ian 
abrini manderangko ka*o nangatbeaha aro British sorkarini re-bae 
namangni a- dokrangko ra-sekani gimin uamangko champcngsona 
tik ka-aha. 1829 ni April jao Khasi Hills gita Assamoni Sylhetona 
rama cho-pretani aro Nongkhlawo adita nokrangko rikani British 
aro Tirut Sing, Nongkhlawni Syiemni ning-o donggipa Khasirangni 
dalbea dakgrikani ong-aha. Ua dakgrikao Khasirang British officer 
sakgniko so-otaha. Apsan somoirangon Achikrang jemangan 
skangonin Britishrangko dakgrikbaengachim, uamang da-o a-jak 
soke chagropanirangko aro golmal-gondokolrangko Goalpara aro 
Kamruprango bilakbate dakaha. 1 829 ni May 5 tariko dal bea Khasi 
dolrang, A-chikrangni dakchakanichi Nongkhlaw songo dal bea 
dakgrikani ong-aha jeon British officer, Lieut. Bedingfieldko aro 
adita a-kaweni kam ka-giparangko ka-saninggija dake so-otaha. Ia 
dal-begipa dakgrikanio jekon itihaso “Nongkhlaw Massacre” ine 
mingachim, a brini dakgrikrakgipa matgrikrang sak 10,000 
dongachim. Indake ka-rakgipa matgrikrang bang-e dongoba uamang 
an-tangtangmangmango pangchakaijachim. Uamang Englishrangko 
a-rikatsrangna chanchiaha aro uko dakna Tirot Sing rokom rokom 
tarisoanirangko dakaha. Nongkhlawo rim-gittanga 
man-giparangoniko gisik seng-batsranggipa koedirangko seoke, 
uamangko A-chikrangchi re-dilatange Ahomni raja, Chandrakant, 
Bhutiarang aro Singphorangona boksisrangko on-ate uamangkoba 
Britishni pakripeko galatsrangchina didiate watataha. Uamangni 
nirikkie sandie manbagiparang rokom rokomni gimin che-em che-em 
ong-achim. Jamano indake bobil dake chakatani Khasi Hills 
mangmangosan ong-jachim. Ua Saliramchiba sokangaha maina 
A-chikrangba Lower Assamni Salgipengchipak donggipa Khasirang 
baksa melie Assamko nappretna ka-mikkenataha. A ch ikra ng 
Goalpara Districtoba kenjagokataha jena kene Goalparani Magistrate 
Captain Whitena bang-a sipairangko bakbak watatdapehina 
aganataha. Iapilak bobil dinge chakatani bitera Englishrangko namen 
man-dikatachim aro jajrengatachim. Indakeba Gauhationa 
jangangaha je a-brini A chikrang channa ampilgija Assamni 
a-kawerangona ong-onbaengaha jena kene Gauhatio donggipa pilak 

officerrangan Songdu chibimao kapgipa ringrango 
ma-chaktokahachim jedakode Achikrang sokbaengaha ine knarin 
uamang ring choe katangtokna man-genchim. Indakpile A-chikrang 
British sorkariko jing-jengatachim. Captain Whiteona indakeba 
kobor sokangaha je hajal sni ba hajal chetmang Achik matgrikrang. 
Tirut Singni aganatako mane a-brirangoni Assam a*kawerangona 
dakonbagipa ramarangko dokkol ka-ahachim. Uamangko amatna 
gita Captain White Company bongani sipairang baksa a-brio gona 
namgipa slairangko rocketrang baksa watatna tarie donahachim. 
Indiba indakmiting somoio Achikrang aro Khasirang Goalparaona 
aro gipin akawerangona ong onbatokenga ine kobor man e, 
Goalparani Magistrate mol-molani gimin Capt. White iarangchina 
sipairangko watdapatchengaha. 

Nongkhlaw Massacreni salgipino, Tirut Sing hajal bri A chik 
matgrikrangko David Scott aro uni ja-rikgiparangko rim e ra-bachina 
Cherrapunjichi watataha. Indiba Lieut. Egerton aro Capt. Lister 
Sylhetchini tik somoio sokbaesa David Scott aro uko ja-rikgiparang 
jokaha. Tomtom nangrimgrike dongna Scott janapahachim indiba 
a-brini manderang ku cholsan ong-e aganna man jachim. 1831 ni 
January jani gittamgipa antirango, bang bea Khasi aro A chik 
matgrikrang, an-tangtangni dilgiparangni dilanio. Lower Assamni 
Saliram jol kakketko Britishni jakoniko ra-sekna krengahachim. 
Uamang rang-sanan ka-maogipa akawerangona ongonbatokaha aro 
joljol Lower Assamni Police aro Revenue Stationrangko chadrapaha. 
Adita officerrangko sootani aro sorkarini officerrangko pee galani 
ja mano, uarangko warachakna watatgipa Assam Light Infantryni 
dolsako dakgrikao amate Assam ningchina reangtokengahachim 
indiba Assam Sebandy Corpsrang Goalparaoni re-bae warachakesa 
uamangko a rikatpilna man- aha. Uni ja mano, uamang Barduarchi 
katangtokpilaha. 

Barduaro ong-a obostarangni jamano, Salaramni A-chikrang, 
chong- motan. A we aro Me-gamrang bobil dinge chakattokaha. Ia 
bobil dake chakatgipa A-chikrangko bon-atna Capt. Haslam Assam 
Light Infantryoniko adita sipairangko watatahachim indiba 
tnamingba dakna man-jaha. 1831 ni April jap, ia Salaramni 

A -c hile ran g arobatae Britishni kosako bobil dake Silchi-dare ra-e 
chakattaiaha. Unon Lower Assamni officer saksa, Ensign Brodieko 
uamangko re-ange dakgrikehina watataha. Sak 42 Shan sipairangko 
seoke Brodie a-brichi gadoangaha aro anti gittam dakgrike uamangko 
ambana man-aha, jekon skango bang-a Companyrangni sipairang 
jagittamna dakgrikoba amna man-jachim. 8 

(iff) Sallramchi Golmalrang, 1833 - 38. 

Salaramchini A-chikrangko dakgrik-dinggrike ame uamangko 
jripatna manahachim, indiba indakmiting somoion, Saliramchini 
A-chikrang dongsiksakaniko mesokna a-bachengskaaha. 1833 ni 
January jao, uamang ari-simarango kajia-golmalrangko dakahaaro 
uamangni bang-a songrangan kajina on-ako dontongaha. Ian sorkarini 
ari-simarangko chelchakna aro kajina on-kugijagiparangoniko gilna 
gisik sikatbatahachim. Kajina gilgiparangko nirokna aro 
A-chikrangko bamatna gita John Strongko, Singimariko skotonggipa 
biap dake, Garo Mahalrangni officer dake 1835 ni March jao 
donataha. 9 Uni gimin Sebandy Corpsni dolsa sipairangko nangnika 
gita ra-e ua Singimarini sepang jolrango donggipa bamgijagipa 
A-chikrangni kosako re-angchina Govemor-Generalni Agent, Major 
Jenkins Lieut. Abbottko ge-etataha. Nanga ong-ode 200 sipairangko 
rime badita maharirangko bamatna nanga bakbak re-angchinaba 
aganataha. Aroba sipairangko aro uamangni cha-anirangko a-ga gita 
ra-angna neng-ani ong-ode chibima gita ra-angchinaba aganataha. 10 
John Strong Singimariona soksrapkujaon, Hullal aro Khurgaon 
songrang kajina on-na jechakaha. 1835 bilsini bon-aona kingking 
Hullal song kajina bangki gimik Rs. 128/- aro Khurgaon song Rs. 
32/- dongkuengachim. Bangki tangkaoniko Rs. 70/- ko watgenode 
bangkiko on-rotrote chotgen ine Hullal songni manderang 
ku-rachakachim indiba bijatchio donggipa Subkheejora song 
on-jachina beng-aha. Uni gimin, Hullal aro Khurgaon songrangko 
bamaniko mesokna gita bangki kajinako on-china dabina gita Lieut. 

8. R. M. Lahiri, The Annexation of Assam, PP. 78 - 89; Aroba 
J. B. Bhattacharjee, The Garos and the English, PR 86 - 93. 

9. F. P. C., 25 July 1836, No. 45. 

10. Letters Issued to Miscellaneus Quarters, Vo. 1 0, No. 390. 

Abbottko sipai dolsako rime reangchina ge-etataha. Jakgitelgipa 
A-chikrang champenganiko dakode uamangko reange sasti on-c hina 
aro nangnikode kajina on-giparangko ra-chakna sipairangkoba 
songchi reange ra-chinaba aganataha. 

Subkheejora songni gimin indake ge-etataha je, Hullal aro 
Khoorgaon songrangko kajina on-jachina champengani gimin 
uamangko sasti on-na sipairangko rime re-baaha indiba Nokmarang 
bakbakan rebae adita tangkarangko uamangni on-gija dakanina dai 
gameode aro sipairangni re-baani korosrangko gamode, nokprako 
Rs. 3/- na batgija, ian uamangni skanggipa dos dakgipa ong-ani gimin 
gipin jrimbatgipa sastiko on-jawa ine kobor on-atchengchina 
aganataha. 

Hullal aro Khoorgaon songni manderang re bae bangki 
kajinarangko on-ti on-ti rot rot chotna re-baon, sorkaniko maniani 
gimin saoba champenganiko dakode, uamangko jrimbee sasti 
on-chinaba aganataha. 

Hullal aro Khoorgaon songni manderang mikkang pa-jaode, 
aro indake dakanira uamangni bamna sikgijagipa gisiknisa ine nikode 
uamangni songrangchi Lieut. Abbottko rime reangchina aro 
uamangko dai gamchina aganataha. Indiba uamang songko wate 
katangtokode, aro adita salrang sengo mamingkoba songgigrikaniko 
dakna man jaode, uamangni songrangko so-e galchina aro 
mijamrangko aro gipin bosturangkoba jekon sipairang cha-na man-ja 
aro boe ra-angna man-ja, uarang gimikkon nosto ka-e galchina 
geetaha. Aroba, badiababijangchigipa namgipa biapo sipai dolsako 
uamangni a-bao mi-misi ge-ani somoi ong kujana kingking done 
sengchinaba geetaha. Subkheejorani manderang pilak meligrikani 
kamrangko dakna janapanirangko ra-chakejaode uamangni songkoba 
so-china aro songni pilak mal-mattarangkon nosto ka-e galchina 
hukumko on-ataha. A-brini badiababako dolsa sipairangko donode, 
una dakchakaniko on-na gita a-kaweoba dolsa sipaiko donchina 
geetaha. 

Indakmiting somoio, Tohram minggipa A-chik matgrik, 
Mahinoor minggipa A-chik mandeni nokkol saksako so-otaha maina 
Mahinoor sorkarina kajina gamahachim. Uni gimin Tohramni 
kosakoba, British sipairangni songrangchi re-angmitingo sandie 
nanga gita sastiko on-china ge-etaha. 

Taranglfn lcam ka-na Lieut. Abbott sak 98 sipairangkosan 
riman goa man- aiaha Uni gimin uamang uko dakchakna Man jatoniko 
sak 50 ko Tumbolee Phukanni ning-o rime ra-angdapchina aga na taha. 
Ia Man jatara 1825 bilsio David Scottni Burmeserangko rimbae 
S ingimari jolrango song a-chaatgiparang ongachim. Uamangko 
songdong-a-chaatani a-selara, A-chikrangni bobil dake chakatao 
uamangchin warachakna ong achim. Man jatrangara Garo Hillsni 
a-bri aro uni ja-parango songdong-a-chae Garo Hillso rorongani 
gimin uamang Garo Hillsni karirang aro mikka-balwarang 
namjabeoba uamangna mamingba ong-jachim jeon gipin jatni 
sipairang chakna man-jawachim. Garo Hillsni antirangoniko gile 
man-aoniko Manrangna dormaha on-skachina aganaha. Sambao 
donggipa Jomindarrang basakoba cha-ani bosturangko raangna gita 
matchu garirangko aro kulirangko tik ka-e onchinaba aganataha." 

1836 bilsio Tarumgree songba sorkarina kajina on-na jechakaha. 
Uni gimin, Governor-Generalni Agent, F. Jenkins, Hullal aro 
Khoorgaon songrangko bamatani ja-mano uchiba re-ange, 
Uamangna salgni-salgittamrangko somoi on-chenge, kajina on-na 
jecbakchongmotode uamangkoba bamaniko dakna drachina John 
Strongko ge-etataha. 

Iarangna agreba gipin songrangchiba jemangan kajina on-gija 
bangki donga aro jemangan re-baeba agangrikeja, uarang pilakkon 
sasti on-china ge-etataha. Uamangoniko badita tangkako man-soaha 
uade indita gamchata ong-jani gimin uamang bangki kajinako badita 
on-a uko ra-china indiba bangkiko ja-mano on-ti on-ti chotrotrotgen 
ine see on-aniko ra-chinaba aganataha. Mande so otgiparangko 
sorkarini jako on-aniko aro ma drang maharini gisepo 
jegrikanirangko sorkarina bichalna pakwatanikosan sorkari 
A-chikrangoniko nanga, jedakode a-bri-akong gimikon tomtomani 
donggen aro dolsa dolgipin baksa bobil dinggrikaniko champengna 
man-gen. Uni gimin, sorkarina bamani aro sorkarini bilko ra-chakani 
chin gita kajinako on-jringna drana nanga ineba aganataha. 12 

1836 bilsio, Amjanga songko sorkarina bamjani gimin Sherpur 
Parganani pilak antidamrangkon adita s alrangna chipe uamangk o 

11. Lettens Issued to Miscelleneous Quarters, Vol. 10, No. 392. 

1 2. Letters Issued to Miscellaneous Quartos, Vol. 10, No. 394. 


drae bamatchinaMr. John Strongko ge-etaataha . 13 CapL A. Davidson, 
Goalparani Magistrate, Nokmarangko nangrimgrikaniona ra-bana 
jotton ka-beahachim indiba man- j aha. A-chikrang nangrimgrikna 
sikgijani bewalko mesokaiaha aro gipinrangkoba apsanan dakchina 
ka-mikkenataha . 14 Kakketko agangenchimode, Garo Mahalrangko 
nirokchina John Strongko donatanian aro uni kajinarangko man-na 
gita rake kam ka-anian A-chikrangni mongsongbate jakgitelgipa 
A-chikrangni gisikrangko ka- onangatbeaha . 1 5 Sub-Assistant John 
Strongni dra dra dake kam ka-ani bewalrang A-chikrangko bobil 
dake chakatna didiako man-aha aro British sorkarioni jakgitele 
dongsrangna ingipa gisik Saliramchipakni pilak songrangon 
an-tangtangan gipaangaha. John Strongni Singimario dongkame kam 
ka-aniara Garo Hillsni Saliramchipak donggipa pilak songrangkon 
mangrakbate sason ka-na chol on-aha indiba ian A-chikrang pilakko, 
adita mahari maharini gisepo gisik ding-grikani donggenchimoba, 
uamangko apsan ong-ani gisikko chipataha. Uandake John Strongni 
kamrang, ia sontolgipa jatko, uamangara dingtangmancha jat ge-sa 
ong-a ingipa gisikko uamango napataha. Indioba John Strong aro 
una batgipa officer, Capt. Davidson, Goalparani Magistrate, 
A-chikrangko dra dra dakna nanga ingipakon ong-nikaiachim. Pilak 
bamgijagipa A-chikrangni kosakon sipairang re-ange bamatdrana 
nanga ine Capt. Davidson janape on-aha. Songrangni Nokmarang 
jemangan dos dakgiparangko nokchaka, uamangko rimbae 
on-echina drachina, ong-jaode uamangko sasti on-nani gita pilak 
antidamrangko chipchina Davidson janape on-aha. Kajina on-na 
jechakgipa Nokmarangko, uamangni elakarango sipai kotokko done 
uamangko sinjetna nanga ineba janape on-aha. Govemor-Generalni 
Agent aro Commissioner, Francis Jenkins, Davidsonni janape 
on-anirangko namnikpaaha aro Govemor-Generalo sipai kottokko 
watatna hukumko bi-aha. Ia so-sojengjeng ong-atgipa A-chikrangko, 
uamangni dakbewalrang gipinrangkoba didiatna skangan bamatna 
nanga ine Jenkinsba chanchiachim. Uni Bengal soricarina seatanio 
ua indake janapaha, “Dos dakanirangna an-chingni sasonni bilko 
Garrow Hillsni kosako bariatna cholko ra-ode, uan an-chingni 


13. Ibid., No. 395. 

14. F.P.C.,25July 1836, No. 45. 

15. H. K. Barpujari, Problem of the Hills Tribes, Vol. I, P. 29. 

tpanHrtangrang na kakke t dakan i kam ong-gen aro uamangnaba 
mandeni nama kam ong-gen.” 16 

Fra ncis Jenkinsni janape on-anirangko Govemor-Generalni 
Councilba namnikpaaha. 17 Ua gitan, 1837 ni March jao, John 
Strongni ning-o, jen baksa Lieut. Abbott, Goalparao officer- 
Co mmanding ong-gipa dongchapachim uamang Saliramchipak 
do ng gipa pilak A-chikrangni kosako dakgrikna re-angaha. Uamang 
pilak bobil dakgipa A-chik songrangchi re-ange, Nokmarang salgnini 
gisepo b amanik o dakjaode, uamangni songrangko so-e galgen aro 
a-bao ge-giminrangkoba nosto ka-gen ine bon-e chon-e 
aganchengchina Jenkins uamangko ge-etataha. 18 Britishni sipairangni 
re- anganiko nikon A chikrang kenjagokaha aro uni ja-manon bang-e 
draana nanggijan Britishrang chu-sokgipa ong-aha. John Strong 
bangki kajinarangko ra-aha aro Saliramchipak donggipa jakgitelgipa 
bang-a songrangni, Subkheejorako man-gope, bamaniko man- aha. 19 
Sorkarini bilko rake jakkalanichisa, songgigrikani niamrangko aro 
Sub- Assistant, John Strongni agan-ku pattianirangko manina nanga 
ine Nokmarangko masiatna chu-soke manaha. 

1837 ni May 2 tariko, Fort William Officeoni, India sorkarini 
Secretary, Mr. W. H. Macnaghten Military Boardna see u-iatani gita 
Mahendraganjni sepango A-chikrangni anti-dam ge-sa dongachim 
jeona gipin bosturangna agreba bilsio kil maund hajal chikkingoni 
hajal chignimangko ra-barongachim aro uarangko gipin biapchina 
watatrongachim. Kakriparaba sepangjolon ong-gipa damgipin 
A-chikrangni anti-a-dam ong-achim jeona A chikrang bilsio kil 
maund 30 mangko olbarongachim. 20 Un bilsion Mahendraganjoni 
Kakriparaona mile 14 chel-gipa ramako sorok cho-na gita janapaniko 
dakahachim, indiba Mahendraganjoni Goalparaona Songduni chi- 
banna man-jana gita sorokna biaprangko nichengsrangkuna ine ia 
mile 14 chel-gipa ramako sorok cho-ako dontongchengaha. 21 

16. F. P. C., 25 July 1836, No. 45. 

17. Ibid., No. 46. 

18. Ibid., 23 January 1837, No. 55. 

19. Ibid., 10 April 1837, No. 1 14. 

20. Letters Received from Government, Vol. 12, P. 103. 

21. Ibid., P. 112. No. 14. 

Gital tangka Silni Golmal, 1838 : 1838 ni January 7 tariko 
Goalparani Sub-Assistant John Strong Rajaballa antichi re-angon 
Achikrang aro Bangal badinggiparangni jegrikengako nikeaha. 
Achikrang merong aro gipin bosturangko breon gitcham tangkasaan 
dongaiani gimin jekon Narainee rupee ine minga (Koch Behar rajani 
dakgipa tangka) uko badinggiparangna on- aha indiba badinggiparang 
rana jechakaha maina sorkarini gital silni tangkako 
jakkalatskahachim. Ia obostako nike, John Strong A-chikrangoniko 
gitcham tangkakon ra china indiba kilrangko sorkarini gital silni 
tangkachi brechina gita badinggiparangko ge etaha. Uandake 
A chikrang merong aro pilak gipin bosturangko gitcham tangkachi 
bretokaha indiba kilrangko gital tangkana palna jechakaha aro 
kiltangtangko ole noktangtangchina re angpiltokaiaha. 
Badinggiparangoba gitcham tangka dongskajachim. A chikrang gital 
tangkako rachongmotjawa ine nike, uamangko ra na draode 
A chikrang bobil dinggen aro antidamo namgija a-sel ong-gen ine 
John Strong masiaha. Achikrangni indakpile ka-a ding doako nike 
badinggiparangba mikkangchi re-bataijawaha ine aganaha. Putimari 
aro gipin gipin antirangoba apsan obosta ongaha. 22 Mr. T. Brodie, 
Goalparao Principal Assistant to Governor-General’s Agent ong e 
ua ia obostako knae jajrengaha. Ua rang-sanan indake parakataha je 
Garo Hillsni antidamrango badia tangkako jakkalna nanga uko 
sorkari maming hukumko on-kuja. Uni gimin A chikrang aro 
badinggiparangni gisepo badia tangkako jakkalna ska uko man aigen. 
Sorkarini hukum on-anide badinggiparangsa antio palani kajinako 
sorkarina gital sorkarini tangka silchi gamna nanggenchim. Uni gimin 
antidamrangni Mohorirangko A chikrangna aro badinggiparangna 
name talate on-china ge-etataha. Iarangko talate on-ani ja-mano 
maming kajia-golmalrang ong-jawaha ine Mr. Brodie ka-dongaha. 
Maiba golmal ong-ode Singimario dongenggipa officer- 
Commandingna u-iate sipairangko bi atchina aganataha. Ua jolni 
pilak A-chikrang bobil dingbaenga ine nikode Jamalporeni officer- 
Co mmandingna Company gni sipairan gk o watatchina seatchina 
aganataha, indiba nangchongmotana agre sipairangko A-chikiangni 
kosako jakkaljachina jnHiba A»c hikrang manijachongmoja ong-ode 
22. Letters Received from Miscellenous Quarters, Vol. 3, No. Nil, R 255. 

sipairangko rimbae noktangtangchina re-angpilchina aro gisik 
pil jaskal antiona re-bataijachina aganchina ge-etataha. Uamang 
antidamrango beng-ako manigija golmal ka-chongmotode ba 
A-chikrang sorkariko ra-bie silchi-darerangko de-ode, silchi- 
darerangko de-skachina indiba man-a dipet an-chi-pari ong-atani 
kamko ka-jachina John Strongko aganataha. Aroba sorkarini 
A-chikrangna pilak nama kamrangko, jekae, Antidamo kilni kajinako 
komiata, iarangko minggija Nokmarang golmal ka-dilode, ua 
antidamko chipgen aro sorkarini bilko jegalani gimin sorkarina dai 
gamjaskal ua antiko kulipiltaijawaha. 23 1838 ni January 17 tariko 
John Strongni T. Brodiena u-iatani gita, ua pilak A-chikrangna aro 
badinggiparangna je tangkachiba dolgnini namnika gita antio koros 
ka-china indiba badinggiparang mangmangsan antini kajinako gital 
tangka silchi gamchina talate on-manaha. Mohorirangkoba talatdape 
on-china aganman-aha. Uni gimin da-ode antidamrango golmalna 
kenchakani dongjawaha ineba ua aganataha. 24 Apsan bilsini January 
21 tariko Capt. John Matthie, Officiating to Governor-General’s 
Agent, Capt. F. Jenkins, Agent to Govemor-Generalna, da-o maming 
golmalna kenchakani dongjaha indiba maibakai rang-gitik golmal 
ong-ode, bakbak sipairangko watatna tarie dongchina gita 
Commanding Officerko agane donaha ine see u-iataha. 25 Garo Hillsni 
sima-arirango da-ode maming golmal dongjawaha ine Brodie Capt. 
Matthiena January 24 tariko see u-iataha. 26 A-chikrang da-ode gital 
tangkako ra-engaha aro golmal-gondokolna jajrengani dongjaha ine 
Capt. Matthie Capt. Jenkinsna 1838 ni January 27 tarikni chittio see 
u-iataha. 27 

Lakhipur jolo Golmal : 1838 bilsio a-brini A-chikrang 
Lakhipur jolni songrangko chagrope dakgrikna am-enga ine kobor 
man-soe, Lakhipuro donggipa chongipa sipaini dolko dakchakna 
gita adita sipairangko Goalparaoniko watatchina aro uamang 
Lakhipuro Mechparani Jomindami nokona ma-chakechina jedakode 

23. Ibid., Vol. 3, No. 108. 

24. Ibid., Vbl. 3, No. Nil, P.275. 

25. Ibid., Vol. 3, No. 37. 

26. Ibid., Vbl. 3, No. 189. 

27. Ibid., Vol. 3, No. 9. 

A -chile chadrapbagiparangko unoni warachaksona man-gen ine Capt. 
Rutherford see u-iatahachim. 28 Indiba sipairangko watatna chol 
ong-jaha. 29 

(iv) Assamchipak Golmalrang : 1839 ni May jao A-chikrang 
Assamese me-chikma sakgniko Lakhipur antioni re-bapilmitingo 
ramao so-otaha. Ia so-otgipa A-chikrangara Damrani kosakchi a-brio 
donggipa songoni ong-a aro uamang sorkarina kajina bangki 
dongtokenga ine Capt. H. Rutherford, Goalparani Principal Assistant 
ma-siaha. Ua so-otgiparangko rim-na gita re-baenggipa sin-kari 
somoio sipai kotoksa watatchina aro uamangni sepango donggipa 
A-chikrangkoba ruutaonin bobil dinge dongengani gimin sasti on-na 
nanga ine ua agane on-aha. Sarbarakar Achikrangko nirokanio 
cholijaha ine nike ua officerko gimatna nangaha aro A-chik gimikko 
nirokani kamko British officer saksana bang-bate bilrangko on-jole 
unan on-srangna nanga jean uni ning-ogipa officerrangni 
dakchakanichi ua sason ka-na man-gen ine Capt. Rutherford janape 
on -aha. Capt. Jenkins Britishni chubatsranggipa bilko Garo Hillsni 
kosako donna sikbeachim, aro ua Capt. Rutherfordni pilak janape 
on-anirangko namnikpae, Singimario donggipa Sub- Assistant, John 
Strong rake A chikrangko sason ka-ahani gimin unan ua pilak 
daitokon on-ode namgen ine janapaniko dakaha. 30 Indiba ua somoio, 
India sorkarini Indiani Salgro-Salaramni a-brini manderangnakam 
ka-na miksongani bewal dingtangaha. Burmeserangni 
ka-mikkenatani aro Angami Nagarangni simarango kengni 
ong-anirang India sorkariko mikrakataha. 31 Uni gimin a-doktangko 
chelchake dongaina aro a-brini manderangni gisep gisep bobil ong-e 
chakatanirangni a-selrangko namate done uamangko apsan melie 
dongna didina ine India sorkarini mikongani ong-skaaha. Uni gimin 
British sorkarini re-mikkangani bewalara dakgrike chegipa ong-gija, 
tom-tomaniko dakgipa ong-skana nanga ine tik ka-aha. 32 Indake 
re-mikkangna miksongani dingtangahani gimin, India sorkari, 
Jenkins aro Rutherfordni A-chikrangni kosako rakgipa 

28. Letters Issued to Dist. Officers, Vol. 2 (b). No. 458. 

29. Letters Issued to Government. Vol. 9, No, 26, P. 54. 

30. F. P. C., 24 July 1839, No. 95. 

31. H. K. Barpujari, Problem of the Hill TVibes, Vol. I, PP. 144-51 

32. F. P. C, 27 April 1840, Nos. 143 - 44. 

j anapanirangko dakna jec hakaha . Lakhipuro mande so-otani bidingo 
sipai doisako watatna ge-etahaoba, 1st. Sebundy Regimentni 
sip air angko komi atahani gimin watatna man-jaha. 33 

India sorkarini gisik nangbrcgija dake mesokani Salaramni 
A-chikrangko chadrape dakgrikangkuna ka-dongataha. 1 840 ni April 
jao Annachikking mahalo nokdangsani saksni manderangko sootako 
Capt. Davidson sorkarina nalis ka-aha. 34 Apsan bilsini May jao 
Damra jolni abrini A-chikrang Lakhipur jolo sakgni manderangko 
so-otaha aro saksako mata bu-ataha. 35 Uni gimin da-o bichal 
ka-kugijagipa mande so-otani caserang minggittam dongkuengachim, 
chong-motan, (1) Lakhipur antioni re bapilgipa Assamese 
me-chikma sakgniko so otani, (2) Anna chikking mahalni A-chik 
noksani sak 7 manderangko so otani aro (3) Damra jolni a-brini 
A-chikrangni Lakhipuro sakgni manderangko so otani caserang. 36 

Mechparani Jomindar, Mahendra Dutta Choudhury, jeni 
skotong biap Lakhipur ong-achim, Capt. J. S. Matthie, Assamni 
Deputy Commissionerko Gauhatio grange nalis ka-ani gita a brini 
A-chikrangni a brini ja-pao aro uni sambao donggipa bang-a 
songrangko ka-saninggija dake chadrapjringani gimin bang-a 
songrangan songtangtangko wate katangtokahachim. Uni gimin ua 
Jomindar sak 12 Shan sipairangko Siminarango donchina 
mol-molaha. Capt. Jenkinsba uko namnikaha aro jena kingking 
a brini A-chikrangko sorkarini sasonni ning-ona ra-bana cholrangko 
dakna man-kuja, unona kingking ua sipai dolko siminarango 
donggipa songrangko chelchakna gita donangkuna nanga ineba Capt. 
Jenkins agane on-aha. Sorkarini dakna miksonganirangko 
warachakgipako bakbakan sasti on-na bil donga ine uamangna 
mesokjaskal Nokmarang baksa mamingkoba dakna man-rongja 
ineba Jenkins aganaha. 37 

Ia pilak janape on-anirangko Indiani sorkari jegalaha. Aroba, 
Capt. Jenkinsni A-chik jat gimikko nirokchina District officer saksako 
rakkichinajanape on -anikoba sorkari jegalaha. Batesa skango David 

33. Letters Issued to Government, Vol. 9, No. 26 of 1840. 

34. F. P. C„ 24 February 1840, No. 132. 

35. Letters Issued to Misc quarters, Vol. 6, No. 577 of 1840. 

36. Letters Issued to govt. Vol. 10, No. 200 of 1840. 

37. Ibid., Vol. 1 1, No. 143 of 184. 

Scottni Achikrang baksa meli-nangrimgrike dongna aro uamangko 
soibho ong-atna gita kam kaani bewalko pilak officerrangan ja-rikna 
nanga ine Sorkari ge-etskaaha. 38 Indioba Assamni Commissionerde 
bobil dinggipa maharirangko rake sinjetani bewalkosa dakna 
namnikengkuachim. Bilko mesokachisa mangmang uamangko 
bamatna man-aigen ine uabebera-achim. Jenkinsni draani bewalara 
uamangni songrangko so-e galani aro mi jamrangko nisie galani 
ong-achim. Uni chanchiani gita ian namen ka-sachake aro 
nangnikaniko dakatna man-gipa sasti onggenchim aro ian 
manderangni kosako chadraptaijana gita A-chikrangko draani 
ong genchim. Chagroptaitaianirangan uko bebera-na drataha je ua 
dos dakgiparangko sasti on-gija wataiode uamang bakbakan 
matburingrang gita ka-namgija janggi tangani bewalona reangtaigen 
jeonikon David Scott aditan piokatachim. 39 Sorkarini retrangko 
chelchakna aro A-chikrangko soibho ong-atna nanga gita je 
cholrangkoba ragatbo ukon dakna Commissionerba 
namnikpaeachim. 40 

1834 bilsio, A-chik a-songni diltugipa abrirango songdonggipa 
jakgitelgipa A chikrang sko bikrokna mande so-ottaiaha ine 
Goalparani Magistrate u-iataha. ua golmal ka-gipa A-chikrangni 
kosako sipairangko watate sasti on-na nanga ine Magistrate 
janapatahachim. Iachango mande so-otgipa saksakobarim-e bamatna 
man-jam gimin uamangko rim-na gita sipai dolsako watatna nanga 
ine Major M. G. Whiteba janape u-iatahachim. Ua indakeba u-iataha, 
“Sipairangni bilko mangmang jakkale mesokana agre, ia 
ka-saninggija kamrangko bon-atna anga gipin cholko nikja, maina 
ua a-songara indakgipa ong-a je Policerangko jakkaloba uamangni 
chadrapdrape dakgrikanirangko champengna man-jawachim, aro 
apsan dake, dos dakgiparangko riknaba man-jawachim maina 
uamang pangnaba mikkangparade songrangko chagrope 
dakgrikjachim indiba sakprak prak re-gipa manderangko buring 
jatchio timesa uamang gitdikgitak so-otaiachim ” 41 

38. Ibid., Vol. 10, No. 200 Of 1 840. 

39. R p. C., 17 August 1840, No. 85. 

40. Ibid., 7 September 1843, No. 95. 

41. Letters Issued to Govt., Vol. 12, No. 68 of 1843. 

Indake a-bao donge, nike nie kam ka-gipa officerrangni 
militar ychisa A-chikrangko bamatna man-aignok ine sakki on-e 
agangenchimoba India sorkari uko ra-chakjaha. A-chikrangko 
nangrim -meliesa salbana nanga aro salbaman-osa uamangko British 
sorkarini retrang ong-ate uamangko soibho ong-atna kam ka-na nanga 
ingipa miksongaonin sorkari re-jitjaaha. Indiba Garo Hillsni 
obostarangde namgijaoni namjabatroroengahachim. 1844 ni August 
jao mande so-otdaldalanirang bang-taiaha. Indiba India soikari 
sipairangni jaktong mesokaniko jegaltaiaha. 42 Ia obostarango 
Assamni Commissioner maming gipin chol dongjae, sikjabeoba India 
sorkarini nangnika gita meli-nangrimgrikani cholko dakna ga-akaha. 
Kam a-bachengna skang, Governor-Generalni Agent, Francis 
Jenkins, re-anggipa bilsi 5 ba 6 rango Goalpara aro Kamrup 
districtrangni sima-arirango skobikrokna mangmang badita 
manderangko so otaha, uarangko sulsul tarie on-atchina Deputy 
Commissioner, Gauhati, Major Matthiena see u-iataha. 43 1824 bilsio 
David Scottni sak 112 Nokmarangni songgigrikani Dolinkoba 
Goalparani Magistrate, Capt. A. A. Sturtoniko bi-ataha. Nokmarangni 
bimingrang, badia a-kingni Nokma aro da-o sawarang Nokma 
ong-enga, uarangkoba u-iatchina aganataha. 44 Una agreba, 
Mymensing districtni Map jeon Sheipur aro Susang Jomindami a-dok 
Garo Hillschina badita sokanga ukoba bi-ataha. Uko bi-atani 
miksonganide, skango Survery ka-giparang ua Jomindarrangni 
a-jarango baditanakingking Garo Hillsni a-dokrangko napata, maina 
da-o Jomindarrang a-brini A-chik songrangko bang-en dabiengachim. 
Ia salgimin Mapko man-ode, baditana kingking A-chikrang British 
sorkariko skango ra-chakman-ahachim ba badia songrang 
Jomindarrangna kajina on-e British sorkariko ra-chakagita ong-achim 
ukoba u-ina man-genchim. 1824 bilsio Anglo-Burmese dakgrikani 
ong-on Scottko A-chikrangna kam ka-aoniko rime katangaonin 
A-chikrangna gisik on-e kam ka-a dongjani gimin Scott A-c hikrang na 
mai kamko ka-achim, uni pilak ong-nasipile l ekkaran gkon nikjaha 
aro badita Nokmarang Britishni sasonko ra-chakahachim aro badia 

42. A. Mackenzie, The North-East Frontier of India. P. 256. 

43. Letters Issued to Govt., Vol. 13(a), No. 247 of 1845. 

44. Ibid., No. 251 of 1845. 

Nokmarang songgigrikaniko dakahachim ukoba u-ijaha maina 
da-ode pilak Nokmarangan an-tangtangko jakgitelgiparang ine 
mesokaiaha aro pilak sorkarini hukumrangkon manina 
jechaksrangaha. Ia obostarango Jenkins soikarina iarangko dakna 
janape on-aha; (1) Sin-karini somoirango Capt. Sturt baksa 
Singimariona pilak Nokmarangko grongna reangna aro uamangni 
kajina on-arangko ra-na aro uamangna bilsio on-gipa boksisrangko 
on-na aro sorkari A-chik jat baksa nangrimgriktaianiko daktaina, (2) 
Garo Hillsni Salgrochipakni ari-simarangko Goalparani Deputy 
Collector, Mr. W.S. Hudsonni dilanio survey ka-atna aro, (3) A-brini 
A-chikrangko Soibho ong-atna gita sorkari cholrangko dakna 
jedakode uamangni ka-namgijagipa bewalrang jean ari-simarango 
golmal ong-atachim uarang nambatgen. 45 Ia apsankon Jenkins 
Goalparani Principal Assistant Commissioner, Capt Sturt naba see 
u-iatsamsoaha. 46 Iarangna agreba, Jenkins Rev. Robert Bland, 
Assamni Church of Englandni Gauhatio Pamongni, A-chikrangna 
Mission Skulko Goalparao kuliako dakchakchina seanikoba India 
sorkarina 1843 November 25 tariko watatchapaha. Ian David Scottni 
1826-28 bilsirango A-chikrangna Mission Skulko kulia gita dake 
ong-achim. Da-o Scottni chasongoni bilsi 20 mang batangaha indiba 
ua chasongo nanga gitan da-oba apsan bakbakan uamangna Mission 
Skulko nangenga ineba Jenkins seataha. 47 

Iarangna agreba Jenkins Garo Mahalrangni giminba indake 
sorkarina u-iatahachim, (1) Ia Mahalrang Garo Hillsni simarango 
adita a-jarang ong-a jerangan Karaibari aro Mechpara Jomindarrangni 
a-dokrangni simarangko dingtangatachim aro jerangkon A-chikrang 
aro Jomindarrangni gisepo dakgrikanirangko champengna gita sorkari 
kange ra-achim. Ia Mahalrangni kajinako sorkari aro Jomindarrangni 
gisepo suale ra-achim, (2) Aroba, apalbegipa damgni a-dokrang 
jekon Khas Mahal ine mingachim uarangba dongachim jeni 
kajinarang sorkarini ong-achim. (3) Aroba gipin a-dokrang 
dongachim jekon sorkarina kajina on-e game cha-achim aro, (4) 
Gipin a-dokrang jerangan jakgitel ong-achim, indiba ia rokom prak 

45. Letters Issued to Govt, Vol. 13, No. 76 of 1845. 

46. Ibid., VoL 13(A), No. 274 of 1845. 

47. Ibid., Vol. 13, No. 104 of 1845. 

a-dok ba Mahalrangni apalani bauarangni gamchatam gimin maming 
u-ia dongjachim. 

Capt. Jenkinsni chanchiani gita name niroka niran g ko dakode 
ia Mahalrangko nambatatna mangenchim aro kajinarangko 
bang-bate man-genchim, aro ua indakeba janapaha je ua simarango 
dong gipa Jomindarrang ka-sne ka-sne ua Mahalrangko indakpile nape 
ra-anga je sorkari uarangni sima-arirangko u-igija dongaiode, 
sorkarina kajina on-e cha-gipa a-dokrangko aro Khas Mahal 
damgnikon somoesaode sorkari gimatgnokaha ba uarangni apalani 
namen komibegnok. Uni gimin ia Mahalrangni ari-simarangko u-ina 
gita sorkari bakbakan Survey Partyko watatna nanga ine Jenkins 
seatahachim. 48 Iapilak Jenkinsni janape seatanirangko India soikariba 
namnikpaaha aro Goalparani Magistrate, Capt. A. A. Sturtko Garo 
Hillsni siminajoljol songreangchina 1845 ni January jao ge-etaha. 49 

(v) Officerrangni wenani aro Janape on'ani : Ia ge-etani gita, 
Capt. Sturt, Lieut. W. Agnewni ning-o Assam Light Infantryni dolsa 
sipairangko rime 1845 ni February 9 tariko Goalparako wate Garo 
Hillschi wenangaha. Singimariko nappakange ua Mahendraganjona 
February 16 tariko sokeaha. Apsan salo re chakatange uamang 
Baigunbario dikdiksa neng-takaha aro uni ja-manon Daluona 
re-angaha jeon ua Darengirini Thokul Lasker, Chepua Duami Jabra 
Lasker aro Bairagi duami Rukum Laskerko grongaha. Goalparaoni 
Baigunbariona obostarang tom-tomachim, maina Sordar aro 
Laskerrang songko nokko name nirokachim. Daluni obostaba 
namachim. A-brini A-chikrangni chadrap-den-drak daksimsimaiani 
gimin Dalu antiko adita bilsirangna chipahachim. Aroba a-brini 
A-chikrangko sasti on-ani gita officerrangba ua antiko chipachim. 
Uni gimin A-chikrang namen neng-nikanirangko man-achim. Da-o 
Thokul aro Jabra, Dalu antiko kulitaichina Magistrateko mol-molaha. 
Capt. Sturt A-chikrangni nama bewalko nike namnikbeaha aro antiko 
kulitaina ku-rachake aganaha. Ia dol Daluko February 20 tariko wate 
re-angaha aro Thokul aro Jabrani elakarango do ng gipa Chandrapara, 

48. Letters Received from Government, Vol. 60, No. 27 of 1845. 

49. Ibid., Vol. 13(A), No. 251 of 1845. 




[89] 


Bhadrapara aro Rugapara songrango napaha. Songni manderang 
uamangna kenani maming chinkon mesokjaha, batesa mande 


gipokrangko nina ine jinma timolbaaha. Unikoa ia doi, Rugaoni mile 


12 mang chel-gipa Rimrangpara songona te-baskaaha. Rimrangpara 
songni nalsachi donggipa songrang jakgitelgipa aro bobil dakgipa 
songrang ong achim. Rimrangparani nalsachi re-angjachina gita 
Laskerrang Capt. Sturtko beng-aha maina ua sipairangko nike 
A-chikrang songtangtangko wale katna kenchakachim. Indioba Jabra 
Lasker, Ramphagirini Turam Nokma, Devagirini Namu Nokma, 
Dabungirini Ramua Nokma, Malungirini Rutiah N ateae aro 
Daiengsugirini Ambush Nokmako rimbae Capt. Sturtko grotigatta 
man- aha. 50 Nokmarang bamani gita kajinarangko on-aha aro 
ruutgijan Magistrateko gronggen ine kurachakaha. Iarangoni song 
damsaba skango Scottni Nokmarang baksa songgigrikgiparangodi 
dongjachim. Ian skanggipa Capt. Sturtni mikkango bame 
mesokchengahachim. Da-o wachi sokbaengahachim aro tarakbegipa 
chiringrang uamangni re-pilanganiko champengna kenani 
gnangchim. Uni gimin uamang Sarbarakarko Rimrangparao 
Nokmarangming songgigrikaniko dakchina donange re-angpilaha. 
Ruutgijan Nokmarang songgigrikaniko dake an-tangtangko sorkarini 
ning-o donaha aro uamangni elakaiango donggipa songrang pilakan 
name donggen ine ku rachakaha. 51 


Goalparachi re-angpilmitingo Capt. Sturt Damra aro Jira 
jolrangoba napaha jerangan Scottni chasongo sorkarina kajina 
gamachim indiba da-o uamang pilakan sorkariko jegalsrangahachim. 
Damrao Capt. Sturt Darogani kam ka-anichi, Nokmarangko 
nangrimatna man-aha. Indiba Jira jolode mikkabalwa sokbaengahani 
gimin aro Nokmarangba songgigrikaniko dakna sikgija rake 
dongtokaiani gimin uno mamingkoba dakbana man-jaha. 52 

Jeba ong'bo, Capt. Sturtni re-dilanganichi songbonga 
jakgitelgipa songrangko British sorkarini ning-o ra-bana 
man- ahachim. Damra jolni Nokmarangko sorkarina bamaniko 


50- F. P. C, 12 December 1846, Nos. 36 - 39. 

51 - Ibid., No. 37. 

52. Ibid., No. 38. 

rialrattaina man -aha aro Goalparaoni Mymensingni sunao donggipa 
Daluona pilak ongipa a-brirango donggipa Nokmarangko 
nangrimatpilna man-ahachim. Indiba Capt. Sturt jakgitelgipa 
Achikrangni aro uamangni a-dokrangni gimin tale rabana man-jaha. 
Ua bang gija salrango mande so otgiparangko rim-na aro uamangni 
giminba mamingkon sandibana man-jaha. uamang seng-gnangkale 
wenroroanggenchimode bang-bata jakgitelgipa Nokmarangkon 
nangrimg rika tna aro Jira jolni A-chikrangko meliatna mangenchim 
ine Jenkins ma-siaha. Batanggipa bilsirango Achikrangni chadrape 
dakgriksimsimani a-selara, skango Scottni bilsiantin uamangko 
re-ange grongeani bewalko watgalani giminsa ong-aha ineba Jenkins 
ma-siaha. 53 

Bilsi gipino Garo Hillschi wenangtae, an-tangtangni Garo 
Hillschi wenangani ja-mano, Jenkins bakroprcte see 1846 ni February 
3 tariko India sorkarina watataha. Uni u-iatani gita ua Singimari, 
Putimari, Nibari aro Damra antidamrangona reangahachim jeon ua 
bang-a Nokmarangko gronge uamangni bamaniko man- aha. 
Uamangoni bilakbatsranggipa Lasker sak 3 Darengirini Thokul, 
Chepua Duarni Jabra aro Bairagi Duarni Rukum, uamangba 
bamahachim. Pilak Nokma aro Sordarrangan jemangan uko 
grongahachim kajinako on-jringachim aro jemangan on-jringna 
man-ja uamangni nama a-selrang gnangchim. Uamang uko grongna 
kusi ong-aha aro maming matnangani gri sorkarini hukumrangko 
manina aganaha. A-kawe songjolo donggipa darang Nokmaba 
bamgija dongjawaha ine Jenkins jajrengjaha maina uamangni 
songrangona re-na altuachim aro uamangni songrangni ka-mao 
donggipa antidamrango janggitanganina uamang pangchaktokna 
nangachim. Uni gimin, sorkarini kosako chakatanikode 
chanchisonan man-jachim aro je maharirangan da-o an-tangtangko 
jakgitel ine chanachim uamangara sorkarini chonchongipa 
officerrango pangchake kam ka-ani giminsa ong-ahachim. Europeni 
officerrang an-tangtang jako ra-e uamangni gimin sing-roke uamangna 
namgnirangko dakode indake ong jawachim. Garo Hillsni sal 
karirang tik ong-jani gimin officerrang wenna gongjachim indiba 
sin-karini somoerango ja 3 ba 4 rang Garo Hillsni indakgipa sima 
53. F. P. C, 12 December 1846, Nos. 38. ~ 

jolrangko wenode jeon banga Nokmarangko grongna mangenchim, 
unode namaigenchim. Aroba banga Laskerrangan officerko jeoba 
sengsoaigenchim. Nokmarangni kosako sorkarini bil mananiko 
mesokna are uamangni namnika aro kadongna mananiko mannade 
pilakna bate iarangko dakna nanggen aro ian baksa bilsiantin 
uamangni songrangchi wenna nanggen aro uamangko nambatatna 
kam kana nanggenchim ineba Jenkins uiataha. 

Nokmarang baksa meli-nangrimgrikmano, kajina aro gipin gila- 
kemanirangko aro Nokmarangna boksis onanirangko Sarbarakami 
jakchi ong gija European officerrangni jakchi dakatna nanga aro 
Sarbarakaikode Policeni kamkosa mangmang kaataio namgenchim. 
Goalpara districtni simarango dam 13 antidamrango Achikrangni 
bang-e anti chana rebaako niode Garo Hiliso mande bilongen jelna 
nanga. Ia antidamranga-Purakhasia, Bidonkata, Kakripara, Putimari, 
Singimari, Tiltabari, Bangalkata, Nickari, Nibari, Jira, Damra, 
Rongjuli aro Chamaongachim. Putimari antionamangmangan antio 
kil maund 1000 mangko olbaachim. Uni gimin sakprak maundprak 
olbaoba sak 1000 mang A chikrang re baachim. Aroba chona, 
budepa aro buchumarangba gipin gipin bosturangko ole ra baachim. 
larangna agreba, Mymensingni ari-simarango antirang dongachim. 
Ia antidamrangona rebaanian bimchipgipa Achikrangni jelaniko aro 
uamangni a songoniko gittang gea-gamani bosturangko man aniko 
niode, uarang Bengalni Salaramchi donggipa manderangna janggi- 
tangna chongipa onani ong jawachim. Uamangni a bac ge-na gamna 
bimchipanide uamang jelbarorogipa mandetangrangna chaaniko aro 
gipin nanganirangko abarangoniko onna manjani a-sel ongachim 
maina uamang soibho ong aniode onbatgipa gadango 
ong-kuengachim. Uamangni abrirango aningni silgrakrang bang-en 
donggenchimoba uamang uarangko bikotjachim aro ramram 
silchidarerangkoba dakjachim. uamang Bengalna kilrangko chalan 
ka e gipin nanganirangna kilchi sreskaachim. Antidamrangona 
re-baana agre A-chikrang a-kaweni gipin biaprangchi rejachim aro 
Bengali ku*sikko manjani gimin uamang chin dakesa pala-brea 
dakaiachim. Indake uamang chipchangako man-e, uamangni 
dakbewalrang aro beberaanirang chasongni chasongnan 
dingtangjachim aro mande siako so*o so-chapani bewalrang 

gimajarhim jmin g tn gimaatna gita uamangko rimbae mande boli 
onani bewal namj a ine aganode uamangni chanchiako dingtangatna 
manjawachim indiba uamangko sasti on-achinasa gimaatna 
man ai genchim. Ruuta bilsirangna sasti on-jringoba siana boli on-na 
sko sotani bewal gimakujachim aro ian iabewalni uamangni janggi 
tanganio ningt ue ja-dil su-aniko mesokachim aro A*chikrangko 
nirokanio ol-grokode indaken ong-angkugen ine ka-dongna 
man-achim. A-kawechi anpae donggipa Nokmarang ia namgija 
bewalrangko champengna kam ka-na sorkari baksa songgigrikaniko 
dakahao ba uamang haida tangka cha-e nikja dake dongskaiachim 
maina uamang pilakan sko bikrokrangko ma-drang baksa 
gnp chapatna rasong chaachim aro sigiminko so-aniko mande raaniko 
Hakna gita uamangni toromni kam ong-a ine uamang chanchiachim. 
Uni gimin u am ang ni chanchiani bewalko dingtangatna man-kujana 
kin gking sasti on achisa champengna man aigenchim. A*kawechi 
an pae donggipa Nokmarang sorkarina bebe ong-e kam 
ka-genchimoba uamangko salantin buringgrimo timsoe 
so-otskagenchim. 

Je A-chikrangan Bengali ku sikko skie ra-na man a, uamang 
a-kaweni manderangming bakbakan ripeng dakna changachim aro 
uamangni bewalkoba aro toromkoba ra gatachim. Scottni adita 
A-chikrangko rimonbae a kawerango songdongatako aro mitam 
Singimari Schoolo poraigiparangni bewalrangko nie indake 
nikachim. Singimari Schoolo poraigipa indakgipa A-chik sak 3 ko 
Jenkins grongaha jemangkon antidamrango aro Goalparani kachario 
Peskal dake rakkiachim. Uamang Bengali ku-sik man-on uamangni 
bewalrangkoba ra-gatahachim. Uni gimin uamangni buringni 
ka-namgijagipa bewalrangko namatnade School kuliachisa aro 
degiparangko unona poraina watatachisa man aigenchim. Scottni 
Singimario dakangachin uko u-ina man-achim. Uandakgipa schoolko 
kulinade poraigipa bi-sarangna tangka on-na nanggen maina 
Singimari sepango A-chik songrang bang-jachim. Uni gimin uajolni 
sal 2 ba 3 mang re-bana nanggipa songrangoniko Lasker ba 
Nokmarangni degiparangko rimbae poraiatna nanggenchim. 
Jenkinsni chanchiani gita indakgipa schoolrangko pilak anti- 
a-damrango ong-gija mongsonggipa antidamrango kuiio namgen aro 



[ 93 ] 


indakgipa schoolrango a-brini A-chikrangni dedrangna manning 
sor frftrini dakchaka gri poraina chol on-chengo namgan maina scpa ng 
jolo donggipa A-chikrangde Bengalirangming dongbrineming lekka 
poraina skaengachim. Anti cha-na re-baantion ma-gipa pagiparang 
detangtangko grongjolangna man- gene him. Uni gimin 
Singimarimangmango kuliana bate ia antidamrango kulion 
nambatgenchim. Skango Singimario school kulianide officenangni 
been an-seng baljokaniko nirokna altuabatani giminsa ong-achim 
indiba da-o Missionary skigiparang bilsi gimik Damra aro Putimari 
antidamrango dongna man-jaoba sin-kari salrangode dongna 
man-aigenchim. Uni gimin A-chikrangni chanchianiko aro 
obostarangko dingtangatnade uamangko ama dipet European 
officerrang baksa grongatna aro uamangni officeona re-baatna aro 
akaweni manderang baksa rorimatana agre gipin cholde dongja gita 
nika. Skangonin A-chik aro Bengalirang melija maina jatsa jatgipinko 
bebera grikjachim aro uamang ku-sik man-grikjaniba ong-achim. 
Iarangko gimaatnade schoolrangko kulie A-chik bi-sarangko 
poraiatesa man-genchim jedakode gital chasongni manderang duule 
songdonggipa Bengalirang baksa brine apsan songdonge jatsa 
ong-na man-genchim. 


A-chik a-songni balchiko A-chikrangna agre darangan chakna 
man jaode, uamangni a-songo Police Station ba Military 
Stationrangko donna man-genchim jedakode skia man-gipa 
Achikrang uarango kam ka-e janggi tangna man-genchim aro 
uamangni kam baksa a kaweni manderangko grongna man-genchim. 
Adita Nokmarangko skia man-atode ia cholko dakna man-genchim 
maina A chikrang u-ininggiparang ong-a aro indakgipn 
chonchongipa sorkarini kamrangko ka-na sikgiparang ong-a ine 
skangon mesokaha. Uni gimin uamangoni aditarangko lekka 


baRegimentni sipaio napatna man-genchim aro Jcnkinsni u-iani gita 
uamang uakamrango name dakachim. 


Uamangni dokpret ra-pret dakaniara uaman g ni ong-gija 
^bera-anirangni gimin ong-achim aro jekon uamang diiq pa ng 
oog a ine uamangko donangkuode ukon bebera-angkugwdWat 

Minggipin a-kaweni Bengalirang baksa dongbrinna man-gijani 
a-selara ku-sik aro a-brini balchi ba sin-a ding-ako a-kaweni 
manderangni chakna man-gijani ong-achim. Iadingtanggrikani a-sel 
ia jatgniko apsan niamrangchi sason ka-na man-jachim. Uni gimin 
A-chik a-song gimikko Britishni ning-ona ra-banade skanggipa 
Survey ka-na nanggenchim jedakode sawa sorkarina kajina gama, 
sawa Jomindarrangna gama aro sawa jakgitel ong-a uko u-igenchim. 
Da-o sorkarini Registero bakroprete sea Duarrang (A-gitok) aro 
Mouzarang aro uarangko nirokgipa Lasker aro Sordarrangni 
bimingrang gnang indiba uarang bano donga uko British officerrang 
darangba u-ijachim. 54 

Garo Hillsko survey ka-na janapaniko India sorkari 1846 ni 
March 14 tariko ra-chakaha. Uamangna bilsignina somoe on e. 
Surveyor Rs. 100/-, Asstt. Surveyor Rs. 60/- aro Kalasi Rs. 4/- kae 
japrako man-gen. 55 

Ia janape on-giminrangko sorkari jako ra-e kam ka-na skang 
Jenkins Lieut. E. T. Dalton Goalparani Magistrateko bangki 
A-chikrangni antidamrangko re-ange nichina watataha. Daluni 
antiko kulitaichina aro Damrajolo mande so-otgipako bichal 
ka-bachinaba aganataha. Mymensingni ari-simarango mande 
so-otgipakoba rim-china aro anna chikking Mahalni bamgijagipa 
Nokmarangkoba sasti on-china ge-etataha. Sorkarini kosako 
chakatgiparangko sinjetchina aro je cholchiba bangki kajinarangko 
gamchina draachina dingtangmancha ge-ete watataha. Kan-dike 
agangenchimode, bamgijagipa A-chikrangko drae bamatchina aro 
uamangming nangrimgrikpilaniko dakchina agane on-ataha. 56 

Uandake Dalton 1 846 ni December jao, Damra, Jira aro Nibari 
mongsonggipa anti damgittamko re-ange nieahachim. Damrao ua 
sorkarina kajina on-gipa bang-a Nokmarangni uni re-baengako 
sengsoengako nikeaha. Nokmarang sorkarini kam aro 
miksongarangna kusi ong-beachim aro je songgigrikaniko dakgen 
ugitan dakgen ine mesokachim. Jira jolni Nokmarangni sorkarina 
bamna sikgijani giminba Daltonna agane on -aha. Jirani sepang 

54. Letters Issued to Government, Vol. 13(a), No. 378 of 1845. 

55. Letters Received from Govt.,^>t. 61, No. 200 of 1846. 

56. F. P.C., 12 December 1846, No. 39. 

jolrango donggipa bang a Nokmarangan sorkarina bamaniko 
dakgenchim indiba Jirani manderang, mongsongbate Thappa aro 
Bardagal maharirang champengachim ine Magistratena aganaha. Ua 
bamgijagipa Nokmarangko an tangona rimbachina Dalton 
baltigiparangko watatahachim indiba chusokjaha. Unon ua Jira 
antiko chipaha aro uamangna gipin gipin antirangonikoba 
bosturangko chalan ka atjachina beng-e donbaaha. Indake 
bosturangko chalan ka-ani cholrangko rake champenganiara 
Nokmarango nangtingeaha aro sak 6 oni sak 5 Nokmarang, Thappa 
aro Bardagal maharirangko mangope sorkarina bamaniko dakeaha. 
Damra aro Jira jolrangni A chikrangni mande so ■ otgiparangkoba 
bichal ka aha. Dos dakgiparangko rimanio aro sakkirangko 
sing jikanirango Lasker aro Sardarrang dakchakaniko 
ontokahachim. 57 Jiraoni abachenge Damringni jakrachi donggipa 
songrang jakgitel ongtokahachim. Uamang ari-simarango dakgrik- 
dinggrik dakrongachim aro antidamrango napdrarongachim. Ua 
songrangni manderang bebera-atangko chu sokatna uamangni 
dakrongbewal mande sko sotako dakrongkuengachim, aro uamang 
chasongni chasongna melibaani gimin Jomindarrangkon 
Englishrangna batede namnikbatachim. Kakketko agangenchimode, 
Jomindarrangan A chikrangko English baksa songgigrikjachina 
bengachim. Indakgipa songrangko slaini bilchisa amna man-aigen 
ine Dalton ma siaha indiba uko dakna mikkang sin kari somoeosa 
manaignokchim. 58 

Nibari Duar ba a gitokni A chikrang Mechpara Jomindami 
ning-o ong-achim jemangan mamingsaloba kajina bangki 
dongjachim. Ia kajina on gipa mahalrangni nalsachi donggipa 
jakgitelgipa Maharirangsa bamrongjachim aro Mechparani 
simarango pilak golmal-gondokolrangni jadil ong-achim. Uamang 
Nibari antiona re barongachim aro a kaweni songrang baksaba 
rorimgrikachim. Jira antiko chipani uamangna namjaha aro 
uamangko Nibari antiona rebaakoba Policerang 
champengachim. Indakgipa Maharirangni Nokmarang 
jemangan uko grongna re baahachim uamangna Dalton indake 
aganaha je uamangni antirangona jakgitele aro nikrangrae 
re-bana c hamp e nganir an g ko sorkari bon-atna sikbeachim indiba 

57. F. p. R, 17 July 1847, No. 23. 

58. Ibid. 

iiamang songt an gtangko sorkarini ning-o donggen ine songgigrikna 
nanggen. S ong brini Nokmarang rang-sanan, sorkarina bilsiantin 
kajina on*gen aro songtangtangko tom*tome rakkigen ine 
snng gi grilf«nilcn Halraha. Ian gipin Maharirangnaba namgipa dake 
mesokani ong-gen ine Dalton ka-dongahachim. 

Singimario Dalton Devangiri aro Chitukni Nokmarangko 
grongaha aro namang sorkarina bame donggen ine ku-rachaktaiaha. 
Ua Karaibari aro Kalumaluparani sepangjolo donggipa Mahalrangni 
pilakan ong nasipile Laskerrang baksaba agangrikaniko dakaha. 
Manderang sotkariko namnike mesoktokaha aro Policeko dakchakna 
aro Saibarakar gita on atgipa pilak hukumrangko manina kusi 
ongachim. Laskerrang. Sordarrang, Nokmarang aro pilak 
manderangan Magistrateko gisik nangen rimchaksoachim aro 
songrangni ramarangko oroke aro soka chakna tarisoanirangko dake 
Daltonko songtangtangona rebachina okamtokahachim. 

Unikoa Dalton Rimrangparachi reangaha. Ua Mahalni 
sorkarina dakchakbegipa Thokul Lasker 1846 ni October jao 
siahachim, aro uko uni depan te Sumbal ja chongrikahachim jean 
song 25 rangko sason ka-achim. Ia jol gimikon ian dalbatgipa Mahal 
ba elaka ong achim. Dalton Sumbal baksa mikkanggrik agangrikaha 
aro ia gital Laskerko manderang ra-chakaha ine ua nikaha. Jinmani 
mikkango Dalton sorkarini pal Sumbalna rup rup dakgipa cholako 
boksis on-aha. Iana aganchake Sumbal indake ku-rachakahaje “Ua 
una skanggipa Thokul gita, sorkarini hukumrangko kam ka-na 
pangnan tarisoe donggen aro uarangko manina sikgen aro an tangni 
chol ong-a aro ama dipet sorkarini officerrang aro retrang baksa meli- 
nangrimgen” 59 Mande jinmani tom* bimongarango Achikrangni 
nama bewal aro mande jinmani sasonni bewalkoja-rike dakarangko 
nike Dalton aiao inmanpilahachim. Ua Devangiri, Dalamgiri aro 
gipin adita kajina on*gipa songrangonaba re angahachim. Ia pilak 
biaprangni Nokmarangan Magistrateko grongetokaha, kaji narang ko 
on-aha aro boksisrangkoba ra skaahachim. 60 

European offioetrangni pangnrfw ic-angkugijagipa songrangchi 
Dalton re-angahachim. Uni re-angani Britishni bilko ua a*dokrango 
gipa at ah a . Indiba be*en an*sengjani gimin Dalton re*angkuna 

59. Ibid. 

60. Ibid., No. 22. 

man jahachim. Ua mande so-otgiparangkoba rim-na man jaha aro 
Dalu antiko kulitainaba chol ong-jaha. Iarangna agreba, Garo Hillso 
bang-a jakgitelgipa Maharirang dongkuengachim jemangni kosako 
re baenggipa bilsirango sipai dolrangko watattaitaina 
nangkuengachim. 61 

British sorkari A chikrangko rokom rokom boksisrangko 
onachiba antangtangko namnikatnajotton kaahachim. 1847 bilsio 
kamao mesokgipa bosturangko me-chikrangna boksis on-china 
iarangko Jenkinsna Calcuttaoni Parcel ka-e watataha. 62 


Rs. As. P. 


3 Bundles of white Beads 

6 - 

0 - 0 

4 Musical Boxes (big) 

250 - 

0 - 0 

14 Musical Boxes (small) 

168 - 

0 - 0 

4 Accordeons 

56 - 

0 - 0 

400 strings of white shank Beads (large & small) 

18 - 

0 - 0 

3 Bundles of Coral Beads 

459 - 

3 - 0 

108 strings of Sky blue glass beads 

15 - 

12 - 0 

108 strings of yellow 2 beads 

15 - 

12 - 0 

10314 yards of blue broad cloth 

232 - 

5 - 0 

41 yards of sky blue broad cloth 

133 - 

4 - 0 

63*/2 yards of sky blue broad cloth 

142 - 

14 - 0 

9814 yards of yellow broad cloth 

222 - 

3 - 0 

9614 yards of scarlet broad cloth 

228 - 

9 - 6 

500 Cotton Hankerchiefs 

166 - 

10 - 8 

300 Red Caps 

109 - 

6 - 0 

50 Pieces of book muslin 

212 - 

8 - 0 

50 Coils of Brass wire 

99 - 

9 - 9 

107 Yards of Scarlet cotton velvet | 

162 - 

8 - 0 

93 Yards of blue cotton velvet J 



20 Pieces of English Blankets 

175 - 

0 - 0 

20 Pieces of French Chintz 

357 - 

8 - 0 

200 White Conches 

100 - 

0 - 0 

200 American Towels (Different sizes) 

400 - 

4 - 0 

Gimik Rs. 

4791 - 

5 - 5 


61- J. B. Bhattacharjee, The Garos and Che English, P. 104. 

62. Letters Received from Government, Vol. 25, No. 833 of 1847. 

1849 bilsio ia bosturangko Jenkinsna sorkarini Calcutta 
officeoni Nokmarangna, Laskerrangna aro gipinrangna 
watatarangko mesokatenga. 63 



Rs. 

As. 

P. 

6 Seers of brass wire (For Rings & Necklace) 

10 - 

8 

- 0 

2 Pieces of Coarse scarlet broad cloth 

104 - 

8 

- 0 

2 Pieces of finer scarlet broad cloth 

133 - 

4 

- 0 

4 Pieces of blue cotton velvet 

106 - 

0 

- 6 

10 Pieces of English Blanket 

65 - 

0 

- 0 

12 Pieces of Book Muslin (12 yards) 

54 - 

0 

- 0 

1 dozen worted striped colour Guersey Frock 

24 - 

0 

- 0 

1 dozen cotton Pink colour Guersey Frock 

16 - 

0 

- 0 

16 dozen Sailen worsted red caps 

100 - 

0 

- 0 

5 Bunches of large white cut glass beads 

8 - 

12 

- 0 

5 Bunches of small white cut glass beads 

7 - 

8 

- 0 

5 Bunches of large ruby colour glass beads 

8 - 

12 

- 0 

5 Bunches of small ruby colour glass beads 

7 - 

8 

- 0 

10 Bunches of large yellow colour glass beads 

17 - 

8 

- 0 

10 Bunches of large black colour glass beads 

17 - 

8 

0 

10 Bunches of large blue colour glass beads 

17 - 

8 

0 

10 Bunches of large green colour glass beads 

17 - 

8 

0 

6 dozens, Cascars’ clasped knives 

18 - 

8 

0 

10 Boxes of Walkers’ detonating caps 

12 - 

8 

0 

7 Gross of largest needles 

7 - 

0 

0 

10 Boxes of matches (200) 

7 - 

4 

0 

200 Conch shells 

160 - 

0 

0 

2 Musical Boxes of 5 airs 

150 - 

0 

0 

1 Double Percussion gun with case by M. Crowick 

375 - 

0 

0 

1 Double Percussion gun with case by 

300 - 

0 

0 

Wechinson & Son 




1 Double Percussion gun with case by Hewson 

175 - 

0 

0 

(Given to Ahom Chering Raja) 




2 Double Percussion gun with case by Hewson 

330 - 

0 

0 

1 Flint double gun with case complete by Richard 

450 - 

0 

0 

1 Flint double gun with case complete by Adams 

450 - 

0 

0 

(Given to Khyriem Syiem) 




1 Percussion Musket 

32 - 

0 

0 

1 Flint Fusil 

24 - 

0 

0 

12 Bags gun Powder 

37 - 

0 

0 

Gimik Rs. 

3247 - 

4 

0 


63. Letters Received from Government. Vol. 28, No. Nil of 1 849. 




Uandaken Garo Hillschi wena changontm British officerranf 
ua bosturangko ra-e Nokma, Lasker, Sardar aro mechikrangna boksi? 
on-rongachim. 

British officerrangni wenangrongani aro rokom rokoir 
boksisrangko on-ani, a-kawechi nangchapgipa ongipa a brirangn 
Achikrangko beben dikdiksanade tom-tomatna man-achim, indibs 
a-brini A-chikrangde uamangni a-dokrangchi Britishni re-ange 
uamangni bilrangko ra-sekna am-ani gimin da-o da-on British 
sorkariko jegale aganrongachim. Ua jegalsoenggipa manderangkc 
salbana sorkari kragipa cholrangko dakna cholnikjaha. Draanichi 
aro nangrimgrikpilanichi kam ka-gipa bewai A-chikrangna cholijaha 
Indakgipa kam ka-ani bewalko England, Gladstone aro Disraelin: 
chasongrango Irelandni kosako jakkalahachim jekon “Gatingaaro 
Ku-dima” policy ine mingachim. David Scott iakon ra-gataha. Ukc 
ja-chongrikgipa, T.C. Robertsonba rinok rinok dakachi arc 
meligrikpilachi kam ka-achim. Uni ja-mano Colonel Jenkins, 
chonchongipa officerrangni jakchi A chikrangko rake sason ka-na 
am-achim. Goalparani Principal Assistantrang, jekae, Davidson, 
Rutherford, Sturt, Dalton, Singimario Sub-Assistant ong-gipa, John 
Strong aro John Matthie-gimikan Garo Hillsko ra-srangna 
siktokachim. Indiba ianona kingking British sorkari on-jaha aro 
uamangni “dra dra aro nangrimpila” policyara A-chikrangni golmal 
ka-arangko namatna kam kajaha . 64 


64. J. B. Bhattachaijee, The Garos and the English, PP. 104 - 05. 




BAK-5 


SORKARINI JAJAANI, 1852-1860 

British officerrangni wenroroani aro anna chikking Mahalni 
A-chikrangko bamatani ja-mano, ari-simarango adita bilsirangna 
tomtoma gita ongahachim. Indiba ia ongangchajaha. 1 852 ni May 
16 tariko Nibari antidamko nitimgipa police Borgondasrangko aro 
mohoriko jemangan antio golmal ong ako knae tomtomatna ine 
apalona rebaako rang-san Achikrang chadrapaha aro Achikrangoni 
joknagitauamang anti adamni antangtangni guare kaduulgipa noko 
nape katna nangpilaha. Goalparani Magistrate, Lt. W. Agnew 
bakbakan Singimario donggipa Sub- Assistant Henry Driverko ia 
golmalni gimin sandiechina watataha, indiba ia golmal ka gipa 
Achikranga sawachim uko uina man-jaha. Indiobajakgitelgipa aro 
sorkarina kajina on gipa A chikrang gimikan iano donga ine uamang 
nikachim. Uni gimin sorkarini namnikgijaniko parakna maibachi 
mesokskana nanga ine Lt. Agnew aganaha. 

Ia golmal ong-gipa Nibari antiara Goalpara songjinmani 
Salgipengchipak mile 20 mang chelgipa biapo ong achim, aro iano 
anti cha-gipa A chikrang ruutaonm sorkariko manibajachim aro 
Nokmarangni kosako dal-batgipa Nokma dongjani gimin sason 
manjachim. Ianoni Salaramchipak mile 8 ba 10 chelgipa lira anti 
a damode sorkari sak 12 sipairang aro sak 8 Borgondasrangko 
donachim jean daldala golmalrangko tamiatna bil dongjaoba 
chonchongipa kajiarangko namatna bil dongachim. Uni gimin 
Jenkinsni janape on ani gita India sorkari re baenggipa sin kari 
salrango sipairangko rime Nibarichi reangchina Agnewko watatna 
aro mongsonggipa dos dakgiparangko rim-na aro ua golmalo noksan 
ong giparangko gampilna drana nanga aro iano ua chu-sokjaode, 
jenakingking Nokmarang Maharitangtangko sorkarini dabiarangko 
namnike ra chakatna manja antikon chipsrangchina ge etataha. 1 
Apsan somoerangon aro apsan biaprangon Achikrang kanamgija 
dake dokpret rapret dakangaha. Jakgitelgipa Achikrang akaweni 
adita songrangko chagropaha aro sak bongako biapon so ote bang a 
1 . Letters Issued to Government, Vol. 1 8, No. 82 of 1852. 

gipinrangko mata bu ataha. 2 Sorkari nangnika gita kam ka-china, 
Jenkins Damasni Gogeeoh Laskerni sorkari baksa songgigrikani 
dolinko aro Attiabari, Damra aro Jira oncholrangni gimik sak 38 
Nokma, Sordar aro mongsonggiparetrangni songgigrikani aro gipin 
oncholrangni 1817 oni 1846 bilsiona gimik sak 39 Lasker aro 
Sordarrangni songgigrikani dolinrang gimikkon sorkarina 1852 ni 
June 30 tariko watataha. 3 

Ia pilak songgigrikanirang Achikrangna maming orto grichim. 
1852 ni May jaon Thuring aro Singsing sakgni Bishtoo Kachanko 
mongma wagam am-na inmike a-brichi rimdoange jakgitelgipa 
Wajing Laskemi noko, uni mamatangni siao boli on-na ine sootaha. 
Ja-mano Thuring aro Singsingko janggi tanga dipetna Goalpara 
pattok noko donataha. 4 Apsan bilsini August 1 tariko, kajina on-gipa 
Achikrang Harangpara songni adita manderangko sootaha. August 
8 tariko, Cherangpara songo a-sel ong-taiaha jeon sak 3 
me-chikrangko den-aha. 5 Apsan somoemangon sak 500 mang 
jakgitelgipa A chikrang siminarango donggipa songrangko bobil 
dingna tariman-aha ine Sarbarakar sorkarina u-iataha. Uni gimin ari- 
sima jolgimikon kenchipchipaengahachim. Iarangni a-selko sandina 
gita Agnew Singimariona reangna am-achim indiba mamingko 
dakna skangan gipin mande sootani koborrangko man-daproroaha. 
1852 ni September 6 tariko Karaibarini simaogipa Chanapara songo 
a sel changgni ong-aha jeon sak 8 manderangko so otaha aro 
Kalumaluparao sak 4 game cha-giparangni janggiko nisiaha. Ia 
September 6 tariko a-sel ong-ani bidingo bakbakan sandianiko 
dakchina Lt. Agnew sorkariko didiaha. Ua an-tangan a-sel ong-gipa 
biapona reangna skachim indiba officetangon bang-a bakbak dakna 
nanggnigipakamrang dongkuengani gimin re-angnacholjokatjaha. 
Uni janape on-ani gita, Sub-Assistant Henry Driverko re-ange 
sandianirangko dakchina sorkari watataiaha. 6 Dos dakgiparanga 
kajina on-gipa A-chikrangan aro mongsonggipa dos dakgipara anna 
dok mahalni Mansangirini Nokma, Dabin ongachim ine Sub- 

2. J.P. 28 December 1852, No. 157 ~ 

3. Letters Issued to Government, Vol. 1 8, No. 92 of 1 852. 

4. Letters Issued to Government, Vol. 18, No. 1 15 of 1852. 

5. J. P., 28 December, 1852, No. 157. 

6. Ibid., 20 January 1853, No. 128. 

Assistant Singimariona sokbarin u-ina man-aha. Gipin a-sel 
ong-giparangode, anna chikking aro anna dok Mahalni A-chikrangan 
ong-toka ineba una agane on-aha. Sepangjolni Laskerrangonikoba 
ua indake u-iaha je uko rim na gita je doiko watatoba uamangko 
so-ottokgen ine Mangsangirini Nokma jinmana paraken 
aganahachim. Uni gimin ia dos dakgiparangko rim-nade mikkang 
jao sipairangko rime a-bri dona nanggen aro Mansangiri songko dai 
gamatna nanggen aro sorkarini namnikgijaniko mesokna gita mitam 
mongsonggipa manderangni dedrangko ku-rachakatangko 
chu sokatkujana kingking Goalparao donna nanggen ine Lt. Agnew 
sorkarina janape on-aha. Iarangko dakeba kam ong-jaode songkon 
so-na nanggen ineba Agnew janapdapaha. A-brichina namgipa 
ramako cho-aniko nangnikaniko aro iako dakode maikae Achikrang 
namnikjae golmal ka naba donga, uarangkoba janapaha. Aroba 
A-chik dambe panterangna lekka pora on-ani aro ja-mano uamangko 
sorkario kam on-ani giminba ua sorkarina janape on-eaha. Ia janape 
on-anirangko Governor-General ra-chakgen ine ka-dongsoe 2nd 
Assam Light lnfantryni dolsa sipairangko Lt. M. C. Donellni ning-o, 
Lt. Agnew baksa Singimariona re-angpachina ine Goalparaona 
watataha. 

Lt. Agnewni janape on-anirang baksa Jenkins indakeba 
u-iatdapaha je bang-gijagipa somoerango a-sel ong-giparangara anna 
dok aro anna chikking Mahalrangni a-gitokrango ong-achim 
jemangan ruuta bilsirangna sorkariko bobil dingachim aro uamangni 
a-bri a-dokrangchi changsana baten sipairang dakgrikna 
re-angahachim. Uamangni songrangchi re-ange dakgrikjaskal, dos 
dakgiparangoni saksakoba rim-na man-jawani gimin bilsi kari 
namarin Lt. Agnew anna dok a-dokrangchi re-angna nanga aro dos 
dakgiparangko sorkarina on-na nanga ine skanggipa dabiani gita 
Mansangiri songko ra-na nanga. Indakeba Jenkins janape on-aha je 
uamang songko watgale katnaba donga aro dos dakgiparangko rim e 
on-china dabianio skang somoerango chu-sokja gita ia changoba 
chu-sokjanaba donga, aro Nokmarang sipairangko rimangatpilna gita 
dakrongbewal gita je rokom songgigrikanikoba dakna ku-chakgen 
aroba dos dakgiparang jakgitelgipa A-chikrangni diltugipa 
a-dokrangchi katangtokaha ine inchongmotaigen. Ding-na 
a-bachengaonin ia a-brirang dongtojabeani gimin, aro sipairangna 
cha-anirangko watatna neng beani gimin, chu-onga gita sipairangko 

a-brio donna sorkari man-jachim indiba jemangni dongachisa dos 
dakgiparangko rim e on*china maharirangko draana kadongna 
mangenchim. Indake sipairangko dakgrikna a brichi watatoba 
dikdiksa somoerangnasan a brirango dongna manaigenchim. Ia 
sootanirango jak dongpagipa song damsara Mogorpara ongachim 
jekon Capt. Reynolds uni anna chikking a-dokrangko 1848 bilsio 
dakgrike sorkarina uiaton Mogulpara ine see uiatachim. Ian apsan 
song ong-ode indide ia skia man gijagipa ronggitting jatrangara 
baditan ta rake antangtangni gisik nangbee songgigrikaniko 
dakanirangkoba gualpilahachim aro uamangni beberaanirang ba 
a-jak sokani gisikrang maikoba dakna didiataniko man-oba uarangko 
watgalatna je cholrangko dakoba watgalatna nengbeachim. Sastina 
kenaniba dikdiksaanasachim, aro mamingba, torom dingtangko 
raalomangba, uamangni mande skorangko man na skani gisikko, 
ba an tangtangni aro nokdangni janggiko jokatna gita montol 
dakgiparangko so otna skani gisikko gimaatna manjawachim, maina 
sorkarini Achikrangko jakdangdikchengaoni bilsi 50 ni ja-manoba 
uamang gimikchin nikchengon maikae ronggitting daka indaken 
daoba apsan bewalrang ongaengpitichim, aro ainrangko pe-jachina 
bang-bea songgigrikanirangko dakoba, sorkarini uamangko 
champengna dakanirang, ka mikkenatanirang aro sasti 
on ronganirang mamingan ong ja gita uarangba mamingan 
ongsrangjachim. Beben Lt. Agnewni anti adamrangni bidingo jekae 
uarango skulrangko kulie Bengali ku sikko skiani aro indake ja mano 
sorkarini kamna kragipa manderangko ong atanirang uamangna 
nambegipa ong achim indiba uamang Hindu pil na altuabegenchim. 
Uni gimin uamangni dedrangko Missionaryni ningo donjaskal aro 
a songni sipai dolo ba Policeo napatjaskal, batanggimin bilsi ritchasao 
Britishni ningo Achikrang maikae kating aro chipchange dongipa 
matburingrang gita, rebaenggipa bilsi ritchasa ba ritchagnioba apsan 
ong angkugenchim, maina uamangni ku sik, dongtogijagipa a song 
aro uamangni ka saninggijagipa bewalrang uamangko gipin sepang 
jolo donggipa manderangni chipchange dona gita ong achim. Uni 
gimin mikkangchi kam ka-tona gita Lt. Agnewko Mr. Bedfordni 
jakchi Garo Hillsni mapko salatchina geetataha. 7 

7. Letters Issued to Government, Vol. 18, No. 1 54 of 1 852; Also J.P. 20 January 
1853, No. 130. 

GOVERNOR-GENERAL LORD DALHOUSIENI 
CHANCHISAMSOANI : 

Lord Dalhousie jean skango Achikrangni kosako rake 
sinjetaniko namnikjachim, 8 da-ode ia ong-anggimin a-selrangni gimin 
raken sinjete kam ka-ani kattako aganaha. 1852 ni November 1 1 ni 
Governor-Generalni tom-bimongao mikkangchi kam kana 
chanchisamsoanirangko indake serikahachim : 

1. Skangode indake chadrapanirangna A chikrangni 
songrangko saja on-na aro ge-a gamarangko nosto ka na sorkari 
janapode anga namnikjachim indiba da-ode indake dakna nanggnok. 
Uni gimin mikkangchi sorkarini kam ka-ani ja-pang niamara 
uamangko sorkarina bamatna draani, tom-tomaniko maniani aro 
sorkarini retrangni mal-mattarangko chelchakani ong-gen. 

2. Seanirangchi songgigrikanirang ia manderangni 
dakmikanisan ong-aia. Uni gimin ia chango maming songgigrikaniko 
dakjawa. Ku-rachakatangko chu-sokatjana kingking mandeko 
rim-angoba see-jote songgigrikani gitan namgni dongjawa. A-chik 
panterangna lekka skiade namgen aro uko dakna nanga. 

3. Dos dakgipa songrangchina sipairangko watatna nanga, dai 
gamatna nanga aro mitam Nokmarangko ba uamangni dedrangko 
ku-rachakatangko chu-sokatkujana kingking Goalparachi rimange 
donna nanga. Iarangko dakjaode uamangni gama-ge-anirangko 
nisiatgen ine mikrakatsona nanga. Mikrakatanikoba mingjaode 
kamko chu-sokatna nanga. Dos daktaiode, dontongkujana kingking 
rake sinjetanirangko dakgen. 

4. Indakgipa raka sinjetanirangko sorkari dakna sikja indiba 
sorkarini retrangko so-otna chol on-anpalde uamangko rake sinjetan 
nambatkuenga. 

5. Sorkarini miksongani, uamangna bamna nanga aro 
manderang kena gri dongna man na nanga. 

6. Janapgimin gita, namgipa sorokko cho-na man-ode aro Garo 
Hillsko a-a tona man-ode, iarangko dakna kraa. 9 

Uni gimin skango India sorkarini A chikrangni kosako nom-e 
sason ka-aoni da-o Lord Dalbousieni chanchianirang dingtangbeaha 
ine nikgen. Da-o A-chikrangko rake sinjetna nanga ine miksonge 
serikaniko nikaha. 


8. F. P. P., 7 April 1848, No. 147. 

9. J. P., 20 January 1853, No. 132. 

A'CHIKRANGKO BAMATNA KAM KA'ANI 

Lt. Me. Donnelni ningo watatgipa sipai dolsako rime Lt. Agnew 
Singimarioni 1852 ni December 13 tariko Harangiri songona 
re chakatange pringgipino sokeaha. Adita kulirangko aro 
cha anirangkoba raangaha. December 20 tariko Chanangpara 
songona re ange apsan salon sokeaha aro waltuaha. 10 Salgipino 
uamang Garwanggiri songona soke, Mansangiri songona rama 
chona abachengaha, indiba chona abachengon, Achikrang kam 
kaenggipa dolko chadrapaha. Achikrangko a rikatpilna man aha 
aro indake pringgipino Garwanggiri songo napon, songko wate 
katangtokaha ine nikaha. Rebapilchina kobor onattaitaiachim indiba 
darangba mikkang pa ejaha aro Agnew darang baksan agangrikna 
chol ongjaha. Bonkamo songgimikkon aro mi jamrangkoba so toke 
donbaaha. 11 

Dakgrikbaeba uamang mamingkon manjaha. Batesa English 
aro Achikrangni gisepo nangrimgrikani namgijaoni namjabataha. 
Mande so otanirang skangna bate bataha aro A chikrangni bobil 
dingani ching chabataha ine Jenkins uiataha. A dokrangni sin a 
ding ako chakna man jani gimin aro mongsongbate Laskerrang 
cha anirangko sipairangna on na jechaktokani gimin sipairang 
inamingkon dakna man bajaha. Uni gimin, A chikrang ka sne 
chanchie dos dakgipa manderangko sorkarina onjaskal uamangni 
a-kawe baksa pilak bading-chiwalanirangko raken champengsrangna 
nanga ine Lt. Agnew sorkarina janape on aha. 12 

Lt. Agnewni janape on-aniko Jenkins maming namnikgijani 
dongjachim, indiba A chikrangko pilakchikode chipchangsrangna 
man jawa ine ua agan-mesoke on skaha. A chikrangko 
chipchangode, sorkari kajina mangmangko gimaatasan ongaijawa 
indiba a kaweni bang-a manderang jemangan janggi tangna Garo 
Hillsni bosturango pangchakachim, uamang namen nengnikaniko 
man-skagen ineba Jenkins aganaha.' 3 


10. F. P. C., 14 December 1852, Nos. 66-67. 

1 1 J. P., 20 January 1853, Nos. 4-5. 

12. Ibid., No. 135. 

13. Ibid., 4 January 1853, No. 5, Also Letters Issued to Government Vol. 18, No. 
5 of 1853. 

Indakmitingo, sorkari Achikrangko sason mansrangjahachim. 
Pilak ari-simarangon kenchipchiptokaiabachim aro A-chikrangni 
a-kaweni njanderangko so-otani koborrangnko sorkari salantin 
mansorongachim. Sepang jolni akaweo songdonggipa .sorkari m 
manderangna maning naljokani cholrangko sorkari dake onna 
manjaha. Manderang an tangtangsa an-tangtangko chelchakna 
nangaha ba so-ote galako man- aha ba uamangchi rokom rokom 
jajrengataniko man-aha. A chikrangko rake sason ka-china 
officerrang sorkariko aganaha. Indiba Achikrangko draani namgni 
dongja ine Lord Dalhousie ma-siaha. Sipairangchi sinjetani maming 
namgni gri ong-e indin mitam janggirangkosa gimaataigen ine Jenkins 
chanchiaha. Indiba A chikrangko a-brio chipchangsrange donna 
man-genode namgni ong-gen ine Lord Dalhousie chanchiskaaha. 
Uni gimin Achikrangko a-kawerangchi re-bana on-srangna nangja. 
Mande so otgiparangko sorkarina rim-e on-jaskal uamangko 
akaweona re-bana on-jawa ine Nokmarangna u-iatchina aganataha. 
Ia beng aniko manigija uamangko a kaweo nikode, uamangko rim e 
sorkari ska gita dakgen ineba Nokmarangna kobor on-atchina 
aganataha. Lord Dalhousie indakeba aganaha je dos 
gnanggiparangko sasti on na ia rakbegipa niamrangko dakon, dos 
grigiparangba saknaako man-gen. Anga una duk ong-a, indiba mande 
sakprakni namgniko jinmarji namgnina bame on-na nanga, aro 
ianpakode iako dakana agre renaming gipin chol dongja. 14 

Uandake, Goalparani pilak siminarangni antirangko chipaha 
aro A chikrangko uamangni a-brirango chipchangaha ine 1853 ni 
May 16 tariko Goalparani Magistrate. aganprakataha. 15 Agnew aro 
Dalhousieni ka-dongsoani gita ia chipchangani A-chikrangna namen 
neng-nikanirangko ra-baaha. Uamang sal^ntini cha-anirangko brena 
man jaha aro kilrangko palnaba chok ong-jaha. Ian uamangna 
rakbegipa sasti ong-aha. Adita salrangni j'a-manon uamang adita dos 
dakgiparangko sorkarina on-aha aro ^jpinrangko rim-e on-gen ine 
ku-rachakaha. Rim-e on-na man-gipa manderangara anna chikking 
Mahalni Jeeram, Sungot aroAkhil, Nokma sak 3 ong-achim. Uamang 
anna dok Mahalo donggipa Maljing, uni jikgipa sakgni aro su-gipa 

14. J. P„ 20 January 1853, No. 137. 

15. Ibid., 20 June 1853, Nos. 142-46. 

saksako so-otahachim. 16 Iarang sale 3 ko bichal kae janggi tanga 
dipetna patok dongehina Andamanchi 1 853 bilsio watataha. 17 Haida 
lamangan skanggipa jonom patok Andamajto donggiparang 
ongakon. Apsan bilsion^Remjing, Shongath, Dengrae, Dingrang 
aro Thesing mangko mande so otani bidingo bichal ka e janggi tanga 
dipetna Andamanchi patok watataha indiba Thesingko patoko 
dongaoniko watatpilaha. 18 lamangan Andamanchi watatako 
mangiparangoni gnigipa dol ongakon. 

Iamangko indake sasti on anichi gipinrangko mikkangchi 
chadrape mande sootanirangko champenggnok ine kadonge Agnew 
pilak antirangko kulipiltaichina sorkarina janape on-aha. 19 Govemor- 
Generalni Agent, Col. Jenkinsba namnikpae, pilak antirangko 
kulipiltaichina hukumko onataha. Indiba indakgipa sasti on ani 
bewalrangko skangonin dakbaengani gimin iade dikdiksanasan 
tom tomaniko ra baegen aro a brini A chikrangming a kaweni 
manderangming maiba baikamgipa meli-nangrimgrikani cholrangko 
dakna manjaskal, bakbakan ba on tisa jamanon apsan obosta 
ong piltaigen ineba Jenkins sorkarina u iataha. 20 

Indakachi A chikrang British sorkarina bamgen ine 
Ka dongsoani ka donggramaiani ong-achim. British sorkarini je 
hukumkoba onna skangan Achikrang bobii dingna a : bachengtaiaha 
Laskerrangba kamtangtangkon ka-jaha aro basakoba basakobade 
chadrapeba dakgrikehappaaha. Sarbarakar bimingnasanmangmang 
dongaiahachim maina uni hukumko uni ning ogiparang darangba 
manijaha. Sorkarini sason dongsrangjaha. Uni gimin Garo Hillsko 
sipairangni jakchi ra draesa pangkamgipa tom tomaniko man na 
ka-dongani gnangaia ine Jenkins chanchiaha. 21 Sadar Dewani 
Adalatni bichal ka-gipa, A. J.M. Millsba, sorkari Garo Hills gimikkon 
ra srange sason ka-na nanga ine chanchiachim. European officer 
ning-tuachi dongkame sasonko nirokjaskal, sorkarini sasonko 


16. B. J. C (Criminal), 8 September 1853, No. 175; Also Letters Issued to 
Goverment, Vol., 18, No 54 of 1853 

17. Letters Issued to Government, Vol 19, No. 2 of 1853. 

18 Ibid., Vol. 19, No. 3 of 1853. 

19 J. P.29 July 1853, No. 177. 

20. Letters Issued to Government, Vol. 18, No. 80 of 1853. 

21. J. P„ 12 January 1854, No. 203. 




[ 108 ] 


a-brirangni kosakona sokatangna jotton ka-na nangja ineba ua 
aganaha. Chadrape mande sootgipa songrangko sasti on-na, 
a brirang gita rama cho-na aro Goalparani European officerrang 
bang-bate A-chikrangko grongna nanga ine Mills agandapaha. 22 
Indiba Governor-General, Lord Dalhousie apsan dake chanchijaha. 
Uni chanchiani gita indakgipa sipai kotokchi ra draani adita 
janggirangko gimaatani ong-gen, aro a-brirangni sin-a dingani 
bidingo dongtogijagipa ong-ani gimin uno sasonni skotong biapko 
dakna man-jawachim. 23 

Indakmiting somoerango, Garo Hillsni Salgipengni ari- 
simarango gro dinga, sko sotarangan matchotjachim. 1 850 aro 1853 
bilsirangni gisepo changbonga mande den-ahachim. 1 850 bilsio, sak 
6 A-chikrang, chong-motan, Rakhal, Rakjan, Thoka, Rambal, 
Thukan aro Ahong minggiparang a-brirangoni ong-onbae Hajong 
sakgni, Ramgutta aro Sharupmangni noko napdraaha. Uamang 
Ramguttako den e uni skoko ra-angaha aro Sharup bilonge mata- 
bu-a man e salgipano siaha. la dos dakgiparangko ja-mano rime, 
Nizamat Adaloto bichal ka-e Siaona galonaha. 1851 bilsio, kajina 
on-gipa mande saksako so otaha indiba so otgipa manderangko 
rim-na man-jaha. 1852 bilsio, Kasing, Jonga aro Thija minggipa 
A-chikrang a-brirangoni ong-onbae, bano uamang mande skoko 
man-gen uko aganchina Gurung minggipa A-chikko draaha. Unon 
Gurung a ba nitimenggipa mande sak 2 ko mesokataha. Uamang 
sakgnikon dene skorangko ra-e a-brichi katdoangtokaha. Gurungko 
rim e, Mymensingni Magistrate, W. Alexander bichal ka-e patoko 
chipatahaoba, dos dakchongmotgipa manderangkode rim-na 
man-jaha. 1853 bilsio, changgni mande so-otani koborko man-soaha. 
Sorkarina kajina on-giparangko so-otahachim indiba so-otgiparangko 
kobor man-jaha. 24 

A-brini A-chikrangni changni chang bilonge dakgrike mande 
so-otanirangara sorkarina kajina on-giparangko aro sorkarini 
retrangko kenjagokataha. A-kawerangchi re-na on-gija 


22. A. J. M. Mills, Report on the Administration of the Province of Assam, Paras 
159 - 60. 

23. J. P., 12 January 1854, No. 206. 

24. Ibid., Nos. 200 -02. 

champenganirang Goalparachipak kam ka-ahaoba, 
Mymensingchipakde mamingan ong-srangjachim. Adita 
Borgondasrangko anti a-damrango donachim indiba uamangkode 
maming gitan nikjachim. India sorkari a-brichi military sipai dolkode 
watatna sikskajachim, maina indake dakoba mitam songrangko so-a 
aro nisia, aro mitam dos dakgiparangko rim e sasti on-ana agre 
mamingkon man-jawachim. Aroba ia dos dakgiparangara jakgitelgipa 
A chikrangsachim aro unomiting sorkarini ra-gatgimin niamara 
jakgitelgipa a-songrangko jakdangdikna ine ong-jachim. 
Indiomangba, a-brini A-chikrangko a-kaweni antirangona re-baoniko 
rake champengna ine tik ka-aha. 25 

1853 ni July 20 tariko C. E. Lance, Jamalpurni Deputy 
Magistrate, anti salrango A-chikrangko antiona re-baako raken 
champengsochina pilak Police Stationni Jamadar aro 
Borgondasrangko ge-ete donaha. Iani bidingo aro dos dakgipa 
A-chikrangko rim-anio Susung aro Sherpumi Jomindarrangkoba 
dakchakpachina mol-molaha. 26 Ia champenganirang inditan rakahani 
gimin A-chikrang jinma jinma changgnina kingking anti 
a-damrangona re-bana draatako man-aha ine Lance July 27 tariko 
sorkarina u-iataha. Ia changgnion sipairang A-chikrangko 
nkdoatpilaha. Mitam kajinaon-gipa A-chikrang sorkarina kajinakoba 
gamaha ine Sarbarakar u-iataha. 27 Millsba Mymensingona 1853 ni 
July jao sokbae, champenganirangko raken dakenga ine nike kusi 
ong-aha. Antirangko a-brini A-chikrangnakulipiltaina inode Goalpara 
aro Mymnesingni Magistraterang A-chik Nokmarangoniko, dos 
dakgiparangko rime on-gen ine see ra-chengbo ine Mills janape 
on-aha. Champenganirangko dakangkuna nanga inode, Lt. Agnew 
Mymensingni Magistrates 2nd Assam Light Infantiyni sipai dolsako 
watatskana nanga ineba Mills aganaha. 28 

1853 ni September jao, ari-simarango donggipa military 
dolrangko rime ra-angpilon, A-chikrang songga gaa aro sko sota 
dakna a bachengtaiaha. Garo Hillsko militaryni jakchi ra-e, ie-bae 
dongkamchina Jenkins aro Mills agan-janape on-akoba British 

25. J. P., 12 January 1854, No. 201. — 

26. Ibid., No. 202. 

27. Ibid., No. 204. 

28. Ibid., No. 200. 

sorkari gisik nangjaha. 29 Indakgipa obostarango, Goalparani 
Magistrate anti a-damrango rakkigipa Peskalni kamrangko gimaatna 
sorkario j an ape on-aha maina anti a-damrango donggipa bang-a 
Borgondasrangan A-chikku aro Bengalikoba aganna man-achim. 
Iana Jenkins indake aganchakahaje, ian bang-a A-chikrangko kam 
gri ong-atgen jeko manna uamang siktokachim aro jenan uamangoni 

bang-an detangtangko poraiattokachim uni gimin A-chikrangni 

pilak kam ka-giparangko Police kam dakatskae A-chikrangnan on-na 
nanga aro A-jongrangni kam ka-giparangko Police kam dakatske 
A-jongrangko rakkina nanga” 30 1854 ni July 14 tariko Goalparani 
Principal Assistant, Capt. Agnew, Nokmarangna bilsio chu Rum 
botolprak boksis on-ani pal, uamangna gipin a-songni namgipa kil 
bitchilko sualskana ine janapaha. Capt. Agnewni chanchiani gita, 
Nokmarang iako ra-chakjawa, batesa ka-onanggen indiba ian 
uamangna namgni ong-chongmotgen ine nike on-draode uamang 
namnikpilgen. Iana Jenkins indake aganchakaha, “A-chikrang katta 
ra-atna neng-gipa jat ong-a aro pora-skia dongjae ka-namgija bewalo 
janggi tanggipa ong-a, jedakao dongna an-ching uamangna chol 
on-ahachim.” Ua indakeba chanchiaha je an-chingni ong-nike 
chanchianirangko uamangna dakna on-on, uamang uko ra-jawa 
maina uamang bewaltangon ja-dil su-aha. A-chikrang ding-bil ding-bil 
dakgipa biaprango dongani gimin aro mi bijakrangko song-broke 
cha-aiani gimin rakgipa churangko ringani uamangni be-ena namgni 
ong-pilnaba donga, jebaong-bo, ian uamangni rokomsaku-si ong-e 
roani ong-a aro bilsio Rum botolprak on-gipako dontonganichi 
uamang chu ringa bewaltangko watgen ia ong-ja. Uni gimin bilsio 
Nokmarangna Rum botolprak on-an baksa namgipa kil bitchilrangko 
sualna man-gen, indiba bitchilko sualachi mangmang kil 
ge-enirangko nambatatgen ine ka-dongna man-ja maina A-chikrang 
kilrangko ge e donaia, nirokja. Americani kil bitchilrangkode pul 
bagano pul ge a gitan nirokna nanga. Aroba bilsianti namgipa kil 
bitchilrangko sualna gital bitchilrangko man-jawa aro uarang Garo 
Hillso namgen namjagen uko u-ija. Uni gimin uamangni ge-ronggipa 
kilrangan gipin a-songrangchi chalan ka-atna nambegipa ong-jaoba 

29. J. B. Bhattacharjee, The Garos and the English, P. 144. 

30. Letters Issued to Government, No. 36 of 1 854 

Mymensing, Rangpur aro sambao donggipa biaprangni kangal 
manderangna namen choligipa ong-a. 31 

Uandake golmalrangko komiatna rokom rokom cholrangko 
daknachanchigrimitingo 1845 ni October jao Budaloo Kochko a-brini 
sak 3 Achikrangni sootani koborko man-soaha. Ia Kochara uni 
Pitolni lota ge-gniko chaubagipako raangpilna am-engachim. Unon 
Achikrang changdule uko sootaha. So-otgipa manderangko rim-na 
agane on-na man-ode sakprakna Rs. 50/- ko on-gen ine Mymensingni 
Deputy Magistrate, W. Cockburn aganprakataha. Aroba me-a, 
me-chik aro bi-sarang gimik sak 1 1 ko a-brini A chikrangni so-otako 
1855 ni May 17 tariko W. Cockburn kobor man-soaha. Kobor 
man-soani gita Bogda Nokmako uni ma-drang sak 4 baksa so-otaha 
aro uni mal-matta jeni gamchatani Rs. 269-4 anna ong-achim, 
uarangkoba ra-e katangaha. Unikoa Bamunpani nokonikoba mal- 
mattarangko ra-angaha. Uajakrani pakkreoni kang-kareonakingking 
namen mata-bu-ako man-aha aro buringchi katangesa jenten janggi 
jokaha. Uni ja-mano Sangrin Nokmani noko nape uni mal 
gamrangko ra-seke ra-angtokaha. Unikoa Rochall minggipa mande, 
uni jikgipa aro depante sakgniko so-ote, depante sakgnini 
skorangkode gale donangaha. Jeebonni jikgipa aro depante 
sakgnikoba sootaha. Deenooni matchukoba dene skoko ra-angaha. 
Iarang pilakan Mymensing jolrango ong-ahachim. Indiba rasong 
grianichi, ia saknaako man-gipa manderang saksaba sawamancha 
so otaha uko aganna man-jachim. Manderangni tusi mepekmiting 
pring gittam bajimangosa songrango nape so-otachim. Kallaora 
minggipa a-brio donggipa A-chikrangan ong-na nanga ine songni 
manderang chanchichiptokachim. Saknaako man-giparang a-brini 
A chikrang baksa maming jegrika dongjachim. Uamangni aganani 
gita songrango chadrape mande so otani a-selde mal-gamrangko 
ra-sekna aro skona ong-achim, maina uamang mande sigko so-e galo 
skokoba so-chaprongachim ba sko bikrokrangko sa-rao dque ringe 
cha-e kusi ong-rongachim. la dos dakgiparangko rim-na 
dakchakgipana Rs. 500/- ko on-gen ine Cockburn parakataha. Indake 
boksis on-achi manderangko sandina aro sorkarina u-iatna didiani 
ong-gen ine ka-dongsoachim. 32 

31. Ibid., No. 70 of 1854. 

32. Letters Received from Miscellaneous officers, \bl. 19 

Ian ka-dongsogramaianisan ong-aiaha maina darangba sorkarina 
mamingkon agane on-jahachim. Uni gimin Deputy Magistrate, 
Cockbum an-tangan sandina sipairangko rime re-angaha. Moishlitly 
minggipa songona soke adha milemang a-brichi doangon ua 
so-otchakgipa chongipa songko nikeaha. Ia chongipa songara abrini 
kosako dikbegipa buringchi pripgipa ong-achim aro darangba 
dakchakaniko on-na man-jawachim. Cockbum sokangon, a-bri 
ja-reto donggipaChilcod minggipa songni sak 3 A-chik manderangan 
so-otanio jak dongna nanga ine ua chongipa songni manderang agane 
on-aha, maina ua sak 3 manderangan sootani pringon a brini 
A-chikrangko a-kaweoni re angpilako nika aro a brini A-chikrang 
a-kaweni songrango chadraptaina anvenga aro uamangko kate 
dongchina uamangsa aganangani gimin uamang so otani bidingo 
u-ina nanga ine agane on-aha. Ua sak 3 A-chik manderangko rim-e 
ra-baon a-bachengo uamang jechakachim, indiba ua dolni rc-bapil-ako 
nikachim indiba chel-aosa nikatahani gimin uamangoni saksakoba 
u-ija ine ja-mano ku-rachakaha. Songni manderangko kate 
dongchinaba aganenga ineba ja-mano ku-rachakpilaha. Ua elakani 
Laskerko rimbae ua sak 3 manderangko mesokon, uamangko u-ija 
ine Lasker aganaha aro Chilcod songchi re-angnaba kena maina uni 
A-chikrang jakgitelgipa A-chikrang baksa meliachim aro bilsi 3 na 
kajina on-na jechakaha aro uamang songchi re-angode uko so-otgen 
ineba Lasker aganaha. Laskemi aganade kakket ong-ja ine ua A-chik 
sak 3 aganskaaha aro uamang ua bilsiona kingking kajinako 
on-manaha aro Lasker uamangni songchi re-angronga ineba aganaha. 
Iani ja-mano, ua manderang uni elakani ning-o donggipa Chilcod 
songni ong-a ine Lasker ku-rachakaha indiba uamangni songchi 
re-ange dos dakgiparangko rim-ena kena ine Lasker aganaha indiba 
uni depanteko, kamko chu-sokatkujana kingking Jamalporechi 
rimange dongen inosa ua Lasker dakchakna ku-rachakaha. Unon 
Laskerko ua sak 3 Chilcodni manderang baksa a-brichi re-ange dos 
dakgiparangko sandiechina watataha indiba mai ong-aha uni koborko 
man-jaha. Britishni indake rake kam ka-ako nike kene 
songtangtangko wate buringrangchi bang- an kate dongaha. 
A-kaweona re-baaniko champengna anti-a-kangrangko chipakoba 
namgni dongja ine sorkari nikaha maina changsao uamang sak 36 

manderang aro changgipino sak 400 oni 500 mang drae antiona 
rebaahachim. Uni gimin pilak antidamrangon sipairangko slairang 
baksa donchina gita sorkarina Mymensingni Deputy Magistrate see 
u-ataha. 33 

Ia seataniko manso-on, ka-mao janapgiparangni bidingo 
Goalparani Magistrate, Capt. Agnew baksa agangrike u iatchina 
Bengal sorkarini Secretary, W. Freeling. Assamni Commissionema 
seataha - ( 1) Mejao mande sootgiparangoni jekoba rim-anio name 
dakchakaniko on-na man na ka-dongama, (2) Mande so-otgiparangni 
songni biap aro sootchakgipa songni biapko Map sale on atchina 
aro mande so-otgiparangara aro so ota man-giparangara jakgitelgipa 
ba kajina gamgipa Achikrangma, ukoba u iatchengchina. 34 
Delongirini sepangjolo donggipa Kalutila minggipa songan ia mande 
so otgiparangni song ong-a ine Capt Agnew chanchichipaha. 35 Uni 
gimin ua songchi reange sandiechina gita Capt. Agnewko 
gc etatahachim indiba Capt. Agnew choljokjani gimin aro ruutgija 
salrangosan Cockbum reange mamingkoba dakbana manjani gimin 
re angeba namgni dongjawa ine ua re angjaha. 36 Indioba, 
Achikrangko tomtomatkamna ua minggni cholrangko dee mesoke 
sorkarina see u iataha- (1) GoalparaoniMymensingonaGaro Hills 
gita pilak karirangon re-na man gipa apalgipa sorokko cho na, (2) 
Police doliangko name sualpriprana. 37 

Col. Jenkins skangonin ia minggni cholrangko dakna 
namnikpaachim, aro da oba nangkuenga ine ua nikachim. 2nd Assam 
Light Infantryni sipai dolsa Goalparao donggipa Garo Hillsni 
Salgroni simarango jakkalna aro Garo Frontier Policeko bang batatna 
nanga ineba Jenkins nikaha. Indiba Bengal sorkari ia janape 
onanirangko rachakjaha. 38 

Bengal sorkarini jrim dongako nike A chikrang a kawerangona 
ong onbae songga gaana aro sko sotna ka dongbataha. 1856 ni 
October jaonital songga gaani aro sko sotanirang Goalpara aro 

33 Letters Received from Government, Vol 39, No. 96 of 1855. 

34. Ibid., Vol. 39, No. 1343 of 1855. 

35. J. P„ 22 November 1855, No. 163 

36. Ibid., 12 June 1856, No. 163. 

37 Ibid., 22 November 1855, No. 225. 

38. Ibid., 12 June 1856, Nos. 165 - 66. 

Mymensingni siminarango batrorobaaha. 1856 ni December 6 tariko, 
Karaibari Thanani ning-o donggipa Khisorepur songni Kotchu bi-sa 
sakgniko abrini Achikrang sootaha aro magipako suaha, ua dos 
dakgiparang skorangko aro mal-gamrangko raseke rae katangaha. 
Apsan dake dokprete ra seke ra anirangko Goalpara aro 
Mymensingni siminarangoniko kobor man-sorongaha indiba dos 
dakgiparangko rim-na manjaha. 39 Ia pilak niam gri dakangrorogipa 
kamrangko namatna gita sorkarini chanchisamsoani mamingba 
dongjachim. Ramarangko cho e a brirangko gimiknan do ga oe 
onna, ari-simarango Police Stationrangko kulina aro a brio 
skotonggipa biaprangko dake European officer saksako donna ine 
sepangjolni officerrangni janape on anirangkoba sorkari 
knachakjaha. Scottni chasongo sorkarini A chikrang baksa pilak 
kamrangkon Sarbarakar minggipa officer gita kam kaachim. Indiba 
somoe re angan baksa ia office cholijaha aro basakoba basakobade 
Laskerrangba ku monganiko on srangjaha. Uni gimin ia 
dingtanggipa obostao, British officerchi A chikrang baksa joljol kam 
ka-na nanga ine changni chang officerrang sorkarina janape 
on ahachim. Goalparani Magistraterang A chik songrangchi 
wenrongna nanga ine mangmang agangija, British officeran Garo 
Hills gimikko ra-e sason ka na nanga ine bang a changon Col. Jenkins 
sorkariko didirongachim. 40 Anti a-kangrangko chipe A-chikrangni 
janggi tanganiko nisinasanmangmang sorkari kam ka eachim indiba 
ukoba sipairangni Garo Hillsni sin-a ba ding ako chakna man jae 
chu sokgipa ong atna man jaha. Batesa antirangko A chikrangna 
chipaniara Britishni retrangni janggi tanganiko namjabatroroataha 
maina Garo Hillsni siminarango donggipa manderang Garo Hillsni 
ge-a gamani bosturango janggi tangna pangchakachim. Ia antirangara 
A chikrangnaba nangchongmotgipa ong achim maina a barango 
ge gipa pilak me su-samjakrangko, aro mongsongbate kilrangko 
antirango palesa A chikrang an tangtangna nangchongmotgipa 
bosturangko antirangoniko brebaskaachim. Uni gimin iachasongni 
chasongna dakbae janggi tangani cholko British sorkarini kal-ake 
roaniko Achikrang ka-kam kakam dakpile kaonange a-jak sokna 

39. Ibid., 2 January 1857, No. 151 -52. 

40. Ibid., 28 January 1853, No. 128. 

skani gisik nabaaha. Antirangko chipaniara a-bachengode kam 
ong-achim indiba apsanko daktaitaion Achikrangni andrangchi 
re aniko champenganiko manigija dakna miksonganiko 
mangrakataha. An-tan gtangni songnokni ari-simarango tom-tomani 
aro jripjrip dakaniko ong-atna man-jae, sason ka-ani bewalko 
nipiltaina nanggen ine British sorkari masiaha. Singimario dongipa 
British Sub-Assistantko Garo Hillsni Mahalrangni chu-gimik officer 
dake donskaaha. Sub-Assistantni jakko mangrakbatatna aro English 
aro A-chikrangming tongtong mikkanggrike kam ka-na gita 
Sarbarakami officeko 1857 ni Mayjaobonataha. Gital manderangko 
Policeo napate Policeni bilko mangrakbatataha aro ari-simajoljol 
Police Slationrangko kuliaha. And-a-damrangoba Policerangko aro 
guardrangko bang-bate donataha. 4 ' 

Indioba Garo Hillsona altuae re-ani cholrangko dake on-anio 
ba a-brio European officer saksako done a-brini A-chikrangko 
tongtong sason ka-anio mamingkoba dakjaha. British sorkari aro 
A chikrangni gisepo meli-nangrimgrikani bidingo aro a-dokrang aro 
A chikrangko tom-tomatani bidmgo sorkari rake kam ka-aba dongja 
aro gimiknan cholie chanchisamsoaniba dongjachim. Iani biteara, 
ai i-simarango Police aro guardrang bang-bate donoba obostarangko 
nambatatna man-jaha. 1857 bilsio Bulgikgiri songni jakgitelgipa 
A-chikrang Boldagiri songko chadrapc ra-seke ra-angaha. 42 
Chong-motko agangenchim ong-ode, 1857 ni May jani 1859 ni 
October jaona, Goalparachipak mangmangan A-chikrang chang 9 
chadrapaaha aro dot 20 skorangko ra-e katangaha. Tangkako boksis 
on-anirang, antirangko chipanirang aro Nokmarangko okamate 
ugangrikanirang dos dakgiparangko rim-anio maming dakchakani 
ong-jaha. 41 1859 ni November jao Goalparani Principal Assistant, 
W.C.A. Beckettni u iatani gita, Goalpara, Karaibari aro Singimari 
jolrango chang 8 na A-chikrang chadrapaha. Chadrapanirang 
Salgipengchinaba bisi sokangaha. 1860 ni February jao, C.T. 
Davidson, Daccani Commissionerni u-iatani gita dolsa a-brini 

41 J. P , 22 November 1 855, No. 226. 

42. Letters Received from Government, Vol. 42 & 43, No. 1 128 of 1857. 

41 A. Mackenzie, The North-East Frontiei of India, P. 258. 

A-chikrangoni ong-onbae Mymensingni Kirti Singh Sarkami nokko 
chagropaha aro nokdang gimikkon so-ottoke skorangko ra-e 
katangaha. 44 Iani ja-mantapan, Achikrangni kajina on-gipa Mahalo, 
jakgitelgipa A-chikrang chadrape sak 15 manderangko sko sotaha. 
Aroba Jamalpore Sub-Divisiono jakgitelgipa A-chikrangan sak 8 
manderangko so-otaha. Indakpile changni chang mande 
so-otanirangko antirangko chipanichimangmang dontongatna 
manjani gimin mikkangchi Military dolko rime uamangni dongram 
a-brirangchi re-ange uamangni a-bani ge-a gamarangko nosto ka e 
galbasrangna nanga ine Beckett janape on-anirangko dakaha 45 la 
sak 15 manderangko Karaibari Jomindami a-doko so-otahani gimin 
ua jol gimikni manderang kenan gaptokengaha ine Karaibarini 
Jomindar Jenkinsna aganaha. Uni gimin, Beckett an-tangan sipai 
dolsako rime bakbakan sandina re-ange dos dakgiparangko rim e 
on-china songrangko draatgen ine u-iataha. Ian chu-sokgipa ong-gen 
ba ong-jaoba mikkangchi A chikrangni indake ka-namgija 
kamrangko dakaonikode champenggen ine Jenkins ka-donge 
aganaha. 46 

Sak 15 songni manderangko so-otani bidingo Beckett 
sipairangko rime sandina a-brichi doangahaoba ua cha-a-ringanirang 
bon-changahani gimin darang dos dakgipa saksakoba rim-na 
man-bajaha. lndiba uni bang-gija salrangna wenangani songrangna 
mikrakatani ong-aha ine Jenkins bebera-aha, maina ua chadrape 
mande so-otanirang baditana kingking bilongahachim, sawarang ua 
bipoto jak dongachim aro pilak gipin u-ina nanganirangko sandie 
u-ie ra-bahachim. Uni gimin antirangko kulitaeon, sepangjolni 
Laskerrang bang-a dos dakgiparangkon rim e on-na dakchakgen 
ineba Jenkins ka-donge aganaha. Beckettni nikbaani gita ia chango 
mande so-otdamani a-selde, mande skona ong-ja aro nokkolrangni 
katanganaba sasti on-a ong-ja indiba A-chik aro Karaibari Jomindami 
retrangni gisepo a-ana kajia ong-ani giminsa ong-achim. So-ota 
man-gipa manderangara Simagiri songoni aro so-otgiparangara 

44. J. P., 22 March 1 860, Nos. 80-81. 

45. Letters Issued to Government, Vol. 23, No. 14 of 1860. 

46. Ibid., Vol. 23, No. 17 of 1860. 

Sattigiri aro Dodingiri songoni ong-achim. Uni gimin sipairangko 
rime re-angtaikujana kingking iarangko dakchina Beckett sorkarina 
janape on-aha- (1) JaprakoRs. 50/- ko dormaha on-eSarbarakarko 
rakkipilna, aro (2) JaprakosakpraknaRs. 4/- kae dormaha on-e sak 
10 A-chik Policerangko rakkidapchina. Songpanggipa mande jean 
A-chikrangni golmalrangko namatna kam ka-e nikpahachim 
indakgipa mandeko Sarbarakar dake rakkichinaba Beckett agane 
on-aha indiba dormaha komibeani gimin kragipa mandeko 
man-janaba donga ine Jenkins jajrenge aganaha. Indiani Saigrochini 
manderang, Sikh ba Nepalirangde cholijawa, maina uamang biapni 
sin-a ba ding-akon chakna man-jawa. Uni gimin Capt. Campbellko 
uni Regimentoniko Jamadar ba gipin officemi gadango ong-gijagipa, 
Garo Hills sepangjolni mandeko seokchina pakwaktaha. Ia kamna 
nangchongmotgipa gunde, ua kam ka-gipa aro uni ka-donganiko 
u-iman-gimin mande ong-na nanggen aro indakgipa mandeko 2nd 
Assam Light Infantryonikon man gen ine Beckett de e mesoke 
aganaha. Singimario aro uni sepang jolrango songdonggipa Burmese 
ba Shan ba Man jatrangni sorkarini dakchakchina agana changantin 
dakchakanina, uamangni ka-donganina aro biaprangko u-ie dormaha 
gri dakchakrongani giminba uamangko mittele Beckett aganaha. 
Achikrangko Garo Hillso chipchange donako ra galchina aro 
re-baenggipa sin-kari salrango sipai dol re-ange Garo Hillsko 
ra chinaba Beckett sorkarina janape on-aha. 47 

Sherpumi Thanani ning-o dolsa A-chikrangni mande so-otaniko 
1860 ni April 10 tariko Goalparani Junior Asstt., Mr. Beckett u-iataha 
aro dos dakgiparangoni sak 4 ko rim-e Thanao donataha ineba 
u-iataha. Indiba Karaibari Parganao changgni chadraptaiaha aro 
skanggipao mande sak 9 aro gnigipao sak 15 ko so-otaha ineba 
u-iataha. A chikrangko Garo Hillso chipchange donna 
man-chongmotjawa indiba ari-simajolgimik chu-onga gita 
sipairangko donode man-naba donga ineba Becket aganataha. maina 
A-chikrang a-kawerangona ong-onbana gita bang-a a-giraJtrang 
gnangchim. Uni gimin uamangko sorkarini ning->onara-basrangnade 
arovmande so-otarangko dontongatsrangnade, a-brichina dal-a aro 
bilakgipa sipairangni dolko watate, uamangko kraa gita sastiko onosa 
man aigenchim. 48 Mande so-otgipa A chikrangko rike rim-na 


47. Letters Issued to Government, Vol. 23. No. 18 of 1860. 

48. Ibid., Vol. 23, No. 47 of 1860. 

rakkikamgipa Policerangchide man-jawa indiba nangani salo 
a-songtangna dakgrikna skie donsogimin a-songni manderangchisa 
man-gen ine nike, Goalparani Magistrate, B.W.D. Morton, A chik 
Policeko bariatchina kamao gita 1860 ni August 23 tariko see 
dabiataha : 


Goalpara Divisionna 
A’chik Police 

Da*o donga 

Da’o Dormaha 

Mikkangchi 

kam 

Dormaha 

A’chik Police/ 

Militia 

Tiknkillao 

Mohori saksa 
Borgondas 
sak 4 

Rs. As. P. 
6-0-0 
3-0-0 
(Sakprak) 

Havildar 
sak 2 

Naik sak 22 
Peadah 
sak 30 

Rs. As. P. 
7-0-0 
5-0-0 
4-0-0 

Purakasia ba 
Bahadur Kattao 

Mohori sak 1 
Borgondas 
sak 4 

Rs As. P. 
6-0-0 
3-0-0 
(Saksao) 



Iarangko dabie 1860 ni August 23 tariko Governor-Generalni 
Agent, F. Jenkinsna Gauhationa watataha. 49 Indiba ia dabie 
seatanirangna sorkari maming kam kajaha. Sarbarakarko 
rakkitaichina, antirangko kulitaichina aro antini salrango simsake 
nirokchina mangmang Goalpara aro Mymensingni officerrangko 
ge-ete donaiaha. Ramnath Chakravartyko Sarbarakar dake 
rakkiaha. 50 

Uandaken, bang a bilsirangna sorkari Achikrangni 
golmalrangko namatna gita ajao donge kam ka-gipa officerrangni 
janape on ; anirangko knachakjaha aro an-tangtangba name rake 
chanchie kam ka-jaha. Indakmiting sal somoerango, siminarango 
donggipa songrangko chagrope manderangko so-ote, uamangko 
kenjagokataha. Nangchongmotgipa salrango British sorkari 
jakdangdike sastiko on-aha indiba a dokrango pangkamgipa 
naljokani aro tomtomani cholrangko dake on-jaha. Lord Dalhousie 
jean British Indiani songnokko bariatna kam ka-begipa ong-achim, 
uaba jakgitelgipa A chikrangni a dokrangko Britishni songnoko 
chapatna gisik nangjaha. Uandake ia bilsirango British sorkari, 
A chikrangni bidingo jajajiji dake dongaiaha. 


49. Letters Issued to Government, Vol. 23, No. 1 16 of 1860. 

50. J. R, 22 March 1860, Nos. 30 - 39. 

















BAK-6 


GARO HILLSKO RA A, 1860 - 1869 

Pilnipil golmal-gondokolrang aro urangni ari-simarango 
kenchipchipatanirang, maiba mingsako dakna kimkim ong e tik 
ka-na India Sorkariko draataha. Ia Achikrangni golmal- 
gondokolrangko namatna gita rakbata miksonganiko Bengalni 
Lieutenant-Governor, John Peter Grant mesokaha. Sarbarakarko 
kamo rakkipiltaichina gita ua 1860 ni March jao namnike rachakaha. 
Obostarangko sandichina aro golmalrangko namatkamna janape 
onatchina gitaba ua Assamni Commissioner, Francis Jenkinsko April 
jao aganataha. 1 Ari-simajoljol wenange obostarangko sandiechina 
gitaba Bengalni Lieut-Governor, Goalparani Principal Assistant, 
Capt. B.W.D. Mortonko ge etataha. Anti-a kangrangoniko 
Jomindarrang kajinarangko gildrae ra kuenga aro ruutkugijagipa 
salrango golmal ka-gipa A chikrangara ua songrangoni ong-a 
jerangkon Susungni Jomindar, Pran Krishna Singh sason manjachim 
mdioba jerangonikon ua ka-jina dabidraachim ine Goalparani 
Principal Assistant, uni Mymensingchipak wenroroango nikeaha. 
Achikrangko rake rim-kepna miksonga gnange, British Sorkarini 
golmal ka-gipa A chikrangko rimna am-aoniko champengna ua 
Jomindar bil ama dipet krengaha. A chikrangni ong-a obostarangko 
Sorkariko u-iatjana ua kam ka-achim maina ua indakarangoniko 
mdake ba uandakeba antangna lap dake ra-rongachim. 2 European 
officer saksa man-a dipet jem-jeman Nokmarangko grongna nanga 
aro ari-sima jolgimikon silchidare baksa Policerangko donna 
nangchongmota ine Capt. Morton chanchiaha. Re-baenggipa 
sinkarini sal-somoerango dolgni sipairangko, golmal ka-giparangko 
rim na gita apsan somoeo Mymensing aro Goalparaoni watatna nanga 
aro uamangni bamaniko mansojaode, bamna sikgijagipasongrangko 
so-na aro uamangni gama-ge arangko nisiattokna nanga ineba ua 
chanchiaha. 3 

1 . J. P., September 1 860, Nos. 371-6. 

2 H.J.R, 3 May 1861, No. 2. 

3. J.R, September, 1 860, Nos. 371-5. 

1860 ni January 26 tariko Sorkarina seatanio Capt. Morton 
iarangko dakchina gita janape u-iataha : 

1 . Sherpur aro Susung Jomindarrangni pilak A-chik songrangko 
ra-ongkatbana aro uarangko British Sorkarini ning-ona ra-bae, 
Goalparao jekae, Regulation X of 1822 gita sason ka-e uako 
Mymensingni A-chik songrangnabara-gatna. A-chik songrangoniko 
British officerrangan kajina gile nanga gita Jomindarrangna 
on-skagen. 

2. Goalparaoni Sylhetona Garo Hillsni a-bri ja-retrango 
donggipa pilak anti-a-kangrangko nape sorok dilsako cho-na nanga. 

3. Garo Hillsni ari-simarangko chelchakna gita officerrang aro 
sak 100 sipairangni dolko bikotna nanga. 

4. Principal Assistantni bilko on e European officer saksako 
Karaibario rakkina; 

5. Gipin nangdapgipa korosrangna, anti-a-kangrango kilrangna 
kajina ra-tae nokni aro a-ani kajinako bon-atskana nanga; aro 

6. A-chikrangna lekka porako on-na nanga. 4 

Ia pilak janape on-anirangkon Assamni Commissioner, Jenkins 
namnikpaaha. Sorok cho-ani bidingo, uaba skangonin dakna 
am-ahachim indiba tangka paisarang dongjani gimin aro 
dingtangmancha officerba dongjani gimin chu-sokatna man-jaha ine 
Jenkins Lt. Governorna u-iatanio agandapataha. Local Light 
Infantryko officerrang baksa bikotna ua skangon miksongachim 
ineba janapataha. A-chikrangna dingtangmancha officer saksako 
rakkina man-jani giminba duk ong-a ineba ua u iataha. Nokni aro 
a-ani kajinako wate antirango kilna kajina ra-skanikoba namnike aro 
uko Mymensing jolchiba dakna nanga ine agandape on-ataha. 
A-chikrangko Jomindarrangni jakkeponiko ra-ongkatbana nanga aro 
uamangko bakbakan English officemi nirokaniona ra-bana nanga. 
A-chikrang British Soricarini sasonni ning-ogipa elakarango bilsi 100 
ong-nasipile donggenchimoba, uamangni ku-sikchi uamang baksa 
aganna man-gipa officer saksamang dongahaine maming serikanio 
dongja. Uni gimin da-o je officerko rakkigen ua uamangni ku-sikko 
skie ra-na draatna nanggen jedakode ua A*chikrang baksa jaja- 
bikbatgija agangrikna man-gen, maina iachisan mangmang 


4. J.P., April 1860, No. 254. 

uamangko meliatna aro maniatna man gen ineba Jenkins agandape 
seataha. 

Achikrangni janggi tangani bewalko nie Jenkins Achikrangko 
bak 3 dake sualaha : 

1. Khas Mahal ba gipino pangchakgipa chongmotan, 
Jomindarrangni ningo donggiparang; 

2. Kajina ongiparang ba Achik songrang jerangan British 
Sorkarina bilsio kajina game donggiparang; aro 

3. Bemalluahba Jakgitelgiparang. 

Indiba dao nokni aro a-ani kajinako ra-gija, pilak A chik 
songrangkon antidamrangona kilrangko ra-baon kajina gilode ia bak 
dakani bon-gnok aro pilak songrangan British Sorkarini ning o 
gaakgnokchim. Ia dingtang tarisoaniko Achikrang chu-ongnikgen 
aro Achikrangna namgni ong-gen ine kadonge Jenkins aganataha. 
Uamangni a brirango janggi-tanganio Sorkari maming dakeba 
jakdangdikpana cholko ra-na nangja jedakode uamang da-ona bate 
bang-bate Sorkarina on gilanirangko dakgen. 

Mr. Scottni somoeo Singimario A chik bi sarangna skul 
kuliahachim aro sak 3 European teacherrangko rakkiahachim indiba 
biap namjani a-selo mitam siaha aro mitam saa mane re-angpilaha 
aro uandaken skul bon-aha. Da o A chikrangna bimingnade 
Goalparao skul ge-sa aro antidamrangoba skulrang donga indiba 
Sorkarini nama dakchakaniko man-jae ua skulrang namjaenga. 
Indioba A chik bi-sarangni gisepo Bengali ku sikko skina gisik 
nangbatokengaha aro uamangoni sak 2 ba sak 3 de Guwahatio 
Vernacular Normal skulo porae matchotaha. Uni gimin skul nama 
ge-sako Sub-Assistantni skotong biapo kuliode uamangni poraianio 
bang-a neng-nikanirangko gelna man-genchim. 

Jena kingking A chikrang Hindu ba Kristan toromko ra ja, 
uamangni sko bikroknamangmang mande so otani bewalko 
mamingsaloba gimaatsrangna man-jawachim aro uamang Hindu 
pil ama ba Kristan pil a, uamangna Sorkari mai dakgipa lekka porako 
on-na gita chanchie daka unosa pangchakaigen ineba Jenkins 
agandapataha.* Mymensingchipak donggipa pilak A-chik 

5. J.P., April 1861, No. 257 and 268, Also Letters Issued to Govemtnent, Vol. 

15, No. 24 of 1861. 

songrangkon British Sorkarini sasonona ra-bana janapaniko Bengal 
Sorkariba namnikaha. Iana agrede gipin janape on-atgiparangko 
namnike ra-chakmangmange mamingkoba dakgija jrip dongaiaha. 
Sorok dilsacho-ode namgnirang bang-gen ine agane, tangka dongjani 
gimin cho-jaha. Jolni manderangchi sipai dolsako bikotna 
janapanikoba tangka dongjanio bikotjaha indiba ari-simarangko 
naljoke rakkina gita Sarbarakarko rakkikamna aro bilakatbatna nanga 
ine janapaha. Garo Hillsna dingtangmancha Special officer saksako 
rakkianiko jegalaha indiba Goalparani Principal Assistant bilsiantin 
wenna nanga ine Lt. Governor ku- patti ataha. Antirango kilna kajina 
ra-taina janapaniko jegalaha maina indake dakode A-chikrang kilko 
ge-na gisik nanga komigen ine kenchakachim, maina Garo Hillsni 
kilrangko Englando dabibatrorobaengachim aro Indiani aro Europeni 
badinggiparang kilrangko bree chimonge chalan ka-atna 
re-batokengachim. Uni gimin Garo Hillsni pilak kilrangko man-ani 
cholrangko bariatnasa aro badia biaprangoniko uko man-a ua 
biaprangonikon ra-bana chol dakna nanga ineba Lt. Governor 
ku-pattie aganataha. 6 

Ruutkugijagipa salrango golmal ka-giparangko rim-na aro 
uamangni a-brirang aro diltuao donggipa apchongipa a-gitok aro 
a-kawerang British Sorkarina napna neng-beani ong-ja ine 
A-chikrangna ma-siatna gita sipai dolko rime re-doangna Capt. 
Mortonni janapaniko Bengalni Sorkariba namnike ra-chakaha. 7 
Ugitan, 1861 ni March jao, 2nd Regiment Assam Light Infantryni 
Lieut. Chambers sipai dolsako rime A-chikrangni kosako 
Goalparachipak napangaha aro Capt. Morton dolgipin sipairangko 
ra-e Mymensingchi A-chikrangni kosako re-angskaaha. 

Lieut. Chambersko darangba warachaksojaha. Beben ua uni 
bilni nalsao ong-ani gimin Goalparachipak kajia golmal ong-e mande 
so-otgiparangko rim-anio chu-sokgipa ong-na man-jaha maina 
uamang sipairang re-batelgen ine ka-dongsoenggenchim aro indaken 
uamang sipairang sokangahaon katbildangtokaha aro sipairang 
indakgipa a-songo aro indakgipa jatni so-otgipa manderangko sipai 
jinmani rikade srapna ka-donganin grichim. Indiba sipairangni 

6. J.P., Ajwil 1861, No. 269. 

7. Ibid., No. 254. 

rikangani minggipinrangode namen namgnirang dongahachim aro 
iana Lt. Chambersko mittelna kraa, maina uamangni diltubegipa 
katnape dongnugipa biaprang Sorkarini sipairangna sokna 
man gijagipa biaprang ong ja ine mesokaha aro uamang 
songtangtangko aro gea gamatangtangko wate gale katbrangesa 
jokna man aiaha ineba mesokaha. Iani biteara, British Sorkarina 
bamgipa Nokmarang mangmangsan bilsini bilsi kajina 
gamchipgijagiparangko gamaiasan ong ja indiba jakgitelgipa 
Nokmarangba Lieut Chambersni a tipona re-bae kakket ong-na 
miksonganiko aro bamaniko dakeaha. 

Capt. Morton 1860 ni December jao Susung-Durgapurchi 
napangaha aro ruutgija salrangna skangmangmang Mymensing 
Districto mande so otdamgipao jak dongpagiparangoni sak 40 ko 
rimaha. Roshum Shaikh aro uni nokdangoni sak 15 manderangko 
sootgiparangoni sak 19 koba rimaha, sak 4 kode man-jaha. Aroba 
Ashkur Chakladarko so otgiparangko rim giparangoni sak snide 
so otao jak dongpaa ine kurachakaha aro sak 2 ba so-otako 
namnikpagiparang ine ku rachakaha. Uni gimin ian Capt. Mortonni 
nambegipa aro chu sokgipa kam ong a ine Jenkinsni ja-tnano 
Governor-Generalni Agent ong rikgipa Henry Hopkinson 
chanchiaha. Ia pilak sootdamgiparangon Susungni Jomindar Prem 
Kumar Singhba Achikrang baksa kumongpaa aro sakkina gita Dolin 
kingsako Jomindarni nokdringonikon man a ine Capt. Morton 
aganaha. Iarangko nike ma sie, pilak Achik songrangko British 
Sorkarini sasonona rabae, kajinarangko gile Jomindarrangna kajinani 
tangkarangko on ataniko Capt. Morton namnikjaha. Batesa, pilak 
A chik songrangkon British Sorkarini ning-ona chu gimik 
ra basrange, kajinarangko gile ra e aro je biapo dos dakoba 
Goalparani Assistant Principal bichal ka na nanga ine raken Capt. 
Morton Sorkariko didiaha. 

Rasong gnange Achikrang daonan chandal jakkalna changkuja 
gita nika, aro uamangni changgijako bon atna mamingkoba dakna 
nangja ine Hopkinson aganaha. 

Kilni kajinako giltaina nanga ine Capt. Mortonni janapaniko 
Sorkari jegalgen ine kadongsona man-achim, indiba apsan somoeo 
anga Garo Hillsni gimin gisik nangbee chanchion, jeon kilrangko 

bang-bate ge-na mangenchim, aro jeoni kilrangko gipin gipin 
a-songrangchina chalan ka-atna mangenchim, anga indake aganna 
skako dontongna man-jaha je “kilrangko kajina gilna sikbregijanichi 
A-chik a-songko sorkarini sasonni ning-ona joljol ra-basrange aro 
ramarangko cho-e, kilrangko bang-bate man na skani gisikko 
komiatna nangja. A-chik a songara nambatsranggipa rokom kilko 
ge-na aiao inmanpile namgipa biap ong-a, aro Garo Hillso ge-gipa 
pilakkilrangkon antidamona apsan ra-batokna mangenchim ong-ode 
baditan bang-genchim chanchinan man-pilja” ineba Hopkinson 
aganaha. Mongmako rim e jakkalna hukumko on-chinaba 
Hopkinson sorkarina aganataha 8 

Goalparachi aro Mymensingchi sipairangni napange 
chu-sokgipa ong-ani, Garo Hillsko jako ra-srangna didiatako man-aha. 
Uni gimin Capt. Morton aro Lt. Chambersni Garo Hillschi napangani 
reportko Bengal Sorkarina wataton, Garo Hills gimikkon British 
Sorkarini sasonona ra-basrangna dingtangmancha saksa officerko 
rakkina nanga ine Govemor-Generalni Agent, Henry Hopkinson 
British Sorkarina see u-iataha. Sorok dilgnikoba cho-na 
nangchongmota ineba Hopkinson u-iataha-dilsara, ari-simajoljol, 
Goalparaoni Karaibari gita Sylhetona aro dilgipinara Garo Hills gita, 
Goalparaoni Mymensingona najoke ong-achim. Goalpara-Karaibari- 
Sylhet sorokara Assam Bengal baksa kobor ra-grikna aro unoni gipin 
a-gilsakni bakrangona sokangna, aro Garo Hillsni jatchi gitara 
A-chikrangna namgni ong-china ong-achim . 9 

Ia somoeo Secretary of State indake aganaha, “Uamang 
Sorkarini jako jaksokgijagiparang ong-ja ine ia buringgrim 
Districtrango songdonggipa manderangna aganna nanggenchimoba, 
uamangni matburing gita ka-ting dakgipa bewalrangko namatna, ba 
uamangko soibho ong-batgipa janggi tangani gadangona ra-bana 
draana gita sipairangni bilko mesokachi ong-gen ine ka-dongna 
man-ja ine rongtalen ma-sia. 

Ia miksonganirangko tom-tomani kamchisa aro an-chingni 
uamang baksa bading-chiwalaniko bang-batatachisa man na am-gen. 
Uni gimin anga Col. Jenkinsni indake agananiko poraina duk ong-a, 

8. Letters Issued to Government, Vol. 24, Nos. 39 of 1 86 1 . 

9. J.P., April 1881 No. 266. 

‘A-chikrang bilsi ritchasa ong-nasipile an-chingni ning-o dongahaoba, 
saksa officermangba uamangni kusikchi agangrikna mangipa 
dongkujachim’. la oamnikgijani obosta ong-angchajawa ine anga 
bebera-a, aro Principal Assistant Commissioner bilsio wenrongna 
nanga ine janapgipako, jekon angaba namnikpaa aro jeni 
wenronganiko sorkarina u-iatna nanga, ua Nokmarangna namgipa 
ong-aha inako knana angaba kusi ong-begen. Ia chu-sokgipa 
ong-jaode, ua a-brini asongo dongkamgnigipa biapko ra-e Special 
officer saksako simsakbee seoke donode uan nambatgipa ong-genma, 
na simang ukobachanchinaman-a. 

Sorok dilgni cho aniko Col. Hopkinsonni namnike janapgipa 
baditana kingking namgni ong-gen, uko Public Works Departmentni 
chanchianiko knasona anga gisik nangen sengsogen. Iana chuonge 
tangka dongode, iana agreba ua Districto kilrangko ge-na dakchakna 
man genchimode, ua kilrangko badingchiwale ua manderangni aro 
uamangni a songni namgnirangna iana agre nambatgipa gipin chol 
dongja ine gualjaode nambegenchim.” 10 

Goalparachipak Dakgrik-Dinggrika, 1864-65 

Sorkarini nangrim-meligrikna aro soibho ongatna miksongsoe 
kam ka-ani bite nangjaha. Tal-ako chi ruata gitasa dakaiaha, maina 
1 864 ni June jao Dagal songni Jaggra minggipa mandeko sootaha. 
Dagal songara Biitishni ning ode ong srangja indiba kajinakode 
British Sorkarina on-achim. Uni gimin sorkari ia hukumrangko 
on-aha- (i) So otgipa manderangko rimbae on ejaode Dagal 
songgimikkon sasti on gen, (ii) Dagalni manderangna Damra, Jira 
aro Nibari antirangko cha na on jawa, aro (iii) Sipai kotok sak 
25ko rime Sarbarakar Dagal songo napgen. 11 Iana jakgitelgipa 
A chikrang Mensee minggipa A chik saksako July jao so otachi 
aganchakaha. 12 Dolsa Policerangni Dagal songko nape ra-na 
re angako A-chikrang ramao changsoe a rikatpilaha. European 
officemi dilachisa Dagalko ra-na man-gen ine ma-siaha. Uni gimin 
Goalparani Deputy Commissionerko European officerko am-china 
gita Hopkinson ge-etataha. 13 Apsan bilsini September jaoba 


10. A. Mackenzie, The North East Frontier of India, P. 260. 

1 1 . Letters Issued to Government, Vol. 27, No. 1 5 of 1 864. 

12. Ibid., Vol. 27, No. 16 of 1864. 

13. Ibid., Vol. 27, No. 20 of 1 864. 

mamingkon dakdapkuna mankuja ine Hopkinson Sorkarina 
u-iataha. 14 Indiba apsan jani bonakachibara Assamni Commissioner 
aro Govemor-Generalni Agent, Henry Hopkinsonni u-iatani gita 
Sorkarini hukum gita changgnina kingking Dagalko Policerang ra-na 
jotton ka ahachim indiba manjaha. Iana Policerangni dilgipara 
Sarbarakarko ka-pong ine matnangaha. SarbarakarbaPolicerangko 
indinen inskachim. Haidakakketko aganode, dolgnian apsanaiakon. 
Indake Garo Hillsni ningtua biapchi reangna European officerrang 
saa man na kenachim maina ruutgija salrangna skangmangmang 
Lieut. Grigg, mande bilakoba aro dokrooba Garo Hillschi wenangani 
ja-manon siahachim. Uni gimin re baenggipa December jaosa 
Dagalko European officemi dilachi napna tik ka-aha. 15 1865 ni 
January 12 tariko Mr. Dundas Police dolsako rime Dagal songko 
ra-aha indiba mande sootgiparangko sorkarina on-atna man jaha. 
Uni gimin mande so otgiparangko Sorkarina on teljani gimin Dagal 
songko sasti on-ani pal so otgiparangko rim e on ode uamangna Rs. 
500/- ko on-gen ine Hopkinson aganskaha indiba man-chipjaha.' 6 

Mymensingchipakonikoba gisep gisepde kajia-golmalrangko 
kobor man-sorongachim. Mesokna gita, 1863 ni December jao, 
jakgitelgipa A-chikrang Hajong nokdangsako so-ottokahachim.' 7 Uni 
gimin pilak obostarang nakaton uarangko namatna gita man-gope 
niamrangko tarisona nanggen ineba Hopkinson nikahachim. 18 
Mingsanko dakaiode ong-jawa; basakoba draaniko jakkalna 
nanggen, basakobara antirangchi re-angako champengsona nanggen 
indiba British Sorkarini uamangni sason man-ani ja-pang-ja-dilde 
uamangni sorkarina kenani giminsa ong aiachim. Uni gimin, 
uamangko sason mangijanide uamangko draani gimin ong-ja indiba 
uamangko draani aro kenatani chu-ongkugijanisa ong-a ine 
Hopkinson nikaha. 19 

Indiba Bengalni Lieut. Governor, Sir Cecil Beadonde, 
Nokmarangna boksisrangko on e uamangko kusi ong-ate kam 

14. Ibid., Vol. 27, No. 21 of 1864. 

15. Ibid., Vol. 27, No. 23 ofl 864. 

16. Ibid., Vol. 31, No. 6 ofl 865. 

17. J.P., August 1866, No. 62. 

18. F.P.P., (A), July 1865, No. 5 1 . 

19. F.P.P., June 1866, Nos. 37 - 39. 

ka-akosa namnikskachim. Sorkarini miksonganiba bading- 
chiwalanirangko, mongsongbate kilrangko badinganio bang-batatna 
ong-achim. Uni gimin A-chikrangni anti cha-na rebaaniko 
champenganikoba namnikskajachim. A-chikrang baksa bading- 
chiwalgrikesa Britishni bil aro sason uamangni a-brirangona 
napprotprotanggen ineba ua beberaachim. Jeba ong-bo, je A-chikni 
adokonaba Britishni sason sokangbo uanoni Sorkari re-jitpiljawaha 
me Lieut. -Governor miksongaha . 20 

Tndioba, A-chikrangna aro apsan gipin ka-rakgipa a-brini 
manderangna boksisrangko on e, kusi ong ate kam ka aniara 
dikdiksanasan choliaigen ine Col. Hopkinsonde bebera-skachim. 
A brini manderangko mai dakgen uko mamingba rake 
chanchisamsoa dongjani gimin bang a dokpret-ra pret dakanirang 
ong katahachim. A-kaweni manderangko a-brini manderangoni 
dingtangataniba namgipa dakani bewal ongjaha ineba Hopkinson 
nike duk ong-aha, maina uamangni gisepo a-ani maming ari-sima 
grichim. Assamko Britishni songnoko chapatanide sepangjolo 
donggipa a brini a dokrangkoba chapatjaode chu sokgipa ong na 
manjawa ine uachanchiaha, maina akaweo songdonggipa Britishni 
raiotrangni janggirangko aro uamangni mal-mattarangko chelchakna 
gita sorkari daitoko ra-manahachim. Uni gimin a brini manderangni 
bidingo chu gimik dingtangsranggipa bewalko ra gate kam ka na 
nanga ine Hopkinson chanchiaha. Ua agana, “Uamang gipin 
a songni manderang ba bobilrang ine chananiko dontongna nangaha, 
indiba uamangko an chingni raiotrang ine chanskana nanga, 
an chingni bilko uamangni kosako donna nanga aro uamangko 
an chingni sasonni ning ona ra bana nanga.” Ari-simarango ong a 
obostarang Beadonko indake beberaataha je Sorkarina mingsasan 
mangmang rama dongaiaha aro uan uamangni namgijagipa 
dakbewalrangko namate aro uamangna kragipa sasonni niamrangko 
ra gate uamangko Britishni sasonni ning ona ra basrangna 
ong-achim. India Sorkariba jolni officerrangni chanchia gita 
chanchipaaha aro Beadon aro Hopkinsonni j an ape on-anirangko 
namnike rachakaha . 21 

20. Ibid., June 1865, No. 136. 

21 F.P.P June, 1865, Nos. 37 - 39. 

Uandaken India Sorkari Indiani Salgro-Salaramni a-brini 
a-dokrangko jako ra-srangna tik ka-aha. Garo Hillsode iarangko 
daknagitaCapt. Mortonan ramako baksoahachim. Bengal Sorkarini 
nangnikani gita, Goalparani Deputy Commissioner, Capt. B.W.D. 
Morton, David Scottni Laskema dake donanggimin gita Police 
rokomsako Garo Hillsna 1865 ni May jao dake donangaha. Iagital 
Policeni dolko Zimmadar ine mingachim. Iamangni kamara, 
kajinarangko gilna aro an-tangtangni bilsini kajinarangko somoi gita 
on-na aro elakatangtango kajia-gondokolrangko namatna ongachim 
jenan uamang bilsio tangka aro gipin boksisrangko man-genchim. 22 
Ia somoirango Achikrangko bak 3 dake sualna man-gen, 
chongmotan, 

(i) Jomindar Garo ba Jomindami ning-o songdonggiparang, 

(ii) Nazarana ba British Sorkarina kajina on-giparang aro 

(iii) Jakgitelgipa A-chikrang. Ia jakgitelgipa A chikrangko 
Sorkari sason man-jachim. Jomindami ning-o donggipa 
A-chikrangoniko aro Sorkarina kajina on e songdonggiparangoniko 
Laskemi jakchi kajina gilatachim. 23 Nappretprete dokpret-ra-pret 
dakgiparang jakgitelgipa A-chikrang ong achim. Iandake dos 
dakgiparangko rim-na man-gijani aselara chu-onga gita Policerang 
dongjani gimin ong-a ine nikaha. Uni gimin Capt. Morton pilak 
sorkarini kajina gile on-anirangko Laskerni jakchi gilatna aro 
elakatangtango tom-tomaniko ra-bana Zimmadarrangna on-na 
miksongahachim. 24 Lieut. W. J. Williamson, jean Capt. Mortonm 
Principal Assistant ong-engachim aro jekon Garo Hillsko District 
dakon uni skanggipa Asstt. Commissioner ong-na minge 
donahachim, uabaCapt. Mortonni miksongako namnikpae indake 
aganaha, “Dos dakgiparangko bichal ka-na Zimmadarrangna bil 
on-na Capt. Mortonni chanchianiko angaba namnikpaa. Pilak chona 
dos dakgiparangko bichal ka-na Zimmadarrangna bilko on-angkuna 
nanga. Pilak gipin dal-dalgipa dos dakgiparangko angni Kachariona 
ra-bana nanga aro uarangko bichal ka-e raiko on-na angna bilko on-na 
nanga.” 25 Jena kingking Zimmadarrang on -atgimin kamtangko name 

22. J.P., August 1866 No. 63. 

23. Ibid., March, 1865, No. 101. 

24. Assam Secretariat (General Deptt.) File No. 618(a) 289(b) of 1865 - 66. 

25 . 1 866, Assam Commissioner’ s File No. 647 . 

ka-a, Sorkari officerrangko mamingba jakdangdikpana on-jawachim 
indiba uamangni elakatangtango jakgitel ong-angna kam kaaniko 
champengna name nirokna nanggen. Ia gital sason ka-ani bewal 
jakgitelgipa A-chikrangna ong-jawa indiba Jomindami ning-o aro 
Britishna kajina on-e bame donggipa A-chikrangnasan ong-genchim. 
Zimmadarrangni bil aro kamrang indake ong-gen ine Capt. Morton 
janapaha :- 

Chonchongipa Civil aro Criminal caserangko bichal ka-na 
Jaintia Hillsni Dolloirangna on-a gita Zimmadarrangna on-gen je 
caserangni jrima Rs. 50/- na batjachim. Uamang songni niam-ritirang 
gila mikkang nia gri dai rate on-na nanggen; elakatangtangko 
tom-tome rakkina jotton ka-na aro dal-a dos dakgiparangko rim-na; 
gipin elakarangoni manderangko elakatangtango dos dakaoniko 
champengna aro gipin a brini a-dokrango ba a-kawerango mande 
so otjana aro gipin dosrangko dakjana; mandeko boli on-ako 
champengna; u-isamsogija mande siarangko sorkarina nalis ka-na; 
Jc A-chikrangan British sorkarini sasonko ra-chakeba maming kakket 
ong-aniko mesokja, uamangna skie on-na jotton ka-na; kajinarangko 
on-na aro gile sorkarina dakgil ka-na. Iarangko tik ong-e kam ka-anina 
Zimmadarrang bilsio tangka man-gen. 26 

Ia janapanirangko Bengal Sorkari namnike ra-chakaha. 
Zimmadarrangko songaniko jinmana parakatna ine Sorkari tik 
ka-aha. Iarangko dakna gita Goalparani Assistant Commissioner, Lt. 
W. J. Williamsonko donataha. Pilak on-gimin kamrangko ka-na 
tom-chakatchengon pilak Nokmarang aro Laskerrangan namnike 
manina ku-rachaktokaha. Uni ja-mano Lt. Williamson Sorkarini pal 
Nokmarangna, Laskerrangna aro uamangoni jemangkon 
Zimmadarrang songachim uamangna Sanad ba Sorkarini hukum 
seako on-tokaha aro uamangoniko kakket ong-e kam ka-gen ine 
ku-rachakaniko see ra-riktokaha. Qimin sak 28 Zimmadarrangko 
songaha aro sak 5 ko rakkidapna janapaha jemangna koros bilsio 
Rs. 1405/- aroRs. 215/- ong-genchim. 27 Gulirangbaksaslairangkoba 
Zimmadar sakprakpraknan on-na tik ka-aha. 28 1 866 bilsio, jensalo 

26. Assam Secretariat (General Deptt.), File No. 618(a) 289(b) of 1865 - 66. 

27. H.P.C., 4 May 1866, Nos. 4-5. 

28. Assam Secretariat (General Deppt.) File No. 618(a)/289(b) of 1865 - 66. 

Lt Williamson Garo Hills Districtni Assistant Commissioner ongaha, 
Zimmadar aro Laskemi kamrang apsanangaia aro namgipa ongja 
ine nikaha. Uni gimin ua Zimmadami kamrangko Laskema on e, 
Zimmadami kamko bonatna ine janape on-aha. 29 Bengalni Lieut. 
Govemorba iako namnikpaaha aro indaken Zimmadami kamko 
Lasker kabaaha. 30 

Ia gital sasonni niamrangko Garo Hillsni Salgro aro 
Saliramchirangnasan ra gatna manaiachim. Garo Hillsni 
Salgipengchipakde Jomindar aro Nokmarangni gisepo jegrikani adita 
bilsirangnan dongangkuaha. Goalparani Deputy Commissionersa 
ia jolrangko nirokengani gimin uarangchi altue sokna manja, Garo 
Hills aro Mymensingni gisepo ari-sima sala dongja, aro ua jolni 
British officerni Jomindarna chakna skani aro A chikrangni 
Jomindarrangni a jarango a jak sokna dokpret-rapret dakarangni 
chongmot aselko sandigija Achikrangko sasti on-na amanirangan 
British Sorkarini jakdangdikpaaniko champengachim. 31 1866 ni 
March 19 tariko Assamni Commissionemi uiatni gita bilsignimangna 
skang Selbalgiri songni sakdok manderangko Dikkranggiri songni 
dolsa manderang sootahachim. Aroba reanggipa bilsio Selbalgiri 
songni me-chikma saksa Banjani minggipako so otahachim. Uni 
gimin, Selbalgiri songni manderang Dikkranggiri songko changni 
chang napprete, manderangko so-otskaaha. Iarangna agreba, gipin 
chango Achik me chik bi-sa saksa Dharij minggipako ma gipani 
jakpongo tusiengako uni skona mangmang seluchi sue raangaha. 
la pilak so-otanirango Policerang mamingkoba dakgija nigake 
dongaiaha aro iarangna bate namjabatgipara, Dikkranggiri songoni 
Diring minggipa sootgipa mandeko rimaoniko joke katna cholko 
on aha. A chik Zimmadarrang ia pilak obostarango an tangtangko 
kapong, dakna pasokgijagipa aro choligijagipa ine mesokaha aro 
ukoba dakna ka sokgipa aro bilakgipa officer Lt. Williamsonni nikaon 
mesokaha. Indiba Williamsonni ma-siani gita ia A-chik 
Zimmadarrangara kamtangtangko name ka na sikjachim maina 
iamang Dikkranggiri gita bilakbegipa songni gro dingao nangchape 


29. 1866, Assam Commissioner’s File No. 647. 

30. Letters Received from Government, Vol. 53(b), No. 5502 of 1866. 

31. H.P.C., July 1865, No. 101. 

ra-pana sikjachim. Ia obostarango Assamni Commissioner, 
Hopkinson, Garo Hillsko nirokna dingtangmancha Special officer 
saksako rakkichina Sorkariko didiaha. Toora a-bri donga jean 
an-senga aro sawaka saani sokdona man-jawachim, Goal para 
districtoni altue napna man-a aro Achik a-songni jatchi onga, 
samtangtangchin A chik songrang duulachim jeon English officer 
kenchakani gri dongna man-genchim aro jeoni ua sepang jolo 
donggipa A-chikrangko kasne kasne antangni ning-ona ra-bana 
inan-genchim. 32 

fndakmiting somoerango, chong-motan, 1866 ni January jao, 
dolsa A-chikrang ka-saninggija dake Mymcnsingni a-kawerango 
rangsan chagrope dakgrikaha. Uamangko sasti on-na gita 
d brirangchi sipairangko bakbakan watatgipa dol uamangni 
songrangko so-aha aro mi jamrangkoba pe-aha. Ia golmalko India 
Sorkari sandie nion, iani a-sel Susungni Jomindarni a-brini 
A chikrangni songrangoniko drae kajina gilani gimin ong a ine 
nikaha. 1 ’ Jeba ong bo, India Sorkari Dikkranggiri songko, Selbalgiri 
songni manderangko changni chang gro dinge sko sotanirangna sasti 
on-na sipai dolsako rime reangna lik ka-aha. 14 Iarangni gimin kam 
kachina Sarbarakar Ramnath Chakravartyna parakataha aro mande 
so-otgiparangko rim e on-gipana sakprakna Rs. 100/- aro 
so-otgiparangko dakchakpagipako rim e on-gipana sakprako Rs. 5Q/-ko 
boksis on-gen ine parakataha. Sarbarakami dilanichi sipai dolsa 
a-brichina Harigaononi re-chakatange, Garwanggiri aro Allagiri gita 
Dikkranggiri songona re-angaha. Dos dakgipa manderangko rim e 
on-china dabion darangkoba on-jani gimin songgimikkon so-e 
galsrangaha. Badri, Darranggiri aro Dapsagiri songrangba 
a-kawerangchi rang san chagrope ra-seke aro gipin ka-namgijagipa 
kamrangko ka-rongachim ineba koborko man-aha je songrangkon 
Susungni Jomindar an tangni Jomindarni ari-sima ning-o ong a aro 
jerangonikon kajinarangko dabirongachim aro jeni a-sel ia songrang 
namnikgijaniko bilchi jakchi mesokskachim. Deputy Inspector of 

32. Letters Issued to Government, Vol. 32, No. 125 of 1866. 

33. J.P., February 1866, Nos. 39 -41; Also Letters Issued to Govt. Vol. 32, 

No. 188 of 1866. 

34. Letters Issued toGoverment, Vol. 32, No. 146 of 1866. 

Bengal Police Thomas Baker aro Lt. Williamson apsan ku-monge 
ia jakgitelgipa songrangni kosako 1866 ni March jao Singimarioni 
re-angaha. Iano Sarbarakarba dongpae dakchakaniko on e ia 
jakgitelgipa songrangni sepangona sokangaha aro ua jol gimikkon 
bamataha aro British Sorkarina bamchina gita Nokmarangko draaha. 
Gimik kajina Rs. 100/- ko ua biapon chimongaha aro songprakan 
bilsiprako Rs. 40/- kae kajinako sorkarina on-china tik ka-e 
donbaaha. 35 

Ia pilak obostarangan, indakgipa ka-namgijagipa bewalrangko 
bon-atsrangna gita maiba pangkamgipa cholko dakna nanggen ine 
India Sorkariko bebera-ataha, Zimmadarrangni kamko nirokna aro 
A-chik maharirangni kosako sinjetaniko dakna gita European 
officemi a-brio dongkamaniko nanggen ineba nikaha. Uni gimin, 
Bengalni Lieut.-Govemor, Sir Cecil Beadon, Garo Ilillsko nirokna 
Special Officer saksako rakkichina 1 866 ni April jao India Sorkarina 
janape on-aha. Beadon aganaha : 

“Gar row Hillsni darang bakan dongja jean 
Britishni a'dok ong'jachim aro jeni kosako British 
Sorkari an’tangni bilko mesokkujachim, beben ua 
an'tangni dal’batsranggipa bilko jakchakpilgija 
ong’e uarango jakkaljanaba donga .” 16 
Garo Hillsna dingtangmancha Special Officer saksako nanga 
ine Assamm Commissioner, Major Jenkins 1836 bilsion janapaniko 
dakahachim. Ia apsan janapanikon changni chang gipin 
officerrangba janapdapahachim, indiba changantion ia janape 
on-anirangko Calcutta Head Officeon jegalaiachim. Indiba da-o 
obostarang indakgipaona sokaha je Calcutta iana gisik ongija daknan 
man-jahachim. 37 Bon-kamao, officerrangni ku-pattiani gita 1866 ni 
July jao Garo Hillsko 1st Class Assistant Commissionemi ning-o 
District ge-sa dakna tik ka-aha. 38 Ua gitan Garo Hills Districtna 
dingtangmancha saksa officerko rakkina tik ka-aha. 39 Lieutenant W. 

35. 4 June 1870, Nos. 45 - 47; Also Letters Issued to Government, Vol. 
32, No. 188 of 1866. 

36. J.P., April 1 866, Nos. 48 - 62. 

37. F.P.C., June 1866, Nos. 55 - 6. 

38. J.P., August 1866, No. 72; Also Letters Received from Govt., Vol. 53(b), No. 
4098 of 1866. 

39. Letters Received from Govt., Vol. 53(b) No. 5492 of 1866 (Judicial) 

J. Williamson, jean ia somoirango Goalparani Assistant 
Commissioner ong-e A-chikrangni gimin namekaen ma-siachim uko 
1866 ni July 12 tariko Garo Hills Districtni skanggipa Assistant 
Commissioner dake donataha. 40 Indiba 1866-67 bilsirango ua 
Goalpara Districtni Deputy Commissioner dake ka sona nangani 
gimin aro Garo Hills office mamingba dongkujani gimin 1 867 ni 
December jana skang re angna man-jaha. 41 Unikoa, ia gitalgipa 
Districtna sason kaani niamrangko Lt. Williamson baksa chanchirime 
dakchina gita Assamni Commissioner Col. Henry Hopkinsonko 
ge-etataha. 42 Bengal Sorkarini nangnikani gita Assamni 
Commissioner, Col. Hopkinson, Lt. Williamsonni tarigimin Garo 
Hills Districtko sason ka ani niam aro bewalrangko 1866 ni October 
9 tariko sorkarina watataha. 43 Ia tarie watatgipa niamrangko adita 
dingtangate Bengal Sorkari ka-mao gita namnike rachakaha. 

Garo Hillsni Simarang : Salgipengchi, Revenue Surveyni Garo 
Hills aro Mymensing Districtni gisepko salmangimin ari-sima gita 
ong-gen. Garo Hills aro Goalpara Districtni ari-simarangni bidingo 
lajaani dongkuengode Asstt. Commissioner uarangko name sandie 
lik ka grikna nanga aro uko Commisionema u-iatna nanga. Garo 
Hillsni Salaramchipakni simani bidingo, Lieut. Williamsonko 
Topographical Survey Party baksa chanchirime, jegrikani ba 
jajaanirang dongode uarangko tik ka-china pakwataha. 

Bilsio Tom'bimongani : British Officerrang Nokmarang baksa 
bilsianti tom-bimonganiko dakna nanga ine Lt. Williamsonni janape 
on aniko sorkari namnike ra chakaha aro tom anirango korosrangna 
aro boksisrangna Rs. 3200/- ko on-na tik ka-aha. Bilsio 
tom-bimonganirango Lt. Williamsonba dongjringna nanga aro uano 
sorkarini A-chikrangna kam ka-na daksamsoanirangko aro Nokma 
sakantini daitorangko uamangna name agane on-na nanga ineba tik 
ka-aha. 

Bichal Ka’ani Niam aro Bewalrang : Zimmadami officeko 
bon-ate Laskema on-na nanga ine Lt. Williamsonni janape on-ani 

40. J.P., August 1866, No. 63; Also Ibid., 5502 of 1866 (Judicial) 

4 1 . Government of Bengal, Papers 6, No. 7/10 of 1 873. 

42. J.P., August 1866, No. 72. 

43. Letters Issued to Government, Vol. 33, 397 of 1866. 

gita Zimmadami kamko gimaate Laskema on-aha. Uni giinin da-o 
elakatangtangni Policeni aro kajina gilani kamrang Laskerrangni daito 
ongaha. Uandake Laskerara Jaintia Hillsni Dolloi aro Naga Hillsni 
Gaonburarang baksa apsan ong aha. Ua gitan, Elakatangtango pilak 
golmal-gondokolrangko jean dal-bea golmal ong-ja aro jean gipin 
jatrangko nangchapgija A-chik manderangni gisepo ong-aia, 
uarangko Laskerrang elakani songni-nokni dilgiparang baksa 
bakrime bichal kagen. Ia bichalrang ku-sik agananichi ong-aigen 
serikani dongjawa. 

Pilak Criminal Caserangkon jerangkon Nokma ba Lasker bichal 
ka-na man-ja, uarangko Garo Hills Districtni Assistant Commissioner 
bichal ka gen. Code of Criminal Procedureko Garo Hillso ra gatjawa 
indiba uni miksonganiko ra-gope bichal ka gen. Dal-dalgipa 
Caserango jean Pasi on-aona sokgen ba bilsi snina bate Patok donna 
kraa, indakgiparangko Asstt. Commissioner session Judgeni 
bilrangko jakkale, A chikni niam-ritirangko u igiparangni 
dakchakachi bichal ka gen indiba uamangm siaona galongiparang 
Commissionerni ra-chakjaskal ong-na manjawa. Nokmani ba 
Laskerni rai ratani Kosako apil ka-na man jawa indiba Asstt. 
Commissioner nangnikode uarangko an-tang bichal ka-taina bil 
donggen. Asstt. Commissionerni bichalko Englishchi see rakkigen. 

Garo Hills gimikni ge-sa “Super Council” Turao donggen jean 
Nokma aro Laskerrangni bichalna man-gijako bichal ka-skagen ine 
Lt. Williamsonni janapgipako sorkari jegalaha indiba Lt. Williamson 
pangnan uamangni dakchakaniko ra-e bichal ka-na nanga ine 
donskaaha. Sarbarakama kajinani kamrangkosan on-na tik ka-aha. 

Civil caserangode Nokma aro Laskerrangni kamrangko nie 
donggen indiba nangnikode ua an-tangan jako ra-gen. Pilak Civil 
Caserangkon jeon dingtang dingtang jatrang aro songrang donga, 
uarangko Asstt. Commissioner an-tangan bichal ka gen. Songprakni 
Nokma ba Lasker songtangtangni kajina on-na nanggiparangko gilna 
nanggen aro uamang Rs. 100/- sao Rs. 20/- ko man-gen. 
Songtangtango tom-tomaniko ra-baani aro pilak golmal- 
gondokolrangko Policena nalis ka-ani uni daito ong-gen. Okamako 
man-on uamang Asstt. Commissionerni officeo hajirong na nanggen. 

Kajina Gamani aro Gilani Bewalrang : Garo Hillso kajina 
gilani bewalko dingtangalna nanganiko Lieut. -Governor 
nikkujachim. Indiba Lt. Williamson nokni kajinani pal mande 
sakprakko kajina ra-skananangnikode Nokmarang baksa agangrike 
simsake dakna nanggen ine aganaha. 

Police : Ka-mao mesokgiparang Garo Hillsni Police aro 
korosrang ong-gen : 


Rs. P. 

2 Inspectors-sakpraknajao Rs. 100/- 200*00 

2 Sub-Inspector sakprakna jao Rs. 50/- 100*00 

6 Head Constables sakprakna Rs. 15/- 90*00 

100 Constables-sakprakna jao Rs. 9/- 900*00 

Good Conduct Pay 60*00 

Working Allowance 200*00 

Clothing 40*00 

Stationery 10*00 


Gimik Rs. 1600*00 

la Police kotokrang gimikan Asstt. Commissionemi ning-o 
ong-gen jean Districtni Police Superintendentni bilrangko jakkale 
Goalpara, Koch Behar, Rangpur aro Garo Hillso songdonggipa 
bang-a jatrangko Garo Hillsni Policena seokgen maina uamang Garo 
Hillsni sin-a-dmg-arangko chakna manachim. 

Policerang Policeni kamko kagija somoirango, nokrangko, slai, 
guli aro barutrangko donchakani nokko aro guarerangko rikgen aro 
uana uamang salo annagniko Working Pay dake man-gen. Uamang 
gana-chinani aro Good Conduct Allowancerangko aro Pensionkoba 
man-gen. 

Police Stationrang : Garo Hills Districtni ari-simarango aro 
Districtni gipin gipin biaprango, bano bano Police Stationrangko 
donna nangnika seoke sorkarina u-iatchina gita Lt. Williamsonko 
ge-etataha. 

Assistant Commissionerni Office : Ka-mao mesokagita Asstt. 
Commissionemi officeko Turao, sorkari namnike ra-chakaha 

Kam Japrako Dormaha 



Rs. 

As. 

Saksa, Assistant Commissioner 

600 

- 00 

T. A. (Fixed) 

150 

- 00 

Saksa, English Writer 

90 

- 00 

Saksa, Asstt. Writer 

30 

- 00 

Saksa, Bengali Writer 

40 

- 00 

Saksa, G arrow Sarbarakar 

70 

- 00 

Saksa, Peskal (Dobashi) 

15 

- 00 

Saksa, Jemadar 

10 

- 00 

Sak 5, Peonrang, Sakprako Rs. 8/- 

40 

- 00 

Sak 25, Beldarrang, Sakprako Rs. 7-8 as 

189 

- 08 


Gimik Rs. 1234 - 08 


Medical Office : Ka-mao gita Sorkari on-na tik ka-aha 


Kam 

Saksa, Native Doctor 
Saksa, Dresser 
Saksa, Sweeper 


Japrako Dormaha 
Rs. As. 

25 - 00 
5 - 00 

4 - 00 

Gimik Rs. 34 - 00 


Medical Departmentni Principal Inspector Generalko a-songni 
Doctor saksako rakkichina aro samrangko nanga gita watatjringchina 
sorkari aganataha. 

Re'a-Doani Choi : Mongma mangbrian Asstt. Commissionema 
chu onggen ine Lt. Governor chanchie ukon on-aha. Tamburang 
military officeo dongjani gimin brechina aganataha indiba dam badita 
ong-gen uko sorkarina u-iatchengna nanggen. 

Assistant Commissionerni Headquarters : Asstt. 
Commissionemi Headquartersna kragipa biapko seokanian Lt. 
Williamsonni skanggipa kamrangoni mingsa ong-gen. Badita 
senggnang ua biapko rana man-a inditan namgen. Toora abrirangan 
5,500 ft. mang chugipa a-bri ongani gimin uan malaria saoba 
sokdojawa ine ukon ra-na namnikaha. Biapko ka-sne nie rana nanga 
incba ge-etataha. 

Ka-mao gita office nokrangko rikna sorkari namnike rachakaha : 

Asstt Commissionerna dongchakna rwk tesa, 

Police Linerung, 

Slat, guh aro barutrangko donchakram nok tesa. 

Gadang gnigipa bolni ha roongni nok te sa, 

Sat aiklutna te so jekon Burmao Zayat 
rrungih him, jeon Asstt. Cotnnussionerko kanma 
a bao Nokmarang Jonggen aro jeon uanuing 
Council meetmgrangko dak gen. larangko nloui 
Ps. 10.000 V- ko Lt. Williatnsonna on-samsoalm. 

Sorokrang * ( ?aro Hi Use namgipa sorokrangko nangbengaha 
ine soikaj i rna-siaha. Smgimarioni 'J 'ooraona aro unoni Mymensingni 
simarango ja-achi ba gureo re na man gipa apehongipa ramako 
cho-na janapaniko Ll. Governorba namnike ra chakaha. Ua 
'.orokrangko clio na gita korosna Rs. 10,000/- ko 1866-67 bilsina 
Lt. Williamsomia on china Public Works Departmcntko ge etaha, 
aro 1867-68 bilsina gipin Rs. 10,000/- koba chamsoaha. Kamko 
a-bachengna gita tangka man sokujana kingking Goalpara 
Treasuryoniko on-sochina aganataha. Ia kamko ka-na Lt. 
Williamsonna pakwate donaha aro am a dipet tangkarangko simsake 
aro chanchie koros ka-china ge-etataha. Aro Lt. Williamsonni pilak 
nanganirangko, jekae, bosturangko ra-angani, kam ka-giparang aro 
bosturangko breani, indakgiparango dakchakaniko on pachina 
Goalparani Deputy Commissionerko aganataha. 44 

Bengal Sorkari 1867 ni February 2 tariko seatao, Toora a brio 
Headquartersni pilak nok rikanirangko uabilsion matchotna nanga 
ine Cooch Behami Commissionerna u-iataha. 45 

44. Letters Received from Government, Vol. 53(b), No. 5502 of 1 866 (Judicial) 

45. Ibid., Vol. 54, No. 776 of 1 867 (Judicial) 




[138] 


llira Office A'bachenga : Lieut. W. J. Williamson an-tangni 
Turao napchengani bidingo Cooch Behar Divisionni 
Commissionema indake see u-iataha, “Anga 1867 ni December 1 
ba 2 tariko ia a-brirango napchenge Sorkarini on-gimin kamrangko 
ka-chakataha aro Tura a bidingni a-solsolo dongaha aro uano 
Districtni skotong biapko rikna a-bachengaha. 1866 bilsio Garo 
Hillsko wene, sin kari somoerango Policerangko ba Laskerrangko 
rakkie donani jamano, Badri songni jakgitele dongenggipa 
A-chikrangni kosako. Deputy Inspector-General of Police, Mr. 
Charles Baker baksa sipai rime re-angchina ge-etako mane 
re-angaha. Kamko name matchote mikkangchi Garo Hillsko sason 
ka-ani gimin sorkari chanchion, Special Officer saksako rakkinagita 
Sorkari tik ka-aha aro angkon ua kamna Asstt. Commissioner dake 
1866 ni July 12 tariko rakkiaha, indiba 1866-67 bilsirango 
Goalparani Deputy Commissioner dake ka-sona nangani gimin aro 
angna bichalrangko ka-na aro Districtni siminarangko tik ka-kujani 
gimin 1867 ni December jana skangde anga ua a-brichina re-ange 
dongna man-jaha.” 46 

1867 ni December jao Tura a-bidingo ga-dapchenge (da-o 
D.C.-ni dongram nok aro uni office nok) officeko a-bachengon ua 
iamang baksa a-bachengaha, chong-motan, sakgni English man gipa 
clerkrang, sakgittam Bengali clerkrang, saksa Daftry, sakgni 
Peskalrang, sak 25 Beldarrang aro sakbri chaprasirang. Iamang baksa 
saksa Asstt. Surgeonkoba Hospitalko chalaichina rakkiachim. Saksa 
Sarbarakarko Revenue Departmento rakkiachim. Bilakgipa Police 
dolsako dakgrikani ostrorang baksa Turao donachim. Adita gipin 
biaprango jeon golmal-gondokolrang ong-na gita nika, uarango 
Police Stationrangko donachim. 47 Nokmarang ku-monge kam ka-aha 
aro kamtangtangko gisik nangen ka-enga ine nikna man-aha. 48 
Bilsiantin Nokmarangko aro gipinrangko kusi ong-atna aro 
uamangna boksisrangko on-na sorkari Rs. 3000/- ko on-aha. 
Iarangko dakmitingo Asstt. Commissioner Nokmarangna aro gipin 

46. Government of Bengal, Papers 6, File No. 710 of 1872 (Administration 
Report) 

47. H.J.P., June 1870, No. 47. 

48. A. Mackenzie, The North-Eastern Frontier of India, P. 261 . 

tom-bagiparangna Garo Hillsko namro-silroroatna kam ka-na 
miksonganiko aro uamangni daitorangkoba talate on-china sorkari 
ge-etaha. Nokmarangni kenchakanirangko gimaatna aro pilak 
cholrangchin uamang baksa nama masigrikao dongna jotton 
ka-chinaba aganataha. 49 Iarangna A-chikrangni kamchi 
mesokanirang Sorkarina namen didiatani ong-achim. Uamangni 
gisikni aro be-enni dal-rorognina daksamsoanirang jakgitelgipa 
maharirangko British sorkarini ningona ra-bana sikataha. Bang-a 
songrangan sorkarina bamaniko mesoke kajinako on-aha. Bang-a 
Nokmarangan Lt. Williamsonna gisik nangen dakchakanirangkoba 
on-aha. Aroba silchidare gnanggipa bilakgipa Policeni dolko nike 
a-jak sokanirangna kenaoni jokaha ine nike Nokmarang 
kamtangtangko ka-na kusi ong-bataha. Uni gimin iandake 
dakanirangan darang jakgitelgipa rnaharirangkoba bamatna draana 
nanggija an-tangtang skatang sorkarina bamaniko ra-baaha. 50 

1867 bilsio, jensalo Cooch Beharko dingtang Commissionemi 
ning-o donaha, Goalpara District, Salaramni a-gitokrangko man-gope 
aro gital Garo Hills Districtkoba Assamoniko ra-ongkate gital Cooch 
Behar Commissionemi ning ona ra-angaha. 1 868 bilsio, bichal ka-ani 
bidingo Goalpara aro Garo Hills Districtrangko Assamni 
Commissionemi mng-o donataha indiba sasonni bidingo Cooch 
Beharni Commissionemi ning-o ong-achim. 51 

MANDALGRENI NOKMA SANJA MANDA 
WARACHAKA, 1868-69 

Turao sasonni kamrangko a-bachengatmitingon, jakgitelgipa 
Rangmalgre songni manderang, 1867 ni March jao Britishna 
bamgipa Chandigreni manderangko aba dangmitingo chagropaaha 
ine Macholgreni Sallinga Lasker Asstt. Commissionema 1868 ni 
June 4 tariko Turao nalis ka-eaha. Ia chagropao Chandigreni 
manderang kate jokna man-aha. Indiba chagroptaigen ine kene 
Macholgre aro Chandigreni manderang apsan ku-monge dongna tik 


49. H.J.P., June 1870, No. 47. 

50. Mackenzie, P. 261. 

5 1 . Bengal Government Report for 1870 -71. 

ka-aha, aro sak 60 matgrikrangko watate Rangmalgreni mandeko 
so-ote uni skoko Macholgreona ra baaha. Iana ka o nange, 
Rangmalgre, Bandigre, Mandalgre aro Rangkamgre jakgitelgipa 
songrang, Britishna bamgipa Chandigre aro Macholgre songni 
manderangko aba dangna man-pilgija golmal ka-na meli- 
nangrimtokaha. Skango Mandalgreni Nokma sio so-chapatna 
Chandigreni mande saksako Mandalgreni manderang sootaonin ia 
songgnini gisepo bobil dinggrikbaengachim. Ia chengoni 
golmalrangko namatna gita Lt. Williamson, Mandalgreni Nokmako 
Turaona rimbachina Gangia Lasker aro Machon Nokmako 
watatahachim indiba reangnulingo Gangia Laskerko mande so-otam 
bidingo chanchichipc Mymensingni Puhccrang nm-aha. Indaki 
uatnang Mandalgreni Nokmana kobor on ena man-jalia." 

1868 ni June 13 tariko D.C ena koboi sokbalaiani giL 
Mandalgreni manderang Ribugrcm mande sak 3ko so-otfataha 
Ribugrcni mande sak 4, Jabin, Cbekram, Rongdiam jio Hot sang 
Ditti chibiinao milsi pieugacium. linon rang-sanan Mandalgreni 
mande sak 4 Jabinko scl-u gocliokaha indiba sak 3 do kate jokalia 
arosongclii kalangtokaha. Ribugtcni manderang re-bae sandiahaoba 
sel-uchi su-gipa biapo an chiko nikeana agie mangko nikjaha. 
Mangko rasong dakc toree Mandalgre songdu ra-angenggnok inc 
uamang chanchichipaha. Jabinni jikgipa Singje kenjagoke a bam 
nokoni kale Ribugre songo walluaha. Singje rasong gnange jokaba 
maina walo Mandalgreni manderang a baona re-bae sambao a ha 
lusienggipa Singjeni mamatang aro manitangmangko so-ole 
skorangko toree ra-angaha aro nokkoba ruangaha aro bosturangko 
ra-angtokaha. Ia ka-saninggijagipa kamni a-selko sandion, Ditti 
chibimao milsi piani giminde ong-janaba donga indiba 
skomangmangnasa ong-aha ine uamang chanchichipaha. 53 

Aroba changsatai, Mandalgreni manderang Macholgreni 
manderangko rang-san chagroptaiaha. Chandigreni Kirian Laskerni 
Asstt. Commissionema nalis ka-ani gita 1868 ni June 23 tariko 
dakronga gita Macholgreni manderang dolsa dake a bachi 

32. Letter from Asstt. Commissioner, Garo Hills to the Commissioner of Cooch 
Behar Division, No. 179 dated Tura the 5th June, 1868. 

53. Letter from W. J. Williamson to the Chief Commissioner of Cooch Behar 
Division No. 198, dated T\ira the 13th June, 1868. 

re-angtokengachim. Unon bobil dakenggipa jakgitelgipa songbrini 
manderang, chongmotan, Mandalgre, Bandigre, Rongkinggre aro 
Rangmalgreni manderang ramao timsoe a-bachi re-angenggipa 
Macholgreni manderangko sel-urangchi aro wa-ritchongrangchi 
gochokataha indiba darangba mata-bu-ako man-jaha. Uamang 
kenjagoke songtangchi katangtokaha. Jamano songni manderang 
chimonge a-sel ong-gipa biapona re-baon uamang katangtokaha ine 
nikaha. Mandalgrechi rikangon song sokna skang rama jolgimikon 
wa-chok chakako nikaha aro adita manderang ga-tuange mata- 
bu akoba man-aha. Uamang re-bapilaiaha. 54 

Ia pilak kajia-golmalrangko namatna ine Lt. Williamson Turaoni 
1868 ni July 6 tariko Rombagre songona Police sak 10 ko rime 
reangaha. Rombagre songan Garo Hillso Britishni songnokni 
Salaramchi bon-kamgipa song ongachim aro uni sepango 
jakgitelgipa songrangara Rangmalgre, Bandigre, Rongkinggre aro 
Mandalgre ong achim. Lt Williamson apsan salni attamon 
Macholgre songona sokeaha aro salgipino Macholgreni Lasker 
Sallingako rime Rombagre songona re angaha. Macholgreoni 
Rombagreona mile 10 mang chel-achim indiba tongtongko hisapode 
mile 5 mangsan Salaramchipak ong-aigenchim. Rombagreona re-bani 
miksonganide uni Nokmako Mandalgre aro gipin jakgitelgipa songni 
Nokmarangna sorkarini nama miksonganirangko agane on china 
ongachim. 

Lt. Williamson Rombagreni Nokma Jewan jekon Gongrang 
ineba mingachim, uko grongaha aro uni miksonganirangko aro 
mikkangchi tom-tome, nangrime dongchina aro pilak kajia 
golmalrangkon uni bichalona ra-bachina gita re-ange jakgitelgipa 
songni Nokmarangna aganchina mol-molaha, indiba Gongrang 
Nokma uko dakna jechakaiaha maina ua Mandalgre aro gipin 
jakgitelgipa songrangna a-jak sokna kenachim. Uni gimin Lt. 
Williamson Rombagreni Nokmako mikkangchi jakgitelgipa 
songrangna maming dakchakaniko on-jachina; Macholgre aro 
Chandigreni Nokmarangna jakgitelgipa songrangko chadrapjachina 
indiba warachakmangmangaichina agane donbaiaha. Uo sak 10 
mangmangsan sipairang dongaiani gimin Lt. Williamson Mandalgre 
54. Ibid., No 223, dared T\ira the 1st July, 1868. 

Inly 8 on re-bapilaha. Ia reangao Lt Williamson namen duk 
saknaanirangko man-aba maina wachi ong-anl gimin chiring- 
cbibimarang dal-a aro joka ta-rakbeachim aro jo-ong guknog aro 
dnpurang bang-ani gimin ua waloba tusinan man-jachun.* Sodcarina 
btmgipa aro bamgijagipa songrang apsan nangrimchina ine Lt 
Williamson August jaojanapattaiahachim indiba Mandalgre aro gipin 
bamgijagipa songrang kal-stekesa roaiaha. Ia songrang diltuaosa 
ong-ani gimin TViraoni ramramsokna manjachim.* 

Sockarini mikrakatanirangko minggija Mandalgre, Tongbolgre, 
Bandigre, Rongkinggre aro Rangmalgreni jakgitelgipa manderang 
Sorkarina bamgipa Chandigrc songko October jao chagroptaiaha 
aro saksako so-ote skoko rasong chae toree ra-e katangaha aro 
sakgipinko mata-buataha. fanakenchaken Lt Williamson July jaon 
Chipnkni Zimmadar Labu ng k o Mandalgreni bilak-ka-rakgjpnTareng 


watatahachim. Tarengba ia nama chancbianirangko ra-cbakna skc 
aganaharhim, indiba indakmitingo ia a-sel ong-taiako Macholgreni 
I askcrSallinga I i Williamsonna agantaiaha. I Ini gimin Mandalgre 
song Sorkariko ra-cbakna sikja aro bobil dingangkuna sikkuenga 
ine Lt Williamson ma-sisoaha. Indiba indake ong-angna on-na 
man- jawa ine sorkari miksongaha. 

Labung Zimmadarko watate uamangni kajia-golmalrangko 
namatna kam ka-ani chu-sokgipa ong-jaode Mandalgre songko 
chagropesasdon-aninaagre maming gipin ctaoldongjajak. Uni gimin 
Labung chu-sokbana man-jaode ua jakgitelgipa songrangko 
nisiatsrangna on-china Lt Williamson see u-iataha. Tndakactdsa 1866 
bilsio Badri, Dapsogre aro Darranggiri songrangkoba bamatna 
man-aba ineba Lt Williamson janapatjolaha. Iako dalma gita sipai 
sak 50 na komigija nanggen aro Mymensingoniko watatna nanggen 
ineba u-iataha. Ribugreni manderangko Mandalgreni manderan&n 
sko sote ra-anggiparangko on-atpilchina aro songgnini gisepo 
nangrimgrike dongchina mande watate aganatoba dakjaode 


55. Ibid.. No. 240, dated 1\ua die 9th Jufy, 1868. 

56. Ibid., No. 260 dated TWa the 3rd August, 1868. 

Mandalgre songko dokkol ka-na gita on-china Cooch Beharoi 
Commissioiiema see u -i a faha 3 7 Watatgipa mande ie-ange sanction 

chagrope sko sole ra-angahachim. Ua golmalko skangon Capt 
Chambers be Col. Agaewbechalka-c on-ahachim indiha uni bichalko 
chu-ongnikjae da-oba bobil diogtaiaha aro sko sottaiaha. Bobil 
dingani a-selko sandie man-jaha aro sako sako so-otahachim, 
bimingrangkoba u-ijaha indiba Jobin, Singja aro Ibjee maangko 


Nokma aro Ajin Nokmamaang dooenga inesan u-ibaeaha.* A-jak 
sokani aio sko sotani da-on da-on ong-simsimaiani gimin, pilak gital 
sorokcho-na aro grpina-songkonamhatatnakanirangko ka-na skang, 
ua golmairangko ka-sne bichal ka-chengna nanga ine Lt W. J. 
Williamson Commissionenia see u-iataha.” 

Sko sote ra-anggiparangko on-pilatchina aro British Sotkarina 
bamaniko dakchina gita Mandalgre songko aganechina Lt. 
Williamson mande saksako baltigipa dake 1868 ni Dece mb e r jao 
watattaiahachim indiba ua baltigipako songo napnan on-jafaa. Uni 
gimin Mandalgreko ra-na gita Goalpara aro Mymeasiagai 
Policerangko okamataha aro Chandigre aro Macholgreni 
Nokmarangko sipairangna camp rikchina aro sorokrangko 
jakgitelgipa songrangona nadike cho-china ge-etataha. Mandalgre 
songbaBritishkowarachaksonatarisoe songko duuleguare fcasoaha. 
Indiba Commissioncmi hukumko man-sokujani gimin re-anganiko 
dikdiksana dontongaha. 

Mandalgre aro uni sambaogipa jakgitelgipa songrangko 
bamatna gita Lt Williamson 1869 ni January jaosipairangko rime 
re-angaha. Chandigre songni manderangni dakchakachi uamang 
Itaaoni January 2 tariko ie-chakatange Macholgre songooa sokeaha. 
Pilak bosturangko gurerango gate Macholgre soogona watataha jeon 


Jakgitelgipa songrangko dakgrikna skang Lt Williamson ua 
songrang baksa agangrikchengna skachim aro ia miksooganio ua 


57. IbfcL, No. 373, dated Ttara the 23rd October, 1868. 

58. Ibid., No. 389, dated Tbra the 7th November, 1 868 

59. Ibid., No. NO. dated Camp Mecrgorh, die 18th November, 1868. 

Rombagre songona jean jakgitelgipa songrangni sambao ongachim, 
uoQftfe-angaha. January 3 Robibar salo Rombagre songona soicon 
manderang katbildangtokaha maina ua jakgitelgipa songrang baksa 
maming jakdangdikpana sikjachim. Nokmaba dongnue dongaha. 
LL Williamson Rombagreni mande sak 3 ko jenten mane uamangko 
Mandalgre songchi an-tangni sokbaani koborko on echina aro 
Britishna bamchina aro Chandigre baksa nangrimgrikchina Sanja 
Nokmako aganchina gita watataha. Indake Lt. Williamson 
Macholgre songona rebapile January 5 tarikona kingking senge 
dongaha. Mande watatgiparang rebapiljaha, Uni gimin Lt. 
Williamson Campko Chandigreona jitangaha. Reangmitingo 
watatgipa manderangko ramao grongon, Sanja aro uni ripengrang 
grongna aro bamna jechakaha ine aganaha. Agangrike kajia- 
golmalrangko namatna am-o man-jani gimin Lt. Williamson 
Mandalgre songo nappretsrangna miksongaha. 1869 ni January 6 
tariko ua 139 sak sipairangko ra e Chandigreoni Mandalgre ona 
re-angaha. Uno saksa Asstt. Superintendent of Police, sakgni 
Inspectorrang, saksa Sub-Inspector, sak 6 Head Constablerang aro 
sak 32 Constablerang gnangchim. Iamang baksana, Macholgreni 
Lasker, Chandigreni Nokma aro sak 45 A-chik matgrikrangba 
dongachim. Chandigreoni Mandalgrena re sotgipa gitade mile 6 
mangsan ongaiachim indiba gipin gitade mile 10 mang ong achim. 
Re-sotgipa gitara rama jolgimikkon daldala bolrangko den penge 
donachim aro wa-jol chaktokachim. Chel batgipa rama gita uamang 
re-angaha indiba rama namja aro chua ine nike Simsang chibima 
rikamon walsa waltuaha. Maming golmal gri walko re-ataha aro 
salgipino salni 12 bajimango uamang Mandalgre songona sokeaha 
indiba manderang songko wate katangtokaha. Mal-mattarangkoba 
ra-angtokaha. Ramarangoba wa chol satokachim. Songo nok 40 
gnangchim aro songko ro-roa w-arangchi guare kaduulachim aro 
ramarangkoba banoba banoba bolrangchi guare kaachim. 
Manderangko buringrangoniko am-on bang-a matchurangko aro 
megilrangko nikaha. Waloba saloba darangba grongna re-bajaha. 
Pringgipino Lt. Williamson Rombagreona re bapile sak 2 
manderangko baltigipa dake re-ange Mandalgre, Rangmalgre, 
Rongkinggre aro Bandigre songrang baksa sorkarini uamangni 

songrangko ra-srangna aro an-chini pal aii'Chi ine gro dinganik o 
bon-kimitatsrangna miksonganiko aganchina watataha. Iana 
aganchakaniko man na Lt. Williamson Mandalgre songon Camp 
dake January 10 tarikona sengaha. Watatgipa manderang re-bae, song 
3 jakgitelgipa songrang, chong-motan, Rangmalgre, Rongkinggre 
aro Bandigre songrangde bamna sikachim indiba Mandalgre songna 
kena ine kobor on-eaha. Biap damsao tik ka-e Lt. Williamson ua 
songrangni dilgiparangko grongna re angaha aro uamang British 
sorkarina bamna ku-rachakaha indiba Mandalgre songni giminde 
Sanja Nokma baksa tik ka-china aganaha maina uamang Sanja 
Nokmana namen kenachim. Uni gimin Lt. Williamson Sanja Nokma 
baksa agangrikna cholko am-aha maina Sanja aro Mandalgreni 
manderang a kimbre totsao aro Lt. Williamson totgipino niwatgrike 
Vi mile mang chel grike camp dakachim. Asstt. Commissioner 
Sanjani donggipa akimbriko 300 mik mang chel-e changdulaha aro 
Mandalgreni Sallingga Lasker aro Chandigreni Kiman Nokmako 
Mandalgreni a-tipona watataha. lamang Mandalgreni manderangna 
ka donganiko on-na man e Sanjako Williamsonni mikkangona 
rimbae mikkangchakgrike agangrikatna man-aha. Ruute agangrikani 
ja-mano, Chandigre song baksa jera ra-grike nangrimgrikpilchina 
:iro British sorkarina bamchina Sanjako aganaha aro grongtaichinaba 
aganaha. Chandigre song baksa gro dingani itihasko Sanja bakroe 
Lt Williamsonna aganaha. A-ani kajia aro Mandalgreni Dodim 
minggipako so otani bilsi 10 ba 1 2 ong-ani itihasko aganaha. Ua a-a 
unin aro da-oba unin ine Sanja rake aganaha. Iarangna a-jak soknasa 
ua Rangmalgre, Bandigre aro Rongkinggre songrang baksa 
ku monge Chandigreni mande sak 3 ko so otaha ineba aganaha. 
Uanonin bang-en so-otgrikanirang ong baaha ineba aganaha. Unon 
Mandalgre songtangona ong onbae dongepilchina aro pilak 
golmalrangko bichal ka-e on-na re-bachina Sanjana agane donbaaha. 
Unikoa ua Rongkinggre, Bandigre aro Rangmalgre songrangona 
re-ange uamangni bamaniko ra-chakaha aro uamangbabamani gita 
Rang ko-prak 1868-69 kajinani pal on-ataha. 

Sanja mamingsaloba Lt. Williamsonko grongna re bajaha. 
Batesa pilak kajia-golmalrangko namgrikatna skang Lt. Williamson 
Mandalgre songko watangchengna nanga ine ua dabiaha. Indaken 

sal 2 re-angaha. Sanjani ma-gipa aro jonggipa Lt. Williamsonko 
songoni a-tipko jitangchina mol-molahaoba jitjaha. Jamano Sanja 
sriksrik katangaha aro da-ode Mandalgre song pilak kajia- 
golmalrangko A-chikni niam-riti gita bichalona rabana tariaha ine 
aganaha. Chandigre aro gipinrang baksa nangrimna re-bapajani gimin 
Sanjana songo a-a on-jawa ineba aganaha Lt. Williamson Mandalgre 
Chandigre baksa agangrikna re-bajaode Mandalgreni nokrangko 
so-gen ine aganaha. Darangba re-bajahani gimin Lt. Williamson nok 
te-sako so-aha aro 1869 ni January 14 tarikona senge dongaha. 
Unikoa Lt. Williamson Rongkinggre aro Bandigre songrangchina 
re-ange uni Nokmarangko Sanja Nokma baksa, gitcham ripeng 
hisape, aganchina watataha. 1869 ni January 16 onaba Sanja 
mikkang pa-ejaode Mandalgre songkon so-gen aro mal -mattarangko 
on-piljawa ineba aganataha. Ia pilak jotton ka-anirang indin 
ong-aiaha. Bon-kamao Mandalgreni mandcrangko aro 
mongsongbate Sanjako sasti on-na gita Sanja aro uni ma-drangni 
a kimbri damsao donggipa pilak nokrangkon so-aha. Uamangni 
matchu mang 8 koba re-bae bamekujana king king rakkiaha. 

Cha-ani-ringanirangko Turaonikosa dam rake brebae ra bana 
nangani gimin Capt. Williamson Mandalgreo campko mute dakangna 
sikjaha. Aroba Goalpara aro Mymensingni sipairang Garo Hillsni 
sin-a ding-ako chakna man-jachim. Bamgipa Laskcrrang rei 
tangtangkon re-baatna man-jachim maina uamang jakgitelgipa 
A-chikrangna kentokachim. Rupagreni Reshim Sardar, 
Bachonparani Bamin Lasker, Selbalgreni Dengi Lasker aro 
Manjalgreni Rejan Laskerrang mangmangsan Capt. Williamsonko 
ja-rikchappachim. Damalgre. Harigaon aro Chapragreni 
Laskerrangde ja-rikpajani gimin uamangna bilsio boksisrangko 
on-gipako on-gijadake sastiko on-aha. Ian Britishrangni skanggipa 
jakgitelgipa A-chikrangko bamgipa A-chikskarangchi bamatskana 
kam ka-ani ong-achim. 60 

1869 ni February 11 tariko Commissionerni Bengal 
Govemmentni Secretary, A. Edenna seatani gita Sanjani nokdangna 
agre Mandalgre songko British Sorkarina bamatna man-aha aro je 
golmalan an-chi-pari nikao bon-genchim uko Capt. Williamsonni 
60. P.C. Kar, British Annexation of Garo Hills, PP. 49 - 54. 

changa-sapanichi maming an chi-pari nikgija bon-atna man-aha. 61 
Garo Hills Districtni Deputy Commissionemi 1869 ni February 12 
tariko Commissionema u-iatani gita jakgitelgipa Mandalgre songni 
Sanja Nokma an-tangan bamaniko dakaha. Uni gimin matchu rakkie 
dongiparangkoba on pilatchina aganataha. Aroba bamgipa gital 
songrangko kajina Sorkarini tik ra-gimin gita gatchina aganataha. 
Uamangni kajina on-ani pal uamang tom-tomaniko, chelchakaniko 
aro anti-a-kangrango jakgitele cha-na man-gen aro songtangtangko 
guan* kae dongna nangjawaha ineba Nokmarangna talate on-china 
aganataha. 67 

Garo Hillsni D.C.ni Commissionerba 1869 ni March 1 tariko 
seatani gita Mandalgre songko sorkarini tik ka-ani gita kajina gataha 
aro Toja jckon Mandalgrcni Nokma dake dikdiksana songahachim 
ua nokprako bilsio 8/- ko gamna kurachakaha. Gipin songrangni 
Nokmarang nokprako bilsio Rs. 4/- ko gamna ku rachakaha. 63 

Cooch Beharni Commissionemi Bengal Governmentni 
Sccretaryna 1 870 ni January 26 tariko seatani gita Capt. Williamson 
gisik seng-en kam ka-aha aro uni jakgitelgipa songrangchi 
wenangamchi 21 songrang jerangan skango British sasonko 
lechakachim, uamangni Sorkarina bamaniko man-aha. 64 

Garo Hills Ge-sa Chugimik District ong*a : 1 869 bilsio Garo 
Hillsko chu gimik ge-sa District dake Turako uni skotonggipa biap 
dakaha. Asstt. Commissionemi officeko Deputy Commissionemi 
officeona ra-doaha aro W.J. Williamsonko Captainona ra-doe uko 
ua kamona ra-doaha. Uandake, Captain W. J. Williamson jekon 
A-chikrang Wal -ma Saheb ine mingsing-minggamachim, Garo Hills 
Districtni skanggipa D.C. ong-aha. 6<i 

Garo Hills Act, 1869 ko Ra'gata : Garo Hillsko ge-sa District 
dakon Goalparachipakde tom-tomahachim indiba Salgipengchi 
Sherpur aro Susungni Jomindarrang a-brini A-chikrangoniko drae 

61 . Cooch Behar Commissioner’s File, Letter from Commissioner to A. Eden, 
dated 11th February, 1869. 

62. Ibid., Letter from Commissioner to D.C., dated 17th February, 1869. 

63. Ibid., Letter from D.C. to Commissioner, No. 169, dated Tura. IstMarch 1869. 

64. Ibid., Letter from Commissioner to Secretary Govt, of Bengal, No. 3452, 
dated River Brahmaputra, the 26th January, 1870. 

65. Bengal Report of 1870 - 71. 

kajinako gilangkuaha jeni a-sel Achikrang a-kawerangko chagrope 
ra-seke ra-e a-jak sokskachim. Bang-a changrangon Jomindarrangba 
A chikrang baksa apsan British Sorkarini a-dokrango napprete 
sorkari officerangko chadrape officerrangkoba so-otachim. British 
officerrang Jomindarrangko aganbeahachim indiba manijaha. Ari- 
simarangni bidingoba Sorkari aro Jomindarrangni gisepo kajia 
ong-aha. 1857 bilsio Revenue Survey Mymensingni simako 
tomitingo, uni Salgrochini ari-simakoba tona nanggen ine nikaha 
aro a-bri ja-retjoljol ong-na nanggen ine tik ka-aha. Ua gitan Susung 
aro Sherpumi Salgroni simarangko a-bri ja retrang gita salaha aro 
Jomindami a-dok Garo Hillschi napangaha ine Jomindarrang nikode 
uamangsa sakki gnang dabianiko dakna nanga ine Sorkari tik ka aha. 
Susungni Jomindar ia tik ka-aniko jegalaha maina ia gita sima salanio 
uni a-dokrangko Garo Hillschi bang-en man-angaha me ua jeaha. Ia 
jegrikani Revenue aro Civil Courtrangona sokangaha. Bon-kamao, 
Jomindarrang ua a-dokrangko dabina bil dongja ine High Court rai 
on-aha indiba Survey Departmentni Map dakaba Jomindami a-dokni 
chong-motgipa sima ong-ja aro uko ja-rikaniba orto dongja ineba 
High Court aganaha. Sorkarini tik ka-gimin kakket ong-a inako 
man-na gita Bengal Sorkari Privy Councilna apil ka-aha. 66 
Indakmitingo ari-simarango golmalrang tipjachim aro jakbikpilani 
kamrangsa gapaiachim. Indakgiparangko Courtrango namatna 
man-jawachim indiba Politicallysa tik ka-na man-genchim. 

Indakgipa obostarango, Bengalni Lieutenant-Governor, Sir 
William Grey indake nikaha je. Regulation X of 1822 ni 
miksonganirangko chu-sokatna aro Survey Departmentni salgimin 
simarangni nalsachi Susung Jomindami maia mancha bil donga uko 
sandina aro maiba bil dongbebeode una tangkako on-na gita gital 
niamko dakna nanggen. Indakmiting somoio, Jomindarrang simani 
nalsachiko kajina gilna man-jawa aro maming bilkoba jakkalna 
man-jawa ineba Sorkari tik ka-aha. 67 Uni gimin, ari-simarangni 
nalsachi Jomindarrangni jakdangdikanirangko champengna, 
jakgitelgipa A-chik songrangchi Sorkarini sasonko sokatangna aro 
Jomindarrangni kanggipa mitam a-dokrangko Garo Hillschi chapatna 

66. H.J.P., 3 June 1870, No. 27. 

67. Government of Bengal, File No. 70/109 of 1873. 

gita pangchake kam ka-na sorkari niamrangko dakna nanggen ine 
nikaha. Uandaken, Act XXII of 1869 ko pass ka-aha. 68 

Act XXII of 1869 : Iakon Garo Hills Act, 1869 ine minga. Ia 
Actni gita Garo Hills Districtni Salgro aro Saliramchi Goalpara 
District, Salgipengchi Mymensing aro Salaramchi Khasi Hills ong-a. 
Bengalni Civil aro Criminal Courtrang aro Revenueni niamrang Garo 
Hillso bil dongjawa. Aroba Govemor-Generalni Councilni pilak Act 
pass ka-giparangko aro niam dakgiparangko Garo Hillsni je bakoba 
ra gatjawa. Civil aro Criminal Justice aro kajinarangko gilani aro 
nirokaniko Lieutemant-Govemomi donatgipa officemi jakchisakam 
ka-gen. Ia donatgipa officer, uni pilak sasonni aro nirokani kamrango 
Lieutenant-Govemomi ge eta gita uni ning-o donge kam ka-gen. Je 
mandekon donatgipa officer ba Court Patokona galonaha ba sagal 
nalsachi watatna rai on-aha, uko Lieutenant-Govemomi ge-eton 
dakgen. Lieutenant-Governor kranikode, Jomindarrangni Garo 
Hillsoniko kajina ba gipin gilanirangko champengna bil donggen, 
aro uarangko watnaba mangen ba officertangni jakchi gilate 
Jomindarrangna tangka on skana man gen. Apsan Lieutenant- 
Govemoran, Britishni gipin a-dokrangna dakgimin niamko ba uni 
bakko Garo Hillso, Calcutta Gazetteo seatchenge, ra-gatna man-gen. 
Ari-simarangni bidingo jegrikani ong-ode, Lieutenant-Governor 
officerko donate kam ka-atgen jeni tik ka anian bon-chotgipa tik 
ka-ani ong-gen. 

Ia gitalgipa Act Jomindarrangni kosako ong-aha ine nikna 
man gen. Ian uamangni a-brini manderangoniko kajinarangko 
gilaniko champengaha. Garo Hills Districtni ari-simarangkoba tik 
ka-aha jean Jomindarrangni Garo Hills Districto bilrangko 
bon-atahachim. 

Skangonin uni a-dokni adita bakrangkon gipinchi man-angaha 
inejanape Susungni Jomindar ia gitalgipa Actko ra gatjachina Indiani 
Secretary of Statena apil ka-aha 69 , indiba knachakjaha, indioba ia 
gital Act ko ra-gatanichi Jomindarrang noksan ong-ahaode uamangna 
jaksrame tangka gamskachina aganataha. 70 Jomindarrangni 


68. A. Mackenzie, The North-East Frontier of India, PP. 262 - 63. 

69. H.J.P., 8 May 1869, Nos. 26 - 29. 

70. Ibid., 4 June 1870, No. 26. 

compensationna dabianiko sandichina gita Bengalni Sorkari Col. J. 
C. Haughton, Cooch Behami Commissionerko 1870 ni June jao 
watataha. 71 1869 ni Act XXII gita ari-sima salanio Susungni 
Jomindar badita a-dokrangko gimaataha uko dolinrang baksa 
mesokchina ge-etaha. Anti dokna somoi on oba Jomindar uko dakna 
man-jaha. Ja-mano seanirangchi dabitaiaha jekon Haughton 
ong-niksrangjae sakkichi mesokchina Jomindarko agantaiaha. Sakki 
on-china Jomindar manderangni listko onaha indiba uade namgni 
gri ine Commissioner jegalaha. Maio ga-chate mairangko 
a-brirangoniko Jomindarrang gilamronga ukosa sorkari u-ina skachim 
indiba Susung Jomindarni on-gipa sakkirang aro Dolinrang 
Sorkariko chu-ongnikatjaha. 72 

1870 ni October jao Haughton sandie reportko on-aha jeon ua 
Jomindarni dabianiko jegalaha. Indioba Sorkari kajia golmalrangko 
botangkuna sikjae Jomindama gong hajal sotskuskuko compensation 
one bon-atna ine janapaha. Ian kragipa janapani ong-ja ine chanchie 
Bengalni Lieutenant-Governor, Sir George Campbell on-na 
jechakaha. 73 1870 ni September jao, Sherpumi Jomindarba ia gital 
Actko kam ka-jachina Secretary of Statena Memorandumko on aha 
indiba Bengal Sorkari uko watatjaha. 187 1 ni June 27 tariko Bengal 
Sorkari, Act XXII of 1869 ni gita kamko a-bachengchina Cooch 
Behami Commissioner, Col. Haughtonko ge-etaha aro Reportko 
on-pilchinaba aganaha. Haughtonni nika gita Jomindarrang 
compensationko man-na gita maming kragipa a-sel dongja maina 
uamango a-brini gamrangko man-na gita maming ga-chatani bilan 
grichim. Jomindarrang a-brini bosturangko aro bilsio tangka 
on-anirangko man-baengachim, iakode beben jena man-jawachim. 
Chong-mot gitade, uamang antidamrangoniko bang-en gile lap 
man-baengachim. Garo Hills District Act, 1869 ia Jomindarrangni 
man-gnirangko bon-chongdikataha, mongsongbate Susungni 
Jomindar bang-en noksan ong-aha. A-brirangoniko man-an 
baksanaba Jomindarrang A-chik aro Bangalrang baksa badinggrikna 
a-bri ja-retrango bang-a anti-a-damrangko kulie on-achim aro 


71. F.R.C., July 1872, No. 13. 

72. A.R.C., October 1872, No. 69. 

73. A. Mackenzie, R 264. 

uarangoniko kajina gile man-arangko an-tangtangni Rongdiko 
chipatrongachim. Uni gimin, Bengalni Lieutenant-Governor, Sir 
George Campbell mande gita chanchie Jomindarrangna jaksramen 
compensationrangko on-na sikbeachim. Englandni Home 
Departmentba gimaataniko gapatpilna skaniko aganahachim. Ia 
gimikko nigope, Susung Jomindama Compensationko Rs. 50,000 
aro Garo Hillsni bosturangko mananiko gimaatanina bilsio Rs. 2262- 
17-9 ko on china 1872 ni November 19 tariko see u-iataha. India 
Sorkariba ia janape u-iataniko namnikpaahachim. 74 

Ia on-aniko Jomindar namen chu-ongnikjaha aro ia 
compensation on-ani namen chu-ongsrangja ine Indiani Viceroyna 
rangsanan see on-aha. Uni mol-molani gita, iagital Actko bon-atna 
ba namdapatna nanga aro uamangni skangonin jakkalbaenggipa 
bilrangko jakkalangkuna on-na nanga aro uni a-brini a-dokrango bil 
donganiko Sorkari officerang champengna nangja aro uni a-brini 
bosturangoniko kajina gile man aniko gimaatanina kraa gita 
compensationko on-na nanga. Jomindami mol-molaniko knachakna 
nangja maina una niamo ga-chate on-na nangarangko on-aha aro 
kraen on-aha ine ua Memorandamko watatao sedape u-iataha. 
Indakgipa dabianirangko ku-rachakode, A-chikrangko tom-tomatna 
aro uamangko British Sorkarini sasonona ra-bana Williamsonni rake 
aro chu-soke kam ka-engako golmal ka-a gita ong-gen ineba ua 
agandapaha. Jomindarrangni dabianirangko jaksramen on-aha aro 
uni bingbang chanchie dabibingbanganiko knachakangna nangjaha 
ine Lieutenant-Governorba aganaha. 75 Lieutenant-Governomi 
chanchianirangko Indiani Viceroy, Lord Northbrookba chu-gimik 
namnikpaaha. 1874 ni January 27 tariko uni Bengal Sorkarina 
seatanio, mol-molgiparangna jaksramen dakahani gimin Sorkari iani 
bidingo chanchitaina man-jawaha ine ua janapataha. 76 

1869 ni Act gita Garo Hills Districtni Simarangko Salani : 

la gitalgipa Garo Hills Districtni ari-simarangko salani niam 
British Sorkarini skanggipa mongsongbatgipa kam ong-achim. 
Beben 1869 ni Act XXII Garo Hills Districtni ari-simarangko tik 


74. A.R.C.P., October 1872, Nos. 69. 

75. R.P., January 1874, No. 100. 

76. Ibid., No. 101. 


ka-ahachim indiba ari salanikode Boundary Commissionna pakwate 
donahachim. Ua gita, a-ako arigrike salani aro Act o on-gimin gita 
Jomindarrangna badita tangkarangko compensation on-gen, 
uarangko kam ka-na gita Garo Hillsni Assistant Commisioner, 
W.O.A. Beckettko donataha. 77 Mymensingni simakode Revenue 
Surveyni 1857 bilsio salgipakon tik ong-a ine ra-ahani gimin, Khasi 
Hills aro Goalparachipakosan tona nangaiahachim. Beben iani 
bidingo Susungni Jomindar British Sorkarina nalis ka beahachim 
indiba chu-sokjaha. 1878 ni December jao Mahendraganjoni 
Daluona sima toe salaha. 78 

1873 bilsio Garo Hillsko bon-kame dakgrike ra-ani ja-mano, 
Capt. Williamson, Beckett aro Woodthorpeni dakchakanichi Garo 
aro Khasi Hillsni siminarangko Maheskhali chibimaoni Kamrupni 
simaona salaha. 79 Iana Nongstoin aro Rambraini Syiemrang Capt. 
Williamsono nalis ka-aha. Sandie nio, mitam ia Syiem sakgnini sason 
man-gipa adita A-chik songrangko Garo Hills Districtchi napataha 
ine nike Nongstoinni Syiemna Rs. 3000/- aro Rambraini Syiemna 
Rs. 1500/- ko compensation on e namataha. 80 Uandake Garo aro 
Khasi Hillsni simako, Salgipengchi Garo, Khasi, Mymensing aro 
Sylhet Districtrangni nangdimgipa biaponi, Salgrochi Garo, Kamrup 
aro Goalpara Districtrangni nangdimgipa biapona sale uko India 
Sorkari namnike ra-chakahaaro 1876 ni September 16 tarikni Indiani 
Gazetteo see parakataha. 81 

Goalparachipakde Beckett raken Jomindarrangni 
warachakaniko man-aha. Surveyni Superintendent, Kelso 1854 bilsio 
Goalpara Districtni Salgipengni ari-simako salahachim aro ukon 
Garo Hills Districtni Salgroni sima ine ra-chakahachim. Indiba 
Goalparani Jomindarrang ia simani nalsaogipa indiba an-tangtangchi 
an-pae donggipa adita A-chik maharirangoniko kajina aro gipin 
gilanirangko dakna bil donga ine dabiangkuaha. Ia Kelsoni salgipani 
Salgrochiba bang-a A-chik songrang dongkuengachim. Uni gimin 
Beckett jensalo 1873-74 bilsirango simarangko salachim Kelsoni 

77. F.J.P. (A), October 1874, Nos. 7-8. 

78. F. P. P. (A), December 1 878, No. 76. 

79. Ibid., March 1874, Nos. 284 - 96. 

80. Ibid., Nos. 285 - 290. 

81. Ibid., November 1875, Nos. 59-61. 



[153] 


sala baibai saljachim. Adita bakrangon ua Garo Hillsni Salgroni 
siminarangko Salgrochipakna ra-angdapachim aro indake adita 
bakrangon mile 6 ba 7 square milerangna Goalparaoniko Garo Hills 
Districtona napatachim. Iana Jomindarrang ka-o nange Sorkarina 
nalis kaaha. 82 Indiba Sorkariba uamangni nalis ka-aniko knachakna 
sikgijaniko ma-sie, Gauripur, Mechpara, Karaibari aro Bijnini 
Jomindarrang British Sorkarini kosako kachario case ka aha. Garo 
Hillsni Salgroni simako maina bariataha a-selko name aganna 
man jani gimin Sorkari Kachario amako man-aha. Uni gimin 
Jomindarrang baksa melie simarangko tik ka-na gita Sorkariko 
draataha. Kelso aro Beckettni ari salgipani gisepo donggipa 
a dokrangko Jomindarrangni wate on-na ku-rachakani gimin 
Gauripumi Jomindama Rs. 7164/-, Mechparani Jomindama Rs/ 
14,700/-. Karaibarini Jomindama Rs. 4975/- aro Bijnini Jomindama 
Rs. 840/- ko compensation on-na tik kaaha. Iako dakna namnikani 
ja-mano Regulation I of 1 878 ko pass ka-e Beckettni salgipa simako 
ra-chakaha. 83 

Regulation I of 1878 ko pass ka-anichi B Mahal aro A Mahal 
bimingrang nakatbaaha. Kelsoni Map gita ia Mahalrangara Goalpara 
Districto ga-akachim aro a kawe ong-achim. B Mahalrangkoara 
skangonin Jomindarrang kangachim aro nirokbaengachim. A- 
Mahalrangara A-chik songrang ong-achim. Da-o tik ka-ani gita B 
Mahaloniko kajinarangko Jomindar gilgen indiba Garo Hills 
Districtni D C. ni rate tik ka-a gitasa gilgen aro pilak man-aoniko 
Rs. 100/- oniko Rs. 15/- ko sorkarina on-gen. A Mahaloniko pilak 
kajina gilanirangko Garo Hillsni D.C. gilgen indiba Rs. 100/- oniko 
Rs. 75/- ko Jomindama on-gen aro Mahalrangko nirokaniko Sorkari 
dakgen. 84 


82. H. D. Notification No. 1430, 14 September 1876. 

83. H. P. P. (A), July 1877, Nos. 72-5. 

84. W. E. ward, The A$sam Land Revenue System, 1897. 

BRITISH SORKARIKO A'CHIKRANGNI 
BON KAMGIPA WARACHAKANIRANG, 1870-1873 

1872 bilsini Garo Hills Districtni Administrative Report gita, 
Capt. Williamsonni Garo Hills Districtni sasonko jako ra-chengaona, 
A-chikrangan pilak golmal-gondokolrangkon ong-atachim, aro 
chengo David Scottni chasongonin, bilsisaba mande skona 
akawerangchi chagropgija dongjachim, je somoerangon uamang 
chagropa changantin akaweni manderangni sko dot 5 ba 6 ba una 
baten sote ra angachim. Ningni a-brirangko pilakchin Britishni 
retrang songdongduulachim aro uan apaljaoba uarangchi darang 
Officerba re-angkujachim aro anti-adamrango nikana agre uamang 
unon an-tangtangko chipchange dongaiachim. Capt. Williamsonni 
skanide, ua diltugipa a-bimandurango donggipa A-chikrangko name 
aro tom-tome dongatna aro uamangni songrangchi re-e-doc nina 
ong-achim. Indioba Capt. Williamsonni ia a-brirangona re-bae sason 
ka-chengaonin a kawerangchi chagropangani changsaba 
dongjahachim aro indake a-bri ja-retrango songdonggiparang maming 
kena gri dongna man-aha. 1870 bilsio Captain Williamsonni 
songtangchi chutti ra-e re-angna skangan song ritchasana baten una 
bameahachim aro uni ja-mano D.C. ong-rikgipa Captain La Touche 
na bang-a songrangan re-bae bamedapaha. Capt. La Touche ama 
dipet ning ni songrangkoba re-ange nieaha indiba ning ni bang-a 
diltugipa songrangan jakgi tele dongtokkuengachim. 1 

1 870-7 1-ni Reporto Cooch Beharni Commissioner indake 
aganaha, “Chingni Garo Hillsko sason ka-ani biteko nikna 
a-bachengaha maina bilsini gisepo Garo Hillso mande so-otako 
knajaha. Chingni re-bana skangde bilsio sko dot 20 na agrede 
komirongjachim. Uni gimin ia ka-namgija a-song gimikkon chingni 
sasonona ra-bana man-gen ine kusi ong-aha. Ian uamangna aro 
a kaweni manderangna namgni ong-gen. Batanggimin bilsi brini 
gisepo slai pongsaba gojaha aro changsaba a-kawechi sko sotna 

1 . Govt, of Bengal, Papers 6, Fine No. 7 . , Garo Hills Administrative Report, 
1872 . 

chagropangjaha. Garo Hillsni bijangchio donggipa songrang British 
sorkariko jegaljaode, gipin songrang gita uamang somoe reangan 
baksa bamaniko dakgenchim. Indiba, rasong grianichi, uamang bobil 
dingna chadengaha aro British sorkarini ningona rebagipa 
songrangko uamang chadrapahani gimin uamangko gualna aro kema 
kana manjawaha.” 2 

Garo Hillsko Survey ka*a, 1870 : 

1870 bilsio Khasi Hillsko survey ka a matchotnasion. Major 
Godwin- Austen aro uni Survey party an tangtangko Garo Hillsni 
salgro-salaramchi sokbaaha ine nikaha aro uamang sorkarina 
bamgipa songrangko jerangan Mymensing aro Goalpara a-kaweni 
sepangrango dongachim uarangona reangna miksongaha. Capt. 
Williamson Major Austenko Mymensingni Nazirpuro 1870 ni 
February jao grongcaha aro ia Officer sakgni somoe man-mitingon 
mana dipet tarake jakgilelgipa A chik songrangchi re angna tik 
kaaha. Uamang Susongoni Damraona a briko re sotbaaha aro 
rebamitingo dal begipa aro jakgilelgipa Saramphang songo 
nappakbaaha. Ian skanggipa bigil gipokrangni Mymensingoni 
Goalparaona Garo Hillsko re sotchenggipa ongachim. Batsote 
re bamitingo uamangko Banganggiri song warachaksoahachim 
indiba bobil dinggrikgija melie-nangrime dongna ine agane 
uamangko meliatna manaha. Iako nike gipin jakgitelgipa songrangba 
bobil dingsogija ia survey dolko rimchaksoaha aro bonkamao, 
nokprako kajinako on e British sorkarina bamaniko dakaha. 
A chikrangni Survey partyna a brirangko o time pilak 
dakchakanirangko nike. Survey party kusi ong-beaha aro ian 
chusokbegipa songreani ine nikaha. Garo Hills gimikko survey 
ka ode bang a namgnirang donggen ine nike aro 1870 bilsio 
re sotbagipa inditan sorkariko didiatahani gimin sorkari survey 
ka aniko dakangkuna tik ka aha. 3 
Survey Partyni Kalasi saksako so'ota, 1871 : 

British sorkari Topographical survey partyko Garo Hillsko 
survey ka china 1871 bilsio watattaiaha. Major'Austen chutti ra e 
songtangchi re anga hani gimin ia chango Mr. Belletty survey partyni 

2. Foreign Pol. A, September, 1 872> No. 276. 

3. W.W. Hunter, A Statistical Account of Assam, l879,Pp. 155-56; Also B.C. 

Allen. Assam District Gazetteer, Vol. X, 1906. 

dilgipa ong skaaha. Simsang a-kaweni je bako 1870 bilsio survey 
ka-giparang dontongahachim unoni a-bachengskaaha. Skango Major 
Austenna je dakchakanirangko on-achim ia chango ugita 
dakchakanirangko on-jaoba, uamang survey partykode 
warachaksojachim, aro uandaken uamang 1 87 1 ni March jaonade 
maming asel gri survey ka-angaha. Uni ja-manosa iarasong grigipa 
aro u-isogijagipa a-sel ong aha jean survey ka-aniko dontongataha 
aro jean 1872-73 bilsirango A-chikrangni bon-kame warachakna 
nangani a sel ong aha. 

Survey ka-angmitingo Meminram a-brini a-kuchotko 
Trigonometrini stationko dakna buring o-na nangnikahachim jeni 
salgipengchipak a-solsol dakangao Paromgre aro Rangmagre 
songrang gnangchim. A-chikku man-gijagipa gipin jat Kalasi 
sakgniko Survey Department Paromgre aro Rangmagreni 
manderangko rimgome Trigonometrical Stationko dakna Meminram 
a-brini a-kuchotko buring o-china watataha. Ia Kalasi sakgni Paromgre 
songona sokon manderang Nokpanteo churingsotokengachim. Mai 
a-selni gimin uamangko so-otna nangaha darangba chong-motgipa 
a-selko u-ina man-jawaha. Ua Kalasi maikoba dakmanahani gimin 
ka-onange daknaba donga, ba Meminram a-kimbriko buring o-china 
draani giminba ong-naba donga, ba uamangni cha-miting 
ringmitingko golmal ka-a ineba ong-naba donga, ba haida, ua Kalasi 
sekgnimangmang ong-ani gimin uamangni skorangko altuen 
man-gen inani giminba ong-naba donga. Jeba ong-bo, Uamang 
Kalasi sakgniko so-otna miksongaha. Kalasi sakgni Nokpanteona 
napangaha jeon manderang ringso-peksotokengachim. Uamangnaba 
chuko rue on-aha indiba on-tisa ja-manon, uamang ua sokgiparangko 
Nokmani ge-etani gimin rim-timolaha aro budurangchi kana 
a-bachengaha. Krenggrike saksade joke katangaha aro chel-aona 
kingking rikangahaoba uko srapjaha aro ua salgittamna cha-a ringa 
gri kattingtingange Mymensingni a-kaweona sokeaha aro unoni 
Turaona kobor on-na katangkuaha. Saksakode so-otaha. Haida 
saknaatchenge uko den-tongtongaha aro uni skoko rasong chae 
donaha. 4 So-ota man-gipa Nepali aro joke katgipa Bengali 
ong-achim. 5 * 

4. W. W. Hunter, A Statistical Account of Assam, 1879, Pp. 1 57-58; Aslo B. C. 

Allen, Imperial Gazeteer of India, 1909. 

5. Govt of Bengal, Papers 6, File No. 7 / 10 of 1 872, Administravtive Report of 

Garo Hills for 1871-72. 

So-otgipa manderangko rimna aro sasti on-na gita re*angna 
March jani bon-achibarasa ong-ahani gimin sal somoerang namjaba 
ine Capt. Williamsonni pal D.C. ongsogipa Capt. La Touche ua 
songrangchina 187 1 ni sinkario re-angaha. Uarake krengbeahaoba 
dos dakgiparangko rimna man-bajaha maina songgimikan Turani 
a bidingni diltugipa buringrangchi kate dongnutokachim aro 
uamangko uarangoniko rim na manteljawachim. Uni gimin Capt. 
La Touche Paromgreo Police Outpostko done Turaona March jani 
bon-achibara re-bapilaha. Chutti ra e re-angaoni Capt. Williamson 
Turaona 1872 ni May jao sokbapilaha. Apsan jaon, Paromgreni 
Nokma aro mongsonggipa mande sootmanchagipako Capt. La 
Toucheni Paromgreo donbagipa Policerang Turaona rim e ra-baaha. 6 
Capt. Williamson uamangko Turao bichal ka-aha aro uamangan 
sootmanchagiparang onga ine rai onaha. Nokmako Chibin 
mingachim aro uan mongsonggipa ong a ine uko pasi on-china rai 
on aha, indiba Lieut. Governor nipiltae uko pasi on-gija janggi tanga 
gimikna Andamanchi watatskaaha. Sakgipin so-otgipako Lingsang 
mingachim indiba uko budepahani gimin aro uan dakdilbebegipa 
ong a ine nama sakkiko man jani gimin uko bilsi 10 na patok 
donataha. Indake Paromgreo mande so otani bidingo jeni golmal 
bilsisana baten ong-angahachim aro Officerrangko namen sko 
saatahachim, uko bon-ataha. 7 

Damukchigiri Songko Gro Dingani, 1871 : 

Ruutgijan dalgipa dolsa A-chik matgrikrang, mitam sorkarina 
bamgipa songrang aro jakgitelgipa aro darangan reangkugijagipa 
Bawegre, Kakwagre aro Dilmagiri aro gipinrang nangrime, sorkarina 
bamgipa Damukchigiri songko chagrope sak 12 manderangko aro 
sepang jolni sak 3 manderangko sootaha 8 Indake rang-gitik 
manderangko so-otdamdamani aselrangko chanchichipe nion indake 
nikna man-a je jakgitelgipa aro mitam sorkarina bamgipa songrang 
Paromgre songni manderangna ka-sachake dakani ong achim. 
Minggipinara, a-kawechi an pae donggipa mitam songrangni 

6. W. W. Hunter, A Statistical Account of Assam, P. 157. 

7. Govt, of Bengal, Papers 6, Fine No. 7, 0 of 1 872, Report on the Garo Hills for 
1872-73. 

8. For. Pol. A, September, 1 872, No. 276. 

Nokmarang Capt. La Toucheni 1871 bilsio Paromgre songko gro 
dinganio sorkarina chake dakchakanirangna ka-o nange dakani 
ongachim. 9 Minggipin ia kanamgijani kamara mal gamrangko 
ra-seke ra-na maina Damukchigirini Nokmara namen man e 
cha-achim aro Skorangnaba ong achim. Capt. Williamson a-sel 
ong-gipa songchi re-ange nieahaoba, wachi ongbaengahani gimin 
dos dakgiparangko sasti onna mamingkoba dakna man-jawaha ine 
nikaha. Uni report on-ani gita sorkarina bame donggipa songrangni 
gisepo bang en dongsiksakanirang gnangengaha aro uamangko 
su-dodoatgiparangara jakgitelgipa A-chikrangan ongachimjemangan 
gimikchin golmal gondokolrangko ong atna kam kaengachim. 
Uandaken uamang chongipa Police dolsani chitti ra anggipako 
rang-san chadrapaha indiba Slai goprongatesa uamangko katatpilna 
man-aha. Uni gimin, sorkarina bamgipa songrangni 
dongsiksakanirangko tomtomatna gita Goalparani Reserve Police 
dolsako Garo Hillsona dikdiksana rimbaaha, aro Mymensingni 
Policerangko salgipengchi ari-simarangko reroroe nitimchina aro 
nangode a-brichina dobachina ge etataha. 1871 ni October 1 tarik 
jamantapan adita jakgitelkuenggipa songrangko bamatna draana 
nanggen aro Damukchigiri songo mande so otgiparangko sasti on na 
nanggen ine Commissioner aro Garo Hillsni D.C. chanchiaha. Lieut. 
Governorba ukon namnikpaaha. Ia banggijagipa jakgitelgipa 
A chikrang British sorkarini a dokrangchi duulako man oba, 
bakbakan rake kam ka jaode uamang pangnan golmalni ja pang 
onggen. Capt. Williamsonni beberaani gita dalbatgipa Dilmagiri 
jakgitelgipa songko bamatna man chengode gipin chonchonkalgipa 
jakgitelgipa songrangde an tangtangan re bae bameaegenchim. 
Lieut.-Govemorba indake beberaa je ia rebaenggipa sinkarini sal- 
somoerango British sorkarini Districtni noksiko donggipa adita 
jakgitelgipa buringni mikmalgijagipa manderangko D.C. ni sasonona 
rabaosa aro uamangni adokrang gita sorok chopretosa, jedakode 
policerang re roroe nirokna man-gen, indakosa nambatgenchim. 
Biaprang bakrobea ong-ja. Achikrang dal-a dakgrikanirangko dakna 
changani dongja aro dakgrikani ostrorangbabang-e dongja. Cooch 
Behami Commissioner aro Capt. Williamsonni bebera ani gitaCooch 
9. W. W. Hunter, A Statistical Account of Assam, P. 1 5 8 . 

Behar aro sepang Districtrangni reserve Policcrangko sak 100 ba 
150 mang ra-bana man-ode, neng-bregijan uamangko amna 
man-genchim. Adita bang-a bang-ja sipairangko kraa gita silchidare 
gnang rimbaode kam ta-raken chu-sokgen aro uamang gimikon 
bamatna man-genchim ine Lieut. Governor ka-dongachim. Districto 
donggipa Policerangchin kamkochu-sokatna man-aigen ine Districtni 
Officerrang ka-dongoba, Shillongoniko 44 gipa Native Infantryoniko 
Company gni ba gittamrangko rimbana man-ode, jedakode 
Dilmagiriona salgipeng aro saliramchinipak re-anggipa sipairangko 
dakchakna man-skagen ine Lieut. Governor namnikskaaha. Ia 
miksonganiko namnike ra-chakchina jedakode seng-gnangan 
Policerang re-angani cholrangko dakna man-gen ine Lieut. Governor 
India sorkariko mol-molaha. Survey ka-gipakoba rimangchina 
aganaha. 10 

Paromgre Songo Napa, June 1872 : 

Paromgre aro gipin gipin jakgitelgipa A-chik songrangko 
bon-kimitatsrangna ba uamangko British sorkarini ning-ona 
ra-basrangna ine India sorkari namnikaha. Uandaken India sorkari 
Garo Hillsni D.C., Capt. Williamsonko ia kamko chu-sokatchina 
ge-etaha. Ua gita, D.C. ba June jani a-bachengaoni, sal-somoerang 
namangjaoba donangchaode nambatrorojawa ine nike 1 872 ni June 
jao ua songrangchi Police dolsako rime re-angaha. 

Goalparaoni reserve Policerang Turaona 1 872 ni June 18 tariko 
sokbaon, D.C. uamangna salsana neng-takna on e, uamang June 20 
tariko Paromgreona Dalu gita re-chakatangaha. Skanggipa salo 
uamang ja-achi mile 1 8 re-ange Keraparaona sokeaha. Gnigipa salo 
mile 20 re-e Daluona sokaha, gittamgipa salo mile 24 re-e Ghosegaon 
songona aro brigipa salo Durgapurona sokaha. Ian neng-begipa re-ani 
ong-achim maina sal namen raka aro banoba banobade ja-sku 
ong-pilgipa a-dubek aro chirangko re-na nangachim. Durgapuro 
uamang sal 3 neng-takaha aro uno neng-takmitingo samtangtangni 
Laskerrangko an-tang baksa re-pachina okamatokaha aro cha-a 
ringanirangko chimongchina ge-etaha. Chiputni Laskerrang 
jemangkon Tobang aro Lobang mingachim, uamang rettangtangko 
rime Juneni 24 tariko sokbaaha. Rakhee, Durga, Sookur aro gipin 

10. Foreign Pol. A. September 1872, No. 276. 

Laskerrang rettangtang baksa salgipino sokbaskaaha. Uandake 
Uamang 1872 ni June 27, Bristibar salo Durgapuroni Emangreona 
Simsang chijoljol chonchongipa ringrango chodoange salgipino 
neng-edike sokeaha. 29 tank Sonibar salo uamang Paromgre songona 
re-ange apsan salni 3 p.m. mango sokeaha. Uamang seng-gnangbaten 
sokena ka dongachim indiba Emangreni manderang Policerangna 
rationrangko olna re-baningjani gimin ja-manchakaha. Sorkarina 
chakgipa Laskerrangni aganani gita, Chadraptaianirangde dongde 
dongjahachim aro policerangko warachaksona tarisoanirangba 
dongjachim indiba mande so-otgiparangko rim-nade sorkariko bobil 
dakgipa songrangchide re-angna pa-kujachim. Uni gimin iako dakna 
ta-rakna nanggen ine Capt. Williamson nikaha, maina ruutode A chik 
re-chappagiparang un baksa dongchajawa aro sal-somoerangba 
wachi kari abachengbaengahani gimin ua a-brini bakrango 
wenrorona namroroangjawa ine ua kenchakahachim. Uni gimin 
Capt. Williamson salgipinon Bawegre aro Kakwagre songrangko, 
jerangan re-anggipa chango Damukchigiri jolrango mande sootanio 
mongsonggipabakko ra-ahachim aro so-otgipa manderangko donnue 
donengachim, uamangchi re-ange uamangna jagokaniko onna aro 
man-ode nangenggipa manderangko rim-na aro songni manderangko 
sasti onna miksongalia. 

Kakwagre songko Gro Dinga : 

1872 ni June 30 tariko, sal nabaan baksa uamang sak 50 
Policerang aro adita Man ba Burmese dakgrikgiparang aro Badri, 
Chippuk, Ishalikona aro gipin songrangni Laskerrang rettangtangko 
rime gimik sak 60 mang A-chik matgrikrang an-tangtangni 
dakgrikani ganding-chindingrangko gane aro silchi-darerangko kee 
Tura a-bidingko batsotangaha. Re-angmitingo bolrangchi aro 
uarangko rong plengrangchi songdapgimin adita killarangko 
nikangaha jerangkon Slairangchi gopongatoba najokjawachim. Ia 
guarerangko slang-darerang gita rama apchongipani a-rikingrango 
rikachim, aro A-chikrang kosakchini ro-ongrangko romtomatna aro 
sel-urangchi gochokatna altuen man-genchim aro indaken uamang 
Policerangko chagropna chol man-genchim. Indiba A-chikrang 
wachi kari a bachengbaengahani gimin British sipairang re-bajawaha 
ine chanchie, guarerangoni mik 150 mang chel-ao guarerangko 

dongtimna rikgimin nokrang dongsona simsaksojaha. Capt. 
Williamson aro uni dol guareoni re-angkuaha indiba Kakwagre 
songona sokna skang mile gnimang dongengkuonin ramajoljol 
wa-chol chakarangko nikaha aro adita Policerangba mata-bu-ako 
man-tokaha. Bobil dingani balwan gapachim. Kakwagre songona 
sokarin Capt. Williamson katjoljolange manderangko rim-na am-aha. 
Niksoon adita panterang selurangko ra-e Nokpanteoni ong-kate 
katangaha. Uamangko re-bae bamechina chrike aganatoba darangba 
re bajaha. Uni gimin adita gulirangchi slai goprongataha aro 
uamangoni saksako guli nangaha indiba uaba katangaiaha. Unikoa 
songni pilak manderangan chubegipa slang darerangchi bilone 
katangtokaha. Capt. Williamson saksa pante, saksa budepa aro saksa 
buchumakosan rim-na man-aiaha. Sak 2 ba sak 3 bi-sarangkoba 
rim-na man-ahachim indiba uamangkode bakbakan watataiaha. Maini 
a-sel ia songko sasti on-enga aro sorkarina bamgipa songrangko 
chagroptaiode mai ong-gen uarangko ua buchumana watna skang 
agane on -aha. Uamang katta manijaode bilongbate sastiko man-gen 
ine songni manderangna agane on-china ua buchumana aganaha. 
Unikoa, Capt. Williamson songo nika kakket pilak sel urangko 
chimonge, agrang gatgipa mangdok matchurangko watattokaha. 
Agano katta maniteljani gimin re-chappagipa Laskerrang songni 
manderangko ka-o nangbeaha aro haida chol man-ode uamangko 
so-ote galnan sikgenchim. 

Bawegre songko Gro Dinga : 

Iani ja-mano Capt. Williamson aro uni dol Kakwagre songko 
wate Bawegre songchi re-angskaaha jean Kakwagreni saliramchi 
mile sa adha chel-ao dongachim. Ia songni manderang, Kakwagreo 
slai gopongako knae ong-naba donga ba Kakwagreni manderang 
koboron-atnaba donga, pilakan dikdiksani gisepon nok jamrangko 
wate pilak mal-mattarangko ra-e buringchi katangtokaha. Adita 
chel-gipa a-briosa saksamangmang mandeko nikataiaha. la 
dikdiksani somoeo songni manderang songon ong-kuna nangachim 
maina Ganchi rikgitalan dongkuengachim aro uni sambao nokon 
bi-sa manggisiba dongkuengachim. Indiba songona sokon adita 
wakrangni aro do-orangni katbrange roakosa nikeaiaha. Salgipino 
uamang Paromgreona re-bapilaha. Mikka balwa ta-rakna am-engani 

gimin uamang a brichi doangna pa-jahachim. Songkode 
so-bajahachim maina uan ia somoeo raka sasti ong-gen ine uamang 
chanchiachim aro manderangba a-bao dongchakna nok riktokjachim. 
Uamang salgnina kingking mile 36 mangko chugipa a brirangni 
a-kimbrirang gitasa jeni bang bata bakrangon ru-at bangachim ua 
diltubegipa buringrangko jilesa re-bana nangahachim. Ru atrang 
uamangko chiktimolahachim aro uamangni rebagipa rama jolgimikan 
wa-chol chaktokachim. Uni gimin uamang jentensa sokbana 
manaiahachim. Uamang baksa re-chappagipa Achikrang uamangna 
dakchakbeani ong-ahachim maina uamang ramarangko buring 
o-prake on-tokachim. A chikrang ia Police dolna kusi ong-en kam 
ka-e on-ahachim maina uamang uamangna sasti aro jajrenganiko 
on ahani gimin ua bobil dinggipa Achikrangko namen 
ka-onangachim. Mr. Cornish, English Police Officer, Emangre 
songon sawakasae namen bilgribeahani gimin Kakwagre songchina 
re-angna man-jaha. Capt. Williamson aro uni dol 1872 ni July 2 tariko 
Paromgreo dongdikaha aro sak 200 mang un baksa dongenggipa 
A chikrangko Paromgreo Policerangna rikgipa guareni 
samtangtangko buring ochina jakkalaha. 

Kakwagreoniko rim bagipa koedi sakgni aro me chikrangko 
sing on, uamangni aganchakani gita Migil minggipa A-chikko 
Khinuigiri songni manderang so otahachim. Koedi saksa 
budepabeaha aro bilgribeahani gimin, una maina uamangko aro 
uamangni songko sasti on-na nangahachim uko agane one jakgitel 
watataha. Koedi saksa panteko mikkangchi ia song baksa gro 
dingtaina nangode ukon jakkalna namgen ine chanchie Turaona 
rimangaha. 

A-chikrangni rikgipa guarerangko Policerang rue galbaaha aro 
ro-ong chimonge dongiparangkoba romtomattokaha jedakode 
uamang chimongtaina neng-nikgnokchim. Re bapilmitingo 
Paromgreo Policerangna rikgipa guareoni Meminram a-briona 
uamang ramako dal e aro name cho-baaha jedakode nanga ong-ode 
uamang Kakwagre songona altuen re-angna man-genchim. 
Paromgreoni re chakatna skang Capt. Williamson merong maund 
100 mangko man-soaha aro Durgapurona wachi a-rak re-na man-gipa 
ramako cho-aha. Emangreni Laskerko uni songona ring chobana 

man-na gita aro Paromgreo Policerangni guareona soke buring 
ochina ge-ete donbaaha. 

Capt. Williamson aro uni police dol Paromgreoni Turaona 1872 
ni July 3 tariko re-chakatbaaha. Re-bamitingo Darranggiri songo 
napbaaha maina ua song Capt. La Touchena kajina on-ahaoba golmal 
ka-taengachim. Sorkarina bamna sikgijagipa bang-a A-chikrangan 
ia songo ma-chakenga ine knae uni re baniko champengsona 
krengtokenga ine Capt. Williamson knasoaha. Ia songan Dak 
ra-ruragipa Police dolkoba chadrapahachim. Capt. Williamson aro 
uni dol ia songona mikka jimako jima minggija konta dok mangna 
baten re-bae 2 p.m. o sokeaha. Mikka bilongen jimdapahani gimin 
Capt. Williamson slai gopongate nioba adha mangde gojahachim. 
Turaona sokbapile Policerangko parade ka-ate slaitangtangko 
gopongate niatoba guli rang 34 oni rong 13 mangsan goaiahachim. 
Uamangni re-bagipa rama a-briona chiringjoljol dakachim aro da-on 
da-on kangkare ong-pilgipa tu-gipa chirangko bate re-na nangachim. 
Uamangko ru-atrangba chiktimole duk on-achim. Darranggiriona 
mile samang dongaonin ramarango wa-chol chaktokachim aro 
indaken saksa sakgni Policerangko bu-aha. Songni ka-mao chiring 
dilsa dongachim aro uko batsotgipa gitan wa-chol chakachim. Mikka 
jime wahani gimin chi dal e chiringo chakgipa wa-cholrangko 
nikjaha. Police Inspector saksa aro sak 12 oni sak 6 mikkango rc-gipa 
Policerang rang-san ning-tue bu-ako man-tokaha aro Capt. 
Williamsonba wa-cholko re-pretman-ahachim indiba ua juta bootko 
ganani giminsa mata bu-ako man-jaha. Uamang man-a dipet ta-raken 
songo napahaoba songni manderang songni ketchi samsa gita 
ta-raken katbildangangtokskaaha. Adita slairangchi gopongatahachim 
indiba darangba an-pilbajaha. Uamangko rikange rim-enaba bilni 
nalsao ong-achim. An-tangtangni katna dongipa ramana agre pilak 
gipin ramarangkon uamang wa-chol chaktokachim. Uni gimin 
uamang altuen katc jokna man-aiachim. Uamangko rikenggipa 
ja-araragipa ramram Policerangde wa-chol chakgipa ramarangko 
re-angna nangani gimin A-chikrangde an-tangtangni tarigimin 
ramarang gita altuen kate jokna man-aiachim. Mikka jimbeengachim 
aro chiringrang joksuakpile ta-raken jokengachim. Uni gimin 
A-chikrangko rim-na doanganide ka-donggramaianisa 

ong-aigenchim. Indiba Dak ra-ruragipa Police dolko chagropna 
am-simsimaiani gimin aro bobil dingako watgalkujani gimin 
uamangko sasti on-na nangnikchong mote, songgimikkon 
so-srangaha. Unomiting songni manderang gimikan songo 
dongjachim. Uamang a-batangtangchina katdoangtokahachim indiba 
uanoniba uamang Dak ra-giparangko nirikkie dongtokaengachim. 
Nokrang a-kimbrio ong ani gimin ramako nikonataiachim indiba 
uamangko nidoatode nikatskajachim. Uni gimin ia bamna 
sikchomgmotgijagipa songko jekon raka skianiko on-na 
nangnikachim, sasti on-na gita maming chol grichim. Nok so-oba 
sasti on-a gitan dakjachim maina uamang a-bani nokrango dongskana 
man-aiachim. Mi jamrangkoara so-skana sikjacbim. Indiba 
mikkangchi golmal ka-taiode uamangni a-barangko nosto ka-e galna 
miksonge donbaiaha. 

Gipin Songrango napa : 

1872 ni July 4 tariko, Capt. Williamson aro uni dol, 
Runghasugiri song gita re-angaha indiba songgimikan jakgitelgipa 
A-chikrangna kene, sorkarina bamgipa Ringrigiri songona pilak mi 
aro gam-jin dongarangko ole katnapetokahachim. Unikoa uamang 
Darangiri songko re-pakangaha. Ua songni manderang jripjrang dake 
aro ripeng ong-na ska gita dake mesoksoaha. Uamang jakgitelgipa 
A-chikrangoni naljokna gita ritchokrangchi guare kadule dongachim. 
Unoni uamang Apkapara songo nape, watgale katanggipa nokrango 
walsa waltuaha. Salgipino uamang chel-en aro neng-bee re-angkuaha. 
Re-angmitingo uamang bang-a chiringko batsotna nangachim aro 
uarangoni adhamangkode batsotnan man-piljachim. Uamang pring 
6 bajioni attam 6 bajiona unsalo re-ahachim. 

TViraona Re’bapila : 

1872 ni July 5 tariko uamang Turaona re-bapilna miksonge 
re-bapilaha. Uamangni ka-dongsoani gitan, a-brini chiring dilantian 
ta-rakprete joktokengachim aro changantian neng-edikesa batsotna 
man-aiachim. Changgnina Capt. Williamson batsotna man-gija 
dongdike dolongrangko nambate kachengna draatako man-ahachim. 
Ft. 5 mangan tu-gijagipa apchongipa dilsa chiringko batmitingo bol 
pangsa bedape Man ba Burmese sipai saksako chi man-pakangaha- 

chim. Ua bol cbeksirango bingkangaha aro Capt. Williamson uko 
salongkatna krengbeahaoba uko sina skang saldobana manjahachim. 
Capt. Williamson an-tangba bol be-dape chiringchi ga-akangachim 
aro chiringba matburingni randinga gita gam-pile ta-raken 
jokangengani gimin bil ama dipet krenge jroesa jentensa ua jokna 
man-ahachim. Re-bae uamang Turaona 3 p.m.o sokeaha aro indake 
ba-ra kancha gansree suk ong-e dongna man- aha jekon uamang 
batanggimin bang-a salrangna dakna manjahachim. 

Capt. Williamson Paromgreoni Turaona namgipa ramako 
eho-aha aro sal namitingode ia gitan Turaoni Paromgreona salgnion 
sokna man-aignokchim indiba mikka waaode sokjawachim maina 
ia rama bang-a chiringrangko daksotachim. Uamang salsamangmang 
bate Darranggirio dongkuode chibimarang chi dal-tokani gimin 
re-bapilna man-jawachim. Indake Policerangko rime re-anganichi, 
jakgitelgipa A-chikrangko wachi kariode sorkari mamingba dakna 
man-jawa ine jakgitelgipa A-chikrangni chanchianiko ong-ja ine 
mesokna man-ahachim. Indiba uamangko rim-nade 
man-babebejachim. Capt. Williamson bobil dakenggipa songrang 
baksa mamingkon agangrikbana man-bajachim aro indaka sal- 
somoerango ua songrangko mamingkon bichal ka-banaba 
man-jawachim, indiba ian bobil dakkamenggiparangna nama skiani 
ong-aha ine Capt. Williamson chanchiachim. 

Paromgreo Police Outpost ge-sako dake uno Police sak 29 ko 
donbaaha. Turaona soke an-tang baksa re-angpagipa Nokmarang 
aro Laskerrangna jemangon ua ka-dongna man-achim, Capt. 
Williamson uamangna slairangko gulirang baksa suale on-aha. 
Iamang inditan D.C. ni ka-dongna man-aniko man-ahani gimin, D.C. 
ni uamangni songrangko nitimna policerangko watatna am-akoba 
uamang ra-chakjahachim. Uni gimin mikkangchi uamangna maming 
jajrengani dongjawaha ine Capt. Williamson ka-dongahachim. 11 

1872 bilsini a'bachengaona Jakgitelgipa A*chik Songrang : 

Captain W. J. Williamson Garo Hills Districtni skanggipa D.C. 
ong-e 1867 ni December jao Turaona re-bae A-chikrangko sason 


1 1 . For. Pol. A. September, 1 872, No. 276-86, Extract of a Letter No. I.C. of 14th 
July 1 872 from D.C. Garo Hills to the Commissioner of Cooch Behar. 

ka-na a bachengaha. 1867 aro 1872 bilsirangni gisepo ua bang a 
jakgitelgipa Achik songrangko, ka-sne agananichi, boksisrangko 
on-anichi, Nokma aro Laskerrangko songanichi aro mitam 
songrangko slairangko mesokanichi aro mitamrangko nokrangko 
so anichi, Britishni ning ona ra bana manahachim. Uni chuti ra e 
re angmitingo, uni pal D.C. ong sogipa, Capt. La Toucheba adita 
jakgitelgipa A chik songrangko dokkol kasoahachim. Indionangba, 
1872 ni abachengaonan Garo Hillsni bijatchirango donggipa song 
60 rangna batpilen jakgitel ong-e dongkuengachim. Ia songrang 

(1) Rongbokgiri, (2) Bawegiri, (3) Wahigiri, (4) Megapgiri. 
(5) Ringigiri, (6) Samingiri, (7) Jengjal, (8) Chiokgiri, (9) 
Rongapgiri, (10) DalbotKalak, (11) Dilmagiri, (12) Tongbolgiri, 
(13) Monsanchekchakgiri, (14) Najakgiri, (15) Dukigiri, (16) 
Remgiri, (17) Mukdagiri, (18) Anogiri, (19) Samanda, (20) 
Kantragiri, (21) Rangribugiri, (22) Mandalanggiri, (23) 
Dakakugiri, (24) Banchamgiri, (25) Warugiri, (26) Pakrigiri, 
(27) Mukragiri, (28) Gandupara, (29) Dodulanggiri, (30) Gerra, 
(31) Manda, (32) Sokadam, (33) Bonigiri, (34) Rongsepgiri, 
(35) Kallak, (36) Kakarugiri, (37) Soochilgiri, (38) Maijigiri, 
(39) Bolonggiri, (40) Dinranggiri, (41) Gondenggiri, (42) 
Bolkagiri (43) Agalgiri, (44) Aguragiri, (45) Marakgiri (46) 
Bowegiri, (47) Dinamangiri, (48) Rongdenggiri, (49) Jondekgiri, 
(50) Balonggiri, (51) Snal, (52) Jogogiri, (53) Dimbil, (54) 
Rongbenggiri, (55) Boldamgiri, (56) Danal, (57) Hadakgiri, 
(58) Bonbrakgiri, (59) Akigiri, (60) Ampangdamgiri, (61) 
Rongalgiri, (62) Megadopgiri, (63) Asil, (64) Bomgiri, (65) 
Nengmandal, (66) Sarampang, (67) Kakwagre. 12 

Ia aro gipin adita jakgitelgipa A chik songrang Britishni 
rebaaniko aro sasonko namniksrangjachim. Uamang atchu-ambini 
chengoni jakgitele janggi tangba gita jakgitelen janggi tangangkunasa 
skachim. Indiba ia jakchomsa jakgitelgipa A chik songrang British 
sorkarinade beeno busu bua gita sadikskachim. 

Colonel J. C. Haughtonni Bobil Dingna Tarisamsoani : 

Ia bu su bu enggipako ote galna ba bangki jakgitelgipa A chik 
songrangko dokkol ka na gita Cooch Behami Commissioner, Col. 
12. Register maintained by Capt. Williamson for 1868-1873, Tura. 

Haughton an-tangni bobil dingna tarisamsoaniko 1872 ni May 25 
tariko see India sorkarina u-iataha. Uni tarisoni gita, Regimentni 
Company ge-sako Shillongoniko Nongstoinona ra-bana nanggen aro 
camp kana gita ua ka-singipa biapo nama biapko basena nanggen. 
Aroba, Officemi jako chu-onga gita begalrang dongna nanggen 
jedakode Khasi Policerangko ua kamrangko ka-atna nangjawa. 
Nongstoinni Syiem haida an-tangni dolsa sipairangkoba on-dapnaba 
donga. Ia pilak sipai aro Policerang 1872 ni November 20 tarikode 
Nongstoinona sokbana nanggen, aro ramarangko o-na, 
Wa chaprangko dakna, ma chakna jamdaprangko rikna aro 
indakarangko dakna sak 20 komigija kulirang dongna nanggen. la 
sipai aro policerang, nangchongmotana agre Nongstoinoni Garo 
Hillschina re-angjawa. Nongstoinona sokon iako dilgipa Officer 
skanggipa Garo Hills Districtni D.C. ko kobor ra-esa kamko ka na 
nanggen. 

Garo Hillsni D C. sak 100 policerangko rime Garo Hillsko 
dokkol ka na nanggen. Goalparani reserve police aro Cooch Behami 
police sak 50 jemangan gitcham aro dakgrikgimin sipairang 
ong-achim, uamangchi dokkol ka na nanggen. Slai gulirangko aro 
rationrangko chilna gita chu-onga kulirangko rimangna nanggen. 
larangko ka na sikjani gimin uamangko drae kam ka-atanichi 
soricariko mitchinikatna nangja la kamrangnajakkalna October jaode 
Nepalirangko man-naba dongaha. 

Garo Hillsni D.C. ni skaniara, ia namgijagipa ja-dil ba 
jakgitelgipa A-chikrangko skanggipa dokkol ka na nanga. Unikosa, 
je gipin songrangan uamango pangchakachim ua songrangko ra-na 
nanga indiba D.C. obostani kri niroke aro an-tangni u-ianiko jakkale 
kam ka na man-genchim. Garo Hillsni D.C. ni skanggipa kamara 
Khasi Hillsni dolko kobor ra-chengna nanggen aro rama o-na gita 
chu-onga kulirangko ra-angna nanggen. 

Minggipin, ia jakgitelgipa A-chik songrangko dokkol ka-anio, 
nangrimgrikpilani bewalchisa dakna nanggen aro je gipin A-chik 
songrangan sorkarina bamaoni re-angpiltokahachim uamangko 
rimbapilani bewalba apsan ong-na nanggen. Iachi man-jaosa, 
chong-motgipa manitelgijagipa A-chikrangko rim-ani aro sasti on-ani 
onggen ineba Commissioner parakataha. Buringjoljol reangmitingo 

bang-a songrangni songtangtangko wate katangako nikgen, ba 
uamangni songrangona dakanggipa ramarango wachol chakarangko 
nikenaba donga indiba indakarangna uamangko bobil ine channa 
nangjawa. Songrangko so-ani jekon dambe officerrang dakna 
namnikbatachim maina uano kenani dongja aro maming neng-aniba 
dongja, uarangko gelna nanggen. 

A-chikrangni dakgrikani bewalara, rama jatchio a-kolrangko 
cho-e wa chol chake bolbijak wa-bijakrangko pindape donani, 
ramarango wa chol chakani, ro-ongrangko romtomatna chimonge 
donani aro Chri bra dake gona ramarangni kosako wa-arangko tarie 
donsoanirangan A-chikrangni mongsonggipa dakgrikani bewalrang 
ong-a ine Britishrang Garo Hillso napchengaonin nikahachim. 
A chikrang Chri brarangchi Britishrangko dakgrikja, bang-gija 
Slairangsan dongaia, aro uamangni jatni dakgrikani silchi-darerangara 
Sel-u, skakgipaMil-am aro Sepirangsan ong-aiachim ineba uamang 
nikachim. Capt. Williamson, an-tangni bilko, u-ianiko aro jotking 
dakaniko jakkale ia dokkol ka-na re-anganio chu-sokgipa ong-gen 
ine Commissioner ka-donge aganaha. 13 

Captain W. J. Williamsonni Bobil Dingna Tarisamsoani : 

Cooch Behami Commissionerni ge-etataniko man-e, Capt. 
Williamson, ka-mao gita dakgrikna tarisamsoaniko dake, 1872 ni 
July 24 tariko Commissionema watataha. 

1. 1872 ni October 10 tarikoni Putimari aro Kakripara 
antirangna agre, Damra, Jira, Nibari, Bengal Khatta, Pulbari, 
Gossaigaon aro Durgapur antirangko chipgen. 

Antirangko chipanio A-chikrangna neng ani ong-gen maina 
uamang a-brini bosturangko palna aro pilak nanganirangko brena ia 
antirango pangchakachim. Iana uamang ka-onanggen aro 
a-kawerangchi adita chadrapanirangkoba dakgen indiba uamangni 
kosako bil gnanggipa sorkarini skianiko uamang nangchongmota 
ine D.C. aganaha. Antigni ba gittamna antirangko chipna D.C. 
chanchiaha jedakode British sorkari uamangni kosako bil chu-gimik 
gnang ine A-chikrang ma-sigen aro uan sorkarina bama-bamja 
dakgipa songrangnaba mikgrakatani ong-gen, maina uamang 

13. Foreign Pol. A. September 1872, No. 281. 

jakgitelgipa Achikrangko donuna jotton ka-beengachim, aro 
lakgitelgipa songrangchina ramarangko sorkarina mesokna drajaskal 
gongjachim. Goalpara aro Mymensingni Officerrangan antignimang 
u-iatsamsoe ia antirangko chipatna mangen. Ia dakanirangko 
namnikgijagipa donggen indiba skia mangijagipa, mikmalgijagipa 
manderang baksa kam kana nangenga ine gisik raskana nanggen 
aro British sorkarini bilko mesoknaba nanggen. Uni gimin, ia buringni 
ka namgijagipa manderangna iarangko dakna nanggen jerangkon 
skia man-gipa jatrangna dakna nangjawachim aro jerangkon uamang 
ka-namgijani aro onggija dakani ine changenchim. 

2. Syiemrangko Khasi Hillsoniko Khasirangko watatna 
aganatgenjedakode Achikrangni gisikrang uchipakba gisik onatna 
nanggen. Achikrang Megamrangna namen kena. Iamang baksanaba 
Syiemrang adita kulirangkoba watatna nanggen. 

3. Jakgitelgipa A chikrangko bamatdrana gita badita sipaini 
dolko nanggen ukoba D.C. u-iataha. Jakgitelgipa Achikrang krime 
dakgrikrongja, aro badita mande jinmarangko chimongna man gen 
uko u-isojaoba, uamang bang bea manderangko chimongna 
man-jawa ine niksona man-a. Uamango dakgrikani silchi-darerang 
bang-e dongja indiba a-dokni kri dakgrikna changa aro diltugipa 
biaprango time dongsoe bobilrangko chadrape dakgriknaba 
changbea. 

Jakgitelgipa A chikrangni dakgrikani bewal indake ong-naba 
donga. Sipairang Dilmagiri songona sokon uamang bamjaode, 
dakgrikgen aro dakgrikao amako man-ode uamang katpilgen aro 
ja-mano sorkarina bamgipa adita songrangko a-jak sokgen ba 
warachakna man gijagipa adita a kaweni songrangko chadrapgen, 
aro iakon champengna D.C. dingtangmancha skachim. D. C. ni 
miksonganide sak 100 policerangko rime Romphagiri gita Dilmagiri 
songona re-angchengna ine ong-achim. 

4. Minggipin D.C. ni miksonganiara, bamaniko dakchina gita 
songrangna u iatsamsona jotton ka na ine ong-achim. Aroba an-tangni 
manderangkon kuli kamna rimanggen, Mr. Cawley aro gipin 
Officerrangko rimchapanggen aro sak 50 policerangko Tura 
a-bidingni salgipengni songrangko nitimna aro Susung aro Shetpur 
jolrangko nirokna donanggen aro sakgipin European Officer aro 

police sak 50 ko Damra, Jira aro Nibari jolrangko jakgitelgipa 
A-chikrangni chadrapaoniko champengna gita donanggen. Uni 
gimin, Capt. Williamson gimik sak 200 policerangko nanggen. Tura 
stationko nitimna European Officer baksa police sak 120 ko 
donangna nanggen. Uni gimin, Capt. Williamson gimik gimang 
police sak 350 ko ja gittamna nanggen. Unoniko sak 20 policerangko 
Damalgirio donangna nanggen. Iarangchi ua pilak kamko 
matchotatna ka-donga ine ua see Commissionerna u-iataha. 
Unomiting Garo Hillso gimik police sak 1 50 saan dongaiachim. Uni 
gimin da-o ua gipin districtrangoniko police sak 200 ko 
nangdapkugenchim. Sikh aro Gurkha sipairangkosa Capt. 
Williamson man-na skachim maina indaka kamrangode uamango 
pangchakna man-batachim. Uni nikani gita, Goalpara aro 
Mymensingni policerang is kamna cholibcgipa ong jawachim 

5. Dilmagiri songko bamna draatani jamano, Capt. Williamson 
ka-sne jakgitelgipa A-chik songantikon napna miksongachim. liui 
ja mano ua ruutgija somoerango chadrape mande so otgiparango jak 
on-pagipa gipin songrango nape, uamangko dai gamatna aro 
gamjaode, uamangni nokrangko so-na miksongachim. 

6. Ia tarisamsoaniko chu-sokatna badita koros nanggen, uani 
giminba Capt. Williamson chanchisoaha. Policerangko rimangode, 
tangka namen komigen aro sorkari bang bata korosko nangdapjawa, 
maina sak 200 policerangkode gipin districtrangoniko dikdiksana 
rimbana man-gen. Aroba Garo Hillsni policerang an tangtangan 
Artillery Rifle Carbinerang baksa Enfieldni gulirangko kee 
re-rongachim. Gipin districtrangoni re bagipa policerangba iakon 
dakna nanggen. Round 40 gulirangko sike ra-na uamango dokra 
dongna nanggen. Song-e chane cha-ani ritchenggipapitolni me-dik 
samdikrangkoba bobitna nanggen aro uarang ge-sa ge gipino 
sikkroke ra-na man-giparang ong-na nanggen. Round 40 gulirangko 
kean baksa, police sakprakprakan uni tusiani ba-rarang, song-a- 
chanani me-dik sam-dikrang aro sal gittamna rationrangko bona 
nanggen. Rationrang aro slai gulirangan mongsonggipa bobitani 
ong-gen. Sak 200 manderang salprako 250 kg merongko cha-gen 
aro uko sak 13 kulirang olgen. Ua baksa kulirangni cha-ani aro slai 
gulirang dongkugen. Uarangko Garo Hillsni jatchi badiaba biaprango 

chimonge dongen jeoni ua pilak jakgitelgipa songrangona re-angna 
man-gen. Uni gimin, pilak sorkarinabamgipa songrangan ong-katbae 
ramarangko o-prake on eode aro boksarangko olode korosrang 
komibegenchim. 

Sak 170 kulirang, salprako Rs. 8/- kae ja 3 nakoros Rs. 4,100 

Gipin korosrang - - - - - Rs. 2.500 

Gimik, Rs. 6.600 

7. Policerangni apsan ja-ku ga-e re-angan jakgitelgipa 
A ehikrangna bamchina gita ge etani chin ong-a. Dilmagiri song 
bamahaodc, gipin songrangba ukon ja-rikgen, aro ia song bamaniko 
dakjuskal sorkari A -ehikrangna chong-motgipa aro pangkamgipa 
namgmkodakjawa. 

8. Poli jcrangko bang dugac dabiaha ine mitamrang jegalnaba 
donga indiba name chanchiodc indakc ong ja inc nikgcn. Aroba, 
bang en pohcerangko m-angon nambatgen maina unosa A-chikrang 
warachakaniata jailani kam ine chanchigen aro adita an-chi-pari 
ong anirangonikoba jokatna man gen. 

9. Skang re-sogipa dolo sak 1 00 policerang donggen aro Garo 
Hillsko u-igipade ia dol bang-dugaja ine nikgen. Police sak 100 oni 
sak 60 mikkango re-e je somoeoba dakgrikna tarigen. Gipin 
policerang rationrangko, slai aro gulirangko aro kulirangko nitimgen. 

10. Bangki jakgitelgipa songrangko bamatdraani ja-mano, D.C. 
nokprako anna diet kac Nokni kajinako gatgen aro ja-mano sorkari 
skodc bariatgen. Ia kajinako gile sorkari tangka dakna ong-ja indiba 
uamaugni bamaniko man nu. niamko ja rikatna aro nama sorkariko 
riknasaong a jedakode uamangoniko sipai ba policerango napatna 
man -gen. 

11. Sigipana boli on-na mande so-otani bewalko bon-atna 
nangchongmotgen aro indakarangko on-lisaba nie dongna 
man-jawaha. larangna rakbegipa sastiko on-gen. 

12. Sorkarina bamgipa songrango daka gita jakgitelgipa 
songrango nokkol itani bewal dongjawaha. Beben iarangko ka-sne 
ka-sne dakanggen. 

13. Missionaryrangni lekka pora aro missionni kamrangko 
a-bachengatgiparangko gipaatna c.n chcngna nanggen. D.C. ni 
aganaton, pilak Nokmarangan bcgalrangko am-e on na nanggen. 

Songrangni gisepgrikni ramarangko Achikrang o-prake onna 
nanggen aro sorkarini Officerrangni mal-bosturangko olna nanggen 
aro songsaoni songsaona ramarangko mesoke on na nanggen. British 
sorkarini gipin retrang gitan jakgitelgipa A chikrangba sorkariko 
manina aro kamrangko ka-e on na nanggen. 

14. Pilak antidamrangni kosako sorkari chugimik bil gnang 
ine Achikrang ma-sina nanggen, aro uamangni uarangchi re-ange 
pilak namgnirangko man aniara sorkarina bamanio aro nama 
dakbewalosa pangchakgen. Ia sorkarini miksonga gimikko 
kan-dikbee aganako A chikrang maniode, aro bamna sikgijagipa 
A-chikrangna namgipa skiani ong-a ine ma-siode, ruutgija bilsirangni 
gisepon A chikrang British sorkarini retrangni gisepo 
tom-tombatsranggiparang ong-gen. 

15. Mingsa rakbegipa skiani gnangpiti, chong-motan, 
Silchidareko silchidarechi dinggen, aro jakgitelgipa songprakprakni 
obostakon ma-sie ra-gen, aro indake pilak golmalrangkon 
bon-kimitatgen. Adhadakchibroke donaijawa. 

16. Sorkarini ge etanirangko bakbakan, chu gimik aro gisik 
ka-tong gimik rachakna nanggen, ongjaode draataniko dakna kam 
ka-gen, aro ia draani kamrangara, songko dikdiksana dokkol ka-gen, 
je mal-mattarang donga uko korok ka-gen, aro bon-kame, dongimin 
salrangni gisepo bamaniko dakjaode, jekon obostani kri tik 
kagenchim, songgimikkon nisie galgen. 

17. Kosako janapgimin miksonganirangko chu-sokatna bangki 
dongenggipa pilak jakgitelgipa songrango napahaon aro bamna 
draatahaon, Capt. Williamson manderangni bewalrangko nie, 
uamangonikon songrangni Laskerrang songgen aro uamangan 
sorkarini pilak dakgimin niamrangko chu-sokatna songni pal daitoko 
ra-na nanggen. 14 

Cooch Behami dikdiksana Commissioner ong-gipa, G.N. 
Barlow, iaCapt. Williamsonni tarisogiminko Bengal Govemmentna 
1872 ni August 7 tariko wataton ua indake janapatjolaha-A-chik 
a-song gimikko ra-na daksamsoaniko porae, Col. J.C. Haughton aro 
Capt. Williamsonni tarisoanirang apsananga ine nikaha. On-tisa 
dingtanggrikaniara. Col. Haughtonara sak 100 sipairangko 
14. Foreign Political A, September 1872, No. 282. 

Nongstoino donna nanga indiba Capt. Williamsonara chu- gimikan 
policerang ong-na nanga ine chanchiskachim. Beben, sipairangchi 
ma policerangchi dakgrikgen ukode bon-kamao sorkari tik ka-gen 
indiba dakgrikna re-na am-ode re-chakatani tarikko bakbakan tik 
ka-ode namgen jedakode kulirangko aro rationrangko sandisona D.C. 
seng-gnang somoeko mangen. 15 

Bengal sorkarini Secretary India sorkarini Secretaryna ia 
tarisamsogipako 1872 ni August 28 tariko wataton ua indake 
agandapaha-Sipai jinmachi Achik a-song gimikkon Britishni 
songnokona chapatna anvode, bakbakan ge-etaniko on-na nanga. 
Chapatna am bebeode October jani a-bachengon re-chakato namgen. 

British sorkarini sipairangni bilakako mesokna aro nangode 
dakgrikna Shillongoniko sipairangko Nongstoinona rimange 
doneako uaba namnika ineba seatjolaha. Indakgipa obostarango 
bilgriana bate bilakdugaan nambata jedakode chang-sanon pilakkon 
matchotatna man gen. Capt. Williamsonni antidamrangko chipna 
janape on anirangkoba namnikpaa ineba u-iataha. Aroba, Capt. 
Williamsonni nangnikgipa European Officerrangko on-na man-gen 
aro India sorkari hukum on-on uamangko watatgen ineba 
agandapataha. 16 

Bengal sorkarini Secretaryni seatgipa aro tarisamsogipa lekkako 
man-soe, India sorkarini Secretary (Foreign Deptt), C.U. Aitchison 
indake Bengal Sorkarini Secretaryna 1 872 ni September 3 tariko 
sechakaha aro hukumko on-ataha-British sorkarini nokgipa ong-aniko 
A chik a-songna mesokna aro bangki jakgitelgipa A chik songrangko 
bamatna tarisamsoanirangko aro uamangko Garo Hillsni D.C. ni 
ning-ona ra-bana am-aniko aro apsan somoeon chadrapgipa 
songrangko sasti on-na aro mande so-otgiparangko sorkarina rim-e 
on-na janapanirangko namnikaha. 

Indake India sorkari hukum on-ataha je, Sipairang jinma 
songrango napon bobil dingna nangja indiba uamangko bamatnasa 
kam ka-na nanga aro Laskerrang aro Nokmarang sorkarina 
dakchakaniko on-na nanga. Sipai dol bang-dugana nangja indiba 
chu-onga gita silchidarerang dongna nanga. Lieutenant-Governor 

15. Foreign Political A., September 1872, No. 280. 

16. Foreign Political A., September 1 872, No. 279. 

of Bengal, ta-rakkale reangna simsakatna nanga aro Capt. 
Williamsonni bi-a gita gipin Districtrangni reserve policerangko 
watatna nanga aro 44th Regiment Native Infantryoniko Company 
gittam sipairangko reserve dake badiaba nama biapona watatna 
nanga. Bonkame, India sorkari Captain Williamsonni 
tarisamsogipako namnikaha. Ugitan kam ka-na nanga. 17 

India sorkari 1872 ni September 17 tariko Bengal sorkarina 
indakeba seattaiaha-Capt. Williamsonni janapgipa pilakkon India 
sorkari namnikaha. Antidamrangko dikdiksana chipanikoba 
namnikaha. Capt. Williamsonni nangnika gita pilak policerangkon 
gipin districtrangoniko watatna nanggen. Sorok dilgni. dilsa Garo 
Hillsni a-bri ja-pajoljol aro dilgipin a-bri jatchi gita chona janapgipako 
badita seng-gnang man-a cho-ode namgen. 1 * 

Re-baenggipa sin-kari somoeo A-chik a song gimikko 
ra-srangna sipai jinma re angna janapani bidingo India sorkari uni 
1872 ni September 26 tarikni chittio Secretary of State, London 
Officeona see u-iataha. 19 

Rongrenggreo bon kame Dakgrikani, 1872 : 

Captain Williamsonni jakgitelgipa bangki A chikrangko bobil 
dingna tarisamsoaniko India sorkari aro Englandba namnikpae, 
uamang Capt. Williamsonkon maidakemancha British sipairang 
dakgrikna re-angchong-motgen uko che-em che-em noksa sala gnang 
tarichina ge etaha. Uani gita Capt. Williamson indake tariahachim. 
chong-motan, bangki jakgitelgipa songrangko Britishni songnokona 
chapatna gita biap damgittamoni Policerangko rime 
re-chakatangtokgen. Saliramchini Capt. Williamson an-tungan police 
sak 100 ko rime Turaoni re-chakatanggen. Un baksa Mr. Cawley, 
Junior police officer re chapanggen. Salgipengchini Mymensingoni 
Mr. Daly, Cachami Police Officer police sak 50 ko rime Durgapuroni 
re-chakatanggen. Un baksa junior police officer, Mr. Goad 
re-angpagen. Salgrochini Capt. M.P. Davies Goalparaoni police sak 
50 ko rime re-anggen aro Mr. Scanlan, junior police officer 
re-angpagen. Salaramchi Nongstoino Company gittam sipairangko 

17. Foreign Political A, September 1872, No. 278. 

18. Foreign Political A, September 1872, No. 284. 

19. Foreign Political A, September 1872, No. 285. 

reserve dake dongen. Uamang pilakan 1872 ni December 7 tariko 
biaptangtangoni re-chakatangc apsan somoeo Rongrenggreo 
gronggrikna nanggen inc u-iattokaha. Biaptangtangoni re-angmitingo 
uamang pilak Achik songrangkon bamatna kam ka-na nanggen 
ineba u-iataha. Aroba, Capt. R. G. Woodthorpe, Survey Dcpartmentni 
Assistant Survey Officer, Capt. Williamson baksa re chapange survey 
ka-gen. 20 

Durgapuroni Rongrenggreona sepangbatani gimin Durgapuroni 
re anggipa Mr. Dalyni dol Rongrenggreona sokechengaha aro ia 
bon kamgipa Jakgitelgipa A-chikrangni British sorkariko 
dakgrikaniara Mr. Dalyni dol baksasa ong-achim. Iana skanggipa 
thasongrungo Achikrang mamingsaloba ku-mong-nangrimgrike 
British sorkariko aro darangkoba warachaka dongkujachim ine 
nikbana man aha. Uamang songsa songgipin baksa an-chini pal 
an-chi me a-jak sokgrike maming ku-monggrika gri paltangtangsa 
warachakrongbaachim. Indiba iachango bangki jakgitelkuenggipa 
A chik songrang pilakan Britishni a dokrangchi duulako aro 
sinchepchepaniko man e aro jakgitelni ba-kapgipa gisikrang 
dongkue, janggitangtangko onpile apsan ku-cholsan onge kimkro 
warachakna manchitokaha. 

Englishrango konggranggipa Sel-urang donga jerangan 
chel-beaonin wa-alko ong-katatna man-achim aro jaktuatgija 
gosimsimode wa alrang jeko nangea ukon kamachim aro 
manderangko so-otnaba chu-ongen bil dongachim ine janganiko 
jakgitelgipa A chikrang knasoaha. 21 Goata changantin sak 50 
manderangko siatnaba man-ana ineba jangtokaha. 22 Indake 
bilakbegipa silchidarerangko maidake warachaksona man -gen uko 
uamang walang salang chanchigrimtokna a-bachengaha, 23 

Indakmiting somoeo Mr. Daly, Cachar Districtni Police Officer 
Cacharoni Durgapurona re-bae Mymensingni police sak 50 ko 
rimbae Paromgreona sokbaaha. Paromgreoni uamang 1872 ni 
December 7 tariko Nepali aro A-chik kulirangko pilak bosturangko 
olate re-chakatbaaha indiba un walon sak 89 A-chik kulirang 

20. A. Mackenzie, The North-Eastern Frontier of India, P. 265. 

21 . Rev. William Carey, The Garo Jungle Book, Pp. 48-49. 

22. Foreigh Political A, September 1872, No. 179. 

23. Fr.A. Pianazzi, inGaroland, P. 5. 

katangtokaha. Salgipin, December 8 tariko Mr. Daly Kakwagreni 
Nokma aro songni manderangko grongaha aro uamang 
dakchakanikoba on-aha. Re anggipa May jaode uamang British 
sorkariko jegalachim. Unoni reange Daly Nengmandalni 
manderangko grongaha jemangan bamaniko daksoaha. Apsan 
re ange ua Bawegreni manderangkoba grongaha aro uamangba 
bamaniko dakaha. Songgimikan songko wate katangtokahachim 
indiba songko so-ede katangjaha. Bawegreni manderang 
warachaksonade chanchisoakonchim indiba dakjaon nambatgen ine 
chanchipiltae warachaksojahakon. Salgipin, Decembemi 9 tarik Mr. 
Daly adita a-dokrangko neng-mangijan reangaha aro Simsang 
chibimako batsotna man gen ine nike batsotangaha. Uko 
bolplengrangchi dakgipa ringrangchi chobatna man achim indiba 
ka-machide chona man-jachim maina ua chibima joljol banga 
chubegipa chidarerang gnangchim. Unikoa Mr. Daly altuen 
Rongreng songona re angaha jean warachaksona namgipa biapo 
dongachim. Ia songni manderangko buringni ka-ting ka-grak 
dakgiparang ine Capt. Williamson see donangaha. December 10 
tariko Mr. Daly Rongreng songni sepang Simsang chi rikamo a-tip 
dakeaha, aro A-chik kuli sak 100 aro Nepali kuli sak 95 ko 
rationrangko olechina watatpilaha. Un salni attam 5 bajimango 
jakgitelgipa A-chikrang a-tip sambaona re-bae nirikkietokaha aro 
uamangni re-baako namnikgijaniko mesokna ine a-tipni sambao 
donggipa Rongreng songgitchamko so-aha. Ian Samanda songni 
manderangni kam ine aganako Daly knaaha. Salgipino Mr. Daly 
a-tiptangko chejchakna gita pilak police aro kulirangkon mikrakataha 
aro Badri aro Nengmandaloniko gipin kulirangko okamate 
sokbaataha. Mr. Dalyni adita kulirang jakgitelgipa A-chikrangko 
sing jike nion, uamang British sorkarina bamna miksongani dongja 
aro je songrangan bama ua songrangkoba a-jak sokgen ine 
aganchakaha. December 11, Bristibar salni walo a-tipni 
samtangtangchin bang a manderangni chrik-a-bokarangni 
ku-rangrangko Mr. Daly knaahachim indiba uo be en an-senge 
dakgrikna mangrakgipa sak 30 mangsan dongaiani gimin jrip 
dongaiaha. 24 


24. Foreign Political A., July 1873, No. 530. 

la Rongrengreo dakgrikani gimin Rev. William Careyna saksa 
mikkim donggipa aro man-e cha-gipa Lasker indake agane on- aha. 
UaLaskemi pagipabajakgitelgipaNokmarangoni saksa ong-pachim. 
Dakgrikna skanggipa walo walgimikan pilak jakgitelgipa 
Nokmarang aro matgrikrang tom-tokaha aro warachakgenma ba 
bame on-genma uko sko taning rokrokpile chanchigrimtokaha. Ia 
ka-namgija aro skia man gijagipa maharirangni bon-kamgipa 
jakgitelgipa songrango slairangni gam-anirangko mamingsaloba 
knakujachim. British sipairangni apsan ja-ku ga-e re-ani, sipairangni 
hukumko maniani aro uamangni dakgrikani silchidarerangni bidingo 
uamang mamingkoba u-ijachim. Englishrangni sel-u konggrang 
baditana kingking bilaka ukoba darangba aganna man-jachim. 25 
Indake sko ding-e walgimik chanchimiting somoeo uamangoni 
saksa, haida uan Togan Nengminza ong-akon, sei-uko ra-bae wal-ki 
gijel gijel dakao sel-uni ku-chotko wal-chaatengachim aro 
wal-chahaoara uko te-rik bipango su-protate nion chiao ine gam-e 
ka-sinangaiaha. Uni gimin ua bilakbegipa sel-u konggrangni 
wa-alkoba te-rik bipangchin warachaksona amaigen ine ua nikaha 
aro pilakan ong-niktokaiaha. 26 

Uni gimin pilak matgrikrangan bitchi bang-gipa te-rik bipangko 
rattongtonge, kosakni bigilko okee gale, wa-ani sepitangtango 
kachape dakgrikna re-china ge-etokaha. 27 

Uandaken 1872 bilsini December 1 2 tarik, Sukrobar salni pring 
seng-ahaon, song nokrangko guare kaduule dongiparangko nitimna 
donbae, mil-am, sel-u aro re-su ga-tongchi kadapgipasepirangkojako 
de e uamang dakgrikna tariman-tokaha. British sipairangni a-tip 
dakgipaona uamang maluangon saljatchimang ongahachim indiba 
guuri dinani gimin andalmikachim. British sipairangni 
bolbijakrangchi pindappilgipa a-kongkep dakgipaoni Niram dakna 
namgipa a-timbo dakgipaona riting ritap rebaako A-chik matgrikrang 
niksoaha. Britishrangni a-tip dakgipani sepang mikkangon Rongreng 
songgitcham dongachim. Gipaksokpilgijagipa bolsal aro gipin 
bolrangni samtangtangchinin A-chik matgrikrang makkrerang gita 

25. Rev. William Carey, The Garo Jungle Book, Pp. 48-49. 

26. Fr.A. Pianazzi, In Garoland, Pp. 4-5. 

27. Rev. William Carey, The Garo Jungle Book, P. 49. 

ka-sne ka-sne a-tipchipakna malambrakangtokengachim jemangkon 
bolbijak aro wa-bijakrangni pindapani gimin niksojachim. Uamangni 
niksenggipa mikronrang sipairangni ja-ku ga-e re-ako gisik nangbee 
niaha, aro mil-am sel-urangchi aro dakgrikna miksongchong-motani 
mikkangrangchi chin dakgrike uamang chagropna biaptangtangko 
ratokahachim indiba sipairangni apsan apsan jekoba dakaniko nike 
uamang adita sengkuahachim. 28 

Jeba ong-bo, Achik matgrikrang antangtangko gisik ding-ate 
aro gital re-su ge tongchi kadapgipa sepi, mil am aro sel-urango 
ka-dongbee malambrakbrakangtoken uamang Britishni a-tip 
sepangonan sokangtokaha. Unon uamang dongdipaha aro knatime 
niaha indiba pilakchin jripjrang daktokachim aro chadrapna somoe 
nammiting ine uamang nikaha. Uni gimin uamang salni 1 bajio 
rang-san chrik-a-bokattokaha aro chasinapangtokaha indiba banga 
slairangchi apsan goatani gamani uamangko dondipataha aro mikka 
kimpreta gita gam ani uamangko nadip changattokaha aro uamang 
jajajiji daktokaha. Aditani ja-mano A chik matgrikrang 
chasinapangtoktaiahachim indiba gnigipa changna slairangko 
goattaiaha aro mitam gulirang adita A chik matgrikrangko nangaha. 29 
Indioba A chik matgrikrang chadrape adita Nepali kulirangko den e 
siataha. Achik matgrikrangoniba sakgni siaha aro saksa mata buako 
man-aha. Mr. Dalyni Diaryo see donangani gita ia sigipa mande 
sakgni aro mata bu ako man-gipa saksara, Rongreng, Samanda aro 
Dalbot songrangoni ong achim. 30 Chisobibrao dakgrikao sigipa 
mandeara Samandani Togan Nengminza aro bilonge mata bu ako 
man-gipa mandeara Dalbot Kal-akgreni Gilsang Dalbot ong-achim 
ine Shri Dhawaram Marak jakchi see donangaha. Mr. Samson K. 
Sangmaba apsan daken uni Geography gitcham kitapo see 
donangaha. 32 

Ia pilak segiminrangoniko nigope niate an-ching indake u-iatna 
man-a je, ia Chisobribao jekon Englishrang Rongreng ine seaha, 
uno 1872 bilsini December 12 tank, sukrobar salni 1 bajio bangki 

28. Ibid., Pp. 48-49. ~ 

29. Fr. A. Pinazzi, In Garoland, P. 5. 

30. Foreign Political A. July 1873, No. 330 

31 . Dhawaram Marak, The Original History of the Gar os (Unpublished). 

32. Samson K. Sangma, Geography of Assam. 

jakgitelgipa Achikrangni Britishrangming dakgrikanio, Samanda 
songni Togan Nengminza guli nange biapon siaha aro bilonge mata 
bu ako mangipa matgrikara Dalbot Kal akgreni Gilsang Dalbot 
ongachim. Rongreng songni sigipa mande saksara sawachim 
darangba uijaha. 

Bang bata matgrikrangko rimbae bobil dingetaigen ine chrik 
aboke katangako Mr. Daly knarikahachim aro uandaken ua 
December jani 15 tarikona simsakbee sengsoachim indiba uamang 
rebataijaha. 33 

Capt. Williamson Turaoni December 7 tariko rcchakate 12 
tariko Saramphang songona sokeon Dalyna obostaong*ako knaaha. 
Unoni ua Samandaona December 16 tariko sokangon Rongakni 
Nokma Gual jekon Disan ineba mingachim uko Mandalang, Dilma 
aro gipin jakgitelgipa songrangchi reange Nokmarangko rimechina 
watataha. Sal 4 ba 5 ni gisepon Britishni Rongreng a tipona 
rimanggen ine uaba kurachakrikaha. 34 
Garo Hillsni Pilak Songrangkon Dokkol Ka’a, 1872 - 73. 

Mr. Dalyni wenroroani : 

Tik ka gimin gita ia dol 3 sipairangan Rongrenggreona 
re bamitingo pilak A chik songrangkon dokkol ka-roroangaha. 1872 
ni December 13 tariko Mr. Daly Rongrenggreni sepang jolo wene 
Capt. Williamsonni a-tip dake dongenggipa sambaona sokeaha aro 
ua chang 3 na slai goani gam-ako knae jajrengahachim indiba uan 
mongma ka namgijako goasa ine ja mao kobor man pilaha. 
December 14 tariko Capt. Williamsonko ua gronggrikaha. 35 Iani 
ja mano Rongrenggre a tipo donge police dol baksa ua Capt. 
Daviesni re baako sengsoengachim. 36 1 872 ni December jaon, A-chik 
saksa aro uni madrang saksa ba sakgniko Goalparani simao, British 
sorkarini a tip sepango so otaha ine Capt. Williamson knasoaha, 
aroba Singimari jolo Sorkarini Gudamko nape ra angaha ine 
Telegramchi u iataniko man soaha jeon sakgni Policerangko 

33. Foreign Political A., July 1873, No. 530. 

34. Foreign Political A., July 1873, No. 531. 

35. For Pol. A. July 1873', No. 530, From Col. J.C. Haughton, Commissioner of 
Cooch Behar Div., to the Offg. Secy, to the Govt, of Bengal, (Judicial DeptL), 
dated Pootheemaree, the 26th Dec., 1872. 

36. For, Pol. A., July 1873, No. 172, Diary of D.C., Garo Hills District. 

so-otahachim. 37 Iarangko sandie sorkarina report on-china gita Mr. 
Daly aro uni Police dolko watataha aro indake Mr. Daly aro uni 
Policeni dol Garo Hillsni adokrangko repretange Singimari jolona 
sokbae sandiaha indiba uan janganisan ong aia ine nikaha. Uanoni 
Mr. Daly Turaona reange an tangni koros ka-arangko tik ka e 
donange Cacharchi re-angpilaha. Mr. Daly aro uni ka-rimgipa Mr. 
Goad sakgnian sawaka sabeaha. Uamangni re pretanggipa 
Maharirang uamangna bamtokaha aro kajina gatgiparangko gamaha 
aro uamangko jegalsogiparangko dai gamatgiparangko gamaha. 38 
Captain W. J. Williamsonni Wenangani : 

Captain Williamson Garo Hills gimikko bon e chon e dokkol 
ka srangna gita che-em che em tarisamsoanimangmangko dakaia 
ong-jachim indiba ua an tangan police sak 100 ko rime Mr. Cawley 
baksa Garo Hillsni bang-a bakrangchi re-ange bamatanirangkoba 
dakahachim. Ua Turaoni 1872 ni December 7 tarik, Robibar salo 
re-chakatange un attamon Selbalgreona sokeaha. December 8, 
Sombar salo uamang A gura songo nape bamataha aro Nokni 
kajinako gamtokaha aro Rationrangko olataha. Unikoa A-gura aro 
Gondenggreni Nokmamangni songrangko nape kajina ra e, Kiragiri 
songona apsan salon reangaha. Kiragirioni Tongbolgiri songona 
reange Mongolbar pringo sokeaha. Tongbolgre songara dalbegipa 
jakgitelgipa song ong achim. Uaba bamaniko dakaha aro uni Nokma 
Capt. Williamsonna banga dakchakanirangko onaha. Attampangchi 
ua Engkol aro Bowi songrangko dokkol ka-aha. Budbaro uamang 
Ampangdam songko nappake Dilmagiri songo napeaha aro unon 
waltuaha. Ia jakgitelgipa songrangni manderang nokko-jamko wate 
katangtokaha. Bristibar salo Dilmagirio donge Capt. Woodthorpena 
Survey ka-na cholko on aha. Sukrobar salo uamang Rongbakgre 
songko nappake re angaha jeon uni Nokma dongsoe uamangko 
rimchaksoaha aro Saramphangona dakanggipa ramako mesoke 
on-ataha, aro uan Mr. Dalyna Rongrengo ong-a obostako agane 
on aha. Capt. Williamson aro uni dol Saramphango waltue songni 
manderangko Dilmagiri songona ramako o-ataha aro Capt. 
Woodthorpe baksa Rongrenggreona re ange Mr. Dalyko grongeaha. 

37. For, Pol. A. July 1873, No. 530. 

38. Ibid., No. 171, Col. Haughton’s Report on Garo Expedition. 

Mr. Daly an*tangna ong a obostako indake agane on-aha; “Ua 
December 9 tariko Rongrenggreona sokbaaha, aro 10 aro 1 1 
tarikrango uko darangba jakdangdikjaha. Jakgitelgipa A-chikrang 
12 tariko ong-onbatokaha aro Rongreng songko so-aha (ba ua songni 
manderangba uamangming meli-nangrime uko dakahakon), aro 
Dalyni a-tipko chagroptokaha; uamangko rangsanan Daly 
a-rikattokaha, aro saksako so-ote uamang uko gimaataha, aro saksa 
ba sakgni mata-bu-a man-gipako de-tome ra-angaha.” Capt. 
Williamson aro uni Policerang re-angroroon, Dalyko chagropna 
skang bang-a manderangni adita bang-a biaprango a-tip dake 
dongarangko nikangaha. la kamrangan jakgitelgipa A-chikrangko 
bamna skie on-na gita ong-achim. Capt. Daviesni giminde ua maming 
koborkon man-sokujachim. 

Ia bilakbegipa Dilmagiri songara an-sengbegipa ong-achim aro 
gipin mongsonggipa jakgitelgipa songrang uni samtangtangon 
ong-achim. Uan Saramphangni Salgro-Saliramchi belasa re-na 
nanggipa biapo ong-achim. 

Capt. Williamson Paromgreoni Rongrengona nama ramako 
cho-china A-chikrangko ge-etaha. Da-o rationrangko ole re-enggipa 
ramara a-bri gita aro gonggeske ong-achim. Uni gimin ua re-sotna 
man-gipa gita ramako tongtong cho-atna a-machim. Ua Turaonaba 
sorok cho na namgipa ramako nikaha. Ua gita rama cho-na skang 
nina buringrangko o-china A-chikrangko ge-etaha. Capt. 
Williainsonna kam ka-gipa bang-a manderangan marikki sae 
sitokengachim. Wak cha-pretani gimin saa ine chanchichipaha. 
Dilmagirio A-chik kuli sakgni marikki sae saksa siaha aro sakgipinko 
sinasiengako songtangchina ra-angaha. Sakgni Policerangba saaha 
aro saksa siaha. Songrango jilgipa wakrangko skatang den e cha*e 
indake saako mantokachim. 39 

December 16 tariko Capt. Williamson Capt; Woodthorpe baksa 
Saramphangoni re-ange Samandani gittimgniko nieaha aro Capt. 
Woodthorpe Survey ka-jolaha. Unikoa Capt. Williamson Rong-akni 
Nokma, Gual ba Disan minggipako Mandalang, Dilma aro gipin 
songrangchi re-ange bamchina aganechina watataha. Salbri ba 

^9 Demi-official Letter from Capt. Williamson to Col. J.C. Haughton, dated 
Camp. Saramphang Hat, the 15 th December, 1872. 

salbongani ja-mano Britishni Rongrengo a-tipona re-bapilgen ine 
ku-rachake reangaha. Uni ja-mano, Saramphangoni Rongrengona 
rama oprakchina Police Inspector, Dost Mahamad aro a-tipo 
donggipa kulirangko watataha. A-chik saksa marikki sae sitaiaha 
aro bang-a Nepalirangba saaha. Iana British officerrang jajrengaha 
maina indake ong-ode uamang kulirangko man na neng-genchim. 
Songko nokko wate katangon wak do orangko so-ote galanggipa 
soanggimin be-enrangko chapretani gimin indake satokachim. 

1872 ni December 17 tariko Capt. Williamson aro uni dol 
Saramphangoni Rongrengona re-ange Mr. Daly baksa apsan a-tipo 
tamburangko ping-e dongeaha. Ianoba saksa sakgni manderang saa 
man e sitaiaha. Rongrengo a- tip dakgipa biap an-sengbeachim. Uan 
dokrobegipa bolsalrangan gapgipa a-timbo dakgipa ong-achim, aro 
salgimikan ong-nasipile sal nangachim. Simsangni grikgipa chi 
sambaonchim. Jongmi, Udi aro Sengsram .songni manderang unsalo 
kajina on-eaha. indiba Jongmi songni Nokmade mikkang pa-ejaha 
indiba ukoba rimechina watataha. 

December 18 tariko Capt. Williamson Rongrengo dongaha. 
Rongrengni A-chikrang bamna re-bana skako mesokahachim indiba 
uamang samsachi British sorkarina aro samgipinchi jakgitelgipa 
Dilma songna kenani gimin jajaaha ine aganachim. Samandani 
A-chikrang uamangni songko so-aha ine uamang parakaha. Rongma, 
Paromgre aro Dorakgre songrangni manderang re-baaha. Uamang 
kajina on-na nanggiparangko Paromgreni officero on-aha. Uamang 
songko nokko wate buringo dongna nangahani gimin duk 
ong-tokbeaha gita nikachim. Uamangni ganding-chindingrangba 
chotri chotchra dakpilahachim. Unsalo dukni obosta ong-ahachim. 
Capt. Woodthropeni Survey Partyni Kalasi saksa wa-a den-na 
buringchi re-ange re-bapilmitingo Rongrengni manderangni 
matchokna ja-ga sagipao nangaha. Ja-gani sel-u uko oko bu-e 
bibikrang narurubaaha aro adita kontarangni gisepon siahachim. 

December 1 9 tariko Rongrengni A-chikrang pringon mikkang 
pa-eaha, aro Capt. Williamson uamangko Sokadam, Rungsibri aro 
gipin gipin songrangni bamna skenga inako knae ua songrangni 
manderangko rimechina watataha. Uni ja-mano Capt. Woodthorpe 
baksa Bangon song gita Shemshong songona re angaha. Capt. 

Woodthrope Plane Tableo adita a-dokrangko noksa sale donatna 
man -aha. Una skang attamo merong maund 100 ko Paromgreoniko 
olbaaha. Rongrengoni Bangonona rama namachim aro uan 
dokrogipa bolsalgrim gita dakachim. Bangononi Shemshongona 
rama nambea ong-jachim. Bangonni manderang Britishrangna kene 
katangtokahachlm. Shemshongni manderang Susungni Rajako 
jegalahachim indiba da-o uamang ripeng ong-na skako mesokaha. 
Bangon songko wate reangon tarakbegipa banggrianiko uamang 
man -aha aro a an moan baksa mikka kima gita gam-aha. A-arang 
kcnjagokpile moaha aro bolrang mikka balwa raka gita uchi ichi 
tang-bingbangaha. Indiba 1869 ni January jao Mandul songo ong-a 
gitade ong-kujachim. 

December 20 tariko Capt. Woodthorpe Shemshong songni 
ka maehi Simsang chijoljol re-na am-ani gimin Capt. Williamson adita 
ringrangko songoniko bi-ate un baksa adita chel-aona choonangaha. 
iVIile 3 mang ring choonangon dal-dalgipa rong-brakrangchi 
champenganiko aro chigandurirangko nike dontongaha. Bangon aro 
Dawani Nokmarang okamaton attamo re-baaha. Shemshongni 
manderang ringtangtangko ra bae dakchakna am-aha. Ia jolo 
mongmarang jelbeachim maina a-dokrang a-kawe dakachim. 
Bolsalrangba bang-achim. Simsang chibimao na-tokrang bang-a aro 
A chikrang uarangko rim-na changachim aro uan uamangni 
namnikbegipa bijakba ongachim. 

Decembemi 2 1 tariko tamburangko a-a gita ra-angchina watate 
Capt. Williamson Capt. Woodthrope baksa ringo Rongrengona 
re-ange attamni 5 bajio sokeaha. Simsang aro Rongrengni gisepo 
Simsang chibima ganangjachim. Uamang Simsangni gittimgniko, 
uamangoni gittimsako A-chak Jangsio mingachim, uarangko 
re-pakangaha. Ia gittim Mr. Dalyna kajinako on-aha. Rongrengona 
sokepilc a-tipo pilakan namtokenga ine nikaha. Pilak rationrangan 
Paromgreoni sokbaaha. Tooraoni Dakrangba sokbaaha. Dilmaoni 
Saramphangona re angon Nepali kuli saksa gimaenga ine attamo 
nalis ka-aha. Sepanggrike re-china ge-etahachim aro 
re-branggiparangko champengna kisangchipak sipai dolsa 
dongachim indiba ia mande uamangoniba joksrotrike 
A-chikrangoniko dikka ringna dongrikaha. Uko am-na gita walahaat 
gimin salgipinosa sipairangko watpriprae am-atahachim indiba 

maming chinko man jaha. Haida Mr. Dalyko Chisobibrao 
chagropgiparangan uko a-jak sokskahakon. Nepalirang 
simsakrongjachim maina uamang buringo jeoba 
tusibingbangataiachim. Kenani chongmot sokosa uamang 
bojatangko kee kataiachim. Paromgreona ration olna watatgipa sak 
3 kulirang joke katangaha ine Jamadar nalis ka-aha. 

December 22, Robibar salo Capt. Williamson official 
chittirangna sechake jakchakpiljaha. Samanda aro Bawe songni 
manderang rebae kajina gameaha. Capt. La Toucheni hukum gita 
Rungma songba dai gameaha. 40 

December 23 tarikoba Capt. Williamson chittirangna sechake 
jakchakjaha. Dankenggiri songni sambaona sokbaaha ine u-iana agre, 
Capt. Daviesni maming kobor grichim. Bonegirini Nokmao Capt. 
Daviesna chitti see watatahachim, jean re bae bameaha. Bonegiri 
song Dankenggirioni cheljachim. Ia songrang daalo re bae kajina 
on eaha-Amphanggiri (24 Nokking) Loochilgiri (20), Rungalgiri 
(28), Dalbot Kallak (20), Megadopgiri (24), Rongribugiri (40), 
Rongrenggiri (16 Nokking). 

Adita kulirangko Paromgreoniko ration olbachina watataha. 
Police Station dakna Rongrenggirian nambatgipa biap ong a. Biap 
nambegipa, chu onga gita chi donggipa bijangchigipa aro Jiraona 
rama bakangna man genchim. Da alo bamegipa Achikrangko 
Rongrengoni Tapaona rama o china ge etaha. lako dakmanode 
a brirang gita tongtong akaweona rama donggen. Ia ramako bilsi 
gimikan re-na man na gita simsakchina A chikrangko aganataha. 

Dilmagiri songni manderang songtangkon so aha ine Capt. 
Williamson knasoaha. Kiragiri songona chitti raanggipa Policerang 
re angmitingo wal sare ong katpile songko wa al kamengako 
nikangaha aro adita manderangni buringgrimo chrikarangko 
knaangaha. Policerang slai goprongaton uamangoni saksa mil am 
aro sepiko gale katangaha jerangkon skotonggipa police kolame 
Capt. Williamsonna on eaha. Unomiting Capt. Williamson 
Simsanggirio roengachim. Gimaenggipa Nepali kuli Dilmagirini 
manderangni jakon ga akahakon aro uamang Rongrengo Dalyko 

40. Foreign Pol., A. July 1873, No. 531, Capt. Williamson’s Diaiy from 16th to 
22nd December, 1872. 

dakgriko axnjae a-jak sokskahakon maina mandeni mitam bakrangko 
Dilmagiri songni ganchi sambao nikahachim aro ua Nepali kulini 
kegipa dokrakoba unon bitching bitchap dake nikkuengachim. 

December 24 tariko Thaja Lasker Warenggirini Nokmako 
pringo rimbaaha aro kajinako nokprako anna 8 kae on-aha. Ia 
songara Simsang rikamo Bansamgirini sambao ongachim. Capt. 
Williamson Thaja Laskerko, Saramphang antidam aro Turani 
gisepgrikko tongtongbate rama o-ako niechina watataha. Thaja 
mongsongbatgipa Lasker ong achim aro uan a brirangni gisepo 
nambatsranggipa ong-a ine Capt. Williamson chanchiachim. Uni 
kattarango pangchakna man-a aro jekon agana ukon daka aro ua 
dakmikjachim ine Capt. Williamson uni Diaryo see donangaha. Ua 
uni jonggipaThaniakoba Capt. Williamson ona rimbaaha jean 1869 
ni Januaryonin gele dongengachim. 

December 25, Christmas salo Sollenga Lasker Turaoniko dak 
ra-bae sokbaaha. Unikoa Capt. Woodthorpe baksa, Saramphangni 
kosako jokgipa Simsangni chipek dilsako Map salao napatna ine 
Simsang chijoljol ringo re-angaha, indiba milesamang ja-manon adita 
chugipa chidare dongani gimin re-angkuna man-jaha. Capt. Daviesna 
chitti ra-anggipa Bonegirini manderang re-bapile chittiko on-baaha 
ine Capt. Williamsonna aganeaha indiba sechakataniko ra-bajaha. 
Sepangbeani gimin sechakatjaha ine aganeaha. Saoan kakket ong-a 
Capt. Williamson u-ijaha. 

December 26, Capt. Davies sokbakujachim. Songsakni 
Nokmani aganani gitaCapt. Davies chel-kuengachim. Re-bamitingo 
ramarangni samtangtango donggipa songrangoba nappakrorobaani 
gimin ruutengakon ine Capt. Williamson chanchichipengachim. 
Mejalo sokbagipa chittirangna sechakon salgimik 
ong-angpilahachim. Paromgreoniko bangki ration olbagiparangba 
sokbaaha. Gipin Districtoni re-bagipa Police saksa sawaka sae siaha. 

December 27 tariko Dilmagiri songni manderang re-bae nokni 
kajinako nokprako as 8 kae nok 80 na Rs. 40 tangkako gameaha. 
Nepali kuliko so-otanio maming jak dongpaja ine uamang aganaha. 
Iakode Policerangni ki-sang ki-sang ja-rike Rungbolgirini 
manderangsa dakaha ine uamang aganaha. Ua sigipa mande 
Rungbagiri songo dakgrike chu ringe peke Dilmagiri songchipak 



U86] 


rebrangangaha jeoniko Rungbagiri songni manderang rime soote, 
uni nachilrangko Dilmagiri songni sambao ratpake donangaha. 
Damukchigiri songko chagropaode Dilmagiri songba jak dongpaa 
aro da-oba skorangde dongengkua ine ku rachakaha. Ia sko 
bikrokrangko rae rebachina Dilmagirini manderangko ge-etaha aro 
pilak sko bikrokrangkon Rongrenggirio so-e galgen ine parakataha. 
Uamangko Rs. 200 daiba gamataha. Salbrini gisepo skorangko aro 
daiko ra e re bapilgen ine Dilmagirini Lasker ku rachake re angaha. 
Una agreba, pilak songrangan uamangni chasongni chasongna sko 
sote uarangko ripinge dongipa pilakkon bakbakan ra batokchina 
Capt. Williamson hukum on ataha jedakode uarang pilakon so e 
galtoken aro indake chasongni chasongna ma chongsa ma chong 
gipin baksa bobil dingani bewalko pangnajolna bon-atgen. 
Unbaksanaba, Capt. Williamson uamangko daiba gamataha. 

Jongmigiri songoba sko dotgni gnangpiti inani gimin ra-bachina 
aganatahachim indiba rabana am-gipa manderang mikkangba 
pa-ejani gimin Mr. Dalyko ua songchi watatengahachim indiba 
Nengmandalni Nokma, Joran minggipa an-tangan re-ange ra-bachina 
aganegen ine mol-molani gimin Capt. Williamson uko re-angna 
on-aha. 

Ia salo Capt. Davies Sokadamo tambu ping-e dongenga ine 
Capt. Williamson kobor man-soaha. Ua song 17 ko bamataha. Uko 
changgnina kingking chadrapahachim indiba adita gimaatan baksa 
uamangko a-rikatpilna man-ahachim. Ja-mano uamang 
bameahachim. Capt. Davies aro uni dol December 29 ba 30 mango 
Rongrengona sokbagen ine ka-dongsoengachim. Capt. Davies aro 
Mr. Scanlan sakgnian aditan saangahachim. Da-o uamangni re-bagipa 
jolchi chonchongipa song 10 mangsan jakgitel ong-e dongaiahachim. 

Da-alo Capt. Williamson pilak kulirangkon Rongrenggiri songni 
biaprangko oprakchina agane donaha maina ua uno Policerangna 
nok aro gudamko rikna tik ka-ahachim. Mikkangchi bilsi gni ba 
gittamna ba jakgitelgipa Achikrang bamchongmotaha ine nikkujana 
kingking sak 100 Policerangko donna Police Stationko unon rikna 
chanchiaha. lira aro Durgapuroni Rongrengona altuen sokna man- a. 
SalgrochipakgipaTapa song jean salsani rama ong-achim, unoniko 
rationrangko ra bana man genchim. Biap nambegipa ong a maina 

biapni samgittamchinikon darangba pena man jawachim aro 
samsachiniba warachaksona altuachim. Chi chuongbeen sepangon 
gnangchim maina Simsang chibima uni kamao rongbrak gita jean 
Salgipeng ongachim ugita jokpakangachim. Capt. Williamson sorok 
dilsako Durgapuroni Rongreng gita Tapaona, unikoa Jiraona chona 
tik ka-aha. Durgapuroni Rongjiriona rama cho-manaha aro 
Rongrenggirioni Tapaona chomanasiahachim. Rongrenggiriara 
Saramphang dalgipa antidamoni mile 3 san chele dongaiani giminba 
namachim. la antiko kulitaina ine Dilmagiri aro ua jolni manderang 
re bae mol-moleaha. Capt. Williamsonni chanchiani gita Rongreng 
dongansenggipa biap ong gen maina ua Sagaloni Ft. 1000 chue 
Turanaba chubatgenchim aro uni samtangtango biaprang chua aro 
rana. Uni gimin a songni jatchio bilakgipa Police Stationko done 
Achikrangko dakgrikna aro warachaknaba namachim. 

1872 ni December 28 tarikoba Capt. Williamson Capt. 
Davieskon Rongrengo sengsokuengachim. Mikkang paekugijagipa 
Jongrigirini Nokmako rimbachina ua Sobukgirini Nokmako 
okamataha. Bakbak re bachina gitaba ua Capt. Daviesna chitti kingsa 
see watataha. Capt. Woodthorpe Bangonggiri songona reange a-bri 
ku-chotona re-angaha. 

December 29 tank, Police Station Rongrengo rikgipa aditakon 
man angengaha. 4 1 

Captain R. P. Daviesni Salgrochini Rongrengona Re'angani : 

Goalparaoni re chakatbae Capt. Davies aro uni Junior Police 
officer, Mr. P. M. Scanlan, Police sak 50 ko ra e Nibariona 
(Bajengdoba) sokbaaha. Uamang Sombar sal December 9 tariko 
Survey Departmentni Officer Mr. Robertko rimchape Nibarioni 
pringni 7:30 bajio rechakatangaha. Buringgrimko reange pringni 
8:45 bajio Didram chibimaona sokeaha. Chi tuani gimin kosakchi 
ja ku 300 mang re ange jenten chiko batsotaha. Pringni 9:10 bajio 
a dingko doe, adha konta re ani ja mano ong onchokpile 10 a.m. 
mango sorok dilgipinko man eaha. 1 1:20 a.m. mango Gokulgiriona 
sokbae mi nit 10 mangna nengtake, reangtae Kamagiri songona salni 
1:30 bajio sokeaha. Songni manderang do garangko chipchange 

41 . For. Pol., A. July 1873, No. 172 Diary of the D.C., Garo Hills from 23rd 
December to 29 December, 1872. 

dongsotokachim. Songni Nokmako Thisin mingachim. Songni 
manderangko okamaton pilakan rebatokaha. Ua songo nok 30, 
measa sak 40, mechik sak 21 aro sak 18 bisarang gnangchim. 

December 10 tariko pringni 7 bajio, Capt. Davies aro uni dol, 
Kamagiri songoni jakgitelgipa Remgiri aro Dukigiri songrangona 
re-angaha. Uamang Gokulgiriko re pakangtaiaha. Gokulgirio nok 
12, sak 25 me asa, sak 15 me chik aro sak 12 bi sarang gnangchim. 
Uni Nokmako Chilaril mingachim. Unoni re ange Akaroop songni 
gittimsaona 9 a.m. o sokeaha. Akaroop songni pilak gittimrangko 
mangope gimik nok 54, me asa sak 72, me chik sak 45 aro bi sarang 
sak 40 dongachim. 10:45 a.m.o uamang Salgipengchipak Remagiri 
songchina re angtaiaha. Ramade namja ong ja indiba abri a ding 
dakararachim. Uandake uamang 11:45 a.m.o Remagiri songona 
sokeaha. Uni Nokma Gorjan Britishna bamaniko dake kajina onna 
ku-rachakaha. Remagiri songo nok 36, me asa sak 52, me chik sak 
47 aro bi sarang sak 38 dongachim. Ia Nokma uamangko Dukigiri 
songona re angdile 3:10 p.m. o sokeaha. Rama namjachim. 
Adhamangde chirarachim aro a bri a churangko gadoa ong ona 
daknaba nangachim. Dukigiri songni manderang mana gita mal- 
mattarangko ole katangtokahachim. Un baksa rebagipa Remgirini 
aro gipin songni manderangko rimechina watate attampangchiode 
adita me chikrang aro sak 3 ba sak 4 measarang jeoni saksa Kingjong 
Nokma ong achim, uamang rebaaha. Capt. Davies uamangko 
walgimik chipchange donaha. Walni 10 bajimango, bang bea 
manderang ia songko changdulaha. Uamangni kurangrangko 
knaode sak 200 mang ong genchim. Uamang Capt. Davies mangko 
roong gotatataha. Uamang walo changgittamna chadrapahachim 
indiba slai gopongate uamangko arikatpilna man-aha. Darangba 
Britishchipakde mata-bu-ako man-jaha. 

Budbar salo, December 1 1 tariko, pringon Capt. Davies Mr. 
Scalan baksa sak 15 Policerangko rime abrichi doange nion adita 
nokrangko nikaha jeonin Achikrang walo ro ong gotatatahachim. 
Uamang sokangon, Achikrang gimaangtokaha. Uamang nokrango 
nape nie silgrakni slai ponggniko nikako ra bae a tiptangona 
ong onbaha aro walo slai goani gam ako knaaha ine aganeaha. Uni 
song soikarina bamna ska ine aganaha. Uni bamaniko ra-chakaha 

aro walo golmal kaani gimin songko Rs. 50/- dai g amataha aro 
Dukigiri, Kirapara aro Remgiri songni Nokmarangko Kamagiri 
■bongona rebachina aganaha. Dukigirioni 1 1 a.m.o rechakate 
uamang Kamagiriona 5 p.m.o sokeaha. Iarama gadoaongonadakna 
nangsimsimaiachim aro Didramko chang 3 batsotna nangachim. 

Bristibar sal, December 12 tariko, Capt. Davies aro uni dol 
Kamagirioni Gandapara songona pring 7:30 bajio re-chakatangaha. 
Changgittamna kingking Dagorik chibimako batsotaha. Uni ja mano 
( hegasim chibimako pringni 8:20 bajio batsote Kamagiri A kingko 
ga dapaha. Apsan chibimako batsottae Sangatalgiri songko 
nappakangaha. Adita reange Didramko batsotaha jeoni 
Jamdandagiri songona mile 3 chelachim. Chilburachibima Didramo 
braea aro Gajeng Nokmani song Tosingpara ianoni Salgro- 
Saiiramchi mile 5 mang chelcngachim. Unikoa uamang Jamjindagiri 
songni manderangni tarisogimin jamdapo minit bonga neng take 
rechakatangtaiaha aro Didramko Salgipengchipakna basotange 
lamjidagiri Akingo ga dapaha. Adita reangkue, Jamjidagiri, 
Sangotalgiri aro Gindapara songrangni nangdimgipa ariona sokeaha. 
Iudake dobae a bidingni a kimbriona gadobaaha. Unikoa pring 9:50 
bajio samgipinchi Gindaparani manderangni o sogipa rama gita 
ong onangaha. Adita chel-ao baditaba sak A chikrangko nikataha 
aro uamangko rimatbaaha. Uamangara Gindaparani Nokma Songal 
aro uni retrang ong achim. Uamang songtangchinadakgiparamako 
mesokna jechakaha indiba adita mol molani ja mano uamang Capt. 
Davies aro uni dolko songtangona rimangaha indiba songko wate 
katangtokahachim. Song sokna skang banoba banoba wa-chok 
chakarangko ga dapman achim. Pringni 11:30 bajio songona 
sokeaha, aro songko Rs. 25/- dai gamataha aro walo unon waltuaha. 
Pilak songni manderangko rimbapilchina Nokmako watataha. 

1872 ni December 13, Sukrobar sal, pringo Capt. Davies songni 
pilak meapa, mechikma aro bisarangkon rimbatokaha. Gindapara 
songo nok 24, me-asa sak 43, mechik sak 18 aro bisarang sak 13 
dongachim. Pringni 7 bajio rechakataha aro buringko o-ate abrini 
a patal joljol re ange, pringni 9:15 bajio Gandipara aro 
Katmandamgiri songni ari-simaona sokeon jaksa mongmarangko 



[190] 


chagrongaha. Minute 10 mang nengtake reangtae Katmandamgiri 
songona sokeaha. Songni pilak manderangan tom-batokaha. Ua 
songo nok 24, mc-asa sak 44, me-chik sak 25 aro bisarang sak 26 
gnangchim. Uni Nokmako Gerong mingachim aro ua songon walsa 
waltuaha. 

Sonibar sal, Decembemi 14 tariko Capt. Davies aro uni dot 
Saliramchipakna pring 6:45 bajio rechakataha. Minute 20 ree 
uamang Kanika chiringko ga-bataha aro adita re e Akarong aro 
Rongronggiri songrangona dakanggipa ramaona sokbaaha. Unikoa 
chugipa a briko doe Bolonggiri songni manderangni rama 
o-sogipako nikeaha. Mai bostu aro cha a ringanirangko olbagipa 
kulirangko ka sne dobachina aganbae bang a Policerangko 
rc-chapna donbaaha. Capt Davies aro Mr. Scanlan bangki Policerang 
baksa Bolonggirichi mikkange reangsoaha. Jinari chibimako batsote 
uamang jakgitelgipa Bolonggiri songona pringni 10:30 bajio sokeaha, 
aro songo mande griko nikeaha. Manderangko am na watatahachim 
indiba kontagnini jamano darangkoba nikja ine kobor onepilaha. 
Unon walsa waltuaha aro a tiptangko naljokatna Policerangko 
walgimik nitimataha. Uno nok 25 aro gimik manderang sak 60 mang 
dongachim. 

Robibar sal, December 15 tariko Capt. Davies aro uni dol 
Bolonggiri songko aro kil katom 80 aro mi jamrangko so e pringni 
6: 15 bajio Sinai songona re chakatbaaha aro pringni 7:50 bajio Sinai 
songona sokeaha. Ian rama namjachim aro doa ong ona dakaiachim. 
Songona sokearin Capt. Davies songni manderangko 
okamattokahachim indiba darangba mikkang pa ejahachim. Uni 
gimin, songgimikkon, pilak kilrangkon aro mi jamrangkon so e rusie 
galbaaha. Kontasa adha indake nisie galani jamano uamang 
soinggipinona pring 9:20 bajio re chakatangtaiaha. Uamang 
re chakatangmangmangaengon, songni ka machi buringgrimoni 
adita A-chikrang mal-bosturangko olgipa kulirangchipakna 
chadrapangaha indiba ki sangchi nitimgipa Policerang warachakaha. 
Capt. Davies aro Mr. Scanlan bang-bata Policerangko rime 
sambaogipa a-brini a-kimbriona gadoange Achikrangko slairangchi 
goataha aro indake uamangko katbildangataha. Unikoa ration 
olgiparangko nitimna Policerangko donange, chagropgipa 

Achikrangko rikangchina bang-a policerangko watataha. Kontasana 
rimangoba srapjahani gimin Capt. Davies Policerangko re-bapilchina 
okamatpilaha. Uni ja-mano, 10: 10 a.m.o Capt. Davies aro uni dol 
Salgipengchipak rechakatangtaiaha. Kontasa rama namgijako re-ani 
jamano uamang wachok chakgipa ramako aro ramarango a-kol 
cho-e wa chok chakarangko re-angna nangaha. Uamang 
Salaramchipak re-ange salni 12:30 bajio Jogagiri songona soke unon 
walsa waltuaha. Jogagiri songo nok 30 gnang indiba mande saksaba 
songo dongsojaha. 

1872 ni December 16 gipa Sombar salo, Capt. Davies aro uni 
dol Jagogiri songko, bang-a kilrangko aro mi jamrangko so-e gale 
pringni 6: 10 bajio songgipin jakgitelgipa Manda songona 
re-chakatangaha. Jogagiri songni a-bri ja-pa gita jokpakanggipa 
chiring dilsa jekon A-chikrang “Chota Kisnoi” ba Dasing chibima 
tneba mingachim uko gabate re-angaha. Chota Kisnoiko changgittam 
batsote Gerah minggipa jakgitelgipa songni a-barangona sokeaha. 
la a-barangona sokon Capt. Davies adita A-chik 
re bachappagiparangko Manda songni manderangko am-e 
rimbachina watataha. Mandani mande rang sepang a-bri gipinni 
akimbrio an-tangtangko mesokataha. Ruute nangrimgrikna 
agangrikani jamano, Mandani manderang uamangni songgitchamko 
mesokeaha. Uno darangba dongjani gimin uamang 11:45 a.m.o 
a-baona re-bapilahajeon uamang waltuaha. Manda songni Nokma, 
Wajan sorkarina bamaniko dakaha. Ia songgitalo nok 21, measa 
sak 35, me-chik sak 30 aro bi sarang sak 18 dongachim. 1 p.m.o 
jakgitelgipa Gabil songni Nokma, Songman re-bae kajinako game 
bameaha. Gabil songara uanoni Salgipengchipak salsani rama 
ong achim. Jakgitelgipa Grab minggipa songni Nokmaba re-bae 
bameaha. Nokmako a-tipo tuate pringgipino uni songchi re-na tik 
ka-aha. Manda, Gabil aro Grabni Nokmarang Bolonggiri, Sinai aro 
Jogagiri scxigrangna dakaniko knae aro nike uandaka obostao ga-akna 
kene uamang sorkarina bametokaha. December 10 tariko Dukigiri 
songo walo Capt. Davies aro uni dolko ro-ong gogrimanio 
Bolonggiri, Sinai, Grab aro Mandani manderangba jak on-paachim 
ine Capt Davies ma-siaha. Gabilni Nokmani aganani gita uni songo 
nok 19, me asa sak 25, me-chik sak 33 aro sak 20 bi-sa-desarang 
dongachim. 

December 17, Mongolbar sal, pringni 6:10 bajio Grab 
songchina rechakataha arc meligipa Achikrangko Sinai, Jagogiri 
aro Bolonggiri aro gipin jakgitelgipa songrang rebae bamejaode 
uamangchi reange slai bondukrangko jakkale uamangko drae 
bamatgen ine aganchina watataha. Capt. Davies aro uni dol Grab 
songona 7: 1 0 bajio sokeaha. Minute 20 na dondike nokrangko chane, 
Grabni gipin gittimchina reangaha. Unoba minute 40 neng-take, 
nokrangko aro manderangko chanaha. la gittimgnio nok 38, measa 
sak 58, me-chik sak 74 aro bi-sarang sak 56 dongachim. Grabni 
Nokmako Rongban mingachim. Capt. Davies an-tang baksa 
Rongrongchi re bapachina aro kajina on china Grab aro Mandani 
Nokmako aganaha. Pringni 9 bajio Rongrongchina re chakataha. 
Pringni 10:15 bajio Rasapara songo minute 10 na neng-takaha aro 
ua gittimo nok 10, me asa sak 27, me-chik sak 24 aro bi-sarang sak 
11 donga ine chano man-aha. Unoni re-chakalangtae uamang 
Rongrongona pringni 11:35 bajio sokeaha. Pilak songni 
manderangan dongachim aro unon waltuaha. 

Budbar sal, December 18 tariko, Capt. Davies aro uni dol 
Rongrongon saldongaha aro Diaryrangko seani ja-mano Tapaoniko 
Rongrongona rationrangko sal 24 na olbachina watataha. Gabil 
songni sambani adita jakgitelgipa songrangko nina re angaha 
jerangan ianoni Salaram-Salgipengchipak dongachim. 

Bristibar sal, 1872 ni December 19 tariko, Capt. Davies kraa 
gita nitimgipa Policerangko gudamko nitimna done Rongrong 
songon saldongku-aha. Jakgitelgipa songni Nokmarangko 
rimbachina A chikrangko watataha. Ia pringo jakgitelgipa 
Mandalanggiri songni Nokma Bijit minggipa re bae bameaha aro 
uko kajinakoba ra-bachina aganaha Gipin jakgitelgipa Nokmarangko 
rimbachinaba uko aganaha. 

Ia jolrango jakgitelgipa songrang bang-kuengani gimin Capt. 
Davies Capt. Williamsonni donsogimin rama gita re-na 
manjahachim. 42 Capt. Daviesni dol Sokadamona December 24 


42. Foreign Political A. July 1873, No. 172, Diary of Capt. R.P. Davies, 
Commamder of Northern Column, Garo Expeditionary Force, dated 
Rongronggiri, the 19th December, 1872. 

tariko sokbaaha. Iani saliramchipak donggipa song 3 ba 4 
bamekujachim. Mr. Scanlan sawaka saani gimin Police sak 30 ko 
rime ia songrango napna re-angaha. Song 17 bamaha. Songgniming 
dakgrikaha, songsa uamangko walo chadrapaha aro songsa ja-man 
re-gipa Police dol aro kulirangko chadrapaha aro aditan siaha. Capt. 
Davies ia songrangko bamataha-Remgiri, Dukigiripara, Dukigiri, 
Bolonggiri, Sinai, Gabil, Mandalanggiri, Sokadam, Dimbil, 
Rongrong, Jagogiri, Manda, Gerah, Dalbot, Boldamgiri aro Dalbot 
Dilma 43 Rama bakrobatani gimin aro bang-bata songrangko nappake 
uarangko bamatna kam ka-jolbaani gimin Capt. Davies aro uni dol 
1873 ni January 2 salosa Rongrenggreona sokbae gipin dolrang 
baksa nangdimeaha. 44 

Colonel J.C. Haughtonni Wenani : 

Cooch Behami Commissioner, Colonel J. C. Haughton, Garo 
Hillsni Saliramchipak Putimario 1872 ni December jao a-tip dake 
indake Bengalni Lieutenant-Govemoma seataha : 

“Manderang bamangroroenga aro kajinarangkoba 
on-angtokenga, uarangko tangkana ong ja indiba 
bamani chinko niknasa 

Ua Commissioner Ganol chibimao wa-a bolrang champenge 
donggiparangkoba jilgalataha jedakode komioba maund 25 merong 
aro gipin bosturangko Turaona mile 6 chcl-kucnggipa Damalgre 
songona ra-doangna man-gnokchim. Songdu chibimaoni sal 
bongaon sokgenchim. Aran kario Damalgreoni Songduona matchu 
gari re-na man e ramakoba tarie on-ahachim. Putimario anti cha-aha. 
Sak hajal dokmang A-chikrang antiona re-bac maund hajal bonga 
mang kilrangko palate a-kawechina watataha, aro ia pilakkon maming 
golmal gri dakaha. Iako nike, A-chikrangko tom-tome janggi tangani 
bewalona ra-bana man-gen ine nikachim. Ia antidamo saksa skotong 
Police aro sakbri ramram Policerangsan dongaiachim. Ua 
Commissioner 9 Pounder Kamankoba ra-bitbaachim. Uko A-chik 

43. From W. J. Williamson to the Commissioner, Memo dated Rongrenggiri, 
the 29th December, 1872. 

44. A. Mackenzie, The North-East Frontier of India, P. 266. 

me-asarang gisik nangen nitokaha aro gulirangkoba jako ra-e 
nitokachim. Goprongate mesokna chanchiachim indiba me-chik- 
desarang kenjagoknaba donga ine kenchake goprongatjaha. 45 

1873 ni January 19 tariko Col. Haughton Bengalni Lt. 
Governoma indakeba u-iattaiaha. “Garo Hillsni da-oni obosta nama 
ine nikna anga kusi ong-a. Sorkariko warachake namgni dongjawaha 
ine A-chikrang nikaha gita nika aro ia dingtang ong-bagipa 
obostarangko ra-chakna chanchiaha gitaba nika. Dilmani manderang 
warachakgen ine Capt. Williamson ka-dongsooba warachakjaha, aro 
da-o sorkari uni sepango anti damsakulina a-bachengaha. A-kaweni 
badinggiparangko chelchakna, uamangna palchakna nok rike onna 
aro badita man-a kilrangko bree sepang chibimaona rikange ra-angna 
chol on na ku-rachakaha. A-chikrang da-ode officerrangni 
bosturangko olengaha, sorokrangko cho-e on-engaha aro 
a-kimbrirangko Survey ka-giparangna buring o-e on-engaha. Uni 
gimin bang-a Police Thanarangko nanggen ine chanchijachim, indiba 
saoba wagam mesoke krengako nikode uko chagrope jripatna gita 
Capt. Williamsonni bilko mangrakatna nanggen.” 46 

Mittelpilani : 

A chikrangming dakgrikanio sepang jolo donggipa adita 
Jomindarrangni dakchakbeani gimin uamangko mittelpilaniko onna 
nanga ineba Capt. Williamson Goalparaoni 1873 ni February 5 tariko 
Cooch Beharni Commissionerna see u-iataha. 
Dakchakbatsranggipaoni saksara Mechparani Jomindar, Rai Prithi 
Ram Choudhury ong-achim jean Capt. Daviesni Garo Hillschi 
napango ration aro kulirangko indin on-ate dakchakbeahachim. Ua 
Tikrikkilla, Nibari aro Tapao gudamrangko dake rationrangko 
uarangona watatahachim aro bang-a kulirangko rime watate Capt. 
Daviesko uni wenan^o nambegipa dakchakaniko on-ahachim. Ua 
dakchakaniko on-anio aro an-tangni bil ama dipet sorkarini skaniko 
chu sokatanio pangnan skanggipa ong-achim. Salgipengchipak, 

45. Demi-official, From Col., J.C. Haughton to G. Campbell, Lt. Governor of 
Bengal, dated Pootimaree, the 31st December, 1872. 

46. Demi-Official, From Col. J.C. Haughton to G. Campbell, Lt. Governor of 
Bengal, dated Cooch Behar, the 19th January, 1873. 

Susangni Jomindar adita rationrangko on-ate dakchakaha, aro 
uandake Saliramchipak, Karaibari aro Ghollahni Jomindarrang 
dakchakskaaha, aro Roumarini Rani Saramayi rationrang aro ba-ra 
boksarangko Turaoni re anggipa Police dolna on e dakchakaha, Bijni 
Jomindarba Gabilo gudam kulie pilak nanga bosturangko watate 
dakchakaha. Iamanderangni gisik nangbee dakchakani giminsa Garo 
Hillsko ra-anio Sorkari chu sokgipa ong-aha. Indaka dal-a 
dakgrikanirango neng batgipa kamara cha-a-ringanirangko 
chimonganin ongachim aro iani bidingo bang-a gudamrangko kulie 
uarangko Jomindarrangni dakchakan baksa Colonel Comber 
nirokahachim. Uni gimin iamang pilakkon mittelpilchina Capt. 
Williamson seataha. 47 

Capt. Williamsonni seatako man-soon, Cooch Beharni 
Commissioner indake sedape Bengalni Lt. Govemoma watataha; 
“Sepang jolni Jomindarrang pilakan kusi ong en dakchakgrimaha 
indiba iamangna agreba, sak 700 na baten A-chik kulirang jeoni 
mitamrang merong-me surangko olaha, mitamrang ramarangko 
bakaha, mitamrang ring chona man-na gita chibimarangko 
rongtalataha. Adita mongmarangkoba jakkalaha aro Cooch 
Bcharoniko gari salna matchu bolot jora 100 aro matchu gari ge 50 
ko ra-bae Garo Hillsni dingtang-dingtang biaprangchi 
gudamrangona cha-ani aro gipin bosturangko salangaha jerangchi 
iana skang salangkujachim. 4 ® 

Capt. Williamson Goalparaoni 1873 ni February 6 salo 
re-chakatbae Rongrenggreona February 10 tariko sokeaha aro Capt. 
Daviesko uno nikeaha. Re-bamitingo Capt. Williamson dokkol 
ka-daldalgipa songrangko nappakbaaha aro pilakchin chi-indikdik 
jripjrang dakako nikbaaha aro A-chikrang uko niksona kusi onga 
gita nikbaaha. Indiba Paromgreoni Rongrenggreona Capt. Daviesni 
chobagipa rama agre gongge-ske dakani gimin ua gital ramako 
tongtongbate cho-china geete donbaaha. 

47. From Capt. W. J. Williamson, D.C. Garo Hills, lo the Commissioner of Cooch 
Behar, Letter No. 177, dated Goalpara, the 5th February, 1873. 

48. From Col., J.C. Haughton, Commissioner of Cooch Behar to the Secretary, 
Govt, of Bengal, Letter No. 23 dated Jalpaigoore, the 12th February, 1873. 

Mr. Dalyde Cacharchi reangpilna gita Turaona re angpilaha. 
Capt. Davies aro uni dol 1 873 ni February 1 1 tariko Turako wate 
re-angpilaha. Survey Deptt. kamo tang-dojaenga ine nike Capt. 
Williamson gisiko suk ong jaha aro ian Capt. Daviesni uamangna 
chol ongijani a-sel ong a ineba matnange seataha. 1872-73 bilsio 
Garo Hillsko dokkol ka anio Capt. Daviesna agre pilak gipin 
officerrangan namen jak on aha ineba janape seataha. Capt. Davies 
uni daksamsoani gita dakjae Rongrenggreo jasana batpilen 
sengdamna nangataha ineba janape Commissionerna see uiataha. 41 ' 

Jeba ong-bo, A chik a song gimikkon chusoksrangen dokkol 
ka-na manaha ine India Sorkari, Secretary of State for India, London 
officeona 1873 ni April 10 tariko see u iataha. 50 


49. Demi-Official, from Capt. Williamson to A. Mackenzie, Offg. Secretary to 
the Govt of Bengal, Dt. Camp. Rongrenggiri the 1 1th February, 1873. 

50. From Govt, of India to the Secretary of State for India dt. Fort William the 
10th April, 1873, No. 63. 




BAK-8 


SASONNI BEWAL ARO NIAMRANG, 1873 - 1912 

1867 oni 1872 ona bilsi bongana Garo Hillsko dokkol kao 
British sorkari Turao skotong songjinmako rikna a-bachengaha, 
Nokmarangko ong-nike ra-chake, skango David Scottni daka gita 
uamangoninkon Laskerrang seokaha, aro uamangkon kajinarangko 
gilate sorkariko dakchakataha, Thanarangko kulie Policerangko 
donaha, Daluoni Turaona aro Turaoni Mankacharona mile 100 mang 
namgipa ramako cho-aha, chadrapanirangko aro skona sikar 
ka-anirangko bon-ataha, chasongni chasongna anchini pal an-china 
a jak sokna chinganiko gimaataha, skatang niam gri janggi 
tangaoniko tom- tome janggitangna ka sne ra baaha, American Baptist 
Missionaryrangko lekka porako a bachengna on aha aro Garo Hills 
gimikkon dokkol ka-srange survey ka e, maprangko sale British 
Sorkarini sasonona ra-batokaha. 1 

Policeko Donani : 

Cooch Behar Divisionni Commissionerni chanchiani gita 
kenchakani gribatsrange aro chusokbatsrange Achikrangko sason 
ka nade Maharirangni skotong ba Nokmarangni jakchiba ba je 
mandekon Maharirang ra chaka, uamangchisa man gen. Policerangni 
jakchi sason ka-atode uamangko batesa ka onangatgen ineba ua 
chanchiachim. Garo Hillsni Policerangkode Military Guard ba Sipai 
nitimgiparang gitasa ra-na nanggen ineba ua chanchiachim. 
Chong-motko agangenchim ongode, banggija somocrangna skang, 
Garo Hillsni D.C., British sorkarina kakket ong gipa 
Nokmarangoniko Laskerrang songe, kamo rakkiani lekkarangko 
onahachim. 

Man a dipet songrango Police Thana kulianiko gelchina 
Commissioner Capt. Williamsonko ku pattiaha maina uarang 
officerrangko duk on a aro jajrengatachim aro songo noko 
donggiparangkoba uamangna dak ra-rura na aro ration olm nangani 
gimin ka-o nangatachim. Thanako minggni miksonganiosan kulina 

1 . Government of Bengal, Papers 6, File No. of 1 873. 

nangnikaiachim - (i) British sorkarina kakket ong gipa manderangko 
chelchakna aro (ii) manderangko naljoke rakkina. 

Ka-mao mesoka gita Policerangko aro uamangni korosko 


sorkarina mesoke on- aha : 

1. Police Inspector : 



Sak 

Rank 

Dormaha japrako 


1 . 

1st Grade 

Rs. 250*00 


2. 

2nd Grade 

Rs. 200*00 


3. 

3rd Grade 

Rs. 150*00 


4. 

4th Grade 

Rs. 100*00 

2. 

Sub Inspector 

: 



Sak 

Rank 

Dormaha japrako 


1 . 

1st Grade 

Rs. 80*00 


2. 

2nd Grade 

Rs. 70*00 


3. 

3rd Grade 

Rs. 60*00 


4. 

4th Grade 

Rs. 50*00 

3. 

Head Constable : 



Sak 

Rank 

Dormaha japrako 


1 . 

1st Grade 

Rs. 25*00 


2. 

2nd Grade 

Rs. 20*00 


3. 

3rd Grade 

Rs. 15*00 


4. 

4th Grade 

Rs. 10*00 

4. 

Constable 




Sak 

Rank 

Dormaha japrako 


1 . 

1st Grade 

Rs. 10*00 


2. 

2nd Grade 

Rs. 9*00 


3. 

3rd Grade 

Rs. 8*00 


4. 

4th Grade 

Rs. 7*00 

5. 

Good Conduct Allowances : 

Rs. 180*00 

6 . 

Hospitalna : 




Indiani Doctoma 

Rs. 50*00 


Dresser 


Rs. 8*00 


Sak 2 Nok Itrokgipa 

Rs. 8*00 

7. 

Nanga-nangjarangna 

Rs. 667*00* 


2. From Commissioner of Cooch Behar Division to the Offg. Secretary to the 
Govt, of Bengal (Judicial Deptt.), No. 1 6, dt. Jalpaiguri, the 6th February, 1 873. 

Kosako janapgipako sorkari namnikaha indiba Policerangko 
da-o dongana bate bariatna jechakaha. 3 

Laskerni Sasonko Ra'gata : 

Achikrangko sason ka-gipa aro nirokgipa A-king Nokmana 
agre darang gipin grichim. Laskerchi sason aro bichal ka-ani bewalko 
British sorkarisa Garo Hillso ra-gatchengaha. “Lasker” katta Persian 
ku sikoni ong-a jeni orto elakani skotong ong-achim. Muslimrang 
Indiaona re-bao Laskerni sasonko ra baaha aro uako Britishrang Garo 
Hillso ragataha. 4 Garo Hills Autonomous District Councilba ukon 
rachakaha. 5 

Sason aro bichalko Laskerni jakchi dakatna ine David Scott 
1819 bilsio janape on-chengaha. Policeni aro bichalni kamrangko 
Laskema on-na gita Scott janaptaiaha. Laskerni bichalna man-gijako 
Panchaetchi bichalatna nanga ineba janape on-aha. 6 Ia pilak janape 
on-anirangko British sorkari namnike 1822 ni September 19 tariko 
ra gataha. Indakesa Laskerni system Garo Hillso atchiaha. 7 

Je Nokmarangan British sorkariko ra-chakachim aro 
elakatangtangko bilsi gimiko tom-tome rakkiachim, uamangna 
Allowance aro gipin boksisrangko (chu bottol aro ba-rarang) on-na 
gita sanction ka-china David Scott sorkarina 1824 ni December 30 
tariko see watataha. Sorkariba uko dakna namnike ra chakaha. Uni 
jamano, David Scott ka-mao mesokgipa elakarangni laskerrang baksa 
songgigrikaniko dake uamangna Allowance aro boksisrangko 
on-chengaha. Uandake iamangan 1824 bilsio Garo Hillsni 
elakarangni Laskerrang ong-chengachim. 

3. From the Secretary to the Govt, of India to the Secretary to the Govt, of 
Bengal, No. 652 P., dt. Fort William, the 3rd, April, 1 873. 

4. Assam Secretaryat, File N. 50 of 1907 (Rev. & Agri) 

5. The Garo Hills Autonomous District Council Acts. Rule & Regulations, 
P. 18. 

6. N. K. Barooah, David Scott in North-East India, PP 59 - 60. 

7. C.U. Aitchison, Treaties, Engagement & Sanads, etc. Vol. I, Part EE. 

Elakani- Laskemi- Nokni kajina 1820 bilsio Allowance 
biming biming on gipa Nokdang kajina man-a 


1 . Dalamgiri 

Agging 

Hisap dongja 

700*00 

80*00 

2. fiairagi 

Soncha 

184 

925*00 

70*00 

3. Dusgang 

Soobul 

127 

635*00 

60*00 

4. Tikrikilla 

Pagla 

60 

294*00 

50*00 

5 . Purakhasua 

Tyrong 

70 

335*00 

50*00 

6. Satowar 

Thoseng 

50 

248*00 

50*00 

7. Bachoorpara 

Abooja 

14 

70*00 

10*00 

8. Towlee 

Thossong 

93 

377*00 

50*00 

9. Gandoopara 

Miaram 

66 

263*80 

50*00 

10. Harigaon 

Khansama 

Hisap dongja 

274*80 

50*00 

11. Punulgiri 

Kewal 

Hisap dongja 

200*00 

— 

12. Chipuk 

labia 

Hisap dongja 

200*00 

40*00 

13. Tikkri (2nd) 

Assong 

104 

416*00 

50*00 

14. Hatugaon 

Sumbha 

129 

442*00 

50*00 

1 5 . Nibari 

Amon 

98 

320*00 

50*00 

16. Dusanee 

X 

X 

196*00 

40*00 

17. Cheanee 

X 

X 

180*00 

40*00 

Habraghat Parganachipak : 



18. Western Division-Dhonsing X 

X 

50*00 

19. Central Division X 

X 

X 

80*00 

20. Eastern Division- X 

X 

X 

70*00* 


1866 bilsio, Lieut. Williamson, Garo Hillsko wene bang bata 
Laskerrangko songaha. 9 1873 bilsioba ua adita gital manderangko 
Lasker songe aro gitcham Laskerrangna elakako bariate uamangna 
dolmaha bang-bate on-na ine Commissionema seataha. Ua song 10 
oni 12 songrangni gisepo Lasker sakprak songaha. Uandaken ua 
Lasker sak 52 ko songaha. Commissionerba namnike ra chake 
uamangko Lasker songaniko Mes ba Do bok bigilrango see 

8. Assan Secretariat (General Deptt.), File No. of 1 865 - 66. 

9. Files received from Govt of Bengal, NO. 10 of 1 87 1 - 72. 

Sanadrangko on*aha. 10 Dolmaha on*najanapaniko sorkari namnike 
rachakaha. 11 Uandake dao Garo Hillso Laskerrang sak 60 ongaha. 

Lasker Songani Bewal : 

David Scottni Lasker songchengo ua Nokmarangni gisepo 
u ibatgipa aro katta maniatbatgipako Lasker songachim. Aroba 
uamangoniko, kajinarangko gile on ronggen aro sorkarina kakket 
ong-gen ine kurachakatchengesa songachim. 12 1866 aro 1873 
bilsirango Capt. Williamson Laskerrangko songoba Nokmarangni 
gisepo seng-batgipa aro sason changbatgiparangkosa Lasker 
songachim. 13 

Britishni chasongode, jolprakprakni Nokmarangko D.C. 
okamchimonge uamangoni saksakon Lasker ongna mingchina 
gcetrongachim. MinggiminkosaD.C. Commissionernarachakchina 
watatrongachim. 14 

Garo Hills Autonomous District Councilni ningo, District 
Councilni Executive Committee Lasker songna bil man-aha. 
A bachengode elakatangtango electionko ong atachim indiba 
ja-mano Executive Committee mandetangtangko jekoba Lasker 
songaiaha. Indake Lasker songara Political ong baaha. 1964 bilsio 
Garo Hills District Councilni tik ka gimin gita, Lasker ong na ia 
gunrang dongna nanga : 

Ua bilsi 35 na komina nangja; uo namgipacholon aro kakketani 
dongna nanga; jatni niam-ritirangko u igipa ong-na nanga; tangka 
paisa donggipa aro bilsio Nokni kajinako gile mannagipaoniko bak 
brini baksako onsochengna man gipa ong na nanga. 15 

Laskerni Bil aro Kamrang : 

Scheduled District Act of 1874 ko Pass ka e, British sorkari 
Laskerni bil ar o kamrangko indake tik ka aha : 

10. Assam Secretariat, File No. 1 1 J, of 1 874. 

1 1 . Assam Secretariat Proceedings, No. 102 J, of 1 877. 

1 2. N. K. Barooah, David Scott in North-East India, PP. 59 - 60. 

1 3. Assam Secretariat, File No. 1 1 J of 1 874. 

14. Assam Secretariat, File No. 1 1 J, of 1 874. 

15. Proceedings of the 4th Session of the Garo Hills Autonomous District 
Council, April, 1964. 

Policeni kamrang : Mande so-oton ba maiba dos dakon 
Laskerrang Policeni kamko kana nanggen. Elakatangtango pilak 
dos dakgiparangko Laskerrang rim-na nanggen aro elakatangtangko 
tom-tome rakkina nanggen. 

2. Elakatangtango pilak dos dakgiparangko, sibewal 
sigijagiparangko aro maiba kolona ong-giparangko Policena ba 
D.C. na nalis ka na nanga. 

3. Elakatango cha-ua, dokpreta, noko napdrae raseka, 
tilekdraarang dongode Lasker bakbakan ua biapona re-ange 
sandiena nanga. Ua bichalna man-jaode D.C. na sal 8 ni gisepo 
nalis ka na nanga. 

4. Dos dake katgiparangko elakatangoniko rike rim na nanga. 
Gipin elakachi katnapahaode uni Laskerna u-iatna nanga. 

5. Dos dakgipako rim-na man-jaode D.C. na ba Policena on-na 
nanga. 

6. Chu peke golmal ka-giparangko aro gipin golmal dakgiparangko 
aro joa kalgiparangko Lasker rim-na nanga aro dai gamatna 
nanga. 

7. Je songan dos dakgiparangko rim e on-na man-ja, Lasker 
uamangko dai gamatna nanga. 

8. Laskemi bichalko D.C. na apil ka na man-gen. 

Criminalni Bilrang : 

Elakatangtango Laskerrang ka-mao mesokgipa dos 
dakgiparangko bichal ka-gen : 

1. Cha-uani, mal-mata ra seka, dokpreta, noko napdraa aro 
maneng-saia. 

2. Laskerrang Rs. 50 ona dai ratna man-gen. 

3. Bichal ratani bakan, apil ka-jaode, bichalko rate on-gen aro 
gamna nangako gamatgen. 

4. Iamangko Lasker bichal ka-na man-jawa : 

Pagipa, ma-gipa, degipa, jikgipa ba dedrang aro ma-drang. 
Assami A-chik ong-jaode, Garo Hills Districtni A-chik ong-jaode 
ba dos dakgipa sorkarini kosako dos dakode, iarangko bichalna 
man-jawa. 

5. Lasker a-pal biapo sak 3 sakkirangchi bichal ka-gen. 

6. Laskemi bichalko see rakkirikani dongjawa. 

7. Dai gamatgipa tangkako D.C. na ba uni pal ge-etgimin officema 
on-gen. 

Civilni Bilrang : 

1 . Lasker iamangko bichal ka-na manjawa : 

Pagipa, ma-gipa, jikgipa, dedrang, mama-ada, no-namchik aro 
ma-drang, nalis ka-gipa aro Assami elakatangni Achik ong-na 
nanggen. Pilak bichalko a-palo sakki sak 3 chi bichal ka-gen. 

2. Dos dakgiparangko bichalona re-baatna bil donggen aro Rs. 
50/- ona dai ratgen. 

3. Pilak bichalko ku-sik agananichi, serikani gri bichalgen. 
Dolgniko sing-grik-sangrike niam-ritio pangchake bichale 
on-gen. 

4. Dos dakgiparangko Lasker hajoto sal 8 ba rakkina mangen. 

5. Pilak u-iatanirangko Lasker ku-sikchi u-iataigen. 

6. Jerangko Laskerrang bichalna man-ja uarangko D.C. na 
pakwatgen. 

7. Ua caseko Lasker man-jae dolgnian A chik ong-ode, 
Panchaetona D.C. watate bichal kaatgen. 

8. Laskerrrangni pilak bichalrangkon D.C. na apil ka-na man gen. 16 
la niamrangkon da-alona kingking Laskerni bichalo 

jakkalkuenga. 

Sordar : 

Sordar katta A-chikku ong-ja. Ian Hindi kalta ong-a. Iani orto 
Songni skotong ba Dilgipa. A-chikrango songni skotong Nokma 
ong-a. Sordami kamko British sorkarisa Garo Hillso ra-gataha. David 
Scottsa Nokmarangko Sordar ine mingchengaha. 17 Uni Draft 
Regulation, 1819 seao ua Nokmarangko Sordar ine minge uamang 
A-kingtangtango mande so-ota aro gipin dos dakgiparangko nirok- 
sandina daito ra-na nanga ine janapaha. Uamang A-kingtangtango 
aro a-kawechipak ari-simarango tom-tome rakkina nanga. Uamangni 
kamna sorkari dormaha on-gen. Songtango pilak dos dakgiparangko 
uamang Panchaetni dakchakachi bichal ka-e rai on-gen aro sorkari 
ong-nikode ugita kam ka-gen. 18 Indake Scott Nokma aro Sordarko 
apsan dake ra-aha. 

16. Government of Bengal, File No. of 1874 (Judicial) 

17. N. K. Barooah, David Scott in N. E. India, PP 247 - 54. 

18. Ibid, PP 57 -61. 

Indiba bilsi reangan baksa, Sordar dingtangmancha ong-baaha. 
An-tangtangko dakchakna gita Laskerrang Sordarrangko rakkiaha 
aro bichalo man-arangko suale cha-aha. Uni gimin Sordarara Lasker 
elakani Nokma ba je mandeba ong-na man-a. 19 Indiba pilak 
Laskerrangde Sordarko rakkia dongja. District Councilba Sordarko 
ra-chakaha aro una bilsio Rs. 100/- aro chola kamis kingsa aro half- 
pantko on-achim. Mitam grorangko bichalna Laskerrang 
Sordarrangko watachim indiba dal-a grorangkode an-tangtang bichal 
kaachim. 20 

Sarbarakar : 

Sarbarakar A-chik kattaba ong-ja aro darang A-chikba ua kamko 
ka-ja. 1819 bilsio David Scott Sarbarakarko Garo Hillsni 
Superintendent ine donachim. 21 Uan British sorkari aro A-chikrangni 
gisepo baltigipa ong-achim. Pilak agangrikanjrangkon ugitasa 
dakachim. Lasker, Sordar aro Nokmarangni kamko nirokna uni kam 
ong-achim. Laskerrangni gile ra-bagipa kajinarangko ua ra-soe 
Singimario uni ofFiceo ua donatskachim aro A-chikrangko gro dingna 
re-ode uan dilachim. 22 1822 bilsio Mirza Bund Ali Beg skanggipa 
Sarbarakar ong-chengaha. 1857 bilsio ia kamko bon-atahachim 
indiba 1860 bilsio ra-gattaiaha aro un bilsio Ramnath Chakravartyko 
Sarbarakar rakkiaha. 1866 bilsio Garo Hillsko district dakon, 
Revenue Office baksa dondimataha aro ja-mano uko 
gimaatsrangaha. 23 

Zimmadar : 

1865 bilsio, Capt. B.W.D. Morton, Goalparani D.C., 
Zimmadami kamko Garo Hillso ra-gataha. Ian Scottni ra-gatgipa 
Lasker kamoni pekwatgipa ong-achim. Capt. Mortonni 
miksonganiara Zimmadarko bichal ka-atna aro Laskerko kajina 
gilatna ong-achim. Uandaken ua sak 28 Zimmadarrangko rakkiaha 
aro gipin bol bonga Laskemi elakarangoba rakkina am-ahachim. 
Zimmadar sakpraknan slai pongprak aro gulirangko on-naba tik 

19. Revenue & Agri., File No. 507 of 1907. 

20. Dr. T. C. Sinha, The Psyche of the Garos, P. 12. 

21. Enclosure 2 of David Scott’s Draft Regulation, 1819. 

22. Aitchison, Vol. I. 

23. 1866, Assam Commissioner’s File No. 647. 

ka-ahachim. 24 Indiba 1866 bilsio Lieut. Williamson Garo Hills 
Districtni Assistant Commissioner ong*on ua Laskeran Zimmadama 
on-gipa kamkoba ka-na man-aigen ine nikaha. Uni gimin ua 
Zimmadami kamko bon-atchina aro uni kamko Laskema on-na 
borkarina janape on-aha. 25 Bengalni Lieut-Govemorba ia janape 
on-aniko namnikaha aro uandake Zimmadami kamko Laskema on e 
donataha. 26 

Mauzadar : 

Garo Hills Districtni D.C., Capt. H. J. Peet Garo Hillso 
Mauzadarni kamko 1878 bilsio ra-gatchengaha. Rokom gni 
Mauzadarrangko ra-gataha, chong-motan, Hill Mauzadar aro Plain 
Mauzadar. 27 

Hill Mauzadar : 1878 bilsio Capt. Peet Garo Hillsni a-brini 
hakrangko mauza bri dake suale A-chik sakbri jemangan Bengalichi 
Poraina aro sena man-achim uamangko Hill Mauzadar dake rakkiaha. 
Uamang gimikan kristianrang aro Mission Schoolo poraigiparang 
ong-achim. 

Uamangni kamrang indake ong-achim-Mauzatangni songrang 
aro nokrangko see sorkarina bilsianti on-na, uamangni ge-a- 
gamarang, saa-ding-arang aro songni manderangni pilak 
obostarangko see sorkarina nalis ka-na, Laskerrangni gile man-a 
kajinarangko ra-chaksoe Turao dakgil ka-ena, bol cha-ue 
palgiparangko nalis ka-na ong-achim. Iarangna agreba, uamang Tika 
su-giparangko dakchakna aro namgija bewalrangko gimaatna 
ong-achim. 28 Bathano matchurangko chane kajina gilna, A-kingni 
ari-simarangko tik ka-e on-na aro Nokma songna sandie sorkarina 
agane on-na aro bi-sa atchia aro mande siarangko Civil Surgeonna 
nalis ka-na ong-achim. Uni gimin Hill Mauzadarrang sorkarini Sub- 
Political Agentrang gita ong-achim. Uamangko dakchakna Mandal 
sakprak rakkie on-achim. 29 

24. Assam Secretariat (Gen. Deptt.) File No. 6 1 8 (a), 209 (b) of 1865 - 66. 

25. 1 866, Assam Commissioner’s File No. 647. 

26. Letters Received from Govt. Vol. 53(b), No. 5502 of 1866. 

27. Revenue A, December, 1882, Nos. 14- 15. 

28. Annua] Administration Report on the Garo Hills for 1878 - 79. 

29. Revenue A, December, 1882, Nos. 14- 15. 

Plain Mauzadar : Garo Hillsni a-kaweo a-pal game cha-giparangna 
Plainni Mauzadarko Capt. H.J. Peet, Garo Hills Districtni D.C., 1878 
bilsio ragataha. Assam Settlementni niamrangko Garo Hillsnaba 
ra-gate Assamo gitan Plain Mauzadarrang kajina gilani kamko 
ka-gen. 

Ka-mao janapgiparang donggipako Plain Mauzadar dake D.C. 
kamo rakkigen. Uarang : 

Ua Garo Hills Districtni mande ongna nanggen; Plain 
Mauzadarko apsan nokdangoniko seokgen indiba Mauzadar 
kamoniko a-rika man-ode, uni nokdangoniko seokjawaha; ua 
mauzatangni mande ong-ode nambata; ua tangka donggipa ong na 
nanggen jedakode ua kajina man-aoni bak *4 ko security dake on-sona 
man-gen; ua komioba middle vemacularko pass ka-gipa ong na 
nanggen; aro ua mauza ning-o nokdang baksa dongna nanggen. 

A-ani kajinako gile sorkarina on-anian uni mongsonggipa kam 
ong-gen. Mandal aro Kanungorang badiaba a-palko ong-gija kajina 
gatode uan uko sorkarina de-e mesokna nanggen. Uni gipin kamrang- 
Gaonburarangni kamrangko nirokna, a-ani pattani bimingko 
dingtangatna, a-pal gital dakgipana patta on-na see report on-na, a-ani 
bidingo golmal ong-ao sing-sandianiko dakna, bol den-na permit 
on-na. Ferry aro wari dakgiparangni gimin sandie report on-na, 
mande aro jilgipa matchu, wakrangni sajinmarangni bidingo 
sorkarina report on-na aro uni Mauzao mande atchia aro siani gimin 
Gaonburaangni reportko nie sorkarina report on-na ong-gen. 

A-bachengo Capt. Peet dolmahako jao Rs. 50/- tik ka-achim 
indiba ja-mano Assam Settlement Rules gita a bachenggipa Rs. 5000/- 
na ritchao gong chikkung aro ja-mano ritchao gong bongako 
on -aha. 30 


Mandal : 

Mauzadar baksa Mandalni kamkoba Capt. Peet 1878 bilsio 
Garo Hillsna ra gataha. Hill aro Plain Mandalrang gnang. 31 


30. Revenue A, December, 1882, Nos. 14- 15. 

31. Annual Administration Report on Garo Hills for 1878 - 79. 

Hill Mandal : Hill Mauzadarrang antangtangna Hill Mandal 
sakprakko rakkigen aro uko D.C. ra chakgen. Uamang japrako 
Rs. 7-8 as dake dormaha mangen. 32 

Uni Kamrang : Mauzadar baksa re-pae, song aro nokrangko 
chananio, songni kajina on-na nangako hisap kao, aro matchu 
bathanrangko chane kajina gatanio dakchakpaani onga. Nokma 
a-king golmal ong-ode uko namatna aro Mauzadar watatode uan 
bichal kagen. Uni gimin uan Assistant Hill Mauzadar gita ong a. 

Plain Mandal : Iamang Hill Mandaloni dingtangbea. Plain 
Mandalrang Survey Departmento training rana nanggen. Uamangni 
mongsonggipa kamara a palrangko tona ong a. Uamang sorkarini 
rakkiako man e sorkarini manderang ong a. 33 

Kanungo : 

Garo Hillsni akawerango sak 12 Plain Mauzadarrangni kamko 
nirokna Kanungo sakprakko rakkiaha. 34 Uamang da alonan District 
Councilni ningo ong e kam kaenga. 

Scheduled Districts Act, 1874 : 

Garo Hills District ko sason ka-na gita British sorkari 
mainrangko dake ragataha jekon “Scheduled District Act, 1874” 
me mingachim. la Act, Garo Hills Districtko sason ka-ani bilko 
Commissioner, Deputy Commissioner ba Assistant Commissioner, 
Lasker, Nokmarang ba je gipin officerrang jekon Bengalni 
Lieutenant-Governor krae nikachim, uamangnaon-aha. 

Police : Garo Hills Districto rokom gni Policerang donggen, 
chongmotan, chong mot Police aro Songni Police. Songni 
Policerangara-Laskerrang, Nokmarang aro gipinrang jekon Chief 
Commissioner ra chakachim. la pilak rokomni Policerang Assam 
Chief Commissionemi ning o kam ka gen. Kakket ong gijagipa 
Chong-motgipa Policeko Act V of 1861 gita sasti on-gen, Songni 
Policerangko Rs. 500/- ona dai gamatgen ba Patoko dongen. Iako 
D.C. ba gipin bilko on-a man-gipa officer dakna man gen. 


32. Revenue A, December 1882, Nos. 14 - 15. 

33. M.S. Sangma, History And Culture of the Garos, R 89. 

34. Annual Administration Report on Garo Hills for 1906 - 07. 

D.C. ni ge-etako man-jaskal Chong motgipa Policerang Policeni 
kamko ka-jawa. Uarangko Nokmarang aro Laskerrang ka-gen. 
Uamang pilak dosi dakgiparangko rim-gen aro elakatangtango 
tom-tomaniko ra-bagen. Uamang pilak dosi dakgiparangko sibewal 
sigijagiparangko aro pilak Kotona ong-giparangko D.C. na nalis 
ka gen. Nokma aro Laskerrang dos dakgiparangko rim-na man jaode 
Chong-motgipa Policerangni dakchakaniko D.C.o bi-gen. 
A-kingtangtango ba elakatangtango re-jojoe roaigipa ba namgijagipa 
aro ka-dongna man-gijagipa manderangko Nokmarang aro 
Laskerrang nirokgen aro D.C. na nalis ka-gen. 

Tom-tomaniko man na aro dosi dakgiparangko rim-na a-songo 
pilak songdonggiparangan Policerangko aro Lasker aro 
Nokmarangko dakchakna nanga. Dakchakaniko on-jaode 
songgimikkon Laskerchi ba D.C. chi dai gamatgen. Badia 
manderang dakchakaniko on-na manjaha ukoba u-ijaode, uni 
Laskerrang aro Nokmarang aganchakskana nanggen. Dosi 
dakgiparangko u-ina ba rim-na man-gijaniara songni manderangni 
gimin ong-a ine nikode, D.C. songgimikkon dai gamatgen. 

Civil Rules : Garo Hillso Civil Justiceko D.C., Assistant 
Commissioner aro Laskerrangni jakchi kam ka-gen. Elakatangni 
chonchongipa mamlarangko Lasker bichal ka-gen indiba ma-drang 
bakskarangko bichal ka-na man-jawa. Laskerrang jinmani mikkango 
sakki sak 3 chi bichal ka-gen aro Rs. 50/- ona dai ratna man-gen. 
Laskemi bichalni kosako apil ka-a dongjaode ua rang-sanan dai 
ratgiminko chu-sokatgen aro dosi dakgipa manderangko sal 8 na ba 
raiko chu-sokatkujana kingking rakkigen. Laskemi bichalni kosako 
D.C. naba Assistant Commissionema apil ka-na man -gen. Laskemi 
bichalo tik ong-ja ine nikode, D.C. ba Asstt. Commissioner 
a-bachenge bichal ka-gen ba Panchaetni jakchi bichal ka-atgen. 

Mamla ka-giparang A-chikrang ong-genchimode D.C. 
uamangko Panchaetni jakchi bichal ka-atgen. Bichal ka-giparangko, 
dol gni mamla ka-giparang apsan nomboro minggen ba bichal ka-na 
minga man-gipa manderang saksa bichal ka-gipa Pamongko 
mingskagen. Bichal ka-na minga man-giparang aro uamangni 
minggipa Pamongni bimingrang aro dongramrangko see rakkigen. 
Indakgipa Panchaetko tom-atna aro sakkirangko Laskerrang sal 8 
ni gisepo okamgen. Indakgipa bichalni kosako apil ka-ani dongjawa. 

Raio ama man-giparangni nokrangko, ganding-chinding, 
me-dik-samdik aro atte-gitchirangko korok ka-jawa ba paljawa ba 
on-atjawa jena kingking mamla iarangna ong-jachim. Indiba uni 
a-arangko palna ba on-atskana mangen. 

Gro nanganirangna sal 8 na bate Patoko donatna man-jawa 
indiba D.C., mal-gamko donnue donenga ine nikodejadokna donna 
man gen. Dos dakgipa manderang Garo Hills Districtni a-paloni 
ong-ode uko bichal ka-na man-jawa indiba uni mamlako ua 
Districtonan watatskagen. 

Asstt. Commissioner ba D.C. ni bichalni kosako apil ka-na bil 
dongjawa indiba Commissioner nangnikode rai nokolko bi-ate 
nitaipilna man gen aro dingtang raikoba on-na man gen. 
Commissionema apil ka-na sal 30 ko man-gen. 

Commissioner, D.C. aro Asstt. Commissionerrang Code of Civil 
Procedureni miksongani gita bichal ka-gen. Ukil ba Muktearko 
baltiatna man-jawa. 

A-chik mamla ka-giparangko ku-mikchetatna nangjawa indiba 
dol gnian nangnikode aro sakki on-giparangkoba ku-mikchetatna 
nangnikode, Kachari mande saksako done uni mikkango 
an-tangtangko gimaaona galone ku-mikchetatgen. Christianrang 
Christian mandeni mikkango ku-mikchetgen. Hindu aro 
Mohammedanrang rongjrigipakattarangchi ku-mikchetgen. 

Asstt. Commissioner aro D.C. Civil caserangko see rakkie 
jaantian Commissionema watatgen. 

Criminal Justice : Garo Hillso Criminal Justiceko D.C. ba 
Asstt. Commissioner aro Laskerrang on-gen. D.C. pasi on-na, Jonom 
Patok donatna aro tangka jegitaba dai gamatna man gen indiba Pasi 
on-atode ba bilsisni ba una bate patok donatode Chief 
Commissionemi namnikaniko man-chenggija ong-atna man-jawa. 
Chief Commissionerba Indian Penal Codeo dongimin niamnabatede 
sasti on-na man-jawa. 

Chief Commissionemi pakwatgimin bilrang gitasa Asstt. 
Commissionerrang kam ka-e on-gen. Laskerrang cha-ugipa, gamjin 
ra-sekgipa, janggi bon-atgija mande dokgipa, nok napdragipa aro 
chonnike gisik saatgiparangko bichal ka-gen aro Rs. 50/- ona dai 
gamatna bil donggen. Badita gam-jin gimaaha una dosi dakgipaniko 

mal-bosturangko korok ka-e gamatpilna Laskerrang bil man-gen. 
Laskemi raini kosako apil ka-jaode sal 8 ni ja-mano chu-sokatge'n 
aro rim-gipa manderangkoba sal 8 ni ja-mano jamin ra-angna on-gen 
ba watani ong-ode watgen. Uamang ma-drang dongode ua mamlako 
jako ra-jawa. Laskemi dai gamatgiparangko D.C. na ba gipin bil 
on-gipa officerna sal 8 ni gisepo on-ena nanggen. 
Ku-mikchetchenggija tol-e sakki on-ode dai gamna nanggen ba 
bilsisana Patok re-anggen. Ku-mikchete ong-gija sakki on-ode dai 
gamna nanggen ba mamlani kri patok re-anggen. Deputy aro 
Assistant Commissionerrang mamlarangko see rakkie Chief 
Commissionema jaanti watatna nanggen.” Ia apsan Act kon 1910 
aro 1 937 bilsirango nitaipile on-tiprak jujaate ra-gattaepilaha. 16 

INNER LINE REGULATIONS 

A-kaweni Banggal-rorirangni a-brini A-chikrang baksa skatang 
bading-chiwalgrikaniara basakoba basakoba dal-a golmal- 
gondokolrangko ong-atrongachim. Iarang mongsongbate bolrang, 
sterang, mongma wagamrang, kil aro gipin gipin buringni 
bosturangko bading-chiwalgrikanio ong-rongbatachim, jerangko 
brena uamang bilongen susagriktokachim. Indake ong-taitaianiko 
champengna gita a-kaweo songdonggipa Britishni retrangko Pass 
ba Licence gri badiaba salgimin ari-simani nalsachi re-angna beng-na 
nanga ine British sorkari nangnikahachim. 37 Uni gimin Inner Line 
Regulations jekon “Bengal Eastern Frontier Regulation I of 1873” 
ine mingachim uko Kamrup, Darrang, Nagaon, Sibsagar, Lakhimpur, 
Garo Hills, Khasi aro Jaintia Hills, Naga Hills, Cachar aro Chittagong 
Hills Districtrango tom-tomanina aro nama sasonona ra bana gita 
1873 ni November 1 tariko ra-gataha. 

2. Kosako janapbagipa District antini simani ning-o Inner Line 
ba ning-ani ariko saltaigen jeni nalsachi je rokom Britishni retrangko 
Pass ba Licence gri re-angna on-jawachim, je Passkon D.C. 
on-genchim. 

35. Govt, of Bengal. File No. 70 (Judicial) of 1 874, The Scheduled Districts Act 
XIV of 1874. 

36. The Assam Gazette Notifications of 1910 and 1937. 

37. E. Gait, A History of Assam, 1969, PP. 386 - 87. 

3. A-chik ong-gija saoba gipin mande ia Inner Lineko Pass gri 
ga-bate re-angode ua skanggipa chango Rs. 100/- ko dai gamna 
nanggen aro ja-mano manitaijaode Rs. 500/- nabatgija bajagittamna 
patok dongna nanggen aro maniku-jaode daikoba gamna aro 
patokoba dongna nanggen. 

4. Ia Pass ba Licenceni form ba lekkako D.C. tarigen aro Pass 
ni damkoba uan tik kagen. 

5. Je mandean ia niamko pe-a aro uoniko rangket, ste, mongma 
wagam aro gipin buringni bosturangko man-a, ua bosturangko sorkari 
korok kagen. 

6. Inner Lineko ga bate re-angna beng-gipa mandeko Inner 
Lineni nalsachi nikode aro Inner Line Passko ua mesokna jechakode 
ba mesokna man-jaode ba Pass dongeba Inner Lineni gipin 
niamrangko pe-ode sorkarini bil on gimin je mandeba uko rimna 
man-gen. 

7. Je British sorkarini ret ba gipinba janapbagipa Districto 
atchigipa aro songdongkamgipa ong-jaode Districtni Inner Line 
salgipani nalsachi a-ako ba a-ani mal-gamko sorkarini hukum gri 
ra-na man-jawa. 

8. Je mandean officemi see on-ani hukum gri mongmako so-ota 
ba rim-a ba so-otna ba rim na jotton ka-a ba indakgiparangko 
dakchaka, indakgiparangko mongma mangprakna Rs. 200/- ko 
gamatgen aro mongma so-otgimin ba rim-giminko sorkari ra-pilgen. 
Indiba an-tangko ba Noktangko ba a-bao ge-a gamarangko 
chelchakna dakode ukode sasti on-jawa indiba mongmakode 
sorkarina on-na nanggen. 

9. Mongmako so-otna ba rim na Licenceko on-na niamrangko 
District officerrang dakgen. 

10. Dos dakani jadokni gisepon dos dakgiparangko bichal ka-e 
rai on-gen. 

11. Pilak dos dakgiparangkon Districtni 1st ba 2nd class 
Magistraterang bichal ka-gen aro jamin ra-na man-gen. 38 


38. Calcutta Gazette of August, 1873, Bengal Eastern Frontier Regulation I of 
1873. 

Indiba Garo Hills gipin Districtrangoni dingtangani gimin ia 
Inner Line Regulationsko name chu-sokatna man-jawa ine Assamni 
Chief Commissioner India sorkarini Secretaryna No. 178, dated 
Shillong, the 3rd June, 1 874 tariko see u-iataha. Ua neng-nikarangko 
indake seataha : 

1 . Garo Hillsde B ritish sorkarini a-dok aro A-chik manderangko 
gipin sorkarini retrangoni chelchakna nanggen, indiba Naga Hills 
aro gipinrango aditana British sorkarini ning ogipa manderangko 
gipin Districtrangni manderangoniko chelchakna nanggen. Uni gimin 
Inner Line Regulationko Garo Hillso rake chu sokatna man-jawa. 
Aroba a-kawe aro a-brini manderangni gisepo kilrangko aro gipin 
bosturangko bading-chiwalgrikani namen tom-tome ong-engani 
gimin Inner Lineko saltaiode uarang bon angskagen. 

2. Garo Hillsni simarangko pilakchikon saltokman-aha. Uni 
gimin Districtni simarangko a-ao cho-e salkingjaoba, sima salna tik 
ka-gimin gitan Inner Line dake ra-e bading-chiwalgiparangna Pass 
on-skachina Chief Commissioner janape on-aha. Garo Hillsni Salgro, 
Saliram aro Salgipengchi Districtni simarang dake salgiminkon Inner 
Line dake ra-on namaigen ineba ua chanchiaha. Salaramchipakode 
Inner Line dakatna nangnikjachim maina Khasi aro A-chikrangni 
gisepo golmal ong-gniko niksamsojachim. A-kawerango aro 
a-brirango songdonggiparangni giseposa golmalrang 
ong-rongbatachim. 

3. Garo Hillsni a-brirangchi an-pagipa a-kawerangko aditan 
Jomindarrang dabiengani gimin uamangni dabiengako knachakna 
skangan Inner Lineko tik ka-chengna nanga ineba His Excellency, 
the Viceroy-in-Council chanchiaha. 

4. Aroba Garo Hillso koilarang bang-en donga ine nikani gimin 
Jomindarrang uarangnaba dabianiko dakna skangan Inner Lineko 
ta-raken dakna nanggen. 

5. Inner Lineni niamrangko Garo Hillsoba ra-gate kam ka-gen 
ine tik ka-manaha aro Chief Commissioner iakode jegaljachim indiba 
bilsi gnina skangmangmangsan jakgitel ong-aniko sorkarini sasonona 
re-bae uamangko sason ka-na niamrangko aro cholrangko 
dakengku-ani gimin uarangko matchotchengon namgen ine Chief 
Commissioner skachim. Uni ja-manosa Inner Lineko ra-gate kam 
ka-o nambatgen ineba ua chanchiaha. 

6. Uni gimin Garo Hillso Inner Line Regulationni pilakkode 
kam ka-jawachim. Garo Hillsona re-anggipa pilak a-kaweni 
inanderangde Pass rana nangjawa maina uamangni gisepo bading- 
chiwalgrikani namgni ong-achim. Uni gimin, mongma rim-giparang 
aro uamangko dakchakgiparang, bol den-giparang, sikar ka-giparang, 
slai aro gulirangko badinggiparang, rangketko chimonggiparang, 
mongma wagam chimonggiparang aro Tika su-giparangsaan Pass 
rana nanggenchim. 

7. Pass ra-na nanggipa manderangko obostani kri ja-mano 
hariatgen aro D.C. an Passko on-gen. Pass kingprakna anna briko 
gamna nanggen. 39 

Viceroy aro Governor-General-in-Councilni chanchiani gita 
Chief Commissioner Inner Line Regulationsni miksongani aro kamni 
a-bako ma-sisretaha. Inner Line Regulationni miksonganide dam 
rakbatao pale lapko man-na ka-donge bosturangko bree 
chimonggiparangni A-chik a-dokrangona bingbang re-ange rope 
chope a-arangko bree ba uamangni buringni bosturangko tol-e bike 
ra-bae ia mikmalgijagipa aro skia man-gijagiparang baksa ja-gue 
ra-aoniko champengna gitasa ong-achim. 40 

Regulation I of 1 873-ni miksonganiko da-osa talaha ine Chief 
Commissioner sechakaha. Ia obostarang Garo Hillsoba ong-enga. 
Garo Hillsni ka-namgijagipa A-chikrangko sasonona 1872-73 osa 
dakgrike ame ra-baaha aro D.C. rakbee kam ka-e uamangko bon-atna 
man-ahaoba bilsi sa ba gnini gisepo uamangni ka-namgijagipa 
bewalrangko namatna man-na amjachim. Uni gimin A-chikrang 
British songnokni ning-o ong-ahaoba, lapna tingting rikgipa 
badinggiparangna kenchakani dongkuenga. Aganode agana man-a 
jc pilak A-chikrangan skia man-kugijagiparang ong-engkuenga aro 
mikbokrakgipa badinggiparang aro je cholchiba a-ako man-na 
krenggiparangni kosako an-tangtangko chelchakna amkujawa. Uni 

39. Foreign Prodeeding (A), June, 1874, No. 10, Letter from Secretary to the 
Chief Commissioner of Assam to the Secretary to the Govt, of India, dated 
Shillong, the 3rd June 1874. 

40. Foregn Proceedings (A), September, 1 874 , No. 2 1 Letter from the Secretary 
to the Chief Commissioner of Assam, dated Fort William, the 3rd August, 
1874. 

gimin komioba Inner Line Regulationko bilsi bongamangnade Garo 
Hillso ragato namgen. 41 

Inner Line Regulationko Garo Hillsna nanganikode jejaenga 
indiba gimik Districtrangna dakgipa Regulationko jakkalgija Garo 
Hillsna dingtang Regulationsko dakna nanga ine Viceroy aro 
Governor-General-in-Council Assamni Chief Commissionerna 
uiataha. 42 

Chief Commissionerni Secretary, H. Luttman- Johnson India 
sorkarini Secretaryna 1875 ni February 19 tariko indake sechakaha 
je Garo Hillsni D.C. ni Diary o seani gita Achikrang mande saksako 
so ottaiaha aro ian Achikrangni mande skoko man na skani gisik 
dongkuengani gimin ong-a ine D.C. janapaha. Mande skona 
mangmang uamangni mande sootna skani gisik dongkuengani gimin 
Chief Commissioner Garo Hillso on tisa dingtang bimango Inner 
Line ko ragatna skachim. 43 

A chikrang skona mande so otna skani dongengani gimin Garo 
Hillso Inner Lineko dakna niamrangko see watatode India sorkari 
chanchigen ine India sorkarini Secretary Chief Commissioner na 
1 875 ni March 23 tariko sechakataha. 44 Garo Hillsna adita dingtange 
segimin Regulationko 1875 ni June 12 tariko Assamni Chief 
Commissionerni Secretary India sorkarini Secretaryna watataha. 45 

Draft Regulationsko man soe ia gital Regulationsko “The Garo 
Hills Regulation, 1876” ine mingchina aro gipin mingsa 
minggnirangko dingtangatchina aganate India sorkari Assamni Chief 
Commissionerna seataha. 46 

4 1 . ForeignProceedings, September, 1 874, No. 22(A), Letter from the Secretary, 
of the Chief Commissioner of Assam to the Secretary Govt, of India dated 
Shillong, the 1st September, 1874. 

42. Foregn Proceedings, November, 1 874, No. 5 (A), Letter from Under-Secretary 
to the Govt, of India to the Chief Commissioner of Assam, dated Fort William, 
the 19th October, 1874. 

43. Foreign Proceedings, June, 1875, No. 1(a), Letter from Secretary to the 
Chief Commissioner of Assam to the Secretary Govt, of India, dated Shillong 
the 19th February, 1875. 

44. Foreign Proceedings, No. 957 P. dated Fort William, the 23rd Match, 1875. 

45. Foreign Proceedings, July, 1875, No. 23(A) Draft Regulation for the Garo 
Hills. 

46. Foreign Proceedings, January, 1876, No. 1(A); Letter from Asstt. Secretary 
to the Govt, of India, to the Chief Commissioner of Assam, dated the 1 1th 
January, 1876. 

la gital Regulationsko “The Garo Hills Regulations, 1 876” ine 
minge aro bilsi bongana aro gipin aganatgiparang gita dingtangate 
matchotgimin Regulationko Capt. H. J. Peet, Offg. Secretary to the 
Chief Commissioner of Assam, India sorkarini Secretaiyna 1876 ni 
January 19 tariko watataha. 47 

REGULATION NO. I OF 1876 

Talatchengani : Regulation V of 1873 ko Garo Hills 
Districtoniko ra galna kranikani gimin, aro Garo Hills Districtna 
tomtomani aro nama sasonko ra-bana, ka-mao gita indake niamko 
daktaiaha : 

I . Niamni biming : la Regulationsko “The Garo Hills Regulation, 
1876” ine minggen. 

Niamni a*ba : Ian Garo Hills District gimikna ong-gen. 

A'bachengani aro Bakroani : Iako 1876 ni April 1 tarikoni 
a-bachengatgen aro 1881 ni March 31 tarikona ong anggen. Indiba 
Chief Commissioner dakangkuna nangnikode Govemor-General- 
in-Councilni namnikaniko mane kam kaangkuna mangen. 

2 . Ia gital Regulationko ra-gate kam ka-on, gitcham Regulationo 
pangchake kam kagiparangko dingtangatjawa. 

3. Govemor-General-in-Councilni namnikaniko man chenge 
aro Assam Gazetteo see parakate, Chief Commissioner indake kam 
kagen; 

a) Pilak ba je manderangkoba jemangan Garo Hills Districto 
atchikape dal ja, uamangko iarangko Licencegri dakaniko 
champenggen - Bol den-ani, matburingrangko sikar kaani, slai aro 
gulirangko badingani, sterangko, mongma wagam, rangket ba gipin 
buringni bosturangko chimongani aro uri nagiparangko tika su-ani, 
aro 

b) Indakarangkodakna Licence on - naniamrangkodakna, sana 
Licence on-na aro badita fees gamatgen uarangkoba tik ka-e on-gen. 

47. Foreign Proceedings, Letter No. 249, dated Shillong, the 19th January, 

1 876 Letter from Capt. H. J. Pect. Offg. Secretary to the Chief Commissioner 
of Assam to the Secretary to the Govt, of India dated Shillong, the 19th 
January, 1876. 

4. Niam Peanina Sastirang : Je mandean dongimin niamko 
pee kam ka-a aro je Licenceko man-gipan champenganiko manigrja 
kam ka-a, uamang, skanggipa chang niam pe-o Rs. 100/- dai gamna 
nanggen aro changgipino niam pe angkuode changprak niam pe-o 
jagittamna patok re-na nanggen ba Rs. 500/- na batgija dai gamna 
nanggen ba minggnikon dakna nanggen, aro je Magistratean uko 
rim-a ua pilak matburingrangkon ba pilak sigimin matburingrangkon, 
pilak slai aro gulirangkon aro pilak bol, mongma wagam, rangket 
ba gipin buringni bosturang jerangkon ua mande baksa nika, aro 
pilak matburingrang, budurang, jalrang, slai ba gipin bosturang 
jerangkon buringoniko ra-angana jakkala uarang gimikkon korok 
ka-atpilgen. 

5. A*a ra-na anvgipako champengani : British sorkarini je 
retba ba je gipin mandeba jemangan Garo Hills Dislricto atchigipa 
aro songdongkamgipa ong-ja, uamang Chief Commissioner ba uni 
bil on-gipa officemi on-ana agre Garo Hills Districto a-ako ba a-ani 
bosturangko man-na niam dongjawa. Jean manigija daka uamangko 
Chief Commissioner ba uni officer niam gita kam ka-gen. 

Chief Commissioner somoeo somoeo Assam Gazetteo gatate, 
je dolni manderangna, Garo Hillso atchigipa manderangnaba ia 
champenganiko dakatgen aro uandaken somoe somoeo 
champenganikoba ra-galgen ba dingtangatgen. 

6. Mongma Sikar Ka-aniko Champengani : Chief 
Commissionerni bil on-gipa officemi lekkao see on-a gri jeba 
mongmako so-otode ba rim-ode, ba so-otna ba rim-na am-ode ba 
dakchakode, uamang mongma mangprakna Rs. 200/- dai gamna 
nanggen aro mongmako tangako ba siakoba sorkari korok ka-pilgen. 
Indiba an-tangko ba ge-a-gamatangko chelchakna gita mongmako 
so-otode ba rim-ode ba so-otna dakchakode ua mande sasti man-jawa 
indiba so-otgimin ba rim-gimin mongmako sorkarina walpilna ba 
royalty ko gamna nanggen. 

7. Chief Commissioner mongmarangko so-otna ba rim-na gita 
Licence on-na somoe somoeo niamrangko dakgen. 

8. Mongma so-otani ba rim-aniko jadokni gisepon bichal ka-gen. 

9. Pilak dairangko gamatanio Indian Penal Codeni Clause No. 
64 oni 70 ona dongimin niamrang gita gamatgen. 

10. Badia biapo badia officer niam pe-giparangko maidake 
biehal ka-gen uko chief Commissioner Assam Gazetteo u-iatchenge 
dakatgen. 48 

Assamni Chief Commissionemi Secretaryni India sorkarini 
Secretaryna 1877 ni June 1 tariko seatani gitaia 1876 Regulationko 
Garo Hillso 1876 ni April 1 tariko a bachengataha. D.C. 
Licencerangko on-engaha aro Licence ge-prako Rs. 2/- tangkako 
ra aha. fndiba sterangko badinggiparang bang jani gimin Chief 
Commissioner Licenceko on*na nangnikjaha. Aroba gipin 
Districtrangoni re-bae tika su-giparangkoba champengna 
nangnikjaha. 49 

Assamni Chief Commissionemi Secretaryni India sorkarini 
Secretaryna seatao janapani gita Garo Hills Regulation I of 1876, 
ra dotaijaode 1881 ni March 31 tarikon bon gnok. 50 Ia chittiko 
man soe, India sorkari Garo Hills Regulation I of 1876 ko 1882 ni 
March 3 1 tarikona radoataha.' 51 

India sorkarini Secretaryna Assamni Chief Commissionemi 
Secretaryni 1 882 ni January 6 tariko seatao. Garo Hillso pilak bading- 
chiwalgrikamrangkon dingtang dingtang Actrango pangchake kam 
ka-na man-gen ine ua janapataha, chongmotan, bol den a aro 
sterangko, rangket, momgma vvagam aro gipin buringni bosturangko 
chimonganiko Indian Forest Act. 1 878; matburingko sikar ka aniko 
Arms Act, Tika su-aniko champenganiko Scheduled Districts Act, 
1874; Mongma goa ba rim-aniko Elephant Preservation 

18 The Gazette of India, March, 1876; Regulation No. I of 1876. 

49 Foreign Proceedings, June, 1 877 No. 4(A). Letter from S.O.B. Ridsdale, 
Secretary to the Chief Commissioner of Assam, to the Secretary Govt, of 
India, dated Shillong, the 1st June, 1877. 

50 Foreign Proceedings, May, 1881, No. 20, Letter from C.J. Lyall, offg. 
Secretary to the Chief Commissioner of Assam to the Secretary Govt of 
India, dated Calcutta, the 20th February, 1881. 

51. No. 238 J. P., dated Fort William, the 14th March, 1881, Letter from H. M. 
Durand, Under-Secretary to the Govt, of India to the Chief Commissioner of 
Assam. 

Act, 1879, uarango pangchake kam ka-angskana man-gen. Indiba 
gipin Districtni manderang Garo Hills Districto a-ako aro a-ani 
bosturangko ra-na man-jawa ingipa niamkode 1882 ni ja-manoba 
Inner Line Regulationo donangkuna nanga ineba ua janapaha. Garo 
Hillsni manderang skia mana chu-ongkujani gimin akaweni re-bae 
togia arochalakki dakanirangko man-chakkujawa aro uarang ja-mano 
golmal-gondokolrangko ong-atgenchim. Da-odipet D.C. an 
a-kawerangoni re bagiparangna a-a ra-e songdongna on-enga, aro 
D.C. ni jakgitel on anirangko man e Garo Hillsni pilak bakrangon 
songdongangtokenga. Gipinrangni Garo Hillso songdongna ba 
bading-cbiwalna D.C. ni on aniko champengna gita Regulationo 
janapagrichim. Uni gimin, gipinrangko 1882 ni ja-mano Regulationo 
champenganiko dakjaoba, a-ani bidingode Regulationko dakangkue 
champenganiko dakode namgen ineba janapataha. 52 

REGULATION NO. I OF 1882 

Talatchengani : Garo Hills Regulation 1 of 1876 ko bilsisana 
ra-doate uaba 1882 ni March 3 1 tariko bon aha aro ua Regulationni 
mitam bakrangko, nangnikkuengani gimin indake dakskaaha : 

Biming : la Regulationko “The Garo Hills Regulation, 1882” 
ine minggen. 

1. Iani A-ba aro A-bachengani : Iako kam ka-ani a ba Garo 
Hills Districtosan ong-gen aro Assam Gazette-o gataton uni kam 
a-bachenggem. 

2. Chief Commissioner, Govemor-General-in-Councilni ning-o 
ong-e Assam Gazetteo gate, 

a) Pilak ba je manderangkoba jemangan Garo Hills Districto 
atchie songdongja, uamangko ka-mao mesokgiparangko Garo Hills 
Districto Licence gri dakna champenga, 

Bol den-a; matburingrangko sikar ka-a; ste, mongma wagam, 
rangket ba gipin buringni bosturangko chimonga. 

52. Foreign Proceedings, April, 1882, No. 1, Letter from CJ. Lyall, Offg. Secretary 
to the Chief Commissioner of Assam to the Secretary ovt. of India, dated 
Shillong, the 6th January, 1882. 

b) Mai obostao aro baditana, aro badita fees game sawa 
mandena bading-chiwalna Licencerangko on-gen ukoba tik ka-gen. 

3. Section 2 ko Pe*giparangna Sasti : Je mandean ia 
Regulationni Section 2-o beng-giparangko manigija daka, aro je 
Licence man*gipan champenganiko manigija daka, indakgipa mande 
dos dakchengo Rs. 100 na batgija dai gamna nanggen aro uni ja-mano 
dos daktaia changprako ja gittamna patok ba Rs. 500/- na batgija 
dai ba minggnikon chu-sokatna nanggen. Aroba pilak 
matburingrangkon ba sigipakoba aro pilak bol, ste, mongma wagam, 
rangket ba gipin buringni bosturangko uoniko man-ode, aro pilak 
maiburingrang, budurang, jalrang, slairang, gulirang aro pilak gipin 
bosturangkon jerangkon ia kamna jakkalachim, pilakkon korok 
kapilgen. 

4. Je British sorkarini ret ba gipin manderangba jemangan Garo 
Hills Districto atchija aro songdongja, uamang Chief 
Commissionemi ba uni bil ongimin officemi on-ani gri Garo Hills 
Districto a-ako ba a-ani bosturangko man na niain dongjawa. Manigija 
i a ode Chief Commissioner ba uni officer bichal ka-e kam ka-gen. 

Chief Commissioner somoe somoeo Assam Gazetteo gatate ia 
chain penganiko gipin dolni manderangnaba, Districto atchigipa 
manderangnaba somoe somoeo dakgen ba dingtange dakatgen. 

5. la Regulation gita dai gamaton Indian Penal Codeni Section 
04- -70 rango pangchake dakgen. 

6. la Regulationko pe-giparangko badia biapo badia officer aro 
maidake bichal ka-gen uko Chief Commissioner Assam Gazetteo 
gatate u-iatgen. 53 

Regulation I of 1 882 ni Section 6-o bil on gimin gita Inner Line 
Regulationni niamrangko pe-gipako Garo Hills Districto D.C. bichal 
ka-gen aro Criminal caserangko Police Superintendent, Magistrateni 
bilko man e aro Scheduled Districts Act o pangchake kam ka-gen. 54 

1. Garo Hills Districtni pilak buringni matburingrang aro 
bosturangko ra-anganiko champenganiko Chief Commissioner 1883- 
ni October jani Assam Gazetto gatate u-iataha. 

2. Bol den-na aro chonchongipa buringni bosturangko badingna 
District Forest officer licenceko on-gen. 


53. The Gazette of India, July 22, 1882; Regulation No. I of 1882. 

54. The Assam Gazette, August, 1882. 

3. Mauzadarrang, Nokmarang, Dal-gipa Dokanrang aro 
gipinrang jemangnan licence kitaprangko palchina District Forest 
officer on e donahachim, uamangoniko licencerangko man-gen. 55 

Uni gimin Inner Line Regulationko chu-sokatanio. Chief 
Commissionemi dilaniko rae Garo Hills Districtni D.C. aro gipin 
District officerrang jako rae Britishni chasongo kam ka-aha. 56 

Elephant Preservation Act VI of 1879 

1882 bilsio, Elephant Preservation Act VI of 1879 ko Mechpara, 
Bijni aro Karaibari Jomindarrangni ningogipa bakrangna agre Garo 
Hills Dislricto ragataha jerangkon 1878 bilsio Goalpara Districtoniko 
Garo Hills Districto chapatahachim. 1 899, bilsio, Bijni Jomindami 
ning ogipa a-dokrangna agre jekon Garo Hills Districto chapataha, 
Garo Hills District gimikonan ia Actko ra gataha. 57 Ia Actni Section 
6 gita mai obostao mongma rimna Licencerangko on-na man -a uko 
jinmana parakataha. 58 

The Assam Frontier Tracts Regulation II of 1880 

Assam Frontier Tracts Regulation II of 1880 ko Garo Hills 
Districtna 1884 bilsio ragate Districtni ari-simarangko tik ka-aha 59 

Scheduled Districts Act XIV of 1874 

Scheduled Districts Actko Assam Provinceni pilak 
Districtrangna dake Garo Hills Districtnaba ra gataha indiba ian Civil, 
Criminal aro Policeni bidingosan sasonni niamrang ong achim. 60 

Garo Hills Districtko sason ka na, 1880 aro 1888 bilsirango 
niamrangko parakattaiahachim indiba iarang pilakkon Civil, Criminal 
aro Policeni sasonni bidingosan ong achim. A-ani kajinani bidingode 
Chief Commissionemi ge etanio D.C. an jako ra aiachim. 61 

55. The Assam Gazette, October, 1883. 

56. Administration Report on the Province of Assam for 1874-75. 

57. W. E. Ward, The Assam Land Revenue Manual, Vol. I, 5th Edition, 1931 . 

58. Manual of Local Rules and orders, 1915, Vol, I, PP 179 - 83. 

59. Manual of Local Rules and Orders, 1915, Vol. I. P. 617 - 18. 

60. Manual of Local Rules and Orders, 1915, Vol. I, PP. 53 - 57. 

61 . Manual of Local Rules & Orders, 1915, Vol. I PP, 88 - 95. 

The Assam Land and Revenue Regulation I of 1886 

Assam Land and Revenue Regulation I of 1886 ni Section 3 
oni section 159 ona agre, gipin Sectionrangko Naga Hills, Khasi 
aro Jaintia Hills aro Garo Hills Districtrango 1 897 ni April 1 tarikoni 
ra gataha ine Assamni Chief Commissioner parakataha. 62 

The Assam Hills Districts Whipping Regulations 

Assam Hills District Whipping Regulationko 1 860 bilsio ragate 
uno ga-chate A-chikrangkoba betsmitchi doke sason kaachim. Apsan 
niamko. The Whipping Act VI of 1 864 bilsio namdapataha aro ukoba 
1897 bilsio namdapattae. The Whipping Act V of 1 897 ine ra gate 
betsmitchi sason bewalko dakangaha. 63 

Chief Commissionership 

1866 bilsioni 1874 ona Garo Hills Districtara Cooch Behar 
Divisionni Chief Commissionemi ningo ongachim indiba 1874 ni 
February 6 oni Assamko Chief Commissionership dakaton uni ning o 
ong skaaha. 64 1905 bilsio Province of Eastern Bengal and Assamko 
dakon, Garo Hills District 1905 ni September 1 tarikoni Province of 
Eastern Bengal aro Assamni ning-o ong-baaha. 65 1912 bilsio Province 
of Eastern Bengal aro Assamko gale Assamko Province daktaion, 
Garo Hills Chief Commissionership of Assamni ning ona donatako 
nian taiaha. 66 Uandake Garo Hills District India jakgitel ong aona 
kingking Assam Provinceni ningo ongaha. 


62. Assam Secretariat Prog., Home A, April, 1 897, No. 93, See also Assam Gazette, 
1886. 

63. Assam Secretariat prog.. Home A, April, 1897, no. 97. 

64. Assam Secretariat, Home Deptt. Proclamation No. 379 dated February, 1 874. 

65. Assam Secretarial, Home Deptt Proclamation No. 2832, dated 1.9. 1905. 

66. Assam Secretariat, Home Deptt. Notification No. 29 1 . dated the 22nd March, 
1912. 

SORKARINI A BACHENGGIPA KAMRANG, 1873-1874 

Captain W. J. Williamson 1873 bilsio Garo Hills Districtni D.C. 
ongachim aro 1873 ni April jaoni Octoberona Mr. Reily Garo Hills 
Districtni Police Superintendent ong-e gipin Districtrangoni re bae 
Garo Hillso chu-onga gita Police rakkina mankujana kingking kam 
ka giparangniba skotong ong aha. Mr. Reily ua bilsio Assistant 
Commissionerba ongaha. 1 

Mr. Reily D. C. na bang a dakchakanirangko on aha aro uni 
dongjarango, uni pal kam kasoaha. Ua Turao chonchongipa 
dokanrangko kuliate, bading-chiwalaniko a bachengate officeni 
manderangna pilak nanganirangko palanio D.C. ko 
dakchakbeahachim. Uni Mymensing District aro uni manderangkoba 
namen uiani, a-kawe aro Turani gisepo bading-chiwalgrikaniko 
dakatna aro dalatna dakchakbeani ongachim. 

Mr. Cawley, gital manderangko Policena rakkianio aro 
uamangko skianio namgipa kamko dakangahachim. Ua A-chik 
a dokrangko aro manderangko name masiani gimin ua 
dakchakanirang D.C. na namen gamchatgiparang ong achim. 

1873 ni April jao D.C. Khasi aro Garo Hillsni sima-arirangko 
songani ja-mano Turaona re-bae October jaona kingking Turaon 
dongbatahachim, gisep giseposan ua Mankachar aro Rohumario kam 
kaarangko nirokna reangaiachim. 

1873 ni August jao Mr. Cawleyko Banggirini Nokmako rim na 
watataha, jean Policeko aro Laskerkoba manijachim. Ia Nokmara 
songtangni mande saksa baksa montol dakani bidingo kajia 
ongachim. Mr. Cawley dol gnikon rim baaha aro D.C. bichal kae, 
Nokmako katta manijana sasti one namatc donaha. Bugi chibimani 
rikamo anti kulina gita nina D.C. October jao Bugini sambaogipa 
Selbal songona re angaha. Skango ua biapo anti dongachim indiba 
jakgitelgipa Achikrang Bengali badinggipa saksako sootani gimin 
ua anti bon ahachim. David Scottba ua biapon guare rike sipairangko 
done, Mymensingni manderangko kajia botbeani gimin ua Chippuk 
songko dokkol ka na krengachim. Sandie nion, Bugi chibimani 
rikamo, Rimrangpara songni sambao damsa namgipa biapko nikaha 

1 . Annual Administration Report on Garo Hills District for 1873. 

aro sipairangna dongchakna nok, badinggiparangna gudamrangko 
tarake rikna tik ka-e donangaha. Adita ja-mano Cooch Behami 
Commissioner, Mr. Metcalfe Garo Hillsni D.C. baksa ia biapona 
re-bae indita ta rake nok rikarangko matchotangahani gimin aiao 
inmanpilaha. Uandake ia biapo jekon Selbal mingachim uno 
sipairangni nok aro antidam dongbaaha. Selbal songara 
Mymensingoni mile 20 mang chel-achim aro Bugi chibima gita 
re-angode Nalitabari minggipa merongni dal-a antidamona sokachim. 
Unomiting Nalitabari antio merongko maundprako Rs. 1 prak dake 
palachim aro Bugi chibima gita ringrango Selbalona ra-dobaoba 
maundo anna bri dake ra-aeachim aro Selbaloni Turaona oldobana 
maund-o anna 12 dake ra-achim. Uni gimin Turaona sokbao 
merongni dam maundo Rs. 2 ga-akachim. Maundprako anna 4 dake 
lap cha-oba maundo Rs. 2-4 anna ong-aiachim. Uni gimin ian 
Policerangna aro gipin Turao songdonggiparangna nama dam 
ong-kuengachim. Selbalo antiko songe done D.C. Daluona re-angaha 
jeon ua merong dam nom-mitingon Turaona ra-bana bredame 
donbae, Bygunbari aro Rakmanpara gita Turaona re-baaha. 
Sherpumi badinggiparang jemangan Turaona merong, do-o, do-bok 
aro gipin gipin bosturangko ra-barongachim, uamang Dalu gitarama 
gonggebcani gimin gipin seng-sotgipa ramako dake on-china aganaha 
jedakode Mymensingoni bang-bate badinggiparang re-bana man-gen. 
Uni gimin Mymensing oni Bugi chibima aro Selbal gita Turaona 
nama ramako dakon nambatgen ine D.C. chanchiaha. 

1873 ni November 12 tariko, Garo Hillsni D.C. Capt. 
Williamson, Cooch Behami Commissioner, Mr. Metcalfe, Goalparani 
D.C., Colonel Comber, Mr. Beckett baksa, Goalpara aro Garo Hillsni 
sima-arirangko tik ka-na Rohumario tom-aha. Unikoa, Capt. 
Williamson, Mr. Metcalfe aro Beckett Turaona re-bae, Garo Hills 
Mymensingni sima-arirangko nina Daluchi aro ja-mano 
Mahendraganjchi re-angtokaha. Capt. Williamson Turaona 
Decemberni 19 tariko re-bapile adita salrangna Singimari, 
Bangalkhata aro Dhubrichi re-angaha. Uandake ua 1873 bilsiko 
re-atahachim. 

1874 ni January 16 tariko, Capt. Williamson bon-kame dokkol 
ka-gipa A-chik a-dokrangona re-angaha. Ua Selbalgiri (Selbal 
antidam ong-ja), Rombagiri aro Bansamgiri gita Rongrengona 

re-angaha. Garo Hillsni bijatchi jol gimikni pilak mongsonggipa 
Nokmarangan D.C. ko grongna Rongrenggirionare-baaha. Uamang 
Britishni sasonko namnika gita nika ine Capt. Williamson see 
donangaha. Uamang kajinarangko on-eaha aro banga grorangkon 
bichal ka-china uona ra-baaha. Uarangni mingsara, Gabil aro 
Dorenggiri songrangni gisepo mande an-china chasongni chasongna 
gro dinggrikani ong-achim. Iako D.C. Panchaeto bichal ka-e rai 
on-china pakwataha. Name rai on e dolgnikon meliate dolgnian ia 
kajiani bidingo so-otgipa sko dot II ba 12 rangko ra-bae jinmani 
mikkango so-e galaha. Unikoa uamang chu on-grike ringe jekon 
Jakgitok sika ine mingachim uko dakaha aro gro dinganiko 
bon-ataha. Iako D.C. dake on-jaode ia songgnioni songsa 
bon-kimitkujana kingking uamang chasongni chasongna gro 
dingangkuaigenchim. 

Rongrenggreo Policerangni nokrangko riktaiaha aro guarekoba 
kataiaha. Iarangko sambao donggipa A-chikrangni jakchi dakataha. 
Unikoa Geological Surveyni Superintendent, Mr. Medlicottba 
Rongrengona sokbaaha aro ua Capt. Williamson baksa Garegittim 
songonajean Rongrenggreoni Salaramchi mile 20mang chel-achim 
uanona koilani a-jarangko nina re-angaha. Ia jolrango koila bang a 
ine Sub-Surveyor, Mr. Robertsa Capt. Williamsonna agane 
on-chengaha. Mr. Robertnara Garegittim jolni A-chikrangsa agane 
on-skachim. Medlicott ia songni sambani koilarangko name niaha 
aro Badriona kingking re-angoba ia jol gimikon nambegipa koila 
donga ine nikaha. Unikoa uamang Sijuona re-bae unoni Rewak, 
Emangre aro Paromgre gita Rongrengona re-bapilaha. Durgapuro 
merong bredame donbae maundprako gongsana on-tisa bate on e 
Rongrengona oldoataha. Sijuo dongmitingo Medlicott Sijuona Rail 
rama dakani giminba chanchiaha indiba a-bri ga-nangjani gimin 
mileprako pound 20,000 mang nanggen aro sorkari indita tangkako 
on-na man-jawa ine nikaha. Calcuttaoni Assamona Garo Hills gita 
Railwayko dakna man-ode tong-tong ong-batgenchim ineba ua 
nikaha. Garo Hillsni Salaramchi Rong-chun bang a ineba nikaha. 

Rongrengoni uamang Samanda aro Thapa gita Jiraona re-baaha 
aro ia Salgrochipakde koila dongja ine ma-siaha. Jirao Medlicott 
Beckettko grange Goalpara aro Garo Hillsni simarangni gimin 

agangrikaha. Jiraoni Capt. Williamson Damraona re-baaha jeon ua 
Salaramchipakni mongsonggipaNokmarangko grongaha. Damraoni 
uamang Jira aro Nibari gita Turaona re-baaha aro ia jolrangoba koila 
dongja ine ma-siaha. Uandake Medlicott aro Capt. Williamson 
Turaona 1 874 ni February, 24 tariko sokbae adita salrangna officeo 
kam ka-e Saliramchipak Jendagiri songona koila sandina 
reangtaiaha. Uamang Harigaon songni sepango cho-e nina am-oba 
dontongaha. 2 

1874 ni March jao D.C. Putimarichi re-ange Beckett baksa 
Putimari aro Mahendraganjni gisepgrikni Garo Hillsni ari- 
simarangko tik ka-aha. Unikoa ua Bangalkhattachi re-ange mande 
so-otani bidingo bichal ka-eaha. Bichal ka-o darangkoba dos man-jani 
gimin Lasker iako nalis ka-a dongjani gimin uko Rs. 100/- dai 
gamataha. D.C. Bangalkhattaoni Goalgaon gita Singimariona 
reangaha. Goalgaonona sokon ua ua jol gimikni kalazar sajinma 
nape mande sae siarangko nikeaha. Bang-a songrangan 
songtngtangko wate katgrimangtokengachim. D.C. Civil Surgeonko 
niataha aro ian malaria saaoni ba cha-pretaoni ba rongtalgija song-e 
cha-aoni aro an-talgijadongaoni ong-a ine nikaha. D.C. Singimarioni 
Turaona March 16 tariko sokeaha indiba Marchni 22 tarikon Selbalo 
anti cha-chengako nina re angaha. 

1874 bilsio Garo Hillso Ferry Service dam gittam biaprango, 
chong-motan. Mukdangra, Garobadha aro Rangapanio dongachim. 
Ferryrangko mongsongbate wachini salrangosa salbataiachim aro 
antini salrangosa re-giparang bang-bataiachim. 

1874 bilsio Charitable Dispensaryko Turana sorkari on-aha. 
Re anggipa bilsio Turao merongko gongsana seer 18 oni 20 ona 
man-achim indiba Bengalo mi namjani gimin gongsana seer 10 oni 
14 ona tang-onbaaha aro March jaode gongsana seer 10 ona 
tang-onaha. Kariko seero anna 3; dalko seero anna 3-8 pel aro Dudko 
seero anna 4; Do bokko gong 3 oni gong 8; Wakko mangprako 
gong 5 oni gong 10 dake ong-achim. Turaona merongko 
a-kawerangonikosa ra-bana nangachim maina A-chikrango palna gita 
chu-ongjachim. Mesu-samjakrangkosan palaiachim. 

2. Foreign Depptt., Political A. November, 1 874, No. 307 - 3 10. 

Police Constableni dormaha jao Rs. 8 oni Rs. 10 aro Working 
Allowance Rs. 2-8oni Rs. 3/- ong-achim indiba ian chu-ongbeachim. 
Kuli ka-giparang jao Rs. 7-8 oni Rs. 16 aro baten man-achim. 
Sahebrango chakkol ka-giparang jao Rs. 8 oni Rs. 25 man-achim. 

1874 bilsio Garo Hillsni D.C. ni report on-ani gita A-chikrango 
bosturangko jakkalna dakani karkanarang brae dongjachim. Uamang 
an-tangtang ganna gita re-king aro gando makkalrangkode dakna 
changachim. Ua ba-rarangko dokani kolde a-kaweo gitan apsanchim. 
Uamang Am-pakkoba dokna changachim. Ba-rarangko nil boloniko 
rongba sim-rongachim. Sissu Dagai aro Chengon bolrangonikoba 
gitchak rongchi rong sim-rongachim. Garo Hillsni Salaramchipako 
man-gipa maibani bikrokrangko ro-ongo ba rong-brakrango ka-snc 
ka-sne natesa uamang ripokrangko dakachim. 

Mitam songrango A-chikrang mc-dik, sam-dik aro 
basingrangkoba dakna changachim indiba rinokede dakna 
man-jachim indiba kamde choliaiachim. Uamangna ringchak. 
cha-chak aro song-chakna gita Nokgipaan Launi bekrangko, 
e-salrangko aro wa-arangko on-ahachim. Indake altue jakkalna 
bosturangko man-aiani gimin uamangko maiba gitalko dakna 
draatani dongjachim. Uamangni neng-ani bang-ja aro uarangko altuen 
chu-sokatna man-aiachim. Mistri kam ka-e cha-gipa dongjachim 
indiba uamang nok rikna aro wa-achi watani kamrangko, jekae, Sepi, 
am, kokcheng, kera, ruan, gitchera, chek aro indakgiparangko watna 
chengnachangtokachim. Mitam songrango atte, gitchi, mil-am aro 
sel-urangko dokna gitchambegipa mulrangko jakkalachim. Indiba 
ja-mano Mymensingni inanderang uarangko dake palani gimin 
A-chikrang uarangko dakangskajahachim. 

Garo Hillso bading-chiwalani bosturang mongsongbate kil aro 
laharang ong-achim. Laharangko Damra, Jira aro Nibari antirango 
palbatachim. Goalpara Policeni report gita, Nibari, Lokhipur, 
Kakripara, Jira, Mahendraganj, Putimari, Singimari aro Damra 
antirangona bilsio kil 14,000 maundrangko palna ra-barongachim 
indiba ian agre komibee seaha ine Capt. Williamson janapaha. Kosako 
janapgipa antidamrangna agreba, ia antidamrangona A-chikrang 
re-barongachim 

Goalpara District : Rongjuli, Rajabala, Bangalkhatta, TikrikiUa, 
Salmara, Mankachar, Bahadurkhatta, Purakhasua. 

Mymensing District : Bygunbari, Nalitabari, Haluaghat, 
Phulbari, Dalu, Ghosegaon, Durgapur aro Nazirpur. 

Iarangna agreba chonchongipa antirang dongengkuengachim. 
la anti a-damrangona bilsio kil maund 60,000 mangna agre komijawa 
ine chanchichipachim. Bang-batakilrangkon Bengalojakkalachim, 
bang-gijasan Englandchi sokangachim. Iako badinggiparangara 
Bengalirang aro Marwarirang ong-achim. Europeni manderangde 
iarangko badingjachim. Kil ge-aniko nambatatna gita gital 
bitchilrangko ge-atna man-jaskal nambatatna man-jawachim aro 
iarangko dakna gita manderang skia man-osa dakgenchim. Kilko 
bang-bate ge-nade reserved Forestrangko o-esa man-genchim indiba 
iako dakna sorkari sikskajachim. Uni gimin A-chikrangni daka gita 
a ba a-dalo kilrangko ge-anian nambatgipa ong-aiachim. Kilrangko 
nambate gc-na gita Experimental Cultivationko dakna, olmak aro 
Am-pak dakgipa bolni bisringrangko kolchi ote chalan ka-na aro 
Turao Cotton Ginko chichi chalae dakna ine janape on-ahachim 
indiba iarangko dakjaha. Americani New Orleansoni kil bitchilrangko 
ra-bachim indiba Garo Hillsona July jani bon-achibarasa sokbaahani 
gimin uarangja-manchakdugaaha. Quinine bolrangkobaTuraa-brio 
ge-ahachim indiba a-a raka aro a-sal komiani gimin inch 1 5 mangna 
bate dokrojachim. Calcuttani Botanical Garden-ni Superintendent, 
Mahogany chararangko watatna ku-rachakachim. Segun bolni 
bitchilrangkoba man-soaha. Uko somoe ong-on ge-gen. Spanish 
chestnut bolko ge-na D.C. segrikengachim. Uarangko Italyoniko 
man-gen indiba sokbakuja. Alu ge-naba a-a tariahachim. Una mali 
sakgni rakkina tik ka-ahachim. Naga Hillso Terrace Cultivationko 
re-ange nina D.C. tik ka-aha. Laha jo-ongrangkoba Garo Hillsni 
Salgro-Salaramchipak Arhal Dal bolrango jilrongachim. Iako 
Turaoba jile niahachim aro alamalade namachim indiba Garo Hillsni 
gipin bakrangchi jilna sikjachim. Laha jo-ong jile namode kilrang 
gimaangskaa inesauamang bebera-skachim. 

Coffeeko Calcuttani Botanical Gardenoniko ra-bae ge-ahachim 
indiba bitchilrang bimik najaha. Uandake Britishrang rokom 
rokomrangko dake niangahachim indiba bang-an chu-sokgipa 
ong-jaha. 3 

3. Foreign Proceedings, Political A, November, 1874, Nos. 307 - 310. 

SASONNI BIDINGO KAMRANG 


A-chikrangni bon-kamgipa jakgitelaniko 1872-73 bilsirango 
nikgrikaha. 1873 bilsio bon-kamgipa A-chik song British sorkarina 
bamaha. Indioba A-chikrangni bamaniko British sorkari bebe ra-na 
man-kujachim aro Policerangko ra-angpilode uamang golma) 
ka-taigen ine chanchiachim. Garo Hillsni D.C. de ia bamani 
bamchongmotani ong-a aro A-chikrang da-o sorkarini ning-o tomtom 
dongna skani gisik dongchongmotaha ine chanchiskachim. 
Uandaken re-anggipabilsisao dal-a a-sel ong-a dongjahachim. Chona 
mingsa ba minggnisan a-sel ong-a dongaiachim. Ia chonchona 
a-selrangdongengkuani gimin Lieut-Govemor, Sir George Campbell, 
Rongrenggirio Police Stationko dongangkuna nanga ine inaha. 
Beanbebe A-chikrangni dakrongbagipa, chong-motan, dal-gipa 
mande sio mande saksa ba sakgniko boli on e uko A-chikrangni 
Salgi Chitmangona dilangna nanga ingipa bebera-ani gimakujachim. 
Uni gimin iandakgipa bebera-ani gimakujana kingking mande skona 
sikar ka-ani bewal bon-kujawachim. Indiba iarang raka sasono 
ta-raken gimaangengaha ine uamang nikaha. 

D.C. ni report gita, 1873 - 74 bilsirango dal-a sko sotgrikani 
a-sel ong-a dongjachim jean skango ramramsachim. Bang-bata a-sel 
ong-arangan chonchonachim aro uarangko Laskerrangan Panchaeto 
bichal ka-e bon-atna man-achim. Uamangoni saksa Simsanggreni 
Thamreng Lasker ong-achim jean uni elakao mande so-otgipako 
rim e on-ahachim. Indiba pilak Laskerrangande kakket ong-e kam 
ka-a ong-jachim. A-beng jolni Mailing Lasker elakatango mande 
so-ote ba ja-gao nange siako sorkarina nalis ka-jani gimin dai 
gamatako man- aha. Indiba ka-sne ka-sne Laskerrang manderangni 
kosako bil man-roroangtokengaha aro 1874 bilsio wachi karina 
Rongrengo Policerangna merong aro gipin nanganirangko ripingsona 
merong bosta 350 rangko Tura aro Durgapuroniko rettangtangko 
oldoatna man-aha. Chakchikachi aro name nirokanichisa Lasker aro 
Nokmarangni sasonko mangrakatna man-gen ine D.C. nikaha. Uni 
gimin Laskemi jakko bilakatna gita Laskerrangni elakarangko tik 
ka-chengna nanggen ineba nikaha. Garo Hillso Lasker Systemko 

David Scott 1822 bilsio a-bachengatahachim aro uko Capt. Morton 
1865 bilsio ra-gattaiaha. Ia somoerango Garo Hillsni Mapko 
salkujachim. Uni gimin uamangni skanggipa Laskerrangko 
rakkichengo Nokmarangni aro manderangni gisepo bil 
inan-batgiparangko Lasker songe uamang badia songrangko sason 
man-gen uamango sing e uako uamangni Elaka dake sale 
on-aiachim. Uni giminsa Damra jolchi mitam Laskemi Elakarangde 
salgni re-na nanggipa chel aosa dongachim aro Laskemi song aro 
uni elakani gisepo gipin Laskemi elakaba dongchangpil-achim. 
Mitam Laskemi elakade A-king bolsasanchim. Uni gimin elaka 
damprako song 10 oni 15 ba una bate songrangko donna nangnike 
ja-mano donahachim. 

GRO DINGANI, SKO SOTANI 


1873 - 74 bilsini report gita, bang-a mahari maharini gisepo 
an-china gro dinganiko D.C. bichal kae namatna man-ahachim. 
1872 - 73 bilsio jakgitelgipa A-chik songrangko dokkol ka-na skang, 
chasongni chasongna a-ana bobil dinggrikani, sko sotgrikani aro 
anchi onggrikanirang banga songrangon dongkuengachim. Indake 
gro dinggrikanio dolgnionin banga janggirang gimabeahachim. Uni 
gimin D.C. gro dinggipa pilak maharirangkon okamate, bichal ka e, 
uamangni donkuenggipa sko bikrokrangko ra-baate dol gnini 
mikkangon see galattokachim aro chu ongrike ba kangrikate bobil 
dinggrikaniko namatahachim. Indiomangba 1874 bilsio skango bobil 
dinggrike sko sotgrikani gro mingchet dongkuengachim. Mingsa 
groara Shemsonggiri songo mande so-otani ongachim. Shemsonggiri 
songni mande saksa aro Dawa songni saksa chu ringmitingo 
ringrimgipa saksako so otahachim, D.C. bichal ka e saksako bilsi 6 
na aro sakgipinko bilsi 7 na patok donataha. 

Minggipin groara, segipani jikgipako so-otani ong achim. 
Segipa chu peke jikgipako kajia botaha. Jikgipani do-ga chipe katon 
ua jikgipako sel-uchi su-pretate siataha. Mikselon ua duk ong-bee 
an-tangkoba siatna am ahachim indiba man-changjaha. Uko bichal 
ka e bilsi 5 na patok donataha. 

Gabil songo mande sakbri saksa mandeko den aha aro sakbrikon 
D.C. de Andamanchi watatna rai on-ahachim indiba Bengalni Lt. 
Governor sastiko komiate bilsibrina patok donatskaaha. 

Minggipa aselara, nok nokgipa chakkol me-asa bi sako alu 
cha-ua aro kam aratani gimin rim e aao gostapahachim aro a-ao 
gaake dongmitingo boltongchi dokon ua bi-sa siahachim. Ua nokgipa 
siede dokna mangsonga ong-ja ine nike uko bilsisnina patok 
donataha. 

Mingsa a selara Songsak songo ong-achim. Songsakni mande 
saksa buringchi roangengachim. Unon buringgrimoni mande sakgni 
rangsan bilprubaaha. Uko mapil ine chanchie seluchi su-aton saksa 
siaha. Ian chong mot ong a ine nike sasti on-jaha. 

Bongiri songni Raicheng minggipako apsan songni Jongsing 
minggipa montol dakgipa ine potahani gimin uamangni gisepo dal a 
jegrikani ong-aha. Uamangko Lasker bichal ka-na am on Jongsing 
rebanajechakaha. Police sakgniko watate Jongsingko rimnaamode 
songni manderang warachake rim bana man jaha. Uni gimin D.C. 
an-tangan songona re-bae Raichang aro Jongsingni jegrikaniko 
namate donangaha. Untal ua songba tom-tome dongangaha. 

Ruuta bilsirangna skang bobil dinggrikani ming 3 gro dakgipako 
bichal kae namate donaha. 1874 bilsio cha-uani case ming 15 
dongachim indiba chonchonasachim. Uarangoni mingsara, sorkario 
kam ka-gipa saksa Ram Doyal minggipa tangka Rs. 14/- ko Post 
Bag oniko cha-uahachim. Ua dostangko ku-rachakahani gimin uko 
Rs. 20/- dai gamate bilsignina patoko donatahachim. 

1874 bilsio mingsa dal-a mokordoma a-ani bidingo Rongbuni 
Gilgep Lasker aro Goalparani Collectomi gisepo nakataha indiba 
Goalpara aro Garo Hillsni ari-simarangko a ao salkujani gimin ia 
caseko dontongataha. Iarangna agreba bang-a grorangkon Panchaeto 
aro Laskerrang bichal ka-e bon-atahachim. 

Ia bilsio sibewal sigija sak 14 siahachim. Uamangoni sak 7 ko 
matcha ba mapil chikachim; sak 4 borangoni ga ake siachim; sak 
gni kae siachim aro saksa chio sripe siachim. Iarangna agreba, diltua 
biaprangoba rokom rokom bewalrango sigiparangba 
dongengkuenggenchim. 

GARO HILLSNI POLICE 


1873 ni March 1 tariko, Garo Hillso Policeko sak 150 oni sak 
302 ona bariataha aro officerrangkoba bang-batataha. Garo Hills 
gimikko dokkol ka-ani gimin nirokna nangani a-dokrang bariaha. 
Uni gimin Rongrengo sak 50 Policerangko donaha aro Damalgiri 
aro Bugi rikamo donggipa Selbal songoba Policerangko donaha. 

Banga a-selrangni gimin Policeo napatna manderangko manna 
neng-achim. Uamangoni milamrangara, biapni dongansengjani, gipin 
gipin kamrangko ka-atani aro Assam Regiment aro Cachar Policeosa 
namnitbatachim. 

Garo Hillsni Policeo Nepalrang bang-batachim. Gipinrangara 
A-chikrang, Rabharang, Kacharirang aro Kochrang ongachim. Ia 
jat brikon Jharua ineba mingachim. Mr. Cawley, ia gital sak 200 
Policeo napgiparangna trainingko on-ahachim aro Mr. Metcalfe 
re-bae niange kusi ong-beaha. 

Achikrangni chu song-ako nikon banga Policerangan ringna 
skakon chakna man-jachim. Uandaken uamangoni chu 
peksimsimaigiparang gnangchim. Nepali Policerang joa 
kal-rakgiparangba ong achim. Uani giminan uamang sasti 
man-rongachim. Police Linekoba uamangna pame rike on-ahachim. 
Lineprakni gisepgriko apalgipa rama, chi jokangani aro chiringni 
chikoba salbae on-achim jedakode wa-al kamoba chiko jakkalna 
mangenchim. 

Slai goaniko ranta ka-na gital biapo, chong-motan, da-oni 
Chandmario 1875 bilsio dakna tik ka-e donaha. Mr. Livesay Police 
officer ong-e 1873 ni February jao Turaona re-baaha aro Ram Charan 
Inspector ong-aha. 

Post Office : 1873 bilsio Turao Post Office dongkujachim. 
Dhubrioni Turaona dak ra-timgipasan chittirangko Turaona ra-bae 
sualaiachim. Turaoni Singimariona dak ra-timgipa sorkari mande 
ong-achim indiba Singimarioni Dhubriona dak ra-timgipa Jomindanu 
mande ong-achim jekon sorkari ra-china gita Cooch Behami 
Commissioner hukum on-ahachim. Turaoni Shillongonaba dak 
ra-rurana sorkari chanchiaha. 

Sorokrang : 1873-74 bilsio Garo Hills Districtna sorokrangko 
cho-na Bengal sorkari tangka Rs. 50,000/- ko onaha. Badia 
sorokrangko pugen aro korosrang badita nanggen uarangko tik 
ka-manahachim. Aroba aditakode chomangnokchim indiba 
Mankacharo merongni dam rang san rakdoahani giminsa 
Daijeelingchiniko kulirangko bang-e rimbana chol ongjaha. A-chik 
adokrango kuli man-brejachim, uni gimin je man-achi, Mankacharoni 
Harigaonona matchu gari salna mane sorok dilsako chochengaha 
maina ia Garo Hillsko Songdu chibimaona sokatachim. Ia sorok 
cho ako nitimgipa Overseer Babu Ram Lai ong achim aro uni gisik 
nange cho*dilanichi Rohumarioni Harigaonona gimik mile 20 mang 
ong-e motor gari rena man-pile cho-ahachim. Gitcham sorokrangko 
namdapataha aro Ayodoba jolo gonggegipa sorokko srongate adha 
mile mangko komiatahachim. Re-baenggipa bilsio iako algatra one 
tarina janapahachim maina ro-ongrangko ramani samtangtangchin 
altuaen man-aigenchim. Chibimarangko wa ani dolongrangchi 
mangraken ka-sottokaha jerangkon ja mano bolchi kaskana 
chanchiachim. Putimario Ganol chibimako dal-a bolni dolongko 
kaengachim. Mankachar aro Putimario neng-takna Rest 
Houserangko rikengahachim. 

Kakripara antidam gita jokpakgipa Dilni chibimakoba dolong 
name ka-aha. Iana skang dolong namgijagipa dongachim jeoni 
Achik sakgni anti re-bagipa ga-ake chio sripe siahachim. Ia Elekani 
Lasker nama dolongko rikchina D.C. o dabie name rikatengahachim. 
Iani koros Rs. 250/- ong genchim. Mankachar aro Kakriparani gisepo 
sorokko Garo Hillsni D.C. matchu gari re na man na gita nambate 
tariatengahachim. 

Gipin Sorokrangko Cho*na Chanchisamsoani : 1873 - 74 
bilsio, ka-mao ja napgipa sorokrangko puna chanchisamsoahachim : 

1 . Turaoni a-bri gita Nibari (Bajengdoba) ona; 

2. Turaoni Khasi Hillso donggipa Swanggiri songona; 

3. Durgapuroni (Bangladesh) a-bri gita Jira (Mendipathar 
Sepang) ona; 

4. Turaoni Selbal gita Daluona matchu gari re-na man-na gita; 

3. Garo Hillsni bolrangko salangna gita Daiuoni Mahendraganj- 
onasorokdilsa; 

6. Mahendraganjoni Dhubriona matchu garini sorok dilsa jean 
Kakripara, Mankachar aro Singimariko re-pakanggenchim. 
Mileprako Rs. 251/- ong-genchim. Ia sorok Mymensing aro 
Goalparako nangdimatgenchim. Dhubrioni Gauhationa matchu gari 
ramako cho-engahachim aro da-o Lakhipurona cho-manbahachim. 

7. Gipin sorokko chona chanchisamsoaniara Nibari, Jira aro 
Damra antidamrangko nappake cho na jean uarangko Assam Grand 
Trunk Road aro Goalparaona nangdimate donena man-genchim. 

Iarangko dakna ta-raken nang-nikahachim indiba kulirangko 
sepang jolrangoniko man-jani a-selo a-bachengna man-ningjaha. 
Ja-mano Darjeelingchiniko kulirangko rimbaesa kamko 
abachengataha. 

8. Ganol aro Bugi chibimarangko rongtalatnajedakode Ganol 
gita Damalgiriona wachimitingo komibeoba ring bolprako maund 
50 aro Bugi gita maund 20 oni 30 ona bosturangko Selbal antiona 
sokatna man-gen. Iani bidingo Ganol chibimako tarina Rs. 20,000/ 
- aro Bugi chibimana Rs. 4000 oni 5000/- ona chammanahachim. 

9. Harigaononi Damalgiriona matchu gari re-na name sorok 
dilsa, mile 8 mangchel-achim, ukoba 1873 bilsion cho-manahachim. 
Ganol chibimana agre gipin chiringrangkode bolchi dolong 
kamanahachim. Skangode Ganolko chang gittam ga-batna 
nangachim indiba da-ode changsasan ga-batna nangaiaha. 

10. 1873 bilsion, Damalgirioni Danakgiriona jean mile 6 
chel-achim, matchu gari re-na man-a gita cho-aha. Danakgirioni 
Turaona nama sorokko cho-manaha aro chiringrangko bolchi dolong 
kamantokahachim. Danakgirioni Turaona sorok cho-ani aro dolong 
kaani gimik koros Rs. 6916-3-16, 1874 ni March 31 tariko 
ong-ahachim. 

TURAO NOK RIKCHENGANIRANG 

1 867 - 68 bilsio D.C. na chone rikchenggipa am-pangni nokko 
baJminduri man-pakangahani gimin 1873 bilsio, apsan biapon D.C. 
na name and dal e bungalowko rikmanaha. Apsan bilsion Civil 
Surgeonnaba nok te-sako rikmanaha. Ua bilsion, gital Tura Bazar 
aro chonchongipa badinggiparangna dokan nokrangko sorkari rike 
on-aha. Hospital aro school nokko rikengaha. Policerangna 
dongchakani noktoprangko rikaha. Turao aro Rongrenggirio gitcham 
nokrangko taritaiaha aro gital nokrangko selbalo rikaha. 

1873 ni April jao, Cooch Behami Commissioner aro Capt. 
Williamson, Turao Kutchery, Thana, slai donchakna kuturi, Record- 
Room, Treasury aro S.P. na Bungalow bakbak rikna nanga ine 
sorkario janape on aha aro sorkariba namnike ra-chakaha. Iarangna 
bolrangko koratchi ratate dokdarangko Turaon dandake donahachim. 
Indiba ia pilak sorok cho a, dolong kaa aro Turao nok rikarangko 
nirokna Ramlal Overseer saksamangmangsanchim. Ia kamrango Mr. 
Reily, Cawley aro Livesay dakchakjaode overseer saksande 
man chakjachim. Babu Gitish Chunder overseer ongchengachim 
indiba ua kam changjachim aro be en an senggijanio kam wate 
re angaha. Uni jamano Ramlal ka rikaha jean kam gong gipa, u igipa 
aro kamtangko ma sigipa aro kam ka-na sikgijagipa Nepali 
kulirangko kam ka-atna man gipa ongachim. 

SCHOOLRANG 

1873 ni March jao, American Baptist Missionaryrangni 
Goalparao donge kuligipa schoolrang ge 16 dongachim. Uarangoni 
ge 9 Goalpara Districtni a-kawerango aro ge 7 Damrani kosakchi 
a-brini songrango dongachim. Poraigiparang gimik sak 253 
gnangchim. Ia bilsio ge 7 gital schoolrangko kulidapaha. Ge 5 a-brini 
songrango aro ge 2 a-kaweo ong achim aro ia gital schoolrango 
poraigiparang gimik sak 1 15 dongachim. Tura schoolna agre gipin 
a-brini schoolrang Damra aro Nibarini kosako donggipa a-brini 
songrango ong-tokachim. Uni gimin 1873 ni March 1 tarikoni 1874 
ni March 1 tarikona school ge 23 jerangoni ge 12 a-brirango aro ge 
11 a-kawerango ong achim aro poraigiparang gimik sak 368 

ong-achim. Ia bilsio school ge 3 jeo sak 43 poraigiparang dongachim 
uko chipaha. Uni gimin 1874 ni March 1 tariko, school ge 20 aro 
poraigiparang gimik sak 288 dongaiahachim. Uarangoni sak 264 
Achikrang, sak 17 Rabharang aro bangki sak 7 gipin jatrang 
ong-achim. Iarangoni Christian ong-gipa sak 58 dongachim. Ia bilsio 
Damra Normal Schoolna Rs. 1057/- koros aro gipin ge 19 Mission 
Schoolrangna Rs. 1185/- gimik Rs. 2242/- koros ong-achim. Rs. 
2242/- oniko Rs. 1017/- ko British sorkari on-achim aro bangkiko 
Mission gamachim. 1874 ni March 1 tariko, Damra Normal Schoolo 
sak 31 poraigiparang gnangchim. Ua bilsio ia school sak 4 
skigiparangko on-ahachim. 

1873 - 74 bilsio, me-chikrangni school ge 2 dongachim, ge-sa 
Rajasimlao aro ge-gipin Goalparao ong-achim. Rajasimla me-chik 
schoolara Gungaram Panditni ning-o aro Goalparani schoolara Rev. 
Keithni ning-o ong-achim. 1872 bilsio Rajasimlao me-chik schoolko 
kulichengo poraigipa me-chik sak 13 aro 1873 bilsio sak 17 
gnangchim. 


NAPOLGIPA CHRISTIANRANG 


1873 - 74 ni D.C. ni Report gita un bilsio napolgipa Christian 
gimik sak 437 ong-ahachim aro gimikan ong-nasiple A chikrang 
ong-achim. Bilsiprako napolgipako mesokatenga : 


Bilsi 

Napolgif 

1863 

2 

1866 

1 

1867 

37 

1868 

68 

1869 

61 

1870 

25 

1871 

13 

1872 

71 

1873 

144 

1874 

9 


Gimik sak 


437 

Rev. Keith Missionni kamrangko nirokgipa ong-achim. Ua 1873 ni 
January jaoTuraona rebae Rongrenggiriona reange Damrao najoke 
Goalparaona re-angpilaha. 

Rev. Keith daka-rikani kamrangni schoolrangkoba Turao 
a bachengchina sorkariko didiaha jerangon mistri aro kamalni 
kamrangko skina man-genchim. Normal schoolni chatrorangna 
medical trainingkoba Turao Civil Surgeonni nirokanio on china 
Keith janape on-aha. Turao rikenggipa Charitable Hospitalo A-chik 
bi-sa sak 2 ba sak 3 ko Dressema training on china Keith didiaha. 

1873 - 74 bilsio ia kitaprangko Mission A-chikkuchi chapa 
ka-ataha : 

1. Hymn Book and Catechism. 

2. Primer. 

3. Second Book. 

4. Third Reading Book (Presso) 1 Iarangko Cooch Behami 

5. Keithni Dictionary (Presso) J chapa ka-atengachim. 

Sorkarini Schoolrang : Missionara Salgrochipakosan school- 
rangko kuliaiani gimin Salgipengchini A chikrangnade school 
dongjachim. Uni gimin Salgipengchipakna schoolrangko kulina gita 
D.C. 1873 bilsio Rs. 2000/- ko on-ahachim indiba D.C. un bilsio 
jakchakjani gimin mamingkoba dakna man-jahachim. 

1873 bilsio Sorkari Schoolni Sub-Inspector saksako rakkiaha 
aro ua da-o Salgipengchi schoolrangko kulina biaprangko nina 
songrango wenroroengachim. Ghosegaonni sepango Onaijhora 
songo school ge-sako kuliaha jeon poraigiparang sak 8 gnangchim. 
Kakriparani sambao Kebulpara songoba ge-sa schoolko 
kulinasiengaha. Simsang rikamo donggipa Rewak songoba school 
gesa kulina chanchiaha. Nama skigipa dongjani gimin re-anggipa 
bilsio Tura School chu-sokgipa ong-jaha. Je mandean schoolo 
skiachim, ua chupeksimsimaiani gimin kam watako man-ahachim. 

Ttira Bazar : 1872 - 73 bilsirango da-oni Tura Bazaro gesa 
gegni chona dokanrang nabaaha. Batanggimin bilsio Turana pilak 
cha-ani aro nanganirangko supply ka-na gita Marshidabadni Megraj 
Rai Bahadoor minggipao pangchakachim. Ua Turao namgipa 

badinganiko dakna sikbeoba uni Turao Agent dakgiparang uko 
togibeani gimin ua gisik nangbrejahachim. Uni a-sel Turao merong 
supply maund 60 mang wachina skang komiaha. Iana jajrenge D.C. 
Mr. Cawleyko Mankacharchi watatgalgale merongko ra-dobaataha. 
Badinggipa saksao pangchakode cholijawa ine nike, D.C. tangka 
Rs. 1000/- ko sanction ka-china sorkarina dorkasto onaha jedakode 
ua tangkarangko chonchongipa badinggiparangna advance on-e 
uamangko Turao badingatna man-gen. Uandake D.C. Turao dal-gipa 
bazarko a-bachengatna mangsongaha jeon merong. Dal, cha-ani 
torang aro kari aro Turao songdonggipa pilak manderangni 
nanganirangko ia bazaro brena man-gen. Mymensing Districtoni adita 
badinggiparangko Turaona re-bae dongkame badingchina 
didiahachim. Sorkari uamangna ka-donganiko on-e, Turao 
dokanrangko dakode uamang Turani pilak nanganirangkon palna 
man-genchim, indiba da-o uamang Turao naljokbea gita nikjachim. 
Aro D.C. an-tangba ia an-tangtang badinggiparango ka-dongbrena 
man-kujani gimin sorkariba merong, to, kari aro dalko ra-bae gudamo 
dane donchina gita sorkario dabiaha aro indaken merong maund 
1 4000 ko bree dane donaha jedakode bazaro merong bon chongdikon 
uko jakkalna man-genchim. 

Ia bilsiona kingking Megraj Rai Bahadoor merong aro gipin 
cha-anirangko ra-dobana gita sorkarini garirangko on e 
dakchakanirangko man-kuengachim indiba indake dakchakoba 
bosturangni damrang nom-batjani gimin sorkari una dakchakaniko 
aro unoniko breronganiko watgalaha, aro uko skatang badinge ska 
gita damrangko dake pale cha-china on aha. 1873 bilsio Tura bazaro 
merongko gongsana seer 12 man-achim aro chonchongipa 
dokanrango gongsana seer 10 oni 1 1 ona man-achim, indiba iaba 
re-anggipa bilsioni damna changgni bate rakahachim. Mi rakari 
sokbaon damrang nom-angtaigen ine ka-dongachim. Merongni dam 
rakoba dormaha namani gimin namen janggi tangna man-achim. 

Matchu gari re-na man-e Turaona sorok cho-ani gimin aro Bugi 
chibimako Selbal antiona ring chodona man-e tariahani gimin Turao 
bosturangko altuen man-genchim. Wachi somoerango Mankacharoni 

Turaona Damalgre gita merongko maundprako anna chikking ka e 
ringrango chodobaachim indiba a-rankario Re. 1 ba Rs. 21 - dake 
ra-achim. Bilsi 2 ba 3 ja-manode sorkari darang mahajonna 
dakchakani grian bosturangko Turao chuonge man-gnok ine D.C. 
kadongahachim. Chonchongipa mahajonrang chongipa gurerang 
dongaha aro basakoba basakobade matchu bollotni garirangko para 
ra-baaha aro mitamrang ringrang gnang. Uni gimin matchu gari re-na 
man e Turaona sorok dakan baksa uamang Turaona gario 
bosturangko salbagnok ineba D.C. kadonge aganaha. 

Tika Sudani : Garo Hillso tika suani chusokgipa ongaha. 1 872 
- 73 bilsirango sak 264 manderangko tika suaha. 1873-74 bilsirango 
sak 784 manderangko su aha. Ia kam chu sokgipa ong-ani gimin 
aro manderangba jechakjani gimin sak 12 tika su-giparangko rakkie 
Civil Surgeon uamangna ja 2 ba ja 3 mangna kamko skie uamangko 
je songrango uri nagipa saani sabisirangko man-engachim uarangchi 
watatpriprana nanga ine D.C. sorkariko mol-molaha. Indioba tika 
su ani sam namgipa ong-na nanggen, ong-jaode, tika su ani ja-mano 
uri saani dongkuode manderang tika su-aniko jegalgen. 

1874 ni June 12 tariko. Dr. Ferries Garo Hills Districtni Mcdical- 
in-Charge ong aha. Una skang, Indiani mande ongachim. Dr. 
Ferriesni somoeo obostarang nambatachim. Ua Policeni 
Hospitalkoba nambata gadango donaha. Gital Hospitalko rikmanon. 
ua Turana aro Districtna nambata sana-bananirangko dakangna 
man-gen ine ka dongahachim. Ua changgipa aro u-igipa Doctor 
ong-ani gimin Garo Hillso Kalazar sajinmako jekon a-gilsak gimikon 
sanna u-isokkujachim, ukoba champengna man-naba donga ine 
ka donge D.C. aganaha. 4 

Sasonni Bewal : David Scottni A-chikrangna dingtangmancha 
chanchie tarie dakanggipa sasonni bewalkon ja rikkuengachim. 
A doktangtangko tom-tome rakkina gita a-dokni manderangkon 
Nokma baksa daitoko ra-atna ine ia sason bewalni ja-pang ain 
ong achim, A dok ba A-kingni skotongko Nokma mingachim, aro 
uni kamrangara, A-kingtangtangoniko kajinarangko gile Laskema 
on-atna, A-kingtangko tom-tome rakkina, pilak dos dakgiparangko 

4. Foreign Department, Political A, November, 1874, Nos. 307 - 3 10. 

Laskema nalis ka-na aro dos dakgiparangko rimna ongachim. 

Laskerara Elaka damsani skotong ong achim jeon, song 10 ba 
song 12 dongachim. Uni kamrangara - Nokmarangoniko 
kajinarangko ra*chaksoe D.C. na watatna, elakatango chonchongipa 
a-sel onggiparangko Panchaetchi bichal ka-ate rai on-na, jeoni apilko 
aro dal-dalgipa grorangko D.C. bichal ka-genchim. 

Ia dingtangmanchagipa sasonni bewalko dal batsranggipa 
British sorkarini namnikaniko man e ra gatbaaha aro ukon 
chuonggipa sasonni bewal gita nikaha. 5 


5. Report on the Administration of the Province of Assam for 1 874 - 75. 

MONGSONGGIPA ASEL ONG ANIRANG, 1875 - 1899 

1875-76 Bilsini Garo Hills Districtni General Administration 
Report gita, Garo Hillso 1875 ni April 1 tarikoni 1876 ni March 31 
tarikona songga gaanirang, dakait dakanirang aro gipin dal-a dos 
dakanirang ari-simarango dongjachim. Ka-mao janapgipa dolgni 
mande so-otana agre bonkame dakkol ka-gipa songrango 
tomtomachim. Achikrang D.C. ni hukumko manina abachengaha 
inebanikachim. 

Apsan Reporto indakeba janapa je, Laskerrang aro Nokmarang 
re-anggipa bilsio kaintangtangko name dakaha indiba basakoba 
basakoba uamangni hukumna manderang aganchakon uamang bil 
gnange mesokna pa-kujachim. Uni gimin sorkari uamangni 
jaktongko bilakatbatna kam ka-na miksongaha. la somoeona 
kingking D.C. bang-a Laskerrangni Elakarangko ari sale onna chol 
ong-kujachim. Ia bilsio Khanasumari ba nok chane see rakkianiko 
daktokna man-gen ine D.C. ka-dongachim jedakode Lasker aro 
Nokmarangni kam altubatgenchim. Laskerrang aro Nokmarang 
kamtangtangko namekae u-iahaode ia sasonni bewal uamangna 
nambatgipa ong-gen ine sorkari nikaha. Aroba mande jinmao ba 
Panchaeto bichal ka-ode chu-sokbatgipa ong-a ine nike ukon sorkari 
man-a dipet dakaha. 1 

1875 ni January 22, Sukrobar pringo Indian Police Inspector 
D.C. na nalis ka-a gita, Damra jolchini Mech sakgni Mahendraganj 
aro Dalu aro gipin jolrango bija bitchi paljojoe Turaona sokbaaha. 
Mejalo uamang songtangchi Nibari aro Bajengdoba gita 
re-angpilaha. Uamango silchidare mamingba dongjachim. 
Uamangoni saksa mejal wal chigni bajimango Turaona gitokni 
janggilchi namen mata-bu-ako mane rebapilaha. Iako knarin D.C. 
mata-bua mangipa mandeko nina rangsanan reangaha aro singon 
indake aganaha - 


1 . General Administration Report of the Garo Hills District for 1 875 - 76. 

Ua aro uni ripeng mejalo Turaoni pring 8 baji mango 
re-chakatange a-brijoljol attam 4 bajimangona bang-a so ngr an gko 
nappake re-angaha. Uamang A-chikkukoba man-jachim. Attam pang 
3:30 bajimango uamang Ringigiri songona sokeaha. Unoni adita 
Salgrochipak re-angon uamang A-chik pante sakgniko gronge 
Damrachina re-gipa ramako sing*aha. Uaraangba aganc hakaha. 
Unikoa A-chikrang a-songaha, uamangde re-angkuaha. Dik diksani 
ja-manon A-chikrang rebae srapeaha aro uamangko ramani samsachi 
chadenge uamangna rama watchina ge etaha. Uamangba ukon 
dakaha. Unikoa ua A-chik sakgni mande seoke an-pile namanglrn 
den-aha. A-chik saksa mil-am ra-achim aro saksaoara atte dongachim. 
Kate jokgipa Mech mandeo gol-dik dongachim aro uchin an-tangko 
attechi den-gipako dokskae indiba gitokni janggilchi matako man-e 
ripengtangko gale kattimangangaha. Sakgipinkode mil-amchi sko 
sole ra-angaha. 

Iako knae D.C. salni 12 bajion sigipako sandina, den-a 
man-gipako rime biapchi re-angaha aro Dekhranggiri songona attamni 
8 bajimango sokeaha. D.C. ua jol gimikn i Lasker aro Nokmarangko 
okamattokaba aro uko dakchakchina aganaha. Sandie nion, 
Ringigirini mande sakgni, Changban aro Dingsang minggipa un salo 
Jendragirichi matchu brena re-angtokachim ine rim-a man-aha. Un 
walode D.C. Dekhranggiri songon tusiaha. 

January 23, Sonibar sal, D.C. pringni chakate, Laskerrangko 
senge Ringigiri songchi re-ange pringni 1 1 bajimango sokeaha. 
Ringigiri song gimikan mal-mattarangko ole buringchi 
katang tokahachim. Unon D.C. den-a man-gipa Mechko rimbite 
den-gipa biapona re-angaha. Milegnimang re-angon D.C. den-ram 
biapona sokaha indiba pilak an-chirangkon saroke galsotokahachim. 
Indioba ramani jakrachi buring den-daldalko nike uchi re-angon an-chi 
pakako nikeaha aro dikdiksa re-angkuon, sko gri mandeni ga-ake 
dongako nikaha. Sigipa mandeni pilak ganding-chindingrangkon 
okt okahachim aro uamangni boslurangkoba ra-angtokahachiib. 
A-chikrangni dalrgimal gita iako skona aro seke ra-na dakaha idle 
D.C. ma-siaha. Unoni re bae D.C. Ringigiri songona salni gfti 
ba jimang o sokeaha aro uni Nokma aro sakgni A-chikan jemangan 
unsato J cndtaghiehi re-angengacfaim,uamangan sootaha indiba song 

baksa ku-monga gri dakaha ine aganaha. Buring diltuachi 
katangahani gimin uamangko rim-na man-jachim. Uni gimin songni 
Lasker aro Nokmako ua dos dakgipa mandeko rim e on-china agane 
donangaha. 

Ringigiri song Britishni dokkol ka-na skang mande sootrakgipa 
aro chadrape ra-seke ra-ani gimin mingsingako man gipa song 
ongachim. 2 

Gnigipa Mande So-tani : la gnigipa mande so-otani bewalara 
an-banggri mopilani ong ahachim aro ian A-chikrangni 
dingtangmanchagipa dakbewalko iano mesokahachim. Rakmanpara 
songni Thoding minggipako songtangni Kengkul minggipa saiaaro 
chonika dakahachim, indiba Kengkulko saia ba dokskani pal ua gipin 
ramakosa re-skaha. Thoding Rakmanpara songni gittimgniko soaha. 
Skanggipagitimko so-ode manderang uan maibadakesaong-ahakon 
ine chanchie dongtokengachim, indiba jensalo gnigipa gittimko 
so-taiaha, unon uamang saoba cha-u ba raseke ra-giparang dakenga 
ine chanchiskahachim. Indiba uamang ruute jajae dongna nangjaha, 
maina Thodingni kanamgija dake dena mangipa mitam manderang 
kate chong-motko agane on-aha. Skanggipa gittimko so e Thoding 
gnigipa gittimko so-eaha jeon me-chikrang aro 
bi-sarangsanmangmang dongaiachim. Ua miksongchong-moten ia 
gittimko so aha aro jensalo kenjagokgipa me-chikrang aro bi -sarang 
katbildangtokaha, unon ua uamangko den-aha. Uandake ua sak 6 
me-chikma aro bi-sarangko den-aha aro gipin sak 6 me-chik aro 
bi-sarangko mata-bu-ataha aro saksa siaha. Ua saksa me-asakoba 
mata-bu ataha. Den a man gipa pilakan sinaba dongakonchim indiba 
Turani Civil Surgeon rang-san re-ange uamangko sananichisa indake 
ong-jaha. Thoding ia dosrangko uni bobil Kengkulko dosi galatna 
aro uni gamko rusina dakaha maina A-chikni dakrongbewal gitade 
Kengkul Thodingko chonike ka-onangatahani gimin Thodingni 
pilak dos dakarangni Kengkulan daito ong achim. Uni gimin ia 
dakbewalko sorkari ra-chakode, Kengkulan dairangko gamtokna 
nanggenchim. Indiba ia kotonako knarin D.C., Mr. Cawley aro Dr. 

2. Extract from the Diary of the Deputy Commissioner, Garo Hills from 18 th to 
24th January, 187S, Tura. 

Ferriesko Rakmanpara songona watataha indiba Rakmanpara s ongn i 
manderang kenjagoke ua so-otgipako rim e on-na jechakaha. 
Songsulni manderangsa, uamangni mitam ma drangrangba ia 
kotonao man-chappa-ani gimin aro rim-e on-gipana tangka boksis 
on-gen ine aganani gimin antigittamni ja-mano buringo katjojoe 
dongako rim-e on-aha. Uko Tura Kachario 1875 ni May jao bichal 
ka-e siaona galone rai on-aha jekon Chief Commissionerba 
namnikpaaha. Uandake uko Turao 1 875 ni June 5 tariko pasi on-aha. 
1866 bilsio Garo Hillsko ge-sa dingtang District dakaoni uan 
skanggipa pasi on-ako man-gipa mande ong-achim. Uni siani 
ja-manosa Turani manderang rang spitokaha maina uni 
katjojomitingo ua chol man-ode bang-a skorangko ra-kugen ine 
paraken aganachim. 3 

D.C. ni Songreani : 1875 - 76 bilsirango D.C., Capt. 
Williamson Garo Hillsko wenrorotaiaha. Ua Danagirioni Raja ramako 
re-ange Tura abidingko batsote Mandalgiriona reangaha. 1869 bilsio 
Mandalgirini Lasker Thoja British sorkariko jegalachim indiba 
somoerang unoni dingtangbeaha aro Thoja Laskerrangni gisepo 
nambatsranggipa aro pangchakna manbatgipa Lasker ong-skaaha. 
Iano D.C. Mandalgiri aro Chandigirini gisepo a-ana kajiako bichal 
ka-e namate donangaha. Mandalgirioni ua Bandigiri, Ringigiri, 
Chawalgiri, Dinamgiri aro Saramphangona re-ange Rongrengiriona 
reangaha. A-chikrang pilakchin D.C. ko kusi ong-e rimchaksoachim, 
ramarangko baksoachim, noktoprangko riksoachim, aro pilak gipin 
nangarangko daksoachim. Jechi re-angoba D.C. Nokmarangko aro 
Laskerrangko songsaoni songsaona rama o-rokchina aro 
dolongrangko kachina agane donangachim. 

Rongrenggirio salgni ba salgittam dongmitingo ua sambaoni 
pilak Nokmarangko aro Laskerrangko okamattokaha aro uamangni 
chengoni bang-a grorangko rate on-e donangaha. Uandake 
A-chikrangko uamangni chimonggipa sko bikrokrangko dot 200 na 
komigija ra-baate uarangko jinmani nikao so*e galataha. la diltugipa 
biapo donggipa A-chikrang an-tangtangni gamchatnike dongipasko 
bikrokran gko ra-bae on-ako nikna katchaa ine D.C. aganaha indiba 

3. Report of the Administration of the Garo Hills District for 1875 - 76. 




[244] 


uamang pilakkonde ra-baaha ong-ja aro sko bikrokrangko donanio 
gamchatnikaniko uamang watgalaha ineba bebera-na man-ade ong-ja 
indiba Britishni sasono aro ramarangko kulianio iarang an-tangtangan 
ka-sne ka-sne gimaanggen ine D.C. aganaha. 

Rongrenggirioni D.C. Runbakgiri, Rungribugiri gita 
Mandalanggiriona re-angaha jeon una a-tip riksoahachim. Unoni ua 
Watregiri, Bonegiri, Ringigiri gita re-ange Turaona rebaaha. la chang 
wenango D.C. na pilak subitarangkon dake on-tokahani gimin ua 
nambate aro kusi ong-bate wenrorobaaha. 

Gitchak Enbelop : 1875 bilsio D.C.-ni chel-ao donggipa 
Laskerangna aro Nokmarangna seatgipa chittiko ba uamangoni 
D.C. na watatgipa chittirangko Gitchak Enbelopo chipe watgen ine 
tik ka-aha. Uni gimin ia Gitchak Enbelopko Nokmarang man-soon 
Nokma gipin Nokmana on-atskae sokatna nanggen aro je Nokman 
iako sokatningja uko sasti on-gen ineba tik ka-aha. Indake ia songni 
Dakko bang-a bilsirangna dakangaha. 

A*chik Police : 1875 bilsio D.C. A-chikrangko bang-bate 
Policeo napatna skachim. Indiba A-chikrang sorkarini kamo napna 
sikbrejachim. Uandake ua bilsio sak 16 A-chikrang Policeo napaha 
aro uamang pilakan ong-nasipile Damra jolchinirarasachim. Mr. 
Cawley Policeko name dakanio gisik nangbeaha aro uni giminsa 
Garo Hills Police sapgipa ong-aha. Mr. Livesay Policerangko drill 
aro rokom rokomchi dakchake namgipa Police dolko ong-atna 
dakchakbeaha. 4 

1876 - 77-na Garo Hills Districtni Annual Report gita, 
re-anggipa bilsio bilsigimikan tom-tomachim aro dal-a a-sel ong-a 
dongjachim. A-chikrang tom-tome aro bimchipe kam ka-e cha-na 
a-bachengaha. Beben mitam diltugipa biaprango jekon niutgija 
bilsiosan dokkol ka-achim uarang Britishko bebera-na man-kujachim 
indiba iarang taraken gimaanggen aro A-chikrang gipin Indian 
manderang gitan tom-tome janggi tanganggen. Da-o uamang Britishni 
sasonni namgniko ma-siangengaha aro soikari uamangna namgniko 
dakna am-ako namnikengaha. Ia namgipa chanchiani aro ma-siani 
gisik mongsongbate skanggipa D.C. Capt. Williamsonni neng-e kam 
ka-ani bite ong-achim. Uni rake kam ka-anichi aro A-chikkuko namen 

4. Report on the the Administration of the Garo Hills District foe 1875 - 76. 

aganna man- an i chi ua Achikrangni mande ra aniko manachim. 
Siminarango chagrope ra-seke raanirang ba dal a dos dakanirang 
gnchim. 

Laskerrang aro Nokmarang brae gimikan namtokachim aro lan 
D C. na chu-ongnikaniko ra-baachim. D.C. di ngt ang mancha ta 
Laskerrangni kamna kusi ongbeaha, uamang Rupagmm Reshin 
Lasker, Gokulginm Chimin Lasker, Mijalgmm Arasing Lasker, 
Mandalgirini Thoja Lasker, Iskankonam Rakhe Lasker, Susangko 
mwatgipa a-brim Khalong Lasker aro Gondenggirini Rajing Lasker, 
indiba mitam Laskerrang biltangko name jakkaljaha. Khopa Lasker 
bichal ka mitmgo mandeko sipile dokaham gimm uko Andamanchi 
bilsi 10 na watataha Rumphagmm Jewan Nokma bichal kae rai 
on giminko manina jechakaha indiba dai gamate nampilataha 
Rewakni Nokmaba jetojachim Indiba larang dingtangmanchagipa, 
oang batan sorkari baksa melie kam ka engahachnn 

Mahan mahanni gisepo gro gitchamrangko bichal ka e onaha 
aro mitam sko bikrokrangko ra baate so e galaha, indiba mitam 
songrangode sko bikrokrang dongengkuengachim, indiba 
komiroroangengaha aro A chikrang y-ibatroroan baksa uarangkoba 
lakkijawa me D C report on aha 

Delang So-o Mande Boli On-a : 1876 bilsio, Sembi Nokma 
I howan minggipako mil amchi sko sote degipana delang so ao boll 
on e so-chapataha Iano A chikni niam-riti gitade maming dos 
dongjachim indiba D C Sembi Nokmako bichal ka-e Rs. 100/- dai 
gamate bilsi dokna patok donataha. Dai gamatgipani mitam tangkako 
sigipam jikdrangna onataha. 

Minggipin a-sel ong aniara, mande sakgm Me-gam sakgniko 
so-otaha me dosi galaha indiba bichalo uamang jokaha. 

Sakbn manderangkoba tol e sakki on ako nm a man e sasti 
onaha. Ia bilsio 86 Civil caserangko Turaona ra-baaha indiba uarang 
pilakan ong nasipile Bengali aro A chik onggijagiparangm gisepo 
ongachim. 

A chik Police : 1876 - 77 bilsioba sak 16 A chikrangko Policeo 
napataha. Dao A chik Police sak 68 Dongachim. Uamangom 
bangbatan skia manjachim. 5 

5 Annual Administration Report of the Garo Hills District for 1876 — 77 

1877 - 78 bilsini Districtni Annual Report gita ia bilsio Garo 
Hills Districto dal-bea a-sel ong-ade dongjachim. Minggni ba ming 
gittam kotonarangsan ong-angaiahachim. 

Mingsa a-sel ong-ara Khasi Hills siminachipak ong-achim. 
Songga gagrike chegipa song ama man-gipa songni sakgni 
manderangko koedi dake ra-angahachim. Songni manderang 
watchina mande watate mol-moloba uamangko so otnasa 
am-aiachim. Uni gimin songni manderang D.C. na naJis ka-e D.C. 
sa re-ange uakoedirangko bikote ra-bae on-epilahachim. 

Sakbonga manderangko sootani caserangkoba ia Reporto 
janapaha indiba cheem cheem janapjaha. 6 

Minggipin a-selara saksa Marwari badinggipa aro uni chakkolko 
ka-saninggija dake so otani ong-achim aro ian uamang uamangni 
gitcham bewalko galna man-kujani sakki ong-achim. Saksa Marwari 
uni chakkol baksa bading-chiwalani bidingo songrangchi 
wenangachim. Unon A-chikrang uamangko, tangka paisanaong-ja 
indiba skona uamangko sko sotaha. Lasker saksa an-tangni sigipa 
depanteni grengrang baksa Delango so-chapatna ua manderangko 
so-otchina didiahachim. 7 

Ia a-sel ong arangna agrede, Lasker aro Nokmarangni kamko 
nigope niode namen kam ka-aha ine D.C. janapaha. Saksa Laskersa 
bichal ka-mitingo tangka cha-ako rim-a mane tangka walpilaha. 

Panchaet : Jinmao bichal ka-ani bewal namen chu-sokgipa 
ong-a ine sorkari nikaha aro niam-riti gita bichal ka-anian nambatgipa 
aro uamangna krabatgipa bichal ka-ani bewal ong-a ine sorkari 
nikaha. 

Ttira Kachario Caserang : 1877 bilsio 48 caserang re-baaha, 
re-anggipa bilsio 76 aro 1 875 bilsio 41 caserang sokbaachim. larang 
chonchongipa caserang ong-achim. Civil case 37 sokbachim. 
Iarangoni bang-an Tura bazarni dokandarrang Police 
Constablerangni bakki cha-e chotjani gimin ong-batachim. 

6. Annual Administration Report of the Garo Hills District for 1877 - 78. 

7. Annual Administration Report of the Province of Assam for 1 877 - 78. 

TVira Anti : 1877 bilsio Tura Antiko Sonibar salo ong-atgipa 
chu-sokgipa ong-jaha maina Achikrang an-tangtangni reronggipa 
antirangonasa re-angna kusi ong-batachim. A-sel, damrang nombata 
aro anti re-e roan uamangni kusinichim. 8 

1879 - 78-na Garo Hills Districtni Annual Report gita, pilak 
Laskerrangni dakbewalrang aro kamrang nambatrorobaaha aro 
manderangba sorkari officerrangni wenarango nambate dangdike 
on-engaha. Ia bilsio Achikrangni gisepo bang-gija dos dakanirang 
gnangaiahachim. Gimik Criminal caserang ming 41 dongachim aro 
uarangoni ming 5 saan mande sootani case ong-aiachim. Ia ming 5 
mande sootani caserango sak 15 A-chikrangko rim-aha aro sak 13 
ko bichal ka-aha, aro iarangoni sak 1 1 ko dosi galaha aro sak 2ko 
wataha. Iandakgiparangko bichal ka-na altuachim maina A chikrang 
mande so-otode ku-rachaktokaiachim. 9 

Pilak ong-nasipile A chikrangni Civil aro Criminal caserangko 
mande jinma ba Panchaeto Lasker ba Nokmachi bichal ka-e rai 
on-aiachim. Bang-a bil-si bil-dak dakgipa caserangkon jerangan 
chengonin an-chini pal an-chiko dabiachim, uarangko uamangni 
j.t-rikbaenggipa niam-riti gita uamangni Panchaeto bichal ka-e on-ana 
agre darang adalotoba man-jawachim, maina uamangni dingtang 
dingtang jolrango jakkalenggipa niam-ritirangko see dona 
dongkujachim. Aroba uamangni niam-ritirang jol jolni gita 
dingtangachim. Mesokna gita, Damra jolchini Gana Nokmarang 
Ganmano Jaksilna, Mande ra-ani gita retrangoniko tangka dabiachim, 
mitam jolrangchi rakbatoba Rs. 30/- san dabiaiachim, indiba gipin 
bakrangchide dabisrangjachim. Uandake jik-se galanio, bia ka-anio 
niamrang dingtanggriktokachim. Uni gimin kragipa niamrangko 
rakkie, namgijagiparangko ka-sne ka-sne gimaatna nanga ine D.C. 
chanchiaha. 

Gana Nokmani jaksilna dai ba kajina dabiako manderang 
namniktokjachim indiba gitcham Gana Nokmarang 
dabisimsimaiachim maina uamang indakeba tangka man-achim. 
A-chik sakantim janggi tanganio dai game ba gamna jechake aro 

8. Annual Administration Report of the Garo Hills District for 1877 — 78. 

9. Annual Administration Report on the Province of Assam for 1878 — 79. 

dai dabie sal-somoerangko re-attoka ine aganna man-gen. Saksa 
mande sakgipinko dosi galgen indiba dosko nikjaode, man-somanni 
gita dai dabiskagen. Saksa mandeni atchuni atchuko bilsi 50 ba 100 
na skang sootaha. So otgipani dedrang-su-drangrangoniko dai 
dabigen, aro uko gamjaode, uni ja-chongrikgiparang 
ja-chongrikskagiparangoniko dai dabigen aro indaken dai gamkujana 
kingking pangnajolnan dabiangkugen. On tisanan dai dabianiko 
dakna cholko ra-tokaiachim. 10 

1878 - 79 bilsi gimiko D.C. ni Kachariona gimik 15 Civil 
caserang sokbaachim indiba iarang pilakan A-chik 
ong-gijagiparangnisa ong-achim. Achikrangni caserangkode 
Panchaeto Nokma ba Lasker bichal kae bonataiachim aro uarangoni 
D.C. ni Kachariona apil ka a dongjachim. 11 

Begal Itana Achikrangni Warachaka, 1880 - 81. 

1880 bilsio Sorkarini Turaoni Bangalkhataona sorok cho-na 
janapon Achikrang warachakna aro je jat ba kam kae ongiparangko 
so-ote galna kumongaha. Uni gimin Garo Hillsni Salgro- 
Salirambatsranggipa biap jekon Bangalkhata ine minggopaiachim 
ua jolo songdonggipa Burmese ba Man, Rabha, Hajong aro 
Bengalirang kenjagoke songko-nokko wate katangtokaha. 

Sorkarini hukumko warachakna chadenggipa mongsonggipa 
songrangara - Bareng Nokmani Hamongiri, Mongran Nokmani 
Jangrapara, Marsin Nokmani Randupara, Shingreng Nokmani 
Makalpara, Dikka Nokmani Ribugiri, Chanda Nokmani Bikonggiri, 
Khatong Nokmani Cherangiri, Thorin Nokmani Rongabgiri, Asan 
Nokmani Bolsalgiri aro Rongkhe Nokmani Dobongiri ong-achim. 
Iarang Mala aro Thorin Laskermangni Elakao ga-akachim. Indake 
maming skia man gijagipa bang-a Am beng songrangni sorkarini 
hukumko manijana apsan ku-monganiko nike sorkari aiao 
inmanpilahachim. 

Ia mamingkon u-igijagipa A chikrang maina sorkarini hukumko 
manigija dakna ka-donga uko chanchion, Garo Hillsni D.C. indake 
nikaha - (1) Sorkarini officerrang uamangni songrangchi wena 

10. Annual Administration Report of the Garo Hills District for 1878 - 79. 

1 1 . Annual Administration Report on the Province of Assam for 1 878 - 79. 

dongjani gimin maming ma-sigrikani grichim. (2) la jolrang rama 
gri re- sok-dosokgij agipa ong-achim. Aroba ia jolrangni mandeang 
Bangalkhatachi anti-a-kang re-oba darangba sing e-sane nia 
dongjachim, (3) A-chikrang jechi re-oba, jeo dongoba, an-tangtangni 
silchi-darerangko ra-bitkam-aiachim. Sorkario donggipa silchi- 
darerangko aro uarangni bilakaniko u-ijae, an-tangtangko 
matgrikrang ine chanchitokachim. A-chikrang ka-pongde ong-ja 
indiba inditadedakgrikrakgiparangbaong-jachim. Uamangni silchi- 
darerangko sorkarina on-attokchina ge-etatnaba namjachim maina 
uamang matburingrangna jakkalna nangskachim. Indiba uamangni 
silchi-darerangko ra-e kattokode uamang sorkariko bobil dingna 
pa-skajawachim. (4) Bobil dinggrikaniko bakbak ong-atgipade 
indake ong-achim. Mechparani Jomindar Garo Hills District Fundna 
Rs. 1800/- ko on e Turaoni a-kaweona sorok cho-china sorkariko 
mol-molaha. Uni gimin sorkari rama cho-na tangka sanction ka-e 
Chandra Nath Moitrako overseer rakkiaha. Ua 1880 ni December 2 
salo Turaoni line salbachenge December bon-ao Bangalkathaona 
sokeaha. Ua lineko, chong-motan, buring o-amangmangko 
A-chikrangni jakchi dakataha aro Darangiri, Dilmagiri, Suragiri, 
Sharapgiri, Mandagiri, Balupara, Sadolpara, Mangsangiri, Romgiri 
aro Robongiri songrang salsana ba salbrina dake kam ka-na 
manderangko on-ahachim. 

1881 ni January 11 tariko iako apalatna aro cho-na 
Bangalkhataoni a-bachengaha. Iako dakna D.C., Thorin Lasker, 
Thangon Lasker aro Bangalkhatani Ranga Mandalna kulirangko 
on-china hukumko on-aha. Thangon aro Ranga kulirangko watataha 
indiba Thorin Lasker on-na jechakaha maina uni manderang ka-na 
jechakahachim aro uamangko draaode ukon dokpilgenchim ine 
aganchakaha. Thorin Laskemi Sardar, Jenang aro uni Peskal, 
Botiamangba ian kakket ong-a ine sakki on-aha. Overseer Thorin 
Laskerko Turachi re-ange D.C. na aganechina wataton, D.C. 
Thorinko mande on-na nanga ine dabiaha. Unon Thorin Lasker 
Bangalkhataona 1881 ni January 20 salo re-angpile, Najokgiri 
Bandan ggiri , Moronggiri, Machapara aro Chawbakpara songrangni 
manderangko gong-gijako salbrina kam ka-ataha. Unikoa, 
Chanapara, Boldokgiri, Chanangpara, Rompani, Magurpara aro 
Wadokgiri songrangkoba salbrina kam ka-ataha. 

Thorin Lasker Randupara songchi re-angna pa-jachim indiba 
sorkarini draatako man e 1 88 1 ni February 25 tariko Police Constable 
sak 2, Burmese dakgrikgipa sak 4 aro mandetang sak 3 ko rime 
reangaha. 

Randupara jolni manderang jinma tom-dake kam kajawa aro 
draaode golmal ka-gen ine agantoka ine re-bapile D.C. na February 
27 tariko nalis ka-eaha. Ian tol-ama bebe uko u-ina gita D.C. sorkarini 
Peskal Mada minggipako Randuparachi watataha. Unbaksa 
Mauzadar Dil Mohammed, Police Constable sak 4, Burmese sak 7, 
Thorin Lasker aro uni mande sak 3 dongachim aro uamang March 
2 tariko Chanangpara songona sokeaha. March 3 tariko uamang 
Randupara songchi re-ange, sokna skang Chisikgiri songo waltuaha 
aro uni Nokma Ron minggipako Randuparachi watataha. Randupara 
songo dal-a tom-bimongani ong-aha aro uamang pilakan kam ka jawa 
aro draaode warachakgen ine ku-mongtokaha, indiba Mauzadarko 
re-bae agangrikna chol on-gen ine aganepilaha. Unon Mauzadar aro 
ua dol Randuparachi re angaha. Uamang sorkarina kam ka-e on-jawa 
aro uamangoni saksamangkoba jakdangdikode so-otskagen aro 
uamang D.C. koba so-otna taria ine agane watataha. Songgipinrang 
kam ka-e on giparangkoba champengna aro sasti on-na ka-mikkenate 
aganataha. 

Mamingkoba dakna man-jae uamang re-bapiltokaiaha aro Mada 
Peskal Turachi D.C. na nalis ka-na re angaha. Iako kobor man e 
D.C. 1881 ni Marchni 6 tariko Randuparachi re-na tariaha aro Thorin 
Laskerko Randuparachi watatsoe, uamang maini gimin kam ka-na 
jechakaha uko tale aganjaode uamang dal-a obostako chagrongna 
nanggen ine aganataha. 

1881 ni March 8 tariko, Bangalkhata jol gimikko A-chikrang 
ka-mikkenataha ine D.C. kobor man-soaha. Uni gimin ua Goalparani 
D.C. ko Frontier Police sak 50 ko manderangna ka-donganiko on-na 
gita watatchina aganataha. Bangalkhata jolo songdonggipa bang-a 
Hajongrang aro Rabharang kenjagoke Salaraxnchipak katangtokaha. 12 
Apsan salon Goalparani D.C., A.C. Campbell ba, Dewankhata 

12. From Major H. J. Peet, D.C., Garo Hills, to the Secretary to the Chief 
Commissioner of Assam, No. 292, dt. Tura, 22nd April, 1881. 

songni Hajong aro Rabharang aro Bangalkhatani sepang jolo 
donggipagipin manderangba Achikrangnakene noktangtangko wale 
Salmarani sambao donggipa songrangni matchu gohalirango aro bol 
japangrango ma-fhaktokenga ine knaaha. 13 Uni gimin Goalparani 
D.C. sak 50 Policerangko Bangalkhataona S.P. ni ning-o 
watatgalgalaha. 

Garo Hillsni D.C. an tangba Police sak 100 aro kuli sak 207 ko 
rime Marchini 13 tariko rechakatangaha. Ua sak 300 na sal 10 na 
ration merong maund 3000 aro guli Policerangni jolao round 60 
baksa round 100 ko ra e re angaha. Garo Hillsni D.C. Major Peet 
baksa Mr. C. A. Fisher, Asstt Commissioner aro Superintendent of Police 
aro Mr. W. R. Fisher, Asstt. Conservator of Forest re chapangaha. 

1 88 1 ni March 1 3 salo uamang Alugiri songona sokeaha indiba 
songni manderang songko wate katangtokaha. Policerang 
jamdaprangko rikgitike walo waltuaha. Walgimik mamingba 
dongjachim indiba pringo sakgni agittal A chik manderang re-bae 
uamangko nitate, okamrikoba rebapilgija reangaiaha. Marchni 14 
tariko maming a sel ong-a gri Waramgiri songona sokeaha aro 
uamangni ra anggipa merongrang aro gulirang jrimdugaani gimin 
mitamrangko ua songni Nokma Sangdingni simsakao donangaha. 
Marchni 15 salo uamang Dadenggiri songona sokeaha. Uamangko 
rcdilgipa darangba dongjachim aro darangba ramako singoba agane 
on-jachim. Uamang Mapko nie rechichipesa jenten Ribugiri song- 
ona sokeaha aro uno Dikka Nokmako grongaha. Uamang pilakan 
kam kana jechakaha aro jechakchina gita Randupara song didiaha 
ine agane on*aha. Samba a-brio a-tip dake waltuaha indiba walo 
mikka balwa rakdape duk man-tokaha. Pringo Nokma grongna 
re bajani gimin do-orangko on-atde dai gamataha. Nokmako rime 
uamang Randupara songchi reangtaiaha. 

Randupara song gittim bri dakaehim, Gittimprakon Nokma 
gnangchim. Nokma dal’batgipako Marsin mingachim jeni bimingko 
knaon Bangalkhata jol gimikni manderang kenjagoktokachim. 
Marsinni gittimo nok 40 aro gipinrang 27 dongachim. Uamang 

13. From A.C. Campbell, D.C., Goalpara, to the Secretary to the Chief 
Commissioner of Assam, No. 38, dt Dhubri, 23rd April, 1881 . 

songona sokangon, Marsin aro mitam meaparang asonge 
dongsoengachim, mitamrang nok mikkango aro mitamrang 
bangbango asongengachim. D.C. aro uni dolko darangba rimchakso- 
jaha. Darangba asongaonin chakatjaha. Jrip asonge 
dongtokaiahachim. Uan Marsin Nokma ine D.C., Major H. J. Peetna 
agane on-on, Marsin Nokma jrip asonge dongaiachim indiba D.C. 
uko okamate uo sing aha. Pilakan kam ka-na jechaktoka aro 
didigipade Chamra minggipa ine aganaiaha. D.C. uamangko 
maming sasti ba dai gamatjaha indiba uamangni pilak silchi- 
darerangko ra-bae on echina ge etaha. Ia ge-etako knaon, 
knagiparang buringchi katbildangangtokaha. Darangba silchi- 
darerangko ra bae on-ejaha. Uni gimin uamang nokantionikon 
am-rikite je man-a milam, sepi aro selurangko ra batokaha. Slai 
gitchamrangkoba manaha. Samba buringrangonikoba adita mil-arn, 
sepi aro sel urangko man aha aro Nokpanteni nokkingo sikprote 
dongipa wil-daldalgipa mil amrangko D.C. an-tangan nike sal oke 
ra-bae a-ao doneaha. Unon songni me-asa saksa uno dongpae, uko 
re-pakanga dake ra e katangna amahachim indiba Police 
nitimgiparangsa ra sekrike man rikaha. Ia gittimko wate re angna 
skang pilak ostrorangko ra bae onejaode gittim gimikkon soe galgcn 
ine chrik chrike aganwatwatataha. 

Gittim gipinona reange unoba pilak silchi-darerangko rabajaode 
gittimko so-e galgen ine chrik-a-boke agantaiaha. Ua jol gimikan 
kam ka-na jechakahani gimin ua gittimba jechakaha ine ua gittimni 
Bangam Nokma agane on aha. Ia gittimo ong mitingon, Goalparani 
Police Superintendent, Mr. Goadni ning o Policerangni sokbaengani 
singga sikani gam ako knasoaha. Ia pilak obostarangko nike nie, 
D.C. indake u-ina man aha je, Marsin aro Bangam Nokmani 
gittimrang warachakna tarisobebeahachim indiba da-o ian rakbegipa 
kam ong-gen ine masiesa uamang warachaksojaha. Ja-mano Marsin 
aro Bangam Nokmani manderang dakgrikani silchi-darerangko 
ra-bae on-eaha indiba Thorin Nokmani gittimgnide mikkang- 
jajongkon pa-ejaha. 

Uni gimin 1881ni March 18tarikoMr.C.A. Fishemi ning-ogipa 
adhako a-tipko nisochina donange, adha Policerangko rime, D.C., 
Mr. Goad baksa Randuparani gipin gittimchi re-angaha. Ia 
gittimgniara Ringge chibimani nalsagriko dongachim. Sokangon ia 
gittimrangni bangbangkosa nikeaiaha. Pilakan mal-mattarangko ole 

katangtokaha. Pilak dakgrikani silchi-darerangko rabae on-echina 
chrik-a-boke aganatoba darangba buringrangoni nabajahani gimin 
D.C., gittim gnikon so-srangaha. Ja-manosa ia gittimgnini 
Nokmarang. Rading aro Singing, dakgrikani silchi-darerangko aro 
doorangko rabae on-eaha. 

Marchni 19 salo Major Peet, Mr. Goad baksa Police sak 50 ko 
rime Jangrapara songchi doangaha. Uni Nokma Chandul minggipa, 
mandetangrangko okamate silchi-darerangko ra-baate on-eaha. Uni 
gimin uamangko maming sasti on-gija Randupara songona 
re-angpilaha. Marchni 19 walo mikka balwa rakani gimin Policerang 
soldi-gusu aro be en ding e satokaha aro indita banga manderangna 
ringna chiba chu ongjani gimin uamangko Marchni 20 tariko 
Bangalkhataona reangpilatokaha. Sepirangko ra-rike, mil am aro 
sclurangko kakket onge nikgipa Achikrangna onatpilaha. 

1 88 1 ni March 2 1 tariko D.C. Police sak 1 00 ko rime Hamongiri 
songchi re-angaha. Salgimik mikka waani gimin uamang nengbeesa 
re angna man-aha. Re angmitingo Cherangiri aro Rongshagiri 
songrango nappakangaha. Hamongiri song dal-a aro piprae 
dongachim. Songni manderang katbildangangtoke songde 
bangbangsajokchim. Songko duulgipa a bidingrangosa songni 
mandcrangko nikataeahachim. Unon D.C. Barang Nokmako songni 
manderangko okamate bamechina aganaha. Darangba nachil 
songjani gimin D.C. pringgipinni 8 bajiko somoi on-aha. Pringwalni 
silchi-darerangko kegipa banga matgrikrangko tongtonggipa a-bri 
a-kuchotrango nikatahachim aro ong onbae bamechina aganatoba 
darangba nachil songjahachim. Uni gimin D.C. chongipa gittimsana 
agre songgimikkon so e galsrangaha. Ia songo Chamra minggipa 
Achik matgrik dongachim jekon ia pilakkon dakdilenga ine pilakan 
agantokachim. Chamrako rim-china Randuparani manderangko 
D.C. watatahachim. indiba Hamongiri aro Rongshagiri songni 
manderang uko donnue done jokatahachim. 

Hamongiri songona re-angon, D.C. Cherangiri aro Rongshagiri 
songni uming meligipa manderango, songtangtangko wate 
katanggipa manderangko songtangona re-bae bamechina agane 
donangahachim. Indaken Marchni 22 tariko bang-an re-bae bameaha. 
D.C. Rongshagiri songo walsa waltuaha. 

1881 ni March 23 salo D.C. aro uni dol Bangalkhataona 
sokbaaha aro uno Marchni 26 tarikona kingking donge, bamna 
re bagipa Achikrangko rimchaksoaha. Chamrako rimbana mande 
watattaitaie bonkamao Waribokgre songni Ginrang Nokma uko 
Marchni 27 tariko rimbae on-eaha. D.C. Bangalkhatani biap 
damsako seoke uko kila damsako rikna a bachengaha. Uan 
Bangalkhataoni mile 3 ba 4 chel-achim aro Ringge chibima rikamo 
ongachim jeon sipai sak 20 mangko done a kaweni manderangna 
ka-donganiko on-na miksongachim. Ua kilako mejao golmal kagipa 
A chikrangni jakchi rikatahachim jeona Bangalkhataoni namgipa 
sorokkoba choatahachim. Kilako rika 1 88 1 ni April 8 tariko matchote 
uno sipairangko donataha. Uni ja-mano D.C. Major Peet Dhubrichi 
reange Bangalkhataona re bapile Aprilni 29 tariko sokeaha. Mr. 
Fisher Policerangko rime Rompani gita re ange April 30 tariko 
Turaona sokeaha. 

Garo Hillsni D.C. April 1 tariko Bangalkhatani kilako nijole 
Randuparachi re-na amachim indiba saani gimin manjaha. April 2 
aro 3 salrango mikka balwa rakani gimin rama gital cho-giparangkoba 
nina re-angna manjaha. 

1881 ni April 4 tariko Major Peet Police sak 20 ko rime Marsinni 
song Randuparachi reangaha. Marsinni jikgipa aro songni banga 
me a aro me-chikrang uamangko rimchaksona dongsoengachim. 
Major Peet uamang baksa ruuten agangrikaha. Uandaken ua jolni 
Achikrang uamangni mamingsaloba nikkugijagipa mande gipokko 
unsalo nikchengaha. Randupara songo pilnipil dal-a 
tom bimonganirang ong angahachim indiba uni segipa Marsinde 
sorkarini hukumko manichina manderangko aganpabeachim ine 
Marsinni jikgipa D.C. na aganaha. 

Bang a sipairangko rime D.C. Turaoni Rompani rama gita 
Baluparaona aro Makulpara gita Ribugiri songona re-bagen ine 
chanchisoe sak 400 mang dakgrikrakgipa matgrikrangko dakgrikna 
chimonge biap damsao sengsoachim ine Randuparani manderang 
D.C. na agane on- aha. D.C. sa ia chanchichamsoaniko Turaon 
knasoe ua gita rebagijadingtang ramako Ribugiri songona tongtong 
re-bahachim. Uni giminsa dakgrikna senge dongsogiparang 
songtangtangchi reangpiltokaha ineba agane on-aha. Uamangni 

dakgrikna timsogipa biapko uamang D.C. na mesoke on-aha. D.C. 
Randupara songo walsa waltue April 5 salo Makulpara songona 
re-angaha. Ua songni uko dakgrikna timsogipa biapon, me a, mechik 
aro bi-sarang gimik sak 100 mang tom-daksoaha. Unon D.C. 
uamangna sorok cho-atani aro sorkarini gipin miksonganirangko 
name tale agane on-aha aro indaken uamang namgipa ripengrang 
ong-grike watgrikaha. 

Ia biapko wate D.C. Bikonggre songona re-angskaaha jeon ua 
bang-a manderangko grongaha. Uno konta sa ba gni dongdike, 
uamangni sorkariko warachakna tarisoaniara jarani kam ong-achim 
ine name agane one Bangalkhataona re angpilaha aro unon April 9 
tarikona dongaha. Gimikchin jripjrang tomtom ong-ahani gimin ua 
an-tangni rimbitbagipa pilak Nokmarangkon watatpiltokaha indiba 
Marsin Nokma, Chamra aro Randuparani Akhela Nokma aro 
Chandra Peskalko didigiparang ine agantokani gimin Tura Patoko 
donataha. 

Uandake ia jolni A-chik Am-bengrang skia man-jaoba, 
mamingkon u-ipajaoba, atchu am-bini chasongrangonin jakgitele 
janggi tangbagiparang ong-ani gimin uamang darangni ning oba 
dongna sikjae aro sorkarini silchi-darerangni bilakanikoba u-ipajae 
apsan ku-monge sorkarini kosako bobil ong-e chakataha indiba 
man-chakjae uamang bame dongna dratako man-ahachim. 14 

JIRA ANTIKO SO'A, APRIL, 1881 

1881 ni April 18 tariko Goalparani D.C., A.C. Campbell, lira 
antiko so-e ra-seke ra-aha ine koborko man-soaha. Ua Mr. Metcalfeko 
adita Policerangko rime Jirachi re-ange sandichina gita watataha. 
Indiba indita dal-a a-selde ong-angkujachim. Dokan 
ge-samangmangkosan ra-seke ra-e dokan nokko so-e katangaiachim. 
Sandio nikani gita, dokan gipinni nokgipa mikbue adita A-chikrangko 
ra-seke ra-e dokanko so-china didiahachim. Ugitan sak 12 
A-chikrang dokanko so-bebeah a aro uamangoni sak 2 de dokano kam 

14. Report by Major H. J. Feet, D.C. Garo Hills to the Secretary to the Chief 
Commissioner of Assam No. 292, dt. Tura, 22nd April, 1881. 

ka-giparangan ong-achim. Dakdilgipa saksako bichal ka-e bilsi 5 na 
aro sak 2 ko bilsi 3 na dakait dakao gale patoko donataha. Gipin ’sak 
9 de Garo Hillschi katbrange dongtokaha. Iarangko dakchina didigipa 
dokan Nokgipara Police Head Constable Pension man-gipa 
Assamese mande ong-achim ine D.C. rim-chipaha. 15 

ME’CHIKMA SAKSAKO SEL'UCHI SUE SIATA, 1881 


1881 bilsioGaro Hillsni D.C. ni report gita, saksa A-chikme-apa 
saksa me-chikmako sel-uchi su e siataha. Ia me apani bichalo 
aganchakani gita ua buringchini saniba uko saiani kurangko knaaha. 
Ua rang-san ka-o nange, je mandeko buringo grongchenga uko 
su-gen ine sel-u saloke katangaha. Beanbebe ua me-chikma saksako 
gronggake mamingkon agangija uko su e siataha. Ua paglade ong ja 
ine nike uko bichal ka-e Jonom patok donataha. 

Ia a-sel ong-arangna agre gipin dal-a ong arang ia bilsirango 
dongjachim aro Laskerrang aro Nokmarang gimikko hisape namen 
kam ka-aha ine D.C. reportko on-aha. 16 

A'CHIKRANGNI KACHARI GAA, 1881-82 


Ia bilsirango Tura Kachario 68 Criminal Caserangko bichal 
ka-ahachim jeonin minggni mande so otani caserang ong-achim. 
Case ge-sao dos ga-akgipa hajotoni joke katangaha aro case gipinni 
dos ong-gipa an-tangko so-ote siaha. 

Capt. H. P. Maxwell, Garo Hillsni D.C. ni aganani gita, 
A-chikrang hajotna kentokbeachim. Hajoto uamangko mande 
minggija ka-saninggija sasti on-gen ine chanchiachim. Uamang 
jakgitel ong-e skatang buringo dongani gimin uamangni skatang 
ong-e janggi tanganiko champengani gimin namnikjachim. Uamang 
Patokna namen kena ine sakkiara, uamang koedini ramao kam 

15. Report by A. C. Campbell D.C. Goalpara, to the Secretary to the Chief 
Commissioner of Assam No. 38, dt. Goalpara 23rd April, 1881. 

16. Assam Gazette, July, 1881; Reports on the Garo Hills for 1880 - 81 . 

ka-ako nikode uko re-pakgija re-pilaiachim maina ua koedi uko u-ia 
inako man na kenachim. Pilak dos dakanirangnan tangkachi Dai 
gamako ra-chake bon-ataiachim. “Mikronni pal mikron aro wagamni 
pal wagam ingipa niamko uamang u-ijachim, aro a-jak sokaniko 
gamchi ba tangkachi Dai gamon chu-ongnikaiachim. Dos 
dakgiparangko dai bang-en gamatachim, arodala dos dakgiparangni 
bang-bata caserangon ua dos dakgipa uni janggi tanga gimik mande 
ra-a man-jahachim. Indake ia niaman uamangni dos dakanirangkoba 
champengachim.” 

24 Civil caserang Tura Kachariona sokbaaha aro uarangoni 2 1 
caserangko bichal kae bon ataha. Iacaserangni gimin D.C. indake 
aganachim; 

“Achikrangni ra-bagipa caserang aiao inmanpilgiparang 
ong-achim maina ua caserango janapgipa a-scl ong-anirang aiao 
inmanpile gitcham ong-tokachim, aro ua caserangni onga obostarang 
agre ruutaha ine bichal ka giparangni somoiko ari-sima donon 
uamang uko maming gitan nikjachim. Bilsi 30, 40 ba 100 rangna 
skang a-sel ong-giparangko mejalosan ong a ingipa gita uamang 
Kachariona ra-baachim. Atchutangni pilak ong-gija dakarangna 
m-gipako dosi galachim. Bilsi 25 na skang mande saksa, 
unomitingode bilsi lOong-kuengachim, bi sajinmanijegriko,an-tang 
baksa apsan bilsini me-chikko dokaha, uaba da-ode ambigipa 
ong-pilaha, ua me-chikni ma-drangrang da o Dai dabiachim. 
Indakgipa caserang ramramsa ine jegalc galon, ku-simang 
gipokpilgipa budeparang duk ong-bee sko rokreke Kacharioni 
ong-kate re-angachim. Indakgipa caserangko uamang an-tangtang 
maikai bichal ka e rai on-genchim aganna altua ong-ja. Bang-a 
Achikrangni caserangkon, jerangni a-sel ong-ani somoiko u-ia aro 
jekon bichalona ra-bana kraa, uarangko uamang mande jinmachi ba 
Panchaeto bichal ka-achim.” 17 

D.C. ni Annual Report gita, 1881 -82 bilsirango Garo Hillso 
maming dal-a a-sel dongjachim. Manderang tom-tome aro 
chu-ongnike dongachim. A-brini mi misirang nama, kajinarangko 
somoi gita on-a. Civil aro Criminal caserang chonchona aro Kalazar 

sajin mana agre gipin sajinma dongjachim. 

17. Report on the Administration of the province of Assam for 1881 - 82. 

Panchaetrangni bichal ka-anirangko maming see rakkia 
dongjachim indiba 50 criminal caserang D.C. ni Kachariona 
sokbaahachim. Unoni minggni mande sootani caserang ong-achim. 
Case gesani dos dakgipako bichalo dosko nike pasi on-ahachim. 

29 Civil caserang Tura Kachariona sokbaaha jeoniko case ming 
27 ko rai on e bon-atahachim. Iarang gimikkon Turao donggipa 
A-chik ong gija manderang ra-baachim jemangan Garo Hills 
Districtni a-gitalrang ong-achim. 

Ia bilsio Garo Hills Districtko Mauza dam sni dake sualaha. 
Dam 5 Hill Mauzarang aro damgni Plain Mauzarang ong achim. 
Hill Mauzarango Nokni kajinako aro Plain mauzarango a-ani 
kajinako ra-achim. Plain mauzarangni apala mile 473 aro uno 
manderang sak 23,914 jelachim. 18 

1883 - 84 bilsina D.C. ni report on-ani gita, Hills Districtrango 
caserang pangnan ritchenggiparang ong achim. Ia bilsio 75 criminal 
caserangko Tura Kachariona ra-baaha. Iarangoni mingbri mande 
so otani caserang ong achim aro case ge-gnio dos dakgiparangko 
sasti on-aha. Iarangoni namjabatsranggipa caserangara Rewak song 
sepango donggipa songo School Master saksako songni Nokmani 
so otani ong-achim. Lekka porako ra-banichi Nokjnani bilrangko 
komiata ine ua Nokma Kachario aganchakaha. Uni gimin ua 
masterko so-otaha. Ia ong-a obostako knasoe Turani Normal Schoolni 
chatrorang j aj rengtokbeaha. 

Ia bilsio 35 civil caserang gnangchim. Iarangoni mingsa case 
jekon ramram Kacharirango knarongjachim indakgipa 
chagronggijagipa case mingsako D.C. janapaha. Salsao Simsang 
chijolni a-kaweoni sak 50 me-chikmarang A-chikrangni A kim 
niamoniko naljokatchina Tura Kachario nalis ka-aha. Ia niam-riti 
gita sigimin segipani maharirangni a-kim watjaskal randi ong-e 
mamingsaloba bia ka-taina man-jachim, aro bondobos ka-mitingo 
me-asa sichangoba sigipa me-asani maharirang a-kim watjaskal se 
kimna man-jachim. Randi me-chikrang a-kim watgija gipin 
maharioniko se kimode Dai gamna nangachim. 

18. The Assam Gazette, July, 1883; Report on the Administration of Garo Hills 
for 1882-83. 

Atong aro Ganchingrangni bang-a maharirangni niam-riti gita, 
measa demechiktangko notangni depantena bia ka-e on-na 
nangachim indiba uni nogipao demechikrarasa ong-ode, ua measa 
demechiktang sakprakko bia ka-e on-na notangna wak mangprak 
ba Rang ko-sa jeni dam Rs. 20/- na agre komijawachim uko Dai 
gamna nangachim. 

Aroba ua me-asao sak 10 demechikrang dongode uni nogipao 
saksasan depante dongaiode, sak 9 demechikrangkode notangna ba 
nogipani simano uni depantena dai gamjaskal uamangko bia ka-e 
on-na man-jachim. 

Beben pilak jolchin aro pilak maharirangan A-kim niamko ja-rika 
indiba uamangoara demechik nokkromnasanmangmang gri- 
sokchiko rimbana nangaiachim. Bangki demechikrangde 
mikchatang-namnikatangtangko bia ka-na man-aiachim. 

Ganching aroAtongrangni rninggipin A-kimni niamara, A-kim 
watgija bia ka-ode, ua jiksesa, ma-gipa ba pagipamang songo noko 
dongnaba man-jachim. 

la elakani Laskerrang aro mauzadar, ia me-chikmarangni 
dorkastoko knachake uamangna rai on-pachina D.C.o 
mol-molchakaha jedakode ia bilgrigipa me-chikrang segri ong-e 
dongna draatako man-jawa, maina ia niamara bang-gija 
manderangnasa lap ong aiachim. Uamangni molmolako D.C. 
knachakaha aro ia nikronggijagipa niamko mikkangchi sorkari 
ra-chakjawa ine hukumko on-aha. 

Iabilsirango a-ani kajina komiroroangaha. Iani a-selara, begal 
itani gimin manderang katangtokengachim. Begal itara rokom gni 
dongachim. Chong-motan, Dhubriona sorok cho-na aro officerrangni 
boksarangko olna ong-achim. House Taxko dingtang dingtang 
jolrango dingtang dingtang dake Rs. 2/- ba una bate ra-achim. D.C. 
apsan dake ra-nachanchiengachim. Gipin man-gnirangara, mongma, 
warirang, rong-chun, mongma wagam aro bolrangoni ong-achim. 
Bol wa-arango ia bilsio Rs. 16,467/- kajina man-achim. 19 

19. The Assam Gazette, July, 1884, The Administration Report on the Garo 
Hills for 1883 - 84. 

1884 - 85 bilsio, Garo Hillsko Mauza dok dakataha. Hill mauza 
dam bri aro Plain mauza damgni ongachim. Hill mauzarangoniko 
House Taxko aro Plain mauzarangoniko a-ani aro atte-gitchirangni 
kajinako ra-achim. Plain Mauzadar sakprako Mandal sakbri aro hill 
Mauzadar sakprako Mandal sakprak onachim. Hill mauzarango 
Laskerrang nokni kajinako gilachim aro uamang komisin manachim 
indiba Hill aro Plainni Mauzadarrang japrako dormaha cha-achim. 

Ia bilsio a-ani aro gipin gipinrangni kajina man-a gimik Rs. 
39,457 /- ong achim. House Taxko Laskerrang gile January jani 31 
tarikna skang officeo on-erongachim. Ia bilsio House Tax aro Gitchini 
Tax gimik Rs. 22,352 ong achim aro uoni Rs. 3243/- Jomindarrangni 
bak man-gnigipa ong achim. Ia bilsio House Taxko skangna bate 
man achim aro uani a-selara bang-a jik se kimdaldalgiparangan nok 
dingtang cha-tokachim aro gilani bewalba nambatachim. Gipin 
kajinarangko mongma mahal, Wari mahal, rong-chun, mongma 
wagam aro gipin chona chona bosturangoniko man achim. Wari 
dambriko mahal on-achim aro uarangoniko Rs. 957/- man achim. 

1884 - 85 bilsio Exciseoniko Rs. 1582/- ko kajina man-aha. 
Ianoniko bang-bate A-chik ong-gijagiparangoniko man-aha maina 
A-chikrang Apingko ringja, chubokkosa ringaiachim. Garo Hills 
District gimiko chu dokan damgni. Aping dokan damsa aro Ganja 
palgipa dokan damsasan dongaiachim. Turao chu dokan ge-sa 
dongana agre gipinrang Plain jolrango ong-achim. Gipin a-songchiko 
ra-bagipa chu aro Rumko palna licence man-gipa ia bilsio sakgni 
dongaha. Ganjako Plain mauzarango donggipa Muslimrang aro 
apingko Jharuarang ringbatachim. 20 

1885 - 86 bilsio kajinarangko, a-a gamanioni, House Tax aro 
gipin gipin a-ani kajinarangoniko man achim. A-a gamgipaoniko 
kajina man-a Rs. 21,280/- jeoniko sorkarina Rs. 1 1,256/- on achim. 
Bangki Jomindarrangni bak ong achim. 

Ia bilsio a-a gamgipa gimik 52,470 bigharang ong-ahachim. 
Iarangna sakgni mauzadarrangko rakkie sakprakna japrako Rs. 50/- ko 

20. The Assam Gazette, August, 1 885; Garo Hills Administration and Revenue 
Reports for 1884 - 86. 

aro Mandal sak 8 na sakprako Rs. 7-8 as dormaha on-achim. 1886 
bilsini January 1 tarikoni House Tax nokprako Rs. 2 dakataha indiba 
Jomindami a doko donggiparang Rs. 2/- ba Rs. 3/- dake on-na 
nangachim. 

Exciseoniko kajina man-a Rs. 2559/- ongachim. Achikrang 
antangtangni songgipa chuna agre gipin churangko bang-e 
ringjachim. Gipin biaprangoni rebae donggiparangsa botolni chuko. 
Rum aro gipin a-songoniko ra-bagipa belati churangko ringtokachim. 
Rumni dokan gesa, belati chu dokan gesa, aro songo song gipa 
chu dokan ge saTurao dongachim. Ganja palgipa aro Aping palgipa 
aro songo song gipa chu dokanrang Mahendraganjo dongachim. 
Songo song-gipa chu dokan ge sa Daluoba dongachim. Ganja ringna 
Mohammedanrang aro aping ringna Kotchu aro Jharuarang 
Mahendraganjona re-angrongachim. 1885 - 86 bilsio stamps oniko 
Rs. 2072/- aro Registrationoniko Rs. 23 - 14 as man-achim. 21 

Garo Hillso dingtangmancha Civil Police dongjachim. 
l.'amangni kamko Laskerrang kaskaachim. Laskerrang jemangkon 
Mokmarangoniko seokachim uamangan dos dakgiparangko Policena 
nalis kaachim, uamangko rim achim aro Hakimni bichalona 
watatachim. Chonchongipa caserangko Laskerrang ba Panchaeto 
bichal kae bon-atachim. 

Kae sigiparang 1885 bilsio sak 1 1, 1884 bilsio sak 1 2 aro 1883 
bilsio sak 16 ong achim. lamangoni bang batan Kalazar sagiparang 
ong achim. Uamang janggi tangna neng nikani gimin indake 
dakachim. 

Garo Hillsna Frontier Policeko sorkari sak 334 manderangna 
on-ahachim indiba sak 292 ko rakkiaha. Ia bilsio 65 criminal caserang 
aro 56 civil caserangko Tura kachariona ra baaha. Civil caserangko 
ka-giparang pilakan ong-nasipile A-chik ong-gija gipin biaprangoni 
re-bae songdongenggiparang ong-achim. A-chikrang an-tangtangan 
niam-rititang gita bichal ka e b on-ataiachim. 22 

21. The Assam Gazette, June, 1886; Garo Hills Administration & Revenue 
Reports for 1 885 - 86. 

22. The Assam Gazette, August, 1885. 

Turani Hajotan Districtni Patok Nok ong-aiachim. 1885 - 86 
bilsio uno sak 12 dos dakgiparangko donachim aro koros Rs. 2339 /- 
ong-achim. 23 

1885 bilsio D.C. A-chikrangni bichal ka-ani bewalko kobor 
man-soaha jeon uamang Pota mangipa mandeko wa-alchi ba chichi 
ba gipin saknagnigipa cholrangchi porika niachim. Ia somoirango 
uamangni jakkalbatgipa bewalara chiko ding-ate porika niani 
ong-achim aro ukon Chokela so-a ine mingachim. Iani gita A ara B 
ko tangka gro chotkuja ine potaha aro B ara dongja ine jeaha. Iako 
bichal ka-na gita chokela so-ako jakkalachim. Gital me-dikko ra-bae, 
uno chiko gapate, uko ja-chok ge-gittamgipa chu-ringo chanate, wa-al 
so-doate, B ara miterangko rebae kakketko dake on china 
okamachim. Dol gnini tik ka-gimin somoio chi gitdujaode B an 
amgenchim aro unon A ong-gija potani gimin man-somanna dai 
gamna nangachim. 

Minggipin uamangni bichal ka-ani bewalara, Pota man-gipa 
mandeko buring diltuachi bolo adita sal walrangna kae donachim, 
jedakode dos dongode matcha re bae uko chikgenchim. Uko maming 
daka dongjani gimin changsao indake jokgipa mande Capt. Maxwell, 
D.C. ona dai dabina re-baaha. D.C. knachakjaha aro mikkangchi 
indakgipa bewalrangko jakkalangkuode raka sastiko on-gen ine 
kenataha. 24 

1886 - 87 bilsini D.C. ni report gita, a-brirango Laskerrang aro 
a-kawerango songni chowkidarrang Policeni kamko ka-achim indiba 
dos dakgiparangko champenganio ba rim e on-aniode choligiparang 
ong-jachim. Ia bilsio kae sigipa sak 1 3 aro uarangoni sak 9 de Kalazar 
sagiparang ong-achim. 

D.C. indake see donangaha : 

“Kalazar sagipani rasong Kopal, pilak somoirango aro 
biaprango, gipin sagiparangna bate namjabatachim; batrikrikgipa 
saako man gipa ine inako man e, janggi tangkuna skani gisik 
dongkuoba, uni janggi tanganiko namnikjae, ja re-angan baksa 
bilgriroroange, be-en sa-diksimsime, ia choligijagipa mande, 
janggitangkon bon-atsrangna am-aniara aiao inmanani ong-jachim.” 

23. The Assam Gazette, June, 1886. 

24. The Assam Gazette, August, 1885. 

Districto Police Battalion ge-sa dongachim aro uni Commandant 
Lieutenant Maxwell ongachim jean Mr. Savi oniko 1886 ni 
September 1 tariko kamko jako ra-rikachim. Police sak 334 na kam 
dongachim. Districto Police outpost dam 8 aro uarangko nirokna 
Police sak 81 nangachim. 

Ia bilsio criminal caserang 80 ong-achim jeonikon Laskerrang 
case ming 1 1 ko bichal ka-aha. Bangkiko D.C. ni kachario bichal 
ka-aha. 

44 Civil caserang dongachim jeoniko Laskerrang ming 3 
caserangko bichal ka-aha. Bangkirang gipin jatrangni caserang 
ong achim. A-chikrangni caserang mongsongbate Dai dabiani 
ongachim. Mesokna gita, - saksa mande sakgipinko, uni jonggipa 
bini jonggipaoni marikki saa bataha ine pote Dai dabiachim. 
Indakgiparangko Nokmarangan songtangtango bichal ka-e 
matchotataiachim. 

1886 - 87 bilsio a-ani, nokni aro gipinrangni kajina man-a gimik 
Rs. 47,331 ong achim. Ramram a-ani kajinako Pirpal Baklai, 
Kalumalupara, Dangkheng, Kanabari Mahatran, Sherpur, 
Gendupara, Susong, Tura A.B. Mission Compound, Habraghat, 
Mechpara A aro B Mahal aro Karaibarioniko man-achim. House 
Tax oniko Rs. 34209 /- ko man-achim. Kalazar sajinma saani gimin 
bang-a nokrangko wate katangtokaha. Gipin kajinarang, mongma 
mahal, warirang, rong-chun, Mongma wagam, me-dik sam-dik 
dakani a-ste aro gipinrang ong-achim. 

A-bani bosturangko pale A-chikrang kari, na-kam, merong, ba-ra, 
matchu aro do-orangko breachim. Gitchagipa tangkako Rang brena 
jakkalskachim. Rangrangko man-rikrikgipa gamchatgipa gam ine 
chane dam rakdugae aganrongachim aro uarangko District gimiko 
tangkani pal brena aro palna jakkalachim. Garo Hillsni salgipeng- 
salaramchi donggipa Baghmara songo D.C. 1886 bilsio gital antiko 
a-bachengataha. 

D.C. Mr. Heath gisik nangatani mingsako indake aganaha. Bilsi 
gimik ong-nasipile Garo Hillso Malaria saani gapachim, indiba 
uamangni jatni dakbewalba uamangko sabatate siatningama ineba 
chanchiman-a. Uamango indake rake bebe ra-ani gnangchim je 
ma-chong apsanoniko ke-gija kimode, uamangni dedrang sel-tajawa, 

be*en biman gran g namjabatrorogen. Mr. Heath adasa sakgniko 
nogipa sakgniko kimako aro dedrang man-ako nikahachim. 
Chengode iamang gimikkon so-ote galgenchim indiba da-ode 
indakpile rake sasti on-angjaengaha. Indiba ia pilak Malaria 
saanirangara indake ke-gija kimgiparang bang-ani gimin ong-a ine 
mi tarn A-chikrang beberaachim. 25 

1887 - 88 bilsio ming 74 civil suitrang sokbaaha aro ming 7 
gitcham caserang dongkuengachim. 

Ming 74 caserangoni ming 67 caserangde tangkana ba de-tome 
ra-angna man-gipa mal-mattarangna dakgiparang ong-achim. 
Iarangoni bang-batan tilekani aro jik se galgrikani caserang 
ong-achim. Jikgipa setangko skatang galatgen ba segipa jiktangko 
gale katanggen, ba segipa skanggipa jikgipani namnikako 
man-chenggija jikgite kima ba gritang mamatangni demechikko 
kimna jechaka ba demechik pagipani gritangko kimna jechaka, 
iandakgipa pilak a-sel ong-anirangan A-chikrangni Dai cha-na 
mongsonggipa caserang ong-achim. Dai dabion uamang dosi 
ong-gipa mande mangmangonikosan dabiaijachim indiba 
Maharioniko dabiachim, maina A-chikni bewalo Mahari gimik 
daitoko ra-achim. Uamangsa dai game dosigipa mandeko 
sajaiskagenchim. 26 

1888, June 17 tarikni Assam Gazetteo u-iatani gita, Chief 
Commissioner uni ningogipa officerrangni pasi on-na rai on-ako 
bariatjawa. Skode uona tongtong case ka-na man-gen. Uni 
ning ogipa officerrangni rai on -ako ra-chakna bajegalna ba komiatna 
man-gen. Nangnikode Enquirykoba dakatna man-gen. 27 

1888 ni December 23, Assam Gazatteo u-iatani gita, D.C. 
bichalo Pasi on-aona rai on-on, uni bichal ka-aniko serikaniko Chief 
Commissionema watatna nanggen aro Chief Commissionemi 
namnikpaani chittiko man-sokujana kingking Pasi on-na man-jawa, 
uko man-soosa Pasi on-na somoi aro biapko tik ka-e kamko 
chu-sokatgen. 28 

25. The Assam Gazette, June, 1887; The Administration and Revenue Report 
of Garo Hills for 1886-87. 

26. Reports on the Administration of the Province of Assam for 1887 - 88. 

27. The Assam Gazette, December 1888 (Judicial Department). 

28. The Assam Gazette, December, 1888 (Judicial Deptt) 

1 890 - 9 1 bilsio, 6 1 civil caserang Tura Kachariona sokbaaha. 
Unbaksabichalkugijagipa 14 caserang gnangchim. Iarang gimikkon 
bon-en bichal ka-e rai on-ataha. Iarangni bangbatan tangkana ba 
de tome ra-na mangipa gamrangna dakgiparang ongachim. 
Mitamrangko Laskerrangna pakwate bichal ka-ataha. 29 

1891 — 92 bilsio Tura Kachariona 93 civil caserang sokbaaha. 
Uarangoniko 86 caserangko bichal ka-e matchotataha. 7 caserangko 
bon-atna man-jaha. Bang-hata caserangan tangkana ba ra-angna 
mangipa gamna dakgiparang ong-batachim jeni gimik gamchatani 
Rs. 6641/- ong achim. 20 caserangko Laskerrang bichal ka-e 
bon-ataha aro iarangoniko dai man-a gimik Rs. 1567/- ong achim. 30 

1 892 - 93 bilsio ming 7 1 civil caserang sokbaaha. Caserangni 
komiani a-selara mikka jime chi ban ong-ani gimin mirang namjani 
gimin a-kaweni manderang kachari gaana re-batokna chol 
ong jachim. Iarangoniko Laskerrang 5 caserangko bichal ka-aha. 
Bang batan tangkana aro gamna ong achim. 31 

1893 - 94 bilsio, 50 civil caserangko ka-aha. Bangki 19 
caserang dongachim jerangoniko 55 caserangko ka-e bon-atahachim. 
6 caserangko Laskerrangko bichal ka-ataha. Bang batan tangkana 
ba de-na mangipa gamrangna ongachim jeni gamchatani gimik Rs. 
2459/- ongachim. 32 

1 894 - 95 bilsirango ong-ronga gita ong-gija, A-chikrang 126 
caserangko ra-baaha. Iarangoni gimikan gita ong-nasipile 
A-chikrangni Dai gamatna dakgipa caserang ong achim. Iarangoni 
Laskerrang 47 caserangko bichal ka-aha. 33 

1 895 - 96 bilsirango D.C. ni kachariona civil case 76 re-baaha. 
lano komie nikanide Laskerrangni bichal ka-gipa caserangko D.C. 
ni kacharini recordo napatjahachim. 25 caserangko D.C. 
Laskerrangko bichal ka-china on -aha. 34 

1896 - 97 bilsirango 91 civil caserangko nikna man-aha. 8 
caserang gitcham caserang ong-achim aro case mingsako 
nipiltaiengachim. 100 caserangoni, 99 ko bonataha aro ge-sasan 

29. Reports on the Administration of the Province of Assam for 1 890 - 91 . 

30. Ibid., for 1891-92. 

31. Ibid., for 1892-93. 

32. Reports on the Administration of Assam for 1893 - 94. 

33. Ibid., for 1894 - 95. 

34. Ibid., for 1895 - 96. 

bangki dongaiahachim. 50 caserangko Laskerrang bichal kae 
matchotatahachim. 30 ko D.C. aro 19 ko District Suprintendent of 
Police jenaba civil Powerko on-ahachim, Uamang bichal ka e 
bon-atahachim. 35 

102 civil suitrangko 1897 - 98 bilsio ra baaha. Iarangoniko 
Laskerrang 8 caserangko, D.C., 66 ko aro S.P. 27 caserangko bichal 
kaahachim. 36 

1 898 - 99 bilsio, 88 civil caserang sokbaaha jeoniko Laskerrang 
10 caserangko bichal ka-aha. Bangkirangko D.C. aro S.P. bichal 
kaahachim. 37 

1899 ni September 22 tariko, Chief Commissioner, Garo Hillsni 
Asstt. Superintendent of Police aro Garo Hills Military Battalionni 
Commandant, Mr. C.E. Ezechiel na The Civil Courts Act, 1887-0 
on-gimin gita Garo Hillso bichal ka-na Munsifni bilko onaha. Apsan 
tarikon. Military Surgeon, Mr. C.R.W. Bancroftnaba Third Class 
Magistrateni bilko aro Asstt. Commissionemi bilkoba on aha. Adita 
caserangko Laskerrangni jakchi bichal ka-atahachim. 38 

Uandake bichalrangko ka e a-songko tom-tome rakkibana 
man-aniko nipilate niode, bilsi re-angan baksa Laskerrangan bate 
bate bichal ka-rongbaengahachim. British sorkari Laskerrango 
pangchakbatrorobaengaha aro uamango ka-dongrorobatbaengaha ine 
iarangan mesokachim. Aroba, Districtko sason ka-anio aro nirokanio 
Laskerrangan mongsongbatgipa aro bilakbatgipa sason ka-giparang 
ongrorobaengaha ine iarangchin parakachim. 39 

Uni gimin, ritchachichetni ritchasabilsirangni bon-angon, British 
sorkari A-chikrangko Laskerrang aro Nokmarangni jakchi sason 
ka ate aro American Baptist Missionko okamate uamangko 
tom-tomate sason ka-baaha ine nikatna man-gen. Indiba iarang 
ong angchajaha. Ritchachisku bilsirangko ga dapon A chikrang 
an-tangtangko aro jatko u-ina a-bachengaha. Uamang an-tangtangni 
ba-kapgimin man na nanggnigiparangko ma-sina aro dabina 
a-bachengaha. Iarangna mikaoatgipa darangba ong-ja indiba uan 
Sonaram R. Sangma ong-achim. 

35. Ibid., for 1896 - 97. 

36. Ibid., for 1897-98. 

37. Ibid., for 1898-99. 

38. The Assam Gazette, September, 23rd 1899. 

39. Reports on the Administration of Assam for 1896 - 97. 




BAK-11 


JATKO MA SIBACHENGANI, 1900 - 1934 

Bilsi ritchachiskuni ritchasa bilsirangni a-bachengan baksa 
Achikrang an-tangtangni dingtang jat ong-ani, samtangtangchi 
duulgipa Jomindarrangni sinchepchep-ra-chepchep dake 
a-dokrangko dokkol ka-e ra-ani aro chel-begipa a-songoni re-bae 
Britishni a-songtangko dokkol ka-e nokgipa dake uamangni kosako 
sason ka-arangni gimin sa-dikako ma-sina a-bachengbaaha. A-kaweni 
manderangni chonik-onnik dakarangko aro Jomindarrangni 
sinchepchepako man-batgiparangde uamangchi an-pae 
songdonggipa Nokmarang. Sordarrang aro Laskerrang ong-achim. 
Ruuta bilsirangna skangan uamang Kachari gaae 
warachakbaengachim indiba jinma tope apsan warachaka grichim. 
Ia pilak Achikrangni neng-nikanirangko ra-gope A-chik gimikni pal 
dakgrikdilchenggipa darang gipinba ong-ja indiba uan Sonaram R. 
Sangma ong-achim. Garo Hills aro Goalpara Districtrangni 
A chikrang, mongsongbate, Salgrochipakni A chikrang. Jomindar 
aro British Sorkarini kosako Sonaram Sangmani dilanichi kachari 
gaaha aro anchi-pari nikgija dal-a movementko dakaha. Uandake 
jat gimikko ku-monge jatni namgnina dakdilanichi jattangna aro 
a-songtangna ka-sana aro gaora de-na Sonaram R. Sangma 
A chikrangni gisiko chinapataha aro British Sorkarikoba 
jingjengataha. 

SONARAMNI ATCHIA ARO BI SAMITING 

East Garo Hills Districtni mingsingbegipa Koasi a-brini 
ja-pao Na-chi Rongdik minggipa chibolni rikamo donggipa Na-chi 
Rongdik songni Rongrokgre gittimo Sonaram Rongrokgre Sangma 
atchiaha. 1 Uni atchiani bilsiko serika dongja indiba Rev. E.G. Phillips 
uni mikkang bimangko nie uni Thokjeko 1889 bilsio Bia Ka-ani 
Certificateo uko bilsi 22 ong-a ine seaha. Uni gimin uko hisapate 

1 . As told by Smt. Wanbe R. Sangma, Niece of Sonaram, Amguri, interviewed 
by Shri Shipton Marak on 25-2-1971. 

Sonaram 1867 bilsio atchiaha. 2 Khilang Gabil Momin aro Chamre 
Rongrokgre Sangma, uni pagipa aro magipa ongachim. Uamangni 
dedrang gimik (1) Wilme R. Sangma, (2) Sonaram R. Sangma, (3) 
Medini R. Sangma, (4) Matrang R. Sangma, (5) Roche R. Sangma 
aro (6) Somorsing R. Sangma. Sonaramni chonengaonin uamang 
Amguri songona katbae hal game cha-eaha. 3 

Ua salrango Amguri songo school dongkujani gimin sonaram 
schoolchi re-na chol ongjaha. Uni gimin ua an tangni chasongska 
songni panterangko rimgome uamangko kajia onggrikate uamangko 
an tangan bichal ka-a dake roe salrangko reatrongachim. Ua 
bi saonin jegrike rona namnikbeachim. Gisepo ua ma gipa pagipa 
baksa Rongjuli antiko chana reangpae uno Bijni jomindami kajina 
officeo sea-jotarangko nikbae aiao inmanbeaha aro an-tangba sena 
aro poraina changna skani gisik nabaaha. 4 


PORAIANI 

1881 bilsimango uni bilsi 14 mang ongon Sonaram poraina 
skako chakna man-jae, ma-ni pani watgijako minggija Nishangram 
L.P. Schoolo poraina re-angaha. Uno bilsi bri, chongmotan, 1881 - 
1885 mangona porae L.P. Schoolko altuen pass ka-aha. Uni ja-mano 
ua Upper Primaryko poraina Turaona re-angaha. Unon ua Upper 
Primaryko Class IV ona bilsigni porae. Normal Coursekoba bilsigni 
poraekuaha, (1885 - 1888). Ua man-begipa chatroba ongjachim aro 
ua an-tangba pass ka-nasanmangmang poraiachim, passde altuen 
ka-aiachim. Ua kitaprangko poraeana bate chatroskarangming jegrike 
ba jera ra-grike rona namnikbatachim. Ua class IV onasan poraioba 
Englishkode man-achim aro melina changgipa mandeba ongachim. 5 


2. Marriage Certificate of Sonaram and Thokje enclosed in Arbuthnott’s 
Report, 1907. 

3. As told by Wanbe R. Sangma, niece of Sonaram and interviewed by Shipton 
Marak at Amguri on 25-2-1971; Also told by Shri Lipson K. Sangma, 
Nishangram and interviewed by Shri Kulert C. Momin on 28-2-1971. 

4. M. S. Sangma, Sonaram R. Sangma, Tura, 1 998, PR 3 - 4. 

5. As told by Wanbe R. Sangma and Kaliram Momin, Peon of Sonaram of 
Daglapara Village & recorded by Kulert C. Momin on 28-2-1971. 

Sonaram bisaonin toromna gisik nanggipade ongjachim, 
indiba Rajasimla Mondolini Napolani Register gita, ua 188Sni 
February 1 tariko Rajasimla songo napolaha. Unikoaua 1 888 bilsini 
March jao Tura Mondoliona bimung rabaaha. Indiba mokordoma 
kaani gimin uko 1903 ni February 21 tariko Mondoli a-pal galaha. 6 

SORKARIO KAM KA ANI 

Turao Normal Schoolko matchotmane Sonaram 1889 bilsio 
Public Works Departmento sorokni Mohorini kamko ka-aha. Ua 
Mohorini kamko 1899 bilsio wate rebaaha. P.W.D.o Mohori kam 
ka-ani, Garo Hills Districtni D.C. Major Howellni on -gipa certificate 
ao dongaclnm. Ua Mohori kamitingo jao dormaha Rs. 25/- 
rnanachim. Executive Engineer, Mr. Jewett uko Goalpara Districtni 
Kauma minggipa biapchi transfer ka ato reanggjani giminsa uko 
kamoniko dismiss kaatahachim. Indake ua Public Works 
Departmento bilsi 10 mangna kam kaahachim. P. W.D. uko dismiss 
kaatahaoha jamantapan Garo Hillsni D.C., Lt. Colonel Halleday 
uko Vaccination Inspector dake rakkiskahachim. Uni dormaha 
jjprako Rs. 20/- aro T.A. Rs. 15/- dake ongachim. Vaccinationni 
lnspeetomi kamko ua Dr. Bancroff, Civil Surgeon ni ning o kaachim. 
Indake nama kamko Sonaram man oba ua Sorkarini kamko 
ka-angkuna sikjaha. Jik dedrang baksa apsan donge nokdang-ba-ku 
dakna aro Salgrochipakni Nokmarangni aro Laskerrangni 
Jomindarrang baksa ari-sima aro adok-chigarangni bidingo kajia- 
gondokol onganirango maiba dakchakaniko on-pana chol ong-gen 
ineba chanchie ua indakgipa namgipa kamko wate 1900 bilsini April 
jao jikni song Salpara - Rohumariona reangaha. 7 Nishangram songni 
Lipson K. Sangmani aganani gita, Turaoni Rongrenggreona sorokni 
Mohori kam ka- mi lingo Sonaram Simsang rikamoni joljol ramako 
suchenggipa ong achim.Ua Mohori ka mitingo aro Vaccination 
Inspector ongmitingo songchi nokchi repilgija kamtangko bimchipe 
aro gisik nangen ka achim. 8 

6. Rajasimla Church Register, Garo Baptist Convention Office, TUra. 

7. Depostition of Sonaram during Arbuthnott’s Inquiry in 1907, Department 
of Revenue & Agriculture. File No. 507 of 1907, SI. No. 2. 

8. As told by Lipson K. Sangma and recorded by Kulert C. Momin at 
Nishangram on 28-2-21971 ; Also told by Krimson B. Sangma of Kasumari 
and recorded by Kulert C. Momin on 29-2- 1971 at Kasumari. 

Vaccination Inspectoral kamko wate re-baani ja-mano 
Sonaram jikko deko aldu-mittangna gita badingani cholko dakskaaha. 
Ua matchu bigilrangko Calcuttachi chalan kaangna ine je biaprango 
A-chikrang songdongachim, uarangchi re-jojoe matchu bigilrangko 
sandirongachim aro unomitingrangon ua adita songni-nokm 
dilgiparangko aro me-aparangko grange uamang baksa Achikrangni 
neng-nikarangni gimin agan-golporongachim. Ua somoerangon uni 
gisiko jatko dilna, chong-motan. Achikrangni a-dok-chigani gimin 
Sorkario dabina chanchina a-bachengaha. Calcuttachi badingna 
re-angon ua Calcutta High Courtni ukil aro Barristerrang baksa pora- 
moso ka-aha. 9 

JIKKIM-DEBAANI ARO NOKDANG-BA KU DAKANI 

Sonaram R. Sangma Thokje Gabil Mominko Tura Baptist 
Gilja noko 1889 ni June 7 tariko Rev. E.G. Phillipsni jakchi bia 
ka-aha. Bia ka-ani certificate© sakki ong-e soi ka-giparang-Erang, 
Rangbin aro Ramding ongachim. Bia ka-o Sonaram bilsi 22 aro 
Thokje bilsi 15 ong-ahachim. 10 

Thokjeara Shamsing R. Sangma aro Alimi G. Mominni 
chonbatgipa demechik ong achim. Uamang Amjonga songo 
dongachim. Sonaram R. Sangmara Thokjeni pagipani gritang 
ong achim aro uamang indaken bia ka-na skangan u-igrikachim. 
Thokjeo adatang saksa aro abitang saksa dongachim jemangkon 
Lajim aro Khanjani mingachim. Thokje pagipako u-irikjaha. Uni 
gimin ua magipa, adatang aro abitang baksa Amjongao dongrikaha. 
Amjongao uamangni nokko wa-al kamachim. Uni ja-mano Thokjeni 
chonmitingon uaihang ma-ningsa ma-drang Rohumari-Salparaona 
re-ange dongeaha. Chonengoba Thokje Amjongaoni ja-achi 
re-angako mrangmrang dake gisik ra-atkuengachim. 

Thokje bilsi 10 mang ong-engkuon uni ma gipa Alimi siaha. 
Uni ja-mano Lajim, Khanjani aro Thokje ua nokon apsan 
dongangaha. Ma gipa siani ja-mano Lajim kana ong-aha aro Khanjani 

9. As told by Lipson K. Sangma and Krimson B. Sangma and recorded by 
Kulert C. Momin. 

10. Copy of Marriage Certificate enclosed in the Inquiry Report of Arbuthnott 
on Sonaram 's case in 1907. 

Nangreko bia ka-e Salpara songon dongaha. Magipa siani bilsi 3 
mang ni ja manon. Thokjcko Rev. E.G. Phillips Turaona poraiatna 
rimbaaha. Thokje Turaona 1888 bilsio Rev. Phillips baksa re bae, 
bilsisa Schoolo porae, 1889 bilsio chametang Sonaram R. Sangmako 
Turaon bia ka-aha. Bia ka-ani jamano Thokje Sonaram baksa TUraon 
bilsi brinadongangkuaha. Uni bilsi 5naTurao dongmitingo Thokje 
Salpara-Rohumari songchi changsaba re anga dongjachim. 1 893 
bilsiosa songo nokdang-ba-ku dakna ine Sonaram jikko deko Salpara- 
Rohumarichi rimange doneaha. 

Uni bilsi 10 Mohori ka mitingo aro bilsisa vaccination 
Inspector ong mitingo aro ja mano, Calcuttachi matchu bigil 
badingmitingoba Sonar am noko-songo dongjaode jikna dena tangka 
koros kajachim. Uni gimin Thokje nokko-jamko Nokmarangni 
kajinaon-pagiparangchisachadil-ring-dilpaeachim. Uamangni aa- 
chi dongpagiparangkoba Bijni Jomindar ra-sekahachim. Mongma 
manggnioni mangsa siaha aro manggipinko Bijni Jomindar 
ra-angahachim. 11 

Uni case ka miting aro movementko dakmiting somoerangoba 
Sonaram noko-songo donggija jikko deko nirokjachim. Uni casena 
Nokmarang. Laskerrang aro A-chik jat gimik lakni lak tangka 
gilkrime on oba ua uarangko nokna-jamna koros ka jachim. 
Uandaken Thokje aro uni dedrang kangal ong-e janggi 
tangangahachim. Uni janggi tangmitingo Sonaram maha maha 
cha-achim aro roachim indiba jik-dedrang duk ong-e janggi 
tangangtokachim. Uni giminan Sonaram aro uni jik-dedrangni gisepo 
nama ma-sigrikani dongjachim. Unbaksana Sonaram songchi-nokchi 
nagija Goalparao nok para ra-e Balijanani Muslim me-chik saksako 
kimtae Goalparaosa dongaiahachim. Uni gimin Thokje 
kombolrangkosa gane siangaha ine agana. Jeba ong-bo, Nokgipa 
uamangna depante sak 3 aro demechik sak 3 ko pattiaha. Uamang - 
( 1) Nomi G. Momin, (2) Silman G. Momin, (3) Roton G. Momin, 
(4) Sunalsing G. Momin, (5) Premi G. Momin aro (6) Emi G. Momin. 
Bon-kamgipa demechik Emide Tura Mission Schoolo poraea aro 
pagipani gritangkon biakaachim. 12 

1 1 . Deposition of witness by Thokje Momin during Inquiry by Arbhuthnott on 
Sonaram’s case in 1907. 

12. As told by Kaliram Momin of Daglapara village, a peon of Sonaram and 
recorded by Kutert C. Momin at Dagiapara on 28-2-1971. 

JATNA KAM KA ANI 


Bilsi 11 mangma British Sorkarini ning-o kam ka-ani 
Sonaramna bang-bea u-ie-ma sie ra anirangko on-ahachim. Uni bilsi 
10 mangna sorokni Mohori kam kamitingo ua Turaoni Rongrengona 
aro Rongrengoni Damraona songreahachim aro nokchi-jamchi 
re-pilgija ua songrangchi wenahachim. Uandaken ua bilsisamangna 
vaccinationni Inspector ong-mitingo A chik a-songni ki-tikbrichin 
wenahachim. Uni pilak wenanirango ua Achikrangni duk ong-e 
British Sorkarini kosako matnange aganani uni nachikol 
gappilachim. 

A-chikrangni mingsa dal-beamatnangniaraBegal Itani gimin 
ongachim. Ia somoerango D.C. je kamnaba okamate A-chikrangko 
indin kam ka-ataiachim. Minggipinara, Garo Hillsni nambatgipa 
a dokrangko British Sorkari Reserved Forest dakna ra-sekachim. 
Indake bang-a songrangko rikgale gale aro mitamnasan nokprako 
Rs. 1 5/- dake compensation on e Reserved Forestna ra-draachim. Uni 
giminan bang-a biaprangchin aba o-e chapanan nama biaprangkon 
man-nangpiljahachim. 

Salgrochipak wenangoara Nokmarang aro Laskerrangni 
ajongrangoniko aani kajina gile chapagipa apalrangko Jomindami 
ning o napate kajinarangko gilseke ra-anirangni kattarangan 
gapchipaiachim. Iakon Nazarana ba kajina on e cha-gipa a-ani kajia 
ine mingachim. 

Salgrochipak minggipin a-ani kajiara Bijni aro Mechpara 
Jomindarrang baksa a-dokni sima-arirangni gimin ong achim. 
A chikrangni aganani gita, Garo Hillsni an-pagipa pilak 
a-kawerangon A-chikrang songdongchenge a- pal pe e hal game 
cha-chenggiparang ong-achim. Iako ma sie Moghulni chasongo 
uamangni Maharirangni skotonggipakon Sordar, Jaghirdar ba 
Laskerrang dake songe uamangkon a-brini Achikrangni sko sotna 
a-kawerangona re-bagiparangko warachakchina tik ka-e donahachim, 
Indiba Jomindarrang British Soricari baksa melie uamangni songrang 
aro game cha-gipa a-arangko Jomindarrangni ning-o survey ka-e 
napatahachim. Iako A-chikrang namnikjachim aro ruuta 
chasongrangonin bang- a A-chik Nokmarang aro Laskerrang 

larangnan Kachari gabaengachim. 1900 bilsini April jao Sonaram 
Vaccination Inspectomi kamko wate Salpara-Rohumari songona 
re-baon bang a Achik Nokmarang aro Laskerrang uona ua 
a dokrangko man-pilna dakgrikdilchina gita molmolna rcbatokaha. 
Indakgipa obostaosa Sonaram A chik jat gimikko ku-mongdile - (1) 
Begal Itaniko gimaatna, (2) Reserved Forestrangko onpilchina, (3) 
Nazarana adokrangko Nokmarangna kajina gile chana onpilchina 
aro (4) Garo Hillschi anpagipa Achikrangni ha] game 
ehagiparangko Achikrangna on pilchina aro indaken ja-mano 
Habiaghat Pargana gimikko Songdu chibimaona kingking 
Achikrangni a-dok ine dabianiko dakdilangaha. n 

SONARAMNA SKANG SALGROCHI ONG SOGIMIN 
OBOSTARANG 

Achikrangko nikcheng-nichengaonin uamang abri 
laparangni samtangtango donggipa daldalgipa Jomindarrang baksa 
da-on da-on kajia ong-e nangtinggrikbaengakosa nikaiachim. la 
Jomindarrangni ma-kringbadal-begipaBodo jatoni ongachimjeonin 
A-chik jatba ong-baachim indiba janggi tangani gadang aro bil 
man-anio Jomindarrang uamangni jatni rengsi ong-pagipa aronggani 
A chikrangna bate namen tang dobatahachim. Garo Hillsko duulgipa 
Jomindarrangni ningo ka-gipa officerrangni A-chikrangoniko rokom 
rokom kajinarangko gildrae ra rongani gimin A chikrangko gisik 
ding-atbeachim. Aroba, A chikrangni bebera-ani gita uamangni 
Nokma siode uko sigiminrangni a-songona dilangna gita mande 
saksako boli on-na nanga ingipaba uamangko a-kawerangchina ree 
gro dingna, sko sotna didibeachim. Ritchachisni bilsirangni 
bon-achibara a bri ja retrangni samba a kawerango songdonggipa 
adita A-chik songrangko Jomindarrang dokkol ka-ahachim indiba 
abrini songrangde jakgitelen dongtokkuengachim. 14 

Moghulni chasongo Moghul Rajarang je Jomindarrangan 
uamangna bosturangchi kajina on-a uamangna skatang a-doktango 
sason ka-na bilko on-aiachim, Bijni Jomindarba indakgipa 

13. M. S. Sangma, Sonaram R. Sangma, Tura, 1998., PP. 7-9. 

14. B. C. Allen, Imperial Gazetter of India, P. 502, Calcutta, 1909. 

Jomindaroni saksa ongachimje baksan Jomindar ongchenggipaonin 
Achikrang kajia-golmal ongtokengachim. Moghulrangni 
dakchakaniko man e Bijni Jomindarrang Garo Hillsni Salgrochi 
donggipa Achik songrangko dokkol karorobae kajinarangko gile 
ra-baengachim aro A-chikrangara warachakstapbaengachim, maina 
A chikrangan ua biaprango songdongchenge a ba oe, a pal pe e 
chacheng-dongchenggiparang ongachim. 15 

Bijni Jomindarara abachengode Koch Rajani machongoni 
ongachim indiba ruuta chasongni jamano Jomindar onggiparang 
degipa dongjani gimin gipinko derakgate chong'motgipa Koch Rajani 
anchi dongjaha. Bon kamachibara Bijni Jomindar AmritaNarayanba 
degipa donggija siangani gimin uni jikgipa Bhaggeswari Jomindar 
ongrikskae Kumud Narayan Bhupko derakgataha. Kumud Narayan 
Bhupba degipa dongjae uni jamano uni jikgipa sakgni. Siddhiswari 
aro Abhayeswari Jomindar ong skaaha. Siddhiswari Rani 1891 bilsio 
siaha. Uni ja mano Rani Abhayeswari bon aona kingking Jomindar 
ong-angaha. 16 

Bijni Jomindami a-doko damgni Parganarang gnangchim, 
chongmotan. Habraghat aro Kuntaghat jeni apala 943 square 
milerang ong achim. Moghulni Rajana bilsio Rs. 5998/- ko kajina 
game Jomindarko man achim indiba ja mano tangkani pal bilsio 
mongma mang 68 ko onna tik kaaha. Indita mongmarangko rime 
on-atna neng nikani gimin 1788 bilsio tangkana tik ka-taiaha. 
Habraghat Parganani Salgipengchi Garo Hills, Salgrochi Songdu 
chibima, Saliramchi Goalpara songjinma aro Salaramchi Kamrup 
District ong achim. Kuntaghatara Songdu nalsachi Bhutan a song 
nadikachim. 17 


Francis Hamiltonni see donangani gita Songduni 
Salgipengchi donggipa pilakan ong nasipile chonchongipa Rajarang 
A chik jatoni ong achim aro Assamni Rajarangba gitcham silchi- 
darerangchin dakgrikkuengani gimin uamangni songnokko rasekna 


1 5. A. Mackenzie, The North-East Frontier of India, P. 245, Delhi, 1 979. 

16. B.C. Allen, Assam District Gazetteer, Vol. Ill, Goalpara District, PP. 113 — 
1 14, Calcutta, 1905. 

17. Ibid., PP. 114-115. 

manjachim. Batesa uamang jakgitelgipa Achikrangoniko on tisa 
kajinako ra e uamang baksa bading-chiwalgrikna man-anikon 
chuongnike dongaiachim. Apsan dake, Koch aro Moghulni Gureni 
sipai kotokrangba Garo Hillsni Salgro aro Saliramchipak buring 
diltubeani gimin napna man jachim. Indiba Bijni aro Mechparani 
Jomindarrang uamangni janggilchi Moghul sorkari dongani gimin 
Achikrangko antangtangni mangnina skatang dakna 
abachengaha. 18 

English East India Company 1765 bilsio Bengalko dokkol 
kaon, Indiani Salgro-Salaram gimikan, Garo Hillsni ari- 
simarangonan British East India Companyni ning-o ong baaha. 19 Uni 
gimin Habraghat Pargana aro gipin Parganao songdonggipa 
A chikrangko Garo Hillsni a kawechi an pagipa a briangona 
kingking Bristish Sorkari dokkol ka-srangaha. Aro Battonggipa 
Rama ba Passni Nokmarangko, a-brini kanamgijagipa Achikrangko 
warachaksona gita bilko on e uamangko Jagirdharrang ba 
a nokgiparang dake kajina gri game chadilchina donaha. Indiba ua 
Nokmarang jemangkon Sardarrang ineba mingbahachim, uamang 
British Sorkari ni ning o kam ka gen ine tik ka aha. 20 Indioba 
A chikrangni a dokrang diltubegipa aro manderangba 
dingtangbegipa jat ong ani gimin British Sorkaride uamangko 
an tangtangni jakchi sason ka jachim. Uamang Jomindarrangkon 
sason ka china aro anti-a damrango kajina gile ra china bilko on e 
donaiachim. Aro Moghulni chasongrango gitan Jomindarrangko, 
a brini A chikrangko chadrapbao a rikatpilchina bilko on e donachim 
aro uamangna Borgodas sipai kotokko rakkichina cholko on-achim. 21 
Bijnini Jomindarba indakgipa bilko man gipa Jomindar saksa 
onga chim. Uni gimin British East India Companyni gisik nangbrcgija 
dake Jomindarrangni jakon a-doktangtangko nirokchina 
dongalangako man e Jomindarrang A chik aro gipin 
songdonggiparangko sinchep-dokchep dakna a-bachengahachim. 
Aro ian A-chikrang aro Bijni Jomindami gisepo dal bea-kajiani 
japang-jadil ongachim. 

Habraghat Pargana skangonin Bijni Jomindami ning o 
ga-akangaha indiba basako aro maikae indake ongaha uko mesokna 

1 8. Francis Hamilton, An Account of Assam, P. 86, Gauhati, 1963. 

19. B.J.C. (Criminal) 25 April 1815, No. 17. 

20. A. Mackenzie, The North-East Frontier of India, P. 248. 

21. B.J.C. (Criminal), 30 September, 1789, No. 36. 

maming recordrangde grichim. 1793 bilsio India gimikna Lord 
Comwallisni Permanent Settlementko dakon Bijni aro Mechparani 
Jomindarrang Achikrangni badia adokrangko man-achim u-ina gita 
manjaha maina uni recordrang dongjachim. Uni gimin, haida India 
Sorkarini 1822ni July 25 tariko Resolution rana ba apsan bilsini 
September 19 tariko Regulation X of 1822 ko pass ka-na skang 
uamang dake raahakon. Indiba Habraghat Paraganani ari- 
simarangko name sala dongkujachim aro Habraghat Paraganani 
Salgipengchi Gario Hills ba A chikrangni songdonggiparang inesan 
donaiachim. A brini A chikrangni a kaweni songrangko rang san 
chadrape rasekanirangko warachakna gita Bijni Jomindar a-bri japao 
donggipa A chik Nokmarangko tik kae donachim aro warachaksoani 
boksis gita sambao donggipa a-kaweni manderangoniko kajina gile 
cha china Nokmarangna bil on e donachim. Uni gimin Habraghat 
Pargana aro uchi anpae donggipa A-chik Nokmarang, Rabha, Mech 
ba Kachari songdonggiparangoniko bilsio tangka gong 2 ba 3 ba 
mi, do-o, wak ba chu dikkarangko rae kajina rarongachim. Indioba 
chadrap-ra sek dakanirang tipjachim aro A chik Nokmarang aro Bijni 
Jomindarba meligrikna mankujachim. 22 

Francis Hamiltonni 1807 - 09 bilsirango Goalpara songjmmao 
donge see donangani gita, Goalpara Districtni nambatsranggipa aro 
apalbatsranggipa bakrangan A chik Nokmarangoniko ra sekc 
ragiparang ongachim. Mitam Achik Nokmarangni apal pearangko 
Jomindarrang ra seke Nokmarangko a rikachim aro mitam 
Nokmarangkoara an tangtangna kajina on ate ning o donachim aro 
indake uamangko ramram mande dake jakkalachim. Indakgipa 
Nokmarangko maina a nokgipa ine mangmangba chanbajaha uko 
chel gipa biaprang ong ani gimin darangba sandi-rekkibajaha, 
Roumarini Nokma, Amjongani Nokma, Damrani Nokma, Digman 
aro Jirani Nokmamangan indake Bijni Jomindarni a rikgalako 
mangiparang ongachim. Amjongani Nokmani matnange aganani 
gita, ua a brio atchigipa ong oba maharini donako man e Amjongani 
a palrangko nirokna re baahachim indiba ja mano Bijni Jomindarni 
ning o ong nadraatako man aha. Bijni Jomindarni kattako manijaode 
ua maharioni jekoba skotong dake donatskaiachim. Damrani Nokma 
Digmanni Hamiltonna agane on ani gita, uni hal game cha ani 


22. From Offg. Chief Secretary to the Govt, of Eastern Bengal and Assam, to the 
Secretary to the Govt, of India, No. 12974 C, dated November, 16, 1907. 

a-arangkosanmangmang, jean Habraghat Parganani adhaman g 
ong genchim, Bijni Jomindar ra-seke ra-anga ong-ja indiba uni 
mal-mattarangko, Jekae, matchu jakrang aro nokkolrangkoba 
raangdraiachim. Uni gimin ua chakchikna amjae abrichi katdoange 
uno bilak-wa-sagipa saksa Nokma ong-angaha. 23 

Angni ma-siani gita Achikrangni palna bosturangko 
ra-bagiparangkoba kajina rana ruutbea sal-somoerangoni 
Jomindarrangni gildrae ra-rongbaana ague uamango kajina gile rana 
maming niamo bil dongjachim ine Montgomery Martin 1837 bilsio 
see donangaha. A-barango mangipa bosturang jekae, kil aro 
gipinrangko a-brirangni ja-pao Jomindarrangni kuligipa antidamrango 
palena aro kari, na-kam aro gipin nanga bosturangko brena re-bana 
uamang draatako man-achim aro uno rori badinggiparang uamangko 
rokom rokom dake togie, cha-boke rorongachim. Kari mound sana 
kil mound gittamko ra-achim. Kari mound sani dam Rs. 8/- aro kil 
moundo Rs. ongachim. Aroba karini jrimako bariatna a-ste aro 
chirangko kario brinachim.Un baksana, kilrangko antidamo donea 
bakan Jomindarrang kilni mitamko aktete kajina ra-rongachim. 
Indake skatang dra dra dakani giminan A-chikrang Aghor bolrangko 
palna dontongsrangahachim. Iarangba A chikrangni Jomindarrangni 
kosako dingani mingsa a-sel ongachim. 24 

1819-1824 bilsirango Burmeserang Assamko dQkkol ka e 
sason ka engachim aro rokom rokom dake sinjetengachim. 1822 
bilsio adita Achik Nokmarang Guwahationa reange uamangko pilak 
sinjetanirangoniko naljoke rakkichina aro uamangni ning-o tom-tome 
dongna on-pachina gita Burmese Sorkarini Assamo dal-batgipa sipai 
padot San Bano mol-moleaha. Nokmar angni mol-molako knachake 
uamangko tom-tome dongna on-gen ine wa-ani ga-tongo gitcham 
Burmese ku-sik aro oikorchi 1822 mi November jao see on-aha. 25 

1829 bilsio Khasi Syiem. Tirut Sing aro British Sorkarini 
gisepo dakgrikani ong-aha jeon hajalni hajal A-chikrangba jak 
on-pahachim. Ia dakgrikani Khasi Hillsmangmango ong-jaha. Uan 
Saliramchi Goalparachipakba sokangaha jeon A chikrangni 
dakgrikna tarianiko nike Goalparani Magistrate bang>bata 
sipairangko bakbak watatchina seataha. Mr. Whiteba bang-a 
sipairangko Goalparaona bakbakan watataha. 183 Ini January jafii 
gittamgipa antio ia golmal dal-ahachim indiba Ensign Brodie, 

23. Francis Hamilton, An Account of Assam, PP. 86 - 89, Calcutta, 1963. 

24. Montgomery Martin, The History, Antiquities Topography and Statistic of 
Eastern india, Vol. Ill, London, 1837. 

25. An old Bamboo Inscription, 1822, under my custody. 

Goalparao donggipa British Officer, an tangni janggitangko galpile 
kadongbee dakgrikchakani giminsa Achikrangni Goalparako 
chagropaoniko naljokatahachim. 26 

NAKHERAJ MAN ANI 

Salgro jolo aro Habraghat Parganao songdonggipa 
A chikrangni dal bea golmalrang aro dakgrikna tarianirangara 
kosako janapbagipa pilak uamangni kosako sinjetanirangni gimin 
onga ine David Scott, Assamni Commissioner masie aro 
A chikrangan Habraghato aro Garo Hills jeo uamang songdonga 
uarango uamangan songnok dongchenggipa, a a prue game 
cha chenggiparang ong a ine nike, ma sie uamangna mahari bol 1 8na 
Lakheraj (A chikrang Nakheraj ine minga) dam 21 ko 183 Ini May 
10 tariko Goalparaona rebae kamao mesokgipa maharirangna see 
onangaha. 27 

26. R. M. Lahiri, The Annexation of Assam, PP. 78 - 89, Calcutta, 1975. 

27. Report by Mr. Arbuthnott on Sonaram’s Case, 1907. 

Uandake mahari 18 na Nakheraj dam 21 ko, chong-motan, 
gimik hal 170Vi ko Maharini skotong ba Nokma jekon Britishrang 
Lasker ineba mingachim, uamangni bimingo see on-angaha. Hal 
prako Bigha 16 ine chanachim. Uni gimin gimik 2728 bigharangko 
Nakheraj dake A-chik maharirangna see on-angaha. Nakheraj 
man-gipa maharirang kajina gri jakgitele game sue cha-na manachim 
aro uamangni Nakherajni ning-o songdonggipa Rabha, Kachan aro 
gipin a-jong-rorirangoniko kajina ra-na manachim. Kajinako tangka, 
do-o, do-gep, wak ba chuchi on-achim indiba uarangko palna aro 
bondok donna gita on-jachim. Ua maharirangan Jomindarina aro 
Britishna skangan songdongchenggiparang aro a-a 
Pruchenggiparang ong-a ine nike Nakherajko see on-ahachim. 
A-brini ka-namgijagipa Achik matgrikrangko chelchaksoani kamde 
mongsonggipa a-sel ong-jachim, maina 1867 bilsio Garo Hills 
Districtko dakon ua Districtni daito ong-aha. Uni giminan 1877 bilsio 
Jomindarni, chelchaksona nangani dongjahani gimin ua 
Nakherajrangko uan man-pilna nanga ine mokoldoma ka-on Jomindar 
chejaha. Ia pilak Nakherajrangan Goalpara Districtni ning-o 
ga-akachim. 28 

Goalpara Districtni offg.D.C., F.E. Jacksonni Report gita. 
1903 bilsio Nakheraj dam 21 oni dam 13 de maharirangni jakon 
ong-kuengachim, damsako palataha, dambrini mitamko palaha, 
mitam dongkuenga. Ambuk, chekwari aro Khongkalni gimin name 
u-ija indiba maharirangni jako ong-jaha gita nika. Bangki 
Nakherajrangkoba Bijni Jomindar ra-sekna jotton ka-enga. 29 

Ia pilak nama kamrangko dake on-e, David Scott Goalparani 
a-kawerango songdonggipa A-chikrangkosan ong-gija uchi an-pae 
a-bri ja-parango aro a-brirango songdonggipa A-chikrangkoba British 
ning-ona salbana man- aha. Uni gimin ia a-bri ja-parango aro uni 
kosakgipa A-chik songrang Nokpante ge-prako Rs. 3/- ba Rang 
ko-prak bilsio British Sorkarina kajina on-e bamaniko dakachim. Ia 
kajina ba Nazar ba A-wilko 1816 mangoni on-chakatbaachim. 
Nokpante gamgipa Nokmarangna bilsio Rum botol aro ba*ra 

28. J. C. Arbuthnott’s Inquiry Report on Sonaram’s Case, 1908. 

29. Report on Bighagnama Lands by P. E. Jackson, Offg. D.C., Goalpara, dated 
12th February, 1903. 

gitchakrangko onskaachim. Uni gimin indakgipa Nazar ba kajina 
ongipa songrangkon Khas Nazar ana songrang ine mingbaachim. 
Song chongiparang bilsio Rs. 21 - kae ba Rang ko-prak Nokpante 
fees ko gamachin. Uandake Garo Hillsni Salgrochipak rokora gittam 
Achikrang gnangchim, chong-motan, Bijni Jomindami ningo, 
Nakheraj a-dokrangni ningo aro British Sorkarina Nokpante fees 
game songdonggipa khas Nazarana, Achik songrang. Garo Hillsko 
District dakon, Nazar anani A-chikrangba House Taxko gamna nang- 
aha. 30 

Indake David Scottni tik ka e donangani ja-manoba Bijni 
Jomindar aro uni ning o kam ka giparang anti-adamrango 
Achikrangni olbagipa a-bani bosturangko skatang damo breaiachim 
aro uamangko kajina gile aro khas Nazarana a dokrangkoba kangate 
kajia botaengachim. Uarangko chakna manjae Achikrang a-kaweni 
songrango napprete ra-sek-dokpret dakskachim. Uandake ia 
chasongrango Garo Hillsni Salgro-Salaramchipak tomtomani 
grichim. 31 

British Sorkariba a brichina dakanggipa Duar ba 
cholgugarango (Passes) donggipa A chik Nokmarangko ba Nakheraj 
mangiparangko rokomarichi sinjetanirangko dakrongachim. 1 830 
bilsio Rangpur Courtoni indake hukum sokbaaha, "Naa Duar Jirani 
Dhonsing Lasker aro na a Duar Dilmani Dingman Laskerna indake 
uiata je a-brini mittam Achikrang nasimangni songrangona re-bae 
nasimang baksa apsan antiko cha-e dongrimna skenga inani gimin 
sawarang badia songrango dongna skenga uko singroke songgrikani 
lekkako segrikna bakbakan officeona re-bana nanga." 1837 ni 
November 25 tariko Goalpara D.C.ni officeoni indake Parwana ba 
hukum sokbaaha. "Na a Sonaram, Amjonga Duami Laskerna indake 
u iata je Damra Duami kosakchi donggipa A chikrang aro Semna 
Laskemi elakao donggipa A chikrang mongma wagamrangko aro 
dingtang dingtang bosturangkoba 1837 ni April 30 tarikni ja mano 
hukum on-taijaskal palna man jawa. Uni gimin na a a brichi doange 
iako uamangna talate on-ena nanga- Ia hukumko manigija sriksrik 
palode dos gaakgen." 

30, From H. Lemesurier, Offg. Chief Secretary to the Govt of Eastern Bengal 
and Assam to the Secretary to the Govt of India, Depth of Revenue & 
Agriculture, No. 12974C., dated Shillong 26-11-1907. 

31. M. S. Sangma, History & Culture of the Garos, PP. 17- 18, New Delhi, 1981. 

1849 ni March 23 tariko minggipin Parwana sokbaaha jeon 
Amjonga Parganani aro Khas Nazarana Mahalrangni gisepo 
siminarangni bidingo meligrikgijanirang dongani gimin local 
Inspectionko dake tik kana ongachim. Aroba salgni ba salbrini 
ja-mano Menduma, Bhagabhatta aro Rongbuni ari-simarangkoba 
tik ka na aro buringrangkoba osochina aro lekkarangko tarie 
donsochina geetataha. 

Nazarana maharini ning-o donggipa Nawapara aro Panjipara 
songrangni Rongran Lasker aro Thosak Laskemi gisepo simarangni 
bidingo kajiako bichal kana rang-san 1850ni July 24 tariko samon 
kaaha. 32 Iandakerangba British Sorkari Achik Nokmarangko 
skatang jakkale duk onachim. 

MAPRANGKO SALANI 

Habraghat Pargana aro A chik songrangni gisepo map sala 
dongkujachim. Jensalo maprangko salchengaha uarangba ari- 
simarangko mesokjachim. Major Rennell. Bengalni Surveyor- 
General 1765 - 66 bilsirango Goalpara Districtni mapko mile 5 ko 
inchsao done salchengaha indiba uko nikna manjaha. 1822 bilsio 
milesako inchbrio done David Scottna ua mapko on kange saltaiaha. 
Uno Goalparani salgipengni ariko mesokachim indiba Salgoldange 
donaiani gimin gamchatani dongjachim. Una agreba Goalparani 
mapko Captain Wilcox 1830-31; Lieut. Rutherford 1833; Mr. 
Ommaney 1833 - 34 bilsio Plane Table Survey aro Capt. Wilcox 
aro Schalch 1839 bilsirango salahachim indiba ia pilakon Goalpara 
aro Garo Hillsni ari-simarangko mesokjachim. Uni gimin ia pilak 
salgimin maprang itihas san ong-aiahachim. 33 Goalparani Collector, 
Mr. Bedford, 1839 - 42 bilsirango Goalpara Districtni mapko 
saltaiahachim indiba uko Revenue Survey ine rajachim aro 
gamchateba rajachim. 34 

1849 - 54 bilsirango Goalpara Districtni Salgipengchipakko 
Revenue Surveyko dakahachim. 1849oni 1853 bilsiona John Kelso 
survey ka-dilaha aro 1853 ni December jaoni 1854 bilsiona J.H. 

32. Summons and Parwanas in Sonaram’s Papers. 

33. B. C. Allen, Assam District Gazetteer (Goalpara), chapter-I, Shillong, 1905. 

34. Ibid., chapter-II. 

Donel survey ka-dilahachim. Iamangni salgipa siminakon Habraghat 
Parganani Salgipengni simina ine ra-achim indiba ariko tik ong-e 
salade ong-jachim. Garo Hillschi man-a dipet doange survey ka-china 
sorkari Kelsoko ge-etahachim indiba Achikrang niksoon bobil 
dingsoani gimin Kelso an-tangde doanggija uko dak- 
chakgiparangkosa sipairangko watatchape survey ka-ataiachim. 
Uamangba A-chikrangna kenen bakbakan re-bapile 
re-angpiltokaiachim. 35 Mai aino ga-chate siminarangko salahachim 
maming serikanikoba nikjaha indiba uamang abri japa joljol man-a 
dipet salaha gita nikachim. Abri japa joljol salango abri a-kongkep 
dakgiparangko Goalpara Districtchi napatahani gimin uno 
songdonggipa Achikrang Bijni Jomindarko a-a ra-sekgipa ine ka-o 
nangaha. Jeba ong-bo, Kelsoni Salgipengni siminaan Habraghat 
Parganani Salgipengni simina ong-ahachim. Uni Salgrochipak Bijni 
Jomindami aro uni Salgipengchipak British Sorkarini Nazarana 
Mahal ine ra-ahachim. Nazarana Mahalni Salgipengni sima grichim. 
Je songrangan Nokpante Tax gama uarangkon Nazarana Mahal ine 
ra-aiachim. 36 

1878-79 bilsini Assam Provinceni Administrative Report gita 
1849-54 bilsirango Kelso aro O’ Donelni salgipa mapo a brirangni 
diltuachinan saltongange uarango songdonggipa A-chik 
songrangkon Goalpara Disrticto mesokahachim. Ia salgimin mapko 
British soricari meeting ka-e ra-chakaha ine maming serikaba grichim. 
Batesa, Garo Hillsko u-ijae aro uni manderangko bamatna man-kujae 
bingbang salataia ine nikna man-achim. Mapko nie indake nikna 
man-a je, simarangko a-ao salgija lekkamangmango sale mesoke 
donaiachim. Ua somoirango Garo Hillsko sasonni bidingo Goalpara 
District baksa apsan ra-ani gimin mapo bimingna mangmang sale 
donako darangba ning-tue chanchirikjachim. Indiba sambani 
Jomindarrangde mapni gamchataniko ma-sie ia tol-e salgipa mapo 
pangchake Goalpara Districtni ning-o mesokgipa pilak a-brirangkon 
aro uno songdonggipa bang-a A-chik songrangkon dabie 
ra-ahachim. 37 

35. Ibid., chapter-III. 

36. From Lemesurier to the Secretary, Govt, of India, No. 12974C, dated 26th 
November, 1907. 

37. Administrative Report on the Province of Assam for 1878 - 79. 

MAP SALANI JA MANO GOLMALRANG 


1852 ni July aro October jarangni gisepo Goalparani 
simarango Achikrang changsnina napprete ra-seke ra-angaha aro 
a jong-rorirangni dot 44 skorangko sote ra-angaha. 1856 bilsioba 
a-brini A chikrang Goalparani a-kawerango nappretaha. 1857 aro 
1859 ni gisepo A-chikrang changskuna Goalparani songrango 
chagrope dot 20 skorangko ra-e katangaha. Uni gimin 1861 bilsio 
Goalparaoniko adita sipairangko watatskae adita A-chik songrangko 
dokkolka e kajina giihaaha ? 8 Uandake Kelso aro O’ Donelni map 
salanganiara golmal-gondokolrangko komiatani pal batesa 
bariatahachim. 

A-ANI BIDINGO BADI-BIBADI KA-ANIRANG 

Khas Nazarana Mahal aro Goalpara Districtni ning-o 
donggipa Achikrangba dongsiksakbaroroe Bijni Jomindami kosako 
bang-a badi ka-anirangko dakbataiahachim. Bijni Jomindami kosako 
A chikrangni mingsa ka-o nangani aro matnangani a-selara Survey 
ka-a changantion khas Nazarana a-dokrangko Habraghat Parganani 
ning-o a-a togiparang napatrongani gimin ong-achim. Iarangnagisik 
mate A chikrang Jomindarrangko bobil dinge uarangko dabipilan 
baksa Goalparani Kacharioba Case karongachim. 185 1 bilsio Damra 
Duar aro Jira Mahalni A chikrang uamangni a-dokrangko a-a 
tomitingo bang-en Habraghat Paraganachi napataha ine Goalparao 
Kachari gaaha. A -chikrangni matnange badi ka-anirangko re-ange 
sandiena nanga ine nike Garo mahalni mohori Ramnath Chakrabarti 
Sorkarina 1851 ni February 24 tariko see u-iataha. Dilma, 
Matchokgre aro Megam Maharini kachario nalis ka-aniko knachake 
Inquiry Reportkoba 1851 ni April 21 tariko Sorkarina 
watatahachim. 39 

1851 ni January 23 tariko Mr. A. Sturt, Goalparani 
Collectomi hukum gita ua bilsionin Megam mouzani Jongma Lasker, 
Gandim mouzani Harka Lasker, Mashugram Mouzani Dyansing 

38. A. Mackenzie, The North-East Frontier of India. PP. 257 - 260. 

39. Papers enclosed in Sonaram’s Papers. 

Lasker, Konchikolni Dari Lasker, Chotcholjani Bagan Lasker aro 
Daranggiri mouzani Naria Laskerrangba Nokpante geprako Rs. 3/- 
kae kajina gamna nanggnokchim. 40 Iarangnaba Laskerrang 
jingjengahachim. 

1851 ni April 21 tariko Giansing aro Matchokgreni Lasker 
Jadukan, Rajasimina uamangni adokni ning-o ongachim indiba un 
bilsio simina salo Mohen Patgiri, Jaduram Talukdar aro Ram Lochan 
Sarker Habraghat Parganao napatdraaha ine Goalpara kachario nalis 
ka-aha. 

1851 ni March 17 tariko Goalpara kachario Roumarini 
Chochan Garoni aganani gita Salpara gimikan Nazarana Khas 
Mahal ong achim indiba un bilsio ari salon uarangkoba Habraghat 
Paraganani ning o napatdraaha. Iana skangde uamang Rakhe 
Laskema bilsio anna bri kae kajina gamachim. Chochan Garo 
Salparani a ako bilsi bongana game cha-aha. Una skang Rupram 
Garo, Kheda Garo, Badok Garo aro Chalura Garo game chaachim. 
Iarangni bibadi Bijni Jomindaran ong achim jean Kelso aro O’ 
Donelni salanggipa mapo pangchake raken jeachim. 41 

1859 ni January 29 tariko Rongbu Nazarana Mahalni Berang 
Lasker, Gilgep Lasker aro Jado Lasker, Habraghat Paraganani ning o 
ong gipaBhagabhata mouzaoni adita aarang uamangni ong achim 
ine Goalpara kachario dorkasto on e dabiaha. Khayer Mohamad 
Aminni map sala gita uarang Bijni Jomindami ong na nanga ine 
Rani Bhageshwari jeskaaha. Biapchina re ange Rongbu aro 
Bhagabhattani ari-simarangko dhip songe tik kae onechina Francis 
Jenkins, Revenueni Commissioner Collectorko geetaha. Indiba 
collector biapchi re anggija Chibongga chiringni Saliramchi 
Rongbuni ong-gen aro Chibongga chiringni Salaramchi Bhagabhatta 
mouzani onggen ine salgimin mapo gachate tik kaataiaha. Iakon 
Goalparani D.C., Captain B.D. Mortonba rachake biaptangtangko 
kange ra-china 1865ni January 16 tariko hukumko on-ataha. 42 
A chikrang ia raiko ong nikjaoba, uia, changa-sapa chuongijani 
gimin mamingkoba dakdapna cholipajae duk onge, kaa bee dongna 
nangaiahachim. 

40. Ibid. 

41 . Depositions of Giansing, Mohen Patgiri, Rakhe Lasker, Chochan Garo of 
Roumari in Sonaram’s papers. 

42. Petitions and Reports of the Case inserted in Sonaram’s case. 

Dilma songni Sakhet Lasker aro Resuni Ramjeng l ^asket ko 
uamangni kamna soikari kusi ong ahani gimin, chonchongipa 
criminal aro civil caserangko bichal kachina ine Laskerrangni kosako 
Police Zimadar dake 1866 ni January 13 tarikoni donatahachim. 
Uamang Rs. 50/- ona dai ratna man-genchim aro bilsio Rs. 60/- ko 
uamangna on-na tik ka-aha. Uamang bichalmangmang ka aijawa 
indiba gipin a-songni ba a kaweni manderangko elakatangtangko 
nape golmal ka-na on-jawa aro Nazarana songrangoniko kajina gile 
sorkarina on-gen. 43 

BECKETTNI GARO HILLS ARO 
GOALPARA GISEPNIMAP 

Kelsoni salgimin Garo Hillsni bakrango songdonggipa 
A chikrangoniko Bijni Jomindar kajina gildrakuengani gimin ia 
District ge-gnini gisepo ari-simarangko saltaichina gita Bengal Sorkari 
Mr. W.O.A. Beckett. Assistant Commissionerko 1873 bilsio 
ge-ettaiaha. Kelsoni mapni Salgrochipak gita Beckett Garo Hillsni 
Salgroni mapko salskaaha jedakode a-brirangni gisepo a-kawe 
dakgiparangko adi tan Garo Hillschi chapatahachim. 44 Iana ka-onange 
Jomindarrang British Sorkarini kosako case ka aha indiba uamang 
1878 bilsio songgigrikaniko dake Bijni Jomindama Rs. 840/- ko 
compensation on na am-on Jomindar namnikjae, ua a dokrangko 
Garo Hillso chapate British Sorkarian kajina gile Bijni Jomindama 
bilsio Rs. 100/- oniko Rs. 75/- ko on-gen ine tik ka-aha. Iakon da-oba 
"A" Mahal ine mingkuenga. 45 

CAPTAIN PEETNI MA-SISRETANI 

1879 bilsio Garo Hills Districtni Deputy Commissioner, Capt. 
Peet. Garo Hillsni Salgrochi wenangon bang-a Nokmarang, 
Laskerrang aro Sordarrang kajina gamani bidingo nalis ka-aha. Ua 

43. San ad from Lieut W. J. Williamson, Asstt. Commissioner, Garo Hills dated 
21-1-1867. 

44. Notification of Beckett’s Boundary between Goalpara and Garo Hills, 
Judicial Deptt., dated 16th July, 1875. 

45. Jusicial Department, No. 2063 dated 8th November, 1878. 

Nazarana a-dok, Nakheraj aro Bijni Jomindarni ning-o onggipa 
a-dokrangni dingtanggrikaniko masijae uarang pilakan British 
Sorkarini a-dok ine chanchie ua a-dokrangoniko Sorkari kajina gilna 
man-a ine chanchiaha. Aroba ua Nokma, Lasker aro Sordarni 
ding tanggrikanik oba ma sijae ua pilak a-dokrangkon Sorkari kajina 
gile Nokmarangna on-gija Laskerrangna adhako on-na nanga ine 
hukum on-angaha. Iana Nokmarang ka-o nangbeaha maina adita 
Nokmarangsan Laskerba ong-aiachim aro Lasker ong gipa 
Nokmarangsan kajinako ba A-wilko man-paiachim. Uni gimin 1887 
bilsio Mr. Heathni Garo Hillsni D.C. o Salgroni Nokmarang nalis 
ka-aha. Nanga gita sandie nion, Capt. Peetni daka kam ong-jaha ine 
nike ua Laskerrangna A- wil on-aniko dontongataha. Iarangba Garo 
Hillsni Salgroni A-chikrangko sko sadapataha. 46 

1899 - 1900 BILSIRANGO SURVEY KA TAIA 

Goalpara aro Garo Hillsni gisepo Beckettni salgimin ari- 
simarangko saltaichina Jomindarrangni mol molani gimin Sir Henry 
Cotton, Assamni Chief Commissioner saltaichina hukumko 1899 
bilsio on-aha. Simako saltaina a-bachengon golmal nakataha maina 
je a-dokrangkon skango Habraghat Parganani a-dok ine chanachim 
uni mitam bakrangko Beckettni map gita Garo Hills Districto ga-akaha 
aro Bijni Jomindar ua bakrangko saltaina on-jaha. Aroba Survey 
party simarangko salna gita chongipa officer Mr. O’ Donelkosa 
watataha aro uaba darangnaba u-iatsamsogija aro mongsongbate 
A-chikrangna maming u-iatsamsoa gri survey ka-na a-bachengaha 
aro an-tangni survey ka-e re-angman-ani ja-mano Bijni Jomindarni 
manderangni jako dhiprangko songrikchina donangaha. Ian 
A-chikrangko bilongen ding-ataha. Uamangni a-dokrangko Bijni 
Jomindar ra-sektainasiengaha ine uamang chanchina a-bachengaha, 
aro indinanba A-chikrang Bijni Jomindarni sasonko namnikjae, Bijni 
Jomindama uni a-dokko Garo Hillschi bariatna chol on-na nangja 
ine champengna mangsongaha. 47 Uandaken Garo Hills aro 

46. From Offg. Secretary to the Govt, of Eastern Bengal and Assam to the 
Secretary to the Govt, of India, No. 12974, dated November, 27th 1907, 
Revenue & Agri. Deptt. 

47. Ibid. 

Goalparani simajolrango songdonggipa A -chikrang bilongen soso- 
jengjeng ong-tokengachim. Indake ong gipa obostani somoiosa 
Sonaram R. Sangma Sorkarini kamko wate jikni song Salpara- 
Roumariona 1 900 bilsio re-angaha. 

SONARAMNI SKANGGIPA A-DOKNA 
DAKGRIKANI, 1900-1905 

Jensalo Sonaram R. Sangma Vaccinationni Inspectorni 
kamko wate 1900 bilsini April jao jikni song Salpara-Roumariona 
re-baaha, Salgro jolni Nokmarang aro Laskerrang re-bae Mr. O’ 
Donel aro Bijni Jomindami survey partyni ari-simarangko saltae dhip 
songarangko nike ka-onange mi tarn surveyni manderangko doke 
watatako aganeaha aro uan uamangko mikkangchi dilchina gitaba 
mol-moleaha. 48 Iani bidingo Englandni Raja aro Resuni Phongpong 
Lasker, Dilmani Jontha Lasker, Diring, Sal am aro Rangban Panditni 
gisepo case ong-ani Rai nokol gita bang-a A-chikrang dhip songgipa 
biaprangchi re-ange Kelsoni simao songgipa dhip ge-sako 
pe-etokaha. Ia dhiprangko British Sorkari songtaengaine uija; Bijni 
manderangsa songenga ine chanchie dhipko peaha ine uamang 
bichalo aganchakaha. Bichalo Phongphongko 143 aro 434 
Sectionrangko aro Rangban Pandit, Diring Sordar, Jontha Lasker 
aro Salman Gaonburako 143 Sectiono galaha. Dhipko pe-ako 
champenggija nie dongaiaha ine uamang pilakan ku-rachakaha aro 
Phongpongan pe dilchengaha ineba aganaha. Uni gimin 
Phongpongko jasana patoko done Jorimana Rs. 50/- gatdapaha. Ia 
jorimanako gamjaode aro jasa patoko dongangkuna nanggen. Ua 
gipin sakbriko Rs. 50/- kae jorimana gataha aro uko gamjaode patoko 
jasana kattina nanggen ine Garo Hillsni D.C., A.H. Cuming rai 
on-aha. Aroba mikkangchi uamang sakbongan tom-tome donggen 
ine Rs. 50/- na jamin chake see on-aha. Kachario gipin hajir 
ong-giparang - Damasni Ringa Lasker, Kharkuttani Kholta Lasker, 
Bangshini Bosin Sordar, Jian Sordar, Sanjing Sordar, Jadu Sordar, 
Usal Sordar, Joysing, Aimang, Baksing, Gasan, Wakkal, Aiding, 
Kesing, Mindu, Mi ksal, Diding aro gipinrang. Dhipko pe aha aro 
48. Aibuthnott's Inquiry Report, May, 1907, on Sonaram’s Case. 

lino dongpaa ine namgipa sakkiko man-jam gimin uamangko sasti 
on-gija watataiaha. Gimikde Achikrang sak 200 mang uno dongpae 
dhipko peahachim. 49 Ianode Sonaram jak dongkujachim. 

Nokma, Laskerrangni reange uamangko dakdilchina 
mol-molako knachake Sonaram jatko dilna aro asongko chelchakna 
gita miksongaha. Uni jatna aro a-songna kam ka-na rechakataniko 
uni 1902 ni February 16 tariko agan-parakgipaoniko u ina man-a. 
Ua aganaha. "Bijnini kosako case ka-giparangni lekkarangko anga 
man-rongenga. Iarangko anga batanggipa jasnimangna 
chimongbaengachim. Iarangko chimonge anga da-alona Rs. 700/- 
mang koros ong-aha. Anga ukilrangko Goalparao grongeaha. Bilsi 
100 na skang A chikrang Nazarana a dokrangni kosako bil 
gnangchim aro ua Mahalrangko chengonin man-achim. Indiba da-o 
iarangko anchingoniko ra-e katangaha. Ian 1886-87 bilsirango Mr. 
Heathni Garo Hillsni D.C. ong-miting somoirango ongachim. Uni 
ja-mano uni A chikrang British Sorkarina kajina on-na nangaha. 
Kajinarangko gile Treasuryo donaha ine knasoaha. Uan gimik Rs. 
60,000/- ongachim. Ua adokrangko British Sorkari dokkol ka-ani 
gimin A chikrang skango jrip dongaiaha." Uandake Sonaram 1902 
ni January jaoba Dhubrichi re ange Garo Hillsni sasonni lekkarangko 
sandiahachim indiba Garo Hillsni pilak lekkarangkon 1872 bilsion 
Turaona watattokahachim indiba bang batan 1897 ni banggriao 
gimaahachim. 

1901 bilsini bon angachi ba 1902 ni a bachengachibara. 
Sonaram Calcuttachi ukilrangko gronge ku pattianirangko ra na 
re angaha aro ua somoion Mr. Jacob, Calcutta High Courtni 
Barristerko grongbaaha. Ua David Scottni 1831 bilsio A chik 
Maharairangna Nakherajko see on ani giminba ma-siaha. Uko 
ma siesa haida ua ja-mano Habraghat Pargana gimikkon 
A-chikrangni a-dok ine dabiaha. 50 Mr. O’ Donelni Bijni Jomindami 
manderangko rimbite Garo Hills aro Goalparani ari-Simarangko 
saltaion namnikjae Resuni Lasker Phongpong, Dilmani Basan 
Lasker, Damasni Ringa Lasker, Bangshini Bosin Lasker, 
Chibonggani Joysing Laskar aro Kharkuttani Kholta Lasker Assamni 

49. Copy of Judgement of the Case by A.H. Cuming, D.C. Garo Hills on 6-2- 
1902. 

50. J. C. Arbuthnott’s Inquiry report on Sonaram’s case, dated May 30, 1907. 

Chief Commissionema 1900 ni April 12 tariko doikasto kingsakoba 
onaha. Ia dorkastoo indake janapaha, "la dorkasto on-giparang 
Goal para Districtni Bijni Jomindami a-dokchi an-pae donggiparang 
ong-a. Gitcham simarang jean tik ong-achim uko gale gital simako 
dakaha jean chingni adokrangko saltongaha. Skangode chingni 
a-dok gimikan Garo Hills Districto napachim indiba da-o saltaigpa 
sima gitade chingni a-dokrangni mi tarn bakrangde Bijni Jomindami 

ong-angskagnok Gital saltaigipa sima gitade (1) Resuni 

Phongpong Lasker a-dok gimikkon gimatginok, (b) Dilmani Basan 
Lasker, Miapara, Manikganj, Harinkata, Mendipathar, Kacharipara 
aro Chibagok songrangko gimaatgen, (c) Damasni Ringa Lasker, 
bigha 34 a-a game cha giparangko gimatgen, (d) Bangshini Bosin 
Lasker, anna 8 ni aako gimatgen, (e) Chibonggani Joysing Lasker, 
Bhagapata, Menadoba aro Menduma songrangko gimatgen aro (f) 
Kharkhuttani Kholta Lasker, Letukubari, Guapahar, Bombanang 
a brirangko aro Tengabari, Godasil aro Konchikol songrangko 
gimatgen." Uni gimin, Ua a dokrangko man-pile kajina gile cha-na 
on-piltaichina mol-mole ia dorkastoko see on aha. Indiba ia 
dorkastoko Assam ni Chief Commissioner 1900ni July 2 tariko 
jegalaha. 51 

1901 ni November 12 tariko Gandimni Jang Nokma (lasker) 
Gandim Maharini Nakheraj aako an-tang bimingo pattah dakna ine 
Dhubri Revenue Courto dorkasto galahachim, 52 indiba ua 
dorkastoko jegale, ua a-ade angnisa ong-a ine agane Bijni Rani 
Abhoyeswari Debi 1902 February 3 tariko dorkasto onskaaha. 53 Ia 
a-akode Nakheraj ine Revenue Deparment ra-chaka dongja aro uade 
Nakheraj a-dokrangni listo dongja ine Dhubri Judge H.C. Barnes 
1902 ni March 23 tariko rai on aha. 34 Ia raiko man-e. Rani 
Abhoyeswari Debi ka-dongbate pilak a-a game cha-giparangkon ua 
dorkastoo soi ka-gipa Nokmarangna A-wil gamgija unasa kajina 
on-skachina ge-etataha. Uni gimin ua dorkastoo soi ka-giparang, Jang 
Nokma (Lasker) ni Nakherajni pilak lekkarangko am-e, sandie, 

51. J. C. Arbuthnott’s Report, 1907. 

52. Petition submitted by Jang Lasker to Revenue Court, Dhubri dated 12tfa 
November, 1901. 

53. Petition submitted by Rani Abhoyeswari Debi to Dhubri Court dated 3rd 
February, 1902. 

54. Judgement given by H. C. Barnes, Ebg. on 23rd March, 1902. 

uarangko name nie uko chong-motgipa Nakheraj a-dok ong-a ine 
ra-chakchina mol-mole dorkasto on- aha. 55 Mikkangchi Nazarana aro 
Nakheraj a-dokrangko dabipilna gita iakon skanggipa gita Sonaram 
dakdilahachim. 

Uni ja-mano, 1902ni August 27 tariko Garo Hills aro 
Goalpara simao an-pagrike donggipa Jontha Lasker aro gipin sak 
14 Laskerrang, Bijni Jomindar uamangni a-dokrangko 
ra-sekroroangenga ine Indiani Viceroy, Lord Curzonna 
Memorandumko on-aha. Apsan bilsini August 29 tariko ua 
memorandumko man-soaha ine sechakaha. Aroba Assamni Chief 
Commissioner, J.B. Fullerba man-soaha ine Octobemi 20 tariko 
indake sechakaha, "Jontha Lasker aro gipin memorandumrangko 
see on-giparang, uamangni caseko niatna namnikode Districtko sason 
ka-giparangna dorkastoko on-na man-a. Indake dorkasto see on-ode 
uamangni caseko niatchong-motgen." Indakgipa aganchakaniko 
man e A-chikrang kusi ong-beaha. Uamangni a-dokrangko Bijni 
Jomindar aro uni ning-o kam ka-giparangni toe ra-draoniko kakkct 
bichal ka-e on-gnok ine A-chikrang bebera-aha. Uni gimin uamangni 
pilak gisikni saknanirangko British Sorkarina name see on-china 
namgipa ukilko rim-china ge-etaha. Unon Sonaram aro gipin A-chik 
dilgiparang Calcuttachi re-ange High Courtni Saheb ukil saksako 
gronge agangrikaha. A-ani bidingo Goalpara aro Dhubri 
Kacharirango A-chikrangna baltina Calcutta High Courtni 
ukilrangko rimangode koros ong-begen ine Calcuttani ukil agane 
on-aha. Aroba Goalpara ba Dhubri kachario case ka-ode jarogen 
aro korosba bilongen bon-gen. Uni gimin Bijni Jomindar aro 
A-chikrangni gisepo grongrike tik ka-grikna gita saksa namgipa 
ukilko rim e Dhubrini D.C. baksa agangriko nambatgen ineba ua 
Saheb ukil ku-pattiaha. 

1902 ni November jao Calcutta High Courtni ukil Mr. 
Jacobko jean South Indiani ong-achim, Sonaram Dhubriona rimbae 
Goalparani D.C., Mr. Jackson baksa gronge agangrikataha. Dolgniko 
mikkang chakatgrike agangrikatna skang anga biapchi re-ange 
nichengna nanggen maina ua Nazarana aro Nakheraj a-dokrangara 

55. Memorial submitted by Jontha, Jang and 13 others to Lord Curzon, the 
Viceroy & Governor-General of India, dt. 27-8-1902. 

angni ning-o ong-ama ong-ja ango jajiengani gnang ine Mr. Jackson 
aganchakaha. Mr. Jackson baksa agangrikani ja-mano, haida iako 
daknade D.C., Mr. Jacksonni bilni nalsao ong-a ine chanchie Mr. 
Jacob Gauhationare-ange Assamni Chief Commissionerko gronge 
1902ni December 13 tariko agangrikeaha. Courto case ka-gija Bijni 
Jomindar aro Achikrangko apsan biapo asongate tik ka-grike on-on 
nambalbebegen ine Chief Commissionerba aganaha. Sonaram indake 
dakakon namnikpaachim. Indiba indake dolgniko okame tik ka-na 
kam ka-miting somoion Sonaramko Dolgumani caseo rim e Garo 
Hillsni D.C. Mr. Cuming Guwahati patoko ja 14 na donataha. 56 

A-CHIKRANG DOLGUMAONA RE-JOMA 

Nazarana aro Nakheraj a-dokrangni bidingo Dhubri aro 
Goalpara Courtrango case ka-oba Bijni Jomindaran tangka paisao, 
skia man-anio, u ia-sapanio aro British Officerrang baksa ripeng 
dakanichi bilbataiachim. Assamni commissioner, Bijni Jomindar aro 
A chikrangko apsan biapona okamate tik ka-e on-na aganoba maming 
kam ong-baengakon niksojani gimin A-chikrang dongsiksake 1902 
bilsini December jao Damraoni Dudhnoi gita Songdu chibima 
rikamo donggipa Dolguma songona re-jomangaha. British Sotkarini 
see dona gita re-jomanggiparang gimik sak 700 mang ong-achim. 
Ian A-chikrangni dal-begipa mata-bu-a gri re-jome skanggipa 
tom bimongani ong-achim. Iako Sonaram R. Sangma aro uni 
jakrikrarang - Soleman aro Bosin dakdilachim. Uamang ia somoiona 
tangka gong hajal kolatchimangko gile man-ahachim. Ianoniko 
bang-batakon uamang uamangni ukil Mr. Jacobna on-e bon-ahachim 
maina uamang una salo Rs. 310/- ko kachari gamiting salrango 
on-achim. 

Ia movementko Baro Laskerrangni pal Sonaram aro Soleman 
dakdilenga ine Sonaram aganaha. Mr. Jacob Assamni chief 
Commissionerko Guwahatio gronge Chief Commissionerko 
Dolgumaona rc-bae bichal ka-echina gita aganbaaha ineba Sonaram 
aganaha. Uni giminsa A-chikrang Dolgumao dikdiksa dongchakna 

56. Memorial submitted by Sonaram to Mr. J. B. Fuller, Chief Commissioner of 
Assam, dated 8th July, 1904. 

gita Mr. Jacob aro Assamni Chief Commissionerna nokrangko 
riksoahachim aro is caseni bidingo rai man-kujana kingking 
Achikrang Bijni Jomindama kajina on-na nangja ineba ramarango 
Noticerangko taptokahachim. Aroba Sonaram Sangma jenakingking 
ia case bon-kuja, A chikrang Bijni Jomindama a-ani kajinako on-na 
nangja ine aganprakechina Rerang Panditko Kharkutta antiona 
watatahachim, indiba indake aganprakechina gita ua Baro 
Laskerrangni hukum gitasa geetatachim ine Sonaram aganchakaha. 

British Sorkarini matnangani gita Sonaram Sangma 
tangkarangko drae gilenga aro Nokmarang tangka gilako onpajaode, 
Sonaramni caseko amode uamangko a-doktangtangoniko a-rikgen 
ine ka-mikkenate gilenga. Uni gimin ia caseko amna tangka nanggen 
aro A chikrang on-na nanggen. Songantichi re-e tangka on-china 
agangiparangba dongachim. Sonaram aro Solemano maiba 
Dolinrang gnangchim aro uarangko mesoke mesoke tangka gilachim. 
British Sorkarini ma-siani gita Baro Lasker dongja aro dongbebeona 
uamang Sonaram aro Solemanni gol-dik gitasa ong-aiachim. 
Jenakingking Sonaram aro Soleman jakgitele donga, una kingking 
golmal-gondokolrang gapaigenchim ine Goalparani D.C. 
nikahachim. 

Uni gimin, ia pilak golmal-gondokolrangko bon-atna gita 
sak dok A-chik dilgiparangko Indian Penal Code Section 143, o 
pangchake sakoba ja gni, sakoba ja 3 aro sakoba bilsisana bate 
patoko donatahachim. Sonaram R. Sangmako 1902 ni December 
bon-achibaraoni 1904 ni April jaona Dolgumao dal-begipa 
tom-bimonganiko dakdilani gimin dos gale Guwahati patok noko 
chipatahachim. Sonaram aro Soleman mangsa jingjengatenga. Iako 
pilakan ui-ia. Indakgipa movementko soibho ong-gipa manderang 
dakgenchimode indita kenani dongjawachim indiba A chikrang gita 
dakgipa, matburingni gisik dongkuenggipa, soibho ong-kugijagipa, 
bebe raninggipa aro ka-a ding'ninggipa manderang dakode kenbeani 
ong-achim. Dolgumao nok riksoaniko Bijni Ranini manderang 
champengode an-chi-pari nikani onggenchim. Manderang maiba 
chu-ongnikgijani dongode D.C. na nalis ka-na nanga. D.C.ni raiko 
chu-ongnikjaode Chief Commissionerna nalis ka-na nanga. Uamang 
indaka movementko dake maming man dapani dongjawa aro 
manderang indake movement dakdilejanggi tangna nangja ine D.C. 
Dolgumani caseo aganaha. Sonaram aro Soleman kenbegnigipa 

manderang ong-a ine angachanchia ineba D.C. niVah* Uamangko 
ua bilsini February jaosa Rs. 100/- najamin chake tom-tom dongchina 
rimbahachim indiba uko minggija da-oba golmal ka-taengaha ineba 
aganaha. Uni gimin dao uamang jamin chakgimin niamko pe-ani 
gimin Rs. 500/- ko gamna nanga aro da o jripjrip donggen ine see 
on-tae jrip dongjaode Rs. 500/- ko on-gen ine see on-taina nan ga 
ineba aganaha. Soleman Sonaramni gol-diksan ong-a. Asol dilgi pade 
Sonaram R. Sangma aro unasa kenna nanga ineba D.C. aganaha. 
Uni gimin D.C. Section 1 10(E)o pangchake uamangko tangka 
gilaniko champengaha aro Indian Penal Code, 143 Sectiono ga-chate 
patoko donataha. 57 

NAZARANA A DOKNI NOKMARANGNA 
ANNA BRIKO ONA, 1903 

1903 bilsi gimik Sonaram patoko dongoba, A-chikrangjrip 
(iongjaha. Uamango dal-batgipadilgipa dongjaoba, an-tangtangraran 
movementko ding-e rakkiaha. Nokmarang, Sardarrang, aro 
Laskerrangni a doktangko Bijni Jomindami jako ga-akatahaoba 
uarangko dabipile skang gita Rabha, Kachari aro gipin gipin jatni 
inanderangni game cha-o kajina gile ra-a gita da-oba uamangoniko 
kajina gile ra-na dabiaha. Nazarana a-dokrang bano aro maidakgipa 
ong-achim uarangko sandie report on china British Sorkari Garo 
Hillsni D.C. Mr. A.H. Cummingko ge-etaha. Mr. Cumming nanga 
gita sandie 1903 ni August jao reportko on-aha. Mr. Cummingni 
report gita ia Nazarana a-dokrangara sali ge-gipa a kawerang jerangan 
Garo Hills aro Goalpara Districtrangni simarango, Dhip No. 10 oni 
No. 64 ona, chong-motan, Attiabarioni Jinjiram chibimaona ari- 
simajoljol a-kawerang ong-achim. Nokmarangni dabiao maiba 
kakket ong-ani donga aro Mr. Beckettni 1873 bilsio Garo Hillsni 
mapko salna skang ia a-dokrang A-chik Nokmarangni ning-o 
ong-achim ine ma-sie, sawa Nokmarang dabiengachim uko nina ine 
pilak dabienggipa Nokmarangko Damraona 1 903 ni August 27 tanko 
okamchimongataha aro dabianiko dakchina ge-etaha. Ka-mao 
janapgipa Nokmarang Nazarana a-dokni ong-a aro uamang Anna 
briko man-na nanga ine sakki on-na gita Damraona re ■ batokahachim : 

57. Inquiry Report by J. C. Arbuthnott, 1907 and Sonaram ’s Papers, Exhibit “E”. 

1. A-dokgirini Nokma, Rakting 

2. Mingkrakni Nokma, Rangan 

3. Rajasimlani Nokma, Niran 

4. Upper Kharkutta ba Chotcholjani Nokma, Dinan 

5. Lower Kharkuttani Nokma, Kholta (Lasker gitcham) 

6. Gandimni Nokma, Rangjing 

7. Gandim, Kekrapara aro Dabukonani Nokma, Jang 

8. Rongbu aro Bhagapatani Nokma, Ringdor 

9. Sambrakni Nokma, Rijan 

10. Sambrakni Nokma, Jasan 

1 1 . Depani Nokma, Diseng 

12. Bangshini Sordar, Bosin 

1 3 . Damasni Nokma, Ringa (Lasker gi tcham) 

14. Dilmani Nokma, Jontha Lasker 

1 5. Resuni Nokma, Phongpong Lasker aro 

16. Thapani Nokma, Gyang Lasker. 

Iamangoni sak 14 Nokmarang Nazarana aani kajinani anna 
briko ra chake 1903 ni November 2 tariko Assamni Chief 
Commissioner, J.B. Fullemi mikkango see onaha. Adita Nokmarang 
tangkako ra-na ine Turachi re angahachim indiba mitamrangara 
Sonaram beng enga ine aro mitam Nokmarangara lekkakon 
mansokuja ine tangkarangko darangba Treasuryoniko bikote rajaha. 
Indake ia nangrimgrikpilna dakgipa cholba bon chongdikaha aro 
Nokmarang tangkakoba aro aakoba ja-mano manriksrangjaha. 58 

SORKARINI SONARAMKO SINJETANIRANG 

1903 ni February 3 tariko Garo Hillsni D.C. Mr. Cumming, 
Sonaramna rokomgnina, rokomprako gong hajal chikking dake 
jamin chakchina geetaha. Rokomsara Dolgumao tomdakdilani aro 
rokomsara bilsi 3 na, chong-motan 1906 bilsiona tom-tom donggen 
ine see on-na nangachim indiba Assamni Chief Commissioner hajal 
chikkingoniko gong ritchabongaona ra onatahachim. 59 N.G. 
Chatterjee, Dhubrio E.A.C. I.P.C. Section 143 o pangchake 
Sonaramko patoko donataha. 59 

Ia ra-onatgipa tangkarangko game Sonaramko Assamni 

58. Sonaram’s Papers & J. C. Arbuthnott’s Inquiry Report, 1907. 

59. Proceeding against Sonaram R. Sangma under Section 1 10 C.P.C. Sonaram’s 
Papers. 

Chief Commissioner 1904 ni March 15 tariko hukumko on e 
patokoniko watataha, Uandake Sonaram 1904ni April jao 
songtangona sokbaaha.® 0 Songo-nokona sokbapilani bakan Sonaram 
Movementko a-bachengtaiaha. Ua uni rokom gni jamin see 
on-giparangko maming gitan nikjaha. Ua an-tangni jangginaba 
on-tisaba chanchisrangjaha. Ua da-o Nazarana a-dokna man gman g 
dabiaigija Habraghat Pargana gimikkon A-chikrangni a-dok ine 
dabidilskaaha. Garo Hills Districtni Salgro aro Songdu chibimani 
gisep a-dokrang Habraghat Pargana ong-achim jerangan da-o 
Krishnai, Dudnoi, Rongjuli aro Dhupdhora Police Thanani ning-o 
ong-a. 

Sonaram sin-a-ding-a u-igija, wal-sal Garo Hills aro 
Goalparani Districtrangni A-chik songrango wene meetingrangko 
ka-dilaha aro tangkarangko gilaha. Ia somoirango uko "Sonaram 
Raja" aro uni jikgipako "Thokje Rani" ine A-chikrang intokachim, 
mandeba ra-tokachim aro kenba kentokachim. Ua mongmaoba 
songreachim aro uandaken ua ua sal-somoirango tangka lakhsana 
baten chimongna man-ahachim. Aroba ua Baro Laskerrangkoba 
Anna briko rachakjachina beng-ate ra-atjahachim. Uni indake rakbee 
aro neng-bee kam ka-anichi A-chikrang jing-jengtaiaha aro British 
Sorkariko kenattaiahachim. 61 Uni gimin Capt. Playfair, Garo Hillsni 
D.C. Sonaramna 1904ni August 13 tariko indake hukumko on-aha. 
"Na-a ia Parwana (Notice) ko man-soani bakbakan T\irao angko 
grongena nanga. Na-a uko dakchongmotna nanga." 62 Ia Parwanako 
man-soe Sonaram Capt. Playfaima indake sechakaha. ":Anga 
nang-ni ge-etako pangnan manina ska aro nang-ni nangnikako 
chu-sokatna skachim indiba anga da-o Calcuttao donge nangbegipa 
kamrangko ka-engani gimin anga rang-san nang-ni mikkangona hajir 
ka-ena man-jawa ine duk ong-a. Aroba ia Parwanao, maimanchana 
angko bakbak re-angatengachim uko janapjani gimin anga maiko 
dakgen jajaenga. Uni gimin, anga Calcuttao nangchongmotgipa 
kamran gko matchote Assamchi re-angpilaona sengpachina ine anga 

60. Order by Mr. Camming, D.C. of Garo Hills, dated 3rd February, 1903. 

61 . Proceedings against Sonaram by Capt. Playfair, D.C., Garo Hills, dated 14th 
February, 1905. 

62. Purwana by A. Playfair, D.C., Garo Hills to Sonaram R. Sangma, dated 13th 
August, 1904. 

nang-o mol-mola." 63 Iana Capt. Playfair, Garo Hillsni D.C., 
So naramna 1904m September 6 tariko indake sechakskaha. "Nang-ni 
tank gri seata chittiko mansoaha. Iarangna nangkoTuraona okamata 
- Badiaba a-jarangko Nakheraj ine dabie naa Assamni Chief 
Commissionema dorkasto on-aha. Iano seaniko nie, na a golmal- 
gondokolko ong attaina am-enga ine Mr. J.B. Fuller, Assamni Chief 
Commissioner chanchia jean maming gamchatani gri, jeni gimin 
A-chikrang hajal hajal tangkarang koros ong-aha aro jean 
A-chikrangko British Sorkari baksa bobil ong-grikatachim. Nikna 
man-pilgijagipa jagring gitamangba nangni kam kakket ong-a ine 
dakmike naa manderangko ding-atna nangja aro na-a iako daktaiode 
bilsi 3na tom-tome donggen ine Rs. 10.000/- na jamin see on-na 
nanggen. Mr. Fuller nang-ko patoko dontaiako nikna duk ong-gen 
indiba golmal-gondokol ka-na on-taiana bate ian nambatgipa ong-gen. 
Na-a samonko man-sooba mikkang pa-ejaha aro sak 14 
Nokmarangna Anna bri kajinani tangkarangko money order ka-e 
on-atna am-oba na an jechakdilenga aro nang-na tangka gile 
A-chikrangni gisepo ding-grikchimenga ine anga Chief 
Commissionema u-iatenga." 64 

"Je caseni gimin nang-ko patoko donatahachim aro jenan 
na-a jamin see jokbaahachim, ua apsan casenan na-a da-o 
A-chikrangoniko tangka giltaenga ine anga nikna man-a. Uni gimin 
na-a Sonaram R. Sangma, na-a maina name dongginok ine rokomgni, 
rokomprakna tangka gong hajal chikking ka-e jamin see on-jawa. 
Iako na-a 1904 ni October 25 tariko angona re-bae see on-ena nanga. 
Iako agangipa tariko dakna man-jaode, nang-ko Policeni jakchi rim-na 
hukumko on-gen”, ine A-Playfair, Garo Hillsni D.C. Sonaram R. 
Sangmana 1904 ni September 28 tariko see on-ataha. 65 

Captain Playfaironiko pilak man-sogipa chittirangna 
Sonaram Calcuttaoni 1904ni September 29 tariko sechakataha. Uni 
bakroe sechakaoni mongsonggipa kattarang indake ong-achim, 
"Nangni seatarangko man-soahaoba gelna man-chongmotgijagipa 
a-selrangni gimin sechakningna man-jahajena na-akemaka-gen ine 

63. Reply from Sonaram to Playfair, dated Calcutta, the 1st September, 1904. 

64. Reply from Capt. Playfair to Sonaram, C/o. S. N. Ghosal, Vakil, Calcutta 
High Court, dated Tura the 6th September, 1904. 

65. Show Cause Notice from Capt. A. Playfair, D.C., Garo Hills to Sonaram R. 
Sangma, dated l\ira the 28th September, 1904. 

anga kadonga. Nang-ni seatanirango na-a angni Assamni Chief 
Commissionerna A*chik Maharirangni man-chongmotgipa 
Nakherajrangko dabipilani gimin janapaha. Uko chinga dabipila 
maina chinga iani bidingo changsaba see Chief Commissionemi 
mikkangona re-anga dongkujachim. la chong-mot ong-aniko 
dabianichi golmal-gondokol ong-atenga ine inna manjawa maina 
pil-sa gitara anga Assamoni chela biapoba dongenga. Anga golmal- 
gondokolko ong-atna miksonga dongja aro uko chanchiaba dongja. 
Angni dabiani chong-mot onga aro anga Sorkarina bebe ong-gipa 
onga indiba Bijni Jomindami A-chikrangni a dokrangko sekdrae 
ra-ahani giminsa anga iarangko dakenga. Sorkari aro uni officerang 
iako tik bichal ka-e on-na bil dongani giminsa iarangko Chief 
Commissionemi bichalona ra-bae on-enga. Uni gimin angni daka 
kamrangko Sorkariko bobil dinge dakenga ine chanchina man jawa. 
Uni gimin ia chong-motgipa miksonga gnang dakaniko Chief 
(Commissionerna agane onpachina molmola. 

Angni patoko dongtaianiko nikna Chief Commissioner duk 
onggen inako knae anga uko mittela aro ango golmal-gondokolko 
dakna skani dongja ine anga una aganna ska. Anga golmal dakako 
mitchia aro anga Sorkarina bame kam kana ska aro uani giminsa 
anga niam gita, kakket ong-e aro tom-toma bewalchi bichal ka-e 
on-aniko Sorkario mol mola. Angade jinmani pal see mol-molnasa, 
mamingsaloba golmal ka na ong-ja. Tangka gile ra-naba angan 
bon kamgipa mande ong gen. Anga tangka gilama gilja, angni jako 
donama donja, aro ango on*eama on-eja na an sandie nina man-gen. 
Anga angni kakket ong-e man-aon pangchake janggi tanga aro gipinni 
on-gilarango pangchake janggi tangna an-tangkon one nika. 
Nokmarangni Anna bri kajinako ra-na jechakako angni a-sel ong-ama 
ong-ja na-an sandie nibo. Uade angni bobilrangni jangatasan ong-aia 
aro maming kakket ong-ja aro ong-naba man-ja. Anga nang-ni 
bichalna pangnan senga indiba kam nangchongmotani gimin anga 
Calcuttaon dongna nangkuenga. "Na-a Mr. Fullema chol man-on 
indake agane on-gen ine anga ka donga ." 66 

UkoTuraona bakbak re-baata aro tang ka bang-e jamin ra-na 

66. Letter from Sonaram to Capt. Playfair, dated Calcutta, the 29th September, 
1904. 

ge-etani gimin uarangko dakpajachina molmoloba maming Sorkarini 
aganchakako man-sojani gimin Sonaram 1904ni October 7 tariko 
No. 10-3, Elgin Road, Room No. 28, Bhowanipur, Calcutta ine 
address on e, Assamni Chief Commissioner, J.B. Fullema dorkasto 
kingsako seattaiaha. Uno janapani gita, Sonaram batanggimin 
obostarangko janape, uo maming dos dongjachim indiba 1904ni 
September 29 tariko uko Turaona mikkang pa-ena nanga aro hajal 
chikking tangkarangko game jamin see on-na nanga ingipako 
ragalchina mol-molaha. Ia samon on-ara namen rakaha, maming 
a-selkoba janapja, Calcutta chel-gipa biapo donge re-baningna manja, 
antangni gimin warachakna gipinni on-gilao pangchakja, ua 
an-tangan chol gnanggipa ong-a, antangni kosako jrima dosko galani 
gimin uko watchina dorkasto on-ana C.P.C. Section 1 10 ko niam 
pe a aro Jomindarming a-dokna dakgrikaniko golmal ka-gipa aro 
Sorkarini kosako re-a ine channa man ja ine janapaha. Uni gimin 
uni kosako pilak dos galanirangko ra galchina mol-mole seahachim. 67 

1905ni March jao, Sonaram petition kingsako Calcutta High 
Courtni Chief Justice, Sir Francis William Maclean na see on-aha. 
Uno ua an-tangko jinmani palo niam gita dorkasto on e dabianirangko 
dakon hajal chikkingna jamin ra-e mikkang bilsi 3 na tom-tom 
donggen ine see on-china ingipako jegale seaha. Aroba gnigipa 
Parwana jeon apsan tangkakon on e jamin see on-taina nangachim 
ukoba jegale seaha. Unikoa 1905ni January jani bon-achibaraSalpara 
songo uni jik aro degipa saenga ine u-iate uamangko nie Calcuttachi 
re-angpilmitingo, Goalparao rime Damraona bichalna rimbaaha aro 
Damrao uko 1905ni February 15 tariko bilsi 3 na tom tom donggen 
ine hajal chikkingni jamin see on-china ge-etaha aro uko on-jaode 
ka-saninggija patoko ja dokna chipgen. Indita tangkani jaminko see 
on-na man-jani gimin Sonaramko Goalparani patoko ja dokna 
chiptaiaha. Uni gimin ia pilak dos galanirangko wate uko 
patokonikoba watchina ia petitionko on-aha. 68 Tangkako gamna gita 
amsokjani gimin Sonaram Goalpara patok noko 1905ni February 
15 tarikoni July 15 tarikona dongtaiaha. 69 Apsan kattarangko janape 

67. Memorial of Sonaram R. Sangma to Mr. J. B. Fuller, Chief Commissioner of 
Assam, dated Calcutta, the 7th October, 1904. 

68. Petition of Sonaram to Francis William Maclean, dated March, 1905. 

Sonaram, Viceroy aro Indiani Governor Generalna Memorial seaha 
aro ia pilak dabianirangko Inquiry ka china aro uko dos 
galgiparangko ra-galchina 1905ni December 13 tariko see on aha. 70 
Sonaramni petitionko Calcutta High Courtni Mr. Justice Paigiter aro 
Justice Woodroffe bichal ka-e 1905ni May 9 tariko Sonaramko 
patokoniko aro jamin see on-aoniko watna nanga ine rai onaha maina 
Garo Hillsni D.C., Playfair Damrao jean Goalpara Districtni ning*o 
ong-a, uno bichal ka-e dos galachim. Aroba Sonaramni Habraghat 
Parganana dakgrikani caseko C.P.C. ni 1 10 Sectiono galna 
krajathim. 71 Indakesa Sonaram 1905ni July jao Goalpara jailoni 
ong-katbaaha. Uandaken Sonaramni skanggipa changni 
Dakgrikanio (1900 - 1905) ua patoko changgni chipako man-e uni 
dabianiko man-na amjaha. 

SONARAMNI GNIGIPA DAKGRIKANI, 1905 - 1908 

Nanga gita jaminrangko see on e, Sonaram Goalpara patok 
nokoni 1905 ni July 15 tariko jokbaaha. Ua movementko 
daktaijawaha aro tangka giltaijawaha ine jamin see on-bahaoba 
patokoni jokbaonin ua movementko a-bachengtaiaha. Ua 
janggitangna mamingkoba chanchijaha. Jatni man-gnina 
janggitangko on pile daknasa miksongaha. Skanggipa chango ua 
chusokgipa ong-na man-jahaoba, ia chango chusokgipa ong-na 
nanga ine ua krengbate aro rakbate kam ka-na miksongaha. 
Uandaken ua Goalpara aro Garo Hillsni A-chik songrangchi, 
basakoba saksan, basakoba ka-rimgiparang baksa wenroroaha aro 
A-chikrang pilakkon ia re-chakatanio jak on-pachina mol-molaha. 
Uni Sagrerang mitamrangko jak on pajaode songo-nokoniko 
rikgalgen aro ia dakgrikanio chegipa ong-ode, a-doko dongna 
on-pajawa ineba ka- mikkenataha. Uandaken Sonaram Goalpara aro 
Garo Hills kitik brini A-chikrangni ku-mongrimaniko ia chango 
man- aha. 1 O k s a na baten tangkarangko man- ah a aro iarang silni 

69. Ibid., dated May, 1905. 

70. Memorial of Sonaram to the Viceroy & Governor-General of India, dated 
15th December, 1904. 

71. In the High Court of Judicature at Fort William (Criminal) Revisional 
Jurisdiction), the 9th May, 1905. 

tangka ong-ani gimin matchu garirangosa salpilachim. Pilak 
Memorialrangko, petition aro dolinrangkoba kadime kitap dakeba 
kingprako Rs. 40/- ba Rs. SO/- ba Rs. 60/- kae Nokma, Sorder, Lasker 
aro gipinrangna, Movementni Fundna palachim. Ua king 600 chapa 
ka-chim. Indake ua ia chango tangka paisana jajrenggija, Goalpara, 
Dhubri, Guwahati aro Calcuttachi re-ange dolinrangko am-roroaha 
aro ukilrangko gronge agangrikaha aro memorandumrangko seaha. 72 

Ia gnigipa chango Sonaramni Memorandumrangko see 
Sorkarina on-giparangko nie indake u-ina man-a je ua ia chango 
mongsongbate minggittamko dabiaha. Iarangoni minga dabianiara 
a-dokni gimin ongachim. Gipin minggnigipara. Reserved ka-gimin 
forestrangko A-chikrangna wate on pilna nanga ba chu onga gita 
compensationko on-na nanga aro Begal itani bewalko ra-galna nanga 
ine ong achim. Ia dabianirangko tom-tome aro krae bichal ka e 
on-china gita Sonaram bang-a Memorandumrangko see Indiani 
Viceroy aro Assamni Chief Commissionema dingtang dingtang 
somoirango on-aha. Uandake maming an-chi-pari nikgija, tom-toma 
bewalo, man na kraani gita bichal ka e on-chinasa Inquiry 
Commissionko Memorandumrango aro ku-sikchiba dabiaha. 73 

A-DOKNA DAKGRIKANI 

Ia gnigipa aro bon-kamgipa chango, Sonaram aro gipin 
A-chikrang A-dokna Skanggipa Memorandumko Indiani Viceroma 
1905 bilsio see on-aha. Ia memorandumo janapani gita Garo Hillsni 
ning-o ong-gipa Nazarana Mahal aro Habraghat a-dokrangoniko 
A-chikrangni kajina ba A-wil gile cha-aoniko Bijni Jomindama seke 
on -ataman Indiani Viceroyna A-chikrangni nalis ka-ani ja-pang 
ong achim. Uamang indakeba janapaha je, Moghulni 
chasongrangonin aro Britishni Assamko dokkol ka-ani ja-manoba, 
ua a-dokrango songdonggipa A-chik maharirangonikon Nokma ba 
Sordarrang dake seokachim aro uamang Moghul ba British Sorkarina 
kajina game jakgitele songdong-a-chana man-achim aro uamangni 
kamde Garo Hillsni a-brini a-dokrangoni A-chik matgrikrang 

72. Sonaram Papers and Memoranda. 

73. Sonaram ’s Memoranda submitted during 1905 - 06. 

a-giseprang gita a-kawerangchi re-ange dokpret-ra-sek dakara ngko 
champengnasan ong-aiachim. Ja-mano ia Maharirango niko n seoke 
Nakherajrangkoba uamangnan David Scott see onaha. Uni gimin 
ia Nazarana aro Habraghat a-dokrango songdonggipa A- chikr ang 
Jomindami ning-o ongjachim indiba Khelso aro Beckettni Goalpara 
aro Garo Hillsni simarangko salaonisan ia ma sisretg rikanir ang aro 
golmalrang ong-baaha. Ia A chik songrang, chong-motan, Amguri, 
Atiabari, Rowmari, Mallang, Doranggiri, Amjonga, Khara Amjonga, 
Matia, Garomari, Damra, Jira, Dilma, Paikan aro Dakaidor 
A-chikrangni a-dokrang ong-achim aro Jomindarni ning-o 
ongjachim maina ia songrangni kajina onani Registero ba Moghul 
Rajarangni gitcham Sanadrangoba Jomindami ia songrangni kosako 
maming bil grichim. Uni gimin Nazarana mahal aro Habraghatni 
A chik songrangko Bijni Jomindaro pangchakaoniko jokatchina 
mol-molaha. 74 

Sonaram R. Sangma Calcuttani 24, Elgin Roado donge, uni 
Calcuttani High Courtni Ukil S.S. Ghosalni Office gita kingsa 
Memorandumko see Assamni Chief Commissioner, J.B. Fullema 
1905 ni August 23 tariko watataha. An-tangko niam gri patoko 
donatako janape. Reserved Forestrangko bi-pilna aro Begal itako 
bon-atna dabianiba kragipa dabianirang ong-a aro uarangko 
A chikrangna mesokna sea ong-ja ine Sonaram seaha. 

Uni mongsonggipa janapaniara, Nazarana Mahalrang aro 
Nakherajrangko A-chikrang pangnan Habraghat Parganani bak ong-a 
ine chana aro indaken bang-a Memorandumrangon janapman-aha. 
Anga obosta namgipa nokdangni mande ong-e iarangko tangka gile 
cha-na dakdila ong-ja indiba pil-sa Laskerrangni pal aro pil-sara a-nok 
ong-chenggipani deritchu-su-ritchu ong-esa ia dabianirangko 
dakdilenga. Uni gimin ia a-dokrangni bidingo A-chikrangni duk 
ong- anir an gko knachakp achina aro kraa gita bichal ka-e on-pachina 
ine mol-mola. 75 A-dokgre aro Resuni gisepo, Garo Hills aro 
Goalparani siminarango donggipa A-chik Nokmarang, Sordarrang, 

74. Memorial Submitted by Sonaram and others to the Viceroy of India in 

1905. , 

75. Memorial submitted by Sonaram R. Sangma to the Chief Commissioner of 
Assam, J. B. Fuller, dated Calcutta the 23rd August, 1905. 

aro Laskerrang Sonaram baksa gongsao annabriko on-ani bidingo 
Assamni Chief Commissioner, J.B. Fullema 1905 ni October 3 tariko 
Memorial kingsako see on-taiaha. 1903 ni November 2 tariko Bijni 
A Mahalni kajina man-aoniko gongsao annabriko Nokmarangna 
on-gen ine British Sorkari tik ka-ahaoba aro adita Nokmarangna 
Money Order ka-e tangkarangko watatahaoba A-chik Nokmarang 
skia man-ja, ma-sisokjani gimin ra-na kene ra-jaha. Uni gimin mai 
miksonganio on-achim uko see on-pachina jedakode badia 
a-dokrangoniko on-a, sawarang man-gen aro kajinako badita gata 
aro pangnan on-anggenma on-jawa uarangko u-ichengpana 
man-gen. 76 

1905ni November 23 tariko Sonaram aro Garo Hills aro 
Goalparani simarango donggipa Nokma, Sordar aro Laskerrang aro 
lakhsa A-chikrang Indiani Viceroyna Memorandumko on-taiaha. 
Bijni Jomindar A-chikrangni a-dok aro Nazarana a-dokrang 
jerangkon British Sorkari A-chikrangna uamangni kosakoni A-chik 
matgrikrangko warachaksoani gimin songdongna on-ahachim, 
uarangko ra-sekpilengaha jeni gimin da-ode A-chikrang Bijnina kajina 
on-na nanga ga-akpilaha. Uni gimin Special Commissionerko watate 
biaprangko niechina aro badita a-dokrangko Bijni Jomindar ra-draaha 
aro ra-drabebeaha ine nikode uarangko A-chikrangna on-pilchina 
aro simarangko sale on-china dabiaha. 77 

A-dokni bidingo bon-kame Sonaram aro Salgroni Nokma, 
Sordar, Laskerrang aro sak lakhsa A-chikrang Indiani Viceroy Earl 
of Mintona 1906 ni February 9 tariko Memorandum kingsako 
on-taiaha. Iano janapani gita, ruuta bilsirangonin A-chikrangni 
Nazarana A-dokrang aro Nakherajrangko Bijni Jomindarni 
ra-sekdrani bidingo A-chikrang Jomindarrang baksa kajia 
ong-baengachim. A-chikrangni a-dokrangko ra-seke uamangko 
uamangni a-dokrangnan kajina gile ra-engachim. Uani gimin 
A-chikrang Jomindarrangni jakchi sinchep-onchep dakako 
man-baengachim. Uni gimin a-doktangrangko tom-toma bewalchi 
dabipilna ine A-chikrang tangka gilgrime Court ba Kachari gita 

76. Memorial submitted by Sonaram and 42 others to the chief commissioner 
of Assam. J.B. Fuller, dated Calcutta the 3rd Oct. 1903. 

77. Memorial Submitted by Sonaram and others to the Viceroy dated 23rd 
November, 1905. 

dakgrikna abachengahachim indiba British officerrang aro 
Jomindarrang taken jechakani gimin ukoba dongaiaha. Indakgipa 
a-selna tangka gilkrimani maming dos dongja ine uki lrang aganoba 
British Officerrang aro Jomindarrang namen rake jegalani gimin 
dontongna draatako manaha. Uni giminsa dao Indiani Viceroyona 
kakket bichal kae onpachina dorkasto onpaenga ine seaha. Uni 
gimin Special Commissionerko biapona watate badita mancha 
aarangko Bijni aro Mechpara Jomindarrang A chikrangoniko 
radraaha aro ia matnangani bebe onggenchimode ua a arangko 
Achikrangna ari-sima sale onpilchina dabie see onaha. 78 

RESERVED FORESTRANGNA DAKGRIKANI 

1 879 bilsion Garo Hillsni buringrangko Reserve Forest dakna 
chanchina a-bachengaha. 1881 bilsio Assistant Conservator of Forest, 
Mr. Fisherko Garo Hillschi re bae niechina watataha. Mr. Fisher 
re jojoe nie Garo Hillsni buringrangko Reserve Forest dakna nanga 
ine British Sorkariko didiaha. Uni ku pattiani gita dam 16 
Forestrangko 1883 aro 1885 bilsirangni gisepo Reserve Forestrang 
dakaha aro 1887-1888ni gisepo Baghmara aro Angratoliko Reserved 
Forest dakataha. Reserved Forestrangko dakon bang a songrangko 
jitatna nangaha. Ua jitata mangipa songrangna ba nokrangna 
maming gipin cholrangko dake on-skaa dongjachim. Badiaba 
songrangni adita nokdangrangnasan nokprako Rs. 15/- kae 
compensation on-aiachim. 79 A-rika man gipa pilakan ong-nasipile 
jakari gipin biaprangchi kate dongna nangaiachim. Reserved 
ka-gimin buringrangoniko maming teng sakoba aro maming do-o, 
mat aro matburingkoba den-na ba so-otna on-jachim. Uni gimin 
Sonaramni P.W.D.ni Mohori ong e songrangchi wenroromitingo 
Sonaram bang-a A-chikrangni duk ong-e agananiko knaahachim. 
Uni giminsa Sonaram A-dokna Dakgrikan baksa ia reserved 
Forestrangko A-chikrangna on-pilna nanga, ong-jaode uamangna 
kraa compensationko on-na nanga ine Memorandumrangko 
onahachim. 80 ■■ 

78. Memorial submitted by Sonaram and 36 other Nokmas, Soxdars and Laskers 
and about one lakh Garos to Viceroy, dated Calcutta, the 19th Feb., IWo. 

79. Notes on Forest Reservation in J. C. Arbuthnott’s Inquiry Report, 1907 on 
Soruuam’s Case. 

80. M. S. Sangma, Sonaram R. Sangma, Tura, 1998. 

Garo Hillsni buringrangko Reserved Forest dakani kosako 
Sonaram skanggipa uni 1904ni December 13 tariko Assamni Chief 
Commissioner, J.B. Fullerna see on gipa memorandumo 
janapchengaha. Aro J.B. Fullerni Damraona 1904 ni February 15 
tariko re-bao ua ku sikchiba aganataha. Reserved Forestrangko 
Achikrangna on pilna nanga ba on piljaode uamangna kraa gita 
Compensationko on skana nanga ine dabianiara A chikrangoniko 
tangka gilani gimin mesokna dake ong-ja indiba uan Achikrangni 
nangnikchongmotgipan ong-a ineba aganaha. 81 1905 ni November 
23 tariko Sonaram aro Nokma, Sordar aro Laskerrang aro lakhsa 
A-chikrangni Indiani Viceroyna Memorandum onao janapani gita 
ia reserved ka-gipa buringrang pilakan A chikrangni ongachim 
indiba dao uamangko uarangoniko drae rikgalataha aro uarangko 
reserved Forestrang daktokaha. Uni gimin uarangko uamangna 
onpilchina molmolaha. 82 

Iani bidingo bon kame Sonaram aro Nokma, Sordar aro 
Laskerrang aro lakhsa Achikrang Indiani Viceroyna 1906ni 
February 9 tariko memorandumko onaha. Gisik ra-na mangijagipa 
chasongrangonin iako see on giparang aro uamangni atchu- 
ambirang, Garo Hills a bri-a churangni buringrango songdong-a chae 
uarangni biterango janggi tangachim aro uarangko palebajanggi 
tangtokachim aro uarangkon a ba o e cha tokachim, indiba Indian 
Forest Act. VII of 1878 aro gipin niamrangko dakani ja-mano 
Achikrang apsan cholrangko manjaha. Apsan cholrangko manjaan 
baksa uamang maming gipin chol dake on-skaaniko, compensation 
on stongani, ba je rokom boksiskoba man jaha. Ian dal-bea onai 
ong aha. Uni gimin ia memorandumko segipa manderangna aro 
A-chik jat gimikna uamangni janggi tangani aro nokrik-nokdake 
dongani cholrangko gimaatani gimin, mitam reserved Forestrangko 
on pilchina ba maiba gipin pangkamgipa compensationko 
onskachina molmolaha. 83 

81. Memorial Submitted by Sonaram to the Chief Commissioner of Assam, 
dated 23id August, 1905. 

82. Memorial submitted by Sonaram to the Viceroy dated 23rd November, 1905. 

83. Memorial submitted by Sonaram to the Viceroy dated 9th February, 1906. 

BEGAL ITANI GIMIN DAKGRIKANI 


Begal ita nokkol baksa apsanaiachim. Ita man-giparang indin 
dangdike on-na nangaiachim. On-paosa ra-na man-aiachim. 
Britishrang Garo Hillsko dokkol ka-on Achikrangko Begal itna 
a-bachengaha. British sipairang Garo Hillschi chagropangon 
A chikrangko merong ba gipin bosturangko olattimatachim. 
Officerrangba songrangchi songreango an-tangtangni mal- 
bosturangko indin olatrongachim. Forest Guardrangba indin 
buringrangko o-atrongachim. Uandaken songni manderangkon 
rama-sorok cho-atronga are sorkarini Inspection Bungalowrangko 
riko kam kaatachim. Nokmarangkoba kulirangko watatchina hukum 
on-atrongachim. Uandake ia namen namjabegipa bewalko Garo 
Hillso ragataha. A-chikrang ia pilak sinjetanirangna mamingkoba 
dakna u-ijae jrip jrip chakchikbaaha. Sonaram indin nigake dongna 
man-jaha. Uni gimin ua uni Nazarana. Nakheraj aro Habraghat 
a-dokrangna dakgrikan baksa ia Begal itani bewalkoba gimatna 
nanga ine memorandumrangko see dabiaha. 

Garo Hillsoniko Begal Itani bewalko gimatchina ine 
Sonaram 1 905 ni August 23 tariko memorandum see Assam ni Chief 
Commissionema on-chengaha. Begal itani ba Drae indin kam 
ka-atani bewalko gimaatchina dabiani Achikrangoniko tangka gilani 
gimin uamangna mesokna dakmikani ong-ja indiba uan 
mongsonggipa A chikrangni saknabegipa ong chongmota aro uan 
sorkarini jakchi namataniko senge dongenga. 84 1905ni November 
23 tariko Indiani Viceroyna memorandum on-gipaoba Begal Itako 
gimatchina mol-moltaiaha. Ianojanapani gita, A-chikrangni gnigipa 
duk- saknaaniar a Begal Itani bewal ong-a jean Garo Hillso ruuta 
bilsirangna dakbaaha. A-chikrang namnikbo ba namnikjabo, 
Sorkarini Office rrang uamangko drae kam ka-atronga. Basakoba 
banggija tangka on-a, basakobade on-srangja indiba officemi hukum 
gita kamde ka-e on-na nangaiachim. A-chikrang ia bewalko 
namniktokjachim maina ian uamangko nokkolrang ine 
ch anchitnan . flfflc.him aro ian Indiani gipin manderang gita jakgitel 

84. Memorial submitted by Sonaram to the Chief Commissioner of Assam, 
dated 23rd August, 1905. 

ong'jachim. Uni gimin ia Garo Hills Districto dongenggipa Begal 
Itani Bewalko ra-galsrangchina Sonaram mol-molaha. 85 

Begal Itaniko gimatchina ine arobatae Sonaram, Gandimni 
Jang lasker, Atiabarini Danon Lasker, Atiabarini Arasing, Rajasimlani 
Banoo, Rongbuni Ringdon Nokma, Chibonggani Bejek Sordar aro 
Dajing Gaonbura, Konchikolni Rajim Momin, Darangirini Diman 
Sordar, Chotcholjani Mongdin Sangma aro Subaram Nokma, 
Nongbakni Mingran Sordar, Jambalgirini Jengmal aro Lakhsa gipin 
Achikrang Indiani Viceroy na 1906 February 9 tariko 
memorandumko see on-taiaha. Uno janapani gita batanggimin 
bilsirango A chikrang sipairangna aro Forest Departmentna ba gipin 
gipin Sorkarini Departmentrangna aro officerrangna officemi kamna 
re-o ba an-tangni nanganina re-o, uamangna begal olna ba kulirangko 
sandie on-na draatako man-achim. 86 Ian kakket ong-a ine sakkina 
Sonaram adita Nokmarang ba Laskerrangna Parwana ba hukum 
on-gipa lekkarangko memorandum baksa kachape on-aha. Iarangoni 
mitamrang indake ong-achim. 

1 . 1894ni December 28 tariko Garo Hillsni D.C. Damasni Ringa 
Laskema indake Parwana on-ataha, "Ia bilsio na-a Dambu- 
Damra sorokko mile 24 na taridapna aro Damra Forestni 
nokrangko taridapna nanga. Ong-jaode D.C.ko Turao grongena 
nanggen." 

2. 1 898ni December 30 tariko Naran Sangma, Mauzadar indake 
Parwanako on-aha. "Damrao Khedda officena aro mongma 
rim-giparangni a-tipko rongtalatna sak 20 kulirangko, iako 
man-soarin watatna nanga, ong-jaode sasti on-gen. Uamangko 
salni 12 bajio nanga." 

3. Ia Parwananko man-soon na-a Kharkuttani Kholta Lasker, 
Damboni Forest officema sak 40 kulirangko watatna nanga. 
Ong-jaode nang-ko sasti on-gen ine B.C. Dutta, Forest Officer 
1900ni February 4 tariko see watataha. 

85. Memorial submitted by Sonaram to the Viceroy, dated 23rd November, 
1905. 

86. Memorial submitted to the Viceroy by Sonaram and others dated 9th 
February, 1906. 

4. Angni dongchakenggipa noko indin kam ka e on-na sak 3 
kulirangko watatbo ine Cocool Chakravarati, Mauzadar, 
Damasni Ringa Laskema Parwana watataha. 

5. Military sipairangna dongchakana killako Depao rikna komioba 
sak 10 kulirangko watate rika matchotjaskal nokrangko rikchina 
aro Nokmaba dongtime nitimchina ine Garo Hillsni D.C., 
Playfair 1905ni February 20 tariko Parwananko Rajasimlani 
Banuram Nokmana watataha. 87 

Iarangna agreba banga Parwanarangko kachapatahachim. 
Kuli ka-giparang mitamnade alamala paisa ona, mitamnade 
onsrangjachim. Ia memorandumko see on gipa mitam A chikrang 
America aro a gilsakni gipin bakrango porae skia man giparang ong a 
ine ia memorandumo janapaha. Uni gimin ia namgijagipa bewalko 
jekon Achikrangna jakkalachim uko gimatchina molmolaha maina 
ian soibho ong-gimin manderangni kosako jakkalnakragipabewal 
ongjachim. 88 

Begal Itani bewalko bonatchina kinggipin memorandumko, 
Sonaram R. Sangma matnangjole, Bangshini Bosin Nokma, 
Gandimni Janang Lasker, Kharkuttani Kholta Lasker, Dilmani Jontha 
Lasker, Chotcholjani Mongdin Sangma, Gandimni Gajing Sordar, 
Damasni Ringa Lasker, Atiabarini Arashing, Dilmani Dering Sordar, 
Damasni Ginna, Dimen Sangma, Sarin Marak aro Garo Hills aro 
Goalparani gipin A-chikrang see Assamni Chief Commissioner, J.B. 
Fullema 1906ni February 9 tariko onaha. 

Iano indake janapaha, Indiani Viceroyna 1904 ni December 
13 tariko memorandum on-ao Garo Hillsoniko Begal Itaniko 
bon atna nanga ine rool-molahachim indiba uko knachakgija na-a 
1905ni February 15 tariko ua dabianiko jegale indake see hukumko 
on aha. "Je manderangna ua baltiengachim ua manderangni 
miksongchongmotanide Habraghat Parganako man-nasa ong-a aro 
gipin dabianirang jekai, Begal Itaniko gimatani. Reserved Forestko 
on pilani, N azar ana aro Nakheraj a*dokrangko dabipilanirangde 

87. Sonaram’s Papers, Exhibit B. Nos. 1-19. , j n i. 

88. Memorial sub m it ted to the Viceroy by Sonaram and others, dated 9th 

February, 1906. 


antangni uamangoniko tangka gilna cholrangmangmangsan 
ong-aiachim ine Sonar am angna aganaha." Ia memorandumo soi 
ka-giparang iani bidingo Sonaramko sing-na am-ahachim indiba ua 
patokoni July IS tarikosa jokbaani gimin 1905ni July 16 tariko 
grange uo sing-aha. Sonaram baksa talgrikani ja-mano na-a Chief 
Commissioneran ma-sisretaha ba Sonaram antangan nang-na name 
talatna man-jaha ine ma-sina man-a. Begal Itani ba drae kam 
ka-ataniko niamoba on-ja ba contractba on-ja ba A-chik a-songo 
dakbewalba ong-jani gimin iani bidingo pilak Parwanarangko porae 
nie indakgipa draatani Parwanarangko ba hukumrangko mikkangchi 
on angjapachina aro ua bewalkon gimatsrangchina mol-mole 
memorandumko see on-aha. 89 

Kosako janapbagipa pilak Sonaramni memorialrangko see 
on-aniko indate ma-sina man-a je, Sonaram an tangni ba A-chikrangni 
neng-nikanirangko British Sorkarini Authorityrangna see on e 
uamangni kakketo bichal ka-e rai on-anikosa am-achim. Ua 
mamingsaloba an-chi-pari nike dakgrikdiljaha. Ua antangko kragija 
date patoko chipoba A-chikrangko an-chi-pari nike dakgrikna 
didijaha. Ua Calcutta High Courto apil ka-esa uni wataniko bi-aha. 
Nazarana, Nakheraj ba Habraghat Parganako ba Anna briko dabioba 
ba Begal Itani aro Reserved Forestni bidingo dabianirangko dakoba 
Authorityrangna memorandumrangko seachisa dabiaha. Ua 
A-chikrangni nangnikchong-motani aro uamangni bilakani aro 
ku-monganiko mesokna changsamangmang Damraoni Dolgumaona 
re-jomdilangaha. Iarangan uni dingtangmancha namgipa gun 
ong-achim. 

Mr. J.C. ARBUTHNOTT INQUIRY KA-A, 1906-07 

Sonaram R. Sangmani gitap gitap memorandumrangko 
on-ako aro A-chikrangni jing-jeng jing-jeng dakarangko chakna 
man-jae British Sorkari chon kamao, A-chikrangni dabianirangko 
sing-rok-sandina gita Mr. J.C. Arbuthnott, Surma Valley aro Hills 
Districtrangni Commissioneiko watataha. 

89. Memorial submitted by 12 Nokmas, Sordars, Laskers and others to the 
Chief Commissioner of Assam, dated 9th February, 1906. 

India Sorkari 1906m October 29 tarikni Letter No. 1840- 
102-5, ko man e, Mr. Arbuthnott Inquiryko dakna Silcharoni 
Shillongona 1906ni December 3 tariko re-chakatbaaha. Ua 
December 6 oni 20 tankona Shillongo donge pilak nanga aro 
nangchapgipa Dolinrangko aro lekkarangko niaha. Ua Damraona 
jean ia movementni skotonggipa biap gita ongachim uona 1906ni 
December 23 tariko sokbaaha. Sonaram aro uko ja-rikgiparangni 
rim-gipa ukilrang Calcuttaoni sokbapilku-jani gimin ua somoirango 
Mr. Arbuthnott Damrani Saliram aro Salaramni songrangko re-jojoe 
nisoaha. Mr. Jacob, Barrister aro Surendra Nath Ghosal, Calcutta 
High Courtni Ukil Damraona 1907ni January 3 tariko sokbaaha. 
Sokbaon Mr. Jacob jekon A-chikrang 1902 bilsionin ukil rim-achim, 
ua Inquiryko a-bachengkujachina mol-molaha maina ua Sonaram 
baksa name katta talgrikna man kujachim. Uni gimin Inquiryko 1907 
ni January 7 tarikoni Damrao a-bachengna tik ka-aha aro ua Inquiry 
January 22 tarikona ong-angaha je tarikon Mr. Jacob Calcuttachi 
re-angpilaha. Bijni Jomindamabaltigiparangba Calcutta High Court 
ni mingsinggipa ukilrangan ongachim. 

Ia Inquiryo Sonaram a-dokrangko dabipilani bidingo an-tang 
baksa Achik sak 65 aro Rabha sak 1 1 ko sakki aganataha. Forestni 
bidingo sakki sak 16 ko Damra, Darengiri aro Rongrenggirio ra-aha 
aro Begat Itani gimin sakki sak 32ko Dambu, Darugre, Jamge, 
Songsak, Rongrenggiri, Balsiri, Rewak aro Emangirirangchi re-e 
February aro March jaran go ra-aha. Unbaksana sak 16 sakkirangko 
Damrao aro Kharkuttao Forest aro Begalni bidingo ra-dapaha. 
Uandake Damrao matchote Mr. Arbuthnott Garo Hillsni pilak 
biaprangchi re-ange sakkirangko ra-dapaha aro biaprangko 
mikgrontangchi nie ra-baaha. Uni ja-mano ua 1907ni March jao 
Shillongchi reangpile unoni Silcharona re-ange kamtangko jako 
ra-taiaha aro unomiting Inquiry ni Reportko see 1907ni May 30 tariko 
Eastern Bengal aro Assam Sorkarini Chief Commissionerna 
watataha. 90 

90. Inquiry Report submitted by J. C. Arbuthnott to the Chief Secretary to the 
Govt, of Eastern Bengal and Assam, dated May, 1907. 

Mr. J.C. Aibutnott, ka-mao mesokgipa subjectrangni bidingo 
sing'-sandianirangko dake Reportko Sorkarina see on-aha : 

1. Nazarana Adokrangko Dabiani, 

2. Habraghat Parganako Dabiani, 

3. Reserved Forestrangko Dabipilani aro 

4. Begal Itako Gimaatna Dabiani. 

it Nazarana A-dokrang : 1 849-50 bilsini Kelsoni Revenue 
Mapo mesokani gita Kelsoni salgipa ari-simarangni saigipengchipak 
ongipa a brirangko "Khas Nazarana Achikrang" ine donahachim. 
1866 - 72 bilsirango Britishni Garo Hillsko dokkol ka-na skang ia 
Nazarana a dokni A chikrang British Sorkarini sasonko rachakani 
gita bimingnamangmang Nokpante geprako Rang kosa ba tangka 
Rs. 3/- ko kajina onachim aro Nokmarang Goalpara Treasuryoniko 
Rum chuko aro ba ra gitchakrangko boksis manskaachim. 1866 
bilsio Nazarana a dokrangni Nokma ba Sordarrangoniko kajina 
mana gimik Rs. 2026/- ongachim aro Nokma aro Sordarrangna 
boksis on a Rs. 1000/- ong skachim. British Sorkarini tangka Garo 
Hillsona sokbana skang Koch Behar Rajani dakgipa Naraini 
minggipa tangkachisa hisape kajina on achim. 1866 - 72 bilsirango 
Garo Hills gimikko Britishrang dokkol ka-ani ja mano House Tax- 
ko ra aha aro 1878 bilsionisa Nazarana a-dokrango hal gamgipa 
a arangoniko kajina ra na abachengaha jerangkon Garo Hills 
Districtni ningo napataha. Uandake 1879 bilsioni Nazaranani apal 
gamgiparangko plain jolni apalrang gitan Land revenueko rabaaha. 

1866 bilsio Capt. Williamsonni Garo Hillsko dokkol 
ka-chengode Garo Hills a brirangni a-gisepo a-kawerangko hal game 
cha a dongkujachim. 1866 aro 1879 bilsirangni giseposa A chik 
Kristi anrang aro mongsongbate Rabha aro Mech jatrang ua Nazarana 
a dokrangko a pal pe e game su-e cha na a bachengaha. Ua Nazarana 
a dokrang A chik Nokmarangni A kingo ong achim. Uni gimin 
uarangko a pal pe manoba Nokmarang Rabha, Mech aro gipin 
A jong game cha giparangoniko A wil Feesko ra achim. Uamang 
basakoba chu te-sa ba doo ba wak mangsa dake a-wil fees gamachim. 
Mr. Heathni 1886-88 bilsirango Garo Hillsni D.C. ong mitingoGaro 
Hills aro Goalparani sima sambarango a-kawerangko, Kamruponi 



mi) 

Jinjiram chibima ba Bajengdobaona ba Pillar No. 1 oni 62 ona 
Nazarana adok ine chanachim. 1886-87 bilsini Garo Hillsni Revenue 
Recordo Nazarana dam 27 songrangko see napataha. 

1902ni February 16 tariko Sonaram aganaha. "Bilsi 
ritchasana skang Achikrang Nazarana Mahalrangni nokgipa 
ongachim. Indiba da-o uarangko chingoniko rasekangaha. Uan 
1886-87 bilsuango Mr. Heathm D.C. ong-miting somoio ong-achim. 
Uni ja-mano chinga British Sorkarina kajina on-na nangaha. Sorkari 
gong hajal sotdokko kajina man-aha. Ia Mahalrangko Sorkari ra-ahani 
gimin chinga case ka-jaha." 9 ' 

Sonaramni aro A-chikrangni Nazarana Mahalrangko rake 
dakbiani gimin British Sorkari Garo Hillsni D.C. Mr. A.H. Cumingko 
Inquiry kachinaon-aha aro Mr. Cuming sandirikkite 1903ni February 
12 tariko Sorkarina Report see on-aha. Uni Report gita Nazarana 
Mahalrang Garo Hills aro Goalparani siminarango Beckettni ari 
salgipa aro Garo Hillsni a-bri ja parangni gisepo donggipa hal game 
mi ge-gipa a-kawerang ong achim. Uarang milesaoni 
milebongamang apala aro mile 25 mang bakroachim. Uno Achik, 
Rabha aro Kacharirang game cha achim. A chik Nokmarang ia 
Mahalrangni nokgipa onga ine kangachim aro ia a kawerangara 
uamangni akingni bak ong a ine ra-achim. Uan ong-na kraa maina 
apsan songni bimingan a brioba aro uni ja paogipa a kaweoba 
dongachim. A chik Nokmani ma-drangrang ua a kaweko hal game 
cha-ode Nokma a wil ra jachim indiba Rabha ba Kacharirang ba 
gipin A kingni A chikrang game cha ode basakoba tangkachi, 
basakoba bostuchi, jekae, wak, do o, indakachi kajina on-achim. 
Ian A chikni niam ong achim. 92 A-dokgre, Mingkrak, Rajasimla, 
Kharkutta, Gandim, Megam, Rongbu, Sambrak, Bangshi, Damas, 
Dilma, Resu, Tapa aro Goalpara Districtni Rongjuli, Amjonga, 
Damra aro Kaldang songrang Nazarana mahalo donggipa songrang 
ongachim. 93 1903ni November jao Nazarana Mahalni songrangni 
sak 14 Nokmarangko A-ani kajina gongsao Annabriko ra-china 

91. J. C. Arbuthnott’s Inquiry Report on Sonaram’s Case, 1907. 

92. Report on Nazarana lands, dated the 1 2th February, 1903 by A. H, Cuming, 
D.C. Garo Hills. 

93. Report on the Nazarana Mahals by Mr. Colquhoun, D. C. Garo Hills, dated 
27th August, 1903. 

hukumko on-ahachim indiba Sonaramni beng-ani gimin Nokmarang 
ra-najechakaha. Bon-chotao, Mr. Arbuthnottni ma-siani gitaA-chik 
Nokmarang Nazarana a-palrangni a-ani kajinako manna nangjaha 
maina A-wil gile cha-ani pal A-chik Mahari bol 18 na dam 21 
Nakherajrangko David Scott 1831 bilsio see on-skaha. Iandake 
chanchie Mr. Arbuthnott iani bidingo Nokmarangna mamingkoba 
on-na ku-pattijaha aro India Sorkariba mamingkoba dakjaha. 94 

2. Habraghat Pargana : 1902ni December jao Sonaramni 
A-chikrangko Damraoni Dolgumaona re-jomdilangaoni Sonaram 
Habraghat Parganako A-chikrangni a-dok ine dabina a-bachengaha. 
Habraghat Parganara Garo Hillsni Salgrochi Songduona, Salaramchi 
Dhupdhora gita Songduona aro Saliramchi Paikan gita Songdu 
nadike Pargana ba damsa sasonna bak dakgipa ong-achim aro uni 
apala 500 square milerang ong-naba dongachim. Bijni Ranini 1905 
bilsio Salpara-Roumari songni Sonaramko man-chape sak 12 game 
cha-giparangni kosako kajina on-jani bidingo case ka-ako 1 906 bilsio 
bichal ka-o jera ra-miting somoiosa Sonaram uni jikgipa Thokje G. 
Mominni bimingo Habraghat parganako uamangnisa ine 
dabichengaha. Dorkastoode Sonaram an-tang Bijni a-ako game 
cha-gipa inejanapachim. Uni gimin Bijni Raniara kajinako uagame 
cha-giparangoniko gilgenma, ma Sonaraman uamangni skotong 
ong a ine Sonaramko gilate unonikosa dabigenma. Iakosa jera 
ra-engachim indiba 1906ni April 4 tariko Calcutta Bami ukil Mr. 
Jacob sokbaon, Sonaram ma-ang Bijnini a-ako game cha-giparang 
ong-ja ine jeaha. Ua mingsinggipa ukil indake jeaha je, Sonaram 
Sangma, uni jikgipani pal Rohumari jol gimikni mangmang ong-ja 
indiba ua Habraghat Pargana gimiknin nokgipa ong-a. 1903 bilsio 
an-tangko Criminal Caseo galani gimin Kachario dakgrikmiting 
somoiode Sonaram an-tangko Baro laskerrangni paisa dakgrikenga 
aro mitam a-dokni bidingode Bijnini ning-o ong-a ine aganachim 
indiba 1906 ni June 16 tariko, Habraghat Pargana uni 
jikgipamanchani ong-a, gipin Nokmarangde Nazarana Mahalrangni 
nokgiparangsan ong-aia ine janapskaaha. An-tangni dabianiko 


94. Mr. Arbuthnott’s Inquiry Report, 1907. 

mangrakatna gita Sonaram Thokjeni ma- ambi -ma atchuko indake 
agane on-aha. 

Habra (A-chik Raja) 

I 

Sambesvar, 


Dhanbashanpa, 


Boga 

I 

Dhansing-Phatseko bia kaa 
I 

Jalmi (demechik) -Sonaramko bia ka a, 

I 

Almi (demechik)- Shamsingko bia ka a, 

I 

Thokje (demechik) - Sonaram R. Sangmako bia ka a. 

Sonaramni aganani gita, Dhansing Habraghat 
Parganamangmani ong-ja indiba Garo Hillsni Salgro jolni nokgipa 
ong-achim. Ua aro uko ja-chongrikgiparang Habraghat Parganao 
donggipa songrangoniko kajina ra-achim. Iani sakkina gita ua 
Dhansingna Sorkarini 1825 aro 1849 bilsini gisepo Parwana 
watatgiparangko mesokaha. Indiba Thokjeni ma-ambi- 
ma-atchurangko Sonaramni agane on-ako Mr.Arbuthnott 
bebera-jaha. Thokje aro uni adatang Lajimko uni mikkangona 
rimbachina hukum on-aha. Thokje sabeenga ine aganoba Doctorko 
watate saja ine nike rimbaaha aro sakgnikon sing-jikaha. Thokje aro 
Lajimni aganchakarang Sonaramni agana baksa meUjam gimin, 
Habraghat Pargana Thokjeni atchu-ambini ong-ja ine Arbuthnott 
ma-siaha. Indiba A-chikrangni Nazarana Mahal aro Habraghat 
Parganaako dabianiko uamangni Nokmarangm chengo A-wil fees 
ra-ani Niamo pangchake ong-a ineba Arbuthnott u-iaha, jeo 
David Scott 1831 bilsio Nakherajrangko see on-ahachim. Indib 
iarang pilakni ning-ni katta chong-motde, A-chikrang Bijm n 
Jomindar aro uni ning-o kam ka-giparangko nararnkmanchajaesa 

ongachim, maina uamangni bonkamgipa memorandums 
bonkamgipa bako, “Habraghat aro Nazarana Mahalrango donggipa 
Achik songrangko Bijni Jomindaro pangchakaoniko name tik 
ka-grike jakgitel watchina mol-mola” ine janapaha. 95 Sonaram 
an-tangbauni bonkamgipa aganchakanio, “Chingni miksonganide 
ian je chinga British Sorkarini ningo ong-na nanga aro Bijni baksa 
maming bak-dongna nangja, aro Sokari maiko on-na namnika uko 
chinga ra-gen. Mikkangchi Bijnini ning o ong-angkuode golmal 
ong-angbatrorogen.” 96 Ian ia movementni mongsongbatgipa a-sel 
ongachim. 

Habraghat Parganani bidingode uan Bijnini onggen aro uni 
Salgipengni ari-sima Kelsoni 1849 bilsio Revenue Survey gita 
ong gen, aro A chikrangna kajina ba A-wil fees gile cha-ani pal 
Nakherajrangko on-manahani gimin uamang kajina gilna 
manjawaha. 

Garo Hillsni Salgrochi Beckettni Salgipa simarangko 
bariatoba chu-ongnikani dongkujawa maina Trunk Roadni aro 
Goalpara songjinmani sepangjolrangoba Achik songrang gnangpiti. 
Uni gimin pilak A chik songrangko man-gope ari-simako saltaina 
gitara namgipa boundary Lineko man jachim. Indioba mongsonggipa 
Achik songrangko Garo Hills Districto napate ari saltaina gita 
nang-nikode man-gen ine Arbuthnott agandapaha. Gipin 
ku-patianiara, simarangko saltaiani pal Habraghatni A-chikrangoniko 
Mouzadarrang rakkiode aro uamangchin kajinani bidingo kam 
ka-atoba namgenchim. 

Nakherajrangko ari-sima saltae on-china aganaha indiba 
mitam Nakherajrang A-chikrangni jako ong-jaha ine nikaha. 
Nakheraj dongkuenggiparangko sima sale on -china ukil dorkasto 
on-aha aro uarangko tik ka-e on-gen ine ku-rachakaha. Mitam 
Nakherajrangkode 1843 bilsirangon gimaatahachim, maina Bijni 
Jomindarni skaniara Nakheraj gimikkon je cholchiba ra-pilna 
ong achim. Uni gimin uarangko saltaion namgen ine Arbuthnott 
ku-pattiaha. 97 

95. Inquiry Report by J. C. Arbuthnott, 1907. 

96. Deposition of Sonaram R. Sangma, Camp Damra, dated 15th January, 1907. 

97. Inquiry Report of Arbuthnott on Sonaram’s Case, 1907. 

(3) RESERVED FORESTRANG 


Garo Hillsni buringrangko reserve ka-na British Sorkari 1879 
bilsio chanchina a-bachengaha. Mr. Fisher, Assistant Conservator 
jekon Garo Hillsni buringgrimrangko sandiechina watatahachim ua 
sandie 188 1 bilsio Sorkarina Reportko see onaha jeni Reportan Garo 
Hillso buringrangko ripingani ja-pang ong-ahachim. 

Mr. Arbuthnottni report gita 1883 bilsio Reserved Forest 
dakgiparang - Dhima, Dilma, Rajasimla, Ildek, Darengiri, Chima- 
Bangshi, Rongrenggiri, Siju, Rewak, Emangiri, Dibri Hill, Bolsalgiri, 
Tura aro Jinari. 1885 bilsio Dambu aro Songsako Reserved Forest 
dakaha. 1887 bilsio Baghmara aro 1888 bilsio Angratoliko Reserved 
Forest dakaha. Simsang chibimani a-kawerang gita Assam Railway 
Lineko dakna miksonga dongani gimin Darugiri aro Dambu 
Reserved Forestko ra-pretangnaba donga ine Sorkari chanchiaha. 

Reserved Forest dakna nokrangko jitgalatna nokprako Rs. 
15/- ko tik kaahachim indiba bang gija songrangni nokrangsan 
tangkako man aiahachim. Uandaken Chima-Bangshi Reserved 
Forestna nok 6 nasan Rs. 15/- ka-e nokprakna compensation on aha, 
Dhimana nok 6 na on aha. Bangki songrangna on-jaha. Uni gimin 
indake maming compensation gri skatang song-nokrangko rikgale 
gale Forest Reservationrangko dakaniba ia golmalni mingsa 
dal-begipa a-sel ong-a ine nikaha. 

Aroba 1900 bilsio Chima-Bangshi aro Dhima 
Reserverangko bariatna janapaniba A-chikrangko 
dongs iksakat bataha maina apsan bilsion Bijni Jomindar Survey ka-e 
golmal ong atengachim. Ia diltubegipa biaprangni A-chikrang 
Habraghat Parganani gimin gisik nangja indiba Reserved Forest aro 
Begar systemni gimin gisik nangachim aro unasa tangkakoba 
gilatachim. Reserved Forestni rakgipa niamrangnaba A-chikrang 
namnikjachim maina Reserved Forestoniko uamang manungko 
den-na, na-tok rim-na, sikar ka-na, Bija bitchi am-na aro biterangko 
chimongna man-jachim. Aroba a-ba o-ako so-e Reserved Forestchi 
wa-al sasti on-achim. Iarangna bateba A-chikrang Reserved 

Forestrangko a-ba cha-na nangnikbatachim. Uni gimin uamangni 
milcs nng A manr haHft uarangko man-pilnasa ong-achim. Minggipin, 

je songrango A-song - Kosi donga aro Reserved Forestni ning o 
ong-angaha, ua songni manderang namen ka-o nangachim. 

Bon-kamao Mr. Arbuthnott iarangko ku-pattie Reportko 

on-aha. 

(1) Reserved Forest dakgiminko watgalnade namjawaha. 

(2) Reserved ka-giminoni mitam namgijagipa adokrangko 
walpilna man- a. 

(3) Diltugipa a-dokrangko Protected Forests dakna man-a. 

(4) Mitam Reserved Forestrangko Laha ge-na ine minge 
rakkina man-a. 

(5) Hal game cha-na namgipa a dokrangko a-pal pe-na didina 
nanga. 

(6) Mikkangchi reserved Forest dakode chu-onga gita 
Compensationko on-esa dakgen. 98 

BEGAL ITAN1 

Garo Hillso Begal Itani bewalko ra-gatani Arbuthnottni 
minggipin sandie report on-ani ong-achim. 1894-96 bilsirango 
bilongen A-chikrangko begal itaha ine sakkina Sonaram adita 
Sorkarini Parwanarangko kachape on-ahachim. 

Uarang Assamni Chief Commissionerko gisik nangatbeahachim. Iani 
bidingo sandie reportko on-china Garo Hillsni D.C. Major Playfairko 
donataha jean nanga gita sandirikkite 1907 ni February L tariko 
reportko see on-aha. Uni Report gita, jensalo Lieut. Williamson Garo 
Hillsko jako ra-aha, A-chikrangko kam ka-atna uamangko 
man-kujani gimin gipinrangko rimbaesa kam ka-ataha. 1866 bilsio 
Turaonaiebaon, Williamson chongipabaja-ramarangko sepangjolm 
Nokmarangna cho-china suale on-aha. Ia bewal baditana name kam 
ong-angaha agannagita maming serikani dongjachim indiba major 
Howellni D.C. ong-mitingo begalrangko A-chikrangoniko dabiaha 
ine u-ina man-a. Ua salrango pilak Tura songjinmani kamrangko 
aro pilak sorok cho-ani kamrangkon begalrangni jakchi dakatachim, 
aro ian manderangni mitchigipa kam ong-achim maina kam ka-ani 
98. Arbuthnott’s Inquiry Report on Reservetion of Forest, 1907. 

tangka-paisarangko bakbak on-jachim. Major Howellni somoio 
nokgniprakoniko saksa kuliko ra-baachim aro indake begalrangko 
Achik a-songni pilak kitikranggonikon, jedake Baghmara ba sal 5 
mang re na nanggipa songrangonikon rimbaachim. Rebao are 
re-angpilo saiprako anna 2 on-achim aro Turao kam ka mitingo 
salprako anna 4 onachim. Ia bewal Sir Bampfylde Fuller, Assamni 
Chief Commissionemi 1903ni January 23 tariko Turaona rebaona 
kingking ongangahachim. Unon ua Begalni Bewalko dontongchina 
hukumko on-ahachim. Indioba Begal itaniko Garo Hillso 
dakangkuachim aro Chonchongipa officerrangan ia bewalko 
namjabate jakkalachim. 

Tura-Dalu sorokko namdapatanirangko Begalni jakchi 
dakangkuaha indiba nambate tangkako onaha. Inspection 
Bungalowrangko namdapatanikoba suale onaha. Tura-Mankachar 
'.orokko P.W.D. ra ahani gimin contractorchi kam ka atachim. 
Moffusul re gipa officerrangna A chik Begalrangko raachim." 

Uni gimin mongsongbate apchona ramarangko cho na aro 
olficerrangni mal-bosturangko olna begalrangko rabatachim, indiba 
Sonaramni movementni gimin aro Salgrochipak skia 
man angroroangahani gimin begal itaniko dakangkuna 
nengnikangengahachim. Salgroni Achikrang akaweni antirangona 
rc ange skia man gipa Ponditrang aro Procharokrangko grongaha 
aro Goalpara aro gipin bakrango Begal Ita dongja ine nikaha. Aroba 
Salgrojolchi Laharangko jile maundprako Rs. 40/- man-achim aro 
begal re o salprako anna 4 kosan man aiachim. Sorok aro Nokrangko 
namdapatanirangna tangkako Turao Laskemi jako on-ata jean 
Nokmarangni jako on-atskachim. Unikosa kam ka-gipa 
manderangona sokachim. 

Uni gimin mikkangchi offtcerrangni mal-bosturangko 
olgipana salo anna 6 on-e pilak gipin sorok-cho*ani ba I.B. rikani 
kamr angko contract systemo dakchina Arbuthnott ku'pattiataha. 100 

Uandake Mr. J.C. Arbuthnott Sonaramni pilak 
dabigiparangni bidingo sandirikkitanirangko dake an-tangni nika gita 
agandapanirangko dake Eastern Bengal aro Assamni Chief 

99. Inquiry Report by A. Playfair, dated 1st February, 1907. 

100. Inquiry Report by J. C. Arbutnott on Sonaram’s Case, 1907. 

Secretaiyna Reportko see 1907ni May 30 tariko watataha. Eastern 
Bengal aro Assamni Chief Secretary. Govt, of Indiani Secretary n a 
1907ni Nov. 26 tariko watatskaaha. Ia reportko name nie Govt, of 
Indiani Secretary R.W. Carlyle 1908ni March 20 tariko indake raiko 
onataha. 

(1) Bijni Jomindar aro Achikrangni gisepo bilsi ritchasana 
baten golmal ong-baengachim aro dao Achikrang Bijni Jornindama 
kajina on-na jechakaha. 1904 bilsio segipa Memorandumo 
Achikrang Jomindami a-dok aro Nazarana adokrangni simako tik 
ka-taichina aro mitam bakrangko Jomindami jakoniko on-pilchina 
janapaha. 

Indiba dao uamang iana bate Habraghat Pargana gimikkon 
uamangni a-dok ine dabiaha. Ia dabianikode Civil Courtsa rai on-na 
man-aigen indiba Mr. Arbuthott ia dabianina pilak sakki 
ra bagiparangko nitokaha aro da o India Sorkari Eastern Bengal aro 
Assamni Lieut. Governorni chanchianikon ong nikaha, 
chong-motan, ia a-dokni kosako bil dongachim ine A chikrang 
sakkichi mesokna man-jaha. 

(2) Bijni Jomindar aro A chikrangni gisepo nangrimgrikpilani 
chol gnangpiti. Habraghat Parganao donggipa A-chik songrangoniko 
gipin jat Mauzadarrangko watatpile A chikrangonikon Mauzadar 
songe kam ka atode namgrikpilnaba donga aro uko India Sorkari 
namnikaigen. 

(3) Bijni A. Mahalko Jomindaroniko Sorkari bresrange uni 
A-chikrangko nirok-sandianiko India Sorkari dakna sikbeachim. 
Iakon dakbaenga ine sorkari u-ina man-aha. 

(4) Nakheraj a-dokrangko, Kelso aro Beckettni salgipa ari- 
simarangni gisepo donggipa Bijni A Mahal aro Kelsoni Mapni 
Salgipengchipak donggipa Nazarana a-dokrangko Survey kae patta 
dake on-tokna man-ahaode kajia-golmalrang komibatgen ine India 
Sorkari ka-dongachim. Iako bakbakan matchotgen ine India Sorkari 
bebera-aha. 

(5) Gipin gipin biaprango jedake buringrangko reserved dakaha 
apsanan Garo Hillsoba dakaha. Je kamnaba namgijagipa a-arangko 
Sorkarini a-a ine sorkari chanachim aro uarangko Reserved Forest 
dakode darangnaba compensation on-jachim. Da-o Reserved Forest 

ong-enggiparangko Sorkari nipiltaigen aro namgijagipa a-a rang ko 
ra-manode ua songni manderangnan onpilgen. Reserved Forest 
ra-gimin a-arangko a-ani value gita compensationko ka sachake 
songrangna ongen ine India Sorkari recommend ka-aha aro uko 
dakna namnikaha. 

(6) Sorokrangko cho-na begal itani bewalrangko gimatsrange 
contract systemchi dakskana ine India Sorkari namnikaha. Indiba 
moffosal re-o officerrangni mal-bosturangko olnade begal ra-na 
nangkugen ine sorkari nikaha. Indioba begalrangko agrepile dakatgija 
aro uamangni kamni kri chu-gimik tangka on-ode namgen ine 
aganaha. Somoini kri badita salprako on gen uko tik ka-china 
Lieutenant-Govemornapakwate on-aha. 

Ia raiko see A-chikrangna u-iatchina India Sorkari Secretary 
(Revenue). Eastern Bengal aro Assam Sorkarini Chief Secretaryna 
1908 ni March 20 tariko see watataha. 101 

SONARAMNI BON KAMGIPA SALRANG 

1908 bilsio India Sorkarini ui-ataniko man-soon, Sonaram 
aro pilak A-chikrangan duk ong-tokaha aro ka-abeaha. Bang-an 
Sonaramko ka-onangbeaha. Sonaram sak 600 ja-rikgiparangko 
rimbite Garo Hillschi napangenga aro uamang Nalbari songni Jontha 
Laskemi noko donggen ine Jongnal Sangma, Bijni Jomindami 
Tahsildar telegramchi Garo Hillsni D.C.na 1908 ni September 12 
tariko u-iataha. 102 D.C. telegramko man-on, Mauza No. IVni 
skanggipa Mauzadar, Horonath R. Marakko Dhepao donggipa 
Guardni Havildarko rime biapchi re-ange sandiechina aro Sonaram 
golmal ka-taienga ine nikode uko rime-china hukum on-ataha. 103 
September 14 tariko Sonaramni Jontha Lasker baksakajiaong-gipa 
a-ako nimitingo Horonath Marak Havildar baksa re-ange D.C.ni 
hukumko mesoke Sonaramko rim-e Nalbari songni Tilok minggipani 
noko walsa done salgipino Turaona watataha. 104 

101 . From R. W. Carlyle, Secretary to the Govt, of India to the Chief Secretary 
to the Govt, of Eastern Bengal & Assam, Rev. Deptt. No. 858 — 507 — 2 
dated 20th March, 1908. 

102. Copy of Telegram dated 12 th September, 1908 sent from Damra by Jongnal 
Sangma to D.C., Garo Hills. 

103. Copy of Telegram dated 13th September, 1908 from D.C. Garo Hills to 
Haronath Marak. 

104. Judicial Proceedings, Judicial A. January, 1909, Nos. 2 — 17. 

Turao D.C. Sonaramko bichal ka-on, adita mikrangsan Garo 
Hills Districtni ningo gadapaenga ine nike D.C. Sonaramko 1908 
ni Sept. 21 tariko Garo Hillsoniko Policeni jakchi Rangapanini 
sepangjolona rimbae watatpilaha. 105 

Mitam manderang Sonaramko ka o nange una tangka 
on-gilgiparangko dabipilna ine kacharioba nalis kana am-pilahachim. 
Uni gimin Sonaram gisiko dukan gape Goalpara songjinmaona 
reange nok bhara rae dongeaha. Goalparaoni uabasakoba Dhubri, 
Gauhati aro Calcuttachi namnamgipa ukilrang baksa antangni 
dabigiparangko manna gita rerurabeahachim indiba chusokgipa 
ong na manteljaha maina A chikrang tangka gilaniko 
dontongtokahachim. Assam Sorkariba R.W. Carlyleni dakchina 
hukum on giparangko mingsakoba dakjaha. Uni gimin A chikrang 
aro Bijni Jomindami gisepo gisik dinggrikanirang bariroroangaha. 

A-chikrangni tom tom dongako jingjengata ine British 
Officerrangba Sonaramko namnikjachim. 1906-7 na D.C.ni report 
gita Sonaramni manderang gimikchikon bang a tangkarangko 
gilahachim. British Sorkarina kajina on gija Sonaramnasa on gen 
ine mitam Nokmarang aganaha. Mitam Nokmarangara Begal olna 
mande sandie on jawaha ine aganaha. Tura-Pulbari sorokko cho na 
banga Nokmarang jechakaha. Inspection Bungalowrangkoba rikna 
re bajaha. Uni gimin D.C. mitam Nokmarangni slairangko korok 
ka*e raangpilaha aro mitamrangko begal itdraaha. Thangkan Sangma 
gita Americao poraipilgiparangba mandetangrangko dilsretenga ineba 
matnangaha. 106 1907-08 ni Annual District Administration report 
gita sorok o rokgiparangna on-atgipa tangkarangko Sonaramnasa 
on atskani gimin saksa Laskerko Patoko chipataha. Kam 
ka gitchamna tangka on jani gimin manderangba kam ka na 
jechakaha. Adita Nokmarang mal-gamtangko pale Sonaramna 
watataha. Mitam Nokmarangara Sonaramna kentingtinge tangka 
onatachim, aro pilak caserangon Sonaram Sorkarini watako manani 
gimin Sonaram chon kamaode chegen aro cheahaode a dok 
man pajawa ine kenachim. Sonaram, Dhansing aro Gandi 
Laskerrangni jachongrikgipa ongjani gimin ua adokko maniikna 

105. Court Letter No. 385 G. dated 22nd September, 1908. 

1 06. Annual Administration Report of Garo Hills for 1906 - 07. 

kraja ine Amjongani Thorin G. Momin, Mondo! G. Momin aro 
Ramsingh B. Sangma jegalaha. 107 Sonaramko ia salrango bon-kame 
ja guatna ine Sonar amni re-a-doani aro uni tangka jakkalarangko 
nirikkie report on-china ine British officerrang Salpara songni Kaman 
Sing, Havildar gitcham aro Rongjulini Geloramko agane donaha. 108 

Uandake Achikrang kasne kasne Sonaramo bebera-aoni 
ol-grokangaha aro ja-tangtango chadengna a-bachengaha. Indake 
1906 biision Garo Hills aro Goalpara simao donggipa Nokma aro 
Laskeirang antangtangrara Sonaramko matnangjole Assamni Chief 
Commissionema memorandumko onaha. 109 

Sonaramni casena ine minge tangka gilgiparangko bon-atna 
gita Sorkari hukum on aha aro indaken 1910 bilsionisa tangka gilako 
knajaha." 0 Apsan biision Goalpara aro Garo Hillsni A-chikrangna 
Nazarana Mahal aro Reserved Forestrangko ari sale on-china gita 
Gcloram Sangma aro gipin Nokmarang Memorandum kingsako see 
Lieut. -Governor of Eastern Bengal and Assamna on aha. 111 1913 
mango Goalparani dilgiparang aro gipin sak 2000 mang A chikrang 
soi ka-e Assam Sorkarini Finance Secretary. A.W. Bothamna 
Memorandum kingsako see on aha jeon uamang Bijni Rajni 
officerrangni A-chikrangko sinjetanirangko janape uamangna 
dingtangmancha sasonni bewalko ragate Sorkari sason ka-china aro 
A-chikrangoniko Mauzadar songe kam ka-china mol-molaha. 112 

American Baptist Missionaryrangba Sonaramni mokoldoma 
ka-ako namnikjae uko matnange A-chikni Ripengo sejringaha. 
Achikrang kangalgiparang ong-a aro Sonaramna tangka on-gilani 
ong-gramaianisan ong-aigen ine seaha. 115 Uni gimin Habraghatni 
case namjani gimin gimikchinin una gitap gitap dake duk aro 

107. Ibid., 1907 - 08. 

108. Annual Report on the Frontier Tribes of Eastern Bengal & Assam for 
1908 - 09. 

109. Memrandum submitted by Nokmas, Laskers and others to the Chief 
Commissioner of Assam dated 9th February, 1906. 

110. Report on the Frontier Tribes of Assam for 1 9 1 0 - 11. 

111. Memorandum submitted by Geloram Sangma and others to the Lieut. . 
Governor of Eastern Bengal and Assam dated 1900. 

112. Memorandum by leaders of Goalpara and others to the Finance Secretary, 
Govt, of Assam dated 1913. 

113. A-chikni Ripeng, 1906 July/August Issue, 1908 July/September Issue 
1910 October and 191 1 February Issues. 

sinjetanirang sokbaroroaha. Uni ripengrang mikkang pa-ejaha, 
ja-rikgiparang dongjaha, aro uni jik dedrang darangba uni kobolko 
ra j aha. Indake ua kangal ong-e Goalparaon an-tangni bhara ra-gipa 
noko Mussalman me-chikko jikgipa dake donge bon-kamgipa 
salrango re-atna nangaha. 

Ua saanirangkoba man- aha aro bilongroroaha aro biljimaha. 
Ja-mano uni namchik aro mosatangrangsa Goalparachi re-ange uko 
matchu gario Bakrapur songona rimbaaha aro adita sane ua Bakrapur 
songon 1916 bilsini August 27 tariko a-gilsakko wate re-angaha. 114 

Sonaram siahaoba uni mingnamgipa matchotkugijagipa 
kamrang gimajaha. Uni siani ja-mano Goalpara Districtchi an-pae 
donggipa Laskerrang, Nokmarang aro A-chikrang Jomindami kosako 
Memorandumrangko seaha aro Goalpara Districtni A chikrang 
an-tangtangni manna nangani bilrangna (Tenants’ Rights) Kachari 
gaaha. 

1924 bilsio Goalpara-Garo Hillsni simao donggipa Lasker 
aro Nokmarang Assamni Governor, John Henry Kerrna 
Memorandum kingsako on-aha. Achikrangni chengonin Bijni 
Jomindar baksa kajia-golmalrangni itihasko janape iarangko dabi- 
aha. 

(a) Sonaramni caseo India Sorkarini Revenue Secretary, Mr. 
R.W. Carlyleni namnike hukum on-giparangko chu-sokatchina 
dabiaha. 

(b) Bijni A Mahalko Sorkari jako ra-srange A-chikrangko nirok- 
sandichina. 

(c) 1903 bilsio Nokmarangna on-gipa 25 percentko on-china. 

(d) Lasker Systemko gimaate Nokmarangna pilak songko- 
nokko nirokani, kajina gilani, bichal-achal ka-ani aro A-king- 
tangtango nokgipa ong-ani bilko chu-gimik on-pilchina. 

(e) Gipin jatni tnanderangchi kam ka-atgija A-chik 
Nokmarangni jakchi A-chik songrango kam ka-atchina. 

(f) A chikrangni songdonggipa biaprangko dingtang ma-eke 
sima-ari sale on e dingtang sasonko dakchina dabiaha. 115 

1 14. A-chikni Ripeng, September, 1916. 

115. Memorial on behalf of the Nokmas submitted to the Governor of Assam, 

Sir John Kerr, dated Calcutta June, 1924. 

1928 bilsioba apsan jolni Lasker aro Nokmarang Statutory 
Commissionna jekon Simon Commission ineba mingachim una 
memorandum kingsako on-aha. Chengo A-chik Nokmarang maiir^ 
da-o Nazarana Mahal aro Bijni A Mahal ingipa biaprangni a-nokgipa 
ongachim aro je adokrangko Nakheraj dake on-ahachim ua 
adokrangko on-pilchina Memorandumko see on-aha. 116 

Iarangna agreba, Habraghat Pargana ba Goalparani 
Achikrang an-tangtangni man na nanggnigipa bilrangna ba Tenants’ 
Rights ba Proja Satya ine minge 1921 oni 1934 bilsiona Bijni 
Jomindami kosako Kachari gaaha. Iako dakdilgipa Singgan Shira 
aro uni ja-mano Bronson W. Momin ong achim. 

Proja Satyana Kachari gaao, iarangko dabiaha 

1 . Matchu-matte aro do-bok jakrangni ch-amram biap. 

2. Gitchi mangprako Rs. 2/- kajina on-ne aba o-e cha-na. 

3. Gama-suani bidingo nanganirangna Bijni Rajni hukumko mane 
Reserved Forestrangkoniko jakkalna. 

4. Song sambarangko Khas a-arangko a-gital cha-na man-gen. 

5. Nok-jamrangko rikna Bijni Rajni managema dorkasto on-e, uni 
hukumko ra-e bolrangko jakkalna. 

6 Buringrangna on iako dakjaode Achikrang bija bitchi aro 

sterangko kanggimin buringrangoniko am-e cha-na beng-jawa. 

7 . Dam 1 2 chirangoniko, jekae, Naitara-chowtara, Ildek, Jira, Upot 
Bil, Dudnoi, Krishnai aro indake, na-tok rim-na on-jawa. 

8. Damra, Rongjuli aro Dhupdhora antirango Bijni Raj aro sorkari 
chanchigrike kraa gita tola gilaniko ra-gen. 117 

Ia pilak dabianirangko dakna nangjana gita Sonaram R. 
Sangma Habraghat Pargana gimikkon Achikni a-dok ine 
dabidilachim indiba rasong grianichi ua iani bidingo chu-sokgipa 
ong-angjaha. Skanggipao chu-sokjanan A-chikrangba uko 
galkri maiaha. Jeba ong*bo, uni iako dakdilanichi A-chikrang 
an-tang tan gni ma-malsa jat ong-aniko ma-sibachengaha aro 
mikkangchi jatni namgninare-mikkangangnagisikba nangbaaha. 

116. Memorial submitted by the Nokmas to the Secretary, Statutory Commission 
dated Calcutta, 1928. 

1 17. Assam Valley Districts Additional Sub-Judge Court, Title Suit No. 28 of 
1921. 

JATNA DANGDIKE ONANI, 1915-1947 

Achik jat gimik ongnasipile “Baro Lasker”ni bimingo Sonaram 
R. Sangma dakgrikdilbaoba uoni pangkamgipa kumongrimani dol 
nakatbajaha. Uandake ia chasongona kingking Achik jatni gisepo 
toromni gita A chik Baptist Dalgipa Krimana agre darang gipin 
nangrimgrike kamkaani Dol gripitichim. Badiaba jolni manderangna 
maiba sinjetani sokbaosa ua jolni manderangni gisepo maiba 
nangrimgrikani Dolko dake dabianirangko dakaiachim. Indakgipa 
uamangni nanganina dabina gita Goalpara Districtni Achikrangna 
sokbaaha. 1914 bilsio Assam Sorkarini Director of Public 
Instructions indake geetaha, “Goalpara Districtni ningo badita 
A chik Schoolrang donga, uarangko skia aro nirokani balko Garo 
Hillsni ning o dongija Goalparani ning o donatskagen.” Ian 
Goalparani A chik Schoolrangna namjawa maina Goalpara Local 
Boardni jakosa ong gnok aro unode maming nirok-simsakaniko 
manjawaha ine nikaha. Uni gimin Garo Hills baksan apsan skiani 
aro nirokani ongtaipilchina aro Salgro jolni bijangchio M.E. School 
ge-sa dake on<pachina 1915 ni February 26 - 27 tarikrango 
Nishangram songo “Garo National Congregation” ine Dolni 
bimingko done tom-aha, aro dabianirangko janape D.P.I. na dorkasto 
see onaha. Ia Dolni Chairman Tuniram R. Marak, Vice-Chairman, 
Kosan G. Momin aro gipin memborrang, Gopal G. Momin, Atting 
K. Sangma aro Singgan D. Shira ongachim. 1 Ian Baro Laskemi 
ja mano Achikrangni nangrimgrikani Dol ong achim. 

SKANGGIPA DAL GIPA DAKGRIKAO A CHIKRANGNI 
FRANCEONA REANGE BAK RA PAANI 

1914 ni July 28 tariko, dolsachi England, France aro Russia, 
dolgipinchi Germany, Austria aro Italyni gisepo skanggipa agilsak 


1. A chikni Ripeng, July. 1915. 

gimikni dalbegipa dakgrikani ong-aha. Ia dakgrikao British Sorkari 
Indiani pilak manderangkon bak rapachina mol-molaha. 

Garo Hillsni D.C., W.A. Cosgrave 1917 ni Februaiy 17 tariko 
pilak Mauzadarrangna, Lasker aro Nokmarangna indake kobor 
watataha, “England aro Germanyni gisepo dal-bea dakgri kani 
ong-enga ine na simang pilakan u-ia. Indiani banga manderangan 
British Soikariko dakchakna Europechi re-angaha. Ka-donggipa 
chadambe A-chikrangba Iraqchi dakgrikao mata-bu-a 
man-giparangko chilna re-angaha. Da-o bang a manderangkon sorok 
cho-na aro jahasrangoniko mal-bosturangko dakgrikram biaprangona 
rikangna nangkuenga. la kamrangna sak hajalgnina komigija 
A-chikrangko nangenga. 

Na-simangna cha-a ringani, gana-chinaniko indin on-gen aro 
fndiao ong-mitingo japrako Rs. 18/- aro Europeo Rs. 20/- on-gen. 
Jadok ja-mano jasani dormahako on-dapgen. Skiaman-kalgiparangko 
Dobasi aro Supervisorrang dake rakkigen.”- 

1917 ni April 20 tarikoni Damrao, Baghmara aro Turao 
re-nasigiparangko biming segen aro Medical Test dakgen ine D.C. 
u-iattaiaha. 3 Uandake ia centre damgittamo A-chikrangko sak 
hajalsana baten biming see Turaona rimchimongbaaha. Turao 
uamang gimikkon Mission HosteJrango donaha. 4 Turao uamangko 
hukum man-ningjani gimin ja 5 na donna nangaha. Turao 
dongmitingo bang-an saaha aro bon kame sak 500 mangsan 
Francechi re-angaha. Bon-kamao uamang 1917 ni August 13 tariko 
Turaoni Rowmari Ghat gita Calcuttaona re-angaha. Calcuttaoni 
Bombayona re-ange jahaso re-angskae Franceni Marseilles 
songjinmaona sokeaha. 5 Jahaso re-angmitingo bang-an sie 
Franceonade sak 456 san 1917 ni Oct. 19 tariko sokeaiaha. 6 

Franceo dongmitingo namen sin-achim aro dakgrikram biap 
sambarango trenchrangko cho-na nangani gimin kenaniba 
dongachim. Uamang siltongrangko aro doktarangko rikana nangaha. 

2. Circular to all mauzadars, Laskers and Nokmas by D.C. dt. Feb. 1917. 

3- Ibid., Dated 12th April, 1917. 

4. Letter from D.C. to Rev. Harding dated Tura the 20th April, 1917. 

5. Garo Reader IV, P. 77 

6. A-chikni Ripeng, Dec., 1917. 

Aroba cha-ani bosturangko chilna nangachim. Uandake uamangko 
biapsaoni biapgipinona watjojoe kam ka-ataha. 7 Iandake ia 69th Garo 
Labour Corps Franceni dingtang dingtang biaprango kam ka-e 1918 
ni May jao watatpilako man-aha aro Turaona 1918 ni July 16 tariko 
sokbaaha jeko gisik ra-na gita memorial dake Turao rikaha aro uko 
bilsiantin 1919 bilsioni a-bachenge July 16 tariko manirongenga. 8 
Uandake 1914 oni 1918 ona ia dal-gipa a-gilsak gimikni dakgrikani 
A-chik a-songkobajing-jengataha. 1918 bilsio Garo National Clubko 
dakaha jeni miksongani jatna nanganiko dabina, kilding rikaniko 
dakna aro High Schoolko a-bachengna ong-achim. 9 

1920 ni September 2 oni 5 tarikrango Assamni Chief 
Commissioner, Nicholas Dodd Beatson Bell Turaona re- bao Gongsin 
S. Marakna M.B.E. (Member of the British Empire) upatiko on e 
medalko pataha. Janggin A. Sangma, Laskernade 1918 bilsion 
M.B.E. medalko on-aha. 10 

India Sorkarini Act. 1919 gita Assamoba Legislative Councilko 
a-bachengataha. Ia Assam Legislative Councilona Assamni Governor 
Janggin Sangma, M.B.E. ko member saksa dake 1921 ni January 3 
tariko minge seoakaha." Indiba ua skia man-pagipa ong-jani gimin 
Councilochanchigrimanirangko mamingkon u-irikpajani gimin 1924 
bilsio memberko wataha. 12 

1923 bilsio Garoko Vernacular Language dake Calcutta 
Universityo Matricna ra-gataha. 13 Calcuttani L.M.S. Schoolo 
poraigiparang, jekae Surendra S. Marak, Samuel Sangma, Mohon 
Sangma, aro Hoel Sangma - iamang Calcutta Universityni Vice 
Chancellor, Sir Asutosh Mukheijeeko dorkasto baksa grange bi-on 
on-aha. 14 

1922 aro uni ja-mano, Goalpara aro Kamrupni A-chikrangko 
Indiani jakgitelna dakgrikanio bak ra-china Assameserang draaha 

7. A-chikni Ripeng, February, 1918. 

8. Garo Reader IV. 

9. A-chikni Ripeng, August, 1918. 

10. A-chikni Ripeng, October, 1920. 

11. A-chikni Ripeng, February, 1921. 

12. V. Venkata Rao, A Century of Govt, and Politics in N.E. India, Vol. II, P. 7. 

13. A-chikni Ripeng, July, 1923. 

14. Told by Surendra S. Marak, Thra, 1980. 

indiba Achikrang British Sorkarichipak dongaiaha. Haida ian 
Missionaryrangni gimin ong naba dongakon. Aroba Mahatma 
Gandhiko ja rikgiparang A chikrangko apsan bak ra pajana 
kamikkenataha aro chonikaha. Gandhi an uamangni Raja ong-a. Uni 
gimin British Sorkarina bamna nangja ine ag an ah a. 15 

Garo Hills aro Goalparani ari-simarangni nangchapgrikgipa 
songrangni Lasker aro Nokmarang antangtangni neng nikanirangko 
janape memorandum kingsako The Indian Statutory Commissionna 
1928 bilsio see on-aha. Ia Statutory Commissiono jekon Simon 
Commission ineba mingachim iarangko dabiaha. 

( 1 ) Nazarana Mahalrango, gitcham Dolinrango janapani gita, 
A chikrang mai bil donga aro baditana nokgipa ong-a, uarangko 
name sandie nie-tik ka-e onna nanga. 

(2) Achikrangni niam-ritirangko, cha-bewal-dongbewal, 
game-su-e cha-ani bewal aro gipin dakanirangko namekae sandie 
see donna nanga jedakode A chikrangni nambatrorognina kam ka-na 
man gen. 

(3) A chikrang bang-gijagipa jak ong-e uamangna Assam 
Legislative Councilona member watatna cholko on na nanga. 

(4) Garo Hills Districtko gipin Districtrang gita dakate 
Calcutta High Courtni ning-ona ra-bae Garo Hillso Court ge-sako 
donna nanga aro Garo Hillsko Electionni Centre ge-sa dakna nanga 
aro Electiono pu-onpana A-chikrangnaba bilko on na nanga. 16 

1931 bilsio an tangtangni nanganirangko sorkario dabina Garo 
National Conference bimingko ra-e Nishangram songo tom-aha. 17 
1935 bilsio Achik National tomani (A.N.T.) ni bimingo A*chikrang 
Nishangramo tom-e uamangni nangnikarangko dabina tik ka-aha. 18 

Government of India Act, 1935 ko un bilsion Pass ka-aha. Ia 
Act pass ka-gimin gita Assamo Legislative Assemblyko a-bachengna 

15. A-chikni Ripeng, Januaxy-March, 1922. 

16. Memorandum dated 1928 submitted by Garo aboriginal tribe to the 
Secretary, the Indian Statutory Commission. 

17. A-chikni Ripeng, March- April, 1933. 

18. A-chikni Ripeng, July 1935. 

tik kaaha aro mute jera ra-grikani jamano Garo Hillsko Partially 
Excluded Area dakate member sakgniko onna 1936 ni March 3 
tariko hukumko onaha. 19 Government of India Act, 193S o 
pangchake 1937 bilsio Indiao skanggipa General Electionko 
abachengataha, indiba Garo Hillsna seat ge gni on gipana mande 
jinmachi puonsusatgija Nokmarangchisa puonsusaataha. Uandake 
Garo Hills North Constituencyo Nokmarang sak 685 puone Mr. 
Benjamin Ch. Mominko aro Garo Hills South Constituencyo 
Nokmarang sak 804 puone Mr. Jobang D. Marakko Assam 
Legislative Assemblyona watataha. 20 Iamang bilsi bonga ong-kujaon 
agilsak gimikni gnigipa dalgipa dakgrikani 1 939 bilsio nakattaialiani 
gimin uamangan 1946 bilsionan memberrang ongangkuaha. 
A bachengo Jobang aro Benjamin Saadulla Ministryna chakachim 
indiba 1938 bilsio uamang Gopinath Bardoloini dilgipa Congress 
Minjstiyo napskaaha. Uamangni songbad segiparangna aganani gita 
Sir Saadulla Garo Hillsna pilak developmentrangnaku rachakahaoba 
mamingkon daka dongjachim. Uni giminsa Congress Ministryo 
napskaaha. 21 

Pil satae Garo Hillsni Achikrang Turao tom e Assamni 
Governor, Sir Michael Keanna, Education, Communication, Service, 
Judicial Administration, Health, Forest Regulations aro Nokmarangni 
bidingo 1935 ni January 30 tariko memorandumko ro e see on aha. 22 
Memorandumo janapani gita Educationni bidingo Assamni Chief 
Commissioner, Sir Nicholas Beatson Bell, A chikrangni skanggipa 
a gilsak gimikni dakgrikao kakket ong e kam ka e on ahani gimin 
A chikrangna High School gesako ku rachakahachim indiba 
da alonaba Sorkari ia ku rachakaniko chu sokatkuja. Indioba 
A chikrang iako nangnikchongmote, aro bonkamaode sorkari ba 
American Baptist Mission dakchaktelgen ine ka dongsoe Class VII 
ko kuliaha jean Matriculationona ong gen. Matric Course saan 
ong gija, Teacherrangna Normal Training, Industrial School aro 

19. V. V. Rao, A Century of Government & Politics in Meghalaya, Vol. II. 

PP. 9 -13. 

20. Informations collected from India office & Library, London in 1988. 

21. Assam Tribune dated 15th October, 1938. 

22. Memorial of the Garos submitted to his Excellency, Sir Michael Keane, 
Governor of Assam, dated Camp Tura, the 30th January, 1935. 

Theological Schoolkoba ianon kachapna miksongachim. Indiba 
iarang gimikko an tangtangari chalaina manchakjawa ine nike 
dakchakaniko bi-aha. Aroba Middle English Competitive 
Scholarshipko banatchina, A-chik me-chikrangna dingtangmancha 
Middle English Scholarshiprangko on china. Weaving Schoolko 
skango kuliahaoba chipahani gimin uko Scholarshiprang baksa 
kulipiltaichina, 69th Garo Labour Corpsko gisik ra-na gita Industrial 
Schoolko kulichina, aro Civil aro Electrical Engineering Worksko 
kulichina jedakode A-chik chadamberang F.W.D. Overseer ba 
Supervisorrang dake kam ka-pana man -gen, dabiaha. 

Communicationni bidingo, Tura-Pulbari sorokko bilsi gimik 
motor gari re-na man e tarichina jedakode Turaoni Dhubriona 
pangkamgipa sorok donggen, aro Turani sambao Chitottak-Agal, 
Rongchugre Inspection Bungalow aro Pulbari Inspection 
Bungalowrango motor gaterangko done somoi gita bilsigimikan 
Turaoni Fakirganjona re na man-gen. Turaoni Damraona aro Turaoni 
Baghmaraona motor rena man-gipa sorokko dakchina aro bading- 
chiwalani aro karkanarangko bariatna Jharia-Jan Railstationoni aro 
Bahadurabad Ghatoni Garo Hillsona Railway lineko dakchina 
dabiaha. 

Serviceni bidingo indake mol-molaha je, A-chikrango da-o sak 
bri Graduaterang dongaha aro uamangoni sakgni Honours gnang 
pass ka-aha aro sakgni Assam Civil Servicena dorkasto on-ahachim 
indiba saksakoba ra-jaha indiba Khasi aro gipin a-brini 
manderangkode ra-aha. Uni gimin ia sak brinaba Assam Civil 
Serviceko onpachina mol-molaha. 

Judicial Administrationni bidingo uamangni janapani gita Garo 
Hills District Calcutta High Courtni ning-o ong-kuja. D.C. aro 
Mag i<tfratp.rangga ska gita bichale bon-ataenga. Uni gimin Garo Hills 
Districtkoba Calcutta High Courtni ning-o napate uni niamrang gita 
Kachariko a-bachengchina mol-molaha. 

Healthni bidingo, Tura-Pulbari sorokni gisepo ge-sa Dispensary, 
Tura-Damra sorokni jatchio ge-sa Dispensary aro Tiira-Baghmara 
sorokni bijatchio ge-sa Dispensaryko rikchina mol-molaha. 

Forest Regulationni bidingo, House Tax ongiparangming a-ani 
Kajina ongiparangni gisepo buringni bosturangko jakkalanio 
dingtang dingtang bilrangko on ani gimin, apsanan ongchina 
dabiaha. 

Nokmarangni bidingo indake molmolaha je skangode bolsal 
bol pangprako Nokmana Rs. 3/- on achim indiba ja-mano anna 8 
kosan onaiaha. Uni gimin Rs. 3/- kon ontaichina mol molaha. 


INDIANI JAKGITELNA DAKGRIKANIO 
ACHIKRANGNI BAK RAPAANI 

Indiani Jakgitelna Dakgrikaniko name program dake kam ka-na 
Mahatma Gandhi South Africaoni Indiaona re bapilosa 
abachengaha. Uandake Mahatma Gandhini didianichi 1920 ni Sept, 
jao Calcuttao Congressni Special Sessionko ong-ate Non- 
Cooperation Movementko dakna tik ka aha. Ia non-Copperation 
somoio, 1920 - 22, Indiani manderang an tangtangni British 
Sorkarioniko mangimin upati aro Medalrangko Sorkarina onpilgen, 
Legislative Assembly, Kacharirangko aro School-Collegerangko 
gelgen aro bon kamao Sorkarina kajina on aniko dontonggen.* 5 Ia 
dal-begipa Non-Cooperation Movemento Achikrangba nikuake 
dongaijaha, Garo Hills-Goalpara sima jolrango donggipa mitam 
A chikrangba jak ra paaha. Uamangoni saksa Thorka songoni 
Kiboram Garo aro sakgipinara Subarkona songoni Rabiram Garo 
ong achim. Iamang 1922 bilsio Non-Cooperation Movemento jak 
ra-pae Police Lock-Up o donako man aha. 

1930 - 35 bilsirango Civil Disobedience Movemento 
A-chikrang jak ra paani sakkirangko nikjaha. Aroba 1940 ni 
Individual Satyagraha Movementoba bak raaniko sandie manjaha. 
Haida patoko donatako manjaoba tom bimonganirangode 
dongpaenggenkonchim. Indiba 1942 bilsio Quit India Movementode 
A chik dilgipa sakbriko patoko donatahachim. Uamangoni saksa, 


23. R. C. Majumdar, An Advanced History of India, PP. 970 - 71, 1990. 

Arabindra Sangmako Police rim e patoko donatgija warning on e 
1943 ni February 22 tariko watatpilaha. Gnigipara, Balman Sangma 
ong achim jekon Policerang rim e dosi gale 1943 ni February 22 
tariko jaskuna Rigorous Imprisonment aro Dai Rs. 100/- ko g ataha 
aro ia Daiko gamjaode ja 3 na Rigorous Imprisonment ongangkugen. 
Gittamgipa, Chibung Sangma ong achim jekon 1943 ni February 
22 tariko Policerang rim-e jadokna Rigorous Imprisonment Hakataha 
Brigipara, Phukan Sangma ong achim jekon 1943 ni February 22 
tariko rim e ja 18 na Rigorous Imprisonmento donate Dai Rs. 500/- 
ko dakaha aro ia Daiko on-jaode jadokna Rigorous Imprisonment 
ongangkugen. 24 

Quit India Movementni ja-mano chu gimik Jakgitelna 
dakgrikani somoirango, chong motan, 1944 - 47 bilsirango, 
Gohalkonani Nagendra Sangma, Hahimni Kohiram Sangma, 
Meloparani Mohindra Momin, Santipumi Akalu G. Momin, Sillukni 
Bolinath Sangma, Rongjulini Ramsing K. Sangma, aro Derekni 
Pumo Chandra Rimsu mangni re ruragrike tom anirangko gisik 
raatenga. Uamang basakoba Rongjuli, Dudnoi, Agia aro Goalpara 
songjinmao Goalparani MLA, Shri Khagendranath Nath mangni 
dilachi India Jakgitelni bidingo tomanirango dongpae walni 10 ba 
1 1 bajirango nokona sokbarangko gisik raatkuenga. Iarangnaagreba 
gipin Achikrangba bak ra paenggenchim. Aro Mahatma Gandhini 
Rongjuliona rebae tom-dilango Achikrang bang-en re-angchima ine 
gisik ra atenga. Uni gimin iarangko nigope nie, A chikrangba Indian 
Freedom Movemento jak ra-pachong-motaha ine nikna man-a. 

Una agreba, da o Bangladesh ong gipao donggipa skia 
man-gipa A-chikrang “A-chik Shongho” ingipa dolko dake 
an tangtangni songsalko nambatatna aro lekka poraiatna gisik 
nangchina kam ka-aha aro Thana ge 5 jean partially Excluded Area 
ine chanachim uko India baksa chapatna krengahachim. 25 Baditana 
Indiani Jakgitelna dakgrikanio jak ra aha ukode name ma sina 
manjaha. 

24. V. Ve nkata Rao, A Century of Govt, and Politics in N. E. India, Vol. V (Fredom 
Movement), P. 1 84; Also Political History of Assam edited by A.C. Bhuyan 
and others, Vol. Ill, P. 75. 

25. Ellen Bal, They asked if we eat Frogs. PP. 173 - 74, 2000 A.D. 

BRITISH OFFICERRANGNI ABRINI 
MANDERANGNA MIKKANGCHINA DAKE 
DONANGANI 

1940 jolrangonin India Jakgitel ong-gnok ine Britishrang 
u-iahachim. Uni gimin uamang Indiani Salgro-Salaramni abrini 
jatrangna, uamangni a-kaweni manderangoni dingtangbeako nike 
mikkangchi India Jakgitel ongani jamano uamangna mai dakgipa 
Sorkariko on-o nambatgen uako dake onahachim. 

1928 oni 1946 bilsiona abrini Districtrango D.C. ong-giparang 
uamangni gisepo, ia a brini manderangna British Crown Colonyko 
ba British Protectorate dake on -ode namgen ine an-tangtangni gisepo 
chanchiaha aro uko seeba on grikaha. Uamangni chanchiani gita 
India jakgitel ong ani ja mano Indiani Salgro-Salaramni a-bri 
a-dokrangko Burmani Salgro-Saliramni a brini a-dokrang baksa 
chapgrike dingtangmancha Hill Province dake Bntishni ning o 
ong-ode ba Crown Colony ong-ode uamangna nambatgen ine 
chanchiaha. 26 Sir Robert Reid, Assamni Governor (1937 - 42) ba 
ia jatrangni mikkangchina British Sorkarini daito gnang ine 
aganaha. 27 British officerrangni gisepo chanchiatangtangko see 
on-grikanirangko Robert Reid 1942 bilsio Indiani Salgro-Salaramni 
a brini bakrangko Hill Province ge-sa dakna aro ja mano Burmani 
Indiachi an-pagipa a brini a-dokrangko chapatna miksonganiko aro 
uko British Crown Colony dakna miksongako parakaha. 28 

1944 - 45 bilsirango Burmaba Assam aro Burmani a brini 
a-dokrangko Province ge-sa dakako namnikpaachim. 29 Indiba 1945 
ni August jao British Burmako watangahani gimin Burma iako 
chanchijaha. Indioba British officerrang bon-kamona kingking 
Crown Colonyko namnikachim. Lord Wavell, Indiani Viceroyba 
British Sorkarini ning-o ia a brini a-dokrangko done Crown Colony 
dakako namnike Londonchi re-angahachim. 30 Indiba 1946 bilsini 

26. D. R. Syeimlieh, The Crown Colony - Protectorate for N. E. India, N. E. 
India History Association, 1990, P. 206. 

27. R. Reid, Journal of the Royal Society of Arts. Vol. XCII, April, 1944, P. 247. 

28. D. R. Syiemlieh, British Administration in Meghalaya. 

29. India Office Library & Records, M/4/2803, August, 13, 1945. 

30. N. Mansergh (Ed), The Transfer of Power, Vol. V, No. 397. 

bijangchirangon, ia a-brini manderangna dingtangmancha sasonni 
bimangko ra-gataniko watgalaha maina ia chanchianirang 
onggijagipa somoirangosa chanchimanaha aro agre jamanchak- 
dukachim ine uamang nikaha. 31 

Khasi Hillsni Rev. J. J. M. Nicholsroy ia Planko namnikjaha 
indiba Jaintia Hillsni Rev. L. Gatpohde namnikachim. 32 

A-chik jat gimikni palo, iani bidingo memorandum kingsako 
indake see onaha. 

To, 

The Chairman, 

British Parliamentary Delegation, 

Dated Tura the 25th February, 1945. 

Sir, 

We, the people of the Garo Hills District are filled with 
dismay to hear the rumour that there is a plan of some British officers 
in Assam to exclude our district from Assam and India and put in 
within an excluded area which may be called the North-Eastern 
British Protectorate which we presume will be a Non-Regulated 
and to be ruled by political officials. 

We oppose the plan. It is undesirable that we should be 
included in that kind of Protectorate, but it is desired that we should 
be with Assam and India. 


Yours faithfully 

1 . Emonsing M. Sangma 

2. Gauram R. Marak 

3. Singdon K. Sangma 33 


31. D. R. Syiemlieh, Op. Cit. 

32. N-E. India Hist. Association, Imphal, 1990, P. 208. 

33. India Office Library & Records, London, LPS/ 21 / 3 1 15(A). Memorandum 
of the People of Garo Hills to the Chairman, British Parliamentary Delegation, 
25 February, 1945. 

Uni gimin Achikrangba ia Crown Colony Planko namnikjae 
jegalaha ine nikna man-a. 

Britishni bon-kamgipa Assamni Governor, Sir Andrew Clow, 
1945 bilsio, “Memorandum on the Future of the Govt, of Assam 
Tribal People” ingipako see Tribalrangni mikkangchini gimin see 
donangaha. Uni bakroe seanirangko nie, kan-dike aganna man-gen 
je, uamang Assam baksa ong-na nanga indiba Legislative Assembly 
aro sason ka-ani dingtang dongna nanga, ba dingtang Provinceko 
on e Assam baksa apsan Governor aro skotong songjinma ong-na 
nanga. Andrew Clow apsan Provinceo dongate dingtang sasonni 
bewalko ra-gatako namnikbatachim. 34 

Bon-kame, Hill Districts of Assam - Their Future in the New 
Constitution of India ine see Rev. J. J. M. Nicholsroy British Cabinet 
Missionna 1946 ni June jao on-aha. Iano ua pilak a-brini jatrangni 
gimin janape, A-chikrangni gimin indake seaha, “Indiani gital 
Constitutiono Garo Hills Assam province baksa nangrimna nanga 
indiba uamang an-tangtangni jakchi sason dongna nanggen aro Khasi 
aro Jaintia Hillso ong-enga gita uamangni a-dokrangko an-tangtangan 
ripingna nanggen aro da-o ong-enga gita uamang Assam Legistativeo 
Memberrang dongna nanggen” 35 

1939 oni 1945 bilsiona a-gilsak gimikni dal-begipa dakgrikani 
ong-taiaha. Ia bilsirango A-chik skia man-gipa aro 
man-gijagiparangba British Sorkariko dakchakna ine bang-en 
dakgrikachi re-angtokaha. Prof. Howard Denison W. Momin 
an-tangni kamtangko wate Burmachi refugeerangko nirokna 
re-angaha. Mr. Williamson A. Sangma, Daccao War Millitaryo nape 
Captain ong-aha. Mr. Kamesh R. Marak, Mr. Evelyn R. Marak 
mangba Lieutenant ong-baaha. Uandake gipinrang, jekae, Mr. Jenden 
Ch. Marakba Burmachi re-angaha. Una agreba ritchani ritcha 
A-chikrang dingtang dingtang gadangrango kam ka-na Burmachi, 
mitamrang Middle Eastchi re-angtokaha. Dakgrika matchotani 
ja-mano re-bapilon uamang bang-bata nika nianirangko nikbae 
apalbate aro niksengbate chanchina mangiparang ong-aha. 

34. Ibid., L/PC/. J/7/6787, Clow to Wavell, 23 October, 1945. 

35. Rev. J. J. M. Nicholsroy, Minister, Assam Government, Hill Districts of Assam- 
Their Future in die New Constitution of India, submitted to the British 
Cabinet Mission, June 1946. 

POLITICAL PARTY ATCHIANI 


Dakgrikmiting somoirangon British Sorkari Indiako wate 
reangna nanggnok ine uamang masiahachim. Uni gimin India 
Jakgitel a-songo Achikrangni position mai onggen; Jinnahba Assam 
aro Garo Hillsko East Pakistano chapatna dabiani gnang; jatni identity 
mai onggen-iarangko uamang chanchie kenna a bachengaha. Uni 
gimin ia gimikko jat gimik apsan chanchirimna gita Mr. Emonsing 
M. Sangma Assamni pilak A-chik dilgiparangko Turaona 
okamattokaha. Uandake A chik jat gimikni skanggipa 
tom-bimonganiko Garo National Conferenceni bimingo Tura 
songjinmani Town Hallo 1946 ni November 7-8 tarikrango dakaha. 

Skanggipa tomaniko 1946 ni November 7 tarikni 7 attam bajio 
Tura Town Hallo ongataha. Emonsing M. Sangma, tom bimongani 
President ong-e Presidentni agananiko dakaha aro Mr. Mody K. 
Marak, MLA, tomani miksonganiko kandike aganaha. 

1946 ni Nov. 8 tariko, salni 2 bajio gnigipa tom aniko dakaha 
jeon sak 58 Delegaterang dongaha. Ia tom aniko Garo National 
Conference ine mingani pal, “A chik Jatni Melaani” ine mingna tik 
ka-aha. Bilsisana iarangko seokaha : 

President : Mr. Mody K. Marak, MLA. 

Vice President : Mr. Jobang D. Marak, Ex-MLA 
Secretary : Mr. Emonsing M. Sangma 

Asstt. Secretary : Mr. Singdon K. Sangma 
Treasurer : Mr. Benjamin Ch. Momin. Ex-MLA 
Accountant : Mr. Jackson M. Marak 

Memberrang : Jotindra Momin, Rengmin D. Marak, Mohindra 
Momin, Serendra Marak, Jillepsing Sangma, Chegindra Sangma, 
Harrison Momin, Rev. Bodon Marak, Phukan Sangma, Ashim 
Shira, Thorin Sangma aro Shira Sangma. 

1947 ni February 17 tariko Dal gipa Sobhani ja-mano Turao 
gnigipa tom-aniko ong-atgen aro uno Reception Committio Capt. 
Williamson Sangma, Jenden Marak aro Aaron Sangmako namnike 
donataha. 36 


36. A-chikni Uiani, Nov. - Dec., 1946. 



[336] 


Tik ka-sogimin gita Garo National Conferenceko 1947 ni 
February 17 tariko ong atgija October 15 - 16 tarikrangosa India 
Jakgitel ong-manahaosa tom-ataha aro ua tom-aniosa Garo National 
Conference (G. N. C.) ko Political Party ine register ka-na tik ka-aha. 37 
Uni gimin India jakgitel ong-na skangde A-chikrango registered 
Political Party dongjachim. 

Garo National Conferenceni bimingo uni President, Mody K. 
Marak, General Secretary, Emonsing M. Sangma, Joint Secretary, 
Singdon K. Sangma aro Jobang D. Marak, Vice-President, A-chik 
jatni pal National Constituent Assemblyni Presidentna memorandum 
kingsako 1947 ni June 2 tariko on- aha. 

Iano janapani gita Indiani gital Constitutiono Garo Hillsoni joljol 
dakanggipa Goalpara, kamrup aro Mymensinghni a-dokrango jeon 
A-chikrang bang-e dongachim uarangko Garci Hills Districtni 
sasonni ning-o ra-bachina mol-molaha. Ia manderang.apsan jat, ku-sik 
aro dakbewalrang ong a aro iarangko ripingna apsan sasonona 
ra-baode nambatgen ine janapaha. Uni gimin Boundary 
Commissionko dake Garo Hills Districtni ari-simarangko iamangko 
man-chape saltaichina mol-molaha. 38 

INDIA JAKGITEL ONG A 


Ia Memorandumo janapgiparangna India Sorkari aganchakna 
skangan India a-song British Sorkarini sasononi jakgitel ong-aha. Ia 
jakgitel ong-aniko 1947 ni August 14 - 15 tarikni wal 12 bajio 
re-jomchenge jakgitelgipa Indiani Nisanko Chandmari Playgroundo 
Phukan N. Sangma songdochenge rimchaksoaha. 39 Aro 1947 ni 
August 15 tariko India jakgitel ong-ani skanggipa salko Garo Hills 
Districtni bon-kamgipa British Sorkarini Deputy Commissioner, Mr. 
Leonard Lamb Peters (1944 - 47) Tura Parade Groundo 
manidilchengaha. 40 Indake ua bilsionin India a-song jakgitelgipa 
a-song ong-baaha. 

37. Proceedings of the Annual General Conference held at TUradt. Oct. 15- 16, 
1947. 

38. Memorandum submitted to the President of the Contituent Assembly, The 
Govt, of India, New Delhi, dt. Tura. the 2nd June, 1947. 

39. Told by Mr. L. R. Marak atl\ira. 

40. List of Deputy Commissioners’ of Garo Hills District, 1\ira. 

ONDAPANI - A 

GARO HILLS DISTRICTNI DEPUTY 
COMMISSIONERRANG 
(1866 - 1947 ) 


No. 

Biming 

Kamni Ruuta 

1 

(a) Lieut W J Williamson 

Asst Commissioner 

July 12, 1866- 1868 


(b) Captain W J Williamson 

Deputy Commissioner 

1869-1878 


(c) Capt La Touche 

1870-1871 (officiating) 


(d) Mr Cawley 

Sept 11 1876 -Feb 1,1877 " 


(e) Mr C H Damant 

April 6 1877 -March 24, 1878 ’ 

■ 

Captain H J Peet 

April 6 1878-Apnl 1 1879 

H 

Major Henry Patrick Maxwell 

SC,CSI 

May 25 1881 - May 7 1886 

■ 

Mr Heath 

1886 - 1888 

r j 

Lt Col MaicoimA>e> antler Grey 

BA, SC 

Jan 8, 1889 - June 8, 1890 

6 

Mr W'lliam Teunon, 1 C S 

June 28 1890- July 8, 1891 

7 

Mr John Cambell Arbuthnoti C 1 E 

Nov 11 1891 -Oct 30,1892 

8 

Mr Waitair Scott 

1892- 1893 

9 

Mr Chessborough Gordon 

Mackenzie Kennedy 

Oct 30 1893 -Feb 20,1895 

10 

Lt Col Auberon Alhur Howell SC 1 A 

Oct 11 1895-1898 

11 

Lt Col Hugh Maclean Halleday 

IA.SC 

March 31 1898-1898 

12 

Lt Col Auberon Arthur Howell, S C 

April 9, 1899-1900 

13 

Major William Magill Kennedy 

May 7, 1900 -1900 

14 

Lt Col Hugh Maclean Halleday, 1 A., S.C 

Aug 10,1900-1901 

15 

Mr Arthur Herbert Cumming, 1 C S 

April 1,1901 -March 1,1903 j 

16 

Mr Henry Archibald Colebrooke 
Colquhoun, B A , 1 C S 

March 4, 1903- 1903 

17 

Lt Col Auberon Arthur Howell, S C 

1903-1904 

18 

Major Alan Playfair, IA 

May 13, 1904-1906 

j 

No. 

Blming 

Kamni Ruuta 

19. 

Mr. Abraham James Laine, C.I.E. 

April 15, 1906- 1906 

20. 

Major Alan Playfair, I.A. 

June 1,1906-1908 

21. 

Mr. Abraham James Laine, C.I.E. 

March 30, 1909 -1910 

22. 

Mr. Horace Lowthorpe Thomas, I.C.S. 

1910-1912 

23. 

Mr. Frederick Moris Clifford, LA., S.C. 

March 1,1912-1912 

24. 

Lt. Col. Hugh Maclean Halleday, I.A., S.C 

Nov. 11. 1912- 1916 

25. 

Mr. Charles Harold Bell 

Aug. 9,1916-1918 

26. 

Mr. William Alexander Cosgrave, B.A. 

Nov. 16, 1916-1918 

27. 

Mr. Ralf Friel, B.A. 

April 19, ^17-1918 

28. 

Mr. Frank Earnest Jackson, I.C.S. 

1918-1920 

29. 

Mr. Nevil Edward Parry 

April 3, 1920 -1922 

30. 

Mr. Leslie Steel Binge Mann 

May 24, 1922-1923 

31. 

Lt George David Walker, 

Nov. 9, 1923 - 1927 


M.A., B.Sc. I.A., R.D , I.C.S. 

(A'king toe on'chenggipa) 

32. 

Mr. Arnold Gordon Patton, C.I.E., B.A. 

March 5, 1927 -1927 

33. 

Lt George David Walker, 

M.A., B.Sc., I.A., R.D., I.C.S. 

Oct. 22,1927-1929 


id 


Mr. Nevil Edward Parry 
Mr. Shrimukhrao Laxmila! Mehta, 

B.A., I.C.S. 

Mr. William Shaw, A.C.S. 

Mr. Cedi Albert Humprey, I.C.S. 

Mr. William Shaw, A.C.S. 

Mr. Josingh Rynjah 

Mr. Manoranjan Mitra 

Mr. Alexander Ronald Hume Macdonald, 

B.A. 

Mr. William Shaw, A.C.S. 

Mr. Leonard 





July 20,1929-1931 
1931-1932 

1933-1935 

1936- 1937 

1937- 1938 

1938- 1938 

1939- 1939 

1940- 1941 

1942-1943 

1944-1947 















